
PIRMOJO LEIDIMO (1942 PRATARME 


Ši knyga — mėginimas suteikti skaitomą formą mano beveik keturiasde- 
šimties metų apmąstymams, stebėjimams ir tyrimams socializmo tema. 
Svarbią vietą darbe užima demokratijos problema, nes man paaiškėjo, 
kad nuodugniai jos neišsiaiškinus, neįmanoma nagrinėti santykio tarp 
visuomenės socialistinės santvarkos ir demokratinės valdymo formos. 

Užduotis pasirodė sunkesnė nei tikėjausi. Dalis įvairialypės medžia- 
gos, kurią teko pasitelkti, atspindi pažiūras ir patirtį žmogaus, kuris įvai- 
riais gyvenimo etapais turėjo daugiau galimybių stebėti socializmo eks- 
perimentą negu paprastai jų turi nesocialistai, ir kuris reagavo į tai, ką 
matė, toli gražu neįprastu būdu. Nenorėjau ištrinti šios patirties žymių: 
jei būčiau taip padaręs, knyga būtų ne tokia įdomi. 

Be to, ši medžiaga taip pat atspindi analitines pastangas žmogaus, 
kuris net ir nuoširdžiai mėgindamas įsigilinti į reikalo esmę niekada ne- 
laikė socializmo problemų pagrindine savo profesinių tyrimų tema, tad 
kai kuriais klausimais jis gali pasakyti daugiau nei kitas. Nenorėdamas 
sudaryti įspūdžio, kad rašau sisteminį traktatą, nusprendžiau grupuoti 
medžiagą į penkias pagrindines temas. Žinoma, tarp jų yra tam tikrų 
sąsajų ir saitų, todel, tikiuosi, pavyko sukurti tam tikrą dėstymo sistemą. 
Tačiau iš esmės kiekviena jų yra pakankamai savarankiška, nors ir nevi- 
siškai nepriklausoma, analitinė studija. 

Pirmoji dalis — savotiška reziumė to, ką turiu pasakyti - ką, tiesą sa- 
kant, dėsčiau keletą dešimtmečių, - apie Marxo doktriną. Pradėti pa- 
grindinių socializmo problemų analizę nuo Šventraščio būtų natūralu 
marksistui. Tačiau kokią prasmę tai turi nemarksisto kuriamai teorinei 
studijai? Toji doktrina čia pateikiama kaip įrodymas, patvirtinantis ne- 
marksistinį įsitikinimą Marxo idėjos reikšme — reikšme, kuri visiškai ne- 
priklauso nuo to, ar ją pripažįstame, ar atmetame. Jos dėstymas nėra leng- 

vas skaitalas. Tačiau tolesnėje analizėje nenaudoju jokių marksistinių są- 
vokų. Todėl nors šios analizės rezultatai kartais bus lyginami su didžiojo 
socializmo teoretiko teiginiais, skaitytojai, kurių marksizmas nedomina, 
gali iškart pradėti nuo II dalies. 

Antrojoje dalyje „Ar kapitalizmas gali išlikti?“ mėginau parodyu, kad 
socialistinė visuomenės forma būtinai susiklostys del to, kad neišvengia- 
mai suirs kapitalistinė. Daugeliui skaitytojų gali kilti klausimas, kodėl 
ėmiausi tokios sunkios ir sudėtingos analizės įrodinėdamas dalyką, kurį 
daugelis, net kai kurie konservatoriai, jau pripažįsta. Pasiaiškinti galiu 
taip — nors dauguma pripažįsta šį galutinį rezultatą, nesutariama nei dėl 
raidos, kuri žlugdo kapitalizmą, nei dėl tos raidos prigimties, nei del žo- 
džio „neišvengiamai“ tikslios reikšmės. Būdamas įsitikinęs, kad daugu- 
ma aiškinimų, tiek marksistinių, tiek ir labiau populistinių, yra klaidin- 
gi, jaučiau pareigą ne tik užsikrauti šią naštą, bet ir užkrauti ją skaityto- 
jui, kad prieitume paradoksalią išvadą - kapitalizmą žlugdo jo paties lai- 
mėjimai. 

Išsiaiškinę, kad socializmas yra reali alternatyva, kuri gali tapti prakti- 
nio pasirinkimo klausimu zškart po šio karo, trečiojoje knygos dalyje „Ar 
socializmas gali veiku?“ apžvelgsime ištisą aibę problemų, susijusių su 
sąlygomis, kurioms esant socialistinė santvarka gali būti ekonomiškai 
sėkminga. Šioje dalyje pateikiama bene sistemiškiausia įvairių problemų, 
įskaitant „perėjimo“ problemą, analizė. Simpatijos ir antipatijos taip smar- 
kiai iškreipia ligšiolinių rimtų darbų — nors jie nėra labai gausūs — šiuo 
klausimu rezultatus, kad retkarčiais atrodė pateisinama paprasčiausiai iš- 
dėstyti plačiai pripažįstamas pažiūras. 

Ketvirtoji dalis — socializmas ir demokratija — yra indėlis į diskusiją, 
kuri mūsų šalyje prasidėjo jau gana seniai. Tenka pažymėti, kad šioje 
dalyje nagrinėjami tik principiniai klausimai. Faktai ir komentarai, reikš- 
mingi šiai problemai suprasti, išbarstyti po visą knygą, ypač po jos antrą- 
ją ir ketvirtąją dalis. 

Penktoji dalis yra tik apybraiža, ne daugiau. Čia labiau nei kitose kny- 
gos dalyse norėjau apsiriboti tik tuo, ką galiu pasakyti remdamasis savo 
asmenine patirtimi ir savo fragmentiškais tyrimais. Todėl medžiaga, kuri 
šioje dalyje naudojama, yra išties apmaudžiai neišsami. Tačiau ta, kuri 
teikiama, yra autentiška. 


PIRMOJO LEIDIMO (1942) PRATARMĖ 


Joks šios knygos fragmentas niekada nebuvo spausdintas. Tiesa, anks- 
tyvąjį II dalies argumento variantą panaudojau 1936 m. sausio 18 d. 
skaitytoje paskaitoje JAV Žemės ūkio departamento Aukštojoje mokyk- 
loje, kuri mimeografu padaugino jos tekstą. Dėkoju ponui A. C. Ed- 
wardsui, organizacinio komiteto pirmininkui, maloniai leidusiam įtraukti 


išplėtotą teksto variantą į šį leidinį. 


I DALIS 
MARXO DOKTIRINA 


Prologas 


Dauguma proto arba fantazijos kūrinių visiškai išnyksta per laikotarpį, 
kurio trukmė svyruoja nuo popiečio valandos iki vienos žmonių kartos 
gyvenimo. Tačiau kai kurie neišnyksta. Jie tik pasitraukia į šešėlį, po to 
vėl grįžta, ir grįžta ne kaip neatpažįstami kultūros paveldo elementai, bet 
su savo individualiu apdaru, su anksčiau įgytais randais, kuriuos galima 
pamatyti ir paliesti. Šiuos proto kūrinius galime vadinti didžiaisiais. Nė- 
ra šio apibrėžimo trūkumas tai, kad jis didingumą sieja su gyvybingumu. 
Šia prasme toks apibūdinimas neabejotinai tinka Marxo idėjai. Didingu- 
mą sieti su gyvybingumu verta ir dėl to, kad pirmasis tampa nepriklauso- 
mas nuo mūsų jausmų jam. Neverta galvot, jog didžiojo kūrinio visuma 
ar jo dalys būtinai turi būti šviesos ir tiesos šaltinis. Priešingai, galima jį 
laikyti tamsybių jėga, principine klaida, arba visiškai ar iš dalies nesutikti 
su atskirais jo teiginiais. Marksizmo atveju toks priešiškas vertinimas ar 
net griežtas jo klaidingumo įrodinėjimas rodo šio jėgą jau vien dėl to, 
kad nesugeba jo mirtinai pažeisti. 

Per pastaruosius dvidešimt metų buvome stebėtino marksizmo atgi- 
mimo liudininkai. Nenuostabu, kad didžiojo socialistinio tikėjimo kūrė- 
jo doktrina taip išpopuliarėjo Sovierų Rusijoje. Būdinga, kad čia tarp 
tikrosios Marxo idėjos ir bolševikinės praktikos bei ideologijos tvyro ne 
mažesnė praraja nei toji, kuri nusižeminusio Galilėjiečio religiją skyrė 
nuo Krikščionių bažnyčios vadovų ir viduramžių karo vadų praktikos 
bei ideologijos. 

Sunkiau paaiškinti marksizmo atgimimą Jungtinėse Valstijose. Šis reiš- 
kinys įdomesnis dėl to, kad iki pat trečiojo dešimtmečio nei Amerikos dar- 
bininkų judėjimas, nei Amerikos intelektualinis gyvenimas neturėjo jokios 

reikšmingesnės marksistinės sroves. Marksizmas čia visada buvo paviršuti- 
niškas, nereikšmingas ir nepritapo. Dar daugiau, bolševikinio pobūdžio 
marksizmo atgimimas nesukėlė panašaus pakilimo tose šalyse, kuriose anks- 
čiau jis buvo labiausiai paplitęs. Antai Vokietijoje, kur marksizmas turėjo 
stipriausias šaknis, nedidelė ortodoksų sekta išties gyvavo tiek per pokario 
socializmo pakilimą, tiek ir per ankstesnįjį jo nuosmukį. Tačiau socialisti- 
nės minties vadai (ne tik tie, kurie priklausė Socialdemokratų partijai, bet 
ir tie, kurių praktika gerokai peržengė atsargų tos partijos konservatizmą) 
nerodė didelio noro grįžti prie senųjų dogmų ir, garbindami savo dievą, 
stengėsi laikytis nuo jo atokiau, o ekonomikos klausimais samprotavo vi- 
siškai kaip kiti ekonomistai. Tad, išskyrus Rusiją, Amerikos fenomenas yra 
unikalus. Nenagrinėsime jo priežasčių. Tačiau verta išnagrinėti kontūrus ir 
esmę tos idėjos, kuri daugeliui amerikiečių tapo tokia artima !. 


I skyrius 
MARXAS PRANAŠAS 


Teologijos sąvoka neatsitiktinai iškelta į šio skyriaus pavadinimą. Tai 
daugiau negu sąvoka. Dideliu mastu marksizmas yra religija. Tikinčia- 
jam ji suteikia, pirma, sistemą galutinių tikslų, rodančių gyvenimo pras- 
mę ir absoliutų matą įvykiams bei veiksmams vertinti; antra, kelio į tuos 
tikslus vadovą, kurį sudaro išsigelbėjimo planas bei išaiškinimas to blo- 
gio, iš kurio žmonija arba bent išrinktoji jos dalis turi būti išvaduota. 
Galime pasakyti dar konkrečiau: marksistinis socializmas priklauso tam 
religijų pogrupiui, kuris žada rojų dar šioje kapo pusėje. Manau, kad jei 
jo požymius šia prasme imtų nagrinėti teologas, tai jis, remdamasis savo 
' Nuorodos į Markso darbus bus minimalios, taip pat nebus teikiama jokių faktų apie 
Marxo gyvenimą. Manau, tai nėra būtina, nes kiekvienam skaitytojui, norinčiam rasti 
tų darbų sąrašą arba susipažinti su biografijos faktais, pakanka atsiversti bet kurį encik- 
lopedinį leidinį, ypač Encyclopedia Britannica arba Encyclopedia of the Social Sciences. 
Marxo studijas patogiausia pradėti nuo pirmojo Kapitalo tomo (pirmieji į anglų kalbą 
jį 1886 m. išvertė S. Moore'as ir E. Avelingas, vertimą redagavo F. Engelsas). Nepai- 
sant gausybės naujų biografinių darbų, vis dar manau, kad bent jau eiliniam skaityto- 
jui F. Meringo biografija yra geriausia. 


I skyrius Marxas pranašas 


klasifikavimo bei aiškinimo galimybėmis, veikiausiai giliau atskleistų so- 
ciologinę marksizmo esmę nei tai įstengia ekonomistas. 

Kad ši aplinkybė paaiškina marksizmo sėkmę, nėra pats svarbiausias 
dalykas *. Grynai mokslinis rezulcacas, net jeigu jis būtų buvęs kur kas 
tobulesnis nei marksizmas, niekada nebūtų pasiekęs tokio istorinio ne- 
marumo, kokį šis pasiekė. Nebūtų padėjęs ir visas partinių šūkių arsena- 
las. Marksizmo sėkmę tik iš dalies galima paaiškinti ir tuo, kad savo šali- 
ninkams doktrinos kūrėjas paliko ugningų frazių, aistringų kaltinimų ir 
rūsčių grasinimų rinkinį, paruoštą bet kada naudoti. Ši ginkluotė labai 
gerai pasitarnavo, tačiau ji turėjo ir trūkumų: kaldindamas tokius socia- 
lines kovos ginklus Marxas kartais turėdavo nukrypti nuo idėjų, kurios 
logiškai išplaukia iš jo sistemos. Vis delto jeigu Marxas būtų buvęs tik 
frazeologijos meistras, jo doktrina nebūtų išlikusi iki nūdienos. Žmonija 
neilgai tebūna dekinga už šio pobūdžio paslaugas ir greitai užmiršta var- 
dus žmonių, kurie rašo jos politinių operų libretus. Jis buvo pranašas. 
Norėdami suprasti jo sėkmę, turime aptarti ir marksizmo sukūrimo laik- 
metį. Tai buvo buržuazijos galimybių įgyvendinimo ir buržuazinės civi- 
lizacijos didžioji aukštuma, kai vyravo mechaninis materializmas ir dar 
nebuvo naujo meno ir apskritai naujo gyvenimo būdo želmenų bei vieš- 
patavo pati nykiausia banalybe. Religija, tiesą sakant, greitai prarado įta- 
ką visoms visuomenės klasėms, kartu su ja iš darbininko pasaulio traukė- 
si vienintelis šviesos spindulys (išskyrus nebent Rochdale'o kooperatyvų 
bei besikuriančių taupomųjų bankų teikiamą viltį), tuo tarpu intelektua- 
lai skelbėsi patenkinti Millio „Logika“ ir Vargšų įstatymais. 

Tad milijonams žmonių Marxo žemiško socialistinio rojaus apreiški- 
mas suteikė naują šviesos spindulį ir naujos gyvenimo prasmės viltį. Mark- 
sizmą galima vadinti ir religijos klastote arba karikatūra - tokiam požiū- 
riui pagrįsti galima rasti svarių argumentų — tačiau negalima nesistebėti 
jo didingumu. Nesvarbu, kad visi šie milijonai nepajėgė suprasti ir įver- 
tinti tikrosios šio apreiškimo reikšmės. Tokia yra visų apreiškimų lemtis. 
Svarbu tai, kad apreiškimas buvo suformuluotas ir pateiktas būdu, pri- 


* Religinis marksizmo pobūdis paaiškina ir tipišką ortodoksinio marksisto požiūrį į 
oponentus. Jam, kaip kiekvienam kitam, kuris išpažįsta Tikėjimą, atrodo, kad opo- 
nentas ne tik klysta, bet ir nusideda. Kiramanis smerkiamas ne tik intelektualiai, ber ir 


moraliai. Kiramanis negali turėti jokio pasiteisinimo, jeigu Žinia jau apreikšta. 

imtinu pozityvistinei ir iš esmės buržuazinei to laikmečio sąmonei, — tad 
be jokio paradokso galima teigti, jog marksizmas iš esmės yra buržuazi- 
nės sąmonės produktas. Jis sukurtas, viena vertus, neprilygstamai įtaigiai 
išreiškiant tą priespaudos ir skriaudos pojūtį, kuris yra daugumos nelai- 
mėlių autoterapinė reakcija, ir, kita vertus, skelbiant, jog galima raciona- 
liai įrodyti, kad socializmas padės išsivaduoti nuo šių vargų. Stebėtina, su 
kokia išmone supinami neracionalūs lūkesčiai, kuriuos prarandanti įtaką 
religija paliko blaškytis po pasaulį tarsi valkataujančius šunis, ir raciona- 
listinės bei materialistinės laikmečio nuostatos, — juk tada nebuvo pripa- 
žįstamas joks tikėjimas, neturintis moksliškumo ar pseudomoksliškumo 
požymių. Pamokslavimas būtų buvęs neefektyvus; socialinės raidos ana- 
lizė būtų sudominusi tik keletą šimtų specialistų. Pamokslavimas, gau- 
biamnas analizės apdaru, ir analizė, tenkinanti gyvybinį poreikį, — štai kas 
sukūrė aistringą ištikimybę marksizmui bei suteikė marksistams didžiau- 
sią pranašumą - įsitikinimą, kad jų doktrina niekada negali būti sugriau- 
ta ir kad galiausiai ji neišvengiamai laimės. Tai, žinoma, dar ne viskas. 
Asmeninė įtaiga ir pranašystės gaisas nepriklauso nuo tikėjimo turinio. 
Be jų neįmanoma prikelti žmonių naujam gyvenimui ir parodyti jiems 
naują gyvenimo prasmę. Tačiau šie dalykai apskritai nėra mūsų tyrimo 
objektas. 

Dar reikes aiškintis, kiek nuoseklūs ir pagrįsti yra Marxo bandymai 
įrodyti, kad socializmas — neišvengiamas. Kalbant apie tai, kas anksčiau 
buvo įvardyta kaip nelaimėlių priespaudos ir skriaudos jausmo išraiška, 
galima tenkintis viena pastaba. Tai, žinoma, nebuvo realių jausmų — 5ą- 
moningų ar nesąmoningų — tikroji išraiška. Veikiau tai buvo mėginimas 
realius jausmus pakeisti socialinės raidos logikos analize. Tai darydamas 
ir tokiu būdu priskirdamas masėms - visiškai nerealistiškai — „klasių ko- 
vos“ vaizdinius, Marxas neabejotinai falsifikavo tikrąją darbininko psi- 
chologiją (jai būdinga geismas remiantis politinės valdžios pagalba tapti 
smulkiuoju buržua). Tačiau tiek, kiek ją paveikė marksizmas, toji psi- 
chologija tapo imlesnė ir kilnesnė. Marxas neliejo sentimentalių ašarų 
rmuosius utopinius socialistus. Jis taip pat neaukštino darbininkų kaip 
kasdieninio darbo didvyrių, kaip tai daro buržuazija, kai pradeda bai- 


mintis del savo dividendų. Jis visiškai nepadlaižiavo darbininkams, netu- 

rėjo tokios nuostatos, taip akivaizdžiai būdingos jo menkesniems sekė- 
jams. Jis, matyt, puikiai suprato, kas yra masės, ir žvelgė virš jų galvų į 
tolimą socialinį tikslą, visiškai pranokstantį masių supratimą ar siekius. 
Jis niekada nemoke idealų savo paties pavyzdžiu. Toks puikavimasis jam 
buvo visiškai svetimas. Kaip kiekvienas tikras pranašas, besidedąs kukliu 
savo dievybės ruporu, Marxas pretendavo tik parodyti tai, ką jis vadina 
istorijos raidos dialektine logika. Ši nuostata jam teikia tam tikro orumo, 
kuris atsveria tą smulkmeniškumą ir vulgarumą, kurie jo darbuose ir gy- 
venime keistai siejasi su orumu. 

Pagaliau negalima nepaminėti ir to, kad Marxas buvo per daug civili- 
zuotas žmogus, jog suartėtų su tais vulgariais socializmo skelbėjais, kurie 
nepripažįsta šventovės net regėdami visą jos didybę. Jis puikiai suprato 
civilizacijos reikšmę ir „santykinai absoliučias" jos vertybes, kad ir koks 
svetimas jautėsi tai civilizacijai. Šį jo pažiūrų platumą puikiai rodo Ko- 
munistų partijos manifestas, kur tiesiog liaupsinami ? kapitalizmo laimėji- 
mai; net iš anksto skelbdamas kapitalizmui pro futuro mirties nuospren- 
dį, jis niekada neneigė istorinės šio būtinybės. Tokia nuostata, žinoma, 
turi daugybę dalykų, kurių pats Marxas tikriausiai ne nebūtų norėjęs pri- 
pažinti. Tačiau neabejotina, kad jis tvirtai tos nuostatos laikėsi, ir čia jam 
padėjo reiškinių organinės logikos pagava, kurios viena iš apraiškų buvo 
jo istorijos teorija. Socialiniai reiškiniai, pasak jo, — dėsningi, ir nors per 
kai kuriuos savo gyvenimo vingius jis iš tiesų buvo „kavinės konspirato- 
rius“, tikroji jo prigimtis niekino tokio pobūdžio veiklą. Socializmas jam 
nebuvo aistra, užgožiančia visas gyvenimo spalvas ir skatinančia nesveiką 
3 Gali kilti įrarimas, kad toks teiginys — perdėtas. Tad leiskite pateikti citatą: „Buržuazija 

... pirmoji parodė, ką gali pasiekti žmonių veiklumas. Ji sukūrė stebuklus, įstabesnius 

už Egipto piramides, Romos akvedukus ir gotikines katedras ... Buržuazija ... įtraukia 

į civilizaciją visas, net barbariškiausias nacijas. ... Ji sukūrė milžiniškus miestus ... ir 

ruo būdu žymią gyventojų dalį išplėšė iš kaimo gyvenimo idiotizmo [sic!). ... Per ne- 

pilną savo klasinio viešpatavimo šimtmeų buržuazija sukūrė gausingesnes ir didinges- 
nes gamybines jėgas, negu visos ankstesnės kartos, drauge paimtos". Beje, visi šie lai- 
mėjimai skiriami vien buržuazijai, o tai yra daugiau nei drįstų teigti net grynai buržu- 
aziniai ekonomistai. Šitai noriu pabrėžti — rai gerokai skiriasi nuo šių dienų vulgariojo 
marksizmo pažiūrų ir nuo moderniųjų nemarksistinių Vebleno tipo rašinių. Iškart 
priduriu: šia ir tik šia mintimi bus remiamasi antrojoje knygos dalyje, kai bus kalbama 


apie kapitalizmo laimėjimus. 

bei buką neapykantą ar panieką kitoms civilizacijoms. Tad ne vienu at- 
veju sąvoka „mokslinis socializmas", išreiškianti socialistinės minties ir 
socialistinės valios sintezę, yra visiškai pateisinama, ypač kai kalbama apie 
Marxo pagrindinę nuostatą. 


II skyrius 
MARXAS SOCIOLOGAS 


Dabar turime atlikti tai, kas bus labai nemalonu ortodoksams. Visiškai 
suprantama, kad jiems nepatinka dalyko, kurį jie laiko tiesos šaltiniu, 
blaivi analizė. Labiausiai jiems nepriimtinas jos būdas, kai Marxo darbas 
skaidomas dalimis ir kai tos dalys analizuojamos atskirai viena nuo kitos. 
Jie šaukia, kad toks metodas terodo tik buržuazinį nesugebėjimą suvokti 
didingą visumą, kurios dalys papildančios viena kitą, tad, atskirai nagri- 
nėjant kurią nors vieną jos dalį ar aspektą, tikroji visumos esmė praran- 
dama. Tačiau kitokio pasirinkimo nėra. Darydamas šį nusižengimą ir 
nagrineėdamas Marxą kaip sociologą po Marxo kaip pranašo, aš neketinu 
neigti socialinės vizijos vienybės, kuri teikia šiokį tokį analitinį vientisu- 
mą ar bent jau šiojo regimybę Marxo kūriniui; neneigiu ir to, kad kiek- 
viena jo mokymo dalis, kad ir kiek savarankiška, autoriaus siejama su 
kitomis. Tačiau kiekvienoje šios plačios teorijos dalyje išlieka santykinai 
vienas nuo kito nepriklausomų plotų, tad tyrinėtojas gali pripažinti au- 
toriaus sėkmę vienur, nepripažindamas jos kitur. Per tokią analizę tikėji- 
mo statinys iš dalies praranda savo didingumą, tačiau pasiekiama ir tam 
tikrų laimėjimų — išsaugoma svarbi ir vaisinga tiesa, pavienė daug vertin- 
gesnė nei susieta su beviltiškais griuvėsiais. 

Visų pirma tenka iškart ir visam laikui atidėti į šalį Marxo filosofiją. 
Išauklėtas pagal vokiečių tradicijas ir būdamas spekuliatyvaus proto, jis 
gerai išmanė filosofiją ir aistringai ja domėjosi. Grynoji vokiškojo tipo 
filosofija buvo jo išeities pozicija ir jo jaunystės meilė. Vienu metu ją 
laikė savo tikruoju pašaukimu. Buvo neohegelininkas; tai apytiksliai reiš- 
kia, kad pripažindamas savo mokytojo pamatinės nuostatas ir metodus 
jis, kaip ir jo grupė, atmetė (ir pakeitė priešinga nuostata) konservatyvią- 
ją Hegelio filosofijos interpretaciją, kurios laikėsi dauguma kitų hegeli- 

ninkų. Ta aplinkybė akivaizdi visuose jo darbuose — visur kur tik pasitai- 
ko proga ją parodyti. Nenuostabu, kad panašaus išsilavinimo ir polinkių 
vokiečių ir rusų skaitytojai iškart griebėsi šio elemento ir pavertė jį raktu 
visai jo sistemai atrakinti. 

Manau, kad tai buvo klaida ir kad taip buvo sumenkinta Marxo kaip 
mokslininko reikšmė. Ankstyvąją meilę jis išsaugojo visą gyvenimą. Jis 
mėgo kai kurias formalias analogijas tarp savo ir Hegelio argumentų. 
Jam patiko puikuotis hegelizmu ir švaistytis hegeliška frazeologija. Bet 
nedaugiau. Pozityvaus mokslo del metafizikos jis niekada neišsižadėjo. 
Pats taip teigė pratarmėje antrajam pirmojo Kapitalo romo leidimui, o 
kad ten jis sakė tiesą ir neapsigaudinėjo, gali būti įrodyta nagrinėjant jo 
argumentus, kurie visada remiasi socialiniais faktais, ir atskleidžiant tik- 
rąsias jo teiginių prielaidas, kurios niekada nekyla iš filosofijos. Žinoma, 
tie komentatoriai ar kritikai, kurie patys pradėjo nuo filosofinio aspekto, 
nebuvo pajėgūs taip analizuoti, nes jie nepakankamai išmanė socialinius 
mokslus. Be to, jau pati filosofinės sistemos kūrėjų nuostata vertė juos 
vengti visų kitų interpretacijų, išskyrus tas, kurios remiasi filosofijos prin- 
cipais. Todėl jie įžvelgdavo filosofijos elementų ten, kur paprasčiausiai 
apibendrinama ekonominė patirtis, ir taip nuvesdavo diskusiją į klystke- 
lius, klaidindami tiek draugus, tiek nedraugus. 

Marxas kaip sociologas tikslo siekė remdamasis pirmiausia plačiomis 
istorijos žiniomis. Tiesa, jo žinios apie gyvenamąjį laikmetį buvo šiek 
tiek pasenusios, nes jis buvo didžiausias knygius ir todėl esminė empirinė 
medžiaga, ne laikraščių žinios, jį pasiekdavo kiek vėluodama. Nors tur- 
būt nebuvo nė vieno reikšmingesnio ar nuodugnesnio to laikmečio isto- 
rijos veikalo, kuriuo jis nebūtų pasirėmęs, vis dėlto didelė dalis monogra- 
fijų nepateko į jo akiratį. Taigi neaukštindami nei jo istorinio informuo- 
tumo, nei jo ekonominės teorijos erudicijos, vis dėlto turime pripažinti, 
kad jis sugebėdavo iliustruoti savo socialines vizijas ne tik didžiulėmis 
istorinėmis freskomis, bet ir įvairiausiomis detalėmis, kurių didžiuma 
turbūt patikimesnės nei kitų to laikmečio sociologų. Į faktus jis sugebėjo 
pažvelgti tuo skvarbiu žvilgsniu, kuris paviršiaus atsitiktiniame raibulia- 
vime įžvelgia grandiozinę istorinių reiškinių logiką. Čia lėmė ne tik aist- 
ra. Ir ne tik analitiko impulsas. Lėmė abu šie pradai. Jo pastangų rezulta- 
tas formuluojant šią logiką, vadinamoji „ekonominė istorijos interpreta- 

cija" !, neabejotinai yra vienas didžiausių sociologijos laimėjimų. Ir ne 
taip svarbu, ar šis laimėjimas — visiškai originalus, ir kokia čia vokiečių ir 
prancūzų pirmtakų įtaka. 

Ekonominė istorijos interpretacija nereiškia, kad žmonės sąmoningai 
ar nesąmoningai visiškai ar pirmiausia vadovaujasi ekonominiais moty- 
vais. Priešingai, išaiškintas neekonominių motyvų vaidmuo bei jų me- 
chanizmas, taip pat analizė to, kaip individuali psichologija atspindi so- 
cialinę realybę, yra esminis teorijos elementas ir vienas reikšmingiausių 
jos laimėjimų. Marxas nemanė, kad religija, metafizika, meno srovės, eti- 
niai idealai ar politiniai siekiai gali būti redukuoti į ekonomius motyvus 
ar kad jie neturi jokios reikšmės. Jis tik mėgino atskleisti ekonomines 
sąlygas, kurios juos formuoja ir kuriomis galima paaiškinti, kaip jie atsi- 
rado bei išnyko. Visi Marxo Weberio * faktai ir argumentai puikiausiai 
telpa į Marxo sistemą. Socialinės grupės bei klasės, ir visi tie būdai, ku- 
riais šios grupės ar klasės racionalizuoja, t.y. aiškina, savo pačių egzisten- 
ciją, savo padėtį ir elgseną — šie dalykai jį, žinoma, labiausiai domino. 
Tulžingiausios paniekos pliūpsniais jis pliekdavo tuos istorikus, kurie 
šias racionalizacijas ar jų verbalizavimą (ideologiją arba derivacijas, kaip 
sakytų Pareto) laikė tikru pinigu ir juo remdamiesi mėgino analizuoti 
socialinę tikrovę. Tačiau nors idėjos ir vertybės jam nebuvo socialinės 
raidos pirminė varomoji jėga, jis vis dėlto nelaikė jų vien dūmų uždanga. 
Jei galima pasinaudoti analogija, tai socialiniame mechanizme jos atlieka 
pavaros diržų vaidmenį. Čia neturiu galimybės paliesti įdomiausią poka- 
rinę šių principų plėtros pavyzdį, kuris leistų geriausiai paaiškinti šį daly- 
ką, t.y. vadinamąją pažinimo sociologiją ?. Tačiau reikėjo pasakyti bent 
jau tiek, nes šiuo požiūriu Marxas nuolat lieka nesuprasras. Net jo bičiu- 
lis Engelsas, kalbėdamas prie Marxo kapo, šios teorijos prasmę aiškino 


' Pirmąkart paskelbta 1847 m. piktoje Prudhono veikalo Filosofijos skurdas kritikoje, 
pavadinimu Filosofijos skurdas. 1848 m. Komunistų partijos manifeste pasirodė kita jos 
versija. 

Turiu omenyje Weberio religijos sociologijos tyrimus, ypač jo garsiąją studiją Protes- 
tantiškoji etika ir kapitalizmo dvasia, perspausdintą jo rinktiniuose darbuose. 
Vokiškas terminas - Wissenssoziologie, garsiausi jos atstovai - Maxas Scheleris ir Karlas 


Mannheimas. Pastarojo straipsnis šia tema vokiečių sociologijos žodyne (Hlandwėrter- 


buch der Soziologie) gali būci įvadas į šį dalyką. 

būtent kaip principą, kad individai ir grupės pirmiausia vadovaujasi eko- 
nominiais motyvais; tai vienu svarbiu požiūriu yra visiškai klaidinga, vi- 
sais kitais požiūriais — bejėgiškai trivialu. 

Čia dar verta apginti Marxą nuo kito nesusipratimo: ekonominė isto- 
rijos interpretacija dažnai vadinama ir materialistine. Taip ji buvo vadi- 
nama ir paties Marxo. Ši frazė lėmė, kad interpretacija išpopuliarėjo tarp 
vienų visuomenės sluoksnių žmonių ir tapo nepopuliari tarp kitų. Ta- 
čiau ji — visiškai beprasmiška. Marxo filosofija nėra labiau materialistinė 
nei Hegelio filosofija, o jo istorijos teorija nėra labiau materialistinė nei 
bet kuri kita pastanga aiškinti istorijos raidą empirinio mokslo teikiamo- 
mis priemonėmis. Turi būti aišku, kad ji logiškai suderinama su bet ko- 
kiu metafiziniu ar religiniu įsitikinimu — panašiai kaip su jais yra suderi- 
namas bet kuris fizikinis pasaulėvaizdis. Pati viduramžių teologija teikia 
metodų, kurie tokį suderinamumą garantuoja *. 

Tai, ką ši teorija iš tikrųjų teigia, galima suformuluoti dviem teigi- 
niais: (1) gamybos formos arba sąlygos yra pagrindinės socialinių struk- 
tūrų determinantės, kurios savo ruožtu lemia nuostatų, veiksmų ir ci- 
vilizacijos raidą. Marxas iliustruoja šią mintį savo garsiuoju pavyzdžiu, 
kad „rankinis malūnas" sukuria feodalinę, o „garo malūnas" — kapita- 
listinę visuomenę. Technologija čia pernelyg pavojingai išaukštinta, 
tačiau su teiginiu galima sutikti, jei neužmiršime, kad pati technologija 
dar ne viskas. Kalbant populiariai ir kartu suvokiant, kad tokiu būdu 
dalykas smarkiai supaprastinamas, galima sakyti, jog būtent kasdienis 
darbas formuoja mūsų sąmonę ir kad būtent mūsų padėtis darbo pro- 
cese lemia mūsų požiūrį į daiktus — arba mūsų regimus jų aspektus — 
bei į socialinę erdvę, kurioje galime judėti. (2) Pačios gamybos formos 
turi savo logiką; tai reiškia, kad jos kinta pagal vidinius dėsningumus ir 
tai, kas jas pakeičia, yra jų pačių funkcionavimo padarinys. Pailiust- 
ruokime šią mintį tuo pačiu Marxo pavyzdžiu: sistemoje, kur naudoja- 
mas „rankinis malūnas", susiklosto ekonominė bei socialinė situacija, 
kur mechaninis malimo būdas tampa praktine būtinybe, kurios negali 


* Pažįstu keletą katalikų radikalų, tarp jų ir vieną dvasiškį, praktikuojančius katalikus, 
kurie taip mano ir netgi patys skelbiasi esą marksistai visais atžvilgiais, išskyrus jų 


tikėjimą liečiančius dalykus. 

pakeisti joks individas ar grupė. „Garo malūnas" sukuria naujas socia- 
lines funkcijas ir padėtį, naujas grupes ir nuostatas, kurios plinta ir 
sąveikauja tokiu būdu, kad perauga buvusias savo formas. Taigi čia 
turime varomąją jėgą, kuri pirmiausia lemia ekonominius, o del to ir 
visus kitus socialinius pokyčius — variklį, kurio judinamoji galia reiš- 
kiasi be postūmio iš šalies. 

Abu teiginiai neabejotinai turi daug tiesos ir, kaip toliau ne kartą mary- 
sime, realią vertę kaip darbinės hipotezės. Šiuolaikinė jų kritika dažniausiai 
yra visiškai nevykusi, — pavyzdžiui, visi tie argumentai, kai apeliuojama į 
etinių ar religinių faktorių svarbą, ar Eduardo Bernsteino argumentas, kad 
„Žmonės turi galvas“ ir todėl gali veikti savo nuožiūra. Atsižvelgiant į tai, 
kas anksčiau išdėstyta, turbūt jau neverta aiškinti tokių argumentų silpnu- 
mo: žinoma, žmonės gali „rinktis“ savo veiksmo planą, kuris nėra tiesiogiai 
nulemtas objektyvių aplinkos faktų, tačiau jie renkasi jį pagal esamą padė- 
tį, pažiūras bei nuostatas, o šie sudaro ne atskirą nepriklausomų duomenų 
aibę, bet yra formuojami objektyvių faktų. 

Vis dėlto kyla klausimas, ar ekonominė istorijos interpretacija nėra 
tik patogus supaprastinimas, kuris gali neblogai veikti vienais atvejais ir 
neveikti kitais. Akivaizdžią išlygą reikia padaryti iš pat pradžių. Sociali- 
nės struktūros, tipai ir nuostatos yra tokios monetos, kurios lengvai nesi- 
lydo. Kartą susiformavusios jos išlieka ilgam, galbūt net šimtmečiams, o 
kadangi skirtingos struktūros ir tipai pasižymi nevienodomis išlikimo 
galimybėmis, beveik visada susiduriame su grupių ar tautų elgsenos ti- 
pais, kurie daugiau ar mažiau skiriasi nuo to tipo, kurio galima būtų 
tiketis, jei mėgintume juos kildinti iš vyraujančių gamybos proceso for- 
mų. Nors šis dėsningumas galioja daugeliu atvejų, jis yra aiškiausiai pa- 
stebimas ten, kur tam tikra labai tvari struktūra fiziškai persikelia iš vie- 
nos šalies į kitą. Socialinė padėtis, susidariusi Sicilijoje po normanų už- 
kariavimo, gerai iliustruoja šią mintį. Tokie faktai Marxo neliko nepaste- 
beti, tačiau jis vargu ar suvokė visas jų implikacijas. 

Rimtesnis yra kitas atvejis. Pavyzdžiui, feodalinės žemėvaldos atsira- 
dimas Frankų karalystėje šeštajame ir septintajame amžiuje. Tai - neabe- 
jotinai labai reikšmingas įvykis, daugeliui šimtmečių nulėmęs visuome- 
nės santvarką ir taip pat turėjęs įtakos gamybos, poreikių tenkinimo bei tech- 
nologijos sąlygoms. Vačiau jį galima paprasčiausiai paaiškinti nuoroda į 

karinio vadovavimo funkciją, anksčiau atliekamą šeimų bei individų, kurie 
— vis dar išlaikydami tą funkciją — tapo feodaliniais žemvaldžiais po to, 
kai šalis buvo visiškai užkariauta. Toks paaiškinimas sunkiai telpa į mark- 
sistinę schemą ir gali būti interpretuojamas visai kitaip. Be abejo, šio 
pobūdžio faktus galima įsprausti į minėtąją schemą, ypač kai pasitelki 
papildomų hipotezių, tačiau būtinybė jų griebtis paprastai rodo, kad te- 
orija pradeda žlugii. 

Daugelio kitų sunkumų, kune iškyla interpretuojant istoriją pagal Marxo 
schemą, galima išvengti, jei pripažįsti tam tikrą sąveiką tarp gamybos sferos 
ir kitų socialinio gyvenimo sferų ?. Tačiau fundamentinę tiesą gaubiančios 
auros didingumas priklauso būtent nuo postuluojamo vienpusio santykio 
griežtumo ir paprastumo. Jeigu dėl jo iškils abejonių, tada ekonominė isto- 
rijos interpretacija turės atsidurti tarp daugybės tokių pat hipotezių — kaip 
dar viena dalinė tiesa — arba ji turės užleisti vietą kitai hipotezei, teigiančiai 
gilesnę tiesą. Beje, čia neginčijama nei jos kaip mokslinio atradimo statu- 
sas, nei tai, kad ji paranki kaip darbinė hipotezė. 

Žinoma, dogmatikui ji yra visraktis į visas žmonijos istorijos paslap- 
us. Ir jeigu kartais knieti pasišaipyti iš tokių naivių mėginimų, tai tenka 
prisiminti, kokios rūšies koncepcijas ji pakeitė. Jei atsižvelgiame į šią ap- 
linkybę, net paliegusi ekonominės istorijos interpretacijos sesuo — mark- 
sistinė socialinių klasių teorija — pradeda atrodyti visai neblogai. 

Taigi kartoju, pirmiausia turime pripažinti šios teorijos mokslinę reikš- 
mę. Keista, tačiau ekonomistai labai vangiai pripažino socialinių klasių 
reiškinį. Žinoma, jie vienaip ar kitaip klasifikavo veikiančiuosius asme- 
nis, kurių sąveika ir sukuria nagrinėjamus procesus. Tačiau šios klasės 
buvo paprasčiausios aibės individų, pasižyminčių tam tikrais bendrais 
bruožais: antai kai kurie žmonės klasifikuojami kaip žemvaldžiai arba 
kaip darbininkai pagal tai, ar turi savo nuosavos žemės, ar parduoda dar- 
bo paslaugas. Tačiau socialinės klasės nėra klasifikuojančio tyrinėtojo kon- 
strukcijos, jos savaime ir realiai egzistuoja. Jų egzistencija implikuoja da- 
lykus, kurių visiškai nepagauna tos schemos, kurios visuomenę traktuoja 
kaip amorfinę individų ar šeimų aibę. Žinoma, galima ginčytis dėl socia- 


* Vėlyvasis Engelsas lengvai pripažino šį sprendimą, Plechanovas žengė dar toliau šia 


kryptimi. 

linių klasių svarbos pačiai ekonomikos teorijai. Tačiau jų svarba dauge- 
liui sričių ir ypač bendrosios socialinės raidos analizei yra neabejotina. 

Apytiksliai galima sakyti, jog socialinės klasės pirmąkart pasirodė gar- 
siajame Komunistų partijos manifesto teiginyje, kad visuomenės istorija 
yra klasių kovos istorija. Žinoma, tokia formuluotė yra itin pretenzinga. 
Tačiau net jeigu ją sušvelninsime iki teiginio, jog istoriniai įvykiai dažnai 
gali būti aiškinami kaip klasinių interesų ir klasinių nuostatų padariniai 
ir kad egzistuojančios klasinės struktūros visada yra svarbus faktorius is- 
torijai interpretuoti, jau vien to pakanka, kad galėtume kalbėti apie kon- 
cepciją, kurios vertė beveik prilygsta pačiai ekonominei istorijos inter- 
pretacijai. 

Suprantama, analizės sėkmė priklauso nuo konkrečios klasių teorijos, 
kuria remiamės. Mūsų istorijos vaizdas, kultūros darinių bei socialinės 
kaitos mechanizmo interpretacija skirsis priklausomai nuo to, ar, pavyz- 
džiui, pasirinksime rasinę klasių teoriją ir, sekdami Gobineau, mėginsi- 
me redukuoti žmonijos istoriją į rasių kovos istoriją, ar, tarkime, Schmol- 
lerio ar Durkheimo pavyzdžiu, vadovausimės darbo pasidalijimo klasių 
teorija ir mėginsime klasių antagonizmą aiškinti kaip profesinių grupių 
interesų antagonizmą. Be to, galimų skirtumų diapazoną nustato ne vien 
klasių prigimties problema. Net nepaisant skirtingo požiūrio į klases, 
nevienodas interpretacijas gali lemti kitokie klasinio intereso apibrėžimai “ 
bei nevienodos nuomonės apie klasinių veiksmų reiškimosi būdą. Visa ši 
problematika iki šiol tėra prietarų lygmens ir vargu ar yra moksliška. 

Gana keista, bet turimomis žiniomis Marxas niekada sistemiškai ne- 
analizavo šio dalyko, nors šis akivaizdžiai sudaro vieną iš kertinių jo kon- 
cepcijos elementų. Galbūt jis atidėliojo šį darbą iki tol, kol tapo jau per- 
nelyg vėlu, arba del to, kad pats mąstė vien klasių sąvokomis ir nejautė 
būtinumo rūpintis jų griežtu apibrėžimu. Arba galbūt kai kurie neaišku- 
mai liko jo paties galvoje ir todėl atsirasti išbaigrai klasių teorijai neleido 
* Skaitytojas turi suprasti, jog klasių prigimties bei jų atsiradimo koncepcija pati savai- 
me dar neduoda vienareikšmiško atsakymo į klausimą, kas yra šių klasių interesai ir 
kaip klasės veikia, atsižvelgdamos į savo — savo vadų ar eilinių — toliaregiškai ar trum- 
paregiškai, teisingai ar klaidingai suvokiamus interesus ar interesą. Grupinio intereso 
problema pati savaime yra paini ir klampi; ji visiškai nepriklauso nuo pačių grupių 
prigimties problemos. 

sunkumai, kuriuos jis susikūrė del tik ekonominio ir supaprastinto po- 
žiūrio į reiškinį. Marxas ir jo mokiniai mėgino šią neišbaigtą teoriją tai- 
kyti konkrečiai analizei, kurios ryškiausias pavyzdys — jo paties Klasių 
kovos Prancūzijoje istorija". Uačiau po to nebuvo padaryta jokios apčiuo- 
piamos pažangos. Jo pagrindinio bendradarbio Engelso teorija paremta 
darbo pasidalijimo koncepcija ir savo implikacijomis iš esmės nemarksis- 
tinė. Tad lieka tik bendros idėjos ir appergu — kai kurios labai įtaigios ir 
ryškios — išbarstytos po mokytojo raštus, ypač po Kapitalą ir Komunistų 
partijos manifestą. 

Visų šių fragmentų surinkimas yra sudėtingas ir kruopštus uždavinys, 
kurio čia nesiimsime. Tačiau pagrindinė idėja - gana aiški. Klasinio stra- 
tifikavimo principas — tai gamybos priemonių nuosavybė arba jos netu- 
rėjimas. Gamybos priemonės — tai gamyklų pastatai, mašinos bei žalia- 
vos, taip pat vartojimo prekės, įeinančios į darbininko biudžetą. Tad iš 
esmės turime dvi ir tik dvi klases — savininkus, arba kapitalistus, ir betur- 
čius, kurie priversti parduoti savo darbą, t.y. darbininkų klasę, arba pro- 
letariatą. Neneigiama, jog egzistuoja tarpinės grupės, tokios kaip ūkinin- 
kai arba amatininkai, kurie samdo darbą, bet ir patys dirba fizinį darbą; 
tačiau jos yra laikomos anomaliais dariniais, kurie per kapitalizmo raidą 
išnyks. Vien del savo padėties logikos ir nežiūrint jų norų dvi pagrindi- 
nės klasės iš esmės yra antagonistės. Be abejo, yra galimi vidiniai klasių 
nesutarimai ar konfliktai ir jie kartais turi lemiamos istorinės reikšmės. 
Tačiau tokie nesutarimai ar konfliktai — atsitiktinis dalykas. Vienintelis 
konfliktas, kuris nėra atsitiktinis, bet užprogramuotas pačios pamatinės 
kapitalistinės visuomenės struktūros, tai konfliktas dėl gamybos priemo- 
nių privačios nuosavybės: kapitalistų klasės ir proletariato santykio esmė 
yra kova - klasių kova. 

Kaip netrukus matysime, Marxas mėgina parodyti, kaip per šių kla- 
sių kovą kapitalistai naikina vienas kitą, kartu naikindami ir pačią ka- 
"Kiras pavyzdys — socialistinė imperializmo teorija, apie kurią kalbėsime toliau. Taip 
par verta paminėti įdomų O. Bauerio mėginimą konfliktą tarp skirtingų rasių Austri- 
jos Vengrijos imperijoje aiškinti kaip kovą tarp kapitalistų ir darbininkų (Die Nario- 
nalfrage, 1905), nors šiuo arveju analizės meistriškumas tik, kokia netobula pati analizės 


schema. 

pitalistinę sistemą. Jis taip pat mėgina parodyti, kaip kapitalo nuosavy- 
bė skatina tolesnį kapitalo kaupimą. Tačiau toks argumentavimo bū- 
das ir pats apibrėžimas, kuris nuosavybę daro socialinės klasės skiria- 
muoju bruožu, tik ypač pabrežia „pradinio kaupimo“ problemos svar- 
bą, t.y. iškyla klausimas, kaip kapitalistai iš pradžių tapo kapitalistais, 
kaip jie įsigijo tą gėrybių kiekį, kuris, anot Marxo, reikalingas, kad jie 
galėtų pradėti išnaudoti darbininkus. Marxo teiginiai čia kur kas ma- 
žiau aiškūs 3. Jis su panieka atmeta buržuazinę pasakėlę (Kinderfibel) 
apie tai, kad kai kurie žmonės tapo ir dabar kasdien tampa kapitalistais 
tik dėl valios bei intelekto pranašumo ir dėl darbo bei taupumo. Šaipy- 
damasis iš pasakėlės apie gerus berniukus jis išmintingai elgėsi. Juk kiek- 
vienas politikas žino, kad pajuoka yra geriausias būdas išsisukti nuo 
neparankios tiesos. Kiekvienas, kuris žvelgia į praeių ar dabarų be iš- 
ankstinio nusistatymo, negali nepripažinti, jog ši vaikiška pasakelė, net 
nebūdama visiška tiesa, atskleidžia nemaža tiesos. Devyniais atvejais iš 
dešimties būtent intelekto pranašumas ir energija paaiškina verslo sek- 
mę ir, konkrečiai, pradinę verslo padėtį. Būtent pradinėse kapitalizmo 
bei kiekvienos individualios verslo karjeros stadijose taupyti buvo ir 
tebėra svarbu, nors taupymas nera būtinai toks, kokį jį vaizduoja klasi- 
kinė ekonomika. Tiesa, kapitalisto (pramonės darbdavio) statusą sun- 
ku pasiekti taupant lėšas iš algos ar atlyginimo ir po to už jas įsigyjant 
įmonės įrangą. Kapitalas kaupiamas daugiausia iš pelno ir todėl pelną 
jau suponuoja — tiesą sakant, čia ir yra tikrasis taupymo ir kaupimo 
skyrimo pagrindas. Lėšos, reikalingos verslui pradėti, paprastai gauna- 
mos skolinantis nedideles daugelio kitų žmonių santaupas, kurių atsi- 
radimą nesunku paaiškinti, arba indėlius, kuriuos bankai kaupia po- 
tencialiam verslininkui. Vis dėlto pastarasis paprastai taupo — taupo, 
nes nori pakilti virš darbo dėl duonos kasdienės pilkumos, atsikvėpti, 
apsidairyti, parengti verslo planą ir susirasti partnerių. Taigi ekonomi- 
nes teorijos požiūriu Marxas turėjo šiokių tokių argumentų — nors juos 
ir pervertino, kai neigė taupymui tą vaidmenį, kurį jam skiria klasiki- 
niai autoriai. Tačiau jo padarytos išvados jie neįrodo, tad ir šaipomasi 


buvo be reikalo ?. 
š Žr. Das Kapital, <. I, sk. XXVI: „Pirminio kaupimo paslaptis". 

Pašaipa atliko savo darbą ir padėjo išvalyti kelią alternaryviai Marxo 
pradinio kaupimo teorijai. Deja, ši nera tokia apibrežra, kaip norėtume. 
Prievarta ir plėšikavimas — masių pavergimas, padedantis jas plėšti, ir 
prisiplėšti turtai, padedantys jas pavergti, — visa tai, žinoma, seniai girdė- 
ta ir puikiai atitinka įprastą intelektualų įsitikinimą, mūsų dienomis dar- 
gi tvirtesnį nei Marxo laikais. Akivaizdu, kad toks atsakymas neišspren- 
džia problemos — nepaaiškina, kaip kai kurie žmonės įgijo tiek galios, 
kad gali kitus pavergti ir apiplėšti. Populiarioji literatūra dėl to nekvarši- 
na sau galvos, todel šio klausimo neadresuoju Johno Reedo rašiniams. 
Bet juk turime reikalą su Marxu. 

Šiokią tokią sprendimo regimybę teikia istorinis visų pagrindinių Mar- 
xo teorijų pobūdis. Pasak jo, pati kapitalizmo raidos /ogika, ne vien fakto 
realybė, kildina jį iš feodalinės visuomenės. Žinoma, ir šiuo atveju lieka 
tas pats klausimas dėl socialinės stratifikacijos priežasčių bei mechaniz- 
mo. Tačiau Marxas iš esmės pripažino buržuazinį požiūrį, kad feodaliz- 
mas buvo prievartos viešpatija '?, kad masės jau buvo pavergtos ir išnau- 
dojamos. Klasių teorija, sukurta pirmiausia kapitalistinei visuomenei ana- 
lizuoti, buvo išplėtota ir beveik su visomis kapitalizmo ekonominės te- 
orijos sąvokomis "! perkelta į kapitalizmo pirmtaką feodalizmą; taip ten 
buvo nukeltos ir kai kurios labiausiai erzinančios problemos, kad po to 
jau išspręstos kaip duomenys atsirastų kapitalizmo struktūros analizėje. 


* Per daug nesigilindamas į reikalą vis dėlto turiu pažymėui, kad net klasikinė teorija nėra 
tokia klaidinga, kaip Marksas ją vaizduoja. „Taupymas“ pačia elementariausia prasme, 
ypač ankstyvosiose kapitalizmo stadijose, buvo gana svarbus „pradinio kaupimo" bū- 
das. Be to, buvo dar vienas į jį panašus, tačiau ne tapatus jam būdas. Daugelis XVII ir 
XVIII a. įmonių buvo paprasčiausios pašiūrės, pastatytos plikomis rankomis, ir joms 
pakakdavo pačios elementariausios įrangos. Tokiais atvejais fizinis būsimojo kapitalis- 
to darbas ir nedidelės santaupos buvo visa, kas būtina - neskaitant, žinoma, proto. 

'0 Daugelis autorių socialistų, ne tik Marxas, demonstruoja nekritišką įsitikinimą, kad 
prievarta bei fizinių prievartos priemonių kontrolė turi aiškinamąją vertę. Pavyzdžiui, 
Ferdinandas Lassalle'is, aiškindamas valstybinės valdžios atsiradimą, neturi pasiūlyti 
beveik nieko kita, tik pabūklus ir durtuvus. Man kelia nuostabą, kad daugybė žmonių 
nemato tokios sociologijos trūkumų ir nesupranta, jog teisingiau būtų sakyti, kad val- 
džia sukuria galią kontroliuoti pabūklus (ir žmones, kurie juos naudoja), o ne pabūklų 
kontrolė sukuria valdžią. 


"Šiuo požiūriu Marxo koncepcija artima K. Rodbertuso koncepcijai. 

Feodalinis išnaudotojas buvo paprasčiausiai pakeistas kapitalistiniu. Tais 
atvejais, kai feodaliniai didikai virto pramonininkais, problema iš tikrųjų 
išsprendžiama. Faktai iš dalies patvirtina šį požiūrį: daugelis, ypač Vo- 
kietijos, feodalų iš tiesų steigė įmones ir joms vadovavo, dažnai telkda- 
miesi lėšų iš feodalinės rentos, o darbo jėgą — iš kaimo gyventojų (kartais, 
nors ne visada, iš savo baudžiauninkų) '*. Tačiau dauguma atvejų turimų 
faktų, kurių griebiamasi šiam plyšiui užglaistyti, akivaizdžiai nepakanka. 
Sąžininga būtų pripažinti, kad marksizmas negali patenkinamai paaiš- 
kinti, t.y. kad nėra paaiškinimo, kuris nesigriebtų nemarksistinių prielai- 
dų, implikuojančių nemarksistines išvadas ". 

Tai, žinoma, pakirstų marksizmo istorines ir logines šaknis. Kadangi 
dauguma pradinio kaupimo metodų taip pat paaiškina ir vėlesnį kaupi- 
mą — kitais žodžiais, pradinis kaupimas trunka visą kapitalizmo epochą, 
— negalima sakyti, kad Marxo socialinių klasių teorija yra teisinga visada, 
išskyrus tolimą praeitį. Tačiau turbūt neverta priekaištauti dėl trūkumų 
teorijai, kuri nepaaiškina dalykų net palankiausiais atvejais ir kuri nieka- 
da nebuvo verta rimto dėmesio. Minėtieji atvejai dažniausiai yra iš to 
kapitalizmo raidos laikotarpio, kai vyravo vidutinės įmonės, tvarkomos 
pačių savininkų. Už šio sluoksnio ribų klasinė padėtis, nors dažnai apy- 
tikriai atitinka ekonominę padėtį, paprastai būna šios priežastis, o ne 
padarinys: akivaizdu, kad verslo sekmė ne visada yra vienintelis kelias į 
socialinę viršūnę ir tik ten, kur ji turi tokią reikšmę, gamybos priemonių 
nuosavybė gali sąlygoti socialinę grupės padėtį. Tačiau ir tada nuosavybę 
laikyti lemiamu elementu būtų tas par, kaip laikyti kareiviu žmogų, į 
kurio rankas pakliuvo šautuvas. Griežtai atskirti žmones, kurie (kartu su 


12 W. Sombartas pirmajame savo Theorie des modernen Kapitalismus leidime mėgino iki 
galo pasinaudoti šiais pavyzdžiais. Tačiau pastanga pirminį kaupimą redukuoti vien į 
žemės rentą pasirodė beviltiška, tai vėliau pripažino ir pats Sombartas. 

Šis teiginys galioja net tuo arveju, jei stengdamiesi neperžengti intelektualų folkloro 
ribų pripažįstame plėšikavimą vykus didžiausiu įmanomu mastu. Iš tikrųjų plėšikavi- 
mas dažnai ir daug kur padėjo susikrauti komercinį kapitalą. Akivaizdžiausi čia būrų 
Finikijos ar Anglijos turtuolių pavyzdžiai. Ber ner ir tokiu arveju marksistinio aiškini- 
mo nepakankama, nes galiausiai plėšikavimo sėkmė priklauso nuo plėšikautojų asme- 
ninio pranašumo. Tačiau tai pripažinus siūlosi visiškai kitokia socialinės stratifikacijos 
teorija. 

savo palikuonimis) iš pat pradžių ir visiems laikams laikytini kapitalis- 
tais, nuo kitų žmonių, kurie (kartu su savo palikuonimis) iš pat pradžių 
ir visiems laikams laikytini proletarais — toks siūlymas, kaip ne kartą pa- 
stebėta, yra ne tik visiškai netikroviškas, jis dar neatsižvelgia ir į tai, kad 
vienos šeimos nuolat kyla į aukštesnius sluoksnius, o kitos taip pat nuo- 
lat smunka. Šie faktai yra akivaizdūs ir nenuginčijami. Ir jeigu jie neatsi- 
spindi marksizmo piešiamame vaizde, tai tik del galimų nemarksistinių 
implikacijų. 

Verta panagrinėti tą vaidmenį, kuris šiai teorijai tenka marksizme ir 
pamėginti išsiaiškinti — nekalbant apie agitacinę jos reikšmę — kokiam 
analitiniam tikslui ji buvo skirta. 

Viena vertus, reikia suprasti, kad socialinių klasių teorija ir ekonomi- 
nė istorijos interpretacija Marxui buvo ne tas par, kas mums, būtent dvi 
nepriklausomos doktrinos. Marxui pirmoji specifiškai realizuoja antrąją 
ir taip apriboja — padaro labiau apibrežtą — gamybos sąlygų arba gamy- 
bos formų modus operandi. Šios sąlygos arba formos determinuoja socia- 
linę struktūrą, o per socialinę struktūrą — visą civilizaciją ir visą kultūrinę 
bei politinę istoriją. Visų nesocialistinių epochų socialinė struktūra api- 
brėžiama klasių kategorijomis — tos dvi klasės yra tikrieji dramatis perso- 
nae ir kartu vieninteliai tiesioginiai dariniai tos kapitalistinio gamybos 
būdo logikos, kuri per jas veikia visa kita. Tai paaiškina, kodel Maras 
buvo priverstas savo klases padaryti grynai ekonominiais reiškiniais, be 
to, „ekonominiais“ labai siaura šio žodžio prasme. Taip jis pats užkirto 
sau gilesnės jų analizės kelią; beje, toje konkrečioje analitinės schemos 
vietoje, į kurią jis jas patalpino, kito pasirinkimo ir nebuvo. 

Kita vertus, Marxas norėjo apibrėžti kapitalizmą tais pačiais požy- 
miais, kuriais jis apibrėžė klasių skirrumus. Pagalvojus nesunku suprasti, 
kad tai nebuvo nei būtina, nei natūralu. Tai buvo išties drąsus analitinės 
strategijos šuolis - bandymas susieti klasės likimą su kapitalizmo likimu 
taip, kad socializmas, neturintis nieko bendra su socialinių klasių egzista- 
vimu ar neegzistavimu, pagal apibrėžimą taptų vieninteliu galimu nekla- 
sinės visuomenės pavyzdžiu, išskyrus pirmykštes bendruomenes. Šios iš- 
moningos tautologijos buvo neįmanoma sukonstruoti iš jokio kito kla- 
sių /7 kapitalizmo apibrėžimo, išskyrus Marxo pasirinktąjį gamybos prie- 
monių privačios nuosavybės kriterijų. Todėl turėjo likti tik dvi klases, 

savininkai ir nesavininkai, visi kiti jų atskyrimo principai, taip pat ir daug 
geresni, turėjo būti griežtai atmesti arba redukuoti į minėtąjį. 

Pernelyg perdėjus kapitalistų ir proletariato skiriamosios linijos reikš- 
mę, perdedamas ir jų tarpusavio antagonizmas. Kiekvienam protui, ne- 
sugadintam įpročio kalbėti marksistinį rožinį (rožančių), turi būti aišku, 
kad paprastai tie santykiai remiasi pirmiausia bendradarbiavimu ir todėl 
kiekviena teorija, teigianti priešingai, turi remtis daugiausia patologiniais 
atvejais. Socialiniame gyvenime antagonizmas ir bendradarbiavimas — vi- 
suotinai paplitę ir praktiškai retai atskiriami. Net knieti pasakyu, kad 
senoji teorija apie tų santykių harmoniją turi kur kas mažiau akivaizdžių 
nesąmonių — nors ten jų taip pat pakanka — negu marksistinė konstruk- 
cija, kuri postuluoja neperžengiamą prarają tarp gamybos priemonių sa- 
vininkų ir tų priemonių naudotojų. Tačiau pabrėžiu dar kartą: Maras 
neturėjo kitokio pasirinkimo ne todel, kad siekė revoliucinių išvadų — tas 
išvadas jis galėjo pasiekti remdamasis tuzinu kitokių prielaidų, — bet to- 
dėl, kad to reikalavo jo analizės postulatai. /ergw klasių kova yra pagrindi- 
nė istorijos tema bei priemone socialistinei aušrai ir je:gw gali egzistuoti 
tik šios dvi klasės, tai jų santykiai iš principo turi būti antagonistiniai, 
kitaip prarandama visa konstruojamos socialinės dinamikos jėga. 

Tad nors Marxas kapitalizmą ap:brežia sociologiškai, t.y. per gamy- 
bos priemonių privačią nuosavybę, kapitalistinės visuomenės mechaniką 
jis aiškina remdamasis savo ekonomine teorija. Ši turi parodyti, kaip so- 
ciologiniai faktai, apibūdinami klasės, klasinių interesų, klasinės elgse- 
nos, klasinių santykių sąvokomis, reiškiasi per ekonominę vertės, pelno, 
atlyginimo investavimo ir t.t. terpę, ir kokiu būdu jie sukuria būtent tą 
ekonominį procesą, kuris galiausiai laužo savo paties institucinius rėmus 
ir kartu kuria sąlygas kitokiam socialiniam pasauliui. Ši specifinė klasių 
teorija yra analitinis įrankis, kuris siedamas ekonominę istorijos inter- 
pretaciją su pelno ekonomikos sąvokomis, sutelkia visus socialinius fak- 
tus ir socialinius reiškinius. Taigi ji nėra vien individualaus reiškinio te- 
orija, siekianti paaiškinti tik tą reiškinį ir nieko daugiau. Ji turi organinę 
funkciją, kuri Marxo sistemai daug svarbesnė, nei teorijos efektyvumas 
sprendžiant tiesioginę problemą. Į šią funkciją reikia atsižvelgti, jei nori- 
me suprasti, kodėl tokio lygio analitikas kaip Marxas galėjo raiksrytis su 


teorijos trūkumais. 

Yra ir visada buvo entuziastų, kurie žavisi pačia Marxo socialinių kla- 
sių teorija. Labiau suprantami jausmai tų, kurie taip žavisi jo statinio jėga 
ir didingumu, kad pasirengę atleisti beveik visus jo sudedamųjų dalių 
trūkumus. Mėginsime tai įvertinti (IV skyrius). Tačiau iš pradžių turime 
panagrinėti, ar Marxo ekonominė mechanika atitinka užduot;, kurią jai 
numato bendrasis planas. 


III skyrius 
MARXAS EKONOMISTAS 


Kaip ekonomistas teoretikas Marxas buvo visų pirma labai išsilavinęs 
žmogus. Gali pasirodyti keista, kad atkreipiu dėmesį į tokį dalyką kal- 
bėdamas apie autorių, kurį vadinu genijumi ir pranašu. Vis delto tai — 
svarbi aplinkybė. Genijai ir pranašai paprastai nepasižymi geru profesi- 
niu išsilavinimu, ir jų originalumą, jeigu jo esama, dažnai lemia išsila- 
vinimo stoka. Tačiau Marxo ekonominė teorija ar jos dalys jokiu būdu 
negali būti aiškinama kaip žinių stygius ar teorinės analizės įgūdžių 
stokos padarinys. Jis buvo rajus skaitytojas ir nenuilstantis darbinin- 
kas. Nepastebėjo tik labai nedaugelio bent kiek reikšmingesnių mokslo 
darbų. Visa, ką skaitė, jis išanalizuodavo, išnarstydavo kiekvieną faktą 
ir kiekvieną argumentą su pedanto aistra, tikrai neįprasta žmogui, savo 
žvilgsniu paprastai aprėpiančiam ištisas civilizacijas ir šimtmečius. Kri- 
tikuodamas ir atmesdamas arba pripažindamas bei panaudodamas idė- 
jas, jis visada gilindavosi į kiekvieno dalyko esmę. Ryškus įrodymas yra 
jo veikalas Pridetinės vertės teorijos, tikras teorinio pasišventimo pamin- 
klas. Ši nuolatinė pastanga šviestis ir išmokti naudotis viskuo, kuo tik 
įmanoma, jam iš dalies padėjo išsivaduoti nuo prietarų bei šalutinių 
įtakų, nors, žinoma, jis dirbo siekdamas parvirtinti savo konkrečią vizi- 
ją. Galingas intelektas prieš jo paties valią telkdavo visą dėmesį į pro- 
blemos esmę; kad ir kaip jis mėgino aiškinti savo galutinių rezultatų 
reikšmę, dirbdamas jis pirmiausia rūpinosi to meto mokslo analitinių 
instrumentų tobulinimu, loginių sunkumų šalinimu, ant šių pagrindų 
rentė teoriją, savo esme ir intencija tikrai mokslinę, nepaisant visų jos 


trūkumų. 

Nesunku suprasti, kodėl tiek draugai, tiek nedraugai iškreipė jo gry- 
nosios ekonomikos darbų esmę. Draugų požiūriu, jis buvo tiek aukščiau 
iškilęs virš profesionalaus teoretiko padėties, kad jiems atrode beveik švent- 
vagiška teikti per daug reikšmės šiam jo veiklos aspektui. Priešams, ku- 
riems buvo nepriimtinas jo pažiūrų ir teorinių argumentų tikslas, buvo 
beveik neįmanoma prisipažinti, jog kai kuriuose savo baruose jis pasiekė 
tokių rezultatų, kuriuos kitų darbuose jie vertino aukščiausiai. Be to, 
šaltas ekonominės teorijos metalas Marxo puslapiuose įmerkiamas į to- 
kią ugningos frazeologijos terpę, kad jis įgyja natūraliai jam nebūdingą 
temperatūrą. Kas trauko pečiais del Marxo pretenzijų į mokslininko ana- 
liriko vaidmenį, tas veikiausiai galvoja apie tą frazeologiją, o ne apie min- 
tį, apie aistringą kalbą ir griausmingus prakeiksmus, skirtus „išnaudoji- 
mui" ir „skurdinimui“ (žmmiseration, — taip turbūt geriausia versti žodį 
Verelendung, kuris vokiškai skamba taip pat barbariškai, kaip ;72m7se7a- 
hon gera anglų kalba; immiserimento italų kalba). Suprantama, visi šie 
dalykai, taip pat daugybė kitų, tokių, kaip jo tulžingos insinuacijos arba 
vulgarūs komentarai apie ledi Orkney ', buvo svarbi spektaklio dalis. ir 
jie buvo svarbūs pačiam Marxui, jo draugams bei nedraugams. Iš dalies 
jie paaiškina, kodėl tokia daugybė žmonių nori matyti Marxo teoremose 
kažką daugiau ir netgi kažką iš esmės skirtinga nuo tokių pat jo mokytojo 
teoremų. Tačiau tai nekeičia jo analizės esmės. 

Tačiau ar Marxas turėjo mokytoją? Taip. Norint iš tikrųjų suprasti jo 
ekonomiką, pirmiausia reikia suvokti, kad kaip teoretikas jis buvo Ricar- 
do mokinys. Jis buvo jo mokinys ne tik ta prasme, kad jo argumentai 
akivaizdžiai remiasi Ricardo teiginiais, bet ir gilesne prasme, kad jis iš- 
moko teoretizuoti iš Ricardo. Jis visada naudojosi Ricardo sąvokomis ir 
kiekviena teorinė problema jam atsiskleisdavo pavidalu tų sunkumų, su 
kuriais jis susidūrė gilindamasis į Ricardo sistemą ir galvodamas apie to- 
lesnės jos plėtros gaires. Tiek pripažino ir pars Marxas, nors, žinoma, jis 
niekada nebūtų pripažinęs, kad jo požiūris į Ricardo buvo tipiškai moks- 
leiviškas — kaip mokinio, kuris išklausęs mokytojo kartojamas frazes apie 
gyventojų nereikalingumą, apie nereikalingus gyventojus ir vėl apie ma- 


1 


Karaliaus Williamo III draugė; Williamas III, buvęs itin nepopuliarus savo laikais, tuo 
metu buvo tapęs anglų buržuazijos dievaičiu. 

šinas, kurios gyventojus daro nereikalingus, grįžęs namo bando ką nors 
suprasti. Visai suprantama, kodel abi ginčo del Marxo teorijos pusės ne- 
norėjo to pripažinti. 

Ricardo įtaka nebuvo vienintelė įtaka Marxo ekonomikai, tačiau mums 
pakanka dar paminėti tik Ouesnay, iš kurio Marxas perėmė pagrindinę 
ekonomikos raidos kaip visumos sąvoką. Anglų ekonomistų grupe, kuri 
1800-1840 m. mėgino plėtoti darbinę vertės teoriją, galbūt jam suteikė 
kai kurių minčių ir detalių, tačiau mūsų kontekste ją visą atstoja nuoroda 
į Ricardo įtaką. Keletas autorių, kuriems Marxas jautė antipaciją, atvirkš- 
čiai proporcingą jų nuotoliui nuo savęs, ir kurių darbai daugeliu požiū- 
rių ėjo lygiagrečiai su jo darbu (Sismondis, Rodberthusas, Johnas Stuar- 
tas Millis) turi likti neaptarti, kaip ir daugelis kitų dalykų, kurie tiesiogiai 
neliečia pagrindinio argumento — nekalbėsime, pavyzdžiui, apie akivaiz- 
džiai silpną Marxo pinigų teoriją: čia jis nesugebėjo pasiekti Ricardo ly- 
gio. 

Tad eikime prie Marxo ekonominių argumentų analizės — beviltiškai 
supaprastintos ir daugeliu požiūrių visiškai neprilygstančio milžiniškam 
Kapitalo statiniui, kuris, iš dalies nebaigtas, iš dalies nuniokotas sėkmin- 
gų atakų, vis dar stūkso horizonte! 

1. Marxas nepranoko savo laikmečio ir vėlesnės epochos teoretikų 
bendrųjų prielaidų, kai vertės teoriją jis padarė savo teorinės struktūros 
kertiniu akmeniu. Čia jis remiasi Ricardo idėjomis. Žinau, kad su šiuo 
teiginiu nesutinka žymus autoritetas, profesorius Taussigas, kuris visa- 
da pabrėžia Ricardo ir Marxo skirtingumą. Iš tiesų, gerokai skiriasi fra- 
zeologija, dedukcijos metodai bei sociologinės išvados, tačiau nesiski- 
ria požiūris į pačią teoremą; tai šiandienos teoretikui yra vienintelis 
reikšmingas dalykas *. Ir Ricardo, ir Marxas teigia, kad prekės vertė 
(esant tobulai pusiausvyrai ir konkurencijai) yra tiesiogiai proporcinga 
į ją įdėto darbo kiekiui, jeigu tas darbas patenkina esamą gamybos efek- 
2 Galima suabejoti, ar pačiam Marxui tai buvo vienintelis reikšmingas dalykas. Jis darė 
tą pačią klaidą kaip Aristotelis, būtent, kad vertė, nors ir būdama santykinių kainų 
determinacijos faktoriumi, yra kažkas skirtinga ir nepriklausoma nuo tų santykinių 
kainų arba mainomųjų santykių. Teiginys, jog prekės vertė yra joje įkūnyto darbo 
kiekis, kažin ar gali reikšti ką nors kita. Jeigu taip, tada yra skirtumas tarp Marxo ir 


Ricardo, nes, Ricardo požiūriu, vertės yra ne kas kita kaip mainomosios vertės, arba 

tyvumo lygmenį („socialiai būtiną darbo kiekį). Abudu matuoja šį kie- 
kį darbo valandomis ir naudojasi tuo pačiu metodu redukuodami skir- 
tingų rūšių darbą į vieną standartą. Abu vienodai susiduria su esminė- 
mis šios koncepcijos problemomis (tai yra, Marxas su jomis susiduria 
sekdamas Ricardo). Nė vienas neturi pasakyti ką nors naudinga apie 
monopoliją arba apie tai, ką dabar vadiname netobula konkurencija. 
Abu atsakinėja kritikams remdamiesi tais pačiais argumentais. Marxo 
argumentai yra mažiau mandagūs, labiau migloti ir „filosofiškesni" blo- 
giausia šio žodžio prasme. 

Kiekvienas dabar žino, kad ši vertės teorija yra nepatenkinama. Di- 
džiulė diskusija, kuri dėl jos vyko, nepripažino visos tiesos kuriai nors 
vienai pusei, nes kritikai naudojosi daugybe netikusių argumentų. Ta- 
čiau esminis klausimas yra ne tai, ar darbas yra tikrasis ekonominės vertės 
„šaltinis“ ar „priežastis“. Atsakymas į šį klausimą gali turėti didžiausios 
reikšmės tiems socialiniams filosofams, kurie nori iš jo dedukuoti etines 
pretenzijas į produktą, ir Marxas, žinoma, nebuvo abejingas šiam proble- 
mos aspektui. Tačiau ekonomikai kaip pozityviam mokslui, kuris priva- 
lo aprašyti arba paaiškinti realius procesus, daug svarbiau žinoti, ar dar- 
binė vertės teorija veikia kaip analizės priemonė. Šiuo požiūriu, tikrasis 
jos trūkumas yra tas, kad ji veikia labai prastai. 

Pirma, ji apskritai neveikia kitokiomis nei tobulos konkurencijos 
sąlygomis. Antra, net tobulos konkurencijos sąlygomis ji niekada ne- 
veikia sklandžiai, išskyrus tuos atvejus, kai darbas sudaro vienintelį ga- 
mybos faktorių, be to, jei visas tas darbas yra tos pačios rūšies ?. Jei bent 
viena iš šių dviejų sąlygų nėra patenkinta, turi būti įvedamos papildo- 


santykinės kainos. Verta tai paminėti, nes jeigu galėtume priimti šią vertės koncepciją, 
daugelis dalykų jo teorijoje, kurie mums atrodo nepriimtini ar net beprasmiški, to- 
kiais neatrodytų. Žinoma, to padaryti negalime. Padėtis nepasikeistų ir tuo atveju, 
jeigu mėgdžiodami kai kuriuos marksologus pripažintume požiūrį, kad esą nepriklau- 
somai nuo vertės „substancijų“ egzistavimo ar neegzisravimo Marxo darbinė vertės 
teorija buvo tik įrankis, leidžiantis parodyti, kaip bendros socialinės pajamos pasidalija 
į darbo pajamas ir kapitalo pajamas (tada individualių sanrykinių kainų teorija būrų 
antraeilis dalykas). Kaip netrukus pamatysime, Marxo vertės teorija žlunga sprendžiant 
ir šį uždavinį (carus, kad jį galime atskirti nuo individualių kainų problemos). 


3 Šios antros prielaidos būtinybė teorijai ypač kenksminga. Darbinė vertės teorija turi 

mos prielaidos ir tada analizės problemos tampa tokios sudėtingos, kad 
jau neįmanoma su jomis susidoroti. Taigi darbinės vertės teorija galio- 
ja tik labai specialiam, praktinės reikšmės neturinčiam arvejui, nors ji 
turi šiokios tokios prasmės santykinių kainų istorinėms tendencijoms 
apytiksliai apibendrinti. Ją pakeitusi teorija, kuri savo pradiniu ir da- 
bar jau pasenusiu pavidalu yra žinoma kaip ribinio naudingumo teori- 
ja, gali būti laikoma pranašesne daugeliu požiūrių, tačiau tikrasis argu- 
mentas jos naudai yra tas, jog ji - daug bendresnė ir vienodai veikia 
tiek monopolio ir netobulos konkurencijos atveju, tiek ir kitų gamybos 
faktorių atveju bei skirtingų rūšių ir skirtingos kokybės darbo atveju. 
Be to, jeigu į šią teoriją įvesime minėtąsias ribojančias prielaidas, iš jos 
gali būti dedukuotas vertės ir darbo kiekio proporcingumas *. Tad turi 
būti aišku, jog marksistai visiškai neprotingai elgėsi iš pat pradžių neig- 
dami ribinio naudingumo vertės teoriją (kuri jiems stojo skersai kelio). 


susidoroti su darbo kokybės skirtumu, kurį lemia kitoks išsilavinimas (įgyti įgūdžiai): 
tam tikras darbo kiekis, kuris sunaudojamas per lavinimąsi, turėtų būti pridėtas prie 
kiekvienos kvalifikuoto darbo valandos — kad galėtume, nepažeisdami principo, kvali- 
fhikuoro darbininko darbo valandą palyginti su atitinkamai didesniu nekvalifikuoro 
darbo kiekiu. Tačiau šis metodas neveikia, kai turime reikalą su „prigimtiniais“ darbo 
kokybės skirtingumais, atsirandančiais dėl nevienodo intelekto, valios, fizinės jėgos ar 
miklumo. Tada tenka pripažintu iš prigimties pranašesnio ir prastesnio darbininko 
darbo valandų vertės skirtingumą — ir šitoji vertė jau negali būti paaiškinta vadovau- 
jantis darbo kiekio principu. Faktiškai Ricardo būtent tai ir daro: jis paprasčiausiai 
pasako, kad šios skirtingos kokybės kažkaip savaime sueis į reikiamą santykį veikiant 
rinkos mechanizmui ir kad todel vis dėlto galima kalbėti apie darbininko A darbo 
valandos kiekio ekvivalentiškumą darbininko B didesniam darbo kiekiui ... Tačiau jis 
visai nesuvokia, jog taip argumentuodamas jis apeliuoja į kirą vertės principą ir iš 
tikrųjų išduoda darbo kiekio principą; tad pastarasis iš pat pradžių neveikia net savo 
paries teritorijoje, dar prieš susidurdamas su nesekmės galimybe aiškinant kitus nei 
darbas gamybos faktorius. 
* Tiesą sakant, iš ribinio naudingumo teorijos išplaukia štai kas: kad susidarytų pusiau- 
svyra, kiekvienas faktorius turi taip pasiskirstyti jo galimo produktyvaus naudojimo 
atvejams, kad paskutinis jo vienetas, skirtas tam tikrai produkcijai naudoti, sukurtų tą 
pačią vertę kaip ir paskucinis vienetas, skirtas bet kur kitur naudoti. Žinoma, jei nebū- 
tų kitokių faktorių, išskyrus vienos rūšies ir vienodos kokybės darbą, rada — esant 
tobulai konkurencijai ir mobilumui — visų prekių santykinės vertės, arba kainos, pro- 


porcingai atitiktų jose įkūnyto žmogaus darbo valandų kiekį. 

Taip pat aišku, jog darbinė vertės teorija nera tik „klaidinga“. Ji - mi- 
rusi ir palaidota. 

2. Nors neatrodo, kad Ricardo ir Marxas tikrai suvokė visas silpnąsias 
savo teorijos vietas, rutuliodami ją iš minėtųjų prielaidų, kai kurias iš jų 
jie matė gana aiškiai. Pavyzdžiui, jie abu ypač kamavosi mėgindami eli- 
minuoti gamtos išteklių vertės elementą, nes vertės teorija, grindžiama 
vien darbo kiekio kriterijumi, stumia tą elementą iš jo užimamos vietos 
per gamybą ir paskirstymą. Garsioji Ricardo žemės rentos teorija buvo iš 
esmės tokio eliminavimo mėginimas, Marxo teorija buvo kitas toks mė- 
ginimas. Tačiau kai turime analitinį aparatą, kuris rentą paaiškina taip 
pat natūraliai, kaip ir darbo užmokestį, problema išnyksta. Tad nėra pra- 
smės gilintis į Marxo absoliučios ir diferencijuotos rentos doktrinos vidi- 
nius trūkumus ar pranašumus ar aiškintis jos santykį su Rodbertuso dok- 
trina. 

Tačiau net jeigu šią problemą atudedame į šalį, lieka dar kapitalo — 
pagamintų gamybos priemonių — problema. Ricardo kapitalą traktavo 
labai paprastai: garsiajame Principų pirmojo skyriaus IV poskyryje jis kon- 
statuoja ir priima kaip neabejotiną faktą tokią tezę: ten, kur kapitalinės 
gerybės, tokios kaip gamyklos, mašinos ir žaliavos, yra naudojamos pre- 
kių gamybai, šios prekės bus parduodamos už kainą, kuri duos grynas 
pajamas šių kapitalinių gėrybių savininkui. Jis suvokė, kad šis faktas kaž- 
kokiu būdu siejasi su laiko tarpu, kuris skiria investavimą nuo produktų 
pagaminimo ir kad visais tais atvejais, kai tie laikotarpiai nėra vienodi 
visoms pramonės šakoms, tai lems realių verčių nukrypimus nuo tų, ku- 
rios atitiktų jose „įkūnytų“ darbo valandų kiekį, įskaitant tas darbo va- 
landas, kurios sunaudotos gaminant pačias kapitalines gėrybes. Jis kalba 
apie šį dalyką taip ramiai, tarsi jis neprieštarauja jo pagrindinei vertės 
teoremai, o iš jos išplaukia; toliau šios pastabos jis beveik nepažengia, 
apsiribodamas kai kuriomis antraeilėmis šio konteksto problemomis, aki- 
vaizdžiai manydamas, kad jo teorija vis dar aprašo esminę vertės derermi- 
nantę. 

Marxas taip pat konstatavo, pripažino ir aptarė tą patį faktą niekada 
neabejodamas jo tikrumu. Jis taip pat suvokė, jog šis faktas iš pirmo žvilgs- 
nio prieštarauja darbinei vertės teorijai. Suvokdamas Ricardo sprendimo 
neadekvatumą ir pripažindamas problemą tuo pavidalu, kuriuo ją patei- 

kė Ricardo, jis rimtai ėmėsi ją spręsti, skirdamas jai šimtus puslapių ten, 
kur Ricardo jai skyrė kelis sakinius. 

3. Ją spręsdamas jis parodė ne tik daug gilesnį problemos supratimą, 
bet patobulino ir išplėtojo turėtas sąvokas. Pavyzdžiui, jis vykusiai pakei- 
te Ricardo skirtumą tarp pastovaus ir apyvartinio kapitalo skirtumu tarp 
pastovaus ir kintamo (atlyginimų) kapitalo; rudimentines Ricardo idėjas 
apie gamybos proceso trukmę jis pakeitė daug griežtesne „kapitalo orga- 
ninės struktūros“ sąvoka, kuri remiasi santykiu tarp pastovaus ir kinta- 
mo kapitalo. Jo indėlis į kapitalo teoriją svarbus ir daugeliu kitų požiū- 
rių. Tačiau mus domins tik tai, kaip jis aiškina grynąsias pajamas iš kapi- 
talo, kaip jis formuluoja savo „išnaudojimo teoriją“. 

Masės ne visada jaučiasi apgaudinėjamos ir išnaudojamos. Tačiau inte- 
lektualai, kurie formulavo jų požiūrį, visada joms teigė, kad jos yra išnau- 
dojamos — ne būtinai patikslindami, ką tai reiškia. Marxas negalėjo išsi- 
versti be šio žodžio, net jeigu būtų norėjęs. Jo nuopelnas buvo tai, kad jis 
suvokė, jog įvairūs argumentai apie išnaudojimo kilmę, kuriais šie moky- 
tojai iki tol mėgino paveikti masių sąmonę ir kurie net šiandieną sudaro 
įprastą radikalo ginkluotę, yra itin silpni. Visos įprastos kalbos apie nelygią 
sandėrio pusių galią ar apie sukčiavimą jo netenkino. Jis norėjo įrodyti, 
kad išnaudojimas kyla ne iš individualių situacijų, ne epizodiškai ir atsitik- 
tinai, bet kad jis atsiranda dėl pačios kapitalistinės sistemos logikos visiškai 
neišvengiamai ir visiškai nepriklausomai nuo individo ketinimų. 

Tas įrodymas atrodo taip. Darbininko smegenys, raumenys ir nervai 
yra tarsi petencialaus darbo (Arbeitkraft, šis žodis paprastai nelabai tiks- 
liai verčiamas kaip darbo jėga) fondas arba rezervas. Šį fondą arba rezervą 
Marxas traktuoja kaip savotišką substanciją, kurios yra apibrėžtas kiekis 
ir kuri kapitalistinėje visuomenėje yra prekė, kaip ir visa kita. Šią mintį 
galima paaiškinti vergovės pavyzdžiu: Marxo idėja yra tai, kad nepaisant 
antraeilių skirtumų, darbo kontraktas iš esmės nesiskiria nuo vergo pir- 
kimo — tiesa, samdydamas „laisvąjį“ darbą darbdavys, kitaip nei vergovės 
atveju, perka ne pačius darbininkus, bet tam tikrą viso potencialaus dar- 
bo kvotą. 

Tačiau kadangi darbas šia prasme (ne darbo paslauga ar reali žmogaus 
darbo valanda) yra prekė, vertės dėsnis turi jai galioti. Tai reiškia, kad 
esant rinkos pusiausvyrai ir veikiant tobulai konkurencijai jis turi gauti 

atlyginimą, atitinkanų darbo valzndų kiekį, kuris buvo sunaudotas jam 
„pagaminti“. Tad kiek darbo valandų sunaudojama „gaminant“ tą po- 
tencialaus darbo rezervą, kuris slypi darbininko kūne? Tiek darbo valan- 
dy, kiek jų buvo sunaudota ir yra sunaudojama darbininkui užauginti, 
išmaitinti, aprengti ir aprūpinti būstu ?. Tai sudaro šio rezervo vertę, ir 
jeigu darbininkas parduoda jį dalimis — matuojant dienų, savaičių, mė- 
nesių ar metų vienetais — uždarbio forma jis gaus tai, kas atitinka šių 
dalių darbinę vertę; panašiai rinkos pusiausvyros sąlygomis vergų pirklys 
už parduodamą vergą gaus kainą, atitinkančią bendrą šių darbo valandų 
kiekį. Dar kartą reikia pastebėti, kad tokiu būdu Marxas rūpestingai atsi- 
riboja nuo visų populiarių šūkių, vienaip ar kitaip teigiančių, kad kapita- 
listinėje darbo rinkoje darbininkas yra apiplėšiamas ar apgaunamas, ar 
kad dėl savo apgailėtinai silpnos padėties jis paprasčiausiai priverstas pri- 
imti bet kokias samdos sąlygas. Reikalas nėra toks paprastas: iš tikrųjų jis 
gauna visą savo darbo potencialo vertę. 

Tačiau „kapitalistams“ kartą įsigijus šį potencialių paslaugų rezervą, 
jie tampa pajėgūs priversti darbininką dirbti daugiau valandų — teikti 
daugiau realių paslaugų — negu jų reikia šiam rezervui ar potencialiam 
rezervui pagaminti. Šia prasme jie gali išgauti daugiau darbo valandų 
negu jų sumokėjo. Kadangi sukurti produktai taip pat parduodami už 
kainą, kuri proporcinga žmogaus darbo valandoms, sunaudotoms jų ga- 
mybai, yra skirtumas tarp šių dviejų verčių — skirtumas, atsirandantis 
būtent del Marxo vertės dėsnio modus operandi, — kuris neišvengiamai, 
veikiant kapitalistinės rinkos mechanizmui, atitenka kapitalistui. Tai yra 
vadinamoji „pridėtinė vertė" (Mehrwert)“. Ją pasisavindamas kapitalistas 
„Išnaudoja“ darbą, nors jis moka darbininkams visą jų darbo potencialo 
vertę ir gauna iš vartotojų visą savo parduodamų produktų vertę. Vel 
reikia atkreipti dėmesį į tai, kad čia neapeliuojama į tokius dalykus, kaip 
neteisinga kaina, gamybos ribojimas ar sukčiavimas produktų rinkose. 


> Šį sprendimą, jei nekreipsime dėmesio į skirtumą tarp „darbo jėgos“ ir darbo, jau 
numatė ir atmetė S. Bailey (A Cricical Discourse on the Nature, Measure and Causes of 
Value, 1825). ir jis neliko Markso nepastebėtas (Das Kapital, <. 1, sk. XIX). 

“ Pridėtinės vertės norma (eksploatacijos laipsnis) apibrėžiama kaip santykis tarp pridė- 


tinės vertės ir kintamojo (atlyginimų) kapitalo. 

Marxas, žinoma, neneigė tokių faktų. Tačiau jis suvokė jų tikrąją vertę ir 
todėl niekada jais negrindė savo pagrindinių išvadų. 

Tuo tarpu galime žavėtis pedagogikos menu: kad ir kokią specialią ir 
nuo kasdieninės vartosenos nutolusią reikšmę dabar įgyja žodis „išnau- 
dojimas", kad ir kokią abejotiną paramą jam teikė „prigimtinio desnio" 
doktrina, scholastikų filosofija bei Švietimo autoriai, dabar jis pagaliau 
priimamas į garbingą mokslinių argumentų kompaniją ir tampa stipry- 
bės šaltiniu mokiniams, žengiantiems į mūšį dėl mokytojo idėjų. 

Kalbėdami apie šio mokslinio argumento vertę, turime rūpestingai 
skirti du jo aspektus, vieną iš kurių kritikai nuolat išleidžia iš akių. Įpras- 
tu pastovios ekonomikos raidos teorijos lygmeniu nesunku parodyti, kad 
net paties Marxo prielaidų požiūriu pridėtinės vertės doktrina neišlaiko 
kritikos. Darbinė vertės teorija, net jeigu galėtume pripažinti jos galioji- 
mą visoms kitoms prekėms, niekada negali būti taikoma darbui kaip pre- 
kei, nes tai reikštų, kad darbininkai, tarsi mašinos, yra gaminami pagal 
racionalius kaštų apskaičiavimus. Kadangi jie nėra taip gaminami, nėra 
jokio pagrindo tarti, kad darbo jėgos vertė bus proporcinga tam žmogaus 
darbo valandų kiekiui, kuris sunaudojamas jam „pagamintu“. Loginiu 
požiūriu, Marxas būtų paraisęs savo poziciją, jeigu jis būtų pripažinęs 
Lassalle'io „geležinį atlyginimų dėsnį“ arba paprasčiausiai vadovavęsis 
Malrhuso argumentais, kaip tai darė Ricardo. Kadangi jis labai išmintin- 
gai atsisakė tai daryti, jo išnaudojimo teorija iš pat pradžių neteko vieno 
iš esminių atramos stulpų 7. 

Be to, galima įrodyti, kad tobula konkurencinė pusiausvyra negali 
egzistuoti tada, kur visi kapitalistai (darbdaviai) gauna išnaudojimo pel- 
ną. Juk tokiu atveju jie individualiai mėgintų plėsti gamybą ir bendras 
tokių pastangų rezultatas būtų neišvengiama tendencija didinti atlygini- 
mus ir redukuoti šios rūšies pelną iki nulio. Be abejo, šią problemą gali- 
ma būtų kaip nors atremti ar apeiti, apeliuojant į netobulą konkurencijos 
teoriją, į trinties faktorių, į institucinius konkurencijos apribojimus, pa- 
brėžiant visas pinigų bei kredito kliuvinių galimybes ir t.t. Tačiau taip 
galima būtų pasiekti tik labai nuosaikią išvadą — išvadą, kurią Marxas 
visiškai suniekintų. 


' Toliau matysime kuo Marxas mėgino pakeisti šį atramos stulpą. 

Tačiau yra ir kitas dalyko aspektas. Pakanka pažvelgti į Marxo anali- 
zės tikslus, kad galima būtų suprasti, jog jam nebuvo būtina stoti į mūšį 
tame lauke, kur jį nesunku įveikti. Jį nesunku įveikti tik tol, kol pridėti- 
nės vertės teorijoje neįžvelgiame nieko kita, kaip tik tezę apie pastovius 
ekonominius procesus tobulos pusiausvyros sąlygomis. Kadangi jo anali- 
zės tikslas buvo ne pusiausvyros būklė, — šios, jo požiūriu, kapitalistinė 
visuomenė niekada negali pasiekti, — bet, priešingai, nepaliaujama eko- 
nominės struktūros kaita, anksčiau išdėstyta kritika nera iš tikrųjų lemia- 
ma. Pridėtinė vertė gali būti neįmanoma tobulos pusiausvyros sąlygo- 
mis, tačiau jos visada gali rastis dėl to, kad šiai pusiausvyrai niekada ne- 
leidžiama susidaryri. Ji visada gali turėti išnykimo tendenciją ir vis dėlto 
nuolat išlikti dėl to, kad bus nuolat kuriama iš naujo. Ši gynyba neišgel- 
bės nei darbinės vertės teorijos, ypač taikomos darbo kaip prekės atžvil- 
giu, nei argumento apie išnaudojimą, bent jau tokio, koks jis pateiktas. 
Tačiau ji leis palankesniu būdu interpretuoti patį rezultatą, nepaisant to, 
kad patenkinama šio likutinio elemento teorija arpalaiduos jį nuo speci- 
fiškai marksistinių konotacijų. Šis aspektas yra labai svarbus. Jis leidžia iš 
naujo pažvelgti ir į kitas Marxo ekonominės analizės sistemos dalis ir 
gana toli pažengti aiškinant, kodel ta sistema nebuvo galutinai sugriauta 
sėkmingos pačių jos pamatų kritikos. 

4. Tačiau jeigu judame ta plokštuma, kurioje paprastai vyksta disku- 
sija dėl Marxo doktrinų, tai klimpstame vis giliau į sunkumus arba, vei- 
kiau, suvokiame, ką daro sekėjai, mėgindami mėgdžioti savo mokytoją. 
Pirmiausia, pridėtinės vertės teorija nepadeda lengviau spręsti problemų, 
kurias sukelia atotrūkis tarp darbinės vertės teorijos ir akivaizdžių ekono- 
minės realybės faktų. Priešingai, ji jas išryškina, nes, jos požiūriu, pasto- 
vusis kapitalas — t.y., ne atlyginimams skirtas kapitalas — perduoda pro- 
duktui ne daugiau vertės negu jis jos praranda jo gamyboje; daugiau jos 
perduoda tik atlyginimų kapitalas, tad įvairių įmonių gautas pelnas turi 
skirtis, priklausomai nuo jų kapitalo organinės sudėties. Marxas kliauna- 
si prielaida, jog del kapitalistinių tarpusavio konkurencijos bendroji pri- 
dėtinės vertės „masė“ persiskirstys taip, kad kiekviena įmonė gaus pelną, 
proporcingą jos bendram kapitalui, t.y. kad individualūs pelno dydžiai 
išsilygins. Nesunkiai pastebime, kad ši problema ir jos sprendimas pri- 
klauso pseudoproblemų ir pseudosprendimų klasei, kuri visada susiku- 

ria, kai remiamasi klaidinga teorija *. Tačiau Marxas tikėjo ne tik tuo, jog 
tas sprendimas leidžia parodyti, kaip išsilygina pelno dalis, bei ir paaiš- 
kinti, kodėl del to santykinės prekių kainos nukrypsta nuo jų vertės, iš- 
reikštos darbo kiekio kategorijomis ?. Jis dar tikėjo, jog jo teorija leidžia 
paaiškinti kitą „dėsnį“, užimantį svarbią vietą klasikinėje doktrinoje, bū- 
tent tezę apie tai, kad pelno norma turi vidinę smukimo tendenciją. Tai 
gana įtikinamai išplaukia iš to, kad santykinė pastovaus kapitalo dalis 
darbo imliose pramonės šakose didėja; jeigu ji didėja (tai ir vyksta per 
kapitalizmo raidą) ir jeigu pridėtinės vertės arba išnaudojimo laipsnio 
norma lieka ta pati, tada pajamų norma iš viso kapitalo turi mažėti. Šis 
argumentas buvo aukštai vertinamas, o ir pats Marxas veikiausiai buvo 
juo patenkintas, kaip būna patenkintas kiekvienas, matydamas, kad jo 
teorija paaiškina reiškinį, į kurį nebuvo atsižvelgiama ją kuriant. Būtų 
įdomu panagrinėti ją kaip tokią, nepriklausomai nuo klaidų, kurias Marxas 
padarė ją kurdamas. Tik kažin ar verta gaišti laiką, nes ją pakankamai 
diskredituoja jos prielaidos. Tačiau jai artima, nors ir netapati, tezė teikia 
vieną iš svarbiausių marksistinės dinamikos „varančiųjų jėgų; ji taip pat 
sujungia išnaudojimo teoriją su vadinamąja „kaupimo teorija“, kuri už- 
ima antrąjį Marxo analitinio statinio aukštą. 


* Tačiau joje yra dalis uesos, kurios atradimą reiktų laikyi Marxo nuopelnu. 

> Šis jo sprendimas išdėstytas rankraščiuose, iš kurių jo bičiulis Engelsas sudarė trečiąjį, 
pomirtinį Kapitalo tomą. Taigi neturime teksto, kurį būrų paskelbęs pars Marxas. 
Dauguma kritikų nedvejodami metė kaltinimą, kad trečiasis tomas visiškai prieštarau- 
ja pirmojo doktrinai. Neatrodo, kad toks kalūnimas būtų pagrįstas. Jeigu laikomės 
Marxo prielaidų, kaip ir dera tokio pobūdžio analizei, tada nėra absurdiška traktuoti 
pridėtinę vertę kaip tam tikrą „masę“, sukurtą per visuminę socialinę gamybą, o visa 
kita traktuoti kaip tos masės paskirstymą. Ir jeigu rai nėra absurdiška, tada vis dar 
galima sakyti, jog prekių santykinių kainų dedukcija trečiajame tome remiasi darbine 
vertės teorija, suformuluota pirmajame. Tad nekorektiška teigti, o tai daro kai kurie 
autoriai, pradedant Lexis'u ir baigiant Cole'u, kad Marxo vertės teorija yra visiškai 
atskirta nuo jo kainų teorijos ir niekuo prie jos neprisideda. Tačiau Marxas nedaug 
laimi ner kai kaltinimas nenuoseklumu atmetamas. Kiti kaltinimai - pakankamai sun- 
kūs. Marxo požiūris į vertės santykį su kainomis išsamiausiai analizuotas straipsnyje: 
L. von Bortkiewicz, „Wertrechnung und Preisrechnung im Marxschen System", Ar- 
chiv fir Sozialwissenschaft und Sozialpolitik, 1907; ten pat pateikiamos nuorodos į 


geriausius šios ne itin patrauklios diskusijos argumentus. 

Didžiausią dalį to grobio, kurį kapitalistai gauna iš išnaudojamo dar- 
bo (kai kurių sekėjų požiūriu — viso darbo), jie paverčia kapitalu - gamy- 
bos priemonėmis. Jei nekreipsime dėmesio į marksistinės frazeologijos 
konotacijas, šis teiginys paprasčiausiai išreiškia gerai žinomą faktą, kurį 
paprastai apibūdiname taupymo ir investavimo terminais. Tačiau Mar- 
xas nesitenkino vien šiuo faktu: jeigu kapitalizmas rutuliojasi pagal ne- 
kintamą vidinę logiką, šis faktas turi būti šios logikos sudedamoji dalis, o 
tai reiškia, kad jis turi būti būtinas. Nepakanka šią būtinybę aiškinti nuo- 
roda į kapitalistų klasės socialinę psichologiją, kaip tai darė, pavyzdžiui, 
Maxas Weberis, kuris puritoniškąsias nuostatas — susilaikymą nuo hedo- 
nistinio mėgavimosi savo pelnu — padarė priežastine kapitalisto elgsenos 
determinante. Marxas neniekino šios metodologijos, jei tik galėjo ja pasi- 
naudoti '*. Tačiau jo sistemoje priežastis turėjo būti esmingesne, kažko- 
kia jėga turėjo versti kapitalistus kaupti, nepriklausomai nuo jų jausmų, 
— jega, kuri gali paaiškinti netgi minėtąją psichologinę nuostatą. Laimei, 
tokią priežasų galima atrasti. 

Aiškindamas kaupimo prigimų patogumo dėlei pasiremsiu vienu Mar- 
xo doktrinos elementu: kaip ir jis tarsiu, kad kapitalistų klasės taupymas 
ipso facto implikuoja atitinkamą realaus kapitalo didėjimą "!. Šis didėji- 
mas pirmiausia palies kapitalo kintamąją dalį, atlyginimų kapitalo dalį, 
net jeigu siekiama padidinti pastoviąją jo dalį, ypač tą dalį, kurią Ricardo 
vadino fiksuota dalimi, kurią daugiausia sudaro mašinos. 

Aprardamas Marxo išnaudojimo teoriją pažymėjau, kad tobulos kon- 
kurencijos ekonomikoje išnaudotojiškas pelnas skatina kapitalistus plėsti 


Pavyzdžiui, vienoje vietoje (Das Kapiral, «. I, p. 654, Everyman leidimas) jis pranoksta 
pats save griebdamasis šiuo klausimu vaizdingos retorikos - žengdamas, mano supra- 
timu, toliau nei dera istorijos raidos proceso ekonominės interpretacijos autoriui. Gal- 
būt kapitalistų klasei kaupimas yra „Mozė su visais pranašais" (!), galbūt šie vaizduotės 
skrydžiai kai kam gali pasirodyti juokingi — Marxo atveju šios rūšies ir šio stiliaus 
argumentai visada rodo silpnumą, kurį verta išsiaiškinti. 

Marxui taupymas, arba kaupimas, yra ne kas kita, kaip pridėtinės vertės konversija į 
kapitalą. Šio teiginio nekritikuosiu, nors individualios taupymo pastangos nebūtinai ir 
neautomatiškai didina realų kapitalą. Mano supratimu, Marxo požiūris yra daug la- 
biau pagrįstas nei priešingas požiūris, kurio laikosi daugelis amžininkų; tad nemanau, 
kad juo reikėtų abejoti. 

gamybą, nes kiekvieno jų požiūriu tai reiškia pelno didėjimą. Šiam tiks- 
lui jie turi kaupti lėšas. Šių siekių visuminis padarinys bus pridėtinės 
vertės mažėjimas ir atitinkamas darbo atlyginimų didėjimas, jau nekal- 
bant apie produktų kainos mažėjimą — tikrai puikūs pavyzdžiai tų vidi- 
nių prieštaravimų, kuriais taip džiaugėsi Marxas. Ši tendencija kiekvie- 
nam atskiram kapitalistui suteiks dar vieną paskarą kaupti '*, nors tokia 
paskata galiausiai blogins bendrą visos kapitalistų klasės padėtį. Taigi 
egzistuos kaupimo tendencija net kai visais kitais požiūriais gamyba pa- 
stovi; ji, kaip anksčiau pastebėta, negali pasiekti pusiausvyros tol, kol 
kaupimas nesumažins pridėtinės vertės iki nulio ir tokiu būdu nesužlug- 
dys paties kapitalizmo V. 

Tačiau kur kas svarbesnė ir drastiškesnė yra kita aplinkybė. Faktiškai 
kapitalizmo ekonomika nėra ir negali būti pastovi. Ir ji ne tik pastoviai 
auga. Ją nepaliaujamai žš vidaus revoliucionizuoja naujas verslas, t.y. į 
esamą pramonės struktūrą nuolat įsiveržia naujos prekės, nauji gamybos 
metodai ir naujos komercinės galimybės. Visos esamos struktūros ir vi- 
sos verslo sąlygos nuolat kinta. Kiekviena padėtis yra suardoma prieš jai 
išsiskleidžiant. Ekonominė pažanga kapitalistinėje visuomenėje reiškia 
sumaištį. Ir, kaip matysime kitame skyriuje, šioje sumaištyje konkurenci- 
ja vyksta visiškai kitaip nei ji vyktų, jei gamyba būtų pastovi net tobulos 
konkurencijos sąlygomis. Nuolat atsiranda naujų pelno galimybių gami- 
nant naujus daiktus arba pigiau gaminant senus, ir jos reikalauja naujų 


12 Žinoma iš mažesnių pajamų bus suraupoma mažiau nei iš didesnių. Tačiau iš kiekvie- 
nų pajamų bus suraupoma daugiau, jeigu nesiukima tokio pat dydžio pajamų arba 
laukiama, kad jos mažės, palyginti su tuo, kiek bus suraupoma iš tų pačių pajamų, 
jeigu tikima, kad jos išliks tokios par. 

'> Iš dalies Marxas tai pripažįsta. Tačiau jis mano, kad jeigu atlyginimai kils ir tokiu būdu 

stabdys kaupimo procesą, kaupimo norma mažės „dėl pelno paskatų silpnėjimo", tai- 

gi, „kapitalistinės gamybos proceso mechanizmas pars pašalina kliūtis, kurias jis laiki- 
nai sukuria" (Das Kapiral, r. I, sk. XXV, posk. 1). Šioji kapitalistinio mechanizmo 
savireguliacijos tendencija tikrai nėra neabejotina ir visi šio pobūdžio teiginiai reika- 
lauja bent jau rimtų išlygų. Įdomiausia, jog šį teiginį laikytume grynai antimarksisti- 
niu, jeigu su juo susidurtume kito ekonomisto darbe. Tiek, kiek jis apskritai pagrįstas, 
jis labai silpnina Marxo argumentaciją. Šiuo požiūriu, kaip ir daugeliu kirų, Marxas 
demonstruoja stebėtiną priklausomybę nuo to laikmečio buržuazinės ekonomikos pan- 


čių, iš kurių jis tariasi išsiveržęs. 

investicijų. Šie nauji produktai ir nauji merodai konkuruoja su senais 
produktais ir metodais ne lygiomis, bet pranašesnėmis sąlygomis; tai gali 
reikšti žlugimą pirmiesiems. Taip vyksta „pažanga“ kapitalistinėje visuo- 
menėje. Nenorėdama būti nukonkuruota kiekviena įmonė galiausiai yra 
priversta eiti tuo pačiu keliu, savo ruožtu investuoti ir, vadinasi, tam 
naudoti dalį pelno, t.y. kaupti '*. Taigi kaupia visi. 

Šį pramonės kaitos procesą Marxas matė aiškiau ir jo lemiamą reikš- 
mę suvokė geriau nei bet kuris kitas to laikmečio ekonomistas. Tai ne- 
reiškia, kad jis teisingai suprato jo prigimtį ar teisingai išanalizavo jo me- 
chanizmą. Jo požiūriu, tas mechanizmas tėra gryna kapitalo judėjimo 
mechanika. Jis neturėjo adekvačios verslo teorijos, o tai, kad jis nesuge- 
bėjo atskirti verslininko nuo kapitalisto, taip pat ir teorijos spragos, pa- 
aiškina daugelį 202 seguitur atvejų ir daugelį klaidų. Non seguztur atvejai 
nustoja būti lemtingi, jeigu tai, kas neišplaukia iš Marxo prielaidų, gali 
būti dedukuota iš kitokių prielaidų; ir net akivaizdžias klaidas bei neti- 
kusias interpretacijas dažnai gelbsti bendra teisinga argumentacija — jos 
netgi gali nekenkti tolesnei analizei, nors kritikui, nesuvokiančiam šios 
paradoksalios padėties, jos gali atrodyti nepataisomos. 

Vieną tokį pavyzdį jau turėjome. Viena pati Marxo pridėtinės ver- 
tės teorija yra klaidinga, bet kadangi per kapitalizmo raidą išties kyla 
pasikartojančių trumpalaikių kaštus viršijančių pelno bangų, kurias jau 
nemarksistiniu būdu gali paaiškinti kitos teorijos, Marxo tolesnio žings- 
nio, kaupimo koncepcijos, nediskredituoja ankstesnės jo klaidos. Mar- 
xas ir pats nebuvo patenkintas tuo kaupimo būtinybės įrodymu, kuris 
turi esminės reikšmės jo argumentui. Tačiau jo aiškinimo trūkumai 
nepadaro didelės žalos, nes, kaip sakyta, galime patys nesunkiai pateik- 
ti geresnį paaiškinimą, kurio kontekste pelno mažėjimas, kaip ir kiti 
reiškiniai, tampa visiškai suprantami. Bendras pelnas iš visuminio pra- 
monės kapitalo ilgainiui nebūtinai mažėja — nesvarbu, ar dėl Marxo 
nurodytos priežasties (dėl to, kad pastovusis kapitalas didėja greičiau 


4 Žinoma, tai nėra vienintelis technologijos pažangos finansavimo būdas. Ber kadangi jis 
išties labai svarbus, ir, be to, vienintelis būdas, kurį analizavo Marxas, čia galime juo 
apsiriboti, nors piešiant kapitalizmo raidą reikėtų atsižvelgti į kirus metodus, ypač 
paskolas iš bankų, t.y. depozitų kūrimą, kuris turi savo padarinių. 

nei kintamasis !?), ar del kokios nors kitos priežasties. Kaip matėme, 
pakanka to, kad kiekvienos atskiros įmonės pelnui gresia reali ar poten- 
ciali konkurencija dėl naujesnių prekių gamybos metodų, ir toji kon- 
kurencija pelną anksčiau ar vėliau pavers nuostoliu. Taigi nesiremdami 
abejotinomis Marxo argumentavimo dalimis, vis dėlto gauname reika- 
lingą varomąją jėgą ir netgi analogą Marxo teiginiui, kad pastovusis 
kapitalas nesukuria pridėtinės vertės, nes joks specifinis kapitalinių gė- 
rybių rinkinys nėra amžinas pridėtinės vertės šaltinis. 

Kitas pavyzdys gali būti dar viena Marxo grandinės dalis, jo „koncen- 
tracijos teorija“, kuri aiškina kapitalizmo tendenciją stambesnių pramo- 
nės įmonių bei kontrolės vienetų link. Pašalinus retoriką, visas paaiškini- 
mas !“ sutelpa į gana banalius teiginius apie tai, kad „konkurencinė kova 
vyksta piginant prekes“ ir kad tai „priklauso, ceteris paribus, nuo darbo 
produktyvumo"; kad šis savo ruožtu priklauso nuo gamybos masto; ir 
kad „stambesnis kapitalas įveikia smulkesnį" ". Panašiai — paviršutiniš- 
kai ir nepakankamai — apie šį dalyką kalba dabartiniai vadovėliai. To 
nepakanka jau todėl, kad Marxas pabrėžia išimtinai individualių „kapi- 
talų" dydį, o nustatyti padarinius jam labai kliudo analitizės metodai, 
nepajėgi efektyviai išaiškinti nei monopolijos, nei oligopolijos atvejų. 

Ir vis dėlto susižavėjimas, su kuriuo daugelis ekonomistų nemarksistų 
kalba apie šią teoriją, nėra nepagrįstas. Viena vertus, Marxo laikais nu- 


"> Anor Marxo, pelnas gali mažėti ir dėl kitos priežasties, būtent dėl pridėtinės vertės 
normos mažėjimo. Tai gali būti dėl atlyginimų didėjimo arba, pavyzdžiui, dėl įsra- 
tymais trumpinamos darbo dienos. Galima argumentuoti, remiantis net Marxo te- 
orija, kad tai skatins „kapitalistus“ diegti daugiau darbą technologijų taupančių ir, 
vadinasi, laikinai daugiau investuoti, netgi nepriklausomai nuo naujų prekių ir tech- 
nologinės pažangos poveikio. Tačiau į visus šiuos dalykus negalime galintis. Pažy- 
mėsime tik vieną keistą incidentą. 1837 m. Nassau W. Senioras išleido pamflerą, 
kurio pavadinimas — Laiškai apie įmonių įstatymus, jis mėgino įrodyti, kad siūlomas 
darbo dienos sutrumpinimas panaikins medvilnės pramonės įmonių pelną. Kapirale 
(t. I, sk. VII, posk. 3) Marxas pranoksta pats save piktai užpuldamas šį mėginimą. 
Tačiau Marxui mažiausiai derėjo raip elgtis, nes tas įrodymas visiškai atitinka jo 
paties išnaudojimo teoriją. 

16 Žr. Das Kapstal, <. I, sk. XXV, posk. 2. 

Ši išvada, kuri dažnai vadinama ekspropriacijos teorija, Marxui yra vienintelis grynai 


ekonominis kovos, per kurią kapitalistai naikina vienas kitą, pagrindas. 

matyti stambaus verslo atsiradimą jau savaime buvo laimėjimas. Tačiau 
Marxas pasiekė dar daugiau. Jis vykusiai susiejo koncentraciją su kaupi- 
mu, arba, tiksliau, įsivaizdavo pirmąją kaip antrojo dalį, ir ne tik faktinę, 
bet ir loginę. Jis teisingai suvokė kai kuriuos padarinius, pavyzdžiui, kad 
„didėjančios individualaus kapitalo masės tampa materialiu pagrindu ne- 
nutrūkstamai paties gamybos būdo revoliucijai"; suvokė — nors vienpu- 
siškai ir iškreiptai — ir kitus padarinius. Marxas elektrifikavo atmosferą 
apgaubdamas reiškinį klasių kovos ir politikos dinamizmu - jau vien to 
būtų pakakę, kad jo koncepcija iškiltų virš sausų ekonominių teoremų. 
Ir, svarbiausia, sugebėjo žengti toliau, beveik nepaisydamas to, kad atski- 
ri jo koncepcijos bruožai nepakankamai motyvuoti, ir to, ką profesiona- 
las laikytų argumentacijos griežtumo stoka, nes galiausiai pramoniniai 
gigantai jau brendo, brendo ir socialinė padėtis, kurią jie turėjo sukurti. 

5. Mūsų apžvalgos pabaigai reikia paminėti dar du dalykus: Marxo 
„skurdinimo teoriją“ (Verelendung) ir jo (kartu su Engelsu) ekonominių 
(verslo) ciklų teoriją. Pirmojoje teorijoje tiek analizė, tiek vizija yra nepa- 
taisomai ydingos; antrojoje jos vėl atgyja. 

Marxas buvo įsitikinęs, kad per kapitalizmo evoliuciją realūs atlygini- 
mai ir masių gyvenimo lygis smuks geriau apmokamų sluoksnių acžvil- 
giu, nekils blogiausiai apmokamų atžvilgiu ir kad visa tai vyks ne del 
atsitiktinių aplinkybių, bet dėl pačios kapitalizmo raidos logikos '*. Kaip 
prognozė, šis įsitikinimas pasirodė stebėtinai nevykęs ir visų pakraipų 
marksistams teko daug vargti kaip nors aiškinant akivaizdžiai jiems ne- 
parankius faktus. Iš pradžių, kartais dar ir šiandien, jie užsispyrusiai mė- 
gino gelbėti tą „dėsnį“ kaip realios tendencijos, patvirtinamos atlygini- 
mų statistikos, išraišką. Vėliau buvo mėginama suteikti jam kitokią reikš- 
mę, t.y. esą jis kalbėjęs ne apie realų atlyginimų dydį ar absoliučią dalį, 


'* Marksistai, kaip ir dauguma apologerų, užima pirmojo ešelono gynybinę liniją, kai, 
mėgindami išsisukti nuo galimos taip griežtai suformuluoto teiginio kritikos, kalba 
apie tai, kad Marxo neliko nepastebėta ir antroji monetos pusė, kad jis labai dažnai 
„pripažindavo“ atlyginimų kilimo arvejus ir t.t. - to neįmanoma buvo nepripažinti — 
tuo leisdami suprasti, kad jis numatė visą galimą kritiką. Žinoma, iškalbingą autorių, 
iliustruojantį savo argumentus ištisais istorinės analizės klodais, daug lengviau taip 
ginti negu kurį nors iš bažnyčios tėvų. Ir vis dėlto, kokia prasmė „pripažinti“ neparo- 
gius faktus, jeigu dėl jų nekeičiamos išvados? 

kuri tenka dirbančiųjų klasei, bet apie santykinę darbo pajamų dalį ben- 
drosiose nacionalinėse pajamose. Nors kai kurios Marxo mintys išties 
gali būti suderinamos su tokia interpretacija, ji akivaizdžiai prieštarauja 
jų daugumai. Be to, nedaug būtų laimėta priėmus šią interpretaciją, nes 
Marxo pagrindinės išvados suponuoja, kad 26so0/iuti darbui tenkanti per 
capita dalis turi mažėti arba bent jau nedidėti: jeigu jis būtų turėjęs ome- 
nyje santykinę dalį, marksizmo vargai tik pasunkėtų. Pagaliau pats tas 
teiginys vis vien būtų klaidingas, nes santykinė atlyginimų ir algų dalis 
bendrose pajamose kinta labai nežymiai ir galiausiai išlieka stebėtinai pa- 
stovi — ir ji nerodo jokios mažėjimo tendencijos. 

Tačiau atrodo, jog yra kitas šios problemos sprendimas. Tendencija 
gali nesireikšti statistiškai per tam tikrą laiką — ji net gali rodyti priešingą 
dalyką, kaip šiuo atveju, — ir vis delto gali būti sistemai būdinga, jeigu ją 
slopina kokios nors ypatingos aplinkybės. Tokio požiūrio laikosi daugu- 
ma šiuolaikinių marksistų. Pasak jų, ypatingomis aplinkybėmis buvo ko- 
lonijinė ekspansija ir apskritai naujų kraštų atradimas XIX amžiuje, del 
to esą prasidėjęs „atostogų sezonas“ išnaudojimo aukoms ?. Kitoje kny- 
gos dalyje turėsime progos plačiau aptarti šį klausimą. Tuo tarpu pažy- 
mėkime, jog faktai prima facie patvirtina šį loginiu požiūriu nepriekaiš- 
tingą argumentą, ir jis galėtų būti laikomas minėtos problemos sprendi- 
mu, jeigu būtų nepriklausomai įrodytas, kad pati ta tendencija tikrai 
gyvuoja. 

Deja, didžiausia problema yra tai, kad šičia Marxo teorinė struktūra 
yra itin nepatikima: kalta čia ne tik vizija, bet ir analizė. Skurdinimo 
teorija galiausiai remiasi „pramoninės rezervinės armijos“ teorija, kad esą 
gamybos mechanizavimas sukelia nedarbą **. Rezervinės armijos teorija 
savo ruožtu remiasi doktrina, kurią Ricardo išdėstė skyriuje apie maši- 
nas. Niekur kitur — išskyrus, žinoma, vertės teoriją - Marxo argumenta- 
cija taip nepriklauso nuo Ricardo minčių eigos, prie jos iš esmės nieko 


1 Šią idėją buvo iškėlęs pats Marxas, tačiau ją išrutuliojo neomarksisrai. 

20 Ši nedarbo rūšis turi būti atskirta nuo kitų. Pavyzdžiui, Marxas atkreipia dėmesį į tos 
rūšies nedarbą, kurį sukelia ciklinė ekonominės veiklos kaita. Kadangi abi nedarbo 
rūšys nėra viena nuo kitos nepriklausomos, ir kadangi argumentuodamas jis dažnai 
remiasi šio, o ne pirmojo tipo pavyzdžiais, atsiranda interpretacijos sunkumų, kuriuos, 


kaip atrodo, ne visi kritikai gerai suvokia. 

nepridėdama ?!. Čia, žinoma, kalbu vien apie grynąją reiškinio teoriją. 
Marxas kaip visada, padaro daug smulkių pataisų, pavyzdžiui, vykusiai 
traktuoja kvalifikuotų darbininkų keitimą nekvalifikuotais kaip nedarbo 
atvejį; taip pat prideda gausybę pavyzdžių ir retorinės frazeologijos; svar- 
biausia, prideda įspūdingą savo socialinių procesų teorijos foną. 

Ricardo iš pradžių buvo linkęs į visais laikais labai populiarų įsitikini- 
mą, kad gamybos mechanizavimas negali nepasitarnauti masių labui. Kai 
juo ar bent jau jo universalumu pradėjo abejoti, jis su būdingu sąžinin- 
gumu peržiūrėjo savo poziciją. Tai darydamas pažvelgė į dalyką plačiau 
bei naudodamasis įprastuoju „aiškių atvejų įsivaizdavimo" metodu, pa- 
teikė aritmetinį pavyzdį, gerai žinomą visiems ekonomistams, ir parodė, 
kad yra galimas priešingas rezultatas. Jie nenorėjo neigti, viena vertus, 
kad įrodinėja vien tik galimybę — nors ir gana tikėtiną — ar, kita vertus, 
neigti, kad galiausiai darbininkai iš mechanizavimo gauna naudos del jo 
poveikio visuminiam produktui, kainoms ir t.t. 

Pats savaime tas pavyzdys yra korektiškas 22. Šiek tiek labiau rafinuori 
šiuolaikiniai metodai jo rezultatą patvirtina tiek, kad pripažįsta galimy- 
bę, kurią jis turėjo įrodyti, tačiau nepaneigia ir priešingos galimybės; jie 
pranoksta jį tuo, kad apibrėžia formalias sąlygas, kurios lemia vienokio ar 
kitokio rezultato dedukciją. Žinoma, grynoji teorija tik tiek ir gali duoti. 
Realiam rezultatui prognozuoti reikia papildomų duomenų. Tačiau mū- 
sų atveju Ricardo pavyzdys atsiskleidžia kitu įdomiu aspektu. Jis nagri- 
nėja įmonę, kuri turi tam tikrą kapitalo kiekį ir samdo tam tikrą darbi:- 
ninkų skaičių ir kuri mechanizuojama. Grupei darbininkų ji skiria už- 
duotį įrengti mašinas, kurioms pradėjus veikti įmonė galės atleisti iš dar- 
bo dalį tų darbininkų. Pelnas galiausiai gali išlikti toks pat (po to, kai 
konkurencija eliminuos laikinąjį viršpelnį), tačiau bendrosios pajamos 


sumažės tiek, kiek anksčiau buvo mokama atleistiems darbininkams. Mar- 


*! Kiekvienam teoretikui tai turi būti akivaizdu, studijuojant ne tik sedes materiae, Kapi- 


talą, t. I, sk. XV, posk. 3, 4, 5 ir ypač 6 (kuriuose Marxas nagrinėja atlyginimo teori- 
ją), bet ir XXIV bei XXV skyrius, kuriuose šiek tiek kitokia forma kartojami ir derali- 
zuojami tie patys teiginiai. 

Arba gali būti padarytas korektiškas, neiškreipiant jo reikšmės. Argumenracija turi 
keletą abejotinų momentų, kuriuos daugiausia lemia jos apgailėrini metodai - metodai, 
kuriuos daugelis ekonomistų norėrų įamžinti. 


22 

xo idėja apie kintamojo (atlyginimų) kapitalo keitimą pastoviuoju kapi- 
talu beveik pažodžiui kartoja šią formuluotę. Panašiai Ricardo teiginiai 
apie atsirandančius nereikalingus gyventojus atitinka Marxo teiginius apie 
perteklinius gyventojus; šį terminą jis naudoja pakaitomis su terminu „pra- 
monės rezervinė armija“. Taigi Ricardo doktrina praryjama kartu su ly- 
nu, svarsteliu ir kabliuku. 

Tačiau tai, kas tenkina teorinius reikalavimus judant Ricardo tikslų 
erdvėje, tampa visiškai nepatenkinama priežastimi, — dar vieno 202 se- 
guitur, kurio jau nenusveria galutinių rezultatų vizijos korektiškumas, — 
kai pradedame nagrinėti antstatą, kurį Marxas surentė ant šių silpnų pa- 
matų. Atrodo, kad jis pats turėjo del jo šiokių tokių nuogąstavimų. Su 
energija, kuri kartais atrodo nevilties pagimdyta, jis gynė savo mokytojo 
sąlyginai pesimistinį rezultatą, tarsi tas rezultatas būtų vienintelis gali- 
mas, ir dar beviltiškai energingiau kovojo su tais autoriais, kurie, remda- 
miesi Ricardo užuomina, mėgino daryti kitokias išvadas apie naudą, ku- 
rią mašinų amžius gali atnešti darbininkams, net jeigu tiesioginiai šių 
diegimo padariniai daro jiems žalą (kompensacijos teorija — rakštis vi- 
siems marksistams). 

Jis turėjo pakankamai priežasčių laikytis šios pozicijos. Jam būtinai 
reikėjo tvirto pagrindo rezervinės armijos teorijai, kuri turėjo pasitarnau- 
ti dviems fundamentaliems tikslams, jau nekalbant apie kitus. Pirmiau- 
sia, kaip jau matėme, vedamas nenoro, šiaip jau gana suprantamo, nau- 
dotis Malthuso populiacijos teorija, jis pašalino atraminį išnaudojimo 
teorijos stulpą. Tą stulpą turėjo atstoti visada esanti, nes visada iš naujo 
atkuriama ??, rezervinė darbo armija. Antra, tik jo pasirinktas nepaprastai 
siauras požiūris į mechanizaciją galėjo pagrįsti tas skambias frazes Kapi- 
talo pirmojo tomo XXXII skyriuje, kurios tam tikra prasme vainikuoja 
ne tik tą tomą, bet ir visą Marxo darbą. Pacituosiu jas ištisai - plačiau nei 
reikalinga aptariamam dalykui pailiustruoti — norėdamas suteikti skaity- 
tojui galimybę pažvelgti į tą Marxo pozą, kuri vienodai žadino vienų 


5 Akivaizdu, kad būtina pabrėžti šį nepaliaujamą jos atkūrimą. Nei Marxo tekstas, nei jo 
mintis neduoda pagrindo kai kurių kritikų teiginiui, kad esą jis manė, jog diegiamos 
mašinos atima darbą žmonėms, kurie po to individualiai amžiams lieka be darbo. Jis 
neneigė absorbavimo, todėl kritika, kuri remiasi teze, jog atsirandantis nedarbas visa- 


da bus absorbuojamas, šauna pro šalį. 

entuziazmą ir kitų panieką. Kas tai — kratinys netiesų, ar pranašiškos 
tiesos šerdis? 

„Ranka rankon su šia centralizacija, arba daugelio kapitalistų eksprop- 
riacija iš nedaugelio pusės, išsivysto ... visų tautų įsipynimas į pasaulinės 
rinkos tinklą, o tuo pačiu ir tarptautinis kapitalistinio režimo pobūdis. 
Vis mažėjant kapitalo magnatų skaičiui, kurie pasiglemžia ir monopoli- 
zuoja visą šio kitimo proceso naudą, vis auga skurdo, priespaudos, paver- 
gimo, pažeminimo, išnaudojimo masė, bet drauge auga ir pasipiktinimas 
vis gausėjančios darbininkų klasės, kurią moko, vienija ir organizuoja 
paties kapitalistinės gamybos proceso mechanizmas. Kapitalo monopolis 
virsta pančiais tam pačiam gamybos būdui, kuris drauge su juo ir jo val- 
džioje suklestėjo. Gamybos priemonių centralizacija ir darbo suvisuome- 
ninimas pasiekia tokį tašką, kai jie tampa nebesuderinami su savo kapita- 
listiniu kevalu. Jis sprogsta. Išmuša kapitalistinės privačios nuosavybės 
valanda. Ekspropriatoriai eksproprijuojami". 

6. Labai sunku įvertinti tai, ką Marxas pasiekė nagrinėdamas ekono- 
minius ciklus. Tikrai vertingi — dešimtys pastabų bei komentarų, dau- 
giausia atsitiktinių, išbarstytų po visus jo raštus, įskaitant daugelį laiškų. 
Mėginimai rekonstruoti iš tokių m2embra disfecta vientisą kūną, kuris pats 
niekur nepasirodo ir kuris galbūt neegzistavo net paties Marxo galvoje, 
nebent embrioniniu pavidalu, - tokie mėginimai skirtingose rankose gali 
duoti visiškai skirtingus rezultatus. Jiems taip pat kenkia suprantama ger- 
bėjų tendencija interpretuoti taip, kad Marxui būtų skiriami ir tie vėles- 
nių tyrimų rezultatai, kuriems pritaria pats gerbėjas. 

Dauguma Marxo gerbėjų ir priešininkų niekada nesuvokė ir dabar 
nesuvokia problemos, su kuria susiduria komentatorius, turėdamas tik 
kaleidoskopines Marxo pastabas šia tema. Marydami, kad Marxas dažnai 
ją liečia ir suvokdami jos akivaizdžią reikšmę pagrindinei jo temai, jie 
naiviai mano, kad turi egzistuoti paprasta ir aiški marksistinė ciklų teori- 
ja, kad ji gali būti išrutuliota iš bendros kapitalizmo raidos logikos, pana- 
šiai kaip išnaudojimo teorija išrutuliojama iš darbinės vertės teorijos. Tad 
jie pradeda tokios teorijos paiešką, ir nesunku atspėti, kas jiems nutinka. 

Viena vertus, Marxas neabejotinai aukština — nors nepakankamai 
motyvuoja — milžinišką kapitalizmo poveikį plėtojant gamybinę visuo- 
menės dalį. Kita vertus, jis nuolat pabrėžia didėjantį masių skurdą. Ar 

negalima padaryti visiškai natūralios išvados, kad krizės arba depresijos 
kyla dėl masių nepajėgumo nupirkti tai, ką teikia arba gali teikti nuolat 
besiplečianti auganti gamyba, ir kad del šios priežasties (ir dėl kitų prie- 
žasčių, kurių neverta iš naujo vardyti) pelno norma smunka ir praside- 
da bankrotai? Pagal tai, kurį iš šių dviejų elementų renkamės, mes, at- 
rodo, neišvengiamai nuslystame arba į vartojimo nepakankamumo, ar- 
ba į perprodukcijos teoriją, be to, į pačias niekingiausias tų teorijų at- 
mainas. 

Marxo teikiamas krizių aiškinimas faktiškai yra klasifikuojamas kaip 

vartojimo nepakankamumo teorija *. Tokią klasifikaciją galima mė- 
ginti pagrįsti dviem argumentais. Pirma, pridėtinės vertės teorijoje bei 
daugelyje kirų dalykų Marxo doktrinos panašumas į Sismondi ir Rod- 
berthuso doktrinas yra akivaizdus. O abu šie autoriai išpažino vartoji- 
mo nepakankamumo teoriją. Tad visai natūralu padaryti išvadą, jog 
Marxas veikiausiai laikėsi tokio pat požiūrio. Antra, kai kurios Marxo 
raštų vietos, ypač jo glaustas teiginys apie krizes Komunistų Partijos Ma- 
nifeste neabejotinai gali būti taip interpretuojamos, nors tai dar labiau 
pasakytina apie Engelso teiginius *?. Tačiau visa tai neturi reikšmės, nes 
4 Nors ši interpretacija tapo madinga, paminėsiu tik du autorius, iš kurių pirmasis ją 
modifikuoja, o antrasis ją rutulioja: Tugan-Baranowsky, Theretische Grundlagen des 
Marstus, 1905, kuris dėl šios priežasties ją smerkia, ir M. Dobb, Polimcal Economy 
and Capitalism, 1937, kuris jai labiau simpatizuoja. 
5 Engelso gana standartinis požiūris į šią problemą geriausiai atsispindi toje poleminėje 
jo knygos Herr Eugen Dibrings Umwalzung der Wissenschaft, 1878, pastraipoje, kuri 
tapo viena iš labiausiai cituojamų ištraukų visoje socialistinėje literatūroje. Jis ten pa- 
teikia labai vaizdingą krizių morfologijos paaiškinimą, kurio neabejotinai pakako po- 
puliarioms paskaitoms, tačiau jis taip pareiškia nuomonę — toje vietoje, kur turėtų 
būti paaiškinimas — kad „rinkos plėtra negali pasivyti gamybos plėtros“. Jis taip pat 
pritariamai nurodo į Fourier nuomonę, kurią išreiškia pati save paaiškinanti frazė crises 
plethorigues. Marxas parašė knygos X skyriaus dalį ir todėl jam tenka dalis atsakomy- 
bės už visą knygą. 

Turiu pastebėri, kad keli komentarai apie Engelsą, kuriuos čia pareikiu, yra iš es- 
mės pašaipūs. Jais visai nenorėčiau sumenkinti šio žymaus žmogaus nuopelnų. Tačiau 
reikia atvirai pripažinti, kad intelektualiai ir ypač kaip teoretikas jis toli gražu nepri- 
lygsta Marxui. Negalime būti net tikri, jog jis visada suprasdavo pastarojo min(į. Tad 


jo interpretacijomis reikia naudos atsargiai. 

Marxas, parodydamas puikią nuovoką, exp/žcite atmetė šią interpretaci- 
ją **. Iš tikrųjų jis neturėjo jokios paprastos ekonominių ciklų teorijos. 
Jokia paprasta teorija negali būti logiškai dedukuora iš jo postuluojamų 
kapitalistinio proceso „dėsnių“. Net jeigu priimame jo pateiktą pridėti- 
nės vertės atsiradimo aiškinimą ir sutinkame pripažinti, kad kaupimas, 
mechanizavimas (santykinis pastovaus kapitalo didėjimas) bei gyventojų 
perteklius, kartu su jį lydinčiu masiniu nuskurdimu, sudaro vientisą lo- 
ginę grandinę, kuri baigiasi kapitalistinės sistemos katastrofa — net ir tada 
liekame be to faktoriaus, kuris neišvengiamai lemia ciklinį proceso svyra- 
vimą ir paaiškina imanentinę pakilimų ir smukimų kaitą *7. Be abejo, 
esminio paaiškinimo stoką visada galime kompensuoti nuorodomis į dau- 
gybę atsitiktinių ir lydinčiųjų aplinkybių. Yra neapskaičiavimo, nepama- 
tuotų lūkesčių bei kitokios klaidos, optimizmo ir pesimizmo bangos, spe- 
kuliaciniai ekscesai bei reakcijos į spekuliacinius ekscesus, yra ir neišse- 
miamas „išorinių faktorių" šaltinis. Ir vis dėlto, jei, pasak Marxo, kapita- 
las būtų kaupiamas vienodu tempu — o nėra jokios priežasties, kodel iš 
principo tas tempas turėtų būti kitoks, — visa kapitalizmo raida taip pat 
galėtų vykti vienodu tempu; jei kalbame vien apie šios logiką, tai ta raida 
iš esmės būtų be pakilimų ir be nuosmukių. 

Žinoma, tai dar nėra teorijos trūkumas. Daugelis kitų teoretikų lai- 
kėsi ir laikosi požiūrio, kad krizės atsitinka paprasčiausiai del to, kad 
sutrinka koks nors pakankamai svarbus faktorius. Tokia nuostata ne- 
buvo ir kliūtis, nes ji Marxą išlaisvino, bent kartą, nuo vergavimo savo 
sistemai ir leido jam atviromis akimis pažvelgti į faktus, jų neprievar- 
taujant. Atitinkamai, jis nagrinėja plačią daugiau ar mažiau reikšmingų 
faktorių įvairovę. Pavyzdžiui, jis naudojasi — gana paviršutiniškai — pi- 
nigų intervencijos į prekių rinką idėja mėgindamas paneigti Say'jaus 
tezę, kad bendra perprodukcija negalima; arba kalba apie „pigių“ pini- 


* Das Kapiral, x. II, p. 476 angliškame 1907 m. vertime. Taip pat žr. Theorien ūber den 
Mehbrwert, t. II, sk. III. 

Nespecialistui priešinga tezė atrodo tokia akivaizdi, kad būrų nelengva šį teiginį įrody- 
ti, net jeigu tam skirtume visą mūsų laiką. Geriausias būdas skaitytojui įsitikinti jo 
teisingumu — išstudijuoti Ricardo argumentus dėl mechanizacijos. Ji gali sukelti di- 
džiausio masto nedarbą ir vis dėlto gali tęstis be galo ilgai nesukeldama jokių sutriki- 
mų, išskyrus galutinį pačios sistemos žlugimą. Marxas su tuo sutiktų. 

gų rinką aiškindamas neproporcingą plėtrą tų šakų, kurioms yra bū- 
dingas intensyvus investavimas į ilgalaikio naudojimo kapitalinės gėry- 
bes; arba nurodo ypatingas paskatas, tokias kaip naujų rinkų atsivėri- 
mas arba naujų socialinių poreikių atsiradimas, tokiu būdu aiškinda- 
mas staigius „kaupimo“ spurtus. Jis mėgina, ne itin sekmingai, gyven- 
tojų daugėjimą padaryti faktoriumi, kuris turi reikšmės ekonominiams 
svyravimams *. Jis pažymi, dalyko nepaaiškindamas, kad gamyba kyla 
„trūkčiodama“, po pakilimų, prasideda tokie pat staigūs nuosmukiai. 
Jis taikliai pastebi, kad „politinės ekonomijos paviršutiniškumas reiš- 
kiasi tuo, jog kredito ekspansiją ir kontrakciją, kurios yra tik periodiš- 
kų verslo ciklo simptomai, ji traktuoja kaip tų ciklų priežastį" ??. O 
skyriuje apie lydinčiuosius reiškinius jis, žinoma, remiasi daugiausia 
kitais autoriais. 

Visa tai yra blaivūs ir iš esmės teisingi samprotavimai. Čia randame 
beveik visus tuos elementus, kuriais remiasi kiekviena rimta ekonominių 
ciklų analizė, ir apskritai labai nedaug klaidų. Be to, nereikia pamiršti, 
kad jau pats suvokimas, kad ciklai tikrai yra, tais laikais buvo didelis 
laimėjimas. Šiokį tokį supratimą apie juos turėjo daugelis ankstesnių eko- 
nomistų. Tačiau jie teikė daugiausia dėmesio tiems trumpalaikiams su- 
krėtimams, kuriuos dabar vadiname „krizėmis“. Jie nesugebėjo įvertinti 
krizių kaip ekonominių ciklų dalies. Laikė jas atsituiktinėmis negando- 
mis, kylančiomis del klaidų arba del kredito mechanizmo netikusio funk- 
cionavimo. Mano įsitikinimu, Marxas buvo pirmasis ekonomistas, paki- 
lęs virš tokios tradicijos ir Clėmento Juglaro darbų (išskyrus statistinę jų 
dalį) pirmtakas. Nors jis, kaip matėme, nepateikė adekvataus ekonomi- 
nių ciklų paaiškinimo, aiškiai matė tą reiškinį ir suvokė didžiąją dalį jo 
mechanizmo. Kaip ir Juglaras jis nedvejodamas kalbėjo apie dešimtme- 


Taip par ir čia jis nėra originalus. Tačiau jo atveju būtų galima pagrįstai tiketis, kad jis 
suvokia šio požiūrio silpnąsias vietas; verta pažymėti, jog jo pastabos šia tema pasirodo 
trečiajame tome ir todėl negali būti laikomos to, kas būrų jo galutinė koncepcija, 
išraiška. 

Das Kapital, x. I, sk. XXV, posk. 3. Tuoj par po šio sakinio jis žengia žingsnį kryptimi, 
kuri taip par gerai pažįstama šiuolaikiniams ekonominio ciklo teoretikams: „Padari- 
niai savo ruožtu tampa priežastimis, o visą procesą, kuris visada atgamina savo paties 


sąlygas [mano išskirta), lydi įvairūs antriniai reiškiniai, turintys periodiškumo formą.“ 

čio ciklą, „pertraukiamą smulkesnių svyravimų“ *?. Jį intrigavo klausi- 
mas dėl galimos šio ciklo priežasties ir jis svarstė hipotezę, ar ji negali būti 
kaip nors susijusi su medvilnės pramonės mašinų nusidėvėjimo amžiu- 
mi. Yra daugybė kitų požymių, kurie apskritai rodo jo domėjimąsi eko- 
nominių ciklų problema, ne tik krizemis. To pakanka, kad jam būtų 
skirta garbinga vieta kaip vienam šios problemos šiuolaikinių tyrimų pirm- 
takų. 

Reikia atkreipti dėmesį į dar vieną aspektą. Daugeliu atvejų terminą 
„krizė“ Marxas vartojo įprastąja reikšme, pavyzdžiui, kalbėdamas apie 
1825 metų ar 1847 metų krizes. Bet vartojo jį taip pat ir kita reikšme. 
Būdamas įsitikinęs, kad kapitalizmo evoliucija vieną kartą sugriaus insti- 
tucinę šios visuomenės sąrangą, jis manė, kad prieš tą žlugimą kapitaliz- 
mas pradės funkcionuoti su vis didėjančia trintimi ir rodyti tos lemtin- 
gos ligos simptomus. Kalbėdamas apie tą stadiją, kurią, žinoma, reikia 
įsivaizduoti kaip ilgesnį ar trumpesnį istorinį periodą, jis vartojo tą patį 
terminą. Jis linko sieti pasikartojančias ekonomines krizes su šia bendra 
kapitalizmo krize. Jis net teigė, kad tam tikru požiūriu jos gali būti trak- 
tuojamos kaip to galutinio žlugimo repeticijos. Kadangi daugeliui skai- 
tytojų tai gali atrodyti kaip raktas į marksistinę įprastųjų krizių teoriją, 
būtina pabrėžti, kad faktoriai, kurie, anot Marxo, sąlygoja galutinį žlugi- 
mą, negali būti laikomi, be geros dozės papildomų hipotezių, pasikarto- 
jančių depresijų priežastimi ?!, ir kad tas raktas nenuveda mūsų toliau 
trivialaus teiginio, jog „ekspropriatorių eksproprijavimas" gali lengviau 
įvykti depresijos negu bumo sąlygomis. 

7. Pagaliau idėja, kad kapitalizmo evoliucija susprogdins — arba per- 


Engelsas žengė dar toliau. Iš kai kurių jo pastabų trečiajam Marxo tomui matyti, kad 
jis spėjo egzisruojant didesnės trukmės ciklą. Nors septintojo ir aštuntojo dešimtme- 
čio santykinį pakilimų silpnumą ir santykinį depresijų intensyvumą jis buvo linkęs 
laikyti veikiau struktūrinės kaitos padariniu negu ilgesnės trukmės ciklo depresine faze 
(lygiai taip par daugelis šiuolaikinių ekonomistų traktuoja pokario laikotarpį ir ypač 
paskutinįjį dešimtmetį), čia galima žvelgri į jį kaip į kai kurių Kondrarieffo darbų apie 
„Ilgalaikius ciklus" pirmtaką. 

Norint tuo įsitikinti skaitytojui pakanka dar kartą pažvelgti į anksčiau pareiktą citarą. 


3 


-— 


Faktiškai, nors Marxas dažnai žaidžia šia idėja, jis vengia jai angažuotis, ir tai yra reikš- 


minga, nes jam nebūdinga nepanaudoti progų apibendrinimams. 

augs - kapitalistinės visuomenės institucijas (Zusammenbruchstheorie, ne- 
išvengiamos katastrofos teorija) yra dar vienas, paskutinis mūsų pavyz- 
dys, parodantis, kaip 202 seguttur pasirodo susietas su gilia įžvalga, kuri 
padeda išgelbėti rezultatą. 

Kadangi Marxo „dialektinė dedukcija“ grindžiama prielaida, jog di- 
dėjantis skurdas ir priespauda sukels masių maištą, ją diskredituoja tas 
pats non seguitur, kuris paverčia niekais „nuskurdimo“ argumentą. Be to, 
šiaip jau ortodoksiniai marksistai seniai pradėjo abejoti tuo, kad pramo- 
nės kapitalo koncentracija yra būtinai nesuderinama su „kapitalistiniu 
kevalu". Iš jų pirmasis, argumentuotai išreiškęs šią abejonę, buvo Rudol- 
fas Hilferdingas ??, įtakingos neomarksistų grupės atstovas, kuris linko 
prie visiškai priešingos išvados — kad del koncentracijos kapitalizmas gali 
tapti stabilesnis *?. Nukeldamas į antrąją knygos dalį tai, ką turiu šia tema 
pasakyti, čia tik pažymėsiu, jog, mano supratimu, Hilferdingas eina per 
toli, nepaisant to, kad, dabar mūsų šalyje vyraujantis įsitikinimas, jog 
stambusis verslas „rampa gamybos būdo pančiais“, nėra pagrįstas, ir ne- 
paisant to, kad Marxo išvada neišplaukia iš jo prielaidų. 

Tačiau net jeigu Marxo pateikti faktai ir samprotavimai būtų dar la- 
biau nepagrįsti negu jie yra, jo išvada vis vien gali būti teisinga, jeigu ji 
reiškia tik tai, kad kapitalizmo evoliucija galiausiai suardys pačios kapita- 
listinės visuomenės pamatus. Manau, kad tokia išvada teisinga. Ir nema- 
nau, kad ką nors perdedu sakydamas, jog toji vizija, kuri buvo nedvipras- 
miškai pareikšta 1847 metais, buvo iš tiesų fundamentali. Dabar ją pri- 
pažįsta visi. Pirmasis, kuris ją pripažino, buvo Gustavas Schmolleris. Jo 


2 Das Finanzkapital, 1910. Įvairiomis antraeilėmis aplinkybėmis grindžiamos abejonės, 
kurios turėjo parodyti, kad Marxas pervertina savo atrastų tendencijų reikšmę ir kad 
socialinė evoliucija yra sudėtingesnė ir mažiau nuoseklus procesas, negu jis įsivaizda- 
vo, buvo, žinoma, dažnai keliamos ir anksčiau. Pakanka paminėu E. Bernsteiną; žr. 
XXVI sk. Tačiau Hilferdingas kalba ne apie pareisinančias aplinkybes, o gina tą išvadą 
iš principo remdamasis paries Marxo prielaidomis. 

Ši tezė buvo dažnai painiojama (ner paries jos autoriaus) su teze, kad ilgainiui ekono- 
miniai svyravimai turi tendenciją silpnėti. Galbūt taip, ber galbūt ir ne (1929-1932 
metų depresija jos nepaneigia), tačiau didesnis kapitalistinės sistem20s stabilumas, t.y. 
šiek tiek mažesnis kainų ir gamybos apimčių kitimas mūsų laikais, nebūtinai impli- 
kuoja didesnį stabilumą, t.y. didesnį kapiralizmo pajėgumą atlaikyti išorinį puolimą. 


Žinoma, abu šie dalykai yra susiję, tačiau netapacūs. 

prakilnybė profesorius von Schmolleris, Prūsijos slaptasis patarėjas ir Prū- 
sijos aukštesniųjų rūmų narys, tikrai nebuvo nei revoliucionierius, nei 
agitatorius. Tačiau jis ramiai dėstė tą pačią tiesą. Visus „kodel“ ir „kaip“ 


jis taip pat paliko neatsakytus. 


Vargu, ar čia būtina išsamiai apibendrinti. Nepaisant šios mūsų ap- 
žvalgos netobulumo, ji leidžia teigti kad: pirma, niekas iš tų, kam apskri- 
tai rūpi grynoji ekonominė analizė, negali kalbėti be išlygų apie Marxo 
teorijos sėkmę; antra, niekas iš tų, kuriems apskritai rūpi drąsi teorinė 
konstrukcija, negali kalbėti be išlygų apie jos nesekmę. 

Teisme, kuris svarsto teorijos technikos bylas, nuosprendis turėtų bū- 
ti nepalankus. Prisirišimas prie teorinio aparato, kuris visuomet buvo 
neadekvatus ir kuris jau Marxo laikais buvo pasenęs; ilgas sąrašas išvadų, 
kurios nėra pagrįstos arba paprasčiausiai klaidingos; klaidos, kurias ištai- 
sius išvados keičiasi iš esmės, kartais net virsta priešingomis — visa tai 
liudija prieš Marxą kaip teorijos specialistą. 

Tačiau del dvejeto priežasčių net šio teismo nuosprendis turėtų būti 
su išlygomis. 

Pirma, nors Marxas dažnai ir kartais beviltiškai klysdavo, jo kritikai 
tikrai ne visada buvo teisūs. Kadangi tarp jų buvo puikių ekonomistų, šis 
faktas yra jo naudai, juo labiau kad su dauguma jų jis negalėjo asmeniš- 
kai susitikti. 

Antra, panašiai vertintinas Marxo įnašas, tiek kritinis, tiek pozityvus, 
sprendžiant daugybę atskirų problemų. Šio pobūdžio apžvalgoje neįma- 
noma jų net išvardyti, jau tuo labiau - įvertinti. Tačiau kai kurie aspektai 
atsiskleidė nagrinėjant Marxo požiūrį į ekonominį ciklą. Taip pat minė- 
jau kai kurias kitas jo išvadas, kurios leido patobulinti fizinio kapitalo 
struktūros teoriją. Schemos, kurias jis sukūrė, net ir nebūdamos visiškai 
nepriekaištingos, pasitarnavo šių dienų darbams, kurie kartais atrodo be- 
veik marksistiniai. 

Tačiau apeliacinis teismas — net vis dar apsiribodamas teorijos daly- 
kais — gali būti linkęs pakeisti nuosprendį priešingu. Juk yra vienas 
tikrai didelis laimėjimas, kuris gali atsverti visas teorines Marxo ydas. 
Pro visa tai, kas jo analizėje klaidinga ar net nemoksliška, švyti idėja, 
neturinti nei vieno iš šių trūkumų -— tai idėja teorijos, kuri aiškina ne 

vien atskiras, tarpusavyje nesusijusias struktūras arba ne vien bendrą 
ekonominių dydžių logiką, bet kuri atskleidžia realią šių struktūrų kai- 
tą, arba istorinę ekonomikos raidą, varomą savo pačios energijos, kiek- 
vienu laiko momentu savaime determinuojančią tolesnę savo būklę. 
Taigi, daugybės paklydimų autorius buvo pirmasis, įsivaizdavęs tai, kas 
dar ir šiandien yra būsimos ekonominės teorijos statinys, kuriam mes 
po truputį ir sunkiai kaupiame plytas ir skiedinį, statistinius faktus ir 
funkcines lygtis. 

Jis ne tik iškėlė jos idėją, bet ir mėgino ją įgyvendinti. Būtent dėl šio 
didžiojo tikslo, kuriam turėjo tarnauti jo argumentai, visi jo darbo trū- 
kumai turi būti vertinami kitaip — net ir tais atvejais, kai jie nėra dėl to 
visiškai išteisintini. Yra vienas fundamentalios reikšmės ekonomikos me- 
todologijos laimėjimas, kurį jis iš tikrųjų pasiekė. Ekonomistai visada 
arba patys dirbo ekonomikos istorijos srityje, arba naudojosi kitų istori- 
jos darbais. Tačiau ekonominės istorijos faktai buvo talpinami į atskirą 
skyrių. Teorijoje jie pasirodydavo, jei apskritai pasirodydavo, tik kaip 
iliustracijos arba kaip rezultatų patvirtinimas. Jie buvo prijungiami tik 
mechaniškai. Marxo junginys yra cheminis; tai reiškia, kad jis juos įtrau- 
kė į patį argumentą, kuriuo grindžiamos išvados. Jis buvo pirmasis aukš- 
čiausio lygmens ekonomistas, sugebėjęs pamatyti ir sistemiškai išdėstyti 
tai, kaip ekonominė teorija gali būti paversta istorijos analize ir kaip isto- 
rinis pasakojimas gali būti paverstas Aisto:re raisonnėe **. Analogiškos sta- 
tistikos problemos jis nė nemėgino spręsti. Tačiau tam tikra prasme šis 
sprendimas yra implikuotas į pirmąjį. Tai leidžia atsakyti ir į paskutinio- 
jo skyriaus pabaigos klausimą, ar Marxo ekonominei teorijai pavyko rea- 
lizuoti jo sociologinę programą. Jai nepavyko to padaryti; tačiau pati toji 
nesėkmė atvėrė tikslą ir parodė metodą. 


* Vadinasi, jeigu jo ištikimi mokiniai pareikštų, kad taip jis apibrėžė „istorinės“ mokyk- 
los tikslą, tokį teiginį būtų nelengva atmesti, nors, žinoma, Schmollerio mokykla dir- 
bo visiškai nepriklausomai nuo Marxo. Tačiau jeigu jie žengrų dar toliau ir pareikštų, 
kad Maras, ir tik Marxas, žinojo, kaip galima paaiškinti istoriją ir kad istorinės mo- 
kyklos atstovai mokėjo tik aprašinėti faktus, nesuprasdami jų reikšmės, jie tik susil- 
pnintų savo poziciją. Nes tos mokyklos atstovai tikrai išmanė analizės meną. Kad jų 
apibendrinimai nebuvo tokie par drąsūs, o pasakojimai nebuvo tokie pat atrankiniai, 


kalba tik jų naudai. 

IV skyrius 
MARXAS MOKYTOJAS 


Taigi, išsiaiškinome du pagrindinius Marxo teorinės struktūros kompo- 
nentus. Ką galima pasakyti apie jų didingą sintezę? Šis klausimas nėra 
beprasmiškas. Jeigu apskritai yra atvejų, kai visuma pranoksta savo dalių 
sumą, tai čia išties turime tokį atvejį. Juk sintezė gali taip sugadinti grū- 
dus arba taip panaudoti pelus (jų abiejų beveik visur gausu), kad visuma 
gali būti teisingesnė arba klaidingesnė, negu bet kuri jos dalis. Pagaliau 
yra dar ir evangelija, kurią liudija tik visuma. Tačiau apie ją daugiau 
nekalbėsime. Tegul kiekvienas pats sprendžia, ką ji jam sako. 

Mūsų laikmetis maištauja prieš specializacijos būtinybę ir todėl šau- 
kiasi sintezės, garsiausiai — visuomenės moksluose, kur neprofesionalu- 
mo gaivalai turi ypač didelę įtaką '. Tačiau Marxo sistema parodo, kad 
nors sintezė gali reikšti naują šviesą, ji taip pat gali reikšti ir naujus pan- 
čius. 

Matėme, kaip Marxo argumentacija apima sociologijos ir ekonomi- 
kos elementus. Pagal sumanymą, o tam tikru mastu ir realiai, jie sudaro 
vieną visumą. Vadinasi, visos pagrindinės sąvokos ir principai yra vienu 
metu ir sociologijos, ir ekonomikos elementai, turintys tą pačią reikšmę 
abiejuose lygmenyse, - jeigu, laikydamiesi išeities taško, dar kalbame apie 
dviejų lygmenų argumentaciją. Antai ekonominė „darbo“ kategorija ir 
socialinė „proletariato“ A/ase iš principo padaromos kongruentinėmis, o 
faktiškai — tapačiomis. Arba ekonominės teorijos funkcinis pajamų pa- 
skirstymas, t.y. aiškinimas, kad pajamos atsiranda kaip kompensacija už 
produktyvias paslaugas, nepaisant pajamas gaunančio individo priklau- 
somybės kuriai nors socialinei klasei, - Marxo sistemoje jis pasirodo tik 


kaip paskirstymas tarp socialinių klasių ir todėl įgyja kitokią prasmę. Dar 


Neprofesionalumo yra ypač daug Marxo gerbėjų darbuose, kada nusižengiant tipiško 
marksistinio ekonomisto nuostatai, pažodžiui priimama viskas, ką mokytojas parašė. 
Tai - labai reikšminga aplinkybė. Visų šalių marksistų grupėse vienam profesionaliam 
ekonomistui tenka bent trys neprofesionalai; ir net šis ekonomistas paprastai yra mark- 
sistas ta išplėstine reikšme, kurią apibrėžėme šios dalies įvade: jis meldžiasi altoriui, 


tačiau atsuka jam nugarą, kai tik užsiima savo tyrimais. 

vienas pavyzdys. Kapitalas Marxo sistemoje yra kapitalas tik tuo atveju, 
jeigu jis priklauso kapitalistų klasei. Tie patys daiktai, jeigu jie priklauso 
darbininkams, nera kapitalas. 

Neabejotina, jog tokiu būdu analizei suteikiama gyvybingumo. Pa- 
mėkliškos ekonominės teorijos sąvokos įgyja kvėpavimą. Bekraujė teore- 
ma nusileidžia į agmen, pulverem et clamorem; neprarasdama savo loginės 
prigimties, ji nustoja būti vien teiginiu apie abstrakčios sistemos logines 
savybes; ji tampa potėpiu piešinyje, vaizduojančiame socialinio gyveni- 
mo šėlsmą. Tokia analizė ne tik suteikia daugiau turinio ekonominei 
analizei, ji apima ir daug platesnę sritį — įtraukia į stebėjimo lauką kiek- 
vieną klasinį veiksmą, nepaisant to, ar jis atitinka įprastas verslo taisykles. 
Karai, revoliucijos, įstatymų leidimo aktai, valdžios struktūros pokyčiai 
— visi dalykai, kuriuos nemarksistinė ekonomika traktuoja kaip išorinius 
trikdymus, randa sau vietos greta investicijų ir darbo sutarčių, viską ap- 
rėpia vieninga aiškinamoji schema. 

Ši procedūra turi ir savo trūkumų. Sukonstruotos sąvokos, kurioms 
užkraunama tokia našta, įgyja vaizdingumo, bet lengvai gali netekti veiks- 
mingumo. Pamokantis, nors šiek tiek nuvalkiotas pavyzdys yra porinė 
sąvoka „darbininkas — proletaras". Nemarksistinėje ekonomikoje bet ko- 
kia kompensacija už asmens paslaugas savo pobūdžiu yra iš esmės atlygi- 
nimas, nesvarbu, ar tas asmuo yra aukščiausios kvalifikacijos teisininkas, 
ar kino žvaigždė, ar kompanijos vadybininkas, ar gatvės šlavėjas. Kadangi 
ekonominės funkcijos požiūriu visos šios pajamos labai panašios, toks 
apibendrinimas nėra bevaisis ar tuščias. Priešingai, jis gali būti naudingas 
aiškinant reiškinius net sociologiniu požiūriu. Tačiau sutapatindami dar- 
bininką ir proletarą mes užtemdome šį ryšį; tiesą sakant, jį netgi visiškai 
pašaliname iš mūsų konstruojamo vaizdo. Vertinga ekonominė teorema 
po jos sociologinės metamorfozės gali tapti paklydimo, o ne turtingesnės 
reikšmės šaltiniu, ir atvirkščiai. Taigi sintezė apskritai, ir ypač marksisti- 
nė sintezė, lengvai gali pavirsti ir blogesne ekonomika, ir blogesne socio- 
logija. 

Sintezė apskritai, t.y. skirtingų tyrimo linijų metodų bei rezultatų ko- 
ordinavimas, nėra lengvas dalykas, derinti sugeba tik nedaugelis. Del to 
paprastai net nemėginama jos imtis, ir studentai, išmokyti nagrinėti at- 
skirus medžius, skundžiasi tuo, kad nemato miško. Tačiau jie nesuvokia, 

kad iš dalies problema yra embarras de richesse pobūdžio ir kad tas sinte- 
tinis miškas gali nelauktai tapti intelektine koncentracijos stovykla. 

Toks pavojus ypač realus marksistinei sintezei, t.y. ekonominės ir so- 
ciologinės analizės koordinacijai, siekiančiai viską pajungti vienam tiks- 
lui. Tikslas - kapitalizmo bistoire raisonnėe — yra pakankamai platus, ta- 
čiau analizės išeities prielaidos - gana siauros. Tiesa, mums yra siūlomas 
didingas politinių faktų ir ekonominių teoremų lydinys; tačiau šiedu ele- 
mentai sulydomi jėga ir todėl dūsta. Marksistai mano, kad jų sistema 
išsprendžia visas svarbiausias problemas, kurių neįveikia nemarksistinė 
ekonomika; iš tiesų, pirmoji sprendžia gerokai supaprastindama. Šį tei- 
ginį tenka aiškinti išsamiau. 

Tik ką sakiau, jog Marxo sintezė aprėpia visus tuos istorinius įvykius 
— tokius, kaip karai, revoliucijos, įstatymų kaita, — ir visas tas socialines 
institucijas — tokias, kaip nuosavybė, kontrakto santykiai, valdymo for- 
ma, — kurias nemarksistiniai ekonomistai paprastai traktuoja kaip išori- 
nius faktorius arba duomenis. Tai reiškia, jog jie nesiekia jų paaiškinti, o 
tik mėgina analizuoti jų m20dus operandi bei jų padarinius. Žinoma, tokie 
faktoriai arba duomenys yra būtini apibrėžiant kiekvienos tyrimo pro- 
gramos objektą ir sritį. Jeigu jie ne visada aiškiai formuluojami, tai tik 
todel, kad laikomi savaime suprantamais dalykais. Marxo sistemai bū- 
dinga, kad ji padaro šiuos istorinius įvykius ir socialines institucijas eko- 
nominės analizės objektu, arba, kalbant moksliniu žargonu, traktuoja juos 
ne kaip duomenis, o kaip kintamuosius. 

Napoleono karai, Krymo karas, Amerikos pilietinis karas, 1914 metų 
pasaulinis karas, Prancūzijos Fronda, Didžioji Prancūzijos revoliucija, 
1830 metų ir 1848 metų revoliucijos, anglų prekybos laisvės politika, 
darbininkų judėjimas kaip visuma ir konkrečios jo apraiškos, kolonijinė 
ekspansija, institucijų kaita, visų laikų ir šalių valstybinė ir partijų politi- 
ka — visa tai įtraukiama į marksistinės ekonomikos sritį ir mėginama te- 
oriškai aiškinti remiantis klasių kovos, priešinimosi išnaudojimui, kau- 
pimo bei kapitalo struktūros kokybinės kaitos, pridėtinės vertės bei pel- 
no normų kitimo kategorijomis. Ekonomistas jau nesitenkina moksli- 
niais atsakymais į specialius klausimus — jis aiškina žmonijai slaptąją jos 
kovų prasmę. „Politika“ jau nėra nepriklausomas faktorius, nuo kurio 
fundamentiniai tyrimai gali ir turi abstrahuotis; įsikišdama į ekonomiką 

ji jau nera nei tas neklaužada vaikas, kuris gadina mašiną, kai inžinierius 
nusisuka, nei deus ex machina, kurią varo keistos žinduolių rūšies atsto- 
vų, vadinamųjų „valstybės vyrų“, mįslinga išmintis. Ne, pačią politiką 
lemia ekonomikos raidos struktūra ir būklė, ir ji pati tampa tik laidinin- 
ke padariniams, kurie, kartu su pirkimo ar pardavimo aktais, visi pri- 
klauso ekonominės teorijos kompetencijai. 

Pabrėžiu dar kartą — tikrai nesunku suprasti tą susižavėjimą, kurį ke- 
lia sintezė, siūlanti visus šiuos dalykus. Tai ypač pasakytina apie jaunuo- 
menę bei tuos intelektinius mūsų laikraštinio pasaulio sluoksnius, ku- 
riems dievai, atrodo, dovanojo amžiną jaunystę. Degdami nekantrumu 
išreikšti savąjį „aš“, trokšdami išvaduoti pasaulį nuo negerovių, bodėda- 
miesi vadovėlių nuobodybe, nepatenkinti emociškai ir intelektualiai, ne- 
pajėgdami sintezuoti patys, marksizme jie suranda ilgesio objektą. Jis tam- 
pa raktu slapčiausioms paslaptims įminti, stebuklingąja lazdele, kuriai 
paklūsta visi įvykiai — didieji ir mažieji. Jie atranda aiškinimo schemą, 
kuri — vartojant hegeliškąją frazeologiją — yra bendriausia ir kartu kon- 
krečiausia. Jie jau nesijaučia svetimi didiesiems pasaulio įvykiams — da- 
bar jie jau permato pompastiškas politikos ir verslo marionetes, kurios 
pačios nesusigaudo, kas iš tikrųjų vyksta. Ir kas, žinodamas jų pasirinki- 
mo galimybes, gali juos dėl to smerku? 

Taip, visa tai tiesa. Ką dar duoda Marxo sintezė? Paprastas ekonomis- 
tas, kuris aprašo Anglijos perėjimą prie laisvosios prekybos arba anali- 
zuoja pirmuosius Anglijos įmonių įstatymus, neužmiršta ir niekada ne- 
užmiršdavo paminėti struktūrinių Anglijos ekonomikos sąlygų, kurios 
lėmė šiuos politinius pokyčius. Jeigu jis to nedaro paskaitų kurse ar kny- 
goje, skirtoje grynajai teorijai, tai tik todėl, kad siekia analizės glaustumo 
ir efektyvumo. Marksistas čia tik akcentuoja tą principą, kartu prideda 
labai siaurą ir tendencingą teoriją, kaip jį reikėtų įgyvendinti. Žinoma, ši 
teorija duoda rezultatą, be to, gana paprastą ir aiškų. Tačiau kai mėgina- 
ma ją sistemingai taikyti konkretiems atvejams, greitai pradedama bodė- 
tis nesibaigiančia litanija apie savininkų ir nesavininkų klasinę kovą ir 
skaudžiai pajuntama aiškinamosios schemos neadekvatumas arba, dar blo- 
giau, trivialumas, — pirmasis, jeigu tai daro schemos šalininkai, antrasis — 
jei taip elgiasi jai abejingi. 

Marksistai itin įpratę pergalingai apeliuoti į Marxo diagnozę, kuri, jų 

manymu, sėkmingai atskleidė kapitalizmo evoliucijai būdingas ekono- 
mines bei socialines tendencijas. Kaip jau sakyta, jie turi šiokį tokį pa- 
grindą: Marxas aiškiau už visus savo laikmečio autorius suvokė verslo 
koncentracijos tendenciją, ir ne tik pačią tendenciją, bet ir kai kurias 
vėliau susiklosčiusios padėties ypatybes. Taip pat teigta, jog šiuo atveju 
Marxo vizija išgelbėjo analizę, ištaisydama kai kuriuos jos trūkumus ir 
padarydama sintezės rezultatą patikimesnį už sudedamąsias analitines jos 
dalis. Ir tai viskas. Šį laimėjimą atsveria žlugusi didėjančio skurdo prog- 
nozė - klaidingos vizijos ir netikusios analizės rezultatas, kuriuo rėmėsi 
dauguma marksistinių spekuliacijų apie socialinių įvykių būsimąją raidą. 
Kas kliaunasi Marxo sinteze mėgindamas suprasti dabartinę padėtį ir 
dabartines problemas, tas smarkiai rizikuoja nueiti beviltiškais klystke- 
liais ?. Atrodo, kad kaip tik dabar tai jaučia daugelis marksistų. 

Iš tiesų, nera jokio pagrindo didžiuotis tuo, kaip marksistinė sintezė 
aiškina pastarojo dešimtmečio patirtį. Kiekvienas užsitęsęs depresijos ar 
per daug lėto atsistatymo periodas patvirtina kiekvieną pesimistinę prog- 
nozę lygiai taip pat, kaip patvirtintų marksistų prognozę. Šiuo atveju 
įspūdį, kad jis patvirtina būtent marksistų prognozę, sukūrė sutrikusios 
buržuazijos ir džiūgaujančios inteligentijos kalbos, del baimės ir nevilties 
natūraliai įgijusios marksistinį atspalvį. Tačiau jokie realūs faktai nepa- 
tvirtina specifinės marksistų diagnozės ar juo labiau išvados, kad esą susi- 
duriame ne vien su depresija, bet su tais struktūriniais kapitalizmo raidos 
pokyčių simptomais, kuriuos prognozavo Marxas. Kaip matysime kita- 
me skyriuje, tokius reiškinius, kaip neįprastai aukštas nedarbo lygis, in- 
vesticinių galimybių stygius, pinigų nuvertėjimas, bankrotai ir t.t., leng- 


* Kai kurie marksistai atsakytų, kad mūsų laikmečiui suprasti nemarksisriniai ekonomis- 


tai išvis neturi ką pasiūlyti ir kad šiuo požiūriu Marxo šalininko padėtis — geresnė. 
Nesiaiškindamas, kas geriau: nieko nesiūlyti, ar siūlyti kažką klaidingą, turiu pabrėžti, 
jog tai netiesa — nemarksistinių įsitikinimų tyrinėtojai, tiek ekonomistai, tiek sociolo- 
gai, yra pasiekę svarių laimėjimų, tiesa, daugiausia tirdami atskiras problemas. Šiai 
marksistinei pretenzijai mažiausiai derėtų remtis Marxo doktrinos lyginimu su austriš- 
kosios, Walraso ar Marshallo, mokyklos teorijomis. Šių grupių atstovai plėtojo vien 
arba daugiausia grynąją ekonominę teoriją. Tad jų darbai nelygintini su Marxo sinte- 
ze. Juos galima lyginti tik su Marxo tyrimų teorine dalimi, ir šiuo požiūriu palygini- 
mas bus jų naudai. 

va paaiškinti remiantis gerai žinomomas depresinių periodų schemomis, 
panašiai kaip XIX a. septintojo ir aštuntojo dešimtmečio depresijas, ku- 
rias Engelsas komentavo taip nuosaikiai, kad tai turėtų būti pavyzdžiu 
kai kuriems aistringiems Marxo šalininkams šiandien. 

Marksistinės sintezės kaip problemų sprendimo priemonės pranašu- 
mus ir trūkumus galima parodyti dviem ryškiais pavyzdžiais. 

Pirmiausia panagrinėkime marksistinę imperializmo teoriją. Visas jos 
ištakas galima rasti pagrindiniame Marxo veikale, tačiau ją išplėtojo ne- 
omarksizmo mokykla, kuri klestėjo XX amžiaus pirmajame ir antrajame 
dešimtmetyje. Neišsižadėdama bendrumo su tokiais senaisiais dogmos 
gynėjais, kaip Karlas Kaucsky's, ji atliko didelę sistemos reviziją. Mokyk- 
los centras buvo Vienoje; jai vadovavo Otto Baueris, Rudolfas Hilferdin- 
gas ir Maxas Adleris. Imperializmo teoriją, keisdami kai kuriuos antraei- 
lius akcentus, toliau plėtojo daug kitų autorių, iš kurių žymiausi —- Rosa 
Luxemburg ir Fritzas Sternbergas. Pažvelkime į jų argumentus. 

Viena vertus, kadangi kapitalistinė visuomenė negyvuotų, o jos eko- 
nominė sistema neveiktų be pelno ir, antra vertus, kadangi pelną nepa- 
liaujamai naikina pačios sistemos veikimo mechanizmas, pastangos jį iš- 
laikyti rampa pagrindiniu kapitalistų klasės rūpesčiu. Matėme, kad kau- 
pimas, kokybiškai keisdamas kapitalo struktūrą, laikinai palengvina at- 
skiro kapitalisto padėtį, tačiau galiausiai ją tik blogina. Todėl kapitalas, 
skatinamas smunkančios pelno normos — smunkančios, kaip matėme, 
dėl pastovaus kapitalo didėjimo kintamojo kapitalo atžvilgiu, taip pat 
dėl to, kad kylant atlyginimams ir trumpėjant darbo dienai mažėja pridė- 
tinės vertės norma, skverbiasi į šalis, kuriose dar yra lengvai išnaudojamo 
darbo ir kurių mechanizacija dar nėra toli pažengusi. Kapitalą pradeda- 
ma eksportuoti į tas atsiliekančias šalis. Eksportą iš esmės sudaro kapita- 
liniai įrenginiai arba tos vartojimo prekes, kurios įgalina nusipirkti darbą 


arba įsigyti daiktų, kurie leidžia nusipirkti darbą ?. 


> Turiu galvoje vertybes, kurios atiduodamos genčių vadams už vergus arba išmainomos 
į atlyginimui tinkamus daiktus, už kuriuos samdomi vietos darbininkai. Taupumo 
dėlei nekreipiu dėmesio į faktą, jog kapitalo eksportas nagrinėjama prasme paprastai 
atsiranda kaip bendros prekybos tarp dviejų šalių dalis; toji prekyba apima ir tuos 
prekinius mainus, kurie neturi ryšio su aptariama raida. Šie mainai, be abejo, gerokai 


palengvina kapitalo eksportą, tačiau nedaro jam principinės įtakos. Nekreipiu dėme- 

Tačiau kapitalas eksportuojamas ir įprasta šio termino prasme, nes už 
eksportuotas gėrybes nemokama —- bent jau tiesiogiai — importuojančios 
šalies prekėmis, paslaugomis ar pinigais. Kapitalo eksportas virsta kolo- 
nizavimu, jeigu ginant investicijas nuo vietos aplinkos priešiškos reakci- 
jos — nuo priešinimosi išnaudojimui, jei taip norite, — arba nuo kitų ka- 
pitalistinių šalių konkurencijos atsilikusi šalis padaroma politiškai pri- 
klausoma. Paprastai griebiamasi karinės jėgos, kurią parūpina patys ko- 
lonizatoriai kapitalistai arba jų šalies valdžia, taip pateisindama Komunss- 
tų partijos manifesto jai duotą apibrėžimą:„šiuolaikinės valstybės vykdo- 
moji valdžia [yra] ... komitetas bendriems visos buržuazijos reikalams 
tvarkyti". Žinoma, toji jėga vartojama ne vien gynybos reikalams. Prasi- 
deda užkariavimai, atsiranda kapitalistinių šalių tarpusavio trintis, vyks- 
ta vidaus kova tarp konkuruojančių buržuazijos grupių. 

Tokia imperializmo teorija, kokia dabar paprastai teikiama, pasižymi 
dar vienu bruožu. Kadangi kolonijinę ekspansiją skatina kapitalistinėse 
šalyse mažėjanti pelno norma, ji turi vykti vėlyvosiose kapitalistinės evo- 
liucijos stadijose, — iš tiesų, marksistai kalba apie imperializmą kaip apie 
paskutinę kapitalizmo stadiją. Vadinasi, ją turi lydėti didėjanti pramonės 
koncentracija, taip pat nuosmukis tos konkurencijos, kuri būdinga smul- 
kiųjų ir vidutinių įmonių viešpatavimo laikams. Pats Marxas neteikė di- 
delės reikšmės tendencijai monopoliniu būdu riboti produkcijos apimtį 
bei proteguoti šalies verslininkus nuo kitų šalių kapitalistinių brakonie- 
rių antpuolių. Jis per daug gerai išmanė ekonomiką, kad kliautųsi šio 
pobūdžio argumentais. Tačiau neomarksistai mielai jų griebiasi. Taip 
atsirado ne tik dar vienas imperialistinės politikos ir imperialistinių kon- 
fliktų paaiškinimas, bet, kaip šalutinis produktas, dar ir šiuolaikinio pro- 
tekcionizmo — reiškinio, kuris pats savaime nėra būtinai imperialistinis, 
teorija. 

Pastebėkime dar vieną ypatybę, kuri marksistui lengvina aiškinti ki- 
tus sunkumus. Kai neišsivysčiusios šalys išsivysto, minėtasis kapitalo eks- 
portas turi sumažėti. Tada gali susidaryti laikotarpis, kai šalis metropoli- 
ja ir kolonija prekiaus, tarkime, keisdamos pramonės produktus į žalia- 


sio ir į kitas kapitalo eksporto atmainas. Nagrinėjama teorija nėra ir nesiekia būti 
bendra tarptautinės prekybos ir finansų teorija. 

vas. Tačiau galiausiai pramones eksportas taip pat turės mažėti, nes kolo- 
nijos prekių konkurencija pradės reikštis ir metropolijoje. Mėginimai už- 
kirsti kelią tokiai padėčiai taps dar vienu trinties šaltiniu, šįkart tarp se- 
nųjų metropolijų ir jų kolonijų, prasidės nepriklausomybės karai ir t.t. 
Tačiau kiekvienu atveju kolonijų durys galiausiai bus užtrenktos metro- 
polijos kapitalui, tad jis jau nebegalės gelbėtis nuo nykstančio pelno ša- 
lies viduje bėgdamas į turtingesnes užsienio ganyklas. Užsienio rinkų sty- 
gius, neišnaudojami gamybiniai pajėgumai, visiškas paralyžius ir paga- 
liau pasikartojantys nacionaliniai bankrotai bei kitokios nelaimės — gal- 
būt net karai, skatinami visiškos kapitalistų nevilties, — štai ko galima 
tikrai laukti. Istorija, pasirodo, yra paprastas dalykas. 

Ši teorija neblogai - gal net geriausiai — iliustruoja tai, kaip marksisti- 
nė sinteze mėgina spręsti problemas ir taip pelnyti sau autoritetą. Viskas, 
rodos, išplaukia iš dviejų pagrindinių sistemos gerai įtvirtintų prielaidų: 
iš klasių teorijos ir iš kaupimo teorijos. Atrodo, kad ji puikiai paaiškina 
visą aibę gyvybinių mūsų laikmečio reiškinių. Atrodo, kad visą tarprauti- 
nės politikos raizgalynę išriša vienas efektyvus analitinis sprendimas. Taip 
pat matome, kodel ir kaip klasinis veiksmas, iš esmės visada išlikdamas 
toks pat, pagal aplinkybes įgyja politinį arba ekonominį pavidalą, kurie 
vienas nuo kito skiriasi tik taktikos metodais bei frazeologijos ypatumais. 
Jeigu kapitalistų grupė disponuoja tokiomis priemonėmis ir galimybė- 
mis, kad jai apsimoka derėtis dėl paskolos, tai bus deramasi dėl paskolos. 
Jeigu ji disponuoja tokiomis priemonėmis ir galimybėmis, kad jai nau- 
dingiau griebtis karo, tai bus griebtasi karo. Pastaroji alternatyva, taip 
pat kaip ir pirmoji, gali būti teisėtai įtraukta į ekonominę teoriją. Net 
protekcionizmas gali būti nesunkiai dedukuoras iš tos pačios kapitaliz- 
mo evoliucijos logikos. 

Be to, teorija turi dar vieną pranašumą, kuriuo pasižymi dauguma 
marksistinių vadinamosios taikomosios ekonomikos koncepcijų. Turiu 
omenyje jos glaudų ryšį su praeities ir dabarties faktais. Skaitytojas negali 
nesistebėti, kaip lengvai kiekviename argumentacijos žingsnyje jis yra tie- 
siog užverčiamas patvirtinančiais istoriniais faktais. Argi jis negirdėjo, 
kad europiečiai daugelyje pasaulio šalių išnaudoja darbo mases, ar apie 
Pietų ir Centrinės Amerikos vargus, patirtus del Ispanijos jungo, apie 
vergų gaudynes, vergų prekybą ir kuli dalią? Argi kapitalo eksportas nėra 

būdingas kapitalistinėms šalims? Argi jis nebuvo beveik visada lydimas 
karinių operacijų, siekiant pavergti vietos gyventojus ir įgyti pranašumą 
prieš kitas Europos valstybes? Argi kolonizacijai nebuvo būdingas ryškus 
karinis pradas, net tada, kai ją vykdė verslo korporacijos, tokios kaip 
Rytų Indijos kompanija arba Britų Pietų Afrikos kompanija? Argi Ceci- 
las Rhodesas ir Burų karas nėra geriausia Marxo teiginių iliustracija? Argi 
dar neakivaizdu, kad pradedant maždaug nuo 1700 metų Europoje ko- 
lonijinės ambicijos buvo mažų mažiausiai reikšmingas nesantaikos fak- 
torius? O ir dabar kas negirdėjo kalbų apie „strategines žaliavų rinkas“ ar 
apie kylant tropikų šalių kapitalizmą bei jo padarinius Europai? Ir taip 
toliau ... Arba protekcionizmas — čia viskas aišku kaip ant delno. 

Tačiau būkime atsargesni. Tariamas patvirtinimas prima facže palan- 
kiais, tačiau detaliai neišanalizuotais pavyzdžiais, gali būti labai apgau- 
lingas. Be to, kaip žino kiekvienas teisininkas ir politikas, energingas ape- 
liavimas į žinomus faktus yra veiksmingas įrankis primetant geidžiamą 
dalykų interpretaciją teismui ar parlamentui. Marksistai puikiai išnau- 
doja šią techniką. Šiuo atveju ji yra ypač veiksminga, nes minimi faktai 
pasižymi dviem palankiomis ypatybėmis — paviršutiniškai juos žino kiek- 
vienas, o iš esmės supranta tik nedaugelis. Iš tiesų, net nesigilinant į viso 
dalyko esmę, o tik trumpam susimąsčius, kyla abejonių del tų faktų tik- 
rumo. 

Kitoje knygos dalyje dar kalbėsime apie buržuazijos ir imperializmo 
santykį. Dabar pasvarstysime tokį klausimą: jeigu marksizmas teisingai 
interpretuoja kapitalo eksporto, kolonializmo ir protekcionizmo reiški- 
nius, tai ar jis taip pat teisingai interpretuoja visus tuos reiškinius, ku- 
riuos turime omenyje vartodami miglotą imperializmo terminą, kuriuo 
piktnaudžiaujama? Žinoma, imperializmą visada galime apibrėžti taip, 
kad jis atitiks būtent marksistinę interpretaciją; visada galime save tikin- 
ti, kad visi šie reiškiniai :u77 būti paaiškinami marksistiniu būdu. Tačiau 
tada — tarus, kad pati teorija teisinga, — imperializmo problema būtų 
„išspręsta“ tik tautologiniu būdu *. Klausimas, ar marksistinis požiūris ar 


Tuščių tautologijų pavojų geriausiai iliustruoja konkretūs arvejai. Anrai Prancūzija 
užėmė Alžyrą, Tunisą ir Maroką, o Italija - Abisiniją tiesiog karine jėga, nespaudžia- 
mos jokių reikšmingesnių kapicalistinių interesų. Tiesą sakant, tokie interesai tebuvo 

apskritai koks nors grynai ekonominis požiūris duoda netautologinį spren- 
dimą, liktų neatsakytas. Tačiau mums neverta dėl jo kvaršinti galvos, nes 
teorijos pamatai sugriūna mums dar nepriėjus šios problemos. 

Iš pirmo žvilgsnio atrodo, kad teorija neblogai paaiškina kai kuriuos 
faktus, pavyzdžiui, Didžiosios Britanijos ir Olandijos tropinių šalių už- 
kariavimus. Tačiau kiti faktai, tokie kaip, pavyzdžiui, Naujosios Anglijos 
kolonizavimas, visiškai neatitinka teorijos. Netgi pirmojo tipo faktus mark- 
sistinė imperializmo teorija aiškina nepatenkinamai. Juk nepakanka pa- 
sakyti, kad pelno siekis skatino kolonijinę ekspansiją ?. Neomarksistai 
nesiruošia įrodinėti tokios akivaizdžios banalybės. Šie pavyzdžiai jiems 
gali būti naudingi tik tuo atveju, jei kolonijinė ekspansija vyko, kaip sa- 
kyta, dėl sukaupto kapitalo spaudimo pelno normai, taigi dėl kapitaliz- 
mo merdėjimo ar bent jau jo visiškos brandos. Tačiau herojiniai koloni- 
jinių avantiūrų laikai buvo ankstyvojo, dar nebrandaus kapitalizmo lai- 
kai, kai kaupimo procesas buvo tik prasidėjęs ir kai tokio spaudimo ar 
kokių nors kitų kliūčių išnaudoti vietos (metropolijos) darbą akivaiz- 
džiai nebuvo. Nestigo monopolizmo elementų. Jų buvo netgi kur kas 


daugiau nei šiandieną. Visa tai dar kartą liudija absurdiškumą konstruk- 


tik priedanga, kurią išties nelengva buvo sukonstruou; vėliau tokie interesai atsirado, 
bec tai truko ilgai ir vyko gana nesklandžiai, nors vyriausybės spaudė. Kadangi šie 
faktai atrodo ne itin marksistiškai, paprastai sakoma, jog rų veiksmų buvo griebiamasi 
dėl potencialių arba numatomų kapitalistų interesų arba, galiausiai, kad kažkokie ka- 
pitalistiniai interesai ar objektyvūs poreikiai „turėjo“ slypėti jų ištakose. Tada jau gali- 
ma pradėti patvirtinančių faktų medžioklę, kuri negali būti visuomet nesėkminga, 
kadangi kapitalistiniai interesai, kaip ir bet kurie kiti interesai, veikiami bet kurios 
susidarančios padėties, ir jie ilgainiui mėgina ją panaudoti, ir kadangi specifinės kapi- 
talistinio organizmo sąlygos visuomet leidžia reikštis bruožams, kurie gali būti neprie- 
kaištingai siejami su valstybinės ekspansijos politika. Akivaizdu, kad čia - išankstinio 
nusistatymo diktuojamas įsitikinimas ir tik jis verčia imtis tokios beviltiškos užduo- 
ties; be tokio įsitikinimo niekada neateitų į galvą mintis tokią užduotį spręsti. Tiesą 
sakant, galėtume net nesivarginti; galėtume paprasčiausiai pareikšti, jog „taip turi bū- 
ti" ir tuo baigti. Būtent šitokį aiškinimą vadinu tautologiniu aiškinimu. 

* Taip pat nepakanka pabrėžti fakrą, jog kiekviena šalis iš tikrųjų „išnaudodavo“ savo 
kolonijas. Juk vieną šalį kaip visumą išnaudojo kita šalis kaip visuma (visas vienos 
šalies klases išnaudojo visos kitos šalies klasės), o toks išnaudojimas neturi nieko ben- 


dra su specifiškai marksistiniu išnaudojimu. 

cijos, pasak kurios monopolijos ir kolonijos yra specifiniai vėlyvojo kapi- 
talizmo bruožai. 

Negeresnė ir kito šios teorijos atraminio stulpo, tai yra klasių kovos 
teorijos, padėtis. Išties, reikia užsidėti akių dangalus, kad būtų matomas 
tik tas kolonijinės ekspansijos aspektas, kuris visada turėjo tik antraeilį 
vaidmenį, arba aiškinti klasių kovos teorijos sąvokomis reiškinį, kuris 
turi stebėtinai daug klasinio bendradarbiavimo faktų. Juk didesnių atly- 
ginimų siekis tą ekspansiją skatino ne mažiau nei didesnio pelno geis- 
mas, ir ilgalaikės perspektyvos požiūriu ji buvo naudingesnė proletaria- 
tui nei kapitalistams (iš dalies dėl čiabuvių darbo išnaudojimo). Tačiau 
aš nenoriu sutelkti viso dėmesio į jos padarinius. Svarbiausia, kad jos 
priežastys vuri nedaug sąsajų su klasių kova, o su klasine struktūra ją sieja 
tik tai, kad jai vadovavo individai ar grupės, priklausiusios kapitalistų 
klasei arba iškilusios į tą klasę tik del kolonizacinio verslo. Jeigu atsikra- 
tome marksistinio akių dangalo ir nustojame į kolonializmą bei imperia- 
lizmą žvelgti kaip į klasių kovos reiškinį, tada juose lieka išties labai ma- 
žai specifiškai marksistinių elementų. Tai, ką apie juos galėtų pasakyti 
Adamas Smithas, būtų lygiai taip pat įtikinama, tiesą sakant, netgi labiau 
įtikinama. 

Lieka išnagrinėti šalutinį produktą —- neomarksistinę šiuolaikinio 
protekcionizmo teoriją. Klasikinė literatūra turi daug invektyvų prieš 
„Slaurus egoistinius interesus" — tuomet dažniausiai žemdirbių intere- 
sus — kurie savo protekcionistiniais reikalavimais nedovanotinai nusi- 
kalsta visuomenės gerovei. Taigi klasikai turėjo priežastinę protekcio- 
nizmo teoriją — ne vien jo padarinių teoriją; jeigu dabar prie jų pridur- 
tume šiuolaikinio stambaus verslo protekcionistinius interesus, gautu- 
me beveik išsamų vaizdą. Marxui simpatizuojantys šiuolaikiniai eko- 
nomistai be reikalo kalba, kad buržuaziniai jų kolegos nemato ryšio 
tarp protekcionizmo ir verslo koncentracijos tendencijų (šiems jų kole- 
goms veikiausiai neatrodo būtina pabrėžti tokį akivaizdų faktą). Tai 
nereiškia, kad klasikai ir šiuolaikiniai jų pasekėjai yra teisūs protekcio- 
nizmo klausimu: jų interpretacija buvo ir tebėra ne mažiau vienpusiška 
už marksistinę, ir jie dažnai klysta aiškindami jo padarinius ar nurody- 
dami tuos interesus, kuriems jis tarnauja. Tačiau per pastarąjį penkias- 
dešimtmetį jie sužinojo apie monopolistinį protekcionizmo kompo- 

nentą visa, ką žinojo marksistai; bet tai nera didelis jų nuopelnas, nes 
pats atradimas — gana banalus. 

Be to, jie pranoko marksistinę teoriją vienu svarbiu požiūriu. Kad ir 
kokia buvo jų ekonominės teorijos vertė - galbūt išties ji buvo nedidelė — 
jie paprastai “ laikėsi jos principų. Šiuo atveju tai buvo jų pranašumas. 
Teiginys, kad dauguma protekcinių muitų yra įvedami spaudžiant stam- 
biems koncernams, kurie taip mėgina pakelti šalies vidaus kainas arba 
užsienyje siekia parduoti prekes pigiau, yra gana banalus, bet vis dėlto 
teisingas teiginys, nepaisant fakto, kad joks muitų tarifas nebūna įveda- 
mas vien dėl šios ar net daugiausia del šios priežasties. Kaip tik čia pasiro- 
do, kad marksistinė sintezė - nepakankama ar net klaidinga. Jeigu mūsų 
tikslas — suprasti visas politines, socialines ir ekonomines šiuolaikinio 
protekcionizmo priežastis ir padarinius, tada ji nepakankama. Pavyzdžiui, 
parama, kurią kiekviena viešosios nuomonės pareiškimo proga Amerikos 
piliečiai nuolar teikia protekcionistinei politikai, yra paaiškinama ne jų 
meile stambioms verslovėms ir ne tokių verslovių hegemonija, bet noru 
kurti ir saugoti savo pačių pasaulį, nepaisant kitų pasaulio šalių proble- 
mų ir netikėtumų. Sintezė, kuri nemato tokių elementų, yra veikiau ža- 
linga negu naudinga. Jeigu mūsų tikslas — redukuoti visas šiuolaikinio 
protekcionizmo priežastis ir padarinius į šiuolaikinės pramonės mono- 
polistinį komponentą kaip į vienintelį causa causans, tada toji sintezė yra 
klaidinga. Srambusis verslas mokėjo naudotis masių jausmais ir juos kurs- 
tyti; tačiau absurdiška būtų teigti, kad jis juos sukūrė. Sintezė, kuri teigia 
— arba, tiksliau sakant, postuluoja — tokį rezultatą, yra blogesnė už sinte- 
zės nebuvimą. 

Dalykas tampa dar labiau beviltiškas, jeigu nepaisydami faktų ir svei- 
kos nuovokos kapitalo eksporto ir kolonializmo teoriją mėginame taiky- 
ti tarptautinei politikai, paversdami ją, viena vertus, monopolistinių ka- 
pitalo grupuočių tarpusavio kovos arena ir, kita vertus, kiekvienos tos 
grupuotės kovos arena su savuoju proletariatu. Toks aiškinimas tinka 


Jie ne visada apsiribodavo ekonomika. Tačiau tokiais atvejais jų rezultatai buvo labai 
menki. Antai Jameso Millio grynai ekonominiai darbai, nors ir nebūdami itin vertin- 
gi, negali būti armesti kaip visiškai beviltiški. Tikras niekalas - netgi banalus niekalas 


— tai jo rašiniai valdžios ir panašiomis temomis. 

partinei literatūrai, tačiau visais kitais požiūriais jis tik rodo, kad pasakė- 
lių kūrimas nėra vien buržuazinės ekonomikos monopolis. Kaip rodo 
faktai, stambaus verslo — arba baute finance, pradedant Fuggersais ir bai- 
giant Morganais — įtaka užsienio politikai yra labai menka; daugeliu tų 
atvejų, kai pramonės ar bankininkystės magnatams pavykdavo primesti 
savo valią valstybei, naivus jų diletantizmas baigdavosi žlugimu. Kapita- 
listinių sluoksnių nuostata valstybinės politikos atžvilgiu visada buvo ir 
ypač mūsų dienomis yra pirmiausia prisitaikyti, o ne aktyviai naudoti 
savo įtaką. Be to, išties stebetina, kad jie vadovaujasi trumpalaikiais mo- 
tyvais, kurie toli gražu neprilygsta ilgalaikiams planams ar kokiems nors 
„objektyviems" klasiniams interesams. Šiuo atveju marksizmas virsta pri- 
mityviu viešpataujančių prietarų ruporu ". 

Panaši padėtis klostosi ir kai kuriose kitose marksistinio statinio da- 
lyse. Paliesime tik vieną dalyką — valdžios apibrėžimą, kurį jau citavo- 
me iš Komunistų Partijos Manifesto, jame neabejotinai yra dalis tiesos. 
Daugeliu atvejų toji tiesa paaiškina valdžios nuostatą akivaizdžių klasi- 
nio antagonizmo apraiškų atžvilgiu. Tačiau tas apibrėžimas yra teisin- 
gas tik tuo atveju, jeigu teorija, kuria jis remiasi, yra triviali. Visi svar- 
biausi „kodel“ ir „kaip“, iškyla tada, kai teorija prieštarauja faktams 
arba net jiems neprieštaraudama neteisingai aiškina „komitetų bendriems 
buržuazijos reikalams tvarkyti" elgesį. Kartoju: beveik visais atvejais te- 
oriją galima padaryti tautologiškai teisinga. Juk nėra tokios politikos, 
išskyrus visiško buržuazijos išnaikinimo politiką, kuri negalėtų būti pa- 
vaizduota kaip tarnaujanti ekonominiams ar neekonominiams, trum- 
palaikiams ar ilgalaikiams buržuazijos interesams, bent jau ta prasme, 
kad ji neleidžia įvykti dar blogesniems dalykams. Deja, teorijos vertė 


* Šis prietaras visiškai atitinka kitą, kuriuo tiki daug garbingų ir naivių žmonių, aiškinan- 
čių šiuolaikinę istoriją pagal hipotezę, kad esą kažkur egzistuoja nepaprastai gudrių ir 
piktavalių žydų komitetas, slapta manipuliuojantis visa tarptautine ar net visa politika. 
Marksistai nėra šio prietaro aukos, tačiau jų prietaras nėra aukštesnio lygio. Įdomu 
pastebeti, kad susidurdamas su šiomis doktrinomis visada patiriu sunkumų, kai mėgi- 
nu rasti atsakymą, kuris mane patį patenkintų. Tai lemia ne tik aplinkybė, kad visada 
sunku įrodyti fakto teiginio paneigimą. Sunkiausia dėl to, kad žmonės, kurie tiesiogiai 
nepažįsta nei tarptautinių santykių, nei jų veikiančiųjų asmenų, neišsiugdo ir absurdo 
pojūčio. 

dėl to nepadidėja. Tačiau grįžkime prie kito marksistinės sintezės aiški- 
namosios galios pavyzdžio. 

Anot Marxo, mokslinis socializmas skiriasi nuo utopinio, nes įrodo, 
kad socializmas yra neišvengiamas nepaisant žmonių valios ar norų. Kaip 
jau sakėme anksčiau, tai reiškia, jog pati kapitalizmo evoliucijos logika 
naikina kapitalistinę tvarką ir kuria socialistinę *. Ar Marxui pavyko įro- 
dyti, kad tokia tendencija egzistuoja? 

Jei kalbame apie vidinę susinaikinimo tendenciją, tai į klausimą jau 
buvo atsakyta ?. Doktrina, kad kapitalistinė ekonomika žlugs dėl grynai 
ekonominių priežasčių, Marxo nebuvo įrodyta — tokiam teiginiui pakan- 
ka Hilferdingo argumentų. Viena vertus, kai kurios Marxo prognozės, 
itin reikšmingos ortodoksinei doktrinai įrodyti, ypač tezė apie neišven- 
giamą skurdo ir priespaudos didėjimą, pasirodė nepagrįstos; kita vertus, 
net jeigu jos visos būtų teisingos, kapitalistinė tvarka nebūtinai dėl jų 
žlugrų. Tačiau Marxas teisingai suvokė kitus veiksnius, kurie klostosi per 
kapitalizmo raidą, taip pat, kaip mėginsiu parodyti, teisingai numatė ga- 
lutinį šios raidos rezultatą. Kalbant apie pastarąjį, Marxo argumentų gran- 
dinę gali tekti pakeisti kitokia ir tada terminas „žlugimas“ gali tapti klai- 
dinančiu, ypač jeigu žlugimas suprantamas kaip kapitalizmo gamybinės 
mašinos sutrikimo padarinys; nors tai atsilieptų doktrinos formuluotėms 
ir kai kurioms jos implikacijoms, bet nepaliestų esmės. 

Kalbėdami apie socializmo tendenciją pirmiausia turime suvokti, kad 
tai — atskira problema. Akivaizdu, kad kapitalistinė santvarka, kaip kiek- 
viena kita santvarka, gali žlugti — arba transtormuotis per ekonominę ir 
socialinę evoliuciją, — tačiau socializmo feniksui vis vien gali nepavykti 
pakilti iš pelenų. Gali kilti tiesiog chaosas; yra ir kitokių alternatyvų, 
nebent socializmą apibrėžiame kaip bet kokią nechaotinę alternatyvą. Tas 
konkretus socialinės organizacijos tipas, kurį įsivaizdavo vidutinis orto- 
doksinis marksistas bent jau iki bolševizmo atsiradimo, neabejotinai yra 
tik viena iš daugybės galimų alternatyvų. 

Pats Marxas, apdairiai vengęs detaliai aprašyti socialistinę visuomenę, 
daugiausia dėmesio skyrė jos atsiradimo sąlygoms, pažymėdamas, kad, 


Žr. taip pat 2 dalies prararmę. 
Žr. aukščiau, sk. III, $ 7. 

viena vertus, atsiranda milžiniška pramonės koncentracija, kuri neabejo- 
tinai turi labai palengvinti socializavimą, ir, kita vertus, kad yra prispaus- 
tas, pavergtas, išnaudojamas, bet taip pat labai gausus, disczp/inuotas, su- 
sivienijęs bei organizuotas proletariatas. Tai nemažai pasako apie pasku- 
tinį mūšį, paskutinį kovos etapą, kuriuo baigsis amžinoji šių dviejų kla- 
sių kova. Kai ką sužinome ir apie padėtį, kuri po to susiklostys: proleta- 
riatas „paims valdžią" ir įvedęs savo diktatūrą nutrauks „žmonių tarpusa- 
vio išnaudojimą" bei sukurs neklasinę visuomenę. Jeigu mūsų tikslas bū- 
tų įrodyti, kad marksizmas priklauso chiliastinių doktrinų šeimai, to tik- 
rai pakaktų. Kadangi mums rūpi ne tai, o mokslinė prognozė, to tikrai 
nepakanka. Schmolleris ėjo saugesniais takais. Nors jis taip pat vengė 
gilintis į detales, jis aiškiai įsivaizdavo šį procesą kaip didėjančio biurok- 
ratizavimo, nacionalizavimo ir t.t. procesą, kuris, nepaisant mūsų simpa- 
tijų ar antipatijų, turėtų baigtis valstybiniu socializmu — gana apibrėžtu 
dalyku. Taigi, Marxui nepavyktų socialistinės galimybės paversti realy- 
be, net jeigu pripažintume jo kapitalizmo žlugimo teoriją; nesėkmė jam 
garantuota 4 fortiori, jeigu jos nepripažįstame. 

Tačiau jokiu atveju — nepaisant to, ar pripažįstame Marxo, ar kieno 
nors kito argumentus, — socialistinė tvarka nebus realizuota automatiškai; 
net jeigu kapitalizmo evoliucija pačiu marksistiškiausiu būdu jai sudarytų 
visas įmanomas sąlygas, vis vien prireiktų atskiro veiksmo tam, kad ji atsi- 
rastų !?. Tai, žinoma, atitinka Marxo doktriną. Revoliucija tėra specifinis 
drabužis, kuriuo savo vaizduotėje jis apgaubė šį veiksmą. Galbūt prievartos 
akcentavimą paaiškina tai, kad brandos metais jis patyrė visą 1848 metų 
jaudulį ir todel, net niekindamas revoliucinę ideologiją, niekada nesugebė- 
jo visiškai išsivaduoti nuo jos kerų. Be to, didžioji jo auditorijos dalis vargu 
ar būtų norėjusi klausytis evangelijos be paskutiniojo teismo trimitų. Paga- 
liau, nors jis neatmetė taikaus perėjimo galimybės, bent jau Anglijos atve- 
ju, atrodo, kad jis abejojo tokia tikimybe. Jo laikais išties buvo sunku įžvelgti 
tokią tikimybę, tokią įžvalgą taip pat sunkino jo puoselėta dviejų besigru- 
miančių klasių idėja. Beje, jo bičiulis Engelsas net ėmėsi taktikos studijų. 
Tačiau net jeigu revoliuciją galima perkelti į neesminių priemonių sąrašą, 
vis vien išlieka atskiro veiksmo būtinybė. 


10 Žr. 2 dalį, V sk. 

Kartu turi būti išspręsta ir ta problema, kuri supriešino Marxo sekė- 
jus: revoliucija ar evoliucija? Jeigu teisingai suprantu Marxo idėją, atsa- 
kymą nesunku rasti. Evoliucija jam buvo socializmo motina. Jis buvo 
per daug pagautas vidinės socialinių dalykų logikos, kad tikėtų revoliuci- 
jos galia pakeisti kurią nors evoliucijos darbo dalį. Revoliucija vis vien 
ateis. Tačiau ji ateis tik tam, kad pasirašytų išvadą po jau esamomis prie- 
laidomis. Tad Marxo revoliucija savo prigimtimi ir funkcija visiškai ski- 
riasi tiek nuo buržuazinio radikalo, tiek nuo socialistinio konspiratoriaus 


" Zinoma, 


revoliucijos. Ji yra iš esmės pribrendusio laiko revoliucija 
sekėjai, kuriems nepatinka ši išvada, ypač kai ji taikoma Rusijos atveju !*, 
gali nurodyti daug vietų šventraštyje, kurios jai neva prieštarauja. Tačiau 
tose vietose Marxas pats prieštarauja savo giliausiai ir brandžiausiai min- 
čiai, kuri nepaneigiamai skleidžiasi per visą analitinę Kap::a/o struktūrą 
ir — kaip kiekviena vidinės daiktų logikos pažadinta mintis — pro abejoti- 
nų deimantų blizgesį spindi savo aiškiai konservatyviomis implikacijo- 
mis. Pagaliau, kodėl gi ne? Jokia rimta koncepcija niekada besąlygiškai 
neteigia jokio „izmo“ "P. Pasakyti, kad Marxas, apvalytas nuo frazeologi- 
jos, gali būti interpretuojamas konservatyvia prasme, reiškia pasakyti tik 
tiek, kad jis gali būti traktuojamas rimtai. 


'" Atkreipti dėmesį į šį terminą, nes jo prireiks vėlesnėms nuorodoms. Prie šios temos dar 
ne kartą grįšime, raip pat aptarsime ir „pribrendusio laiko" kriterijus. 

'* Karlas Kautsky savo knygos Zheorien išber den Mebrwert pratarmėje netgi teigė, kad 
1905 metų revoliucija buvusi socialistinė, nors visiškai akivaizdu, jog visą jos socializ- 
mą sudarė kelių intelektualų marksistinė frazeologija. 

!3 Šią argumentaciją galima pratęsti. Konkrečiai, darbinės vertės teorija neturi jokio spe- 
cifiškai socialistinio elemento ir tai, žinoma, pripažins kiekvienas, kam žinoma šios 
doktrinos istorinė raida. Tačiau tas pat pasakytina (išskyrus pačią frazę) ir apie išnau- 
dojimo teoriją. Pakanka pripažinu, jog perviršiaus (Marxo vadinamo pridėtine verte) 
egzistavimas yra arba buvo būtina civilizacijos atsiradimo sąlyga (tai sunku paneigri). 
Žinoma, norint būti socialistu nebūtina būti marksistu; tačiau taip pat nepakanka 
būti marksistu, norint būti socialistu. Socialistines ar revoliucines išvadas galima pri- 
kabinti prie bet kurios mokslinės teorijos; nėra mokslinių teorijų, kurios pačios jas 
būtinai implikuorų. Ne viena iš jų negali mūsų išlaikyti būklėje, kurią Bernardas Shaw 
kažkur pavadino sociologinio šelsmo būkle, jeigu jos autorius nesigriebia papildomų 


priemonių mus įkaitinti. 

Prologas 


Ar kapitalizmas gali išlikti? Ne, nemanau, kad gali. Tačiau ši mano, kaip 
ir kiekvieno ekonomisto, nuomone yra visiškai neįdomi. Kiekvienoje so- 
cialinėje prognozėje vertės turi ne tie „taip“ ir „ne“, kurie apibendrina 
nuomonę patvirtinančius faktus ir argumentus, bet patys faktai ir argu- 
mentai. Galiausiai tik juose slypi visas moksliškumas. Visa kita yra ne 
mokslas, o pranašavimas. Analizė - ekonominė ar kitokia —- niekada ne- 
duoda daugiau nei hipotezę apie stebimos reiškinių aibės tendencijas. Ir 
ji niekada mums nesako, kas atsitiks toje aibėje, o tik tai, kas atsitiktų, 
jeigu toji tendencija išliktų lygiai tokia pac, kokia ji buvo per mūsų stebė- 
jimo laiką, ir jeigu neįsiterptų jokie kiti veiksniai. „Neišvengiamumas“ ar 
„būtinumas“ negali reikšti nieko daugiau. 

Visa, kas toliau dėstoma, turi būti skaitoma turint omenyje šią išlygą. 
Tačiau yra ir kitų mūsų rezultatų bei jų patikimumo ribų. Socialinio 
gyvenimo procesas yra tokios daugybės labai dažnai visiškai neišmatuo- 
jamų kintamųjų funkcija, kad net paprasčiausia esamos padėties diagno- 
zė tampa labai abejotina, jau nekalbant apie didžiulę paklaidos galimy- 
bę, kai mėginama padėtį prognozuoti. Tačiau pervertinti šių sunkumų 
taip pat nederėtų. Marysime, kad pagrindiniai mūsų kuriamo vaizdo bruo- 
žai akivaizdžiai patvirtina tam tikras išvadas, kurios, nepaisant minėtų 
išlygų, yra per daug įraigios, kad tų išvadų galima būtų nepaisyti vien dėl 
to, kad jų neįmanoma įrodyti taip, kaip yra į;rodomos Euklido teoremos. 

Dar viena pastaba. Mėginsiu įrodyti tezę, kad sprendžiant iš esamo ir 
numatomo kapitalistinės sistemos funkcionavimo, toji sistema negali žlug- 
ti del ekonomikos kracho, tačiau pati jos sėkmė griauna ją ginančias socia- 
lines institucijas ir „neišvengiamai“ kuria sąlygas, kurioms esant ji negali 

funkcionuoti ir kurios gana aiškiai rodo į socializmą kaip į jos paveldėtoją. 
Taigi mano galutinė išvada nesiskiria, kad ir kaip skiriasi dauguma mano 
argumentų, nuo daugelio autorių socialistų, ypač visų marksistų, išvados. 
Tačiau norint ją pripažinti nebūtina būti socialistu. Prognozė nesako, gei- 
di ar negeidi prognozuojamų įvykių. Jei gydytojas prognozuoja, kad pa- 
cientas greitai mirs, tai dar nereiškia, kad trokšta jo mirties. Galima nekęsti 
socializmo arba žvelgti į jį šalto kritiko žvilgsniu ir vis dėlto prognozuoti, 
kad jis ateis. Taip į jį žvelgė ir žvelgia daugelis konservatorių. 

Taip pat nebūtina šią išvadą pripažinti, jei nori būti tikru socialistu. 
Galima mylėti socializmą, karštai tikėti jo ekonominiu, kultūriniu bei 
etiniu pranašumu ir vis dėlto manyti, kad kapitalistinė visuomenė neturi 
jokių vidinių žlugimo tendencijų. Ir iš tikrųjų yra socialistų, kurie mano, 
jog ilgainiui kapitalistinė santvarka tik tvirtėja ir todėl visos jos žlugimo 
viltys yra chimeriškos. 


V skyrius 
DIDEJA BENDROJO PRODUKTO 
AUGIMO TEMPAI 


Priešiškumo kapitalizmui atmosferoje, kurios priežastis dar turėsime išsi- 
aiškinti, labai sunku susidaryti racionalią nuomonę apie jo ekonomikos bei 
kultūros laimėjimus. Viešoji nuomonė tapo jam tokia nepalanki, kad nie- 
kinti kapitalizmą ir visus jo rezultatus yra gero tono požymis, vos ne pokal- 
bio etiketo sąlyga. Kiekvienas autorius ar oratorius, nepaisant jo politinių 
įsitikinimų, stengiasi taikytis prie šio kodekso ir pabrėžia savo kritinę nuo- 
statą, savo laisvę nuo „pasitenkinimo esama padėtimi“, savo įsiukinimą 
kapitalizmo ydingumu, savo bjaurėjimąsi kapitalistiniais interesais ir savo 
simpatijas antikapitalistiniams interesams. Kitokia nuomonė laikoma ne 
tik kvaila, bet ir antivisuomeniška bei vertinama kaip amoralaus pataikavi- 
mo kapitalui požymis. Žinoma, tai visiškai narūralu. Kiekviena nauja so- 
cialinė religija visada turi tokį poveikį. Deja, tai nepalengvina analitiko 
užduoties: 300-aisiais mūsų eros metais nebūtų lengva išaiškinti antikinės 
civilizacijos laimėjimus giliai tikinčiam krikščioniui. Viena vertus, pačios 

akivaizdžiausios tiesos paprasčiausiai atmetamos 2 /imine !; antra vertus, 
akivaizdžiausios netiesos toleruojamos ar net sveikinamos. 

Pirmasis ekonominio efektyvumo kriterijus yra bendrasis produktas 
— visuma prekių ir paslaugų, pagamintų per laiko vienetą — per metus, 
metų ketvirtį ar per mėnesį. Ekonomistai mėgina išmatuoti šio dydžio 
pokyčius tam tikrais indeksais, sudarytais pagal atskirų prekių gamybos 
serijas. „Tiksli logika yra griežtas mokytojas ir jeigu ji būtų gerbiama, 
niekas niekada nemėgintų konstruoti gamybos indeksų ar jais naudotis" *, 
nes ne tik jo sudarymo duomenys bei metodika, bet ir pati bendrojo 
produkto sąvoka, apimanti visumą skirtingų prekių, gaminamų nuolat 
besikeičiančiomis proporcijomis, yra labai ginčytinas dalykas ?. Ir vis dėl- 
to, manau, jog šis rodiklis yra pakankamai patikimas, kad galėtume susi- 
daryti bendrą vaizdą. 

Jungtinėse Valstijose (nuo Pilietinio karo laikų) yra pakankamai gerų 
ir gausių atskirų prekių statistinių serijų, kurios leidžia sudaryti tokį ben- 
drojo produkto indeksą. Pasirinkus vadinamąjį Day'jaus-Persono ben- 
drojo produkto indeksą *, galima nustatyti, kad nuo 1870 m. iki 1930 m. 
vidutinis metinis augimo tempas buvo 3,796, o vienos pramonės — 4,394. 
Sutelkime dėmesį į pirmąjį skaičių ir pabandykime įsivaizduoti, ką jis 
reiškia. Pirmiausia tenka padaryti tam tikrą korekciją: kadangi ilgalaikių 
pramonės įrenginių santykinė svarba visada didėjo, vartojimui skirtos 
produkcijos augimo tempai negalėjo būti tokie pat, kaip bendrosios pro- 
dukcijos. Į tai reikia atsižvelgti. Manau, kad 1,7960 nuolaida yra visiškai 
pakankama ?, taigi gauname vartojimui „prieinamo“ produkto 290 meti- 
nį (sudėtinės palūkanos) augimo tempą. 

' Yra dar vienas būdas susidoroti su akivaizdžia, bet nepatogia tiesa, — išjuokti ją dėl 
banalumo. Toks būdas dažnai leidžia diskredituoti tiesą, nes vidutinė auditorija pa- 
prastai visiškai nesupranta, kad tokiu būdu tik dangstomas nesugebėjimas ją paneigti. 
Tai —- įdomus socialinės psichologijos pavyzdys. 

2 A. F. Burns, Productive Trends in the United States Since 1870, p. 262. 

Į šią problemą čia negalime gilintis. Tačiau kai ką apie ją pasakysime, kai su ja vel 
susidursime kitame skyriuje. Išsamiau šiuo klausimu žr. mano knygą Business Cycles, 
ch. IX. 

* Žr. W. M. Persons, Forecasting Business Cycles, ch. XI. 

Toji nuolaida iš ukrųjų yra absurdiškai per didelė. Palyginkime su profesoriaus F. C. 

Dabar tarkime, kad kapitalistinė sistema tokiu pat tempu gamina dar 
vieną pusšimtį metų, pradedant nuo 1928 m. Tokiai prielaidai galima 
iškelti keletą priekaištų, kuriuos aptarsime vėliau, tačiau jos negalima ar- 
mesti dėl to, kad per 1929-1939 m. dešimtmetį kapitalizmas pasirodė 
nesugebąs išlaikyti tą tempą. Juk depresija, kuri tęsėsi nuo paskutiniojo 
1929 m. ketvirčio iki 1932 m. trečiojo ketvirčio, neįrodo, kad kapitalis- 
tinės gamybos varomasis mechanizmas lemtingai sugedo, todel, kad to- 
kios pat intensyvios depresijos periodiškai įvykdavo ir anksčiau — maž- 
daug kartą per keturiasdešimt penkerius metus, — ir todel, kad į vienos iš 
jų, įvykusios 1873—1877 m., padarinius jau yra atsižvelgta nustatant vi- 
dutinį metinį 290 augimo tempą. Sulėtėjus; ekonomikos atsikūrimą iki 
1932 m., sulėtėjusį augimą iki 1937 m., o po to dar vieną nuosmukį 
lengvai paaiškina sunkumai, atsiradę dėl būtinybės taikytis prie naujos 
fiskalinės politikos, naujų darbo įstatymų, taip pat valdžios požiūrio į 
privatų verslo keitimąsi; visa tai gali būti atskirta, kaip vėliau parodysi- 
me, nuo pačios gamybos organizacijos. 

Kadangi nesusipratimai šioje vietoje būtų ypač nepageidautini, noriu 
pabrėžti, kad šis paskutinis teiginys pats savaime neimplikuoja nei Nau- 
jojo kurso politikos kritikos, nei teiginio — kurį laikau teisingu, tačiau 
kuris čia man nera reikalingas, — kad tokio pobūdžio politika ilgalaikės 
perspektyvos požiūriu yra nesuderinama su efektyviu privataus verslo sis- 
temos funkcionavimu. Čia turiu omenyje tik tai, kad toks platus ir stai- 
gus socialinio kraštovaizdžio pasikeitimas bent jau trumpam neišvengia- 
mai atsiliepia produktyvumui, ir tai turi — 77 ga/ — pripažinti net ištiki- 
miausi Naujojo kurso šalininkai. Aš, pavyzdžiui, negaliu suprasti, kaip 
kitaip galima paaiškinti faktą, jog šalis, turėjusi geriausius greito atsikūri- 
mo šansus, atsikūrė lėčiausiai. Šiek tiek panašus tėra Prancūzijos atvejis; 
jis patvirtina tą pačią išvadą. Taigi 1929-1939 m. dešimtmečio įvykių 
raida neduoda jokio pagrindo nepaisyti mūsų argumento, kuris, be to, 
kiekvienu arveju gali iliustruoti praeities rezultatų prasmę. 

Jeigu nuo 1928 m. kapitalistinė gamyba būtų augusi kaip anksčiau, 
t.y. 290 vidutinio metinio prieaugio tempu, po 50-ies merų, t.y. 1978 m., 


Mill'io vertinimais: 3,190 laikotarpiui 1901-1913 m. ir 3,890 laikotarpiui 1922- 
1929 m. (neįtraukiant statybų; Economic Tendencies in the United States, 1932). 

jos apimtis būtų maždaug 2,7 (tiksliau 2,6916) karto viršijusi 1928 m. 
rodiklį. Norint tai išversti į vidutinių realių pajamų viena22 gyventojus 
kalbą, pirmiausia reikia pastebėti, jog minėtasis produkcijos augimo tem- 
pas gali būti apytikriai sulygintas su privačių piniginių pajamų, skiriamų 
vartojimui “, augimo tempu, reikiamai atsižvelgus į vartotojo dolerio per- 
kamosios galios pakitimą. Antra, reikia susidaryti vaizdą apie tikėtiną 
gyventojų prieaugį; pasirinksime Sloane'o vertinimą — 160 milijonų 
1978 metais. Taigi vidutinės pajamos vienam gyventojui per tuos 50 metų 
būtų padidėjusios šiek tiek daugiau nei du kartus lyginant su 1928 m., 
kai jos buvo maždaug 650 dolerių, t.y. jos būtų maždaug 1300 dolerių 
pagal 1928 m. dolerio perkamąją galią *. 

Galbūt kai kuriems skaitytojams atrodo, kad reikėtų padaryri išlygą 
dėl bendrų piniginių pajamų pasiskirstymo. Dar prieš pusšimtį metų 
daugelis ekonomistų, kaip ir Marxas, buvo įsitikinę, kad kapitalizmo rai- 
da keičia santykines skirtingiems sluoksniams tenkančias bendrojo pro- 
dukto dalis taip, kad turtingi tampa turtingesni, o neturtingi — dar netur- 
tingesni (bent jau santykinai). Tačiau tokios tendencijos nėra. Kad ir 
kaip vertintume naudojamas statistines priemones, vienas dalykas yra tik- 
ras: pajamų piramidė, apibrėžta piniginiais terminais, mažai pakito per 
mūsų aptariamąjį periodą — Didžiosios Britanijos atveju tai galioja visam 
XIX amžiui *, — santykinė atlyginimų ir algų dalis taip pat iš esmės nepa- 


* „Vartojimas“ taip pat apima ilgalaikio naudojimo gėrybes, tokias kaip automobiliai, 
šaldytuvai ir būstai. Mes neskiriame ilgalaikio naudojimo prekių nuo to, kas kartais 
vadinama „vartotojų kapitalu". 

Tai reiškia, kad vidutinės realios pajamos vienam gyventojui išaugtų 1,37596 sudėti- 
nių palūkanų dydžio. Pasirodo, kad per šimtą metų iki Pirmojo pasaulinio karo rea- 
lios Didžiosios Britanijos pajamos vienam gyventojui augo beveik tiksliai šiuo tempu 
(žr. Lord Stamp kn.: Wealth and Taxable Capacity). Šiuo sutapimu neverta per daug 
pasikliauti. Mano supratimu, tai rodo, jog mūsų paskaičiavimai nėra visiškai iš piršto 
laužti. Leidinyje National Industrial Conference Board Studies, nr. 241, lentelėje I, p. 6 
ir 7 randame, kad „realizuotos pajamos vienam gyventojui“ (Niujorko federalinio 
rezervų banko ir Nacionalinės pramonės konferencijos tarybos pakoreguotos pagal 
gyvenimo kaštų indeksą), 1929 m. šiek tiek daugiau nei keturis kartus viršijo 1829 m. 
lygį — panašus rezultatas, tačiau patikimumo požiūriu dar labiau abejotinas. 

* Žr. Stamp, op. cit. Tas pats reiškinys pastebimas visose šalyse, kur tik yra pakankamai 


statistinės informacijos, jeigu šią išvalome nuo trikdančių veiksmų, kuriuos sukelia 

sikeitė. Tad aptariant klausimą, kaip veiktų kapitalistinė sistema, jeigu ji 
būtų palikta savieigai, nėra pagrindo manyti, kad pajamų pasiskirstymas 
ar jų dispersija aplink mūsų vidurkį 1978 m. būtų iš esmės kitokia nei ji 
buvo 1928 metais. 

Gautą rezultatą galima išreikšti ir taip: jeigu kapitalizmas išlaikytų 
savo praeities vystymosi tempus dar pusę šimtmečio, pradedant 1928 m., 
būtų visiškai atsikratyta to, kas pagal dabartinę sampratą vadinama skur- 
du. Tai liečia ir žemiausius gyventojų sluoksnius, išskiriant tik parologi- 
nius atvejus. 

Ir tai dar ne viskas. Kad ir koks patikimas ar nepatikimas būtų mūsų 
indeksas, jis tikrai neperdeda realių augimo tempų. Jis neatsižvelgia į dar 
vieną itin svarbią „prekę“ — laisvalaikį. Naujos prekės apskritai neatsi- 
spindi arba neadekvačiai atsispindi indekse, kuris turi remtis daugiausia 
pagrindinėmis prekėmis bei tarpiniais produktais. Del tos pačios prie- 
žasties jame beveik visiškai neatsispindi kokybės prieaugis, nors daugeliu 
požiūrių jis sudaro visos pažangos esmę — nėra būdo adekvačiai išreikšti 
skirtumą tarp 1940 m. automobilio ir 1900 m. automobilio arba tą mas- 
tą, kuriuo sumažėjo automobilių kaina naudingumo vienetui. Būtų leng- 
viau įvertinti laiką, per kurį tam tikri kiekiai žaliavų ar pusfabrikačiai 
tampa geriau išnaudojami negu anksčiau — plieno ar anglies tona, nors ir 
nepakitę fizine kokybe, dabar ekonomiškai keleriopai efektyvesni nei prieš 
šešiasdešimtmetį. Tačiau čia nepakanka tyrimų. Neturiu supratimo, kas 
atsitiktų su indeksu, jeigu būtų atrastas būdas jį pakoreguoti pagal šiuos 
ir panašius veiksnius. Esu tikras, kad augimo procentas tik padidėtų. Taigi, 
čia turime rezervą, kuris mūsų vertinimą apsaugo nuo bet kokios galimos 
revizijos smukimo linkme. Be to, net jeigu turėtume būdą išmatuoti pra- 
monės produktų technologinio efektyvumo pokyčius, tas matas vis dar 
negalėtų adekvačiai perteikti jo reikšmės visam tam, kas kelia žmogiškojo 
gyvenimo orumą, intensyvumą ar malonumą - tam, ką ankstesnės kartos 
ekonomistai apibendrintai vadino „norų patenkinimu“. Nors jis ir yra 
labai svarbus veiksnys; jis — tikrasis kapitalistinės gamybos „produktas“, 


įvairios trukmės ciklai ir kuriuos atspindi statistiniai duomenys. Pajamų pasiskirstymo 
(arba pajamų nelygybės) maras, kurį pasiūlė Vilfredo Pareto, nėra nepriekaištingas. 
Tačiau pars faktas yra neginčijamas. 

tikrasis pagrindas, del ko mes domimės gamybos indeksu, visais tais sva- 
rais ir galonais, kuriais jis apibrėžiamas ir kurie patys vargu ar būtų verti 
tokio dėmesio. 

Tačiau grįžkime prie mūsų 290. Reikia paminėti dar vieną dalyką, 
kuris reikšmingas norint teisingai įvertinti šį dydį. Jau sakiau, kad per 
pastaruosius šimtą metų santykinis nacionalinių pajamų pasiskirstymas 
iš esmes nepakito. Tačiau tai teisinga tik tada, kai tas pajamas matuojame 
pinigais. Realiai santykinė nacionalinių pajamų dalis, tenkanti mažesnes 
pajamas gaunančioms grupėms, padidėjo. Juk kapitalizmui svarbiausia 
yra masinė gamyba, o tai neišvengiamai reiškia gamybą masems; kildami 
aukštyn didėjančių pajamų laiptais, matome, kad vis didesnė jų dalis iš- 
leidžiama asmeninėms paslaugoms bei rankų darbo prekėms, kurių kai- 
nos dažniausiai yra atlyginimų dydžio funkcija. 

Tai nesunku patikrint. Visiškai neabejotina, kad šiuolaikiniam darbi- 
ninkui tapo prieinami kai kurie dalykai, kurių būtų norėjęs, bet negalėjęs 
gauti pats karalius Liudvikas XIV, pavyzdžiui, šiuolaikinės stomatologijos 
paslaugų. Karališko lygio biudžetas apskritai mažai gavo iš kapitalizmo lai- 
mėjimų. Šiam kilmingam džentelmenui net susisiekimo greitis, matyt, ne- 
turėjo labai didelės reikšmės. Elektros šviesa nėra ypatinga laimė žmogui, 
kuris turi tiek pinigų, kad gali nusipirkti pakankamai žvakių ir pasisamdyti 
tarnų jų priežiūrai. Paprastai tipiški kapitalistinės gamybos rezultatai — pi- 
gūs audiniai iš medvilnės ir viskozės, batai, automobiliai ir t.t., o ne tur- 
tuolių vertinami patogumai. Karalienė Elžbieta turėjo šilkines kojines. Ka- 
pitalizmo laimėjimai ne tai, kad karalienėms pateikiama daugiau šilkinių 
kojinių, bet tai, kad tokios kojinės tampa prieinamos gamykloje dirbančiai 
merginai mainais į nuolat mažėjantį pastangų kiekį. 

Tas par faktas išryškėja dar labiau, kai pažvelgiame į tas ilgas ekono- 
minio aktyvumo bangas, kurių analizė geriau už viską atskleidžia kapita- 
listinės raidos prigimtį ir mechanizmą. Kiekvieną jų sudaro „pramonės 
revoliucija" ir jos padarinių absorbavimas. Pavyzdžiui, remdamiesi sta- 
tistika ir istorija galime pastebeti — tas reiškinys yra toks aiškus, kad jam 
nustatyti pakanka net menkos mūsų informacijos, — tokios ilgos bangos 
kilimo pradžią nuo 1789-ųjų, jos aukščiausią pakilimą maždaug 1800-aisiais, 
po to jos smukimą ir šiokį tokį atsigavimą, kuris baigėsi 1840-ųjų pra- 
džioje. Tai buvo pramoninė revoliucija, visų vadovėlių autorių numylė- 

tinė. Jai įkandin vyko kita revoliucija, sukėlusi naują ilgą bangą, kuri 
kilo 5-ajame dešimtmetyje, pasiekė apogėjų maždaug 1857 m. ir slūgo 
iki 1897 m., savo ruožtu užleisdama vietą dar vienai revoliucijai, kuri 
pasiekė viršūnę 1911 m. ir dabar baigia acslūgti ?. 

Šios revoliucijos periodiškai pertvarko pramonės struktūrą diegda- 
mos naujus gamybos metodus, tokius kaip mechanizuota įmonė, elek- 
trifikuota įmonė, cheminė sintezė ir t.t.; naujas prekes, tokias kaip 
geležinkelio paslaugos, automobiliai, elektros įrenginiai; naujas organi- 
zacijos formas, pavyzdžiui, susiliejimą (2ergers); naujus pasiūlos šalti- 
nius, tokius kaip La Platos vilna, Amerikos medvilnė, Katangos varis; 
naujus prekybos kelius; naujas prekių rinkas ir t.t. Ši pramonės kaita 
sukelia tektoninius poslinkius, teikia verslui bendrą toną: kai prasideda 
tokia kaita, pagyvėja investavimas ir kyla „gerovė“. Juos pertraukia, be 
abejo, trumpesnių ciklų, perdengiančių tą tektoninį poslinkį, negary- 
vios fazės; kaitai įpusėjus ir pasireiškus jos rezultatams, prasideda pase- 
nusių pramonės struktūros elementų eliminavimas ir „depresija“. Taip 
susidaro kainų, palūkanų, užimtumo ir t.t. svyravimo periodai — visi 
šie reiškiniai yra gamybos raidos pasikartojančio atsinaujinimo sudeda- 
moji dalis. 

Nors iš pirmo žvilgsnio atrodo, kad ta kaita sukelia sutrikimus, nuos- 
tolius ir nedarbą, jos rezultatai kiekvieną kartą reiškiasi nauja vartojimo 
prekių gausa, kuri nuolat gilina ir plečia realių pajamų srautą. Ir jeigu 
pažvelgsime į šias vartojimo prekių lavinas, vėl pamatysime, kad jas suda- 
ro masinio vartojimo dalykai, o tai didina atlyginimų dolerio perkamąją 
galią labiau nei bet kurio kito dolerio perkamąją galią — kitaip sakant, 
kapitalizmo raida, ne atsitiktinumo, bet paties jo mechanizmo deka, pa- 
stoviai kelia masių gyvenimo lygį. Tai vyksta per sukrėtimus, kurių kiek- 
vieno intensyvumas yra proporcingas pažangos greičiui. Ir tai vyksta efek- 
tyviai; prekių pasiūlos masėms problemos, atidavus jų sprendimą kapita- 
listinei gamybai, buvo sėkmingai viena po kitos sprendžiamos !*. Svar- 


* Literatūroje apie ekonominius ciklus šios „ilgos bangos" siejamos su N. D. Kondrarief- 
fo vardu. 

1 Tai, žinoma, taip pat galioja žemės ūkio produktams, kurių pigi masinė gamyba yra 
būtent stambaus kapitalistinio verslo (geležinkelių, laivininkystės, žemės ūkio mašinų, 


trąšų pramonės) nuopelnas. 

biausią iš esamų problemų — būsto problemą — jau mėginama spręsti 
naudojant būstų surinkimo iš pusfabrikačių metodą. 

Ir tai dar ne viskas. Ekonominės santvarkos įvertinimas būtų nevisiškas 
— ir, beje, nemarksistinis — jeigu apsiriborume tik produkcija, kurią eko- 
nomikos konvejeris neša įvairioms visuomenės grupėms, neatsižvelgda- 
mi į visus tuos dalykus, kurių konvejeris tiesiogiai neduoda, bet kuriems 
jis paruošia priemones bei suteikia politinę valią; taip pat reikia atsižvelg- 
ti į visus tuos kultūros pokyčius, kuriuos skatina jo atneštas mentalitetas. 
Atidėdami velesniam svarstymui šiuos dalykus (XI skyrius), dabar palies- 
kime kai kuriuos pirmųjų aspektus. 

Kova del socialiai orientuotų įstatymų nuslepia šiaip jau akivaizdų 
faktą: viena vertus, dalis šių įstatymų remiasi ankstesniais kapitalizmo 
laimėjimais (kitaip sakant, turtu, kuris buvo sukurtas kapitalistinio ver- 
slo) ir, kita vertus, daugelis dalykų, kuriuos socialiniai įstatymai išrutu- 
lioja ir išplėtoja, jau anksčiau būna inicijuoti paties kapitalistų sluoksnio. 
Abu šiuos faktus reikia pridėti prie bendrųjų kapitalizmo laimėjimų. Tad 
jeigu toji sistema turėtų galimybę veikti dar šešiasdešimt, metų taip, kaip 
ji veikė 60 metų iki 1928 m., ir pasiektų 1300 dolerių pajamas vienam 
gyventojui, tai nesunku suprasti, jog visi ligšioliniai visų socialinių refor- 
matorių tikslai — visi be išimties, įskaitant net didžiąją dalį išties utopinių 
siekių, — būtų pasiekti arba automatiškai, arba beveik nesikišant į kapita- 
lizmo raidą. Pavyzdžiui, visiškai aprūpinti bedarbius būtų ne tik pakelia- 
ma, bet ir visiškai lengva našta. Žinoma, neatsakinga parama bedarbiams 
bet kada galėtų sukurti neišsprendžiamų problemų. Tačiau jeigu būtų 
tvarkomasi vadovaujantis sveiku protu, vidutinės metinės 16 milijonų 
dolerių išlaidos, skirtos vidutiniškai 16 milijonų bedarbių, įskaitant ir jų 
išlaikytinius (1096 gyventojų), nebūtų didelė našta, turint maždaug 200 
milijardų dolerių dydžio nacionalines pajamas (1928 m. perkamąja ga- 
lia). 

Tebūnie man leista paaiškinti skaitytojui, kodėl nedarbo problema, — 
kurią beveik visi kiekvienoje diskusijoje apie kapitalizmą laiko viena svar- 
biausių problemų, kai kurie kritikai net vien dėl jos apskritai smerkia 
kapitalizmą, — mano samprotavimuose vaidins santykinai nežymų vaid- 
menį. Nemanau, kad nedarbas yra viena iš tų blogybių, kurias, panašiai 
kaip skurdą, gali pašalinti pati kapitalizmo evoliucija. Taip pat nema- 

nau, kad egzistuoja ilgalaikė nedarbo procentinio didėjimo tendencija. 
Vienintelė statistinė serija, apimanti pakankamą laiko intervalą — maž- 
daug šešiasdešimt metų iki Pirmojo pasaulinio karo — rodo Didžiosios 
Britanijos profsąjungų bedarbių procento dinamiką. Tai — tipiška cikli- 
nė serija, be jokių slinkties požymių (horizontali) !!. Kadangi nera jokio 
teorinio pagrindo abejoti šiais duomenimis, šiedu mano teiginiai vei- 
kiausiai galioja prieškario laikotarpiui iki 1913 metų. Po Pirmojo pasau- 
linio karo daugumoje šalių nedarbas buvo nenormaliai didelis dar iki 
1930 metų. Tačiau šis, o vėliau dar didesnis ketvirtojo dešimtmečio ne- 
darbas gali būti paaiškintas aplinkybėmis, neturinčiomis nieko bendra 
su ilgalaike nedarbo didėjimo tendencija, kurią Zemia kapitalizmo vidinės 
priežastys. Jau kalbėjau apie pramonės revoliucijas, kurios taip būdingos 
kapitalizmo raidai. Nenormaliai didelis nedarbas yra vienas iš požymių, 
kad turime reikalą su vienu iš tokių prisitaikymo periodų, kurie seka po 
ciklo „kilimo“ fazės. Tokius pat reiškinius matome 1820-aisiais ir 1870-aisiais 
metais, tad periodas po 1920 m. yra paprasčiausiai tėra vienas jų pavyz- 
dys. Jis iš esmės yra laikinas ir iš jo negalima daryti jokių išvadų apie 
ateitį. Tačiau atsirado daugybė kitų veiksnių, kurie jį suintensyvino — 
karo padariniai, užsienio prekybos sutrikimas, darbo santykių politika, 
kai kurie instituciniai pokyčiai, lėmę didesnį statistinį nedarbą, Didžio- 
sios Britanijos ir Vokietijos fiskalinė poliuka (nuo 1935 m. taip pat ir 
Jungtinių Valstijų) ir t.t. Kai kurie iš šių veiksnių yra neabejotini simpto- 
mai naujos „atmosferos“, kurioje kapitalizmas turės funkcionuoti mažė- 
jančiu efektyvumu. Tačiau tai — jau kitas klausimas, kurį nagrinėsime 
vėliau. 

Nedarbas, ilgalaikis ar trumpalaikis, didėjantis ar mažėjantis, visada 
buvo ir bus nelaimė. Antrojoje šios knygos dalyje pažadą jį pašalinti turė- 
sime įrašyti į hipotetinių socializmo pranašumų sąrašą. Tačiau, mano 
supratimu, tikroji tragedija yra ne pats nedarbas, bet nedarbas kartu su 
nesugebėjimu deramai pasirūpinti bedarbiais, nepažeidžiant tolesnės eko- 


! Ši serija dažnai vaizduojama grafiškai ir analizuojama. Žr., pavyzdžiui, A. C. Pigou 
Industrial Fluctuations arba mano Business Cycles. Atrodo, kad kiekvienos šalies arveju 
galima atrasti tam tikrą nesumažinamą minimumą ir jį perklojantį ciklinį judėjimą, 
kurio stipriausias komponenras pasižymi 9—10 metų periodiškumu. 

nomikos raidos prielaidų. Vargas ir pažeminimas — žmogiškųjų vertybių 
naikinimas (nors ne produktyvių išteklių švaistymas), kurį siejame su 
nedarbu, būtų iš esmės nutrauktas, o nedarbas beveik prarastų savo bai- 
sumą, jeigu jis nedarytų tokio rimto poveikio privačiam bedarbių gyve- 
nimui. Reikia pripažinti kaltinimą, kad praeityje, maždaug iki XIX am- 
žiaus pabaigos, kapitalistinė santvarka ne tik nenorėjo, bet ir negalėjo to 
garantuoti. Kadangi ji galės tai padaryti, jeigu išsaugos savo raidos tem- 
pus dar pusšimtį metų, toks kaltinimas užims vietą greta graudžių pasa- 
kojimų apie vaikų darbą, apie šešiolikos valandų darbo dieną, apie pen- 
ketą asmenų, gyvenančių viename kambaryje, t.y. greta dalykų, kuriuos 
dera pabrėžti kalbant apie buvusius kapitalizmo raidos socialinius kaš- 
tus, bet kurie nera būtinai reikšmingi ateičiai. Mūsų laikmetis užima vie- 
tą kažkur tarp ankstesniųjų kapitalizmo stadijų gležnumo ir brandžios 
sisternos stiprybės. Bent jau mūsų šalyje šią problemą beveik galima iš- 
spręsti jau dabar neužkraunant per didelės naštos pačiai sistemai. Man 
atrodo, kad didžiausią sunkumą lemia ne tiek išteklių stoka, kai užglais- 
tomi tamsūs sistemos plyšiai; jį lemia, viena vertus, faktas, kad antikapi- 
talistine ketvirtojo dešimtmečio politika padidino nedarbą labiau nei ne- 
išvengiamas jo lygis ir, kita vertus, faktas, kad viešoji nuomonė visais 
atvejais, kai ji susirūpina šia problema, reikalauja ekonomiškai iraciona- 
lių šalpos finansavimo būdų ir neatsakingų bei išlaidžių jos administravi- 
mo metodų. 

Toks pat argumentas galioja kalbant ir apie tas ateities, dalinai net 
dabarties, galimybes, kurias atveria kapitalizmo evoliucija socialinei rū- 
pybai senarvės ar ligos, švietimo ar higienos atvejais ir t.t. Be to, galima 
visai pagrįstai tikėtis, kad vis daugiau prekių, reikalingų individui ar šei- 
mai, nustos priklausyti ekonominių gėrybių klasei ir taps beveik laisvai 
prieinamos. Tą galima pasiekti viešųjų agentūrų ir gamybinių koncernų 
sutartimis ar net nacionalizacijos bei municipalizacijos metodais, kurie 
gali būti pasitelkiami net visais kitais požiūriais nevaržomo kapitalizmo 


sąlygomis. 

VI skyrius 
PAGIRTINAS KAPITALIZMAS 


Paskutiniojo skyriaus argumentas gali susilaukti triuškinančio ir kartu 
akivaizdaus atkirčio. Mes ekstrapoliavome į ateitį vidutinį bendrojo 
produkto augimo tempą, kuris buvo būdingas šešiasdešimtrmečiui iki 
1928 m. Jeigu tai būtų bandymas parodyti praeities laimėjimus, tokia 
procedūra nešokiruotų statistikos sąžinės. Kadangi leidau suprasti, kad 
per ateinančius penkiasdešimt metų iš tikrųjų galėtų išlikti panašūs augi- 
mo tempai, aš — pasakytų kritikas — padariau statistinį nusikaltimą; juk 
aišku, kad nei vieno istorijos laikotarpio gamybos duomenys nepateisina 
jokios ekstrapoliacijos !, ką jau ten kalbėti apie ekstrapoliaciją pusei šimt- 
mečio. Tad būtina dar kartą pabrėžti, jog ši ekstrapoliacija nebuvo mėgi- 
nimas prognozuoti realią gamybos apimties kaitą. Iliustruodamas praei- 
ties laimėjimus tik mėginau pateikti kiekybinę idėją apie tai, ką kapitalis- 
tinė gamyba galėtų atlikti, jeigu dar per vieną pusšimtį metų pakartorų 
ankstesnio pusamžio rezultatą — o tai jau visai kitas dalykas. Ar tai įvyks — 
jau kitas klausimas ir atsakymas į jį visiškai nepriklauso nuo pačios eks- 
trapoliacijos. Taigi dabar turime imtis ilgos ir sudėtingos analizės. 

Prieš pradėdami svarstyti kapitalizmo galimybę pakartoti praeities 
laimėjimus, turime išsiaiškinti, kokia prasme stebėtas gamybos augimo 
tempas išties atspindi praeities rezultatus. Be abejo, laikotarpis, kurį 
apibūdina mūsų duomenys, buvo santykinai nevaržomo kapitalizmo 
periodas. Tačiau šis faktas neparodo, kad būtinai yra ryšys tarp kapita- 
lizmo ir minėtojo gamybos augimo tempo. Norėdami įsitikinti, kad tai 
nebuvo vien atsitiktinumas, turime išsiaiškinti, pirma, ar yra supranta- 
mas ryšys tarp kapitalistinės tvarkos ir tokių augimo tempų; ir antra, 
jeigu toks ryšys yra, tai ar augimo tempai faktiškai priklausė nuo jo, o 


' Iš principo tai pasakytina apie kiekvieną istorinę statistiką, nes paci istorijos raidos 


sąvoka implikuoja negrįžtamus ekonomikos struktūros pokyčius, kurie negali neatsi- 
liepti esamiems kiekybiniams dėsningumams. Todėl ner pati kukliausia ekstrapoliaci- 
ja reikalauja teorinio pateisinimo paprastai ir statistinės analizės. Šiuo atvėju turime tą 
pranašumą, kad bendrame masyve, kurį atspindi gamybos indeksas, skirtingų statisti- 
nių serijų ypatybės atsveria viena kitą. 

ne nuo kokių nors ypatingai palankių aplinkybių, neturinčių nieko ben- 
dra su kapitalizmu. 

Šios dvi problemos turi būti išspręstos dar prieš pradedant nagrinėti 
„laimėjimo pakartojimo“ problemą. Tada gali būti keliamas ir trečias 
klausimas, t.y. ar yra kokių nors priežasčių, dėl kurių kapitalistinė gamy- 
ba per ateinančius keturiasdešimt metų negalės veikti taip, kaip ji veikė 
anksčiau? 

Pasvarstykime šiuos tris klausimus eilės tvarka. 

Pirmojo problema gali būti performuluora. Viena vertus, turime ga- 
na daug statistinių duomenų, rodančių tokius „pažangos“ tempus, ku- 
riais žavėjosi net didžiausi kapitalizmo kritikai. Kita vertus, yra faktų 
apie to laikotarpio ekonominės sistemos sandarą ir funkcionavimo būdą; 
iš šių faktų analize leidžia išdistiliuoti tai, ką specialistai vadina kapitalis- 
tinės tikrovės „modeliu“, ji duoda mums apibendrintą jos esminių bruo- 
žų vaizdą. Norime išsiaiškinti, ar šis ekonomikos tipas buvo palankus, 
neutralus ar nepalankus gautiems ekonominiams rezultatams, ir jeigu jis 
buvo jiems palankus, tai ar šie bruožai gali būti pagrįstai laikomi pakan- 
kamais šiems rezultatams paaiškinti. Kiek įmanoma vengdami detalių 
mėginsime klausimą nagrinėti sveiko proto dvasia. 

1. Kitaip nei feodalų klasė, prekybinė ir pramoninė buržuazija iškilo 
sekmingo verslo dėka. Buržuazinė visuomenė formavosi grynai ekono- 
miniu pagrindu: visi jos pamatai, atraminiai stulpai, signaliniai žibintai 
padaryti iš ekonominės medžiagos. Pastato fasadas žvelgia į ekonominę 
gyvenimo pusę. Paskatos ir bausmės seikėjamos pinigais. Kilti arba smukti 
reiškia užsidirbti arba prarasti pinigus. Visų šių dalykų, be abejo, niekas 
negali paneigti. Aš tik noriu pridurti, kad ši socialinė santvarka yra, ar 
bent jau buvo, nepaprastai efektyvi. Ji remiasi motyvacijos schema, kuri 
neprilygstama savo paprastumu ir jega. Turto pažadus ir grasinimus skur- 
du ji ištesi nepralenkiama sparta. Visur, kur buržuazinis gyvenimo būdas 
įsitvirtina pakankamai tvirtai, kad užgožtų kitų socialinių pasaulių žibu- 
rius, šie pažadai tampa pakankamai masinantys, kad patrauktų daugumą 
geriausių protų ir sutapatintų sėkmę su verslo sekme. Jie nėra dalijami 
atsitiktinai, tačiau juose esama ir netikėtumo žavesio: lošimas primena 
veikiau pokerį, o ne ruletę. Pažadai dalijami gabiems, energingiems ir 
darbštiems; tačiau jeigu egzistuotų būdas pasverti tiems sugebėjimams ar 

asmeniniams nuopelnams, kurie lemia konkrečią sėkmę, tai realiai gau- 
namas atpildas veikiausiai nebūtų jiems proporcingas. Srulbinančios ver- 
tes prizai, daug didesni nei pakaktų sužadinti konkrečią pastangą, tenka 
nedidelei laimėtojų mažumai; o tai daug efektyviau nei lygus ir „teisin- 
gas" jų dalijimas skatina veikti didžiąją verslininkų daugumą, kurie mai- 
nais gauna labai kuklų arpildą, negauna jokio arba gauna jį neigiamą, ir 
vis dėlto iš visų jėgų stengiasi, nes mato didžiuosius prizus ir pernelyg 
tiki savo galimybe pasiekti tokių pat rezultatų. Panašiai baudos skiria- 
mos nekompetentingumui. Tačiau nors nekompetentingi žmonės ir pa- 
senę metodai faktiškai eliminuojami, kartais labai greit, kartais su atsili- 
kimu, nesėkmės bauda taip pat gresia, o kartais ir užklumpa daugelį ga- 
bių žmonių. Taigi nesėkmės rimbas kabo virš kiekvieno, drausmindamas 
visus daug efektyviau nei tai padarytų lygesnė ir „teisingesnė“ bausmių 
sistema. Pagaliau tiek verslo sėkmė, tiek verslo nesėkmė yra idealiai griež- 
ta. Jos neįmanoma perkalbėti. 

Į vieną dalyko aspektą reikia atkreipti ypatingą dėmesį, nes jis bus svar- 
bus tiek šiam, tiek ir tolesniam svarstymui. Tokiu būdu (ir kitais, kurie bus 
aptarti veliau), kapitalistinė tvarka, įkūnyta privataus verslo institucijų, veiks- 
mingai susieja buržuazijos sluoksnį su ekonominiais uždaviniais. Tačiau ji 
padaro dar daugiau. Tas pats mechanizmas, kuris parengia veiklai asmenis 
ir šeimas, kurios kiekvienu momentu sudaro buržuazijos klasę, :ps0 facto 
taip pat atrenka asmenis ir šeimas, kurios pakils į tą klasę ir kurios iškris iš 
tos klasės. Šis parengiamosios ir atrankinės funkcijos derinys nėra savaime 
suprantamas dalykas. Priešingai, dauguma socialinės atrankos metodų (ki- 
taip nei biologinės atrankos „metodai“) negarantuoja atrinkto individo ko- 
kybės; ir šis jų trūkumas sudaro vieną iš svarbiausių socialistinės santvarkos 
problemų, kurias aptarsime kitame mūsų diskusijos etape. Tuo tarpu rei- 
kia tik atkreipti dėmesį į tai, kaip puikiai šią problemą sprendžia kapitalis- 
tinė sistema: paprastai žmogus, kuris pakyla į verslo sluoksnį ir jame :$/ieka, 
yra sumanus verslininkas ir jis pakyla būtent tiek, kiek yra vertas jo suma- 
numas — vien todėl, kad šioje schemoje kilimas į aukštesnę padėtį ir verslo 
sėkmė yra vienas ir tas pats dalykas. Šis faktas, kurį dažnai užgožia autote- 
rapinės nevykėlių pastangos jį neigti, yra daug svarbesnis vertinant kapita- 
listinę visuomenę ir jos civilizaciją negu visa kita, ką galima pasisemti iš 
grynosios kapitalizmo teorijos. 

2. Tačiau ar visa tai, ką norime dedukuoti iš „optimaliai atrinktos 
grupės maksimalaus efektyvumo", nėra nuvertinama fakto, jog tas efek- 
tyvumas siejasi ne su socialine nauda — ne, taip sakant, su gamyba var- 
tojimui — o su „pinigų darymu“, ne su gerove, o su maksimaliu pelnu? 
Už buržuazijos sluoksnio ribų šis įsitikinimas, žinoma, visada buvo vieš- 
pataujanti nuostata. Ekonomistai kartais su juo kovojo, kartais patys jį 
reiškė. Tai darydami jie ne tik skelbė nuosprendžius, kurie daugeliu 
atvejų atspindi tik jų pačių socialinę padėtį, interesus, simpatijas bei 
antipatijas. Jie pamažu kaupė žinias ir tobulino analizės metodus, todėl 
atsakymai į daugelį klausimų šiandien neabejotinai daug teisingesni, 
nors galbūt ne tokie paprasti ir drąsūs, kokie buvo mūsų pirmtakų atsa- 
kymai. 

Žvelgiant į netolimą praeitį, į vadinamuosius ekonomistus klasikus *, 
matyti, jog beveik visi jie laikėsi vienos nuomonės. Dauguma jų kritiškai 
vertino savo laikmečio socialines institucijas bei jų veikimo būdą. Jie ko- 
vojo su žemvaldžių interesais ir palaikė socialines reformas, ypač įmonių 
veiklos įstatymus, ir ne visada palaikė /aissez faire pusę. Tačiau jie buvo 
tvirtai įsitikinę, kad kapitalizmo institucinėje sistemoje gamintojo ar pre- 
kybininko asmeninis interesas garantuoja maksimalų efektyvumą, kuris 
tarnauja visiems. Susidūrę su mūsų nagrinėjama problema jie beveik ne- 
dvejodami bendrojo produkto augimo tempus laikytų santykinai nevar- 
žomo verslo ir pelno siekio padariniu. Galbūt jie dar paminėtų „palan- 
kius įstatymus" kaip būtiną sąlygą, tačiau tai sakydami jie turėtų omeny- 
je pašalintus suvaržymus, ypač XIX amžiuje panaikintus arba sumažintus 
protekcinius muitus. 

Šiais laikais labai sunku deramai įvertinti jų pažiūras. Žinoma, tai 
buvo tipiškos anglų buržuazijos pažiūros, ir buržuaziniai akių dangalai 
yra akivaizdūs beveik kiekviename klasikų darbų puslapyje. Nemažiau 
akivaizdūs ir kitokio pobūdžio dangalai: klasikai rėmėsi konkrečia istori- 
ne padėtimi, kurią nekritiškai idealizavo ir kurios pagrindu jie darė ne- 


* Terminas „klasikinė ekonomika" šioje knygoje bus vartojamas kaip nuoroda į iškiliau- 
sius brirų ekonomistus, kurių darbai pasirodė 1776-1848 m. Garsiausieji iš jų — tai 
Adamas Smithas, Ricardo, Malrhusas, Senioras ir Johnas Stuartas Millis. Svarbu turė- 
ti šitai galvoje, nes pastaruoju metu paplito mada vartoti šį terminą daug platesne 


reikšme. 

kritiškus apibendrinimus. Be to, atrodo, jog daugumai jų rūpėjo tik to 
laikmečio anglų interesai ir problemos. Štai kodėl kitų šalių ir kitų laikų 
žmonės nemėgo jų ekonomikos, kartais net nemėgino jos suprasti. Ta- 
čiau vien del šių priežasčių nedera atmesti jų doktrinų. Net prieraringas 
žmogus gali kalbėti tiesą. Išvados, padarytos remiantis arskirais ir ypatin- 
gais atvejais, vis dėlto gali būti visuotinai teisingos. Be to, klasikų priešai 
ir paveldėtojai turėjo ir tebeturi ne mažiau prietarų, nors galbūt kitokių; 
jie susidurdavo ir susiduria su kitokiais, nors nemažiau ypatingais atve- 
jais. 

Ekonomikos analitiko požiūriu, pagrindinis klasikų nuopelnas yra 
tas, kad jie išsklaidė, greta daugybės kitokių primityvių paklydimų, naivią 
idėją, kad esą ekonominė veikla kapitalistinėje visuomenėje vien dėl to, 
kad ji vadovaujasi pelno sumetimais, būtinai prieštarauja vartotojų in- 
teresams; arba, kitaip sakant, kad „pinigų darymas“ būtinai atitraukia 
gamybą nuo jos socialinės paskirties; arba, galiausiai, kad privatus pel- 
nas kaip toks ir jo poveikis visai ekonomikos raidai visuomet reiškia 
gryną nuostolį visiems, išskyrus tuos, kurie jį gauna, ir, vadinasi, kad 
būtų gautas grynas pelnas jį socializavus. Jeigu išnagrinėtume šio teigi- 
nio ir panašių teiginių, kurių niekada negynė profesionalūs ekonomis- 
tai, logiką, tai galėtų pasirodyti, kad klasikai juos paneigė gana trivia- 
liai. Tačiau pažvelgę į visas tas teorijas, į visus tuos šūkius, kurie sąmo- 
ningai ar nesąmoningai jais remiasi ir kurie mums vėl peršami šian- 
dien, iš naujo pajuntame pagarbą klasikų darbams. Reikia pridurti, kad 
klasikai taip pat aiškiai suvokė, nors galbūt šiek tiek perdėjo, taupymo 
ir kaupimo vaidmenį ir kad taupymą jie iš esmės teisingai, nors ne vi- 
siškai tiksliai, siejo su ekonominės „pažangos“ tempu. O svarbiausia, jų 
doktrina pasižymėjo praktiniu išmintingumu, atsakingu toliaregišku- 
mu bei vyrišku tonu, kuris išties pagirtinai skiriasi nuo šiuolaikinės 
isterijos. 

Tačiau tarp supratimo, kad maksimalaus pelno ir maksimalaus pro- 
dukryvumo siekiai nėra nesuderinami dalykai, ir įrodymo, jog pirmasis 
būtinai — arba beveik be išimčių — implikuoja antrąjį, plyti kur kas dides- 
nė spraga, negu manė klasikai. Jiems niekada nepavyko jos užtaisyti. Šiuo- 
laikinis jų doktrinų tyrinėtojas nesiliauja stebėtis, kaip jie galėjo tenkintis 
savo argumentais arba laikyti juos įrodymais; vėlesnės analizės požiūriu 

jų teorija atrodo tarsi kortų namelis, nepaisant tiesos elementų, kurie glū- 
di jų VizijOje ?. 

3. Šios vėlesnės analizės apžvalgą atliksime dviem žingsniais — tiek jų 
reikia, kad aiškiau suprastume mūsų problemą. Pirmasis žingsnis grąžins 
mus į pirmąjį šio amžiaus dešimtmetį, antrasis leis pažvelgti į kai kuriuos 
pokarinius ekonomikos mokslo laimėjimus. Atvirai sakant, nežinau, kiek 
tai bus naudinga neprofesionaliam skaitytojui; kaip ir kiekviena kita mū- 
sų pažinimo sritis, ekonomika, tobulėjant jos analizės metodams, bevil- 
tiškai tolsta nuo tų palaimintų laikų, kai visas problemas, sprendimus ir 
rezultatus galėjo suvokti kiekvienas išsilavinęs asmuo, kad ir neturintis 
specialaus pasirengimo. Mėginsiu kalbėti kiek įmanydamas paprasčiau. 

Pirmiausia reikia paminėti du garsius vardus, iki šių dienų garbina- 
mus daugybės mokinių (bent jau tų, kurie pagarbos reiškimo nelaiko 
blogo tono požymiu, nors tokių tarp jų nera daug) — turiu omenyje Al- 
fredą Marshallą ir Knurą Wicksellą *. Jų teorinė struktūra turi nedaug 
bendra su klasikų teorine struktūra — nors Marshallas dėjo daug pastan- 
gų šiam faktui nuslėpti — tačiau joje yra išsaugoma klasikinė tezė, kad 
tobulos konkurencijos sąlygomis gamintojo pelno interesas turi tenden- 
ciją maksimizuoti gamybą. Joje net buvo pateiktas beveik patenkinamas 
jos įrodymas. Deja, tikslinant formuluotes ir įrodymus tezė neteko di- 
džiosios dalies turinio — ji iš tiesų išliko po šios operacijos, tačiau išliko 


leisgyvė ir netekusi daug kraujo *. Marshallo-Wicksello analizės prielai- 


3 Skaitytojas turbūt prisimena mano nubrėžrąjį skirtumą tarp teorijos ir vizijos Marxo 
atveju. Tačiau visada svarbu turėti galvoje, kad sugebėjimas maryri tikrą dalykų per- 
spekryvą gali skirtis, ir dažnai skiriasi, nuo sugebėjimo taisyklingai mąstyti. Štai kodėl 
žmogus gali būti labai geras teoretikas ir vis dėlto paisryti visiškus niekus, kai reikia 
diagnozuoti konkrečios istorinės padėties visumą. 

*  Marshallo Principles (pirmasis leidimas pasirodė 1890 m.) ir Wicksello Lectures (pir- 
masis švedų leidimas - 1901 m., pirmasis anglų - 1934 m.) turi teisę į tą išskirtinę 
vietą, kurią jiems čia teikiu, dėl įrakos, kurią padarė daugeliui protų, kai jie formavosi, 
ir dėl to, kad šiuose darbuose teorija traktuojama labai praktine dvasia. Grynai moks- 
liniu požiūriu pirmenybę reikėtų atiduoti Leono Walraso darbams. Kalbant apie Ame- 
riką paminėtini J. B. Clarko, Irvino Fisherio ir F. W. Taussigo darbai. 

*  Užbėgdamas į priekį (žr. toliau VIII sk., $ 6), šioje išnašoje trumpai paaiškinsiu šį 
teiginį. Ši pelno ekonomikos analizė ne tik leido atrasti išimčių principui, kad konku- 


rencinei pramonei yra būdinga produkcijos maksimizavimo tendencija, bet taip par 

dos vis dar leidžia įrodyti, kad įmonės, kurios savo veiksmais negali veik- 
ti gaminamų produktų ar gamybos veiksnių kainų — įmonėms būtų be- 
prasmiška raudoti dėl to, kad kiekvienas gamybos didinimas turi tenden- 
ciją mažinti pirmųjų ir didinti antrųjų kainas — tokios įmonės didins 
savo gamybą iki tos ribos, kai papildomi kaštai, kurie turi būti padaryti 
gaminant paskutinį papildomą produkto vienetą (ribiniai kaštai), susily- 
gins su kaina, kurią jos gali gauti už tą papildomą vienetą, t.y. jos gamins 
tiek, kiek gali gaminti nepatirdamos nuostolių. Taip pat galima įrodyti, 
jog apskritai tai bus būtent tiek, kiek „socialiai reikalinga". Profesine kal- 
ba individualios įmonės požiūriu kainos yra ne kintamieji, bet paramet- 
rai; tokiu atveju susiklosto pusiausvyros būkle, kai produkcijos išeiga yra 
maksimali, o visi gamybos faktoriai maksimaliai išnaudojami. Tokia būklė 
paprastai vadinama tobulos konkurencijos būkle. Prisimindami tai, kas 
buvo sakyta apie atrankos procesą, nuo kurio priklauso visos įmonės ir jų 
vadovai, galime iš tiesų susidaryti labai optimistinį vaizdą apie tuos rezulta- 
tus, kurių galima tikėtis iš rinktinių žmonių, o šiuos pelno paskatų sistema 
verčia įtempti visas jėgas produkcijai maksimizuoti ir kaštams minimizuo- 
nustatyti, jog, paties principo įrodymas reikalauja prielaidų, kurios jį paverčia vos ne 
banalybe. Praktinę jo vertę ypač menkina šios dvi aplinkybės: 
1. Šis principas, jei jis apskritai gali būti įrodytas, galioja statinės pusiausvyros 
būsenai. Tačiau kapitalizmo realybė — nuolatinė kaita. Todel vertinant konkuren- 


cinio verslo rezultatus, klausimas ar jis maksimizuotų gamybą tobulai subalansuo- 
tos pastovios ekonomikos raidos sąlygomis, yra beveik, nors nevisiškai, bepras- 
miškas. 

2. Wicksello pateiktoji šio principo formuluotė yra visa, kas liko iš ambicingesnės 
tezės, kurios silpnesnį variantą randame pas Marshalą, - teoremos, kad esą konkuren- 
cinei pramonei yra būdinga tendencija artėti prie norų maksimalaus patenkinimo būk- 
lės. Tačiau šią teoremą, net jeigu nepaisome rimtų priekaištų dėl jos apeliavimo į 
nestebimus psichologinius dydžius, iš tikrųjų labai lengva paversti trivialia tiesa, kad 
nepaisant skirtingų empirinių ir institucinių visuomenės ypatybių žmogaus veikla, 
kiek ji racionali, visada bus mėginimas geriausiai išnaudoti kiekvieną esamą padėtį. 
Tiesą sakant, ją galima redukuoti į racionalaus veiksmo apibrėžimą ir, vadinasi, galima 
jai surasti analogiškas teoremas, galiojančias, pavyzdžiui, socialistinėje visuomenėje. 
Tačiau lygiai taip par gali būti redukuotas produkcijos maksimizavimo principas. Nei 
vienas iš jų neišreiškia specifinio privataus konkurencinio verslo pranašumo. Tai ne- 
reiškia, jog tokio pranašumo nėra. Tačiau tai reiškia, jog jie nėra implikuoti vien į 
konkurencijos logiką. 

ti. Pavyzdžiui, iš pirmo žvilgsnio gali atrodytu, jog tokioje sistemoje turi 
beveik nelikti socialinių išteklių švaistymo. Pagalvojus maryti, jog iš tik- 
rųjų tuo tik kitaip išreiškiamas prieš tai pasakyto sakinio turinys. 

4. Ženkime antrąjį žingsnį. Žinoma, Marshallo-W/icksello analizė ne- 
apeina nepastebėjusi daugelio atvejų, kurie nesiderina su šiuo modeliu. 
Tiesą sakant, net klasikai neapeina jų nepastebėję. Jie pripažino „mono- 
polio" atvejus, o pats Adamas Smithas rūpestingai išnagrinėjo daugybę 
konkurencijos ribojimo priemonių * bei kainų elastingumo pokyčių, ku- 
rie dėl to atsiranda. Tačiau tokius atvejus jie laikė išimtimis, be to, tokio- 
mis išimtimis, kurių ilgainiui bus galima atsikratyti. Kažką panašaus ga- 
lima pasakyti ir apie Marshallą. Nors plėtodamas Cournot'o monopoli- 
jos teoriją * jis nuspėjo būsimos analizės kryptis ir atkreipė dėmesį į faktą, 
kad dauguma įmonių turi savo pačių rinkas, kur jos pačios nustato kai- 
nas, o ne vien jas priima Š, jis, kartu su Wicksellu, savo išvadas darė rem- 
damasis tobulos konkurencijos modeliu ir, kaip ir klasikai, leido supras- 
ti, jog tobula konkurencija yra taisykle. Nei Marshallas, nei Wicksellas, 
nei klasikai nesuprato, kad tokia konkurencija yra veikiau išimtis ir kad 
net jeigu ji būtų taisykle, dėl to džiūgauti būrų kur kas mažiau pagrindo 
nei atrodo. 

Jeigu atidžiau išnagrinesime sąlygas, kurios turi būti patenkintos, kad 
susiklostytų tobula konkurencija (ne visas jas Marshallas ir Wicksellas aiš- 
kiai formuluoja ar net suvokia), iškart pamatysime, jog, išskyrus masinę 
žemės ūkio gamybą, jos pavyzdžių negali būti daug. Fermeris iš tikrųjų 
teikia rinkai medvilnę ar javus galiojant šioms sąlygoms: jo atžvilgiu esa- 
mos medvilnės ar javų kainos yra duomenys, tiesa, labai nepastovūs; nega- 
lėdamas jų paveikti jis paprasčiausiai prie jų taikosi; kadangi taip elgiasi visi 
fermeriai, kainos ir gamybos apimtys galiausiai susiderina taip, kaip to rei- 
kalauja tobulos konkurencijos teorija. Tačiau net daugelio žemės ūkio pro- 
* Kalbėdamas stiliumi, stebėtinai primenančiu šių dienų stilių, jis net pabrėžė profesio- 
nalaus verslo interesų atitrūkimą nuo visuomenės interesų ir kalbėjo apie suokalbius 
prieš visuomenę, kurie, jo nuomone, gimsta kiekviename verslininkų pobūvyje. 
Augustin Cournor, 1938. 

Štai kodėl vėlesnioji nerobulos konkurencijos teorija gali būti pagrįstai kildinama iš jo 
darbų. Nors pars jis jos neišplėtojo, jis suvokė šį reiškinį geriau nei dauguma tų, kurie 


tokias teorijas kūrė. Beje, jis nepervertino jo reikšmės. 

duktų: antienos, dešrų, daržovių, daugelio pieno produktų atveju teorija 
neveikia. O dėl beveik visų galutinių pramonės ir prekybos produktų visiš- 
kai aišku, kad kiekvienas bakalėjininkas, kiekviena degalinė, kiekvienas pirš- 
tinių, skutimosi kremo ar pjūklų gamintojas turi nedidelę savo rinką, ku- 
rioje mėgina — turi meginti — laikytis tam tikros kainų, kokybės („produkto 
diferenciacija") bei reklamos strategijos. Čia susiduriame su visiškai kito- 
kia tvarka, nei ta, iš kurios galima būtų tikėtis tobulos konkurencijos; ji kur 
kas labiau panaši į monopolisunę tvarką. Tokiais atvejais kalbame apie 
„Mmonopolistinę konkurenciją". Monopolistinės konkurencijos teorija bu- 
vo vienas svarbiausių pokario ekonomikos laimėjimų ?. 

Žinoma, dar yra plati iš esmės homogeninių produktų sritis — turiu 
omenyje daugiausia pramonės žaliavas bei pusfabrikačius, tokius kaip plie- 
no lydiniai, cementas, medvilnės pusfabrikačiai, — kur, atrodo, nėra sąlygų 
susidaryti monopolistinei konkurencijai. Taip yra iš tikrųjų. Tačiau ap- 
skritai gana panaši padėtis klostosi ir šičia, nes didžiąją jų rinkos dalį valdo 
stambios įmonės, kurios individualiai arba susitarusios gali manipuliuoti 
kainomis net nediferencijuodamos produktų, t.y. turime reikalą su „oligo- 
polijos" atveju. Taigi, atrodo, kad modifikuotas monopolio modelis, o ne 
tobulos konkurencijos schema, daug labiau tinka šiai sričiai aprašyti. 

Pripažinus, kad monopolinė ir oligopolinė konkurencija (arba jų mi- 
šinys) yra viešpataujanti konkurencijos forma, daugelis teiginių, kuriais 
Marshallo-Wicksello ekonomistų karta visiškai pasitikėjo, tampa arba ne- 
galiojantys arba daug sunkiau įrodomi. Tai visų pirma teiginiai, kurie 
remiasi pagrindine pusiausvyros sąvoka, t.y. apibrėžta ekonominio orga- 
nizmo būkle, į kurią visuomet gravituoja kiekviena esama būklė ir kuri 
pasižymi tam tikromis elementariomis savybėmis. Oligopolijos atveju ap- 
skritai nėra jokios apibrėžtos pusiausvyros būklės, todėl egzistuoja gali- 
mybe, kad įmonių grumtynės tęsis iki begalybės, kad nesibaigs tarpusa- 
vio kovos būklė. Tiesa, yra daug atskirų atvejų, kai pusiausvyros būklė 
teoriškai egzistuoja. Antra vertus, net ir tokiais atvejais ją ne tik daug 
sunkiau pasiekti ir juo labiau išlaikyti negu pusiausvyrą tobulos konku- 
rencijos sąlygomis, — prisideda dar ir tai, kad „gėrybinę“ klasikinio tipo 
konkurenciją pakeičia nuožmi ir „grobuoniška" konkurencija arba tie- 


9 


Žr. ypač E. S. Chamberlin, Theory of Monopolistic Competition ir Joan Robinson, The 
Economics of Imperfect Competition. 

siog kova dėl finansinio viešpatavimo. Šie reiškiniai yra socialinio švais- 
tymo židiniai, jau nekalbant apie daugelį kitų šio pobūdžio židinių, to- 
kių kaip reklaminių kampanijų kaštai, naujų gamybos metodų slopini- 
mas (patentų supirkimas, kad jais nebūtų pasinaudota) ir t.t. Ir svarbiau- 
sia: tokiomis sąlygomis pusiausvyra, net jeigu galiausiai ji pasiekiama, 
kad ir labai brangiai už ją sumokėjus, jau negarantuoja nei visiško užim- 
tumo, nei maksimalių produkcijos apimčių tobulos konkurencijos teori- 
jos prasme. Ji gali egzistuoti, kai nėra visiško užimtumo; atrodo, ji netgi 
turi susiklostyti žemiau produkcijos maksimumo ribos, nes pelno kon- 
servavimo tendencija, kuri yra negalima tobulos konkurencijos sąlygo- 
mis, dabar tampa ne tik galima, bet neišvengiama. 

Ar tai patvirtina tą nuomonę apie privatų verslą, kurios visada laikėsi 
žmogus iš gatvės (jeigu jis ne verslininkas)? Ar šiuolaikinė analizė galutinai 
paneigė klasikinę doktriną ir patvirtino viešpataujančią nuomonę)? Ir ar iš 
tiesų nėra ryšio tarp gamybos dėl pelno ir gamybos vartotojui, kad privatus 
verslas tėra priemonė gamybos apimtims riboti siekiant išspausti kuo di- 
desnį pelną, kurį tokiu atveju teisingiau vadinti duokle ir išpirka? 


VII skyrius 
KŪRYBINIO NAIKINIMO PROCESAS 


Populiariai dėstomos monopolinės bei oligopolinės konkurencijos teori- 
jos gali dvejopai paremti įsitikinimą, kad kapitalizmo realybė nėra palan- 
ki gamybai maksimalizuoti. Viena vertus, galima laikytis požiūrio, kad 
taip buvo visada, kad gamyba plėtėsi, nors buržuazija visada sabotavo. 
Tik tokio požiūrio šalininkai turėtų pateikti įrodymų, kad matomas ga- 
mybos augimo tempas gali būti paaiškinamas kokiomis nors palankio- 
mis aplinkybėmis, visai nesusijusiomis su privataus verslo mechanizmu 
ir pakankamai galingomis, kad įveiktų to mechanizmo priešinimąsi. Šį 
klausimą aptarsime IX skyriuje. Tie, kurie laikosi šio požiūrio, turi jau 
bent vieną pranašumą — jie išvengia istorinės faktologijos problemų, su 
kuriomis turi susidurti alternatyvaus požiūrio šalininkai. Šių įsitikinimu, 
kapitalizmo realybė kadaise buvo palanki gamybai maksimizuoti ar bent 


jau tokiam aukštam jos lygiui, kurį turėtų reikiamai vertinti kiekviena 

rimta kritinė sistemos analizė; tačiau esą vėliau, paplitus monopolisti- 
nėms struktūroms, kurios žlugdo konkurenciją, toji tendencija apsivertė. 

Pirma, čia mums peršamas visiškai nerealus vaizdas apie tobulos kon- 
kurencijos aukso amžių, kuris vieną dieną kažkodėl pavirto monopoliz- 
mo amžiumi, nors visiškai akivaizdu, kad tobula konkurencija visada 
buvo tik teorinė abstrakcija. Antra, būtina pabrėžti, kad gamybos augi- 
mo tempai nesumažėjo po 1890 m., t.y., kaip spėju, nuo to laiko, kai 
paplito stambūs pramonės koncernai, bendrojo produkto rodikliai nero- 
do tendencijos „lūžio“; o svarbiausia tai, kad šiuolaikinis masių gyveni- 
mo lygis susiformavo kaip tik per santykinai nevaržomo „stambaus ver- 
slo" laikotarpį. Jeigu išnagrinėsime išlaidų straipsnius šių laikų darbinin- 
ko biudžete ir pažvelgsime į kainas nuo 1899 m. ne pinigų, bet darbo 
laiko perkamosios galios požiūriu, t.y. kiekvienų metų kainas dalindami 
iš kiekvienų metų valandinių atlyginimų, tai negalėsime nesistebėti pa- 
žangos tempais, kurie, atsižvelgiant ir į didžiulį kokybės gerėjimą, buvo 
didesni nei kada nors anksčiau. Jeigu mes, ekonomistai, būtume mažiau 
linkę pasiduoti išankstinėms nuomonėms ir labiau pasitikėti faktais, mums 
iškart kiltų abejonių dėl tariamų dorybių teorijos, kuri leidžia tikėtis vi- 
siškai priešingų rezultatų. Ir tai ne viskas. Kai tik pradedame gilintis į 
detales ir aiškintis, kokias prekes gaminant padaryta didžiausia pažanga, 
visi pėdsakai mus veda ne į tas įmones, kurios veikia santykinai laisvos 
konkurencijos sąlygomis, bet būtent prie didžiųjų koncernų vartų — tada 
kyla baisus įtarimas, kad stambusis verslas galbūt veikiau pakėlė gyveni- 
mo lygį negu jį nusmukdė. 

Taigi išvados, apie kurias buvo užsiminta ankstesniojo skyriaus pa- 
baigoje, pasirodo beveik visiškai klaidingos. Tačiau jos išplaukia iš duo- 
menų ir teoremų, kurios yra beveik ' nepriekaištingos. Vadinasi, ir eko- 


! Tiesą sakant, šie duomenys ir teoremos nėra visiškai nepriekaištingos. Įprastose neto- 


bulos konkurencijos doktrinose nepakankamai dėmesio skiriama daugybei tų svarbių 
atvejų, kai net statinės teorijos požiūriu netobula konkurencija savo rezultatais beveik 
prilygsta tobulai konkurencijai. Kai kuriais atvejais ji jai neprilygsta, tačiau sukuria 
tam tikrą kompensaciją, kuri net nedarydama poveikio produktyvumo indeksui vis 
delto prisideda prie to, ką tas indeksas galiausiai rodo, pavyzdžiui, kai įmonė gina savo 
rinką susikurdama gerą vardą dėl prekių ir paslaugų kokybės. Tačiau dėl vietos stokos 


nesigrumsime su ta teorija ir nesiveršime į jos teritoriją. 

nomistai, ir populiarūs autoriai eilinį kartą griebėsi atskirų tikrovės frag- 
mentų. Patys tie fragmentai buvo suvokiami dažniausiai teisingai. For- 
malios jų savybės buvo aiškinamos dažniausiai teisingai. Tačiau jokios 
išvados apie visą kapitalizmą iš šios fragmentinės analizės neišplaukia. 
Jeigu vis dėlto jas priimame, tai galime būti teisūs tik atsitiktinumo deka. 
Mes jas priimame. Tačiau laimingo atsitiktinumo nėra. 

Svarbiausias dalykas, kurį reikia suprasti, yra tai, kad kapitalizmas yra 
evoliucinė raida. Atrodo keista, kad kas nors gali nesuvokti tokio akivaiz- 
daus fakto, kurį, be kita ko, pabrėžė jau Marxas. Tačiau toji fragmentinė 
analizė, iš kurios ssmiamės nuomonių apie šiuolaikinio kapitalizmo funk- 
cionavimą, niekada į jį neatsižvelgia. Performuluokime šią mintį ir pa- 
svarstykime, kokią reikšmę ji turi mūsų problemai. 

Taigi, kapitalizmas savo prigimtimi yra ekonominės kaitos forma, ar- 
ba metodas, ir jis ne tik niekada nėra, bet ir negali būti statinis. Šį evoliu- 
cinį kapitalistinės raidos pobūdį lemia ne vien tas faktas, kad pats ekono- 
minis gyvenimas vyksta besikeičiančioje socialinėje ir gamtinėje aplinko- 
je, kuri keičia ekonominės veiklos išeities sąlygas. Nors kiti pokyčiai (ka- 
rai, revoliucijos ir pan.) dažnai sąlygoja pramones kaitą, tačiau jie nėra 
pirminiai jos judintojai. Šio evoliucinio pobūdžio taip pat nelemia kva- 
ziautomatinis gyventojų skaičiaus ir kapitalo didėjimas ar monetinių sis- 
temų vingrybės — jų atžvilgiu galioja ta pati tiesa. Pagrindinis impulsas, 
judinantis kapitalistinį mechanizmą ir lemiantis tą judėjimą, kyla iš nau- 
jų vartojimo prekių, naujų gamybos ar transportavimo metodų, naujų 
rinkų ir naujų pramonės organizacijos formų, kurias išranda kapitalisti- 
nis verslas. 

Kaip jau matėme ankstesniame skyriuje, darbininko biudžetas, tarki- 
me 1760-1940 m. augo ne vien pagal senas proporcijas, bet keitėsi ir 
kokybiškai. Panašiai, tipiškos fermos gamybos istorija, pradedant sėjo- 
maina, arimo ir tręšimo metodų racionalizavimu ir baigiant šiuolaikine 
darbo mechanizacija su visais jos elevatoriais ir geležinkeliais, yra revoliu- 
cijų istorija. Tokią pat revoliucinę istoriją turi metalurgijos gamyba — 
nuo anglių žaizdro iki šiuolaikinės aukštakrosnės; arba energijos gamy- 
bos istorija — nuo vandens malūno iki šiuolaikinės jėgainės; arba trans- 
porto istorija — nuo pašto karietų iki lėktuvų. Naujų rinkų — užsienio ar 
vietos — atvėrimas; organizacinė raida nuo amatininkų cechų ir gamyklų 

iki tokių koncernų kaip „U. S. Steel“ rodo tą patį pramonės .mutacijos — 
jei leistina vartoti šį biologinį terminą — procesą, kuris nepaliaujamai 14 
vidaus revoliucionizuoja * ekonominę struktūrą, nepaliaujamai naikina 
sena, nepaliaujamai kuria nauja. Šis „kūrybinio naikinimo" procesas yra 
esminis kapitalizmo faktas. Jis sudaro kapitalizmo esmę, su juo turi skai- 
tytis kiekviena kapitalistinė įmonė. Šis faktas turi dvejopos reikšmės mū- 
sų problemai. 

Pirma, kadangi turime reikalą su raida, kai kiekvieno elemento tikro- 
sioms savybėms ir galutiniams padariniams atsiskleisti reikalingas laiko 
tarpsnis, beprasmiška jo efektyvumą vertinti bet kurio duotojo laiko mo- 
mento atžvilgiu; turime jį vertinti per ilgesnį laikotarpį, nustatyti jo raidą 
per dešimtmečius ir šimtmečius. Sistema — bet kuri sistema, ekonominė 
ar kitokia — kuri Aiekvienu laiko momentu visiškai išnaudoja savo gali- 
mybes, ilgalaikiu mastu gali būti mažiau efektyvi už sistemą, kuri to ne- 
padaro jokiu konkrečiu laiko momentu, nes šis jos trumpalaikis nepajė- 
gumas gali būti jos ilgalaikio etektyvumo sąlyga. 

Antra, kadangi turime reikalą su visumos raida, analizė to, kas vyksta 
kurioje nors atskiroje jos dalyje —- pavyzdžiui, viename koncerne ar vie- 
noje pramonės šakoje — gali iš tiesų paaiškinti kai kurias visumos detales, 
tačiau neleidžia daryti platesnių išvadų. Kiekvienas verslo strategijos ele- 
mentas įgyja savo tikrąją prasmę tik tos raidos kontekste ir tos raidos 
kuriamoje padėtyje. Reikia matyti jo vaidmenį amžinoje kūrybinio nai- 
kinimo vėtroje; jo negalima suprasti nepaisant šio fakto ar remiantis hi- 
poteze, kad viešpatauja amžinas štilis. 

Tačiau ekonomistai, kurie duotojo momento požiūriu žvelgia, pa- 
vyzdžiui, į oligopolinės pramonės - kur viešpatauja kelios didelės įmonės 
— elgesį ir pastebi jiems gerai pažįstamus veiksmus, kurie neva išreiškia 
vien siekį palaikyti aukštas kainas bei riboti gamybos apimųį, remiasi bū- 
tent tokia hipoteze. Jie vertina to momento padėties faktus taip, tarsi ji 
neturėtų nei praeities, nei ateities, ir tariasi suprantą visa, ką reikia su- 


* Tiesą sakant, tos revoliucijos nėra nesiliaujančios; jos vyksta atskirais gūsiais, kuriuos 


skiria santykinės ramybės tarpsniai. Tačiau raida nepaliauja ta prasme, kad visada vyksta 
arba revoliucija, arba revoliucijos rezulrarų absorbavimas, ir šiedu etapai sudaro tai, 
kas vadinama ekonominiu ciklu. 

prasti, tad tokių įmonių elgesį interpretuoja pagal pelno maksimizavimo 
principą. Eilinio teoretiko straipsnis ir eilinės valstybinės komisijos pra- 
nešimas beveik niekada nemėgina pažvelgti į įmonių elgesį, viena vertus, 
kaip į istorijos atkarpos rezultatą ir, kita vertus, kaip į mėginimą veikti 
padėtyje, kuri neišvengiamai keisis — kaip į mėginimą išlikti stačia, kai 
pamatas nuolac slysta iš po kojų. Kitaip sakant, dažniausiai įsivaizduoja- 
ma, kad problemos esmė yra tai, kaip kapitalizmas išnaudoja esamas struk- 
tūras, tuo tarpu tikroji problemos esmė yra tai, kaip jis jas kuria ir naiki- 
na. Kol tyrinėtojas to nepripažįsta, tol jis užsiima beprasmišku darbu. 
Kai tik jis tai pripažįsta, jo požiūris į kapitalizmo praktiką ir socialinius 
jo rezultatus labai keičiasi ?. 

Pirmas dalykas, kuris pasikeičia, — tradicinė konkurencijos m2o0dus 
operandi samprata. Ekonomistai pagaliau pradeda išaugti iš to laiko, kai 
matė vienintelį dalyką — kainų konkurenciją. Kai tik kokybės konkuren- 
cija ir pardavimo pastangos įsileidžiamos į šventąsias teorijos valdas, kai- 
nų kintamasis netenka viešpataujančios padėties. Tačiau vis tiek dėmesį 
monopolizuoja daugiausia konkurencija, vykstanti esant sustingusioms, 
nesikeičiančioms sąlygoms, gamybos metodams bei organizacinėms for- 
moms. Tačiau kapitalizmo tikrovėje, ne vadoveliniame jos paveiksle, svar- 
biausia yra ne šios rūšies konkurencija, o toji konkurencija, kurią gimdo 
nauja prekė, nauja technologija, naujas pasiūlos šaltinis, naujas organiza- 
vimo tipas (pavyzdžiui, stambūs gamybos vienetai) — konkurencija, kuri 
su savimi atsineša lemiamus mažesnių kaštų ar kokybės pranašumus, ku- 
ri smogia ne į egzistuojančių įmonių pelno ar gamybos paribius, bet į 
pačią širdį. Šios rūšies konkurencija skiriasi nuo įprastosios kaip bom- 
bardavimas skiriasi nuo durų išlaužimo; jos reikšmė tokia didžiulė, kad 
įprastosios konkurencijos didesnis ar mažesnis veiksmingumas tampa pa- 
lyginti nereikšmingas. Galingasis svertas, kuris ilgainiui plečia gamybą ir 
mažina kainas, padarytas iš kitokios medžiagos. 


2 Reikia suprasti, kad taip gali pasikeisti tik ekonominio efektyvumo, o ne moralinis 
dalyko vertinimas. Dėl moralės autonomijos moralinis pritarimas ar nepritarimas vi- 
siškai nepriklauso nuo socialinių (ar kitokių) rezultatų vertinimo, nebent laikomės 
moralinės sistemos, tokios kaip utilitarizmas, kuri ex definitione moralinį vertimą pa- 


daro priklausomą nuo tokių rezultatų vertinimo. 

Vargu ar būtina pabrėžti, kad konkurencija, kurią čia turime omeny- 
je, veikia ne tik tada, kai ji realiai egzistuoja, bet ir tada, kai ji egzistuoja 
vien kaip nuolatinė grėsmė. Prieš puldama ji disciplinuoja. Verslininkas 
jaučiasi esąs konkurencinėje padėtyje, net jeigu jis yra vienas savo srityje 
ir net jeigu nebūdamas vienas jis užima padėtį, kurioje valstybiniai eks- 
pertai neįžvelgia jokios realios konkurencijos tarp jo įmonės ir kitų toje 
pačioje ar kaimyninėje srityje ir, atitinkamai, daro išvadą, kad jo skundai 
dėl konkurencinių vargų tėra vaidyba. Daugeliu atvejų, nors ne visada, ši 
padėtis lemia elgseną, kuri labai panaši į elgseną tobulos konkurencijos 
sąlygomis. 

Dauguma teoretikų laikosi priešingos nuomonės, kurią geriausiai 
rodo šis pavyzdys. Tarkime, kad kaimynystėje yra tam tikras skaičius 
mažmeninkų, kurie mėgina gerinti savo santykinę padėtį tobulindami 
paslaugas ir kurdami „atmosferą“, tačiau vengia kainų konkurencijos ir 
savo metodais griežtai laikosi vietos tradicijų — sustingusios rutinos vaiz- 
das. Kai į tą verslą įsitraukia kiti, tariama pusiausvyra iš tikrųjų suardo- 
ma, tačiau suardoma taip, kad neduoda naudos klientams. Ekonominė 
erdve aplink kiekvieną parduotuvę mažėja, jų savininkai jau nepajėgia 
išsiversti ir mėgina padėtų gelbėti tyliu susitarimu keldami kainas. Tai 
dar labiau mažina pardavimą ir tokiu pasikartojančiu piramidiniu bū- 
du klostosi padėtis, kai didėjančią potencialią pasiūlą lydi didėjančios, 
o ne mažėjančios kainos ir mažėjančios, o ne didėjančios pardavimo 
apimtys. 

Tokių atvejų pasitaiko ir juos verta analizuoti. Tačiau praktiškai tai 
yra ribiniai atvejai, sutinkami daugiausia tuose sektoriuose, kurie yra la- 
biausiai atitrūkę nuo to, kas būdingiausia kapitalistinei ekonomikai *. Be 
to, savo prigimtimi jie yra pereinamieji. Mažmeninės prekybos atveju 
reikšminga konkurencija kyla ne dėl naujų to paties tipo parduotuvių, o 
del atsirandančių universalinių parduotuvių, grandininių parduotuvių, 


* Tai patvirtina ir teorema, kuri dažnai dėstoma netobulos konkurencijos teorijoje, t.y. 
kad netobulos konkurencijos sąlygomis gamybinės arba prekybinės verslovės turi ten- 
denciją neracionaliai smulkėti. Kadangi tuo par metu teigiama, jog netobula konku- 
rencija yra ryškiausias šiuolaikinės ekonomikos bruožas, pradedi savęs klausti, kokia- 
me pasaulyje tie teoretikai gyvena (nebent, kaip jau sakyta, jie turi galvoje tik tuos 
ribinius atvejus). 

prekybos paštu bei supermarketų, kurie anksčiau ar vėliau sugriauna se- 
nąsias struktūras ?. Teorinė konstrukcija, kuri neatsižvelgia į šį esminį 
padėties elementą, neatsižvelgia į tipiškai kapitalistinį elementą; tad net 
jei ji būtų korektiška logikos ir faktų požiūriu, ji būtų tarsi Hamletas, 
kuris nera Danijos princas. 


VIII skyrius 
MONOPOLINĖE PRAKTIKA 


To, kas anksčiau pasakyta, visiškai pakanka, kad skaitytojas išmoktų spręsti 
dažniausiai iškylančias praktines problemas ir kartu suvoktų, kad beveik 
visa ta pelno ekonomikos kritika, kuri tiesiogiai ar netiesiogiai apeliuoja 
į tobulos konkurencijos stoką, neatitinka tikrovės. Kadangi mūsų argu- 
mento reikšmė šio pobūdžio kritikai gali būti nevisiškai akivaizdi, verta jį 
šiek tiek išplėtoti, paryškinant kai kurias mintis. 

1. Matėme, jog naujai atsirandančių dalykų, pavyzdžiui, naujų tech- 
nologijų, poveikis pramonės struktūrai ilgainiui menkina reikšmę tos prak- 
tikos, kai mažinant gamybos apimtį siekiama išlaikyti turimą padėtį ir 
gauti maksimalų pelną. Turime pripažinti dar vieną faktą: šio pobūdžio 
ribojimų ir suvaržymų praktika, kiek apskritai ji veiksminga, įgyja naują 
prasmę amžino kūrybinio naikinimo procese, — prasmę, kurios ji neturė- 
tų stacionarinėje būklėje ar lėto ir subalansuoto augimo būsenoje. Šiais 
atvejais suvaržymų strategija neduoda kito rezultato, kaip tik pirkėjų są- 
skaita didinamą pelną, išskyrus nebent subalansuoto augimo atvejį, kai 
tokia strategija gali būti lengviausias ir efektyviausias būdas pritraukti 


lėšų papildomoms investicijoms '. Kūrybinio naikinimo audrose suvar- 


* Smulkios mažmeninės prekybos sąlygomis vien šio antpuolio grėsmė negali turėti 

įprastos drausminančios įtakos, nes maža įmonė yra per daug suvaržyta savo kaštų 

struktūros, todėl net ir gerai rvarkydamasi savo kuklių galimybių ribose, ji niekada 

negali atsilaikyti prieš konkurentus, kurie gali sau leisti pardavinėti prekes už tą kainą, 

už kurią ji jas perka. 

! Teoretikai yra linkę šį teiginį laikyti grubia klaida. Jie įrodinėja, kad investicijų finan- 
savimas paskolomis iš bankų ar privačių kreditorių arba, valstybinės įmonės atveju, iš 


pajamų mokesčių yra daug racionalesnis būdas, negu jų finansavimas iš viršpelnių, 

žymų praktika gali padėti stabilizuoti laivą ir palengvinti trumpalaikius 
sunkumus. Tai yra gerai pažįstamas argumentas, kuris visada iškeliamas 
per depresiją ir, kaip kiekvienas žino, jis labai populiarus tarp valdininkų 
ir jų patarėjų ekonomistų. Tai rodo ir NRA. Juo buvo taip piktnau- 
džiaujama ir taip nevykusiai vadovaujamasi, kad dauguma ekonomistų 
pradėjo jį nuoširdžiai niekinti, net patys patarėjai, kurie už tas klaidas * 
atsako, paprastai nelaiko jo racionaliu. 

Praktiškai kiekvienas investavimo aktas implikuoja kaip būtinąjį ver- 
slo veiklos komponentą tam tikras saugos priemones, pavyzdžiui, drau- 
dimą. Ilgalaikis investavimas sparčiai besikeičiančiomis sąlygomis, ypač 
tada, kai jos nuolat keičiasi arba gali keistis dėl naujų prekių ir technolo- 
gijų įtakos, primena šaudymą į taikinį, kuris ne tik kad nėra aiškus, bet 
dar ir juda, be to, juda zigzagu. Tad iškyla būtinybė griebtis tokių saugos 
priemonių, kaip patentai, laikini procesų įslaptinimai arba, kai kuriais 
atvejais, ilgalaikiai iš anksto garantuoti kontraktai. Tačiau šios saugos 
priemonės, kurias dauguma ekonomistų laiko normaliais racionalios verslo 
vadybos elementais ?, tėra specialūs atvejai, priklausantys bendresnei ka- 
tegorijai, kurios daugelį kitų priemonių ekonomistai paprastai smerkia, 
nors jos iš esmės nesiskiria nuo pripažįstamų priemonių. 

Jeigu, pavyzdžiui, apsidraudžiama nuo karo rizikos, tai niekas nesmer- 
kia įmonės, kuri šios draudos kaštus dengia padidindama produktų kai- 
ną. Tačiau tokia rizika yra ilgalaikių kaštų elementas ir tada, kai nėra 
apsidraudimo nuo jos priemonių; tokiu atveju kainų strategija, siekianti 


to paties tikslo, atrodo kaip nebūtinas suvaržymas ir kaip būdas viršpel- 


gautų naudojant suvaržymų strategiją. Kai kuriais atvejais jie yra teisūs, kai kuriais 
kirais — visiškai neteisūs. Manau, kad tiek kapitalizmas, tiek rusiškojo tipo socializmas 
priklauso pastariesiems atvejams. Tačiau mano įsitikinimu, teoriniai svarstymai, ypač 
svarstymai trumpalaikės perspektyvos požiūriu, negali išspręsti problemos, su kuria 
dar susidursime antrojoje dalyje (nors gali prisidėti prie jos sprendimo). 

* Pavyzdžiui, nesunku parodyti, kad „kainų pariteto" politika, neduodama jokios nau- 
dos, padaro daug žalos. 

? Tačiau kai kurie ekonomistai mano, kad pažangai trukdo net tos kapitalistinei visuo- 

menei būdingos priemonės, kurios nebūtų naudojamos socialistinėje. Toks įsitikini- 

mas turi dalį tiesos. Tačiau jis nepaneigia teiginio, jog apsauga, kurią teikia patentai ir 

kitos priemonės, pelno ekonomikos sąlygomis apskritai yra pažangą skatinantis, o ne 

ją slopinantis faktorius. 

niui gauti. Panašiai, jeigu patentas negali būti apdraustas, arba net būda- 
mas apdraustas negarantuoja efektyvios apsaugos, turi būti griebiamasi 
kitokių priemonių, kad investavimas būtų saugus; tarp jų — kainų politi- 
ka, kuri leidžia nurašyti pagrindinį kapitalą greičiau nei šiaip jau būtų 
racionalu, papildomos investicijos norint sukurti perteklinius pajėgumus 
vien del konkurentų puolimo ar gynimosi nuo jų. Arba jeigu neįmano- 
ma iš anksto sudaryti ilgalaikių kontraktų, gali būti randama kitų prie- 
monių perspektyviems klientams susieti su įmone. 

Ekonomistas ar valstybės pareigūnas, analizuodamas tokią verslo stra- 
tegiją tik statiniu aspektu, regi kainų politiką, kuri jam atrodo grobuo- 
niška, ir gamybos apimčių ribojimą, kuris jam tolygus gamybinių pajė- 
gumų švaistymui. Jis nemato, kad šios rūšies ribojimai amžinos kaitos 
sąlygomis tera ilgalaikės ekspansijos epizodai, dažnai neišvengiami; jie 
veikiau saugo negu varžo tą ekspansiją. Čia paradokso yra ne daugiau nei 
posakyje, kad automobiliai važiuoja greičiau negu šiaip jau jie važiuotų 
kaip tik del to, kad turi stabdžius. 

2. Tai ryškiausiai matyti tuose ekonomikos sektoriuose, kur nuolat 
jaučiamas naujų dalykų bei metodų poveikis esamai pramonės struktū- 
rai. Geriausias būdas susidaryti aiškią ir realistinę nuomonę apie pramo- 
nės strategiją — panagrinėti elgesį naujų koncernų ar pramonės šakų, ku- 
rios diegia naujas prekes ar procesus (pavyzdžiui, aliuminio pramonė) 
arba pertvarko visą pramonę ar jos dalį (kaip, pavyzdžiui, senoji Stan- 
dard Oil kompanija). 

Kaip matėme, tokie koncernai yra agresoriai iš prigimties ir jie grie- 
biasi tikrai veiksmingų konkurencijos ginklų. Jų įsiveržimas tik labai re- 
tai nepaspartina bendrojo produkto kokybinio ar kiekybinio augimo, 
nes jie taiko naujus metodus (net jeigu niekada jų visiškai neišnaudoja) ir 
kaip konkurentai spaudžia senąsias įmones. Tačiau šie agresoriai, norė- 
dami pulti arba gintis, be savo produktų kainos ir kokybės svertų, turi 
manipuliuoti ir kitokia ginkluote; ši nuolatinė strateginė manipuliacija 
kiekvienu laiko momentu atrodo taip, tarsi jie siektų tik mažinti produk- 
cijos apimtį ir palaikyti aukštas kainas. 

Viena vertus, didžiausi planai daugeliu atvejų apskritai negalėtų būti 
įgyvendinami, jeigu nebūtų iš anksto žinoma, kad konkurentus slopins 
dideli kapitalo reikalavimai arba patirties stoka, arba kad bus priemonių 

jiems susilpninti ar juos sulaikyti ir laimeti laiko bei erdvės tolesniems 
žingsniams. Ner finansinė kitaip neįveikiamų konkurentų kontrolė bei 
privilegijos (pavyzdžiui, geležinkelio bilietų nuolaidos), kurios žeidžia dau- 
gelio žmonių sąžiningos konkurencijos pojūtį, iš ilgalaikės bendrojo pro- 
dukto augimo perspektyvos pasirodo kitokioje šviesoje *; jos gal: būti 
priemone, šalinančia kliūtis, kurias privačios nuosavybės institucija stato 
pažangos kelyje. Socialistinėje visuomenėje laimeti laiko ir erdvės taip 
pat gali būti reikalinga, tačiau ten jie parūpinami centrinės valdžios įsa- 
kais. 

Kita vertus, verslas daugeliu atvejų būtų neįmanomas, jeigu iš pat 
pradžių nebūtų žinoma, kad per ypač palankią padėtį, pasinaudojus kai- 
nų, kokybės ir kiekybės svertais, bus galima gauti tokį pelną, kurio pa- 
kaks išsilaikyti, jei padėtis virs ypač nepalankia, nors ją ir bus bandoma 
įveikti panašiu būdu. Tad velgi reikalinga strategija, kuri trumpalaikėje 
perspektyvoje dažnai atrodys kaip konkurencijos ribojimas. Sekmės at- 
veju tokia strategija dažniausiai leidžia vargais negalais pasiekti tikslą. 
Tačiau ypatingos sėkmės atveju ji leidžia gauti daug didesnį pelną nei 
būtinoji investicija. Būtent tokie atvejai yra tas masalas, kuris vilioja ka- 
pitalą eiti neišmintais takais. Tokios sėkmės vilionė iš dalies paaiškina, 
kodėl toks didelis kapitalistinio pasaulio sektorius dirba veltui: XX a. 
3-iojo dešimtmečio viduryje, ekonominio bumo įkarštyje, beveik pusė 
JAV verslo korporacijų dirbo nuostolingai, be pelno arba su tokiu pelnu, 
* Padarytoji išlyga, mano manymu, pašalina bet kokią dingstį dėl šio teiginio įsižeisti. 
Kad ji nepasirodyrų nepakankamai aiškiai suformuluota, leisiu sau pakartoti, kad eko- 
nominiai argumentai visiškai neliečia moralinio šių dalykų aspekto. Skaitytojui galima 
priminti, kad nagrinėdamas net neabejotinai nusikalstamus veiksmus kiekvienas civi- 
lizuotas teismas turi išsiaiškinti galutinį ukslą, dėl kurio padarytas nusikaltimas ir nu- 
statyti, ar turi reikšmės tai, kad kai kurie nusikalstamo veiksmo padariniai gali būti 
visuomenei naudingi. 

Rimtesnis būtų kitas prieštaravimas. Jeigu įmonė gali sėkmingai verstis naudoda- 
ma tik tokias priemones, ar tai jau savaime nėra įrodymas, kad ji negali visuomenei 
duoti jokios naudos? Šiam požiūriui paremti gali būti pateiktas visai paprastas įrody- 
mas. Tačiau tokiam įrodymui reikalinga labai stipri ceteris paribus išlyga. Tai reiškia, 
kad jis galioja tik esant tokioms sąlygoms, kurios yra beveik nesuderinamos su kūrybi- 
nio naikinimo procesu — su kapitalizmo realybe. Tai rodo nagrinėjamos praktikos 
panašumas į patentavimo praktiką. 

kuris, jei jis būtų buvęs numatytas, nebūtų galėjęs pritraukti įdėtų pa- 
stangų ir padarytų išlaidų. 

Tačiau mūsų argumentas galioja ne tik naujiems koncernams, meto- 
dams ir pramonės šakoms. Seni koncernai ir įsitvirtinusios pramonės ša- 
kos, nesvarbu tiesiogiai puolamos ar ne, vis tiek gyvena amžinosios vėt- 
ros sąlygomis. Per kūrybinio naikinimo procesą susiklosto sąlygos, kai 
žūsta įmonės, galėjusios intensyviai ir naudingai gyvenu, jei tik būtų pa- 
jegusios atlaikyti vieną audrą. Be šių bendrųjų krizių arba depresijų, at- 
skiruose ūkio sektoriuose kartais klostosi padėtis, kai raidai būdinga sparti 
duomenų kaita taip dezorganizuoja pramonės šaką, kad atsiranda ne- 
funkcionalių nuostolių ir nefunkcionalaus nedarbo. Žinoma, nėra prasmės 
konservuoti pasenusias pramonės šakas; tačiau verta mėginti sulaikyti jų 
žlugimą ir stengtis chaotišką bėgimą, kuris gali sukelti visos ekonomikos 
krizę, paversti tvarkingu atsitraukimu. Atitinkamai, tose pramonės šako- 
se, kuriose jau pasėta velnio sėkla, bet kurios dar kopia aukštyn, o ne 
smunka, verta galvoti apie tvarkingą puolimą *. 

Žinoma, visa tai yra banaliausi sveiko proto samprotavimai. Tačiau į 
juos nekreipiama dėmesio su tokiu atkaklumu, kad kartais kyla abejonių 


> Geras pavyzdys, iliustruojantis šią mintį ir beveik visą mūsų argumentaciją yra poka- 
rinė automobilių ir sintetikos pramonė. „Surežisuorą“ konkurencijos prigimtį ir vertę 
atskleidžia automobilių pramonės raida. Geri laikai baigėsi maždaug 1916 m. Daugy- 
bė įmonių, kurios vis dar skverbėsi į pramonę, buvo sunaikintos iki 1924 m. Po nuož- 
mios kovos del gyvybės ar mirties iškilo trys koncernai, kurie dabar parduoda daugiau 
kaip 8096 visos produkcijos. Jie veikia konkurencinio spaudimo sąlygomis, nes nepai- 
sant jau užimtų pozicijų, gerai organizuotos pardavimo ir aptarnavimo sistemos pra- 
našumo, mažiausias aplaidumas tobulinant savo produkciją ir gerinant jos kokybę ar 
koks nors mėginimas sudaryti monopolinius susitarimus tuojau pat sužadintų naujus 
konkurentus. Jų tarpusavio santykiams būdinga veikiau abipusė pagarba, negu kon- 
kurencija: jie susilaiko nuo tam ukrų agresyvių veiksmų (be kita ko, taip nebūtų tobu- 
los konkurencijos sąlygomis); jie lenktyniauja tarpusavyje ir renka taškus, diegdami 
pažangiausią technologiją. Tokia raida trunka jau penkiolika metų, ir toli gražu ne- 
akivaizdu, kad jeigu šiuo laikorarpiu būtų vyravusios tobulos konkurencijos sąlygos, 
visuomenei būtų siūlomi geresni ir pigesni automobiliai, o koncernų darbininkams — 
aukštesni atlyginimai ar didesnės užimtumo garantijos. Sintetinio pluošto pramonės 
„geri laikai" buvo 3-iajame dešimtmetyje. Šis pavyzdys dar geriau negu ankstesnysis 
rodo, kokie bruožai būdingi verslui, diegiančiam naują prekę į anksčiau visiškai užim- 


tas sritis, taip pat toji strategija, kurios tenka griebtis tokiomis sąlygomis. Yra ir kai 

dėl žmonių nuoširdumo. Šalia tos kūrybinio naikinimo raidos realybės, 
kuri paprastai atsispindi knygose ir paskaitose apie ekonominius ciklus, 
yra dar vienas verslo savitvarkos aspektas, nepatenkantis į mūsų teoretikų 
akiratį. Kartelinio tipo „prekybos suvaržymai“, kaip ir tylūs susitarimai 
dėl kainų, gali būti veiksmingi vaistai depresijos sąlygomis. Šia prasme 
jie gali pasitarnauti ne tik pastovesniam, bet ir didesniam bendrojo pro- 
dukto augimui negu galėtų garantuoti visiškai nevaldomas veržimasis į 
priekį, kurio kelią neišvengiamai nusėja katastrofos. Taip pat negalima 
sakyti, jog tokios katastrofos vis vien įvyktų. Mes žinome tai, kas konkre- 
čiai jau įvyko. Tačiau mes menkai tesuprantame tai, kas galėjo įvykti, 
jeigu visų tų varžtų išvis nebūtų buvę, ypač jei nepamirštame didžiulės 
raidos spartos. 

Net išplėtus mūsų argumento galiojimą, jis vis vien dar neapima visų 
ribojimo ar reguliavimo atvejų, daugelis iš kurių neabejotinai turi neigia- 
mos įtakos ilgalaikei gamybos plėtrai; beje, dažnai nekritiškai manoma, 
kad tokios įtakos turi visa ši strategija. Ir net tais atvejais, kuriuos mūsų 
argumentas aprėpia, galutinis poveikis priklauso nuo aplinkybių ir nuo 
būdo bei laipsnio, kuriuos kiekvienu atveju panaudoja tam tikra pramo- 
nės šaka. Žinoma, gali būu, kad viską apimanti kartelių sistema trukdytų 
pažangai, bet taip pat gali būti, kad ji mažesniais visuomeniniais ir priva- 
čiais kaštais įgyvendintų visa tai, ką tariamai įgyvendina tobula konku- 
rencija. Štai kodėl mūsų argumentas nėra nukreiptas prieš valstybės re- 
guliavimą. Jis rodo, kad nėra pagrindo beatodairiškam „trestų triuškini- 
mui“ ar persekiojimui visa to, kas laikoma prekybos varžymu. Raciona- 
lus ir nebaudžiamas valstybinis ekonomikos reguliavimas pasirodo esąs 
nepaprastai delikatus uždavinys, kurio sprendimą galima patikėti toli gražu 
ne kiekvienai valstybės agentūrai, ypač kai aplinka priešiška stambiajam 
verslui “. Argumentas, kuriuo siekiama paneigti viešpataujančią :eoriją 
bei tas išvadas, kurios jos pagrindu daromos apie ryšį tarp šiuolaikinio 


kurių kirų skirtumų. Tačiau iš esmės abu atvejai —- panašūs. Kiekybinė ir kokybinė 
sintetinių produktų ekspansija yra visiems žinomas dalykas. Tačiau sparti šios pramo- 
nės pažanga visą iaiką vyko ribojant konkurenciją. 

Deja, šis teiginys yra ne mažesnė, bet gal net didesnė, kliūtis tarpusavio supratimui 
ekonominės politikos klausimais negu pati radikaliausia opozicija valstybiniam regu- 


liavimui. Politikai, valstybiniai pareigūnai ir ekonomistai dar gali iškęsti tai, ką man- 

kapitalizmo ir bendrojo produkto augimo, pars kuria kitą :e0777g, t.y. 
kitą požiūrį į faktus ir kitą jų interpretacijos principą. Mums to pakanka. 
Toliau trekalba faktai. 

3. Dabar keletas žodžių apie „kainų neelastingumą", kuriam pasta- 
ruoju metu skiriama tiek daug dėmesio. Iš tikrųjų tai tėra tos pačios pro- 
blemos, kurią aptarėme, atskiras aspektas. Neelastingumą apibrėšime taip: 
kaina yra neelastinga, jeigu ji yra mažiau jautri paklausos ir pasiūlos sąly- 
gų pokyčiams, nei ji būtų viešpataujant tobulai konkurencijai ?. Kiekybi- 
niu požiūriu, kainų neelastingumo laipsnis priklauso nuo maravimo me- 
todo ir todėl yra ginčytinas. 

Tačiau kad ir kokia būtų medžiaga ar metodas, visiškai aišku, kad 
kainos toli gražu nera tokios neelastingos, kaip atrodo. Yra daug priežas- 
čių, del kurių tai, kas realiai yra kainos pasikeitimas, neatsispindi statisti- 
kos veidrodyje; kitaip sakant, kodėl yra taip daug tariamo neelastingu- 
mo. Atkreipsiu dėmesį tik į vieną klasę tokių priežasčių, kurios glaudžiai 
susijusios su čia analizuojamais faktais. 

Jau rašiau apie naujų prekių įsiveržimo reikšmę kapitalizmo raidai ap- 
skritai ir apie specifinę jų reikšmę jo konkurencijos mechanizmui. Nauja 
prekė gali sugriauti anksčiau buvusią struktūrą, nes patenkina tam tikrą 
norą daug mažesne kaina už paslaugos vienetą (pavyzdžiu gali būti trans- 
porto paslaugos) ir vis dėlto jokia atskira registruota kaina gali nepasikeisti; 
lankstumą šia prasme gali lydėti nelankstumas formalia prasme. Yra ir kitų 
atvejų, ne šio tipo, kai mažesnė kaina yra vienintelis naujos prekių rūšies 
pasirodymo rinkoje motyvas; tuo tarpu senoji rūšis išlaiko seną kainą — dar 
vienas kainų sumažinimas, kuris tiesiogiai nepasireiškia. Be to, didžioji dau- 


dagumo sumetimais pavadinčiau „ekonominio rojalizmo" opozicija. Tačiau jiems daug 
sunkiau iškęsti abejones jų kompetencija, kurios mus ypač užplūsta žiūrint į įstatym- 
davių intelektines pastangas. 

Šis apibrėžimas yra pakankamas mūsų tikslui, tačiau jis nebūrų pakankamas kitiems 
tikslams. Žr. D. D. Humphrey straipsnį leidinyje Journal of Political Economy, Octo- 
ber 1937 ir E. S. Masono straipsnį leidinyje Review of Economic Statistios, May 1938. 
Profesorius Masonas, be kira ko, parodė, kad priešingai paplitusiam įsitikinimui kainų 
neelastingumas nedidėja, arba jis nėra didesnis nei buvo prieš keturiasdešimt metų; šis 
rezultatas jau pats savaime diskredituoja kai kurias šiuolaikinės kainų neelastingumo 
doktrinos išvadas. 

guma naujų vartojimo prekių, ypač visa šiuolaikine buitinė techninė apa- 
ratūra, pradedamos diegti dar eksperimentiškai, dar neištobulintos; būda- 
mos tokio lygmens jos niekada negali užimti visos potencialios rinkos. T'ai- 
gi produktų kokybės gerinimas yra praktiškai visuotinis atskirų koncernų 
ir pramonės šakų raidos bruožas. Nepriklausomai nuo to, ar šis kokybes 
gerėjimas reikalauja papildomų kaštų, ar ne, vienetinė tobulesnė prekės 
kaina negali būti laikoma neelastinga be papildomos analizės. 

Žinoma, yra daugybė tikro kainų neelastingumo arvejų: kainos būna 
pastovios dėl verslo politikos, dėl jų keitimo problemų (pavyzdžiui, kai- 
nos, kurias kartelis nustatė po sunkių derybų). Norint įvertinti šio fakto 
poveikį ilgalaikei gamybos apimčiai, pirmiausia būtina suprasti, kad šis 
neelastingumas iš esmės yra trumpalaikis. Nėra rimtų ilgalaikio kainų 
neelastingumo atvejų. Analizuodami kiekvienos bent kiek reikšmingos 
pramonės šakos ar pramoninių prekių grupės raidą per tam tikrą laiko 
tarpą beveik visada atrandame, jog ilgainiui kainos neišvengiamai prisi- 
taiko prie technologinės pažangos — dažnai prisitaikydamos jos smunka 
tiesiog fantastiškai *, — jeigu šio smukimo nesulaiko pinigų ar tiesioginės 
politikos įvykiai arba, kai kuriais atvejais, autonominiai atlyginimų dy- 
džio pokyčiai, į kuriuos, žinoma, taip pat turi būti atsižvelgiama darant 
atitinkamas korekcijas, lygiai kaip ir darant korekcijas dėl produktų ko- 
kybės pokyčių ?. Mūsų ankstesnioji analizė parodė, kodel kapitalizmo 
evoliucijos procesas kaip tik toks ir turi būti. 

Visa, ko siekia nagrinėjamoji verslo strategija, kiekvienu atveju visa, 
* Paprastai jos smunka ne taip staigiai, kaip smuktų tobulos konkurencijos sąlygomis. 
Tačiau tai yra tokia tiesa, kuri galioja tik ceteris paribus, ir dėl šios išlygos teiginys 
praranda visą praktinį reikšmingumą. Apie tai jau kalbėjau anksčiau ir prie to dar 
grįšiu ($ 5). 

* Kalbant apie dalyką visuomenės gerovės požiūriu, derėtų priimti kitokį apibrėžimą nei 
šis ir apie kainų pokyčius spręsti pagal tai, kiek darbo valandų tenka dirbti, kad užsi- 
dirbrum tuos dolerius, už kuriuos galima nusipirkti tam tikrą pramoninių prekių kiekį 
(žinoma, reikia atsižvelgti ir į kokybės pokyčius). Mes taip jau darėme dėstydami anks- 
tesnį argumentą. Tokiu atveju atsiskleidžia tikrai įspūdinga ilgalaikė kainų smukimo 
ir elastingumo tendencija. Kainų kaita iškelia kirokią problemą. Jeigu ji atspindi mo- 
netarinių faktorių poveikį, nagrinėjant neelastingumą daugeliu atvejų jų galima nepai- 
syti. Tačiau jeigu ji atspindi bendrą visų gamybos šakų didėjančio efektyvumo povei- 


kį, į juos reikia atsižvelgti. 

ką ji gali pasiekti, - bandymas išvengti sezoninių, atsitiktinių ar ciklinių 
kainų svyravimų ir atsižvelgti tik į fundamentalią sąlygų, kurios lemia 
šiuos svyravimus, kaitą. Kadangi šie fundamentalūs pokyčiai reiškiasi lė- 
tai, tai ir kainos keičiamos iš lėto, paprastai senosios kainos lieka tol, kol 
neišryškėja santykinai tvarūs naujųjų kontūrai. Specialiąja terminologija 
sakoma, kad taikant šią strategiją mėginama judėti pagal žingsninę funk- 
ciją, artėjančią prie tendencijos. Tikra ir sąmoningai vykdoma kainų ne- 
elastingumo politika kaip tik tai ir reiškia. Faktiškai tai pripažįsta daugu- 
ma ekonomistų, bent jau sprendžiant iš jų darbų. Nors kai kurie jų argu- 
mentai apie neelastingumą galioja tik ilgalaikiams reiškiniams (pavyz- 
džiui, dauguma argumentų, teigiančių, kad kainų neelastingumas nelei- 
džia technologinės pažangos vaisiams pasiekti vartotojo), praktiškai jie 
nagrinėja pirmiausia ciklinį neelastingumą ir ypač tą faktą, kad dauguma 
kainų nesmunka arba negreitai smunka recesijų ir depresijų metu. Tad 
tikrasis klausimas yra tas, kaip šis trumpalaikis neelastingumas !? gali at- 
siliepti ilgalaikiam bendrojo produkto didėjimui. Šiuo požiūriu vienin- 
telė išties rimta problema yra tokia: kainos, kurios nesmunka rimtos re- 
cesijos ar depresijos metu, neabejotinai turi įtakos verslo padėčiai per šias 
ciklo fazes; jei toji įtaka yra akivaizdžiai neigiama, tai daro padėtį sunkes- 
nę nei ji būtų, jei kainos būtų visiškai elastingos — žala, kuri daroma 
kiekvienu atskiru momentu, gali taip pat neigiamai atsiliepti vėlesniam 
ekonomikos atsikūrimui bei pakilimui ir pastoviai smukdyti bendrojo 
produkto didėjimo tempus, t.y. daryti juos mažesnius nei įprastinius, jei 
tokio nelankstumo nebūtų. Šiam požiūriui paremti yra vartojami du ar- 
gumentai. 

Norėdami išsiaiškinti pirmojo didžiausią įtaką, tarkime, kad pramo- 
nės šaka, kuri recesijos metu nemažina kainų, parduoda tokį patį pro- 
dukto kiekį, kokį ji parduotų jas sumažinusi. Tokiu atveju pirkėjų kiše- 


'* Reikia pastebėti, kad „trumpalaikis“ šiuo atveju gali reikšti ilgesnį laiko tarpą nei pa- 
prastai, kartais dešimtį metų ar net daugiau. Tas ciklas nėra vienas, vienu metu veikia 
keli nevienodos trukmės ciklai. Vienas iš pačių svarbiausių trunka maždaug devyne- 
rius su puse metų. Svarbiausi struktūriniai pokyčiai, reikalaujantys kainų adaptacijos, 
taip pat vyksta maždaug tokios par trukmės periodais. Ypač ryškių pokyčių mastai 
atsiskleidžia tik per daug ilgesnius periodus. Norint įvertinti aliuminio, viskozės ar 


automobilių kainų pasikeitimo mastą reikia nagrinėti maždaug 45 metų periodą. 

nės ištuštėja ta suma, kuria toji šaka pasipelno iš nelankstumo. Jeigu pir- 
kėjai yra žmonės, kurie išleidžia visa, ką gali, ir jeigu toji pramonės šaka 
ar tie, kurie gauna jos grynąsias pajamas, patys neišleidžia gautų papildo- 
mų lėšų, o jas laiko nenaudojamas arba jomis apmoka bankų paskolas, 
tada bendras ekonomikos išlaidų lygis gali sumažėti. Kai taip atsitinka, 
gali nukentėti kitos pramonės šakos ar įmonės, ir jeigu jos savo ruožtu 
pradeda riboti gamybos apimtį, gali pradėti didėti depresijos padariniai. 
Kitaip sakant, neelastingumas gali paveikti nacionalinių pajamų lygį ir jų 
pasiskirstymą taip, kad arba sumažės apyvarta, arba padaugės laisvų lėšų, 
arba padidės tai, kas populiariai klaidingai vadinama santaupomis. Iš prin- 
cipo toks atvejis yra galimas. Tačiau skaitytojui turėtų būti nesunku su- 
vokti !!, jog tokių atvejų praktinė reikšmė, jei tokios apskritai esama, yra 
labai menka. 

Antrasis argumentas apeliuoja į kitus padarinius, kuriuos gali turėti 
kainų neelastingumas. Jeigu kurioje nors pramonės šakoje ar sektoriuje 
dėl jo papildomai mažinama gamyba, t.y. jei ji mažinama labiau nei pa- 
prastai per depresiją, ji sukelia didesnį nedarbą — dėl to dažniausiai prie- 
kaištaujama kainų neelastingumui - bei atitinkamai mažinamos bendro- 
sios išlaidos. Šis argumentas kartoja pirmojo argumento žingsnius. Jo 
praktinę reikšmę gerokai menkina - nors ekonomistai nesutaria dėl mas- 
to — toji aplinkybė, kad svarbiausiais atvejais kainų neelastingumas kaip 
tik priklauso nuo mažo paklausos jautrumo trumpalaikiams kainų poky- 
čiams. Žmonės, kurie depresijos metu baiminasi dėl savo ateities, vargu 
ar pirks naują automobilį, net jeigu jo kaina sumažės 2590, ypač jeigu 
pirkinys gali būti nesunkiai atidėtas arba jeigu sumažėjusi kaina kelia dar 
didesnio mažėjimo viltį. 

Tačiau net nepaisant šios aplinkybės, argumentas nėra pagrįstas, nes 
jį vėl diskredituoja ceteris paribus išlyga, kuri yra nepriimtina kalbant 
apie kūrybinio naikinimo procesą. Iš fakto (jei tai apskritai faktas), kad 


"! Norint tuo įsitikinti reikia kruopščiai išnagrinėti visas prielaidas, ir ne tik šiuo įsivaiz- 
duotu aiškiu atveju, bet ir mažiau aiškiais atvejais, kurių praktinė tikimybė yra dides- 
nė. Be to, nereikia pamiršti, kad pelnas, gaunamas išlaikant aukštas kainas, gali būti 
priemonė, apsauganti nuo bankroto ar bent jau nuo būtinybės nutraukti veiklą - nuo 
dviejų dalykų, kurie gali daug veiksmingiau įsukti smukimo „ydingąją spiralę" negu 


galimas bendrųjų išlaidų mažėjimas. Žr. komentarą antrajam argumentui. 

esant elastingesnėms kainoms ceteris paribus galėtų būti parduota dau- 
giau prekių, neišplaukia, kad būtų daugiau minėtų prekių ar didesnė 
bendroji produkcija ir, vadinasi, didesnis užimtumas. Jeigu tariame, 
kad nemažinant kainų stiprėja padėtis tų pramonės šakų, kurios laikosi 
tokios politikos (dėl to, kad padidėja jų pajamos arba kad jos išvengia 
rinkos chaoso), t.y. jeigu toji politika yra kažkas daugiau nei klaida, tai 
tokia politika galėtų paversti tvirtovėmis tai, kas kitu atveju būtų naiki- 
nimo centrai. Kaip jau matėme anksčiau, bendrasis produktas ir užim- 
tumas gali išlikti didesni esant tokiems suvaržymams, negu jie būtų, 
jeigu depresijai būtų leidžiama sugriauti visą kainų struktūrą '*. Kitaip 
sakant, kapitalistinės evoliucijos sukurtomis sąlygomis tobulas ir vi- 
suotinis kainų elastingumas per depresiją galėtų dar labiau destabili- 
zuoti sistemą, užuot ją stabilizavęs (kaip tai, be abejo, įvyktų bendro- 
sios teorijos numatomomis sąlygomis). Ir vėl tai dažnai pripažįstama 
tais atvejais, kai ekonomistas simpatizuoja kieno nors interesams, pa- 
vyzdžiui, darbininkų ir žemdirbių; tokiais atvejais jis lengvai sutinka, 
jog tai, kas atrodo kaip neelastingumas, gali būti ne daugiau kaip regu- 
liuojamoji adaptacija. 

Skaitytoją galbūt šiek tiek stebina, kad tiek nedaug lieka iš doktri- 
nos, kuri taip išgarsėjo paskutiniaisiais metais. Kainų nelankstumas kai 
kuriems žmonėms tapo ryškiausiu kapitalizmo defektu ir vos ne svar- 
biausiu veiksniu aiškinant depresijų priežastis. Tačiau čia nėra nieko 
nuostabaus. Individai ir grupės griebiasi kiekvieno „atradimo“, jeigu 
tik jis atitinka politinę dienos tendenciją. Kainų nelankstumo doktri- 
na, turinti dar ir tiesos grūdą, toli gražu nėra blogiausias šios rūšies 
atvejis. 

4. Dar viena doktrina, virtusi beveik šūkiu, teigia, kad stambaus ver- 
slo epochoje svarbiausias verslininko veiklos motyvas yra išsaugoti esamų 
investicijų vertę, arba konservuoti kapitalą, o tai gresia tuo, kad būsiąs 
stabdomas kaštų mažinimas. Vadinasi, kapitalistinė tvarka tampanti ne- 
suderinama su pažanga. 

Kaip matėme, pažanga neišvengiamai naikina kapitalą toje srityje, su 


!2  Kalbanc teoretiko kalba, depresinė paklausos kreivė galėtų pasislinkti žemyn daug 
smarkiau, jeigu būtų atleisti visi kainų stabdžiai. 


109 


II dalis AR KAPITALIZMAS GALI IŠLIKTI? 


kuria konkuruoja nauja prekė ar gamybos būdas. Esant tobulai konku- 
rencijai senosios investicijos turi būti adaptuojamos prie naujų sąlygų su 
nuostoliais arba išvis palaidojamos; tačiau kai nėra tobulos konkurenci- 
jos ir kai kiekvieną pramonės sritį kontroliuoja vos keli dideli koncernai, 
jie gali įvairiais būdais gintis nuo jų kapitalo struktūrai gresiančių pavojų 
ir mėginti be nuostolių išlaikyti kapitalinę balanso dalį; kitaip sakant, jie 
gali kovoti ir kovoja su pačia pažanga. 

Jei ši doktrina vien formuluoja specifinį ribojančios verslo strategi- 
jos aspektą, tai nėra reikalo ką nors pridurti prie šiame skyriuje jau 
išdėstyto argumento. Kalbant apie tokios strategijos ribas ir apie jos 
funkcijas per kūrybinio naikinimo procesą, galima tik pakartoti, kas 
jau sakyta. Tai tampa akivaizdu, kai suvoki, kad kapitalo vertės konser- 
vavimas yra tas pat, kas pelno konservavimas. Faktiškai šiuolaikinėje 
teorijoje sąvoka „dabartinė grynoji turto vertė" (=kapitalo vertė) dažnai 
vartojama vietoje sąvokos „pelnas“. Žinoma, tiek turto vertė, tiek pel- 
nas nėra paprasčiausiai konservuojami, juo siekiama turėti kiek galima 
didesnius. 

Tačiau priekaištai del to, kad stabdomas kaštų mažinimo procesas, 
reikalauja bent trumpo komentaro. Šiek tiek pagalvojus matyti, jog tam 
pakanka išnagrinėti konkretų atvejį. Tarkime, kad koncernas turi pa- 
tentą tam tikram technologiniam sprendimui, kurio įdiegimas pareika- 
lautų iš dalies arba visiškai nurašyti visas jo gamyklas ir įrenginius. Ar 
siekiant išsaugoti kapitalo vertę, būtų susilaikoma įdiegti šį sprendimą, 
jeigu koncerno vadovybė, nekaustoma kapitalistinių interesų, tarsi so- 
cialistinė direkcija, galėtų ir norėtų jį panaudoti visos visuomenes la- 
bui? 

Čia vėl knieti pažvelgti į faktus. Šiuolaikinis koncernas, kai tik jis 
pasijunta galįs sau tai leisti, pirmiausia steigia tyrimų padalinį, kuris už- 
sidirba duoną ir sviestą išradyba. Tokia praktika tikrai nerodo bjaurėji- 
mosi technologine pažanga. Čia nepadės ir nuoroda į tuos atvejus, kai 
koncernų įsigyti patentai nebuvo panaudoti iš karto ar nebuvo panaudo- 
ti apskritai. Juk tam galėjo būti visai suprantamų priežasčių; pavyzdžiui, 
užpatentuotas procesas gali pasirodyti išvis netikęs arba netinkamas tam, 
kad jį būtų galima komerciškai naudoti. Nei parys išradėjai, nei ekono- 
mistai tyrinėtojai, nei valdžios pareigūnai nėra nešališki šių dalykų teisė- 

jai; remdamiesi tik jų protestais ar raportais galime susidaryti labai iš- 
kreiptą vaizdą V. 

Tačiau mums rūpi teorinė puse. Kiekvienas sutinka, kad tiek privataus 
koncerno vadovybė, tiek socialistinė administracija tuos patobulinimus 
įdiegrų, jeigu būtų tikimasi, kad naudojant naują metodą bendri gaminio 
kaštai bus mažesni nei naudojant senąjį. Vyrauja įsitikinimas, kad jeigu ši 
sąlyga nera patenkinta, tada privati valdyba nediegrų kaštus mažinančio 
metodo tol, kol nebūtų nurašytos esamos gamyklos bei įrenginiai, tuo tar- 
pu socialistinė administracija, rūpindamasi visuomenės gerove, keistų se- 
nąjį metodą nauju kaštus mažinančiu metodu iškart, kai tik toks metodas 
būtų atrastas, t.y. nepaisydama kapitalo vertės. Iš tikrųjų taip nėra ““. 

Privataus koncerno vadovybė, jeigu ji vadovaujasi pelno paskatomis, 
nėra labiau negu socialistinė administracija suinteresuota išlaikyti kiek- 
vieno pastato ar mašinos vertę. Ji tik siekia, kad grynoji viso turto vertė, 
kuri yra lygi diskontuotai numatomų grynųjų pajamų vertei, būtų kuo 
didesnė. Tai reiškia, kad ji visada diegs naują gamybos metodą, jeigu 
tikėsis, kad jis ateityje duos didesnį pajamų srautą atitinkamam būsimų- 
jų išlaidų srautui, negu jų duoda jau naudojamas metodas; abu srautai 
diskontuojami dabarties atžvilgiu,. Praeities investicijų vertė, nepriklau- 
somai nuo paralelinių skolų įsipareigojimų, o šiuos tenka padengti — ne- 
turi jokios reikšmės arba turi ją tik ta prasme ir tokiu mastu, kokiu ji taip 
pat gali atsirasti skaičiavimuose, kuriais remiasi socialistinės administra- 
cijos sprendimai. Jeigu senų įrenginių naudojimas taupo išlaidas paly- 
ginti su neatidėliojamu naujų metodų diegimu, šis jų tarnavimo vertės 
likutis turi neabejotinos reikšmės tiek kapitalistinės, tiek socialistinės va- 
dovybės sprendimui; visais kitais požiūriais joms abiejoms „kas buvo, tas 
3 Beje, reikia pastebėti, kad aprariamoji suvaržymų praktika, tarus, kad jos mastai pa- 
kankamai reikšmingi, turėtų ir tam tikrų kompensacinių padarinių visuomenės gero- 
vei. Juk tie kriūkai, kurie kalba apie pažangos saboravimą, ruo pat metu pabrėžia 
socialinius sparčios kapitalizmo pažangos kaštus, ypač nedarbą, kurį toji sparta impli- 
kuoja ir kurį galėtų šiek tiek sušvelninti jos sulėtėjimas. Tad ar jų požiūriu technologi- 
nė sparta yra per didelė ar per maža? Jiems derėtų šiuo klausimu apsispręsti. 

Reikia pažymėti, kad net jeigu šis argumentas būtų pagrįstas, jis vis vien būtų nepa- 
kankamas pagrįsti tezei, kad kapitalizmas tokiomis sąlygomis būtų „nesuderinamas su 
technologine pažanga". Jis įrodytų tik tai, jog kai kuriais atvejais nauji metodai įdie- 


giami neiškart. 

pražuvo“, ir bet koks mėginimas išsaugoti praeities investicijų vertę prieš- 
tarautų tiek pelno siekio principams, tiek ir socialistiniam administrato- 
riui nustatytoms taisyklėms. 

Netiesa, kad privačios įmonės, kurių įrenginių vertei kelia grėsmę nauji 
jų jau įgyti metodai (jeigu jos jų neturi, nėra jokios problemos ir jokio 
pagrindo priekaištams), diegs naująjį metodą tik jeigu bendri vienetiniai 
jo kaštai bus mažesni nei vienetiniai senojo metodo kaštai arba jeigu se- 
noji investicija bus visiškai nurašyta paga/ grafiką, sudarytą iki naujojo 
metodo atradimo. Juk jeigu tikimasi, kad naujos mašinos, jas įrengus, 
tarnaus ilgiau už anksčiau numatytą senų mašinų naudojimo periodą, jų 
diskontuota likutinė tos datos vertė bus dar vienas turtas, į kurį turi būti 
atsižvelgiama. Dėl tų pačių priežasčių, netiesa, kad socialistinė administ- 
racija, racionaliai veikdama, visada ir iš karto diegrų bet kurį naują meto- 
dą, žadantį gamybą mažesniais bendrais vienetiniais kaštais; netiesa ir tai, 
kad tokia praktika būtų visuomenei naudinga. 

Tačiau yra dar vienas elementas "?, kuris turi esminės įtakos tokio 
tipo elgesiui ir kuris paprastai nepastebimas. Jį galima pavadinti kapitalo 
ex ante konservavimu tikintis ateities patobulinimų. Dažnai, jeigu ne daž- 
niausiai, verslovė sprendžia ne paprastą klausimą, diegti ar nediegti naują 
gamybos metodą, kuris yra geriausias iš esamų ir kuris reikiamą laiko 
tarpsnį gali išlikti toks. Paprastai naujo tipo mašina tėra grandis ištisoje 
patobulinimų grandinėje ir ji gali greit pasenti. Tokiu atveju būtų aki- 
vaizdžiai neracionalu judėti nuo grandies prie grandies, nepaisant kiek- 
vieną kartą patiriamų kapitalo nuostolių. Svarbiausias klausimas, kuris 
tada iškyla — kurią grandį verslovė turi keisti. Atsakymas į jį iš esmės turi 
būti kompromisas tarp alternatyvių siūlymų, dažniausiai remiamų spėji- 
mu. Tačiau paprastai kurį laiką tenka lūkuriuoti, nes reikia išsiaiškinti, 
kaip elgiasi visa toji grandinė. O pašaliečiui tai gali atrodyti kaip mėgini- 
mas slopinti pažangą norint išsaugoti es2m4 kapitalo vertę. Tačiau net 
pats kantriausias iš visų „draugų“ pradėtų maištauti, jeigu socialistinė 
administracija būtų tiek kvaila, kad vadovaudamasi teoretiko patarimu 
kiekvienais metais verstų į šiukšlyną savo gamyklas ir įrenginius. 


5 Žinoma, čia yra ir kirų elementų. Skaitytojas malonės suprasti, jog analizuojant kelis 


principinius klausimus, neįmanoma deramai nušviesti visas paliestas temas. 

5. Šios skyriaus pavadinimas atsirado todėl, kad jame nagrinėjami 
faktai bei klausimai, kuriuos viešoji nuomonė sieja su monopoliu ar mo- 
nopoline praktika. Iki šiol stengiausi kiek galėdamas susilaikyti nuo šių 
terminų vartojimo, nes kai kurias su jais susijusias problemas buvau nu- 
matęs apsvarstyti atskirame skyrelyje. Tačiau jame bus pasakyta tik tai, 
kas vienaip ar kitaip jau buvo paliesta. 

(a) Pirmiausia dėl paties termino. Monopolininkas — vienintelis par- 
davėjas. Griežtai kalbant, monopolininkas yra kiekvienas, kuris parduo- 
da ką nors, kas nėra visais požiūriais, įskaitant įpakavimą, vietą ir aptar- 
navimą, visiškai panašu į tai, ką parduoda kiti žmonės: kiekvienas baka- 
lėjininkas, kiekvienas galanterininkas ar kiekvienas ledų pardavėjas prie 
kelio, greta kurio nestovi daugiau tos pačios rūšies ledų pardavėjų, yra 
monopolininkas. Tačiau kalbėdami apie monopolininkus ne tai turime 
omenyje. Turime omenyje tik tokius vienintelius pardavėjus, į kurių rin- 
kas negali įsiveržti kiti potencialūs tos pačios prekės gamintojai ar tiekė- 
jai, arba, kalbant specialistų terminais, tik tuos vienintelius pardavėjus, 
kurių prekės paklausos grafikas beveik visiškai priklauso nuo jų pačių 
veiksmų bei nuo kitų verslovių reakcijų į tuos veiksmus. Tradicinė Cour- 
not-Marshallo monopolio teorija, išplėtota ir pataisyta kitų autorių, ga- 
lioja tik taip ją apibrėžus; beprasmiška laikyti monopoliu tuos atvejus, 
kuriems ši teorija negalioja. 

Tačiau taip apibrėžus monopolį iškart tampa akivaizdu, kad gryni 
ilgalaikio monopolio atvejai yra nepaprastai reti ir net negryni tokio mo- 
nopolio atvejai yra retesni už tobulos konkurencijos atvejus. Beribė galia 
išnaudoti tam tikrą paklausos struktūrą — arba struktūrą, kuri kinta ne- 
priklausomai nuo monopolininko veiksmų bei reakcijų į tuos veiksmus, 
— nevaržomo kapitalizmo sąlygomis vargu ar gali išsilaikyti tiek ilgai, kad 
tai turėtų reikšmės bendrojo produkto analizei, nebent toji galia būtų 
įtvirtinama viešosios valdžios, kaip, pavyzdžiui, fiskalinių monopolių at- 
veju. Ne tik sunku surasti, bet net sunku įsivaizduoti šiuolaikinę verslovę 
(net jeigu ją gina importo muitai ar importo suvaržymai), kuri pastoviai 
disponuotų tokia galia neremiama valdžios. Net geležinkeliai ir energeti- 
nės verslovės pirmiausia turėjo sukurti paklausą savo paslaugoms ir tik 
po to galėjo pradėti ginti savo rinkas nuo konkurencijos. Neskaitant ko- 
munalinių paslaugų, vienintelio pardavėjo pozicija gali būti išsikovota ir 

išlaikoma dešimtmečius tik jeigu tas pardavėjas nesielgia kaip monopoli- 
ninkas. Apie trumpalaikius monopolius dar kalbėsime. 

Tad iš kur visos šios kalbos apie monopolizmą? Atsakymas gali sudo- 
minti politinių diskusijų psichologijos tyrinėtoją. Žinoma, monopolio 
sąvoka, kaip ir kitos sąvokos, vartojama gana palaidai. Antai kalbama 
apie šalies monopolį vienokiai ar kitokiai prekei '“, net jeigu atitinkama 
pramonės šaka veikia stiprios konkurencijos sąlygomis ir pan. Bet tai ne 
viskas. Mūsų ekonomistai, valdžios pareigūnai, žurnalistai ir politikai pa- 
mėgo šį žodį todėl, kad jis tapo prakeiksmu, kuriuo lengviausia sukelti 
visuomenės pasipiktinimą tais, kuriems jis skiriamas. Anglų ir amerikie- 
čių pasaulyje monopolis buvo keikiamas ir kaltinamas dėl išnaudojimo 
nuo pat XVI ir XVII amžiaus, kai Anglijos valdžia kūrė gausybę mono- 
polių, kurie, viena vertus, beveik atitiko teorinį monopolinės elgsenos 
modelį ir, kita vertus, teisėtai kėlė pasipiktinimo audrą, kuri darė įspūdį 
net karalienei Elžbietai I. 

Tautos turi gerą atminųį. Mūsų laikais galime įsitikinti tuo, kaip šalis 
reaguoja į šimtmečių senumo įvykius. Senųjų laikų monopolinė praktika 
padare anglosaksų visuomenę tokią jautrią monopoliui, kad ji įprato šiai 
tamsiai jėgai priskirti beveik viską, kas jai versle nepatinka. Antai tipiš- 
kam liberaliam buržua monopolis tapo beveik visų piktnaudžiavimų šal- 
tiniu — faktiškai jis tapo jo mėgstamiausia baidykle. Adamas Smithas "', 
turėdamas omenyje pirmiausia Tiudorų ir Stiuartų monopolius, juos rūs- 


čiai smerkė kaip nedorus. Seras Robertas Peelas - kuris, kaip dauguma 


1 Šie vadinamieji monopoliai pastaruoju metu susilaukė ypatingo dėmesio dėl siūlymų 
uždrausti tam tikrų medžiagų tiekimą valstybėms-agresorėms. Šios diskusijos reikšmę 
mūsų problemai gali atskleisti analogija. Iš pradžių į šį draudimą buvo dedama daug 
vilčių. Vėliau draudžiamų medžiagų sąrašai pradėjo trumpėti, nes paaiškėjo, jog yra 
labai nedaug produkrų, kurių tos valstybės negalėrų pačios pasigaminti arba pakeisti 
pakaitalais. Galiausiai kilo įtarimas, kad nors joms galima padaryti trumpalaikį spau- 
dimą, ilgalaikė raida gali paversti niekais beveik viską, kas tuose sąrašuose dar buvo 
likę. 

Šią nekritinę nuostarą lengviau pateisinti Adamo Smitho ir klasikų negu jų sekėjų 
atveju, nes stambaus verslo šiuolaikine prasme tada dar nebuvo. Tačiau ner ir tokiu 
atveju jis nuėjo per daug toli. Iš dalies tai paaiškinama tuo, kad jie neturėjo patenkina- 
mos monopolio teorijos, o tai juos skatino vartoti šį terminą ne tik gana laisvai (Ada- 
mas Smithas ir net Senioras, pavyzdžiui, žemės rentą traktavo kaip monopolinį pel- 

konservatorių, kartais mokėdavo pasiskolinti ginkluotę iš demagogų ar- 
senalo, — garsiajame savo paskutinės kadencijos epiloge, įžeisdamas bi- 
čiulius, kalbėjo apie duonos ir javų monopolį, nors, kaip žinoma, Angli- 
jos javų gamyba buvo visiškai konkurencinė nepaisant protekcinių prie- 
monių 'š. Anglijoje monopolis tapo praktiškai kiekvieno bent kiek stam- 
besnio verslo sinonimu. 

(b) Paprastojo ir diskriminacinio monopolio teorija, kad išskyrus ri- 
binius atvejus monopolinė kaina yra aukštesnė, o monopolinė gamyba 
mažesnė negu konkurencinė kaina ir konkurencinė gamyba. Tai yra tie- 
sa, tik jeigu gamybos metodai, organizacijos būdai ir visa kita yra visiškai 
vienodi abiem atvejais. Tačiau iš tikrųjų monopolininkas savo dispozici- 
joje gali turėti pranašesnių metodų, kurių neturi arba negali lengvai gauti 
kitokių konkurentų minia: yra pranašumų, kuriuos iš principo gali pa- 
siekti ir konkurencinė įmonė, tačiau juos garantuoti gali tik monopolis: 
monopolis, pavyzdžiui, gali pasitelkti geriausius specialistus ?, jis taip 
pat disponuoja nepalyginamai didesniais finansais. Esant tokiai padėčiai 
minėtasis teiginys nustoja galios. Kitaip sakant, minėtasis konkurencijos 
pranašumo elementas gali visiškai netekti reikšmės, nes monopolinės kai- 
nos nėra būtinai aukštesnės, o gamybos apimtys — mažesnės negu jos 
būtų esant tam gamybiniam ir organizaciniam efektyvumui, kurį gali 
pasiekti konkurencinėmis sąlygomis veikiančios įmonės. 


Negali būti abejonių dėl to, kad mūsų sąlygomis tipiški stambūs ga- 


ną), ber taip par žvelgti į monopolininko išnaudotojišką galią kaip praktiškai beribę, o 
tai, žinoma, yra klaida net kraštuuniais atvejais. 

Pavyzdys rodo, kaip šis terminas nuolat vartojamas netiksliai. Prorekcionizmas žemės 
ūkio atžvilgiu ir žemės ūkio produkcijos monopolis yra visiškai skirtingi dalykai. Kova 
vyko dėl prorekcionizmo, o ne del tariamo žemvaldžių ar ūkininkų kartelio. Tačiau 
siekiant visuomenės paramos kovoje su protekcionizmu buvo užsipuolami monopo- 
liai. Ir, žinoma, paprasčiausia buvo protekcionistus apšaukti monopolininkais. 
Skairytojas turėtų pastebėti, kad nors šio pobūdžio pranašumo reikšmė visiškai negin- 
čijama, blogesni protai, ypač tuo atveju, kai jų savininkai netenka savo padėties, nėra 
linkę šio fakto pripažinti, o ir visuomenės bei ekonomistų simpatijos būna jų, o ne tų 
kirų pusėje. Tai gali būti susiję su tendencija neįvertinti kvazimonopolistinio junginio 
pranašumų kaštų mažinimo ir kokybės gerinimo požiūriu, — tendencija, kuri šiandien 
yra ne mažiau ryški negu vakarykštės dienos tendencija juos pervertinti, žiūrint į tipinį 


tokio junginio prospektą. 

mybiniai vienetai pasižymi tokiais pranašumais (nors pats dydis šiuo po- 
žiūriu nėra nei būtina, nei pakankama sąlyga). Šie vienetai ne tik atsiran- 
da per kūrybinio naikinimo procesą, ne tik funkcionuoja visiškai kitaip 
nei nurnato statinė schema — daugeliu atvejų jie sukuria būtinas pažangos 
prielaidas. Paprastai jie patys sukuria tai, ką panaudoja. Todėl standarti- 
nės išvados dėl jų poveikio ilgalaikėms gamybos apimtims negaliotų net 
tuo atveju, jeigu jie būtų tikri monopoliai tikrąja šio termino prasme. 
Motyvacija čia neturi jokios reikšmės. Net jeigu įvesti monopolines 
kainas būtų vienintelis tikslas, tobulesnių gamybos metodų ar geresnės 
organizacijos spaudimas dažniausiai pastūmėtų monopolistinį optimu- 
mą link arba net už konkurencinės kainos (atitikimo kaštams prasme), 
taip atlikdamas — iš dalies, visiškai ar net geriau - konkurencinio mecha- 
nizmo darbą **, net jeigu būtų laikomas: suvaržymų politikos ir visą laiką 
būtų neišnaudojamų pajėgumų. Žinoma, jeigu gamybos, organizavimo ir 
kiti metodai nebūtų monopolio tobulinami, kaip tai atsitinka įprasto 
kartelio atveju, klasikinė teorema dėl monopolinių kainų ir gamybos ap- 
imčių pradėtų vel galioti *!. Taip pat būtų teisinga ir kita populiari idėja, 
būtent, kad monopolizmas turi „migdantį" poveikį. Čia taip pat nesun- 
ku rasti pavyzdžių. Tačiau iš jų negalima kurti jokios bendros teorijos. 
Juk monopolinė padėtis, ypač pramonės verslo padėtis, paprastai nėra 
miegas ant laurų. Ji gali būti užimta ir išlaikyta tik dėl budrumo ir ener- 


2 Alluminium Company of America nėra monopolis mūsų apibrėžta specialiąja prasme 
jau vien todel, kad ši kompanija turėjo pati susikurti savo paklausos kreivę, vadinasi, 
jos elgesys neatitinka Cournot-Marshallo schemos. Tačiau dauguma ekonomistų ją 
laiko monopoliu; dėl tikresnių pavyzdžių stygiaus mes raip par čia ją laikome mono- 
poliu. Nuo 1890 m. iki 1929 m. šio vienintelio pardavėjo bazinio produkto kaina 
sumažėjo maždaug 1296 arba, atsižvelgiant į kainų lygio pasikeitimą (urmo prekių 
B.L.S. indeksas), maždaug 8,890. Produkcijos apimtys išaugo nuo 30 iki 103 400 
metrinių tonų. Patento apsauga nustojo veikti 1909 m. Šio „monopolio“ kritikai, 
priekaištaudami kompanijai dėl didelių kašrų ir dėl viršpelnių, turi remtis prielaida, 
kad daugybė konkuruojančių įmonių būrų sugebėjusios daugmaž taip par sėkmingai 
atlikti kaštų mažinimo tyrimus, išmokti naujų produkto panaudojimo būdų ir išveng- 
ti visų nuostolingų sutrikimų. Visa šio pobūdžio kritika išties remiasi tokia prielaida, 
t.y. varomąjį šiuolaikinio kapitalizmo veiksnį postuluoja kaip savaime suprantamą prie- 
laidą. 


*! Tačiau žr. supra, $ 1. 

gijos. Jeigu šiuolaikinis verslas turi ir migdymo poveikį, tai dėl visai kito- 
kių priežasčių, apie kurias dar kalbesime. 

(c) Trumpalaikės perspektyvos požiūriu kur kas dažniau galima susi- 
durti su tikromis monopolinėmis pozicijomis arba pozicijomis, artėjan- 
čiomis prie monopolinių. Kaimelio ant upės kranto bakalėjininkas po- 
laidžio metu gali būti tikras monopolininkas ištisas valandas ar net ištisas 
dienas. Kiekvienam prekeiviui trumpam gali pavykti užimti monopolinę 
padėtį. Įmonė, gaminanti popierines etiketes alaus buteliams, gali atsi- 
durti tokioje padėtyje — potencialūs konkurentai, kuriuos pelno siekis 
sugundytų veržtis į šią sritį, būtų iškart sunaikinti, ji taip pat gali laisvai 
judėti savo paklausos kreivės gana ilga, bet vis dėlto baigtine atkarpa — 
kol atsiradusios metalinės etiketės nesunaikina visos tos paklausos kai- 
nos. 

Patys nauji gamybos metodai ir ypač naujos prekės nesukuria mono- 
polio, net jeigu juos naudoja arba jas teikia vienintelė įmonė. Naujojo 
metodo produkcija turi konkuruoti su senųjų metodų produkcija, o nau- 
joji prekė turi susikurti rinką, t.y. savo paklausos grafiką. Paprastai nei 
patentai, nei monopolinės priemonės čia nepadeda. Išimtimi čia gali bū- 
ti atvejai, kai nauja technika akivaizdžiai pranoksta senąją (ypač jeigu ją 
galima išnuomoti, kaip batų siuvimo mašiną); arba kai pastovi jų paklau- 
sos kreivė susiformuoja iki patento galiojimo pabaigos. 

Vadinasi, tiesa, kad tas verslininko pelnas, kurį kaip prizą kapitalisti- 
nė visuomenė teikia sekmingam novatoriui, turi savyje tikro monopoli- 
nio pelno elementą. Tačiau kiekybinė šio elemento reikšmė, netvarus jo 
pobūdis ir jo funkcija raidoje, per kurią jis atsiranda, reikalauja jį skirti į 
atskirą klasę. Vienintelio pardavėjo pranašumas, kurį koncernui suteikia 
patentas ar monopolinė strategija, yra ne tiek galimybe laikinai elgtis pa- 
gal monopolinę schemą, kiek apsauga nuo rinkos galimos dezorganizaci- 
jos bei manevro laisvė imantis ilgalaikių planų. Taigi argumentas susisie- 
kia su anksčiau pateikta analize. 

6. Pažvelgus argal galima pasakyti, kad šiame skyriuje pateikti faktai 
bei argumentai gerokai nublukina tą aurą, kuria kadaise buvo gobiama 
tobula konkurencija, ir siūlo palankiau žiūrėti į jos alternatyvą. Dabar 
noriu kaip tik šiuo požiūriu glaustai performuluoti argumentus. 

Jau nuo Marshallo ir Edgewortho laikų pati tradicinė teorija net savo 

srityje — statinės, arba tolydžiai augančios ekonomikos, srityje — pradėjo 
atradinėti daugybę išimčių senosioms teoremoms apie tobulą konkuren- 
ciją ir, beje, apie laisvąją prekybą, kurios smarkiai susilpnino beatodairiš- 
ką tikėjimą tomis jos dorybėmis, kurias aukštino visa ekonomistų karta 
nuo Ricardo iki Marshallo, t.y. apytikriai J. S. Millio karta Anglijoje ir 
Francesco Ferrara karta Europos žemyne. Tai ypač pasakytina apie teigi- 
nius, kad tobula konkurencinė sistema idealiai taupo išteklius ir juos op- 
timaliai paskirsto pajamų atžvilgiu — teiginius, kurie labai reikšmingi spren- 
džiant produkcijos augimo problemą “*. 

Dar rimtesnę spragą pralaužė pastarųjų metų darbai dinaminės teori- 
jos srityje (Frischas, Tinbergenas, Roosas, Hicksas ir kiti). Dinaminė ana- 
lizė yra reiškinių analizė per tam tikrą laiko tarpsnį. Aiškindama, kodel 
tam tikras ekonominis dydis, pavyzdžiui, kaina esamu momentu yra bū- 
tent tokia, ji atsižvelgia ne tik į kitų ekonominių dydžių reikšmes tuo 
pačiu momentu, kaip tai daro statinė teorija, bet taip pat į jų reikšmes 
ankstesniais laiko momentais bei į tai, kokių jų tikėjosi žmonės. Pirmas 
dalykas, kurį pastebime analizuodami teiginius apie dydžius, priklausan- 
čius skirtingiems laiko momentams *?, yra tai, kad kartą sutrikdyta pu- 
siausvyra neatkuriama ir nauja nesukuriama taip lengvai ir taip greitai, 
kaip tai vaizduoja senoji tobulos konkurencijos teorija; yra netgi galimy- 
bė, kad pati toji prisitaikymo pastanga gali sukurti sistemą, veikiau la- 
biau nutolusią, o ne artimesnę naujajai pusiausvyrai. Taip atsitinka dau- 
guma atvejų, nebent trikdantysis faktorius nėra stiprus. Daugeliu atvejų 
taip atsitinka vien del to, kad vėluojama prisitaikyti. 

Tai galima parodyti pačiu seniausiu, paprasčiausiu ir žinomiausiu pa- 
vyzdžiu. Tarkime, kad tobulai konkurencinėje javų rinkoje paklausa ir 
numatoma pasiūla sudaro pusiausvyrą, tačiau dėl blogų orų gaunamas 
menkesnis derlius, negu ūkininkai planavo pateikti rinkai. Jeigu kaina 
atitinkamai pakils ir ūkininkai pateiks tokį javų kiekį, kokį jiems apsi- 
mokės pateikti, kai ta nauja kaina bus pusiausvyros kaina, ateinančiais 
“ Kadangi negalime gilintis į šią temą, pasirenkinsime nurodydami skaitytojui R. F. Kah- 
no straipsnį „Some Notes on Ideal Ourpur" (Economic Journal, March 1935), kur apra- 
riami šie dalykai. 

Terminas „dinaminis“ yra vartojamas laisvai ir turi daugybę skirtingų reikšmių. Pa- 
teiktasis apibrėžimas buvo suformuluotas Ragnaro Frischo. 

metais ši kaina smuktų. Jeigu dabar, atitinkamai, ūkininkai mažiau tiek- 
tų, kaina galėtų pakilti aukščiau nei pirmaisiais metais, skatindama ga- 
minti daugiau produkcijos nei antraisiais. Ir taip toliau be galo (kiek tai 
liečia grynąją proceso logiką). Išnagrinėjęs šį pavyzdį skaitytojas nesun- 
kiai supras, kad nereikia labai baimintis del to, kad iki pat paskutiniojo 
teismo dienos pakaitomis didės ir kainos, ir produkcijos apimtys. Tačiau 
net atsižvelgus į tai, kad šis pavyzdys — ribotas, jis aiškiai rodo tobulos 
konkurencijos mechanizmo silpnąsias puses. Kartą tai suvokus, oprimiz- 
mo šviesa, gaubusi šio mechanizmo teorijos praktinį gyvavimą, gerokai 
prigęsta. 

Turime žengti dar toliau **. Mėgindami įsivaizduoti, kaip veikia arba 
veiktų tobula konkurencija kūrybinio naikinimo sąlygomis, gauname dar 
mažiau paguodžiantį rezultatą. Tai neturi stebinti, nes esminiai šio pro- 
ceso bruožai yra visiškai pašalinti iš tos ekonominio gyvenimo schemos, 
kurios pagrindu įrodinėjamos tradicinės teoremos apie tobulą konku- 
renciją. Rizikuodamas pasikartoti dar kartą pailiustruosiu šią mintį. 

Tobula konkurencija yra laisvė įsitraukti į kiekvieną verslą. Bendro- 
sios teorijos požiūriu, ši laisvė yra optimalus išteklių pasiskirstymo ir, 
vadinasi, didžiausios galimos produkcijos gavimo sąlyga. Jeigu mūsų eko- 
nomikos pasaulį sudarytų daugybe standartinių verslamonių, gaminan- 
čių pažįstamas prekes, naudojančių įtvirtintus ir iš esmės nesikeičiančius 
metodus ir jeigu jame nevyktų nieko, išskyrus tai, kad kiti žmonės, nau- 
dodami kitas santaupas, steigtų naujas esamo tipo versloves, tada bet ko- 
kios kliūtys jų norui įsitraukti į verslą visuomenei būtų nuostolingos. 


* Reikia pažymėti, kad skiriamasis dinaminės teorijos bruožas neturi nieko bendra su 
ekonominės realybės, kuriam ji taikoma, prigimtimi. Tai yra bendrasis analizės meto- 
das, o ne specifinio proceso analizė. Galima dinaminiu metodu analizuoti sratinę eko- 
nomiką lygiai taip pat, kaip evoliucionuojančią ekonomiką analizuoti statiniu metodu 
(„lyginamoji statistika"). Todėl dinaminei teorijai nebūtina specialiai atsižvelgti — ji ir 
neatsižvelgia - į kūrybinio naikinimo procesą, kurį mes laikome kapitalizmo esme. Be 
abejo, palyginti su statine teorija ji pajėgesnė įveikti daugelį mechanizmo funkcionavi- 
mo problemų, kurios iškyla analizuojant rą procesą. Tačiau ji nėra paties to proceso 
analizė, ir ji traktuoja to proceso eigoje atsirandančius struktūrinius pokyčius lygiai 
taip pat, kaip ir visus kitus pokyčius. Tad tobulos konkurencijos funkcionavimo ver- 
tinimas kapitalistinės evoliucijos požiūriu nėra jos vertinimas dinaminės teorijos po- 


žiūriu. 

Tačiau visiška laisvė įsitraukti į 22474 srių pati gali sunaikinti bet kokią 
tokio įsitraukimo galimybę. Jei iš pat pradžių veiktų tobula ir absoliučiai 
nevėluojanti konkurencija, panaudoti naujus gamybos metodus ar pra- 
dėti naujų produktų gamybą būtų beveik neįmanoma. Tai reiškia, kad 
didžioji dalis to, ką vadiname ekonomine pažanga, su tobula konkuren- 
cija nėra suderinama. Faktiškai tokia konkurencija automatiškai ar spe- 
cialiomis tam skirtomis priemonėmis visada yra ir visada būdavo laiki- 
nai suspenduojama, kai tik buvo diegiama kas nors nauja. 

Panašiai, tradicinės sistemos požiūriu, galima pateisinti įprastą nei- 
giamą požiūrį į kainų neelastingumą. Neelastingumas — toks pasiprieši- 
nimo adaptacijai būdas, kurį atmeta tobulos ir nevėluojančios konku- 
rencijos idėja. Adaptavimosi būdo ir tų sąlygų, kurias numato tradicinė 
teorija, požiūriu toks pasipriešinimas reiškia nuostolį ir gamybos mažėji- 
mą. Tačiau matėme, kad kūrybinio naikinimo proceso verpetuose teisin- 
gas gali būti priešingas teiginys: tobulas ir momentinis elastingumas gali 
net sukelti nefunkcionalių katastrofų. Čia galima pasiremti bendrąja di- 
namine teorija, kuri, kaip sakyta, rodo, kad galimi tokie adaptavimosi 
mėginimai, kurie tik spartina pusiausvyros irimą. 

Arba dar, tradicinė teorija, remdamasi savo prielaidomis, teigia, kad 
pelnas, viršijantis tą dydį, kuris yra būtinas pritraukti reikiamam gamy- 
bos priemonių bei verslo pajėgumų kiekiui, yra grynas socialinis nuosto- 
lis 1r kad todel verslo strategija, kuri siekia jį išlaikyti, yra nesuderinama 
su bendrojo produkto didėjimu. Tobula konkurencija esą užkerta kelią 
tokiam pertekliniam pelnui arba jį iškart pašalina nepalikdama erdvės 
tokiai strategijai. Kadangi per kapitalistinę evoliuciją toks pelnas įgyja 
naujas organines funkcijas — nenoriu kartoti, kokias — šis faktas jau negali 
būti besąlygiškai laikomas tobulos konkurencijos pranašumu, kai aiški- 
namasi bendrojo produkto augimo problema. 

Pagaliau iš tiesų galima parodyti, kad vadovaujantis prielaidomis, ku- 
rios nepaiso būdingiausių kapitalizmo realybės bruožų, tobulai konku- 
rencinė ekonomika palieka santykinai mažiau erdvės švaistymui ir ypač 
tos rūšies švaistymui, kurį siejame su jos priešybe. Tačiau tai dar nieko 
nepasako, kaip ji atrodytų, jeigu ji veiktų kūrybinio naikinimo proceso 
sąlygomis. 

Viena vertus, daugelis dalykų, kurie šiaip jau gali atrodyti kaip aki- 

vaizdus švaistymas, nustoja atrodyti tokiais, kai atsižvelgiama į tas sąly- 
gas. Pavyzdžiui, tobulos konkurencijos sąlygomis labai sumažėtų pertek- 
linių pajėgumų, kurie atsiranda dėl pastangų „užbėgti paklausai už akių" 
arba dėl mėginimų apsirūpinti pajėgumais ciklinių paklausos pakilimų 
atvejais. Kai atsižvelgiama į visus šios bylos faktus, negalima pagrįstai teigti, 
kad tobula konkurencija ją laimi. Nors įmone, kuri taikosi prie esamų 
kainų, negalėdama pati jų nustatyti, naudoja visus savo pajėgumus (kai 
kaina padengia gamybos ribinius kaštus), tai dar nereiškia, kad ji kada 
nors turėtų tiek ir tokios kokybės pajėgumų, kuriuos sukūrė ar gali su- 
kurti stambusis verslas būtent todėl, kad jo padėtis jam leidžia naudoti 
juos „strategiškai“. Pertekliniai šio tipo pajėgumai gali būti laikomi, nors 
ir ne visada, socialistinės ekonomikos pranašumo pagrindu. Tačiau jie be 
išlygų nelaikytini tobulos konkurencinės kapitalistinės ekonomikos pra- 
našumu lyginant ją su monopoline tos ekonomikos atmaina. 

Kita vertus, kapitalistinės evoliucijos sąlygomis išteklius savaip švais- 
to ir tobulos konkurencijos mechanizmas. Įmonė, patenkinanti tobulos 
konkurencijos reikalavimus, daugeliu atvejų pasižymi menkesniu vidi- 
niu, ypač technologiniu, efektyvumu. Tada ji neišnaudoja visų savo gali- 
mybių, jas švaisto. Mėgindama tobulinti gamybos metodus, ji taip pat 
gali švaistyti kapitalą, nes jos padėtis mažiau palanki tobulėti bei ieškoti 
naujų galimybių. Ir, kaip jau matėme anksčiau, susidurdama su pažan- 
gos arba išorės poveikio sukelta destabilizacija, tobula konkurencinė įmonė 
yra daug labiau pažeidžiama negu stambi, ji taip pat gali lengviau pa- 
skleisti depresijos bacilas. Pagaliau JAV žemės ūkis, Didžiosios Britani- 
jos tekstilės ir anglių pramonė kainuoja vartotojams brangiau ir priside- 
da prie bendrojo produkto daug mažiau nei tuo atveju, jeigu kiekvieną jų 
kontroliuotų tuzinas gerų protų. 


Taigi nepakanka pasakyti, kad del to, jog tobula konkurencija negali- 
ma šiuolaikinės pramonės visuomenės sąlygomis, arba del to, kad ji nie- 
kada nebuvo galima, stambi įmonė arba stambus ūkio vienetas turi būti 
pripažinti kaip neišvengiamas blogis, neatskiriamas nuo tos ekonominės 
pažangos, kurios sabotuoti jam neleidžia jo paties gamybinės jegos. Turi- 
me pripažinti, kad šis reiškinys tapo galingiausiu pažangos ir, konkrečiai, 
bendrojo produkto ilgalaikės plėtros varikliu daugiausia kaip tik dėl šios 

strategijos, kuri atrodo stabdanti plėtrą tik nagrinėjant ją pavienio atvejo 
ir trumpo laiko tarpsnio požiūriu. Šiuo požiūriu tobula konkurencija ne 
tik negalima, bet ir nepageidautina, ir ją nėra reikalo aukštinti kaip idea- 
laus efektyvumo modelį. Vadinasi, neteisinga verslo valstybinio regulia- 
vimo teoriją grįsti principu, kad stambusis verslas turi būti verčiamas 
veikti taip, kaip veiktų analogiškas verslas tobulos konkurencijos sąlygo- 
mis. Socialistai kritikuodami kapitalizmą turėtų remtis socialistinio, o ne 
konkurencinio ekonomikos modelio dorybėmis. 


IX skyrius 
ATOSTOGŲ METAS 


Paliekame skaitytojui pačiam spręsti, ar ankstesnė analizė pasiekė tikslą. 
Ekonomika yra empirinis ir interpretacinis mokslas; tai reiškia, kad čia 
nuomonių skirtumus galima tik sumažinti, bet nepanaikinti. Būtent to- 
dėl mūsų pirmosios problemos sprendimas kelia kitą problemą - ekspe- 
rimentiniams mokslams ji apskritai nekiltų. 

Pirmoji problema yra išsiaiškinti, ar yra, mano terminu, „supranta- 
mas ryšys" tarp struktūrinių kapitalizmo bruožų, kuriuos vaizduoja įvai- 
rūs „modeliai“, ir nevaržomo, arba santykinai nevaržomo, kapitalizmo 
ekonomikos laimėjimų, kuriuos atspindi bendrojo produkto indeksas. 
Teigiamas atsakymas į šį klausimą grindžiamas analize, kuri žengė dau- 
gumos ekonomistų pramintais takais iki tol, kol atsirado vadinamoji 
šiuolaikinė monopolizmo tendencija. Nuo čia analizė pakrypo neiš- 
vaikščiotu taku — buvo mėginama parodyti, kad tie bruožai, kuriuos 
beveik visi skiria tobulos konkurencijos kapitalizmui (kaip teorinei kon- 
strukcijai, kartkartėmis ir, kaip istorinei realybei), taip pat turi būti gal 
net didesniu laipsniu skiriami ir stambaus verslo kapitalizmui. Kadan- 
gi negalima kapitalistinės sistemos variklio patalpinti į eksperimentinį 
stendą ir patikrinti griežtai kontroliuojamomis eksperimento sąlygo- 
mis, negalima ir griežtai, be jokių abejonių, įrodyti, kad jis pajėgus 
pasiekti faktinį rezultatą, t.y. empiriškai matomą produkcijos didėji- 
mą. Galima pasakyti tik tiek, kad tai išties stebėtinas rezultatas ir kad 
kapitalistinė santvarka padeda tokį rezultatą pasiekti. Kaip tik todėl 

negalima sustoti prie šios išvados, o tenka aiškintis sąlygas, kurios leido 
tą rezultatą pasiekti. 

A priori vis dar egzistuoja galimybė rezultatą aiškinti ypatingomis ap- 
linkybėmis, kurios būtų įgalinusios pasiekti panašių rezultatų bet kurioje 
kitoje institucinėje sistemoje. Vienintelis būdas tai išsiaiškinti — išnagri- 
nėti ekonominę bei politinę šio laikotarpio istoriją ir išanalizuoti visas tas 
ypatingas aplinkybes, kurias kelia ekonomistai arba istorikai. Mėginsime 
problemą spręsti nagrinėdami tas kandidatės į ypatingų aplinkybių vaid- 
menį, kurios nepriklauso pačiam kapitalistiniam verslui. Tokių kandida- 
čių yra penkerios. 

Pirmoji — valstybės politika. Nors kaip ir Marxas manau, kad politika 
yra nagrinėjamos raidos sudedamoji dalis, o ne nepriklausomas veiksnys, 
dėl argumentacijos patogumo pažvelkime į jį kaip į išorinę verslo pasau- 
liui. Laikotarpis nuo maždaug 1870 m. iki 1914 m. yra beveik idealus 
atvejis. Sunku rasti kitą laikotarpį, kuris būtų tokiu pat mastu nepaveiktas 
politinės ir socialinės raidos teigiamų ar neigiamų įtakų. Dauguma verslo 
veiklos, pramonės ir prekybos suvaržymų jau buvo pašalinti iki tol. Tiesa, 
atsirado naujų ir kitokių, taip pat buvo užkrauta nauja našta — „socialiniai“ 
įstatymai ir kt., tačiau niekas nemano, kad iki 1914 m. šie dalykai jau buvo 
svarbūs ekonominės padėties veiksniai. Vyko karai. Tačiau ne vienas iš jų 
nebuvo reikšmingas tiek, kad turėtų gyvybiškai svarbių padarinių ekono- 
mikai. Gali kilti abejonių dėl Prancūzijos—Vokietijos karo, per kurį susikū- 
re Vokietijos imperija. Tačiau šiuo atveju ekonomikai reikšmingesnis įvy- 
kis buvo Zo/verein, arba sudaryta muitų sąjunga. Didėjo ginklavimosi iš- 
laidos. Tačiau tik per paskutinįjį dešimtmetį, kuris baigėsi 1914 m., jos 
tapo tikrai reikšmingomis, ir buvo veikiau kliūtis, o ne paskata. 

Antroji kandidatė - auksas. Laimei, mums nereikia gilintis į sudėtin- 
gas problemas, kurios kyla aiškinant aukso gausos rago, atsivėrusio maž- 
daug nuo 1890 m., modus operand:. Kadangi per pirmuosius du šio lai- 
korarpio dešimtmečius aukso stigo ir kadangi bendrojo produkto didėji- 
mo tempai tada buvo ne mažesni nei vėliau, aukso gavyba negalėjo būti 
svarbus kapitalizmo gamybinio efektyvumo veiksnys, nors ir galėjo turė- 
ti tam tikrą vaidmenį ekonomikos pakilimams ir nuosmukiams. Tas pat 
pasakytina ir apie monetarinę politiką, kuri tuo laikotarpiu buvo ne ag- 
resyvaus, o veikiau adapracinio pobūdžio. 

Trečia, gyventojų gausėjimas, nepaisant to, ar jį laikome ekonominės 
pažangos priežastimi ar jos padariniu, buvo neabejotinai vienas ryškiau- 
sių ekonominės padėties veiksnių. Jis turi būti įtrauktas į kandidatų sąra- 
šą, nebent manytume, kad tai buvo vien padarinys ir vadovautumėmės 
prielaida, kad bet koks gamybos apimčių keitimasis visada lemia atitin- 
kamą gyventojų skaičiaus keitimąsi, kartu neigdami priešingą priklauso- 
mybę (tai, žinoma, būtų absurdas). Tuo tarpu pasitenkinsime trumpa 
pastaba šiuo klausimu. 

Be abejo, nepaisant visuomeninės santvarkos, didesnis pelningai dir- 
bančių žmonių kiekis pagamins daugiau negu mažesnis. Vadinasi, jeigu 
galima tarti — o taip tarti, be abejo, galima — kad to laikotarpio gyventojų 
skaičius iš dalies didėjo nepriklausomai nuo kapitalistinės sistemos — jis 
būtų didėjęs esant bet kuriai santvarkai — tada gyventojų daugėjimas bū- 
tent tąja dalimi turi būti laikomas išoriniu veiksniu. Kaip tik tokia dali- 
mi faktinis bendrojo produkto didėjimas ne atspindi, bet pervertina ka- 
pitalizmo laimėjimų mastą. 

Tačiau bet kurioje visuomenės santvarkoje (esant kitoms lygioms są- 
lygoms), didesnis pelningai dirbančių žmonių kiekis apskritai sukurs ma- 
žesnį produktą skaičiuojant vienam darbininkui arba vienam gyventojui, 
negu sukurtų šiek tiek mažesnis. Tai išplaukia iš to, kad kuo daugiau bus 
darbininkų, tuo mažesnis bus kitų gamybos faktorių kiekis, tenkantis 
vienam darbininkui !. Vadinasi, jeigu kapitalizmo laimėjimams vertinti 
renkamės produkto, tenkančio vienam gyventojui matą, tada faktiškai 
augimo rodikliai nepakankamai įvertina tikrąjį laimėjimą, nes dalis to 
didėjimo rezultatų visada kompensuoja tą produkto per capita smukimą, 
kuris būtų įvykęs, tai tokio didėjimo nebūtų. Kiti šios problemos aspek- 
tai bus svarstomi vėliau. 

Ketvirtasis ir penktasis veiksnys susilaukia daugiau ekonomistų para- 
mos, tačiau juos abu nesunku atmesti, jei kalbame apie praeitį. Pirmiau- 
sia — tai naujos žemės. Didžiuliai žemės plotai, kuriuose per tą laikotarpį 
Amerikoje ir Europoje pradėta ūkininkauti; daugybė maisto produktų ir 


1! Šios formuluotės, toli gražu dar ne tikslios, pakanka mūsų tikslui. Aprariamuoju 


laikotarpiu kapitalistinė pasaulio dalis kaip visuma tikrai jau buvo peržengusi tą ribą, 
iki kurios dar veikia priešinga tendencija. 

žemės ūkio bei kitokių žaliavų, kurios iš ten pradėjo plaukti; miestai ir 
pramonės šakos, kurios ten kūrėsi — ar tai nebuvo būtent tas visiškai ypa- 
tingas, netgi unikalus, gamybos augimo veiksnys? Ir ar tai nebuvo toks 
turtas, kuris būtų plačiai paskleidęs gerovę visai nepriklausomai nuo tos 
ekonominės sistemos, kuriai atsitiktinai pavyko juo pasinaudoti? Šio po- 
žiūrio laikosi viena iš socializmo mokyklų, kuri taip mėgina paaiškinti, 
kodėl nepasitvirtino Marxo pranašavimai dėl skurdo didėjimo. Esą pra- 
dėjus dirbti naujas žemes nustojo didėti darbo išnaudojimas; dėl šio nau- 
jo veiksnio proletariatas galėjo pasidžiaugti atostogomis. 

Negali būti abejonių dėl galimybių, kurias atvėrė naujų kraštų atradi- 
mas, svarbos. Be abejo, jos buvo unikalios. Tačiau „objektyvios galimy- 
bės“, t.y. galimybės, kurios egzistuoja nepriklausomai nuo socialinės tvar- 
kos, yra bet kurios pažangos sąlyga, ir kiekviena iš jų yra istoriškai unika- 
li. Akmens anglių ar geležies ištekliai Didžiojoje Britanijoje ar naftos at- 
sargos kurioje nors kitoje šalyje yra ne mažiau svarbūs dalykai ir jie arve- 
ria ne mažiau unikalias galimybes. Visa kapitalizmo raida, kaip ir kiek- 
vienas kitas evoliucijos procesas, yra būtent tokių galimybių panaudoji- 
mas, kai tik jos pasirodo verslininko horizonte. Taigi nėra prasmės išskir- 
ti nagrinėjamąją aplinkybę ir ją laikyti išoriniu veiksniu - juo labiau kad 
naujų kraštų atradimą iš dalies lėmė verslas ir būtent jis sudarė sąlygas 
(geležinkelių ir jėgainių statyba, laivininkystė, žemės ūkio technika ir t.t.) 
jų ūkio plėtrai. Taigi šis procesas — neatsiejama kapitalizmo laimėjimų 
dalis, lygiavertė su kitomis. Čia vėl galėtume pasiremti Komunistų parti- 
jos manifestu. 

Paskutinė kandidatė — technikos pažanga. Galbūt jos laimėjimus lė- 
mė ne verslininkų pelno vaikymasis, o išradimų srautas, revoliucioniza- 
vęs gamybos techniką? Atsakymas — neigiamas. Juk tuomet diegti tech- 
nologijos naujoves reiškė siekti didelio pelno. Net pati išradyba, kaip 
netrukus plačiau paaiškinsime, buvo kapitalizmo raidos funkcija, sukū- 
rusi tuos intelektinius įpročius, kurie skatina išradybą. Tad visiškai klai- 
dinga — ir nemarksistiška — teigti, kaip kad daro daugelis ekonomistų, jog 
kapitalistinis verslas buvo vienas, o technologinė pažanga - kitas gamy- 
bos plėtros veiksnys; iš esmės tai buvo vienas ir tas pats veiksnys arba, jei 
taip galima sakyti, pirmasis buvo skatinančioji antrojo priežastis. 

Tiek naujų žemių, tiek technologinės pažangos veiksnys gali tapti pro- 

blematišku, jeigu mėginsime griebtis ekstrapoliacijų. Galbūt šie kapira- 
lizmo laimėjimai yra nepakartojamas, unikalus reiškinys. Ir nors dabar 
jau galime teigti, kad gamybos per capita augimas nevaržomo kapitaliz- 
mo laikotarpiu buvo ne atsitiktinis reiškinys, bet kapitalizmo rezultaras, 
iškyla dar vienas klausimas: ar galima pagrįsti, kad artimiausioje ateityje, 
tarkime, per ateinančius 40 metų, kapitalizmas veiks (arba veiktų, jeigu 
jam būtų leista veikti) taip pat sėkmingai, kaip jis veikė iki tol? 


X skyrius 
INVESTICINIŲ GALIMYBIŲ STYGIUS 


Šios problemos esmę geriausia aiškintis nagrinėjant šiuolaikines diskusi- 
jas. Dabartinė ekonomistų karta pergyveno ne tik nepaprastai sunkią ir 
ilgą pasaulinę depresiją, bet ir vėlesnį netvirto ir nepatenkinamo ekono- 
mikos atsikūrimo periodą. Aš jau pateikiau savąją šių reiškinių interpre- 
taciją ! ir išdėsčiau argumentus, kodėl, mano supratimu, jie nebūtinai 
rodo kapitalizmo evoliucijos lūžį. Tačiau visiškai natūralu, kad daugelis, 
jeigu ne dauguma, mano kolegų ekonomistų laikosi kitokio požiūrio. Jie 
jaučia — lygiai taip pat, kaip jautė kai kurie jų pirmtakai nuo 1873 iki 
1896 m. (nors tada šios nuotaikos ribojosi daugiausia Europa), - kad 
kapitalizmo raida iš esmės keičiasi. Jų požiūriu, buvome ne tik depresijos 
ir silpno pagijimo (ji galbūt pabrėžė antikapitalistinė valstybės politika) 
liudininkai, o susidūrėme su simptomais, kurie rodo, kad kapitalizmas 
galutinai praranda gyvybingumą, ir tie simptomai bus pagrindinė pasku- 
tinių kapitalistinės simfonijos akordų tema. Taigi, remiantis kapitalizmo 
ekonomikos veikimu ar jos praeities laimėjimais, negalima daryti jokių 
išvadų apie ateitį. 

Šio požiūrio laikosi ir daugelis rų, kurių tokia perspektyva nežavi. 
Tačiau visiškai suprantama, kodėl socialistai, kuriuos ši perspektyva žavi, 
ypač mikliai griebiasi šios dovanos - kai kurie taip mikliai, kad net pakei- 
te savo antikapitalistinių argumentų prielaidas. Jie turėjo dar ir kitų pa- 
skatų, nes galėjo dar kartą grįžti prie marksistinės tradicijos, kurią, kaip 


' Žr. Vsk., p. [64] 

minėjau, vis daugiau jų pačių profesionalių ekonomistų jau buvo linkę 
atmesti. Juk, kaip minėta, pirmajame skyriuje, Marxas prognozavo tokią 
padėtį: kapitalizmas, prieš galutinai žlugdamas, įžengs į nesibaigiančios 
krizės stadiją, kuri kartkartėmis trumpam bus pertraukiama silpnų paki- 
limų ar atsitiktinių palankių įvykių. Ir tai dar ne viskas. Vienas iš būdų 
išdėstyti šį Marxo argumentą — pabrėžu kapitalo kaupimo ir aglomeraci- 
jos poveikį pelno normai ir per šią — investicinėms galimybėms. Kadangi 
kapitalizmo raida visada yra susijusi su didelėmis investicijomis, net ne- 
didelio jų mažėjimo pakanka norint tvirtai prognozuoti, kad raida netru- 
kus išsikvėps. Atrodytų, kad ši specifinė Marxo argumentacija ne tik 
atitinka svarbiausius praėjusio dešimtmečio faktus — nedarbą, pertekli- 
nius rezervus, pinigų rinkos persisotinimą, nepatenkinamą pelno normą, 
privačių investicijų sąstingį — bet ir dera su kai kuriomis nemarksistinė- 
mis interpretacijomis. Akivaizdu, kad Marxo ir Keyneso neskiria tokia 
praraja, kokia skyrė Marxą nuo Marshallo ar Wicksello. Tiek Marxo dok- 
triną, tiek nemarksistinį jos atitikmenį gerai išreiškia pats teorijos pava- 
dinimas, kurį vartosime: mažėjančių investicinių galimybių teorija *. 

Reikia pastebėti, kad ši teorija iš tikrųjų kelia tris skirtingas proble- 
mas. Pirmoji gali būti formuduojama beveik taip pat, kaip šios dalies 
klausimas: „ar kapitalizmas gali išlikti?" Kadangi socialiniame pasaulyje 
nėra nieko aere perenntius ir kadangi kapitalistinė tvarka yra ne tik ekono- 
mikos, bet ir socialinės kaitos karkasas, visada lieka daug erdvės skirtin- 
giems atsakymams. Antroji problema — ar tos jėgos ir mechanizmai, ku- 
riuos pabrėžia mažėjančių investicinių galimybių teorija, iš tiesų yra pa- 
tys reikšmingiausi dalykai. Tolesniuose skyriuose pateiksiu kitokią teori- 
ją apie tai, kas kapitalizmą galiausiai pražudys, nors ir ji turės nemažai 
paralelių su nagrinėjama koncepcija. Tačiau yra dar ir trečia problema. 
Net jeigu tų jėgų ir mechanizmų, kuriuos pabrėžia mažėjančių investici- 
nių galimybių teorija, pakaktų visiškai įtikinamai įrodyti, kad kapitaliz- 
mo raidoje glūdi ilgalaikio pobūdžio tendencija, stumianti jį į aklavietę, 
dar nebūtina, kad paskutiniojo dešimtmečio negandos buvo nulemtos 
būtent jų ir — tai svarbu mūsų tikslui - kad panašios negandos tikėtinos 
per ateinančius keturis dešimtmečius. 


2 Žr. mano kn. Business Cycles, XV sk. 

Daugiausia dėmesio skirsime šiai trečiajai problemai, nors daugelis 
dalykų, kuriuos minėsiu, turi reikšmės ir antrajai. Veiksniai, neva patei- 
sinantys pesimistinę kapitalizmo artimiausios ateities prognozę ir nei- 
giantys idėją, kad praeities laimėjimai gali būti pakartoti, skirstytini į tris 
grupes. 

Pirma, kapitalizmo aplinkos faktoriai. Jau kėlėme teiginį, kurį dar 
reikės pagrįsti, kad kapitalizmo raida sukuria tokias politines jėgas ir to- 
kias socialines psichologines nuostatas — jos reiškiasi atitinkama politika 
— kurios yra jam priešiškos ir kurios veikiausiai stiprės tol, kol galiausiai 
nutrauks šią raidą. Tą reiškinį aptarsiu vėliau. Tačiau šią išlygą reikia 
turėti omenyje. Tenka pažymėti, kad toji nuostata ir panašūs veiksniai 
taip pat veikia buržuazinės pelno ekonomikos motyvaciją ir kad, vadina- 
si, ši išlyga gali turėti daugiau reikšmės negu galėtų atrodyti iš pirmo 
žvilgsnio — ji liečia ne vien „politiką“. 

Antra, pati kapitalizmo ekonomika. Mažėjančių investicinių galimy- 
bių teorija nebūtinai apima, tačiau iš esmės veikia kartu su kita teorija, 
būtent, kad šiuolaikinis stambusis verslas yra surambėjusio kapitalizmo 
stadija, kuriai natūraliai būdinga ribojimų praktika, kainų neelastingu- 
mas, išskirtinis rūpinimasis išsaugoti egzistuojančią kapitalo vertę ir kt. 
Apie tai jau kalbėjome. 

Pagaliau, yra dar tai, ką galima pavadinti kapitalistinės ekonomikos 
„kuru“, t.y. atviros galimybės naujam verslui ir investicijoms. Teorija, 
kurią čia aptariame, skiria tiek daug dėmesio šiam elementui, kad tai 
pateisina pavadinimą, kurį jai suteikėme. Svarbiausi argumentai, kuriais 
grindžiama tezė apie mažėjančias privataus verslo investicines galimybes, 
yra šie: prisotinimas, gyventojai, naujos žemės, technologinės galimybės 
bei toji aplinkybė, kad daugelis esamų investavimo galimybių priklauso 
viešosioms, 0 ne privačioms investicijoms. 

1. Kiekvieną konkretų žmonių norų ir technologijų (plačiausia gali- 
ma šio termino prasme) lygmenį ir kiekvieną konkrečią realių atlygini- 
mų normą, žinoma, atitinka tam tikras pastovaus ir apyvartinio kapitalo 
kiekis, kuris reiškia prisotinimą. Jeigu žmonių norai ir gamybos metodai 
būtų amžiams įšalę 1800 m. lygmeniu, toks prisotinimas būtų seniai pa- 
siektas. Ar negali būti taip, kad vieną dieną norai bus visiškai patenkinti 
ir po to amžiams liks „įšalę“? Tokią galimybę netrukus svarstysime, ta- 

čiau nagrinėdami cik tai, kas gali atsitikti per ateinančius 40 metų, žino- 
ma, galime nekvaršinti sau galvos del tokios galimybės. 

Jeigu tokia galimybė kada nors virstų realia, tada dabartinis mažėjan- 
tis gimimų ar juo labiau gyventojų skaičius iš tikrųjų taptų svarbiu inves- 
ticinių galimybių, išskyrus atnaujinimą, mažėjimo veiksniu. Juk jeigu 
kiekvieno norai būtų patenkinti arba beveik patenkinti, tai ex bypotbesi 
tik vartotojų daugėjimas liktų svarbiausias papildomas paklausos šalti- 
nis. Tačiau jeigu nekreipsime dėmesio į šią galimybę, tai mažėjantis gy- 
ventoijų prieaugis nekelia pavojaus investicinėms galimybėms ar bendro- 
kinti trumpai aptardami įprastą oponentų argumentaciją. 

Viena vertus, manoma, kad mažėjantis gyventojų augimo tempas ;250 
facto skatina gamybos didėjimo tempo ir, vadinasi, investicijų mažėjimą, 
nes ši aplinkybė riboja paklausą. Tokios išvados negalima daryti. Norai 
ir efektyvi paklausa nera tas pats dalykas. Jeigu jie būtų tapatūs, didžiau- 
sia paklausa būtų neturtingiausiose šalyse. Juk ta pajamų dalis, kuri atsi- 
randa dėl mažėjančio gimimų tempo, gali būti nukreipta kitur, ir tokia 
tendencija — tikra, ypač tais atvejais, kai vaikų neturima dėl noro geriau 
apsirūpinti patiems. Galima būtų sakyti, kad daugėjant gyventojų pa- 
klausa būtų labiau numatoma ir atsivertų ypač patikima investicijų gali- 
mybė. Tačiau papildomos norų tenkinimo galimybės nėra mažiau pati- 
kimos. Be abejo, kai kurių gamybos šakų, ypač žemės ūkio, perspektyvos 
nėra labai šviesios. Tačiau jos neturi būti painiojamos su bendrosiomis 
perspektyvomis *. 

3 Šis teiginys galioja ruo arveju, jei sumažėtų absoliutus gyventojų skaičius, pavyzdžiui, 
netolimos ateities Didžiojoje Britanijoje (žr. E. Charles, London and Cambridge Eco- 
nomic Service, Memo. N. 40). Labai sumažėjęs absoliutus jų kiekis sukeltų papildomų 
problemų. Į rai nekreipsime dėmesio, nes tokios problemos nagrinėjamu laikotarpiu 
mažai tikėtinos. Dar kitokių problemų - ekonominių, politinių bei socialinių-psicho- 
loginių — kelia gyventojų senėjimas. Nors jos jau pradeda reikštis — jau atsirado savo- 
tiškas „senelių lobi" — į jas taip par čia negalime gilintis. Tenka pastebėti, kad kol 
pensinis amžius lieka toks par, išlaikytinių procentas nebūtinai keičiasi dėl to, kad 


mažėja asmenų iki penkiolikos metų procentas. 
* Daugelis ekonomistų, atrodo, mano, kad gyventojų daugėjimas yra dar vienas investi- 
cijų paklausos šaltinis. Juk esą visi nauji darbininkai turi būti aprūpinti įrankiais ir 


reikiamomis žaliavomis. Tai toli gražu nėra akivaizdu. Investavimo paskatos atsirastų 

Kita vertus, galime teigti, jog dėl mažėjančio gyventojų prieaugio tem- 
po gamybai, ims stigti darbo rankų. Spartus praeities gyventojų daugėji- 
mas dažnai būdavo viena iš gamybos augimo sąlygų, tad galėtume pada- 
ryti išvadą a contrario, kad mažiau naujų darbo rankų gali pradėti riboti 
gamybą. Tačiau šio pobūdžio argumentų negirdėti, ir visai neatsitikti- 
nai. Tai, kad 1940 m. pradžioje JAV pramonės gamyba, palyginti su 
vidutine 1923-1924 m. gamyba, padidėjo 12096 ir išliko maždaug 10090 
užimtumas, duoda atsakymą, kurio turi pakakti numatomai ateičiai. Da- 
bartinis nedarbo mastas; tai, kad mažėjant gimstamumui vis daugiau mo- 
terų įsitraukia į gamybinę veiklą; tai, kad dėl mažėjančio mirštamumo 
lygio ilgėja aktyvaus gyvenimo laikotarpis; neišsenkantis darbą taupan- 
čių įrenginių srautas; galimybė (kurios nebūtų esant dideliam gyventojų 
prieaugiui) atsisakyti žemesnės kokybės kitų gamybos veiksnių (ir taip iš 
dalies neutralizuoti mažėjančių sangrąžų dėsnį) — visa tai patvirtina Coli- 
no Clarko prognozę, kad ateinanti karta per darbo valandą gamins dau- 


5 


giau ?. 

Žinoma, politinėmis didesnių atlyginimų ir trumpesnės darbo die- 
nos priemonėmis bei politiniais darbo disciplinos trikdymais galima dirb- 
tinai sukurti darbo rankų stygių. Lyginant 1933—1940 m. Jungtinių Vals- 
tijų ir Prancūzijos ekonomikos rezultatus su Japonijos ir Vokietijos re- 
zultarais galima daryti išvadą, kad šios rūšies dalykai jau vyksta. Tačiau 
jie priklauso aplinkos faktorių grupei. 

Kaip netrukus skaitytojui paaiškės, aš toli gražu nelengvabūdiškai ver- 
tinu šį reiškinį. Mažėjantis gimstamumas man atrodo vienas reikšmin- 
giausių mūsų laikmečio bruožų. Net grynai ekonomikos požiūriu jis turi 
principinės reikšmės ir kaip kintančios motyvacijos simptomas, ir kaip 
jos priežastis. Tačiau tai jau daug sudėtingesnis dalykas. Čia mus domina 
tik mechaniniai mažėjančio gyventojų prieaugio padariniai, o jie tikrai 
neteikia jokio pagrindo pesimistinėms prognozėms dėl gamybos per ca- 
pita didėjimo per artimiausias keturias dešimtis metų. Šia prasme tie eko- 
nomistai, kurie vien dėl šios priežasties prognozuoja „išsikvėpimą“, daro 


tik tuo atveju, jeigu toks didėjimas darytų spaudimą atlyginimams; ner ir šiuo atveju 
veikiau reikėtų tikėtis investicijų vienam dirbančiajam mažėjimo. 


* National Income and Ouelay, p. 21. 

tai, ką, deja, ekonomistai visada buvo linkę daryti: kaip kadaise jie visiš- 
kai be pagrindo gąsdino visuomenę valgytojų skaičiaus didėjimo pavoju- 
mi “, taip dabar vėl visiškai be pagrindo gąsdina ekonominiu to skaičiaus 
mažėjimo pavojumi. 

2. Dabar apie naujas žemes — tą unikalią investicijų galimybę, kuri 
gali niekada nepasikartoti. Net jeigu argumento dėlei tartume, kad žmo- 
nijos ekonominė geografija jau galutinai apibrėžta — tai savaime nėra vi- 
siškai akivaizdu, žinant, kad dabar dykumos plyti ten, kur kadaise žydėjo 
pievos ir klestėjo miestai, — ir jeigu dar tartume, kad niekas daugiau taip 
nepasitarnaus žmogaus gerovei, kaip pasitarnavo maistas ir žaliavos iš šių 
naujų žemių — tai labiau panašu į tiesą, — tai vis tiek neįrodo, kad dėl to 
produkcijos per capita kiekis turėtų smukti arba augti mažesniu tempu 
per ateinantį pusšimtį metų. To reikėtų tikėtis, jeigu žemes, kurios XIX 
amžiuje pateko į kapitalizmo valdas, būtų išnaudotos taip, kad pradėtų 
reikštis mažėjančių sangrąžų dėsnis. Tačiau taip nera ir, kaip jau buvo 
pažymėta, mažėjantys gyventojų prieaugio tempai apskritai išbraukia iš 
praktinių problemų tarpo idėją, kad gamtos atsakas į žmogaus pastangas 
jau nebera arba tuojau taps mažiau dosnus nei ligi šiol jis buvo. Techno- 
logijos pažanga itin veiksmingai niekais pavertė šio pobūdžio tendenci- 
jas, ir viena iš patikimiausių prognozių yra ta, kad numatomoje ateityje 
gyvensime tiek maisto, tiek žaliavų ermbarras de richesse sąlygomis, O tai 
atvers kelius tokiam bendrojo produkto didėjimui, kokio tik norėsime. 
Tas par pasakytina apie mineralų išteklius. 

Lieka dar viena galimybė. Nors dabartinis maisto ir žaliavų gamybos 
lygis vienam gyventojui nebūtinai turi mažėti ir net gali didėti, tos di- 
džiulės verslo ir, vadinasi, investicijų galimybės, kurias teikė naujų kraštų 
* Pradedant XVII amžiumi prognozės dėl gyventojų skaičiaus didėjimo beveik visada 
buvo klaidingos. Joms galima rasti šiokį tokį pateisinimą. Galima rasti pateisinimą net 
tam, kad atsirado Malrhuso doktrina. Tačiau nematau jokio pateisinimo, kad ji išliko. 
Antrojoje XIX amžiaus pusėje visiems jau turėjo tapti aišku, kad vienintelė Malrhuso 
gyventojų dėsnio vertė — tai jo numatytos išimtys. Pirmasis XX amžiaus dešimtmetis 
galutinai parodė, kad tas dėsnis yra tik paprasčiausias baubas. Tačiau pokario laikorar- 
piu jį mėgino gaivinti net toks autoritetas kaip Keynesas! Ner 1925 m. H. Wrighras 
skundėsi „civilizacijos laimėjimų švaistymu vien del gyventojų skaičiaus didėjimo“. 


Nejaugi ekonomikos mokslas niekada neišaugs iš vaikiško amžiaus? 

ūkio plėtra, atrodo, kartu su šia ir išsisėmė; tad dėl sumažėjusių invesravi- 
mo galimybių galima prognozuoti pačius įvairiausius sunkumus. Argu- 
mento dėlei vėl tarkime, kad tie kraštai iš tikrųjų nebesiplėtos ir kad san- 
taupos dėl mažėjančių investavimo galimybių gali tapti sunkumų ir iš- 
teklių švaistymo priežastimi. Abi prielaidos yra itin nerealistiškos. T'a- 
čiau mums nebūtina jų ginčyti, nes išvada apie būsimąjį gamybos didėji- 
mą priklauso dar ir nuo trečiosios visiškai nepagrįstos prielaidos, t.y. kad 
pristigs kitų atodangų investicijoms. 

Ši trečioji prielaida daroma tik dėl vaizduotės stokos ir ji yra klaidų, 
kurios labai dažnai iškreipia istorijos interpretaciją, pavyzdys. Konkre- 
čios istorinės raidos bruožai, kuriuos analitikas įsidėmi, turi tendenciją 
jo sąmonėje įsitvirtinti kaip pagrindinės priežastys, net jeigu taip nėra. 
Pavyzdžiui, tai, kas paprastai vadinama „kapitalizmo atsiradimu", chro- 
nologiškai maždaug sutampa su atsivėrusiu sidabro srautu iš Potosi ka- 
syklų ir su politine padėtimi, kai valdovų išlaidos nuolat viršijo jų paja- 
mas, tad jie turėjo nepaliaujamai skolintis. Akivaizdu, kad abu šie faktai 
įvairiais jų aspektais turėjo reikšmės tų laikų ekonomikos raidai — su jais 
galima sieti, nenusižengiant protui, net valstiečių maištus ir religinius 
sąjūdžius. Del to analitikui kyla pagunda daryti išvadą, kad dėl tų prie- 
žasčių atsirado kapitalistinė tvarka ir kad be jų (ir kai kurių kitų panašių 
faktų) feodalinis pasaulis nebūtų galėjęs persitvarkyti į kapitalistinį. Ta- 
čiau iš tikrųjų tai tik nuoga tezė, neturinti jokio rimto pagrindo. Visa, ką 
galima pasakyti, yra tai, kad įvykiai klostėsi būtent taip. Tai visai nereiš- 
kia, kad nebuvo kitokių kelių. Beje, šiuo atveju negalima net manyti, kad 
tie veiksniai buvo palankūs kapitalizmo raidai — tiesa, kai kuriais požiū- 
riais ją neabejotinai skatino, bet kitais požiūriais - neabejotinai jai truk- 
de. 

Panašiai, kaip aptarta ankstesniame skyriuje, verslo galimybes, kurios 
atsivėrė įsisavinant naujas žemes, žinoma, buvo unikalios, tačiau tik tiek, 
kiek unikalios visos tokios galimybės. Nėra jokio pagrindo galvoti, kad 
„laukinių vakarų" vietoje atsiras vakuumas, ar kad visa, kas užims tą va- 
kuumą, būtinai turi būti mažiau vertinga kuria nors šio žodžio reikšme. 
Panaudoti oro erdvę gali pasirodyti vertingiau nei užkariauti Indiją — 
geografinių ribų nereikia painioti su ekonominėmis. 

Tiesa, santykinė skirtingų šalių arba regionų padėtis gali gerokai kisti 

vienai investavimo galimybių rūšiai keičiant kitą. Kuo mažesnė šalis ar 
regionas ir kuo stipriau jų likimas susijęs su konkrečiu gamybos elemen- 
tū, tuo mažiau pasitikėsime jų ateitimi, kai tas elementas atliks savo vaid- 
menį. Antai žemės ūkio šalys arba regionai ga// visam laikui kai ką praras- 
ti del sintetinių produktų (pavyzdžiui, viskozes, dažų, sintetinės gumos) 
konkurencijos, ir joms bus maža paguoda, kad bendroji gamyba grei- 
čiausiai didės. Taip pat tiesa, kad tikėtini šio dalyko padariniai gali suin- 
tensyvėti dėl ekonominio pasaulio pasidalijimo į priešiškas nacionalines 
zonas. Visa, ką galiausiai galime pasakyti, yra tai, kad mažėjančios inves- 
ticijų galimybės naujų kraštų ūkio plėtrai — jei jos iš tiesų mažėja - 7e66- 
tinai turi palikti tuštumą, kuri atsilieps bendrojo produkto didėjimui. 
Negalima teigti, kad jas pakeis kitos lygiavertės galimybės. Galima at- 
kreipti dėmesį į tai, kad jų raida narūraliai skatina tolesnę tų pačių ar kitų 
šalių raidą; galima šiek tiek pasikliauti kapitalistinės ekonomikos pajėgu- 
mu tolydžio atrasti arba sukurti naujas investicijų galimybes, nes ji kaip 
tik tam skirta; tačiau šie samprotavimai neveda toliau nei siekia mūsų 
neigiama išvada. O prisimenant šios temos nagrinėjimo tikslą to visiškai 
pakanka. 

3. Analogišką argumentą galima panaudoti prieš plačiai paplitusį po- 
žiūrį, kad esą svarbiausi technologijos rezultatai jau pasiekti ir kad lieką 
tik antraeiliai uždaviniai. Jeigu šis požiūris atspindi ne vien tą įspūdį, 
kuris susidarė per pasaulinę krizę — stambiausio kalibro išradimų stygius 
yra kiekvienos didesnės depresijos požymis — tai jis tik dar aiškiau negu 
„Išsemtų žmonijos galimybių“ idėja atskleidžia tą interpretacijos klaidą, 
kurią taip linkę daryti ekonomistai. Dabar esame verslo bangos, sukūru- 
sios elektros jėgainę, elektros pramonę, elektriftikuotą fermą bei būstą ir 
automobilį, nuolydžio fazėje. Šie dalykai kelia mums nuostabą ir mes 
negalime įsivaizduoti, iš kur gali atsirasti naujų panašios reikšmės gali- 
mybių. Tačiau jau vien chemijos pramonės perspektyvos dabar atrodo 
kur kas įspūdingesnės nei buvo galima įsivaizduoti, tarkime, 1880 m., 
nekalbant jau apie tai, kad vien tik elektros amžiaus laimėjimų panaudo- 
jimas per masinę šiuolaikinių būstų statybą dar ilgam mums teiks inves- 
ticinių galimybių. 

Technologinės galimybės - dar neištyrinėta jūra. Galime padaryti ge- 


ografinio regiono apžvalgą ir esamos žemės ūkio technikos požiūriu įver- 

tinti santykinį atskirų žemės plotų produktyvumą. Šios metodikos lyg- 
meniu, nepaisydami tikėtinų ateities patobulinimų, po to galime įsivaiz- 
duoti (nors istorijos požiūriu tai būtų nekorektiška), kad pirmiausia pra- 
dedami kultivuoti geriausi plotai, po to blogesni ir t.t. Per kiekvieną at- 
skirą tos raidos momentą tik santykinai blogesni plotai paliekami atei- 
čiai. Tokiu pat būdu mąstyti apie ateities technologijos pažangos galimy- 
bes negalima. Dėl to, kad kai kurios jų buvo panaudotos anksčiau negu 
kitos, negalima daryti išvados, kad pirmosios buvo produktyvesnės. Tos, 
kurios vis dar lieka dievų rankose, gali būti daugiau arba mažiau produk- 
tyvios negu bet kuri iš tų, kurios iki šiol mums acsiverė. Ir vel gauname 
tik negatyvų rezultatą, kurio negali paversti pozityviu net tas faktas, kad 
technologijos „pažanga“ del vis sistemingesnių ir racionalesnių tyrimų 
darosi vis efektyvesnė ir patikimesnė. Pakanka ir šio neigiamo rezultato: 
nėra jokio pagrindo baimintis, kad gamybos augimo tempai sumažės del 
technologijos galimybių išsekimo. 

4. Lieka paminėti dar du mažėjančių investicinių galimybių teorijos 
variantus. Kai kurie ekonomistai mano, kad kiekvienos šalies darbo 
jega anksčiau ar vėliau turėjo būti aprūpinta reikiama gamybos įranga. 
Tai, jų supratimu, buvo padaryta maždaug per XIX amžių. Kol ta raida 
vyko, ji nepaliaujamai kūrė naują paklausą kapiralinėms gėrybėms, ta- 
čiau jai nutrūkus, dabar ir visiems laikams lieka tik jų atnaujinimo pa- 
klausa. Taigi kapitalistinės amunicijos kūrimo periodas buvo unikalus 
intermezzo, kai kapitalistinė ekonomika įrempdama visas jėgas kūrė rei- 
kalingą įrankių ir mašinų bazę būsimajai gamybai tokiais tempais, ku- 
rių dabar neįmanoma išlaikyti. Čia mums piešiamas išties keistas eko- 
nomikos raidos vaizdas. Argi nebuvo įrangos XVIII amžiuje, argi jos 
nebuvo ner tais laikais, kai mūsų protėviai gyveno olose? Jeigu ji buvo, 
tai kodėl jos papildymas XIX amžiuje virto didesniu persisotinimu ne- 
gu bet kada anksčiau? Be to, kiekvienas įrangos komponentas, papil- 
dantis kapitalinę amuniciją, paprastai konkuruoja su ankstesniais jos 
komponentais. Jis naikina jų ekonominę vertę. Vadinasi, apsirūpinimo 
įranga uždavinys niekada negali būti išspręstas vieną kartą visiems lai- 
kams. Atvejai, kai jo sprendimui pakaktų rezervinės įrangos — taip pa- 
prastai būtų nesant technologinės kaitos — tėra išimtys. Tai ypač aki- 
vaizdu tada, kai nauji gamybos metodai diegiami naujos pramonės ša- 

kose; juk aišku, kad automobilių gamyklos nebuvo finansuojamos iš 
geležinkelių amortizacijos fondų. 

Skaitytojas, be abejo, suvoks, kad net jeigu galėtume priimti šio argu- 
mento prielaidas, jokia pesimistinė išvada dėl bendrojo produkto didėji- 
mo tempo iš jų dar neišplauktų. Jis galėtų padaryti netgi priešingą išva- 
dą: kad didelės kapitalinių gėrybių atsargos, įgyjančios ekonominį ne- 
mirtingumą dėl nuolatinio jų atnaujinimo, gali tik paspartinti bendrojo 
produkto didėjimą. Ir jis būrų visiškai teisus. Šis argumentas ištisai ape- 
liuoja į sutrikimus, kurių galima tikėtis, jeigu ekonomika, pajungta kapi- 
talo gamybai, susidurs su mažėjančiais atitinkamos paklausos tempais. 
Tačiau šių sutrikimų reikšmės (beje, tokie sutrikimai negali būti netikė- 
ti) neverta perdėti. Pavyzdžiui, plieno pramonė nepatyrė ypatingų sun- 
kumų persitvarkydama iš pramonės, gaminusios beveik ištisai kapitali- 
nes prekes, į pramonę, gaminančią pirmiausia ilgalaikes vartojimo prekes 
arba pusfabrikačius ilgalaikio vartojimo prekėms. Ir nors tokia kompen- 
sacija gali būti neįmanoma kiekvienoje kapitalinių prekių pramonėje, tas 
pats principas galioja visais atvejais. 

Pažvelkime į kitą teorijos variantą. Didieji ekonominės veiklos pro- 
trūkiai, keliantys viso ūkio gerovę, visada būna susiję su gamintojų išlai- 
dų didėjimu, kuris savo ruožtu siejasi su papildomų įrenginių ir gamyklų 
statyba. Tačiau, pasirodo, kad kai kurie ekonomistai atrado, arba tariasi 
atradę, kad dabartiniu metu nauja technologija reikalauja mažiau kapita- 
lo negu anksčiau, ypač tada, kai buvo tiesiami geležinkeliai. Daroma iš- 
vada, kad išlaidų kapitalinėms statyboms santykinė reikšmė nuo šiol turi 
mažėti. Kadangi tai neigiamai atsilieps tiems ekonominio aktyvumo pro- 
trūkiams, kurie, kaip atrodo, yra susiję su bendrojo produkto augimo 
tempu, tie tempai turės mažėti, ypač jeigu santaupos išliks ankstesnio 
lygio. 

Naujų technologijos metodų tendencija vis labiau taupyti kapitalą 
nėra tikrai įrodyta. Statistiniai duomenys iki 1929 m. - vėlesni duome- 
nys čia netinka — rodo priešingai. Šios teorijos šalininkai tepateikė tam 
tikrą skaičių patvirtinančių pavyzdžių, kuriems galima priešpastatyti prie- 
šingų. Tačiau tarkime, kad tokia tendencija egzistuoja. Tada turime tą 
pačią formalią problemą, su kuria susidūrė praeities ekonomistai darbą 
taupančių įrenginių atveju. Šie įrenginiai gali turėti palankių arba nepa- 

lankių padarinių darbininkų interesams, tačiau niekas neabejoja tuo, kad 
apskritai jie palankiai veikia gamybos pletrą. Jeigu nekreipsime dėmesio 
į taupymo ir investavimo proceso sutrikimus, kuriuos dabar madinga 
pervertinti, lygiai tas pat pasakytina apie tuos įrenginius, kurie taupo 
kapitalo išlaidas galutinio produkto vienetui. Tiesą sakant, nedaug nutol- 
tume nuo tiesos sakydami, kad beveik kiekvienas ekonomiškai pateisina- 
mas naujas procesas taupo ir darbą, ir kapitalą. Geležinkeliai veikiausiai 
sutaupė kapitalą, palyginti su tomis išlaidomis, kurių pareikalautų mėgi- 
nimas tą patį keleivių skaičių ir tą paųį kiekį krovinių, kurie dabar gabe- 
nami geležinkeliais, parvežti pašto karietomis ar vežimais. Panašiai šilko 
gamyba, jeigu ji remtųsi šilkmedžio lervų pramone, kapitalo atžvilgiu 
gali būti — nežinau, kaip iš tikrųjų — labiau imli negu to paries kiekio 
sintetinė gamyba. Kapitalo, jau investuoto į šilkmedžio lervų pramonę, 
savininkams tai gali būti liūdna žinia. Tačiau tai nebūtinai reiškia, kad 
investicijų galimybės mažėja. Ir, žinoma, tai nebūtinai reiškia, kad mažės 
ekonomikos plėtros tempai. Tiems, kurie tikisi sulaukti kapitalizmo žlu- 
gimo vien dėl to, kad kapitalo vieneto produktyvumas dabar yra didesnis 
negu anksčiau, gali tekti laukti išties ilgai. 

5. Pagaliau, kadangi šį dalyką paprastai svarsto ekonomistai, kurie 
siekia įtikinti visuomenę, kad būtinos valstybės išlaidos trūkstamam ūkio 
finansavimui padengti, jie niekada nepraleidžia progos pabrėžti, kad in- 
vestavimo galimybes, kiek jų apskritai dar lieka, labiau tinka viešajam 
sektoriui, o ne privačiam verslui. Čia yra dalis tiesos. Pirmiausia, visuo- 
menei turtėjant atsiranda išlaidų straipsnių, kurie natūraliai netelpa į są- 
naudų ir naudos skaičiavimą kaip, pavyzdžiui, išlaidos miestams puošti, 
viešajai sveikatos apsaugai ir kitos. Antra, vis didesnis pramoninės veik- 
los sektorius, pavyzdžiui, ryšiai, uostai, energetika, draudimas ir t.t., turi 
tendenciją pereiti į viešąjį valdymą paprasčiausiai dėl to, kad ruos objek- 
tus darosi lengviau valdyti viešosios administracijos metodais. Tad gali- 
ma lauku, kad šiaip jau visiškai kapitalistinės visuomenės nacionalinės ir 
municipalinės investicijos absoliučiai ir santykinai didės, kad plėsis ir 
visos kitos viešojo planavimo formos. 

Tai — viskas. Norint šitai pripažinti, nėra būtina griebtis kokių nors 
hipotezių apie privataus sektoriaus pramoninės veiklos raidą. Be to, šiuo 
atvėju mums visiškai nesvarbu, kokiu mastu būsimasis investavimas bei 

atitinkama gamybos plėtra bus finansuojama ir valdoma viešųjų, o ne 
privačių agentūrų, nebent papildomai tariama, kad viešas finansavimas 
įsiviešpataus dėl to, kad ateityje 704705 privataus verslo investicijos negalės 
būti pelningos. Tačiau šį klausimą jau nagrinėjome anksčiau. 


XI skyrius 
KAPITALIZMO CIVILIZACIJA 


Palikime grynai ekonomikos dalykus ir pažvelkime į kultūrinį kapitalis- 
tinės ekonomikos matmenį, arba marksistiškai — į jos sociopsichologinį 
antstatą ir mentalitetą, būdingą kapitalistinei visuomenei ir ypač buržua- 
zijos klasei. Glaustai aprarkime reikšmingiausius faktus. 

Pasak kai kurių istorikų, sociologų ir etnologų, prieš 50 000 metų 
žmogaus požiūris į aplinkos pavojų ir galimybes buvo panašus į dabarti- 
nių laukinių genčių požiūrį '. 

Ypač svarbūs du šio požiūrio elementai: „kolektyvinis“ ir „afektinis“ 
pirmykščio žmogaus mąstysenos pobūdis ir tai, ką čia vadinsiu — nevisiš- 
kai tiksliai - „magija“. Kalbėdamas apie „kolektyvinę“ ir „afektinę“ mąs- 
tyseną turiu omenyje tą faktą, kad mažose, nediferencijuotose arba mažai 
diferencijuotose socialinėse grupėse kolektyviniai vaizdiniai daug leng- 
viau užvaldo individo protą nei didelėse ir sudėtingose; išvados ir spren- 
dimai čia daromi vadovaujantis metodais, kuriuos galima apibūdinti ne- 
gatyviai — nepaisoma logikos ir ypač neprieštaringumo reikalavimo. Kal- 
bėdamas apie „magiją“ turiu omenyje tokius įsitikinimus, kurie net ne- 
! Šios rūšies tyrimai atliekami seniai. Tačiau, mano supratimu, naująjį jų etapą reikėtų 
datuoti Lucien Lėvy-Bruhl darbais, ypač jo Fonctions mentales dans les socičtės infėrie- 
ures (1909) ir Le surnaturel et la nature dans la mentalitė primitive (1931). Autoriaus 
nuomonė, išdėstyta pirmoje knygoje, labai skiriasi nuo požiūrio, dėstomo antrojoje; 
kaitos gaires galima įžvelgti kn. Mentalitė primitive (1921) ir L ame primiūve (1927). 
Mums Lėvy-Bruhlis ypač naudingas autoritetas, nes jis visiškai priima mūsų tezę — 
tiesą sakant, jis ja pradeda savo darbą - kad žmogaus mąstymo „vykdomąsias“ funkci- 
jas ir jo dvasinę struktūrą sąlygoja, benr iš dalies, visuomenės, kurioje jis vystosi, struk- 
tūra. Neturi reikšmės, kad Lėvy-Bruhlis šį principą kildina ne iš Marxo, o iš Comp- 


te'o. 

būdami visiškai atsieti nuo patyrimo — jokia maginė formulė negalėtų 
atlaikyti nenutrūkstančios nesėkmių grandinės — į stebimų reiškinių vi- 
sumą įterpia esybes ar jėgas, kurių šaltinis nėra patirtis *. Kad šio tipo 
mąstysena panaši į neurotiko mąstyseną pastebėjo dar G. Dromardas 
(1901; ypač sugestyvus yra jo terminas dėlire d interpretation) ir S. Freu- 
das (Totem and Tabu, 1913). Tai nereiškia, kad tokia mąstysena — visiš- 
kai svetima normaliam mūsų laikų žmogui. Priešingai, kiekviena politi- 
nė diskusija gali skaitytoją įtikinti, jog didžioji, o veiksmo požiūriu di- 
džiausioji, mūsų pačių mąstysenos dalis iš esmės yra lygiai tokia pat. 

Nei racionalus mąstymas ar veikla, nei racionalistinė civilizacija ne- 
reiškia, kad minėtas kriterijus nebegalioja; jie reiškia tik tai, kad vyksta 
lėta, bet nepaliaujama plėtra to socialinės būties sektoriaus, kur individai 
ar grupės įveikia kiekvieną situaciją taip, kad, pirma, mėgina ją panaudo- 
ti savo naudai vadovaudamiesi — ne visada nuosekliai — savo galva; antra, 
vadovaudamiesi tais nuoseklumo reikalavimais, kuriuos vadiname logi- 
ka; ir trečia, vadovaudamiesi prielaidomis, kurios turi tenkinti dvi sąly- 
gas: tų prielaidų turi būti kuo mažiau ir kiekviena jų iš principo turėtų 
būti įmanoma pagrįsti galimo patyrimo ? terminais. 

Visa tai, žinoma, labai neadekvatu, bet mūsų tikslui to pakanka. 
Paminėsiu dar vieną racionalistinės civilizacijos bruožą, kurio reikšmė 
išaiškės vėliau. Kai kasdienių uždavinių racionalios analizės ir raciona- 
laus jų praktinio sprendimo įpročiai daugmaž susiformuoja, tada kri- 
tiškai atsigręžiama į kolektyvinių vaizdinių visumą ir mėginama juos 
tam tikru mastu „racionalizuoti“ keliant tokius klausimus kaip: kam 
reikalingi karaliai ir popiežiai, pavaldumas, dešimtinė ar nuosavybė? 
Beje, svarbu pažymėti, kad nors daugelis mūsų tokią nuostatą laiko 
dvasinės raidos „aukštesnės pakopos" požymiu, tokį vertinimą nebūti- 
nai ir ne visada patvirtina rezultatai. Racionalistinė nuostata gali remtis 
tokia neadekvačia informacija bei metodika, kad jos padiktuoti veiks- 


2 


Draugiškas kritikas dėl šios pastraipos pareiškė man protestą, kad esą negalima taip 
sakyti, nes tokiu atveju tektų magiška formule laikyti ir fiziko „jėgą“. Būtent tai ir 
noriu pasakyti, nebent sutariama, kad terminas „jėga“ reiškia tik konstantą, padaugin- 
rą iš antros eilės poslinkio išvestinės. Žr. toliau tekste antrąjį sakinį. 

Ši kanriškoji frazė čia panaudota sąmoningai, kad galima būtų atremti akivaizdų prieš- 


taravimą. 

mai, ypač radikalūs „chirurginiai“ sprendimai, vėliau stebėtojui gali at- 
rodyti, net vien proto požiūriu, blogesni už tuos veiksmus ir tą „anti- 
chirurginę“ nesikišimo nuostatą, kurią tų laikų žmonės laikė protinio 
atsilikimo požymiu. XVII ir XVIII amžiaus politinė mintis dažnai iliust- 
ruoja šią nuolat pamirštamą tiesą. Ne tik socialinių įžvalgų reikšmin- 
gumu, bet ir loginės analizės kokybe vėlesnė „konservatyvioji“ kontr- 
kritika buvo akivaizdžiai pranašesnė, nors Švietimo epochos autoriams 
ji tebūtų tik pajuokos objektas. 

Šią racionalistinę nuostatą žmogaus protui veikiausiai primetė eko- 
nominė būtinybė; būtent kasdienių ekonominių uždavinių sprendimas 
mus, žmonių giminę, išmokė racionaliai mąstyti ir veikti — visiškai ne- 
dvejodamas tvirtinu, kad visa logika kyla iš ekonominio sprendimo struk- 
tūros, arba, vartojant mano mėgiamą frazę, ši ekonominė struktūra yra 
logikos matrica. Pasiremsiu tokiu argumentu. Tarkime, kad kažkoks „pir- 
mykštis" žmogus naudojasi lazda — pačia elementariausia mašina, kurią 
jau supranta mūsų giminaičiai gorilos — ir toji lazda jam sulūžta. Jeigu jis 
mėgina padetį gelbėti murmėdamas magiškąją formulę — pavyzdžiui, „pa- 
siūla ir paklausa" arba „planavimas ir kontrolė" ir viliasi, kad ją pakarto- 
jus devynis kartus tos dvi nuolaužos susijungs — tada jis remiasi ikiracio- 
naliu mąstymu. Jeigu jis ieško būdo kaip sujungti tas nuolaužas arba 
susiranda naują lazdą, tada jis — racionalus. Žinoma, abi tos nuostatos 
vienodai galimos. Kad magiškoji formulė neefektyvi šiuo atveju, kaip ir 
daugeliu kitų ekonominės veiklos atvejų, veikiausiai bus daug akivaiz- 
džiau, nei tada, kai mūsų herojui tenka įveikti priešą mūšyje, susilaukti 
sėkmės meilėje ar atsikratyti kaltės jausmo naštos. Tai galima paaiškinti 
tuo neperkalbamu apibrėžtumu ir, daugeliu atvejų, kiekybiniu pobūdžiu, 
kuris ekonominę veiklą skiria nuo kitų veiklos rūšių; taip par galbūt ne- 
emociniu nesibaigiančio ekonominių norų ir jų tenkinimo ritmo kasdie- 
niškumu. Kartą įgytas racionalistinis įprotis dėl mokomosios sėkmingos 
patirties įtakos plinta į kitas sriūis ir ten taip pat atveria žmogui akis bei 
leidžia pamatyti įstabųjį dalyką — Faktą. 

is procesas nepriklauso nuo specifinio ekonominės veiklos drabu- 
žio, taigi ir nuo kapitalistinio drabužio. Ikikapitalistinis žmogus yra ne 
mažiau „godus“ negu kapitalistinis. Baudžiauninkai ar feodalizmo rite- 
riai kovoja dėl savo interesų pačia brutaliausia jėga. Tačiau kapitalizmas 

skatina racionalumą bei teikia jam papildomų jėgų dviem vienas su kitu 
susijusiais būdais. 

Pirmiausia pinigus, kurie, beje, nėra kapitalizmo išradimas, jis paver- 
čia sąskaitiniu vienetu. Tai reiškia, kad kapitalistinė praktika piniginį 
vienetą padaro naudos ir sąnaudų racionalaus skaičiavimo įrankiu, kurio 
tikrasis monumentas yra dvejybinė apskaita *. 

Nesigilindami į šį dalyką pastebekime, kad naudos ir sąnaudų skai- 
čiavimas, būdamas pirmiausia ekonominio racionalumo produktu, savo 
ruožtu veikia tą racionalumą - jis kristalizuoja ir skaitmeniškai apibrėžia 
verslo logiką ir suteikia jai didžiulę galią. Toji logika, nuostata arba me- 
todika, būdama apibrėžta ir kvantifikuota ūkio srityje, po to pradeda 
plėsti savo valdas ir pajungia, teikdama racionalumo, žmogaus sąvokas 
bei filosofiją, medicinos praktiką, kosmoso vaizdą, požiūrį į gyvenimą, 
faktiškai viską, net grožio bei teisingumo sąvokas ir dvasinius siekius. 

Reikšminga tai, kad šiuolaikinė matematika bei eksperimentiniai moks- 
lai XV, XVI ir XVII amžiuje plėtojosi ne tik kartu su ta socialine raida, 
kuri paprastai vadinama kapitalizmo kilimu, bet ir atskirai nuo scholasti- 
nės minties bastionų bei apsupti niekinančio priešiškumo. XV amžiaus 
matematikai daugiausia rūpėjo komercinės aritmetikos uždaviniai bei ar- 
chitektūriniai skaičiavimai. Šiuolaikinės fizikos ištakos - amatininko iš- 
rasti utilitariniai mechaniniai įrenginiai. Nepalenkiamas Galiley'o indi- 
vidualizmas buvo kylančios kapitalistų klasės individualizmas. Chirur- 
gas atsirado iš pribuvėjos ir barzdaskučio. Menininkas, kartu ir inžinie- 
rius, ir verslininkas, —- amžiams į istoriją įėjęs tipas tokių žmonių, kaip da 
Vinci, Albert, Cellini (net Dūreris sudarinėjo fortifikacijų planus), — 
geriausiai iliustruoja tai, ką turiu omenyje. Visus juos prakeikdami Irali- 
jos universitetų scholastikos profesoriai buvo nuovokesni nei mums at- 
rodo. Nerimą jiems kėlė ne atskiros ortodoksijai priešingos idėjos. Kiek- 


* Šį dalyką įvertino ir more suo pervertino Sombartas. Dvejybinė apskaita yra paskutinis 
ilgo ir sunkaus kelio žingsnis. Jos tiesioginis pirmtakas buvo periodiškai atliekama 
inventorizacija pelnui ir nuostoliui apskaičiuoti; žr. A. Sapori leidinyje Biblioteca Sro- 
rica Toscana, VII, 1932. Luca Paciolio traktatas apie apskaitą iš 1494 metų jau dėl 
daros yra svarbi gairė. Svarbiausias faktas valstybės istorijos ir sociologijos požiūriu yra 
tai, kad racionali apskaita nevaržė viešųjų lėšų naudojimo iki par XVIII amžiaus ir net 


tada ji buvo įvesta netobulu ir primityviu „kameralinės“ apskaitos pavidalu. 

vienas rimtas scholastas būtų sugebėjęs perskaityti savo tekstus taip, kad 
jie neprieštarautų Koperniko sistemai. Tačiau tie profesoriai visiškai tei- 
singai pajuto šių naujovių nešamą dvasią — racionalistinio individualiz- 
mo, kylančio kapitalizmo pagimdytą dvasią. 

Antra, kylantis kapitalizmas ne tik sukūrė šiuolaikinio mokslo mąsty- 
seną — mokėjimą kelti tam tikrus klausimus ir atsakyti į juos tam tikru 
būdu - jis taip pat sukūrė pačius žmones ir reikiamas priemones. Griau- 
damas feodalinę aplinką ir trikdydamas intelektinę dvaro ir kaimo ramy- 
bę (nors, žinoma, vienuolyne visada buvo gausių diskusijų ir nesurari- 
mų), ypač kurdamas socialinę erdvę naujajai klasei, kuri rėmėsi kiekvie- 
no jos nario ekonominiais laimėjimais, jis savo ruožtu traukė į tą sritį 
stiprios valios ir didelio proto žmones. 

Ikikapitalistinė gyvensena neteikė jokios erdvės tokiems ekonominiams 
kiekvieno jų laimėjimams, kurie peržengtų klasių ribas arba, kitaip ta- 
riant, kurių pakaktų susikurti socialinę padėtį, prilygstančią tuo metu 
viešpataujančių klasių narių padėčiai. Negalima sakyti, kad ji išvis užda- 
rydavo kelius į viršūnę ?. Tačiau verslo veikla apskritai buvo laikoma 
žemesniojo luomo užsiėmimu, ir net didžiausia amatininko sėkmė be- 
veik niekada nepadėjo jam ištrūkti iš cecho į aukštesnį luomą. Svarbiausi 
karjeros ir turtėjimo keliai ėjo per bažnyčią — viduramžiais beveik tiek par 
atvirą naujiems žmonėms, kaip ir šiandien; dar galima pridurti didikų 
kanceliarijas bei karinę hierarchiją — ši iki maždaug XII amžiaus vidurio, 
iš dalies ir vėliau, buvo atvira kiekvienam fiziškai ir psichiškai sveikam 
žmogui. Tik po to, kai kapitalistinis verslas — iš pradžių komercinis ir 
finansinis, vėliau kalnakasybos ir galiausiai pramoninis — atskleidė savo 
galimybes, gabesnieji ir ambicingesnieji pradėjo rinktis verslą kaip trečią- 
jį karjeros kelią. Sėkmė būdavo greita ir svaiginanti, tačiau jos socialinė 
reikšmė iš pradžių nebuvo didelė. Jeigu atidžiau panagrinėsime, pavyz- 
džiui, Jacobo Fuggerio ar Agostino Chigi karjerą, nesunkiai įsitikinsime, 
kad jie neturėjo beveik jokios įtakos Karolio V ar popiežiaus Leono X 
politikai ir labai brangiai mokėjo už kai kurias privilegijas *. Tačiau ver- 
* Esame per daug linkę į viduramžių socialinę struktūrą žvelgti kaip į statinę arba ne- 

lanksčią. Iš tikrųjų nuolat vyko, anoc Pareto, circulation des aristocracies. Giminės, 


kurios sudarė viršutinį visuomenes sluoksnį apie 900 m., praktiškai išnyko iki 1500 m. 


6 Medici šeima iš tikrųjų nėra išimtus. Juk nors turtas padėjo jiems įgyti Florencijoje 

slo sėkmės pagunda beveik visiems, išskyrus aukščiausiąjį feodalinės vi- 
suomenės sluoksnį, buvo pakankamai stipri, kad patrauktų daugumą ge- 
riausių protų ir taip generuotų tolesnę sėkmę — generuotų papildomų 
garų racionalistinei mašinai. Taigi šia prasme kapitalizmas — ne tik eko- 
nominė veikla apskritai — buvo tikra varomoji žmogaus elgsenos raciona- 
lizavimo jėga. 

Dabar mes pagaliau pasiekėme tikrąjį savo tikslą 7, prie kurio turėjo 
atvesti šie sudėtingi, nors ir neadekvatūs samprotavimai. Ne tik šiuolai- 
kinė mechanizuota gamykla ir jos tiekiamos produkcijos gausa, ne tik 
šiuolaikinė technologija ir ekonominė organizacija, bet visi būdingiausi 
šiuolaikinės civilizacijos bruožai, visi jos laimėjimai, tiesiogiai ar netie- 
siogiai, yra kapitalizmo raidos rezultatas. Juos turime įtraukti į kiekvieną 
kapitalizmo pajamų ir nuostolių balansą, į tai turime atsižvelgti priimda- 
mi jo bylos nuosprendį. 

Turime sparčiai besiplėtojanųį racionalų mokslą ir ilgą jo taikomųjų 
rezultatų sąrašą. Kiekvienas iškart pripažins, kad lėktuvus, šaldytuvus, 
televizorius ir kitus panašius dalykus sukūrė pelno ekonomika. Net ir 
šiuolaikinė ligoninė, nors ji paprastai nėra pelno siekianti įmonė, vis dėl- 
to yra kapitalizmo kūrinys, ir ne tik todėl — kartoju — kad kapitalizmo 
raida teikia jai priemonių ir paskatų, bet - fundamentalesne prasme — 
todėl, kad kapitalistinis racionalumas išugdė tuos mąstymo įpročius, ku- 
rie sukūrė ligoninėse naudojamus gydymo metodus. Pergalė per kovą, 
dar nebaigtą, su vežiu, sifiliu ir tuberkulioze bus toks pat kapitalizmo 
laimėjimas, kaip automobiliai, vamzdynai ar Besemerio plienas. Mediko 
profesija tam tikra prasme irgi yra kapitalistinė — kapitalistinė todel, kad 
jis dažniausiai veikia verslo dvasia; be to, ji yra pramoninės ir komercinės 
buržuazijos lydinys. Tačiau net jeigu taip nebūtų, šiuolaikinė medicina 


valdžią, būtent valdžia, o ne turtas per se lėmė šeimos vaidmenį. Kiekvienu atveju jie 
yra vieninteliai pirkliai, kurie kada nors iškilo į lygią padėtį su aukščiausiu feodalų 
sluoksniu. Tikrąsias išimtis randame tik ten, kur kapitalistinė evoliucija susikūrė ap- 
linką arba visiškai suskaidė feodalų sluoksnį, pavyzdžiui, Venecijoje arba Nyderlan- 
duose. 

Tikrąjį, arba tiesioginį, tikslą, nes ši paskutiniųjų puslapių analizė teikia galimybę siekti 
ir kitų tikslų. Jis iš tikrųjų yra esminis, jei rimtai nagrinėjame didžiąją Kapitalizmo ir 
Socializmo temą. 

ir higiena vis vien būtų kapitalizmo raidos šalutinis produktas taip pat, 
kaip ir šių laikų švietimas. 

Turime kapitalistinį meną ir kapitalistinę gyvenseną. Jeigu apsiribo- 
sime tik tapyba, tiek dėl glaustumo, tiek dėl to, kad čia mano neišmany- 
mas šiek tiek mažesnis nei kitose srityse, ir jeigu (mano manymu, klai- 
dingai) pradėdami skaičiuoti epochą nuo Giotto Arenos freskų pažvelg- 
sime į liniją (nors tokie „linijiniai“ argumentai išties netikę) Giotto—-Ma- 
saccio—Vinci-Michelangelo- Greko, tai jokios nuorodos į mistinius Greko 
regėjimus nepaneigs mano tezės tiems, kurie turi akis, kad matytų. O 
Vinci eksperimentus siūlau abejojantiems, kurie, taip sakant, kapitaliz- 
mo racionalumą nori paliesti savo pirštais. Padarę šios linijos projekciją 
(taip, taip, suprantu), galėtume nutūptu (galbūt uždusę) kažkur tarp De- 
lacroix ir Ingreso. Na, štai ir atvykome — Cezanne'as, Van Goghas, Picas- 
so arba Matisse'as padarys visa, ką liko padaryti. Ekspresionistinis objek- 
to formų likvidavimas yra grakšti loginė išvada. Kapitalistinio romano 
istorija (pasiekusi kulminaciją Goncourtų romane: „dokumentų regist- 
racija") mūsų mintį iliustruoja dar geriau. Bet tai - akivaizdu. Kapitalis- 
tinio gyvenimo stiliaus evoliuciją galima būtų lengvai — galbūt ir įtikina- 
rmiausiai — aprašyti per šiuolaikinio kostiumo genezės tyrimą. 

Pagaliau turime visa tai, ką galima išdėlioti aplink simbolinį Gladsto- 
no liberalizmo židinį. Čia taip pat tiktų terminas „individualistinė de- 
mokracija" — tikrų net labiau, nes norime aprėpti ir kai kuriuos iš tų 
dalykų, kuriems Gladstonas būtų nepritaręs, taip pat moralinę bei dvasi- 
nę nuostatą, kurios jis, gyvendamas tikėjimo citadelėje, iš tikrųjų neken- 
te. Tuo galėčiau ir baigti, jeigu ne radikalų liturgija, kuri išsijuosusi nei- 
gia visa tai, ką noriu pasakyti. Radikalai gali tvirtinu, kad masės šaukiasi 
išvadavimo nuo nepakeliamų kančių del tamsos ir nevilties žvanginda- 
mos savo grandinėmis; tačiau iš tikrųjų dar niekada nebuvo taip, kad vzs7 
turėtų tiek daug asmeninės dvasinės ir fizinės laisvės, niekada nebuvo 
tiek pasirengimo pakęsti ir net finansuoti mirtinus viešpataujančios kla- 
sės priešus, niekada nebuvo tiek aktyvios užuojautos realioms ir apsimes- 
tinėms kančioms, niekada nebuvo tiek pasiryžimo pakelti įvairią naštą, 
kaip šiuolaikinėje kapitalistinėje visuomenėje; demokratija, jeigu jos ap- 
skritai būta už valstiečių bendruomenių ribų, istoriškai atsirado šiuolai- 
kinio ir senojo kapitalizmo farvateryje. Žinoma, galima prisirinkti istori- 

nių argumentų, rodančių priešingai, tačiau net pagrįsti, jie neturėtų reikš- 
mės kalbant apie dabarties sąlygas ir ateities alternatyvas *. Jeigu vis dėlto 
nuspręstume imtis istorinės apžvalgos, tada net daugelis tų faktų, kurie 
radikaliųjų kritikų tikslams atrodo tinkamiausi, dažniausiai pasirodo vi- 
siškai kitaip, palyginus juos su atitinkamais ikikapitalistinės patirties fak- 
tais. Ir negalima atsikirsti, kad „tai buvo kiti laikai". Juk būtent kapitaliz- 
mo raida sukūrė patį šį skirtumą. 

Ypač reikia atkreipti dėmesį į du dalykus. Anksčiau pažymėjau, kad 
„socialiniai“ įstatymai ir apskritai institucinės permainos masių labui ne- 
buvo paprasčiausiai primestos kapitalistinei visuomenei kaip neišvengia- 
ma būtinybė palengvinti sunkėjančią neturtėlių padėtį; juk kapitalizmo 
raida automatiškai pakėlė tiek masių gyvenimo lygį, tiek suteikė tiems 
įstatymams priemonių „ir valią". Žodžius kabutėse dar reikia paaiškinti 
— tai racionalumo plėtros principas. Kapitalizmo raida racionalizuoja el- 
gesį ir mintis bei išvalo galvas nuo metafizinių dogmų ir įvairių mistinių 
bei romantinių idėjų. Ji perkuria ne tik tikslų priemones, bet ir pačius 
galutinius tikslus. Iš čia išplaukia, nebūtinai griežtai logiškai, bet gana 
natūraliai „laisvamanybė“ kaip materialistinis monizmas, pasaulietišku- 
mas ir pragmatinis šiapusinio pasaulio pripažinimas. Viena vertus, mūsų 
paveldėtas pareigos jausmas, netekęs savo tradicinių pagrindų, tampa su- 
fokusuotas į utilitarines žmonijos tobulinimo idėjas, kurios (tiesa, gana 
nelogiškai) geriau atlaiko racionalistinę kritiką negu, tarkime dievobai- 
mingumas. Kita vertus, tas pats dvasios racionalizavimas išblukina visų 
luomų teisių neempirinio šventumo spindesį. Visa tai, kartu su tipiškai 
kapitalistiniu žavėjimusi Efektyvumu ir Paslaugumu - dalykais, kuriuos 
tipiškas senųjų laikų riteris siejo su visiškai kitokiomis idėjomis, — pa- 
gimdė minėtąją pačios buržuazijos „valią“. Feminizmas, iš esmės kapita- 
listinis reiškinys, dar geriau iliustruoja šią mintį. Skaitytojas suvokia, kad 
šios tendencijos turi būti suprastos „objektyviai“ ir kad todėl jokia antife- 
ministinių ar antireforminių 4a/by gausa ar net laikinas priešinimasis ku- 
riai nors konkrečiai priemonei jokiu būdu nepaneigia šios analizės. Patys 


* Ner Manas, kurio laikais tokio pobūdžio kaltinimai buvo kur kas mažiau absurdiški 


negu dabar, mėgino stiprinti savo argumentus apeliuodamas į sąlygas, kurios jau tada 
buvo praeities dalykas arba akivaizdžiai keitėsi. 

šie dalykai yra simptomai tendencijos, su kuria jie tariamai kovoja. Tai 
dar aptarsime plačiau. 

Kapitalistinė civilizacija yra racionalistinė ir „antiherojinė“. Šie daly- 
kai, žinoma, eina greta. Pramonės ar prekybos verslo sekmė reikalauja 
daug energijos ir jėgų, tačiau pramoninės ir komercinė veikla iš esmės 
nėra herojiška riteriškąja prasme — jokio kardų žvanginimo, nedaug fizi- 
nės jėgos, jokių galimybių raitam ant šarvuoto žirgo įsiveržti į priešų ere- 
tikų arba pagonių gretas — ir ideologija, aukštinanti kovą del kovos, per- 
galę del pergalės, suprantama, blanksta įstaigoje tarp stulpeliais surašyrų 
skaičių. Taigi valdydama kapitalus, kurie traukia plėšiko arba mokesčių 
rinkėjo akį, ir atmesdama arba net niekindama kario (riterio) ideologiją, 
konfliktuojančią su jos „racionaliu“ utilitarizmu, pramonės ir prekybos 
buržuazija iš prigimties yra pacifistinė bei linkusi privataus gyvenimo 
moralinius reikalavimus taikyti ir tarptautiniams santykiams. Tiesa, ki- 
taip nei dauguma kitų kapitalistinės civilizacijos bruožų, pacifizmas ir 
tarptautinė moralė buvo pripažįstami ir nekapitalistinių bei ikikapitalis- 
tinių institucijų, pavyzdžiui, Katalikų bažnyčios viduramžiais. Vis dėlto 
šiuolaikinis pacifizmas ir šiuolaikinė tarprautinė moralė yra kapitalizmo 
produktai. 

Žinant, kad Marxo, ypač neomarksizmo, doktrina, taip pat geroka ne- 
socialistinės minties dalis, kaip matėme pirmojoje šios knygos dalyje, griež- 
tai neigia tokį teiginį ?, būtina pabrėžti, kad neneigiame nei to, kad buržu- 
azija ne kartą šauniai kovojo gindama savo namų židinį, nei to, kad net 
beveik grynai buržuazinės šalys dažnai griebdavosi agresijos, jei tik tikėda- 
vosi iš jos pasipelnyti — panašiai kaip Atėnų arba Venecijos valstybės, — nei 
to, kad buržuazija dažnai nevengė karinio pelno ar prekybos pranašumų, 
kuriuos teikia užkariavimai, nei to, kad ji nesimokė karingojo nacionaliz- 
mo iš savo feodalinių valdovų ar vadų ir nepasiduodavo karinei propagan- 
dai, kurstomai kai kurių suinteresuotų grupių. Tvirtinu vien tai, kad, pir- 
ma, tokius kapitalistinio karingumo atvejus reikia aiškinti ne taip, kaip tai 
daro marksizmas — kaip išimtinai arba pirmiausia skatinamus klasinio in- 
tereso ar klasinės padėties, sistemiškai gimdančios agresyvius kapitalisti- 
nius karus; antra, kad reikia skirti tai, kuo jūs užsiimate kaip savo normalia 


? Žr. Marxo imperializmo teorijos aprartį, I dalis, IV skyrius. 

gyvenimo veikla, kuriai jūs ruošiatės sezono ir ne sezono metu, kurios kare- 
gorijomis jūs apibrėžiate savo sekmę ir nesėkmę, nuo tokio užsiėmimo, 
kuris nėra jūsų pašaukimas, kuriam jūsų neruošia nei jūsų įprastas darbas, 
nei jūsų mąstysena, ir kur sėkmė kelia labiausiai neburžuazinių profesijų 
prestižą; trečia, kad šis skirtumas visada kalba — tiek tvarkant vidaus, tiek 
tarptautinius reikalus — prieš kovos veiksmus ir už taikius susitarimus net 
ten, kur piniginė nauda akivaizdžiai yra karo pusėje, tuo labiau kad dabar- 
tiniais laikais tokia padėtis mažai tikėtina. Tiesą sakant, kuo labiau šalies 
santvarka ir nuostata yra kapitalistinė, tuo labiau šalis pacifistinė — labiau 
linkusi įvertinti karo kaštus. Kadangi kiekvienas atskiras atvejis yra sudė- 
tuingas, šį teiginį gali galutinai patvirtinti tik detali istorinė analizė. Tačiau 
buržuazijos požiūris į kariškius (reguliariąją kariuomenę), dvasia, su kuria 
buržuazinė visuomenė kariauja savo karus, metodai, kuriuos jie naudoja 
bei tai, kaip lengvai ji pasiduoda neburžuaziniam režimui kiekvienu rimto 
ilgalaikio karo atveju yra rimtas liudijimas. Taigi, marksistinė teorija, kad 
esą imperializmas — paskutinė kapitalizmo evoliucijos stadija, yra klaidinga 
net visiškai nepriklausomai nuo grynai ekonominių prieštaravimų. 

Nesiruošiu viso dalyko reziumuoti, kaip to veikiausiai iš manęs lau- 
kia skaitytojas. Tai reiškia, kad nesiruošiu jį kviesti, prieš jam apsispren- 
džiant pasikliauti neišbandytų žmonių jam siūloma neišmėginta alterna- 
tyva, pažvelgti dar kartą į įspūdingus kapitalistinės santvarkos ekonomi- 
kos ir dar įspūdingesnius kultūros laimėjimus, taip pat į jos didžiules 
galimybes. Nesiruošiu įrodinėti, kad tie laimėjimai ir perspektyvos jau 
savaime yra pakankamas argumentas, kad kapitalizmui būtų leista veikti 
ir, tiesą sakant, nukelti skurdo naštą nuo žmonijos pečių. 

Nera jokios prasmės tai daryti. Net jeigu žmonija galėtų taip laisvai 
rinktis, kaip verslininkas renkasi iš dviejų konkuruojančių įrenginių, joks 
apibrėžtas vertybinis sprendimas neišplaukia iš tų faktų ir santykių tarp 
tų faktų, kuriuos čia mėginau atskleisti. Ekonomikos laimėjimai nereiš- 
kia, kad šių dienų pramoninės visuomenės žmonės yra „laimingesni“ ar 
net „turtingesni“ nei viduramžių dvaro ar kaimo. Kalbant apie kultūros 
laimėjimus, galima sutikti su kiekvienu mano žodžiu ir vis vien visa šir- 
dimi jų nekęsti — nekęsti jų utilitarizmo ir, kaip padarinio, visiško Reikš- 
mės sunaikinimo. Be to, kaip dar pabrėšiu aprardamas socialistinę alter- 
natyvą, gali mažiau rūpėti kapitalizmo raidos efektyvumas kuriant eko- 

nomikos ir kultūros vertybes negu tai, kokius žmones ji kuria ir po to 
palieka savo pačių likimui, laisvus pasidaryti jovalą iš savo gyvenimo. Yra 
radikalo tipas, kurio kaltinamasis nuosprendis kapitalistinei civilizacijai 
remiasi tik kvaillumu, neišmanymu ar atsakomybės nebuvimu, kuris ne- 
sugeba ar nenori matyti akivaizdžiausių faktų, tuo labiau — platesnių jų 
implikacijų. Tačiau kaltinamąjį nuosprendį galima pasiekti ir aukštesniu 
lygiu. 

Vertybiniai sprendimai — palankūs ar nepalankūs — apie kapitalizmą 
nėra labai įdomūs. Žmonija neturi laisvės rinktis. Taip yra ne tik todėl, 
kad žmonių masės nėra pajėgios racionaliai įvertinti alternatyvą ir visada 
priima tai, kas joms sakoma. Yra kur kas svarbesnė priežastis. Ekonomi- 
niai ir socialiniai dalykai juda inertiškai, o susiklostanti padėtis verčia 
individus ir grupes veikti apibrėžtu būdu nepaisant savo norų — tiesa, ji 
nenaikina jų pasirinkimo galimybės, bet formuoja pasirenkančiojo są- 
monę ir siaurina pasirinkimo galimybių sąrašą. Jeigu tai yra marksizmo 
kvintesencija, tada visi turime būti marksistai. Dėl šios priežasties kapita- 
lizmo laimėjimai net neturi reikšmės prognozei. Dauguma civilizacijų 
išnyko anksčiau nei galėjo atskleisti savo galimybes. Štai kodėl, remda- 
masis šiais laimėjimais, nesiruošiu įrodinėti, kad kapitalizmo :ntermezzo 


tęsis. Ruošiuosi padaryti kaip tik priešingą išvadą. 


XII skyrius 
GRIŪVANČIOS SIENOS 


I. Verslo funkcijos atrofija 


Aptardami mažėjančių investicinių galimybių teoriją paliekame tikimy- 
bę, kad ekonominiai žmonijos norai vieną dieną gali būti patenkinti taip, 
jog beveik nebeliks paskatų toliau plėtoti gamybą. Tokia prisotinimo 
būklė, be abejo, dar labai toli, net jeigu išliktų esami norai; jeigu atsižvel- 
giame į tai, kad gerėjant gyvenimo lygiui tie norai automatiškai didėja, 
taip pat atsiranda arba sukuriama naujų ', prisotinimas tampa skriejan- 


' Wilhelmas Wundras tai vadino tikslų hererogonija (Hleterogonie der Zwecke). 

čiu tikslu, ypač jeigu vartojimo preke laikysime ir laisvalaikį. Pažvelkime 
į šią galimybę, dar labiau nerealistiškai tardami, kad gamybos metodai 
pasiekė tokį tobulumo lygį, kurio jau neįmanoma pranokti. 

Susiklostytų daugmaž pastovi būklė. Kapitalizmas — iš esmės evoliu- 
cinis procesas — atrofuotųsi. Verslininkams neliktų ką veikti. Jie pasijus- 
tų beveik kaip generolai per visišką ir patvarią taiką. Pelnas, su juo ir 
palūkanos, taptų nuliniais. Buržuazijos sluoksniai, gyvenantys iš pelno 
ir palūkanų, sunyktų. Pramonės ir prekybos vadyba taptų paprastu ad- 
ministravimu, jos personalas įgytų biurokratijos požymių. Beveik auto- 
mariškai susikurtų labai rimto socializmo atmaina. Žmonių energija pa- 
sitrauktų iš verslo. Kitokia, jau neekonominė veikla žadintų jų protus ir 
viliotų nuotykiams. 

Numatomos ateities požiūriu ši vizija neturi jokios reikšmės. Tačiau 
vis didesnę reikšmę įgyja tai, kad daugelio padarinių visuomenės struk- 
tūrai bei gamybos organizacijai, kurių galima laukti iš beveik visiško no- 
rų patenkinimo ar iš absoliučios technologijos tobulybės, taip pat galima 
laukti iš raidos, kuri aiškiai pastebima jau šiandien. Pats pažangos proce- 
sas ir pastovios ekonomikos valdymas gali būti mechanizuoti, ir tas pa- 
žangos mechanizavimas verslą ir kapitalistinę visuomenę gali paveikti taip 
pat, kaip jį paveiktų nutraukta ekonominė pažanga. Norint tuo įsitikin- 
ti, pakanka dar kartą pasvarstyti, pirma, kas yra verslo funkcija, ir, antra, 
ką ji reiškia buržuazinei visuomenei ir kapitalistinei santvarkai. 

Matėme, kad verslininko funkcija — reformuoti arba revoliucinti ga- 
mybos struktūrą naudojantis išradimu arba apskritai neišmėginta tech- 
nologijos galimybe naujai prekei gaminti, arba nauju būdu gaminti seną 
prekę, arba ją gaminti panaudojant naują žaliavų šaltinį, arba naują rinką 
produktams, reorganizuojant pramonę ir t.t. Pirmieji geležinkelių tiesi- 
mo etapai, elektros gavyba iki Pirmojo pasaulinio karo, garas ir plienas, 
automobilis, kolonijinė pramonė — tai tik ryškiausi pavyzdžiai ištisos šei- 
mos, kuri taip pat apima nesuskaičiuojamus kuklesnius narius — ji bai- 
giasi tokiais dalykais, kaip sėkmingai realizuojama dešros rūšis ar dantų 
šepetukas. Būtent šio pobūdžio veikla yra priežastis pasikartojančių „pa- 
kilimų“, kurie revoliucina ekonomiką, ir pasikartojančių „smukimų", at- 
sirandančių dėl pusiausvyrą trikdančio naujų produktų ar paslaugų po- 
veikio. Diegti naujoves yra sudėtingas uždavinys; jis sudaro atskirą eko- 


148 


XII skyrius Griūvančios sienos 


nominę funkciją todel, kad, pirma, iškyla virš rutininių uždavinių, ku- 
riuos supranta kiekvienas ir, antra, todel, kad aplinka, priklausomai nuo 
socialinių sąlygų, jam priešinasi pačiais įvairiausiais būdais, pradedant 
paprasčiausiu atsisakymu finansuoti ar pirkti naujovę ir baigiant fiziniu 
smurtu prieš asmenį, mėginantį tokią naujovę gaminti. Judėjimas teritorija 
be atpažįstamų gairių, mokėjimas įveikti tokį pasipriešinimą reikalauja 
sugebėjimų, kuriais pasižymi tik labai nedidelė žmonių dalis ir būtent 
tokie sugebėjimai apibrėžia verslo žmogaus tipą bei verslo funkciją. Šią 
funkciją iš esmės sudaro ne pats išradimas ar kitokios verslo sąlygos. Ją 
lemia sugebėjimas pasiekti norimą rezultatą. 

Ši socialinė funkcija laipsniškai jau netenka reikšmės, o ateityje ji pra- 
dės jos netekti dar sparčiau, net jeigu pati ekonominė raida, kur verslas 
buvo pirminis variklis, nesustodama žengs toliau. Juk, viena vertus, da- 
bar daug lengviau nei praeityje užsiimti veikla, kuri plyti už pažįstamos 
rutinos ribų — pats inovacijos procesas ilgainiui virsta rutina. Technolo- 
gine pažanga vis labiau rūpinasi specialistų komandos, kurios teikia tai, 
kas joms užsakoma ir veikia numatytu būdu. Ankstyvojo komercinio 
avantiūrizmo dvasia sparčiai nyksta, nes dabar griežtas apskaičiavimas 
įgalina pasiekti daug daugiau negu ankstesnioji genijaus įžvalga. 

Kita vertus, charakteris ir valios stiprybė neišvengiamai turi mažesnę 
vertę tada, kai visi priprato prie ekonomikos kaitos — prie nesibaigiančio 
naujų vartojimo ir gamybos prekių srauto — tai kaitai jau nesipriešinama, 
ji priimama kaip savaime suprantama. Priešinimasis tų, kuriems kokia 
nors gamybos naujovė kelia grėsmę kapitalistinėje santvarkoje vargu ar 
gali liautis. Jis, pavyzdžiui, yra rimta kliūtis diegiant masinę pigių būstų 
gamybą, kuri numato radikalią mechanizaciją ir naikina neefektyvius sta- 
tybos metodus. Tačiau kitoks priešinimasis — pavyzdžiui, vartotojų ir 
gamintojų priešinimasis dėl jos naujoviškumo — jau beveik išnyko. 

Taigi, ekonomikos raida tampa vis labiau nuasmeninta ir automati- 
zuota. Biurai ir komitetai vis dažniau keičia asmenį. Dalyko esmę galima 
dar kartą paryškinti pasitelkus karinę analogiją. 

Kadaise, maždaug iki Napoleono I karų ir per juos, generolas buvo 
vadas ir jo sėkmė reiškė asmeninio vadovavimo sekmę, kurią atlygindavo 
„pelnas“ — socialinis prestižas. To meto karybos technika ir kariuomenės 
struktūra buvo tokia, kad vado asmeninis sprendimas ir valios jėga — net 

asmeninis jo dalyvavimas jojant ant išvaizdaus žirgo — buvo itin svarbūs 
strategijai ir taktikai. Per mūšius Napoleono I dalyvavimas buvo jaučia- 
mas, ir turėjo būti jaučiamas. Dabar taip nėra. Racionali ir specializuota 
įstaiga galiausiai pakeis asmenybę, o apskaičiuotas rezultatas pakeis „vizi- 
ją“. Vadovaujantis asmuo jau nebeturi galimybės pats įsitraukti į kovą. 
Jis tampa dar vienu kontoros darbuotoju - darbuotoju, kurį visai nesun- 
ku pakeisti. 

Dar viena karine analogija. Karyba viduramžiais buvo labai asmeniš- 
kas dalykas. Riterio amatas reikalavo skirti jam visą gyvenimą, kiekvienas 
riteris turėjo individualią vertę, priklausančią nuo asmeninių įgūdžių ir 
miklumo. Nesunku suprasti, kodėl šis amatas padėjo susiklostyti sociali- 
nei klasei pačia tikriausia šio termino prasme. Tačiau socialinė ir techno- 
logijos kaita pakirto ir galiausiai sugriovė šios klasės funkcijas ir padėtį. 
Pati karyba del to nežlugo. Ji paprasčiausiai tapo vis labiau ir labiau me- 
chanizuota — galiausiai tokiu laipsniu, kad šios veiklos, tapusios tik pro- 
fesija, sekmė jau neteikia socialinių laimėjimų, kurie ne tik patį asmenį, 
bet ir jo grupę paverstų visuomenėje pirmaujančiais. 

Panaši socialinė raida — tiesą sakant, ta pati raida - griauna tą vaidme- 
nį, kartu su juo ir tą socialinę poziciją, kurią užima kapitalistas verslinin- 
kas. Jo vaidmuo, nors gaubiamas mažesnės šlovės nei didelių ir mažų 
viduramžių riterių, taip pat yra arba buvo individualus vadovavimas vei- 
kiant pagal savo išgales ir pačiam atsakant už nesėkmę. Jo pozicijai, kaip 
ir riterių klasės pozicijai, iškyla grėsmė, kai ši funkcija pradeda netekti 
savo reikšmės per socialinę raidą, — nesvarbu, ar dėl to, kad sunyksta jos 
atliekami socialiniai poreikiai, ar del to, kad tie poreikiai tenkinami kito- 
kiais, labiau nuasmenintais metodais. 

Tačiau tai veikia visos buržuazijos padėtį. Nors verslininkai iš pra- 
džių nebūtinai priklauso tam sluoksniui ar net paprastai jam nepriklau- 
so, sekmės atveju jie vis dėlto į jį patenka. Taigi, nors verslininkai per se 
nesudaro socialinės klasės, buržuazijos klasė absorbuoja juos, jų šeimas ir 
jų ryšius, taip pasipildydama ir atsigaivindama. Kartu tos šeimos, kurios 
nutraukia aktyvius ryšius su „verslu“, per vieną ar dvi kartas iš šio sluoks- 
nio iškrenta. Tarp šių dviejų grupių išsidėsto daugelis tų, kuriuos vadina- 
me pramonininkais, komersantais ir bankininkais; jie sudaro tarpinę sta- 
diją tarp verslo ir paprasto paveldėtos srities einamųjų reikalų administ- 

ravimo. Pajamas, iš kurių gyvena ši klasė, sukuria ir jos socialinę padėtį 
lemia šio daugmaž aktyvaus sektoriaus, kuris, žinoma, gali sudaryti, kaip 
mūsų šalyje, daugiau nei 9076 visos buržuazijos, sėkminga veikla, taip 
pat veikla individų, kylančių į tą klasę. Tad ekonomiškai ir sociologiškai, 
tiesiogiai ir netiesiogiai buržuazija priklauso nuo verslininko ir ji, kaip 
klasė, gyvena ir miršta kartu su juo, nors ilgesnis ar trumpesnis pereina- 
masis laikotarpis — galiausiai toks, kai ji jausis nepajegianti nei mirti, nei 
gyventi, — yra visiškai tikėtinas; taip jau buvo feodalinės visuomenės at- 
vėju. 

Reziumuokime šią mūsų argumento dalį: jeigu kapitalizmo evoliuci- 
ja - „pažanga“ — sustos arba taps visiškai automatinė, pramoninė buržu- 
azija galiausiai ims gauti tokią pat algą, kuri mokama už administracinį 
darbą, išskyrus kai kurias kvazirentas bei kvazimonopolinius pelnus, ku- 
rie veikiausiai dar kurį laiką išliks. Kadangi kapitalistinis verslas siekda- 
mas sėkmės stengiasi automatizuoti pažangą, darome išvadą, kad jis gali 
paversti save pertekline veikla — žlugti dėl savo paties sėkmės padarinių. 
Tobulai biurokratizuotas gigantiškas pramonės vienetas ne tik išstumia 
mažą ar vidutinę įmonę eksproprijuodamas jos savininkus, galiausiai jis 
taip pat išstumia verslininką eksproprijuodamas buržuaziją kaip klasę, 
kuri per šią raidą ne tik praranda savo pajamas, bet, — o tai nepalygina- 
mai svarbiau, — ir savo funkciją. Tikrieji socializmo pirmeiviai yra ne jį 
skelbiantys intelektualai ar agitatoriai, bet tokie žmonės kaip Vanderbil- 
tas, Carnegie ir Rockfelleris. Tokia išvada ne kiekvienu požiūriu tenkins 
marksistinių socialistų skonį, jau nekalbant apie labiau populiarius (vul- 
garius, kaip pasakytų Marxas) socialistus. Tačiau kaip prognoze ši išvada 


nesiskiria nuo jų išvadų. 
II. Naikinami apsauginiai sluoksniai 


Iki šiol kalbėjome apie kapitalizmo raidos poveikį aukštesniųjų visuome- 
nės sluoksnių ekonominiam pagrindui, socialinei padėčiai bei prestižui. 
Tačiau tolesni padariniai apima ir juos ginančią institucinę sistemą. Me- 
gindami tai parodyti, šį terminą vartosime jo plačiausia prasme, kuri ap- 
ima ne tik teisines institucijas, bet taip pat viešosios nuomonės nuostatas 


bei politiką. 

1. Kapitalizmo evoliucija pirmiausia sunaikino arba beveik sunaikino 
feodalinio pasaulio institucijas: dvarą, kaimą, amatininkų cechą. Šios rai- 
dos faktai ir mechanizmai yra per daug gerai žinomi, kad prie jų sustotu- 
me. Naikinama buvo trimis būdais. Amatininko pasaulį labiausiai naiki- 
no kapitalistinio verslo konkurencija; politinės priemonės, kuriomis bu- 
vo šalinamos atgyvenusios organizacijos bei jų taisyklės tik registravo įvy- 
kį. Feodalinio senjoro ir valstiečio pasaulį sunaikino daugiausia politi- 
nės, kartais revoliucinės, priemonės, kapitalizmas tik stebėjo, tarkime, 
kaip Vokietijos dvarai prisitaiko ir persitvarko į stambias žemės ūkio įmo- 
nes. Tačiau kartu su šia pramonės bei žemės ūkio revoliucija vyko ne 
mažiau revoliuciniai įstatymdavystės ir viešosios nuomonės bendrųjų nuo- 
statų pokyčiai. Kartu su senąja ekonomine santvarka išnyko ekonominės 
bei politinės pagrindinių senųjų klasių arba grupių privilegijos, pirmiau- 
sia išnyko žemvaldžių aukštuomenės, smulkiųjų dvarininkų ir dvasinin- 
kijos mokestinės lengvatos bei politinės prerogatyvos. 

Ekonominiu požiūriu, tie įvykiai pašalino daugelį buržuazijai truk- 
džiusių suvaržymų ir barjerų. Politiniu požiūriu, tai reiškė tvarkos, kur 
buržua buvo kuklus valdinys, pakeitimą nauja, kuri labiau atitiko jo ra- 
cionalistinį mąstymą ir jo interesus. Tačiau žvelgiant į tą raidą iš šių die- 
nų pozicijų, galima kelti klausimą, ar ta visiška emancipacija išties buvo 
naudinga buržuazijai ir visam pasauliui. Juk tie varžtai ne tik varžė, jie 
dar ir saugojo. Tad reikia atidžiau išnagrinėti ir pasiaiškinti šį dalyką. 

2. Kapitalistinės buržuazijos susikūrimas bei su ja susijęs nacionalinių 
valstybių atsiradimas XVI, XVII ir XVIII amžiuje sukūrė socialinę struk- 
tūrą, kuri mums gali atrodyti amfibiška, nors ji nebuvo labiau amfibiška 
ar labiau pereinamoji nei kiekviena kita. Pažvelkime į ryškų tokios struk- 
tūros pavyzdį - Liudviko XIV monarchiją. Karaliaus valdžia pajungė žem- 
valdžių aristokratiją, kartu jai pataikavo — teikė tarnybų bei pensijų ir 
tam tikromis sąlygomis pripažino jos pretenzijas į vadovaujančios klasės 
poziciją. 

Karaliaus valdžia taip pat pajungė dvasininkiją ir bičiuliavosi su ja *. 
Ji taip pat sustiprino įtaką buržuazijai, savo senajai sąjungininkei per ko- 
vą su savarankiškais didikais, gindama ir skatindama jos verslą dėl to, kad 


*  Galikonybė buvo ne kas kira, kaip ideologinis šio fakto atspindys. 

savo ruožtu galėtų ją efektyviau išnaudoti. Valstietija ir (negausus) pra- 
monės prolerariatas buvo panašiai prižiūrimi, išnaudojami ir ginami vie- 
šosios valdžios (taip pat, delegavimo būdu, feodalinių senjorų arba pra- 
monininkų), nors toji gynyba prancūzų ancien rėgime atveju buvo kur 
kas mažiau pastebima nei, pavyzdžiui, Austrijos Marijos Teresės ar Juo- 
zapo II. Tai nebuvo valdžia XIX amžiaus liberalizmo prasme, t.y. socia- 
linė agentūra, skirta vykdyti tam tikras ribotas funkcijas ir minimaliai 
finansuojama. Iš principo monarchija tvarkė viską, pradedant sąžinės da- 
lykais ir baigiant Lijono šilko gaminiais, finansiškai ji siekė maksimalių 
įplaukų. Nors karalius niekada iš tikrųjų nebuvo absoliutus, viešoji val- 
džia buvo visa apimanti. 

Teisinga šios struktūros diagnoze turi didžiausios reikšmės mūsų te- 
mai. Karalius, teismas, kariuomenė, bažnyčia ir biurokratija gyveno vis 
didesniu mastu priklausydami nuo įplaukų, sukuriamų stiprėjančio ka- 
pitalizmo; net grynai feodaliniai pajamų šaltiniai tapo gausesni dėl to 
meto kapitalizmo raidos. Taip pat vis didėjančiu mastu vidaus bei užsie- 
nio politika bei institucijų kaita stengėsi tenkinti bei skatinti tą raidą. 
Šiuo požiūriu feodaliniai vadinamosios absoliučios monarchijos elemen- 
tai tebuvo tik atavizmas, ir iš pirmo žvilgsnio visiškai natūralu juos taip 
traktuoti. 

Tačiau pažvelgę į dalyką atidžiau, suprantame, kad šie elementai tu- 
rėjo daug didesnę reikšmę. Tos struktūros karkasą vis dar sudarė feodali- 
nės visuomenės žmonės ir jie vis dar laikėsi ikikapitalistinių nuostatų. Jie 
užpildė valstybės įstaigas, jie vadovavo kariuomenei, jie vykdė politiką — 
jie veikė kaip c/asse dirigente ir, nors ir atsižvelgdavo į buržuazijos intere- 
sus, stengėsi nuo jos laikytis atokiau. Pagrindinis veikėjas, karalius, buvo 
Dievo skirtas valdovas, jo padėties ištakos buvo feodalinės ne tik istorine, 
bet ir sociologine prasme, kad ir kaip jis naudojosi kapitalizmo sukuria- 
momis galimybėmis. Visa tai buvo ne vien atavizmas. Tai buvo aktyvi 
dviejų socialinių sluoksnių simbiozė; iš jų vienas neabejotinai rėmė kitą 
ekonomiškai, savo ruožtu buvo to kiro remiamas politiškai. Kad ir ką 
galvorume apie šios santvarkos pranašumus ar trūkumus, kad ir ką pati 
buržuazija apie ją galvojo rada ar vėliau — ir apie aristokratus lebautojus 
ar dykaduonius — jie buvo esminis tos visuomenės elementas. 

3. Ar tik tos visuomenės? Atsakymą siūlo velesne įvykių raida, kurią 

geriausiai rodo Didžiosios Britanijos pavyzdys. Aristokratija išlaikė savo 
vadovaujančią padėtį i4i pat nevaržomo ir vitalinio kapitalizmo laikotar- 
pio pabaigos. Be abejo, ta aristokratija — kaip niekur kitur efektyviai — 
dabar sėmėsi protų iš kitų į politiką įsitraukusių sluoksnių; ji padarė save 
buržuazijos interesų atstove ir kovojo buržuazijos mūšius; ji turėjo atsisa- 
kyti savo paskutiniųjų teisinių privilegijų; tačiau padariusi šias nuolaidas 
ir siekdama jau ne savo pačios tikslų, ji ir toliau tiekė savo politikus vals- 
tybei tvarkyti ir valdyti. 

Ekonomiškai veiklūs buržuazijos sluoksniai tam ne itin priešinosi. 
Apskritai toks darbo pasidalijimas jiems tiko ir juos tenkino. Ten, kur jie 
prieš tokią tvarką maištavo, ar ten, kur patekdavo į valdžią be jokios ko- 
vos, jie neparodė nei sugebėjimo valdyti, nei mokėjimo ginti savo intere- 
sus. Kyla klausimas, ar galima tarti, kad šiuos bruožus lėmė vien stoka 
galimybių įgyti valdančiosios klasės patirtį ir kartu su tokia patirtimi — 
valdančiosios klasės nuostatas. 

Manau, kad ne. Yra fundamentalesnė priežastis už Prancūzijos ar Vo- 
kietijos buržuazijos nesėkmes įmant į savo rankas valdžią — priežastis, 
kurią vėl geriausiai galima parodyti lyginant pramonininką ar pirklį su 
viduramžių senjoru. Pastarojo „profesija“ ne tik puikiausiai leido jam 
ginti savo paties klasės interesus — jis buvo ne tik pajėgus del jų kovoti 
fiziškai, bet ta „profesija“ taip pat gaubė jį aura ir darė vadovu. Pirmoji 
aplinkybė buvo svarbi, bet dar svarbesne buvo mistinė aura ir vadovo 
nuostata — tas gebėjimas ir įprotis valdyti ir priversti paklusti, kuris lėmė 
jo prestižą visoms klasėms ir visiems socialiniams sluoksniams. Tas pres- 
tižas buvo toks didelis ir toji nuostata tokia naudinga, kad ši klasinė po- 
zicija pergyveno ją sukūrusias socialines bei technologines sąlygas prisi- 
taikydama — klasės funkcijų keitimo būdu — prie visiškai kitokių sociali- 
nių ir ekonominių sąlygų. Kunigaikščiai ir riteriai lengvai ir oriai trans- 
formavosi į teisėjus, administratorius, diplomatus, politikus ir to tipo 
karo pareigūnus, kurie neturėjo nieko bendra su viduramžių riteriu. Ir — 
įstabiausias dalykas, jei įsigiliname, — senojo prestižo paveldas išlieka iki 
šių dienų, ir ne vien moterų vaizduotėje. 

Visiška priešybė yra pramonininkas arba pirklys. Jo akivaizdžiai ne- 
gaubia mistinė aura, kuri turi tokios reikšmės valdžiai. Akcijų birža — 
prastas šventojo Gralio pakaitalas. Matėme, kad pramonininkas ir pir- 

klys, kiek jie yra verslininkai, taip pat atlieka vadovavimo funkciją. T'a- 
čiau jų ekonominis vadovavimas, ne taip kaip karinis viduramžių senjo- 
ro vadovavimas, netampa vadovavimu šaliai. Priešingai, apskaita ir išlai- 
dų skaičiavimas verčia susitelkti ir ribotis. 

Pavadinau buržua racionalistiniu ir antiherojiniu veikėju. Gindamas 
savo poziciją arba lenkdamas šalį savo valiai jis gali naudotis tik raciona- 
listinėmis ir neherojinėmis priemonėmis. Jis gali daryti įspūdį tuo, ko 
žmonės gali tikėtis iš ekonomines veiklos, jis gali argumentuotai ginti 
savo poziciją, jis gali žadėti duoti pinigų ar grasinti jų neduoti, jis gali 
samdyti išdavikiškas condottiere, politiko ar žurnalisto paslaugas. Bet tai 
ir viskas, ką jis gali; o visų šių dalykų politinė vertė labai pervertinama. 
Nei jo patirtis, nei įsigyjami įgūdžiai nera tos rūšies, kuri sukuria asmeni- 
nį žavesį. Verslo genijus gali būti ir dažnai būna nepajėgus išvaikyti net 
žąsų — tiek svetainėje, tiek tribūnoje. Tai žinodamas jis nori būti paliktas 
ramybėje ir palikti ramybėje politiką. 

Skaitytojas vėl pagalvos apie išimtis. Tačiau jos vėl neturi didesnės 
reikšmės. Vienintelė svarbi išimtis Europoje - domėjimasis miestų val- 
dymu ir sugebėjimas juos sekmingai tvarkyti veikiau patvirtina, negu pa- 
neigia mūsų mintį. Kol atsirado šiuolaikinė metropolija, o ji jau nebėra 
buržuazijos produktas, tvarkyti miestą buvo galima panašiai kaip ir ver- 
slą. Miesto problemų supratimas ir autoritetas tarp miestiečių natūraliai 
tiko pramonininkui ir pirkliui, o vietos gamybos ir prekybos interesai 
buvo pagrindinis municipalinės politikos rūpestis, tad čia buvo lengva 
pritaikyti verslo įmonės metodus bei dvasią. Kai sąlygos buvo ypač pa- 
lankios, iš šių šaknų išaugo itin įspūdingi ūgiai, kurių pavyzdžiu gali būti 
Venecijos arba Genujos respublikos. Nyderlandų atvejis yra irgi to paties 
tipo, tačiau jis pamokantis, nes ši pirklių respublika paprastai pralaimė- 
davo didžiuosius tarptautinės politikos žaidimus ir praktiškai kiekvienu 
pavojaus atveju turėdavo perduoti valdžios vairą feodalinio tipo valdo- 
vui. Kalbant apie Jungtines Valstijas, nesunku būtų išvardyti jų unikalias 
sąlygas — sparčiai nykstančias — jos lemia šį atvejį ?. 

4. Išvada akivaizdi: išskyrus tokias ypatingas aplinkybes, buržuazijos 


klasė nėra tinkamai pasiruošusi spręsti problemas, tiek vidaus, tiek tarp- 


* Ši argumentacijos linija bus pratęsta IV dalyje. 

tautines, kurias paprastai sprendžia kiekviena bent kiek reikšminga vals- 
tybė. Tai jaučia pati buržuazija (nors ji ir griebiasi priešingos frazeologi- 
jos), tai jaučia ir masės. Gaubiama apsauginio sluoksnio, sudaryto ne iš 
buržuazinės medžiagos, ji gali sekmingai veikti, ir ne tik per politinę gy- 
nybą, bet ir per puolimą, ypač būdama opozicijoje. Vienu metu ji jautėsi 
taip saugiai, kad galėjo sau leisti prabangą atakuoti patį apsauginį sluoks- 
nį; buržuazinė opozicija, kuri veikė imperinėje Vokietijoje, tobulai rai 
rodo. Tačiau būdama neapsaugota kokios nors neburžuazinės grupės bur- 
žuazija yra politiškai bejėgė, ji nesugeba ne tik vadovauti šaliai, bet net 
pasirūpinti savo klasiniais interesais. Tai reiškia, kad jai reikalingas šei- 
mininkas. 

Tačiau kapitalizmo raida, tiek jo ekonomikos, tiek jo psichosociolo- 
giniai padariniai šalino šį globėjišką šeimininką arba, kaip mūsų šalyje, 
niekada nedavė šanso jam ar jo pakaitalui atsirasti. Šio reiškinio implika- 
cijas sustiprina dar vienas tos pačios raidos padarinys. Kapitalizmo raida 
pašalina ne tik karalių De: Gratia, bet ir tuos politinius įtvirtinimus, 
kuriuos, jeigu jie būtų efektyvūs, būtų sukūręs kaimas ir amatininkų ce- 
chas. Žinoma, nei viena iš šių organizacijų nebuvo tvirtos, kai jas atrado 
kapitalizmas. Tačiau kapitalistinė politika sunaikino daug daugiau nei 
buvo neišvengiama. Ji puolė amatininką tose rezervacijose, kur jis galėjo 
išlikti neapibrėžtą laiką. Ji primetė valstiečiui visą ankstyvojo liberalizmo 
palaimą — laisvą ir neapgintą ūkį, taip pat individualistinę virvę jam pasi- 
karti. 

Tad griaudamas ikikapitalistinę visuomenės sąrangą kapitalizmas grio- 
vė ne tik tuos barjerus, kurie kliudė jo pažangai, bet ir tuos atramos stul- 
pus, ant kurių jis pats laikėsi. Ta kaita, įspūdinga savo nepermaldaujamu 
būtinumu, buvo ne vien institucinių puvėsių šalinimas, kartu ji šalino 
buržuazijos partnerius, simbiozė su kuriais buvo esminis kapitalizmo sche- 
mos elementas. Atradus šį faktą, kurį slepia daugybė šūkių, gali kilti abe- 
jonė, ar tikrai visai teisinga laikyti kapitalizmą socialine forma su; generis 
ir ar iš tikrųjų jis nera tik paskutinė, merdėjimo, stadija to, ką vadiname 
feodalizmu. Apskritai esu linkęs manyti, kad jo ypatumų pakanka atski- 
ram tipui apibrėžti ir pripažinti skirtingų epochų bei skirtingos raidos 
klasių simbiozę veikiau taisykle, o ne išimtimi — bent jau paskutiniųjų 
6000 metų laikotarpiu, t.y. nuo tada, kai pirmykščiai žemdirbiai tapo 

raitų klajoklių valdiniais. Nematau labai stiprių argumentų, paneigian- 
čių priešingą požiūrį. 


III. Naikinama kapitalistinės visuomenės institucinė sąranga 


Grįžtame prie mūsų pagrindinės temos nešini nieko gera nežadančių faktų 
rinkiniu. Jų beveik pakanka, nors nevisiškai, pagrįsti tolesnei tezei — kad 
kapitalizmo raida, panašiai kaip ji sunaikino institucinę feodalizmo są- 
rangą, naikina ir savąją. 

Aukščiau jau buvo sakyta, jog pati kapitalistinio verslo sėkmė turi 
paradoksalią tendenciją menkinti labiausiai su juo susijusios klasės pres- 
tižą arba socialinę reikšmę, ir kad gigantiškų bendrovių tolesnės raidos 
tendencija yra išstumti buržuaziją iš tos funkcijos, kuri jai tą reikšmę ir 
teikia. Nesunku pastebėti atitinkamą buržuazinio pasaulio institucijų 
bei jo tipinių nuostatų keitimąsi, per kurį buržuazija praranda vitališ- 
kumą. 

Viena vertus, kapitalizmo raida neišvengiamai naikina ekonominį 
smulkaus gamintojo ar prekybininko pagrindą. Tai, ką ji padarė su iki- 
kapitalistiniais visuomenės sluoksniais, tą patį del konkurencinės kovos 
daro su žemesniais kapitalistinės pramonės sluoksniais. Čia, žinoma, Mar- 
xas iš dalies teisus. Tiesa, pramonės koncentracija nevisiškai prilygsta toms 
idėjoms, kurios visuomenei peršamos (žr. XIX skyrių). Raida pažengė ne 
taip toli, ji vyko ne taip gaivališkai, ne taip vienpusiškai, kaip galima 
būtų manyti remiantis populiariais aiškinimais. Juk stambaus masto įmonė 
ne tik naikina, bet taip pat tam tikru mastu kuria erdvę mažai gamybos ir 
ypač prekybos įmonei. Kapitalistinis pasaulis taip pat parodė bent jau 
valią ir sugebėjimą vykdyti brangią, nors apskritai efektyvią valstiečių 
ūkių išsaugojimo politiką. Tačiau ilgalaikiu mastu negali būti abejonių 
dėl keliamų faktų ar dėl jų padarinių. Be to, išskyrus agrarinį sektorių, 
buržuazija menkai supranta problemą * ir neįvertina jos reikšmės kapita- 
listinei santvarkai išlikti. Pelnas, gaunamas geriau organizuojant gamybą 


* Nors yra ir išimčių: imperinės Vokietijos valdžia padėjo daug pastangų kovodama su 


šia specifine racionalizacija; dabar Jungtinėse Valstijose jaučiama stipri tendencija im- 


tis panašių priemonių. 

ir ypač piginant sunkų prekių kelią nuo gamyklos iki vartotojo, yra tokia 
pagunda, kuriai negali atsispirti tipiško verslininko protas. 

Svarbu aiškiai suvokti, ką šie padariniai reiškia. Įprastas socialines kriti- 
kos tipas, kurį jau pažįstame, yra aimanavimas del "konkurencijos žlugi- 
mo" ir to žlugimo tapatinimas su kapitalizmo nuosmukiu; tokia kritika 
galima todėl, kad konkurencija laikoma dorybes įsikūnijimu, o visos nuo- 
dėmės skiriamos šiuolaikiniams pramonės „monopoliams“. Ši interpreta- 
cinė schema monopolizmą traktuoja kaip arteriosklerozę, kuri mažina ka- 
pitalistinės ekonomikos efektyvumą ir pakerta jos gyvybingumą. Jau išsi- 
aiškinome, kodel ši pažiūra turėtų būti atmesta. Ekonomikos požiūriu, nei 
argumentai už konkurenciją, nei argumentai prieš ekonomikos koncentra- 
ciją nėra tokie įtikinami kaip įsivaizduojama. Ir net nepaisant jų įtikina- 
mumo ar neįtikinamumo, jie neatsižvelgia į vieną esminę aplinkybę. Net 
jeigu didieji koncernai būtų tvarkomi taip tobulai, kad jiems iš dangaus 
aukštybių plotų patys angelai, vis tiek liktų politiniai koncentracijos pada- 
riniai. Politinę šalies struktūrą esmingai veikia daugybė nykstančių mažų ir 
vidutinių įmonių — jų savininkai kartu su savo šeimomis, pavaldiniais ir 
pažįstamais turi kiekybinę persvarą prie rinkiminių urnų ir jie turi tokią 
įtaką tam sluoksniui, kurį galėtume pavadinti „meistrų“, t.y. kvalifikuotų 
darbininkų, sluoksniu, kurios niekada negali turėti didelio koncerno vado- 
vybė; privačios nuosavybės ir kontrakto laisvės pamatai pradeda byrėti, kai 
vitališkiausias, dalykiškiausias ir reikšmingiausias žmonių tipas pasitraukia 
iš visuomenės moralinio horizonto. 

Kita vertus, kapitalizmo raida puola ir savo pačios didžiųjų ekonomi- 
nių vienetų institucinę sąrangą — ir toliau į „nuosavybę“ ir „kontrakto 
laisvę" žvelgiame kaip partes pro toto. Išskyrus tuos atvejus (kurie vis dar 
turi nemažos reikšmės), kai korporaciją nuosavybės teise valdo praktiškai 
vienas individas ar šeima, savininkas kartu ir specifinis savininko intere- 
sas pamažu nyksta. Lieka samdomi administratoriai, vadybininkai ir sub- 
vadybininkai. Lieka stambūs akcininkai. Lieka taip pat smulkūs akcinin- 
kai. Pirmoji grupė turi tendenciją laikytis samdomų darbuotojų nuosta- 
tos ir retai kada tapatina savo ir visų akcininkų interesus net palankiau- 
siais atvejais, t.y. tada, kai tapatina juos su visos įmonės interesais. Antro- 
ji grupė, net jeigu ji mano, kad jos saitai su įmone yra pastovūs, ir net 
jeigu ji elgiasi taip, kaip pagal finansinės teorijos vadovėlius akcininkai 

turi elgtis, vienu laipteliu jau yra nutolusi nuo savininko funkcijų bei 
nuostatų. Trečioji grupė, smulkūs akcininkai, dažnai ne itin rūpinasi tuo 
dažnam nereikšmingu pajamų šaltiniu, ir net nepriklausomai nuo to, 
rūpinasi ar nesirūpina, retai painiojasi po kojomis, nebent jie ar kokie 
nors jų atstovai mėgina panaudoti šią galimybę; dažnai būdami nuskriausti 
ir dar dažniau taip manydami, jie beveik visada yra priešiški „savo“ ben- 
drovei, apskritai stambiajam verslui, o kai reikalai pašlyja — ir pačiai ka- 
pitalistinei santvarkai. Nei viena šių trijų tipiškų grupių besąlygiškai ne- 
silaiko nuostatos, būdingos tam keistam, turiningam, sparčiai nykstan- 
čiam reiškiniui, kurį išreiškia terminas „nuosavybė“. 

Tas pat atsitinka ir su kontrakto laisve. Savo gyvybiškiausiu pavidalu 
ji reiškė asmens laisvę individualiai rinktis iš neapibrėžtos galimų sandė- 
rių aibės. Stereotipiškas, neindividualizuotas, beasmenis ir biurokrati- 
zuotas šiuolaikinis kontraktas (2 potzorž galime apsiriboti darbo kontrak- 
tais, nors tai pasakytina apie visus kontraktus), teikiantis tik ribotą pasi- 
rinkimo laisvę ir sukdamasis daugiausia aplink c esa prendre ou a laisser, 
nebeturi svarbiausių ankstesniojo kontrakto bruožų, nes tie bruožai tapo 
negalimi sandėriuose tarp milžiniškų koncernų ar jų sandėriuose su beas- 
menėmis darbininkų ar vartotojų masėmis. Tuštumą užpildo tikra tropi- 
nė naujų teisinių struktūrų augmenija — dalyką apsvarsčius matyti, kad 
kitaip ir negalėjo būti. 

Taigi kapitalizmo raida stumia lauk visas tas institucijas, ypač nuosa- 
vybės ir kontrakto laisvės institucijas, kurios išreiškė tikrai „privačios“ 
ekonominės veiklos poreikius ir metodus. Ten, kur jų galutinai nepanai- 
kina, kaip tai jau įvyko darbo rinkoje su kontrakto laisve, tą patį rezultatą 
ji pasiekia keisdama santykinę egzistuojančių juridinių formų reikšmę — 
pavyzdžiui, juridinę korporacijos formą iškeldama aukščiau juridinių for- 
mų, apibrėžiančių bendriją (partnership) ar individualią įmonę — arba 
keisdama jų turinį bei prasmę. Kapitalizmo raida, keisdama įmonės sie- 
nas ir mašinas akcijų paketu, atima gyvybę iš nuosavybės idėjos. Ji silpni- 
na ryšį, kuris kadaise buvo toks stiprus — ryšį tarp juridinės galios ir rea- 
laus galėjimo daryti su savo turtu ką nori; ryšį taip pat ta prasme, kad 
teisės subjektas praranda valią ekonomiškai, fiziškai, politiškai kovoti dėl 
„savo“ įmonės ir savo įtakos tai įmonei, ir esant reikalui net mirti ant jos 
laiptų. To, ką galima pavadinti materialia nuosavybės substancija — jos 

regimos ir apčiuopiamos realybės — dematerializavimas turi poveikį ne 
tik akcininkų, bet ir darbininkų bei visuomenės apskritai nuostatoms. 
Demacerializuota, defunkcionalizuota, depersonalizuota nuosavybė ne- 
pakylėja sielos, nežadina moralinės ištikimybės, kaip kad darė tikroji nuo- 
savybė. Ilgainiui nei didžiųjų koncernų viduje, nei kitur galiausiai neliks 
nė vieno žmogaus, kuriam iš tikrųjų rūpėtų jos likimas. 


XIII skyrius 
DIDĖJANTIS PRIEŠIŠKUMAS 


I. Socialinė kapitalizmo atmosfera 


Ankstesnių dviejų skyrių analizė turėjo parodyti, kokiu būdu kapitaliz- 
mo raida sukūrė tą beveik visuotinio priešiškumo savo socialinei tvarkai 
atmosferą, apie kurią kalbėjau šios dalies pradžioje. Tačiau pats reiškinys 
yra toks keistas, o marksistiniai ir populiarūs jo aiškinimai yra tokie ne- 
adekvatūs, jog verta teoriškai šiek tiek plačiau jį aptarti. 

1. Kaip matėme, kapitalizmo raida laipsniškai menkina reikšmę tos funk- 
cijos, iš kurios gyvena kapitalistų klasė. Taip pat matėme, kad jis turi ten- 
denciją griauti savo apsauginius sluoksnius, ardyti savo paties gynybos lini- 
jas, skaidyti savo tvirtovių įgulas. Pagaliau matėme, kad kapitalizmas kuria 
kritinio mąstymo nuostatas, kurios, griaudamos daugybės kitų institucijų 
moralinį autoritetą, galiausiai atsisuka prieš jį patį; savo nuostabai buržua 
pamato, kad racionalistinė nuostata neapsiriboja karalių ir popiežių auto- 
riteto kritika, bet žengia toliau ir puola privačią nuosavybę bei visą buržu- 
azinių vertybių sistemą. Taip buržuazijos tvirtovė tampa politiškai negina- 
ma. Neginamos tvirtovės gundo agresorius, ypač tos, kuriose daug grobio. 
Agresoriai paprastai labai greit racionalizuoja savo priešiškumą '. Žinoma, 


' Tikiuosi, kad nesusidarys painiava dėl to, kad vartoju veiksmažodį „racionalizuoti“ 


dviem skirtingomis prasmėmis. Pramonės įmonė yra „racionalizuojama" tada, kai jos 
gamybos efektyvumas vienam išlaidų vienetui padidėja. Mes „racionalizuojame" savo 
veiksmą tada, kai sau ir kitiems jį aiškiname nuorodomis į motyvus, kurie atitinka 
įprastą vertybių sistemą (ir nepaisome tikrųjų savo paskatų). 

trumpam galima nuo jo išsipirkti. Tačiau ši paskutinė priemonė nustoja 
veikti, kai tik jie susivokia, jog, gali pasiimti viską. Taigi iš dalies jau aišku 
tai, ką norime paaiškinti. Ir nors tai dar nėra visas aiškinimas, jį istoriškai 
patvirtina akivaizdi koreliacija tarp buržuazijos neapgintumo ir priešiš- 
kumo kapitalistinei santvarkai: principinis priešiškumas buvo labai nedi- 
delis tol, kol buržuazijos pozicijos buvo ginamos, nors tada tokiam prie- 
šiškumui buvo daug daugiau pagrindo; jis plito pa7i passu su gynybos 
sienų griuvimu. 

2. Tačiau gali kilti klausimas — ar jį naiviai stebėdamasis kelia ne vie- 
nas pramonininkas, nuoširdžiai įsitikinęs, kad atlieka savo pareigą vi- 
soms visuomenės klasėms — kodel kapitalistinei santvarkai apginti reika- 
linga nekapitalistinių jėgų ir neracionalaus lojalumo parama? Argi ji ne- 
grįžtų iš teismo triumfuodama? Argi mūsų pačių ankstesni samprotavi- 
mai dar neparodo, jog ji gali pateikti savo naudai daugybę utilitarinių 
argumentų? Argi to nepakanka jai visiškai išteisinti? O šie pramoninin- 
kai nedvejodami teigs, kad kiekvienas mąstantis stambaus plieno ar auto- 
mobilių koncerno darbininkas, apsvarstęs visus savo kontrakto „už“ ir 
„prieš“, supras, kad jo padėtis apskritai nėra labai bloga ir kad ne visa šio 
kontrakto nauda tenka tik vienai pusei. Taip, žinoma; tačiau tai visai 
neturi reikšmės. 

Pirma, klaida manyti, kad politinis kapitalistinės santvarkos puoli- 
mas prasideda daugiausia del skriaudų ir kad teisinanus jį galima sustab- 
dyti. Politinės kritikos racionaliais argumentais neįmanoma efektyviai 
atremti. Tas faktas, kad kapitalistinės santvarkos kritika prasideda nuo 
kritinės proto nuostatos, atmetančios ištikimybę neracionalioms verty- 
bėms, dar nereiškia, jog racionalus tos kritikos paneigimas bus pripažin- 
tas. Toks paneigimas gali nuplėšti racionalųjį puolimo drabužį, tačiau jis 
niekada nepasiekia neracionalios jo varomosios jėgos. Kapitalizmo racio- 
nalumas nepanaikina ikiracionalių ar neracionalių gaivalų. Jis tik pašali- 
na šventos ar pusiau šventos tradicijos varžtus ir paleidžia juos į laisvę. 
CGivilizacijoje, kuri neturi priemonių ar net valios šiems gaivalams tram- 
dyri ir valdyti, jie neišvengiamai sukyla. Kartą jiems sukilus jau neturi 
didelės reikšmės tai, kad racionalioje kultūroje jų reiškimasis paprastai 
bus kaip nors racionalizuojamas. Juk ir iš karalių, senjorų bei popiežių 
nebuvo reikalaujama utilirarinio pasiteisinimo, nes viešpatavo sąmonės 

nuostata, nepripažįstanti jiems jokios teisinimosi galimybės; ir kapitaliz- 
mas stovi prieš teisėjus, jau turinčius savo kišenėse mirties nuosprendį. Šį 
jie paskelbs, nepaisydami jokių gynybos argumentų; daugiausia, ką gali 
pasiekti sėkminga gynyba, tai pakeisti kaltinamąjį straipsnį. Utilitarinis 
protas apskritai yra silpnas grupinio veiksmo variklis. Jis niekada nepri- 
lygsta neracionalių veiksmo paskatų galiai. 

Antra, kaltinimo sėkmė tampa visai suprantama, kai tik suvokiame, 
ko reikia kapitalizmui išteisinti. Argumentai jo naudai, net jeigu jie būrų 
daug stipresni nei yra, niekada negali būti paprasti. Iš paprasto žmogaus 
jie reikalauja tokių įžvalgos ir analizės galių, kurios šiam visiškai nepriei- 
namos. Ką jau ten kalbėti — beveik kiekviena nesąmonė, pasakyta apie 
kapitalizmą, buvo ginama kokio nors apsiskelbusio ekonomisto. Net jei- 
gu į tai nekreipsime dėmesio, vis vien racionaliai pripažinti kapitalizmo 
ekonominius laimėjimus ir jo ateities perspektyvą beturčiams būtų be- 
veik neįmanomas moralinis žygdarbis. Tie laimėjimai išryškėja tik tada, 
kai į juos žvelgiame iš ilgalaikės perspektyvos; kiekvienas prokapitalisti- 
nis argumentas turi remtis ilgalaikiškumo argumentais. Tuo tarpu trum- 
palaikė perspektyva daugiausia terodo pelno vaikymosi ir neetektyvumo 
faktus. Norėdamas susitaikyti su savo dalia, senųjų laikų leveleris ar čar- 
tistas turėtų guostis savo proanūkių geresnio gyvenimo viltimi. Norėda- 
mas susitaikyti su kapitalistine sistema, šių dienų bedarbis turėtų visiškai 
užmiršti savo likimą, o šių dienų politikas - asmenines ambicijas. Ilgalai- 
kiai visuomenės interesai yra taip glaudžiai susiję su aukštesniais buržua- 
zinės visuomenės sluoksniais, kad žmonės visiškai natūraliai į juos Žvel- 
gia kaip vien į tos klasės interesus. Masėms rūpi tik trumpalaikė perspek- 
tyva. Kaip Liudvikas XV, jos vadovaujasi nuostata aprės nous Ie dėluge, ir, 
žinoma, individualistinio utilitarizmo požiūriu tokia jų nuostata visiškai 
racionali. 

Trečia, yra dar ir kasdieniai rūpesčiai bei vargai, kuriuos bet kurios 
socialinės sistemos žmonėms tenka įveikti, tai — įvairiausia trintis ir nusi- 
vylimai, daugiau ar mažiau nemalonūs įvykiai, kurie žmogų erzina, skau- 
dina ar net palaužia. Manau, kad kiekvienas iš mūsų yra linkęs dėl jų 
kaltinti jį supančią aplinką, tad teigiama emocinė nuostata socialinei san- 
tvarkai — kaip tik tai, ko kapitalizmas dėl pačios savo prigimties nėra 
pajėgus sukurti — būtina, kad įveiktume tuos priešiškumo impulsus, ku- 

riais į tokius įvykius reaguojame. Kai nėra teigiamos emocinės nuostatos, 
tie impulsai atsipalaiduoja ir tampa nuolatiniais. 

Ketvirta, nuolat kylantis gyvenimo lygis ir ypač laisvalaikis, kuriuos 
šių laikų kapitalizmas teikia pastoviai įsidarbinusiam žmogui... tiesą sa- 
kant, man nebūtina baigti šį sakinį ir išdėstyti vieną iš labiausiai nuval- 
kiotų, seniausių ir nuobodžiausių argumentų, kuris, deja, visiškai pagrįs- 
tas. Ilgalaikė pažanga, kuri suvokiama kaip savaime suprantama, kartu su 
asmeniniu nesaugumu, kuriuo karštai piktinamasi, yra, žinoma, geriau- 
sias receptas socialiniams neramumams kurstyti. 


II. Intelektualo sociologija 


Vis dėlto nei esamos dingstys, nei tikros ar įsivaizduojamos skriaudos dar 
negali sužadinti aktyvaus priešiškumo socialinei santvarkai, nors gali pa- 
ruošti jam sąlygas. Kad tokia atmosfera susidarytų, reikia, kad egzistuotų 
grupės, kurios būtų suinteresuotos tokį priešiškumą kurstyti ir organi- 
zuoti, kurios jį puoselėtų, jį reikštų ir jam vadovautų. Kaip bus parodyta 
IV knygos dalyje, pati žmonių mase niekada nesusikuria apibrėžtų įsiti- 
kinimų. Dar mažiau ji pajėgi juos artikuliuoti ir paversti nuoseklaus nu- 
sistatymo ir veiklos pagrindu. Visa, ką ji gali —- paremti grupuotę, kuri 
siūlosi jai vadovauti, arba neparemti jos. Kol nesurasime socialinių gru- 
pių, kurios tinka šiam vaidmeniui, tol priešiškumo kapitalizmui atmos- 
fera teoriniu požiūriu nebus išsamiai paaiškinta. 

Klostantis sąlygoms, kurios skatina bendrą priešiškumą socialinei sis- 
temai arba specifinius priešiškus veiksmus, visada atsiranda ir grupuočių, 
siekiančių tomis sąlygomis pasinaudoti. Tačiau kapitalistinė visuomenė, 
skirtingai nuo kitokio tipo visuomenių, neišvengiamai, vedama pačios 
jos civilizacijos logikos, lavina ir finansuoja socialines grupes, kurios su- 
interesuotos kurstyti socialinę įrampą “. 


* Kiekviena socialinė sistema yra jautri maištui ir kiekvienoje jų kurstyti maištą yra 
biznis, sekmės atveju pelningas; vadinasi, jis visada pritraukia ir protų, ir raumenų. 
Taip buvo feodalizmo laikais - dar ir kaip. Tačiau karinė aukštuomenė, kuri sukildavo 
prieš valdovus, visada puldavo asmenis ar pareigūnus. Ji nepuldavo pačios feodalizmo 
sistemos. Feodalinėje visuomenėje nebuvo tendencijos skatinti —- sąmoningai ar nesą- 


moningai — pačios jos socialinės sistemos puolimą. 

Šį keistą ir svarbų reiškinį paaiškina XI skyriaus argumentai, tačiau jį 
įtikinamesnį daro intelektualo sociologinis portretas. 

1. Tai nėra lengvai apibrėžiamas tipas. Pats šis sunkumas rodo jo cha- 
rakterį. Intelektualai nėra socialinė klasė ta prasme, kaip valstiečiai ar 
pramonės darbininkai; jie ateina iš visų socialinio pasaulio kampų, ir 
didžiąją jų veiklos dalį sudaro tarpusavio kova arba vadovavimas svetimų 
klasinių interesų kovoms. Tačiau jie taip pat susikuria savo grupines nuo- 
statas bei grupinius interesus, kurie yra pakankamai stiprūs, kad daugu- 
mą jų priverstų elgtis pagal stereotipus, paprastai siejamus su socialinės 
klasės sąvoka. Jų paprastai negalima apibrėžti kaip visumos žmonių, tu- 
rinčių aukštąjį išsilavinimą; toks apibrėžimas neatskleistų svarbiausių šio 
tipo požymių. Tačiau išskyrus visiškai ypatingus atvejus kiekvienas, ga- 
vęs tokį išsilavinimą, yra potencialus intelektualas; tas faktas, kad jų visų 
protai yra panašiai paruošti, leidžia jiems lengviau suprasti vienam kitą ir 
užmegzti ryšį. Mūsų tikslui nepasitarnautų ir mėginimas šios sąvokos 
apimų tapatinti su laisvųjų profesijų sąvokos apimtimi; pavyzdžiui, gy- 
dytojai ar teisininkai nėra intelektualai šia prasme, nebent jie rašo ar kal- 
ba temomis, kurios nepriklauso jų sričiai (tai jie, ypač teisininkai, žino- 
ma, dažnai daro). Vis delto tarp intelektualų ir laisvųjų profesijų žmonių 
yra tam tikras ryšys. Kai kurzos iš šių profesijų, ypač žurnalistika, beveik 
išimtinai priklauso intelektualų valdoms; visų profesijų nariai turi gali- 
mybę tapti intelektualais; o daugelis intelektualų pelnosi duoną iš kurios 
nors profesijos. Apibrėžimas, kuris remtųsi kontrastu su fiziniu darbu, 
būtų pernelyg platus ?. Kita vertus, hercogo Wellingrono „rašeivų šurvė", 
kaip apibrėžimas, būtų pernelyg siauras *. Lygiai taip pat, kaip hommes de 
lettres. 

Vadovaudamiesi „geležinio hercogo" užuomina nepadarytume labai 
didelės klaidos. Intelektualai iš tikrųjų yra tie žmonės, kurie valdo sakyti- 
nio ir rašytinio žodžio ginklą, ir vienas iš požymių, kuris juos skiria nuo 
kitų žmonių, darančių tą patį, yra tiesioginės praktinės atsakomybės sto- 


* Mano nusiminimui, Oksfordo anglų kalbos žodynas nenurodo tos reikšmės, kurią 


noriu suteikti šiam terminui. Jis pateikia posakį „2 dinner of intellectual", tačiau sąry- 
šyje su „išskirtinėmis intelekto galiomis", kuris veda visiškai kita linkme. Buvau gerokai 
apvilras, tačiau nesugebėjau rasti kito termino, kuris patenkintų mano tikslą. 


*  Herzogo frazė pasirodo kn. The Crocker Papers (ed. L. J. Jennings, 1884). 

ka. Šis bruožas paaiškina ir kitą — praktinio dalykų išmanymo, kurį gali 
suteikti tik reali patirtis, — stoką. Kritinis nusistatymas, kurį sąlygoja tiek 
intelektualo kaip pašalinio stebėtojo — daugeliu atvejų net kaip autsaide- 
rio — padėtis, tiek ir toji aplinkybe, kad pagrindinį šansą pasireikšti jam 
teikia jo reali arba potenciali erzinimo ir trikdymo galia, prideda dar 
trečią bruožą. Neprofesionalų profesija? Profesinis diletantizmas? Žmo- 
nės, kurie kalba apie viską, nes neišmano nieko? Bernardo Shaw žurnalis- 
tas Gydytojo dilemoje Ne, ne, aš to nesakau ir taip nemanau. Tai būtų 
netiesa net labiau negu įžeidimas. Nutraukime mėginimus dalyką api- 
brėžti žodžiais ir vietoj to apibrežkime jį „epideiktiškai“: šį tipą, pažymė- 
tą dailia etikete, galime pamatyti Graikijos istorijos muziejuje. V ir VI 
amžiaus pr. Kr. sofistai, filosofai ir retoriai — nors jie ir priešintųsi suva- 
romi į vieną krūvą — priklauso tai pačiai šeimai ir idealiai parodo tai, ką 
turiu omenyje. Tiesa, beveik visi jie buvo mokytojai, bet tai nemenkina 
pavyzdžio vertės. 

2. Analizuodamas racionalistinę kapitalistinės visuomenės prigimtį 
(XI skyrius) pažymėjau, kad racionalaus mąstymo plėtra prasidėjo tūks- 
tantmečiais anksčiau nei kapitalizmo pakilimas; kapitalizmas tik suteikė 
šiai raidai naują postūmį ir specifinę krypų. Tas pat pasakytina apie inte- 
lektualus: be graikų ir romėnų pasaulio, intelektualų buvo net grynai 
ikikapitalistinėje aplinkoje, pavyzdžiui, Frankų karalystėje bei tose šaly- 
se, į kurias vėliau ji suskilo. Tačiau jų buvo nedaug; tai buvo dvasiškiai, 
daugiausia vienuoliai; ir jų rašto darbai buvo prieinami menkai gyvento- 
jų daliai. Be abejo, stiprios asmenybės kartais sugebėdavo iškelti neorto- 
doksinių pažiūrų ir net jas išpopuliarinti. Tačiau tai paprastai sukeldavo 
labai griežtai organizuotos aplinkos — iš jos buvo sunku išsiveržti — prie- 
šiškumą; žengdamas šį žingsnį žmogus rizikavo susilaukti eretiko likimo. 
Tačiau tai buvo beveik neįmanoma be kokio nors didiko ar valdovo pa- 
ramos, šį faktą akivaizdžiai patvirtina ir misionierių taktika. Taigi apskri- 
tai intelektualai buvo tvirtai pažaboti; ir spjaudyti prieš vėją buvo menki 
juokai net pakrikimo ir savivalės laikais, pavyzdžiui, per „juodosios mir- 
ties" laikmetį (1348 m. ir vėliau). 

Tačiau jeigu vienuolynas pagimdė viduramžių intelektualą, tai kapi- 
talizmas paleido jį nuo saito ir parūpino jam spausdinimo mašiną. Lėta 
intelektualo pasauliečio evoliucija buvo tik vienas šios raidos aspektas; 

įstabesnis dalykas yra tai, kad kartu su kapitalizmo iškilimu atsirado hu- 
manizmas. Humanistai pirmiausia buvo filologai, tačiau — tai puikiai 
iliustruoja ankstesnę mintį — jie greitai įsiveržė į etiketo, politikos, religi- 
jos ir filosofijos sritis. Ir ne vien dėl klasikinių tekstų turinio, kurį jie 
interpretuodavo dėstydami gramatiką — kelias nuo teksto kritikos iki vi- 
suomenės kritikos iš tikrųjų yra trumpesnis nei atrodo. Vis dėlto tipiško 
intelektualo nežavėjo ta lemtis, kuri vis dar tykojo eretiko. Paprastai jį 
labiau traukė garbė ir komfortas, o šių gėrybių buvo galima tikėtis tik iš 
valdovų, žemiškųjų arba dvasiškųjų, nors humanistai buvo pirmieji inte- 
lektualai, šiuolaikine prasme turėję viešą auditoriją. Kasdien tvirtėjo kri- 
tinė nuostata. Tačiau socialine kritika — išskyrus tą, kuri reiškėsi Katalikų 
bažnyčios ir ypač jos vadovo puldinėjimu — tokiomis sąlygomis negalėjo 
suklestėti. 

Pagarbą ir pajamas galima pelnyti įvairiais būdais. Pataikauti bei tar- 
nauti dažnai yra mažiau pelninga nei elgtis priešingai. Šį atradimą padarė 
ne Aretino ?, tačiau joks mirtingasis jo dar nepranoko sugebėjimu jį pa- 
naudoti. Karolis V buvo ištikimas sutuoktinis, tačiau per karo kampani- 
jas, atitrūkdamas nuo namų ištisierms mėnesiams, jis gyveno tų laikų džen- 
telmeno ir savo klasės nario gyvenimą. Puiku, visuomenė - ir, tai Karo- 
liui ypač rūpėjo, imperatorienė — nieko nesužinos, jeigu reikiamos rūšies 
ir svorio argumentai bus deramai įteikti didžiajam politikos ir moralės 
kritikui. Karolis juos įteikdavo. Tačiau svarbiausia, kad tai buvo ne pa- 
prastas šantažas, iš kurio dažniausiai laimi tik viena pusė, o kita turi tik 
neatlyginamų nuostolių. Karolis žinojo, kodėl jis moka, nors tylėjimą, 
be abejo, būtų galėjęs užsitikrinti pigesniais ir žiauresniais metodais. Jis 
nerodė pasipiktinimo. Priešingai, jis net persistengdavo reikšdamas pa- 
garbą tam žmogui. Akivaizdu, kad jis norėjo kažko daugiau nei tik tylėji- 
mo, ir jis iš tikrųjų tai už dovanas gavo. 

3. Tad tam tikra prasme Aretino plunksna buvo išties stipresnė nei jo 
kardas. Galbūt čia kaltas mano neišmanymas, tačiau nežinau kitų tokių 
pavyzdžių per visus tolesnius pusantro šimto metų “, per kuriuos incelek- 
tualai, atrodo, neturėjo rimtos įtakos už senųjų teismo ir bažnyčios pro- 


* Pietro Aretino, 1492-1556. 
* Tiesa, XVII amžiaus Anglijoje pamfletų žanras paplito ir jo įtaka smarkiai padidėjo. 

fesijų ribų. Įtaka sumenko apytikriai per tą kapitalistinės evoliucijos aro- 
slūgį, kuris per šį sunkmečių periodą įvyko daugelyje kontinentinės Eu- 
ropos šalių. Tik veliau atsigavęs kapitalistinis verslas leido atsigauti ir 
intelektualams. Pigesnė knyga, pigesnis laikraštis ar pamfletas, kartu di- 
dėjanti auditorija, didėjanti iš dalies dėl jų įtakos, iš dalies - nepriklauso- 
mai, nes turtėjo pramonės buržuazija ir stiprėjo jos įtaka, taip pat didėjo 
anoniminės viešosios nuomonės politinė reikšmė — visos šios malonės, 
kaip ir mažėjantis laisvės varžymas buvo šalutiniai kapitalizmo raidos pro- 
duktai. 

Per pirmuosius XVIII amžiaus tris ketvirčius individualus patronas 
dar išlaike lemiamą galią intelektualo karjerai. Tačiau sėkmingiausi to- 
kios karjeros pavyzdžiai jau aiškiai rodo didėjančią naujo elemento - ko- 
lektyvinio patrono, t.y. visos buržuazinės visuomenės, — reikšmę. Šiuo 
požiūriu ir visais kitais požiūriais Voltaire'as yra neprilygstamas pavyz- 
dys. Pats jo paviršutiniškumas, kuris jam leido kalbėti apie viską, prade- 
dant religija ir baigiant Newtono optika, jo netramdomas vitališkumas ir 
nepasotinamas žingeidumas, visiškas vidinių varžtų nebuvimas, neklys- 
tanti to laikmečio dvasios pagava ir, be abejo, jos pripažinimas leido šiam 
nekritiškam kritikui, vidutiniam poetui ir istorikui žavėti visuomenę ir iš 
to pelnyuis. Jis taip pat spekuliavo, sukčiavo, imdavo dovanas, nesibodė- 
jo postų, tačiau visą laiką saugojo savo nepriklausomybę, ją išsaugoti pa- 
dėjo ir visuomenės parama. Rousseau atvejis ir pats šio žmogaus tipas, 
nors visiškai kitoks, būtų dar labiau vertas analizės. 

Vienas ryškus XVIII amžiaus paskutiniojo dešimtmečio epizodas at- 
skleidžia neprofesionalaus intelektualo, kuris remiasi vien viešosios nuo- 
monės socialiniu ir psichologiniu mechanizmu, galios prigimtį. Tai įvy- 
ko Anglijoje, šalyje, kuri toliausiai nužengė kapitalistinės evoliucijos ke- 
liu. Tiesa, Johnas Wilkesas ėmėsi Anglijos politinės sistemos kritikos ypač 
palankiomis sąlygomis; be to, negalima sakyti, kad būtent jis nuvertė 
grafo Bute vyriausybę, nes ji ir šiaip jau neturėjo šansų išsilaikyti ir būtų 
sugriuvusi del daugybės kitokių priežasčių; tačiau Wilkeso leidinys North 
Briton vis dėlto buvo tas paskutinis šiaudas, kuris sulaužė ... lordo Bute 
politinį nugarkaulį. Nor:5 Britono 45-asis numeris buvo pirmasis šūvis 
per kampaniją, kuri baigėsi tuo, kad buvo panaikinta nevardinių suėmi- 
mo orderių sistema, ir kuri žengė didžiulį žingsnį spaudos ir rinkimų 

laisvės kryptimi. Tokia veikla, žinoma, dar nera tai, kas daro istoriją ar 
ruošia sąlygas socialinių institucijų kaitai, tačiau ji gali pretenduoti, tar- 
kime, į akušerės padėjėjos vaidmenį ". Pacs įstabiausias šio epizodo faktas 
— tai, kad Wilkeso priešai nesugebėjo su juo susidoroti. Juk jie savo ran- 
kose turėjo visą organizuotą valstybės galią. Ir vis dėlto kažkas juos sulai- 
kė. 

Prancūzijoje ikirevoliucinis ir revoliucijos laikotarpiai pagimdė pa- 
dugnių kurstymo lapelį (Maratas, Desmoulinsas), kuris, ne taip kaip mūsų 
laikais, dar šiek tiek paisė stiliaus ir gramatikos. Tačiau tenka skubėti. 
Teroras, po jo Pirmoji imperija (jau sistemingiau) tai užgniaužė. Vėliau 
sekė daugiau ar mažiau ryžtingų represijų periodas, kartais pertraukia- 
mas roi bourgeois pergalių, kuris tęsėsi tol, kol Antroji imperija pasijuto 
priversta atpalaiduoti vadžias —- maždaug iki šeštojo dešimtmečio vidu- 
rio. Vidurio ir Rytų Europoje šis periodas truko maždaug tiek pac laiko, 
tuo tarpu Anglijoje panašios sąlygos vyravo nuo revoliucinių karų pra- 
džios iki Caningo atėjimo į valdžią. 

4. Kad šio potvynio neįmanoma sulaikyti kapitalistinės visuomenės 
sąlygomis, rodo tie nesėkmingi mėginimai — kai kurie iš jų ilgalaikiai ir 
ryžtingi — kurių tuomet griebėsi beveik visos Europos valstybės mėginda- 
mos sutramdyti savo intelektualus. Kiekvieno tokio mėginimo istorija — 
tai tik kitoks Wilkeso žygdarbio variantas. Kapitalistinėje visuomenėje, 
arba visuomenėje, kurioje vyrauja kapitalistinis elementas, kiekviena ata- 
ka prieš intelektualus atsiremia į privačias buržuazinio verslo tvirtoves, 
kurias dažnai juosia slapti gynybos grioviai. Be to, tokia ataka turi vykti 
pagal buržuazinės teisės ir administracijos praktikos taisykles, ir nors tos 
taisyklės gali būti lenkiamos į vieną ar į kitą pusę, galiausiai užpuolikui 
jos paskelbs matą. Buržuazijos sluoksnis gali priimti ir net sveikinti ne- 
teisinę prievartą tada, kai jis jaudrintas ar įbaugintas, tačiau jis gali ją 


*  Nebijau, kad koks nors politikas istorikas atras, kad pervertinu Wilkeso sėkmės reikš- 
mę. Tačiau bijau priekaišro, kad nepagrįstai jį vadinu nepriklausomu autoriumi, leis- 
damas suprasti, kad jį rėmė kolektyvinis, o ne individualus patronas. Iš pradžių jį 
neabejotinai skatino tam tikra core7ze. Tačiau, manau, įsigilinus bus pripažinta, kad tai 
neturėjo lemiamos reikšmės ir kad visą paramą, visus pinigus ir visą garbę, kuriuos jis 
įsigijo vėliau, lėmė sekmė visuomenėje ir tos sėkmės pagrindu išsikovota nepriklauso- 
mybe. 

pakęsti tik laikinai. Grynai buržuazinio režimo sąlygomis, kokios buvo, 
pavyzdžiui, per garsų Lui Pylipo valdymą, kariuomenė gali šaudyti į strei- 
kininkus, tačiau policija negali sodinti už grotų intelektualų arba turi 
nedelsiant juos paleisti; priešingu atveju buržuazijos sluoksnis, net labai 
nepritardamas kai kuriems jų veiklos aspektams, stos jų ginti, nes laisvė, 
kuriai jis nepritaria, negali būti užgniaužta kartu neužgniaužus tos lais- 
vės, kuriai jis pritaria. 

Pastebėkite, kad čia nekalbu apie kokį nors ypatingą buržuazijos kil- 
niaširdiškumą ar idealizmą. Taip pat neteikiu perdėtos reikšmės tam, ką 
žmonės mąsto, jaučia, geidžia — del šių dalykų svarbos beveik surariu, 
nors nevisiškai, su Marxu. Gindama intelektualus kaip grupę — žinoma, 
ne kiekvieną individą — buržuazija gina save pačią ir savo gyvenimo tvar- 
ką. Sudrausminti intelektualus sugebėtų tik buržuazinės kilmės ir nebur- 
žuazinių įsitikinimų valdžia, mūsų sąlygomis — tik socialistinė arba fašis- 
tinė valdžia. Norėdama tai padaryti ji turėtų panaikinti tipiškai buržua- 
zines institucijas ir radikaliai apriboti bet kwrzo sluoksnio individo laisvę. 
Tokia valdžia, net to norėdama, vargu ar galėtų palikti nepaliestą priva- 
čią nuosavybę. 

Dėl to kapitalistinė visuomenė nenori ir nesugeba efektyviai kontro- 
liuoti savo intelektualų. Tas nenoras yra nenoras naudotis metodais, ku- 
rie svetimi kapitalizmo raidos suformuotam mentalitetui; tas nesugebėji- 
mas yra negalėjimas jų kontroliuoti per kapitalizmo raidos suformuotų 
institucijų sistemą, kartu nepasiduodant neburžuazinei valdžiai. Taigi, 
viena vertus, viešųjų diskusijų laisvė, įskaitant laisvę kasinėtis po kapira- 
listinės visuomenės pamatais, galiausiai yra neišvengiamas dalykas. Kira 
vertus, intelektinė grupė negali nesikasinėti po tais pamatais, nes ji gyve- 
na iš kritikos ir pati jos padėtis priklauso nuo tos kritikos stiprumo; o kai 
nėra nieko šventa, asmenų ir einamųjų įvykių kritika lemtingai perauga į 
klasių bei institucijų kritiką. 

S. Keletas štrichų šiuolaikiniam vaizdui. Kylant masių gyvenimo ly- 
giui ir didėjant laisvalaikiui keitėsi ir keičiasi sudėtis to kolektyvinio pa- 
trono, kurio skonius turi aptarnauti intelektualai. Pigo ir toliau pinga 
knyga ir laikraštis; atsiranda stambūs laikraščių koncernai *. Yra radijas. 


* Atsiradę laikraščių koncernai ir ligšiolinė jų istorija rodo du dalykus, kuriuos noriu 

Buvo ir išlieka tendencija šalinti visus apribojimus, įveikiant atskirus pa- 


sipriešinimo mėginimus, kurie tik rodo, kaip nekompetentingai ir kar- 


tais net vaikiškai buržuazinė visuomenė griebiasi prievaizdo vaidmens. 


Yra dar vienas veiksnys. Vienas svarbiausių vėlyvosios kapitalistinės 


civilizacijos bruožų — audringa švietimo ir ypač aukštojo išsilavinimo ins- 


titucijų plėtra. Ši plėtra yra tokia pat neišvengiama kaip ir stambių pra- 


monės bendrovių atsiradimas ?, tačiau skirtingai nuo šio ji buvo ir tebėra 


9 


ypač pabrėžti: pirma, kiekvienas konkretus socialinės struktūros elementas priklauso 
įvairialypei aspektų, santykių ir padarinių visumai, kuri neleidžia daryti paprastų ir 
vienareikšmiškų išvadų; antra, svarbu skirti trumpalaikius ir ilgalaikius reiškinius, ku- 
rių atžvilgiu galioja skirtingi, kartais net priešingi teiginiai. Stambus laikraščių koncer- 
nas dažniausiai yra paprasčiausia kapitalistinė verslovė. Tai nereiškia, kad ji gina kapi- 
talistų ar kurios nors kitos klasės interesus. Ji gal: tai daryti, tačiau tik vadovaudamasi 
vienu ar keliais iš toliau nurodomų motyvų, kurių reikšmė yra akivaizdžiai ribota: 
todėl, kad ją subsidijuoja kapiralistų grupe, siekianti ginti būtent savo interesus ar 
pažiūras — kuo didesnis koncernas ir kuo daugiau jis parduoda, tuo mažesnę reikšmę 
turi šis elementas; todėl, kad ji stengiasi įtikti buržuaziniam savo auditorijos skoniui — 
šis motyvas, labai svarbus iki 1914 m., dabar vis labiau virsta priešingu; todėl, kad 
reklamos davėjai teikia pirmenybę spaudai, kuri jiems palanki - iš tikrųjų jie vadovau- 
jasi komerciniais apskaičiavimais; todel, kad jų savininkai reikalauja laikytis tam tikros 
linijos, nepaisydami suinteresuotumo didesniu tiražu — tam tikru mastu jie taip daro, 
ypač darė anksčiau, tačiau parirtis juos moko, kad neįmanoma išsilaikyti, kai tokios 
stambus laikraščių koncernas yra vienas galingiausių intelektualų pozicijos stiprinimo 
ir jos įtakos didinimo įrankių, tačiau net ir dabar jis dar nėra visiškai jų kontroliuoja- 
mas. Jis duoda uždarbį ir suteikia platesnę auditoriją, tačiau taip pat uždeda apynasrį. 
Šis apynasris turi reikšmės daugiausia trumpalaikės perspektyvos požiūriu: kovodamas 
dėl didesnės laisvės daryti, ką jis nori, individualus žurnalistas gali lengvai pralaimėti. 
Tačiau ši trumpalaikė perspektyva ir kolektyvinė praeities sunkumų atmintis yra kaip 
tik tai, kas pasiekia intelektualo sąmonę ir kas suteikia spalvų ram vargo ir kančių 
paveikslui, kurį jis piešia visuomenei. O iš tikrųjų tai turėtų būti pergalių paveikslas. 
Pergalingas žygis šiuo atveju, kaip ir daugeliu kitų arvejų, yra tarsi mozaika, sudaryta iš 
pralaimėjimų. 

Daugelis žmonių į šią plėtrą dabar žvelgia vadovaudamiesi idealu, kad visos švietimo 
priemonės būtų prieinamos visiems tiems, kuriuos galima suvilioti jomis naudotis. 
Šiuo idealu yra taip įtikėra, kad menkiausia abejonė laikoma beveik nepadoria; padė- 
ties negerina ir vieno kito oponento dažniausiai paviršutiniški komentarai. Tiesą sa- 
kant, čia vėl susiduriame su sudėtinga švietimo sociologijos ir švietimo idealų proble- 
ma, į kurią negalime gilintis neperžengdami šios apybraižos ribų. Štai kodėl šioje pa- 


170 


XIII skyrius Didėjantis priešiškumas 


globojama viešosios nuomonės bei valstybes valdžios; dėl to ji pažengė 
daug toliau nei būtų pažengusi, jei būtų buvusi viena pati. Kad ir ką apie 
ją galvorume ir kad kokios būtų jos tikrosios priežastys, ši plėtra turi 
padarinių, kurie daro įtaką intelektualų kiekiui ir jų nuostatoms. 

Pirma, kadangi aukštasis išsilavinimas didina profesionalų, tariamųjų 
profesionalų ir galiausiai visų „baltųjų apykaklių" paslaugų pasiūlą virš 
tos ribos, kurią apibrėžia kaštų atsipirkimo kriterijus, tai gali tapti ypač 
svarbia struktūrinio nedarbo priežastimi. 

Antra, kartu su tokiu nedarbu arba vietoj jo susidaro nepatenkinamo 
užimtumo sąlygos, kai intelektualai dirba antrarūšį darbą arba gauna ma- 
žesnį atlyginimą už kvalifikuoto fizinio darbo darbininką. 

Trečia, tai gali sukelti ypač nemalonaus pobūdžio nedarbą. Koledžą 
arba universitetą baigęs žmogus tampa psichologiškai nepajėgus dirbti 
fizinį darbą, tačiau jis nebūtinai tampa savo srities profesionalu. Toks 
nesugebėjimas gali būti įgimtų gabumų stokos padarinys — tai visiškai 
suderinama su gebėjimu tenkinti akademinių egzaminų reikalavimus — 
arba nepakankamos mokymo kokybės rezultatas; ir abu šie atvejai abso- 
liučiai ir santykinai tampa vis dažnesni, nes vis daugiau žmonių stoja į 
aukštąsias mokyklas ir būtinasis mokymo paslaugų kiekis didėja nepri- 
klausomai nuo to, kiek dėstytojų ir mokslininkų mums teikiasi duoti 
gamta. Padariniai, kurie atsiranda kai šio dalyko nepaisoma ir vadovau- 
jamasi teorija, kad mokyklų, koledžų ir universitetų problema tėra pini- 
gų problema, yra pernelyg akivaizdūs, kad juos reikėtų komentuoti. Pa- 
vyzdžiui, kai iš turimo kandidatų, formaliai tinkamų darbo vietai užimti, 
neatsiranda nei vieno, galinčio tą darbą patenkinamai atlikti, yra žinomi 
kiekvienam, kam yra tekę priimti žmones į darbą — turiu omenyje kiek- 
vieną, kas šiuose dalykuose gali būti teisėjas. 

Visi tie, kurie neturi pastovaus darbo, kurie nėra patenkinti savo dar- 
bu arba apskritai netinka darbui, pamažu suplaukia į tas sritis, kur reika- 
lavimai yra mažiausiai apibrėžti arba kur vertinami visai kitokio pobū- 
džio sugebėjimai ir žinios. Jie papildo intelektualų griežtąja šio termino 
reikšme gretas ir taip jas neproporcingai didina. Aišku, jie yra visiškai 

straipoje apsiriboju dviem neginčijamomis ir neįpareigojančiomis tiesomis, kurių pa- 

kanka knygos tikslui. Žinoma, jos nepadeda spręsti didesnių problemų, tad jas tenka 


apeiti, nors tai ir rodo, kad aiškinimas nera išsamus. 

nepatenkinti. Nepasitenkinimas gimdo pyktį. Šis dažniausiai reiškiasi so- 
cialine kritika, kuri, kaip matėme anksčiau, yra tipiška intelektualaus ste- 
bėtojo, ypač racionalistinės ir utilitarinės civilizacijos stebėtojo, nuostata 
klasių ir institucijų atžvilgiu. Taigi, turime gausią grupę; turime aiškiai 
apibrėžtą proletarinio atspalvio grupės padėtį; turime ir grupinį interesą 
bei grupinę nuostatą, kuri leidžia realistiškiau paaiškinti priešiškumą ka- 
pitalistinei santvarkai, negu ta teorija (racionalizacija psichologine pras- 
me), kuri teigia, jog teisuoliškas intelektualo piktinimasis kapitalizmo 
blogybėmis yra tik loginė išvada iš pasipiktinimą keliančių faktų. Tokia 
teorija nera geresnė už įsimylėjėlių teoriją, kad esą jų jausmai tėra loginė 
išvada iš mylimosios ar mylimojo dorybių !*. Be to, mūsų teorija taip pat 
paaiškina faktą, kad kiekvienas naujas kapitalizmo evoliucijos laimėjimas 
šį priešiškumą didina, o ne mažina. 

Žinoma, intelektualų grupės priešiškumas, kai morališkai smerkia- 
ma kapitalistinė santvarka, yra vienas dalykas; kitas dalykas yra bendroji 
priešiškumo atmosfera, kuri ją gaubia. Ši turi didžiausios praktinės reikš- 
mės; ir ji nėra vien pirmojo padarinys, o natūraliai išplaukia iš nepriklau- 
somų šaltinių, kurių keletas buvo minėta anksčiau; šia prasme bendrasis 
priešiškumas teikia intelektualams žaliavos. Abu dalykai vienas kitą pa- 
pildo, jų santykių nuodugniai analizei prireiktų daugiau vietos nei galiu 
skirti. Tačiau bendri tokios analizės kontūrai yra gana akivaizdūs; ma- 
nau, kad pakanka pakartoti, jog pirmaeilis intelektualų grupės vaidmuo 
— bendrojo priešiškumo stimuliavimas, gyvinimas, verbalizavimas ir jo 
reiškėjų organizavimas, jų gausinimas tėra antraeilis dalykas. Šį principą 
galima pailiustruoti keliais aspektais. 

6. Kapitalizmo evoliucija pagimdo darbininkų judėjimą; šis akivaiz- 
džiai nėra intelektualų išradimas. Tačiau visai nenuostabu, kad intelekti- 
nis demiurgas atrado jį kaip savo idėjų įgyvendintoją. Nors darbininkija 
niekada netroško intelektinio vadovavimo, darbo santykių politiką už- 
valdė intelektualai. Jie čia padarė svarų įnašą: verbalizavo judėjimą, aprū- 


'9 Skaitytojas pastebės, kad visos tokios teorijos būtų nerealistiškos ner tuo arveju, jeigu 
kapitalizmo faktai ar mylimosios dorybės visiškai atitiktų socialinio kritiko ar įsimylė- 
jėlio įsitikinimus. Taip pat svarbu pažymėti, jog didžiule dauguma arvejų tiek kritikai, 
tiek įsimylėjeliai yra iš tiesų akivaizdžiai nuoširdūs; nei psichosociologinis, nei psicho- 


fizinis mechanizmas paprastai nepatenka į Ego akiratį, nebent kaip sublimacijos. 

pino jį teorijomis ir šūkiais — klasių kovos šūkis yra puikus pavyzdys, — 
įskiepijo jam savimonę ir taip pakeitė pačią jo prasmę. Spręsdami šią 
užduotį pagal savo pačių padėtį, jie natūraliai jį suradikalino, galiausiai 
suteikė revoliucinį kryptingumą net labiausiai buržuazinėms profsąjun- 
ginėms iniciatyvoms — kryptingumą, kuriuo iš pradžių labai piktinosi 
dauguma to judėjimo vadų neintelektualų. Tačiau buvo dar viena prie- 
žastis. Klausydamasis intelektualo darbininkas beveik visada jaučiasi nuo 
jo atskirtas neperžengiama nesupratimo ar net visiško nepasitikėjimo pra- 
raja. Norėdamas išlaikyti savo įtaką ir nurungti vadus neintelektualus, 
intelektualas verčiamas griebtis tokių gudrybių, kurios visai nebūtinos jo 
konkurentams. Neturėdamas tikro autoriteto ir visada jausdamas baimę, 
kad jam bus liepta nesikišti į svetimus reikalus, jis priverstas pataikauti, 
žadėti ir kurstyti, paikinti radikalius kairuolius ir nepatenkintas mažu- 
mas, globoti abejotinas ir marginalines idėjas, ginti marginalinių grupių 
interesus, skelbtis pasirengusiu paklusti — tiesą sakant, su masėmis jis turi 
elgtis taip, kaip jo pirmtakai iš pradžių elgėsi su savo bažnyčios valdo- 
vais, vėliau vadovais ir individualiais patronais, o dar vėliau — su kolekty- 
viniu buržuaziniu patronu !!. Taigi, nors intelektualai nesukūrė darbi- 
ninkų judėjimo, jį perdarė taip, kad šis iš esmės skiriasi nuo to, kuo būtų 
buvęs be intelektualų. 

Socialinė atmosfera, kuriai teoriškai paaiškinti dabar renkame plytas 
ir ruošiame skiedinį, leidžia suprasti, kodėl viešoji politika tampa vis prie- 
šiškesnė kapitalistų interesams, galiausiai tokia priešiška, kad iš principo 
atsisako atsižvelgti į kapitalizmo poreikius ir tampa rimta jo kliūtimi. 
Tačiau intelektualų veikla turi didesnį ryšį su antikapitalistine politika 
negu tas, kurį rodytų jų indėlis rengiant ją ideologiškai. Intelektualai re- 
tai eina į profesionalią politiką ir dar rečiau išsikovoja atsakingas parei- 
gas. Jie teikia kadrus politiniams biurams, rašo partinius pamfletus ir 
kalbas, dirba sekretoriais ar patarėjais, kuria politikų laikraštinę reputaci- 
ją, kurios, nors ir ne viską lemiančios, nedaugelis gali nepaisyti. Šia veikla 
jie uždeda savo mentaliteto antspaudą beveik viskam, kas daroma. 

Reali jų įtaka labai nevienoda, žiūrint kokios politinio žaidimo aplin- 
kybės — pradedant vien kuriamomis formuluotėmis ir baigiant tuo, kad 


i Visa tai atskleista ir toliau nagrinėjama V dalyje. 


173 


II dalis AR KAPITALIZMAS GALI IŠLIKTI? 


tam tikros priemonės padaromos politiškai įmanomomis arba neįmano- 
momis. Tačiau jų įtakai visada lieka daug erdvės. Kai sakome, jog atskiri 
politikai ir partijos gina klasių interesus, tai geriausiu atveju pasakome 
tik pusę tiesos. Kita jos pusė, ne mažiau, o galbūt ner labiau svarbi, atsi- 
skleidžia tada, kai suvokiame, kad politika yra profesija, kuri išsiugdo 
savo pačios interesus — interesus, kurie gali sutapti arba nesutapti su inte- 
resais tų grupių, kurioms žmogus ar partija „atstovauja“ '*. Individo ir 
partijos nuomonė labai jautri ūems politinės padėties veiksniams, kurie 
tiesiogiai liečia individo ar partijos karjerą bei padėųį. Kai kuriuos iš šių 
veiksnių intelektualai kontroliuoja beveik taip, kaip moralinis epochos 
kodeksas iškelia į padanges vienus interesus ir nugramzdina į nežinią ki- 
tus. 

Pagaliau ta socialinė atmosfera arba vertybių kodeksas veikia ne tik 
politiką — priimamų įstatymų dvasią — bet ir administracijos praktiką. 
Tačiau ir šiuo atveju yra tiesioginis ryšys tarp intelektualų ir biurokrati- 
jos. Europos biurokratija savo kilme yra ikikapitalistinė ir nekapitalisti- 
nė. Kad ir kaip keitėsi jos sudėtis per pastaruosius šimtmečius, biurokra- 
tai niekada visiškai nesitapatino su buržuazija, su jos interesais, su jos 
vertybių sistema, ir jie niekada nežvelgė į ją kitaip, kaip tik į išteklius, 
kurie naudojami monarcho arba tautos interesams tenkinti. Todėl, ne- 
kalbant apie kai kuriuos vidinius varžtus, įgytus profesinio lavinimosi 
metu ar atsiradusius del patirties, biurokratai gali būti nesunkiai suvilio- 
jami šiuolaikinio intelektualo, su kuriuo, dėl panašaus išsilavinimo, jie 
turi daug bendra !?, juo labiau, kad viešojo pareigūno kilmingumo aura, 
kuri kadaise būdavo barjeras jų santykiams, per pastaruosius dešimtme- 
čius gerokai išblėso. Be to, sparčiai plečiantis viešosios administracijos 
sričiai papildomą personalą dažniausiai tenka rinktis iš intelektualų — tai 
akivaizdžiai rodo Jungtinės Valstijos. 


!? Tai, žinoma, pasakytina ir apie pačių intelektualų santykį su ra klase, iš kurios jie kyla 
arba kuriai ekonomiškai ir kultūriškai priklauso. Šią temą dar paliesime XXIII skyriu- 
je. 


5 Žr. pavyzdžius XXVI skyriuje. 

XIV skyrius 
IRIMAS 


1. Susidurdami su didėjančiu aplinkos priešiškumu ir su įstatymų, admi- 
nistracijos bei teisės praktika, kilusia iš to priešiškumo, verslininkai ir 
kapitalistai — tiesą sakant, visas sluoksnis, išpažįstantis buržuazinio gyve- 
nimo vertybes — galiausiai nustos gyvuoti. Įprasti tikslai vis sparčiau tam- 
pa nepasiekiami, pastangos eina veltui. Pats didingiausias iš šių buržuazi- 
nių tikslų, pramonininkų dinastijų kūrimas, daugelyje šalių jau nepasie- 
kiamas, ir net kuklesnius tikslus darosi taip sunku įgyvendinti, kad pra- 
randamas noras del jų kovoti, juo labiau tada, kai pradedama suprasti, 
jog sąlygos amžinai liks tokios. 

Del to vaidmens, kuris teko buržuazinei motyvacijai per paskutiniųjų 
dviejų ar trijų šimtmečių ekonomikos raidą, jos slopinimas nepalankia 
visuomenės nuostata arba silpnėjimas dėl nenaudojimo yra neabejotinai 
pakankamas veiksnys norint paaiškinti kapitalistinės ekonomikos žlugi- 
mą — jei kada nors teks jį stebėti kaip negrįžtamą reiškinį — ir jis daug 
svarbesnis už visus tuos veiksnius, kuriuos iškelia „mažėjančių investici- 
nių galimybių" teorija. Įdomu pastebėti, kad tai motyvacijai gresia ne tik 
jegos, veikiančios greta buržuazinės sąmonės, bet ir tai, kad ji turi ten- 
denciją blėsti dėl vidinių priežasčių. Žinoma, abu šie veiksniai yra glau- 
džiai susiję. Tačiau nenustatysime tikslios diagnozės, jeigu nemėginsime 
jų atskirti. 

Su viena iš šių „vidinių priežasčių“ jau susidūrėme. Aš ją pavadinau 
„nuosavybės substancijos dematerializacija". Matėme, kad šiuolaikinis biz- 
nierius, tiek verslininkas, tiek koks nors direktorius-tvarkytojas, papras- 
tai priklauso vykdytojo tipui. Del savo padėties logikos jis įgyja kai kurių 
psichologinių samdomo biurokratinės organizacijos darbuotojo bruožų. 
Nepriklausomai nuo to, ar jis pats yra akcininkas, jo valia kovoti ir išsi- 
laikyti jau nėra ir negali būti tokia, kokią turėjo asmeniškai už viską atsa- 
kingas savininkas. Jo vertybių sistema ir pareigos supratimas iš esmės 
keičiasi. Paprasti akcininkai, žinoma, apskritai neteko reikšmės — jau net 
nekalbant apie tai, kad reguliuojanti ir apmokestinanti valstybė apkarpo 
jų dalį. Taip šiuolaikinė korporacija, pati būdama kapitalizmo raidos 
produktas, socializuoja buržuazinę sąmonę; ji nepermaldaujamai siauri- 

na kapitalistinės motyvacijos valdas; ir tai dar ne viskas — galiausiai ji 
pakerta jos šaknis !. 

2. Tačiau dar didesnę reikšmę turi kita „vidinė priežastis“ — irstanti 
buržuazinė šeima. Faktai, kuriuos čia turiu omenyje, yra per daug gerai 
žinomi, kad juos reikėtų išsamiai dėstyti. Šiuolaikinės kapiralistinės vi- 
suomenės vyrams ir moterims šeimyninis gyvenimas ir vaikai reiškia ma- 
žiau nei jie reiškė anksčiau, vadinasi, šių veiksnių moryvacinė jėga susil- 
pnėjo; maištaujantis sūnus ar dukra, skelbdami panieką „Viktorijos lai- 
kų" moralei, išreiškia, kad ir kaip nevykusiai, nepaneigiamą tiesą. Nors 
nėra galimybių įvertinti šiuos faktus statistiškai, dėl to jų reikšmė nesu- 
menkėja. Santuokų skaičius nieko neįrodo, nes terminas „santuoka“ ap- 
rėpia tiek pat daug sociologinių reikšmių kaip ir terminas „nuosavybė“, 
ir toji sąjungos rūšis, kurią kadaise išreiškė santuokos kontraktas, gali 
visiškai sunykti, nepadarydama jokios įtakos teisinei išraiškai ar tokių 
kontraktų dažniui. Skyrybų kiekis taip pat neturi didesnės reikšmės. Ne- 
turi reikšmės, kiek santuokų nutraukiama teisiniu sprendimu — reikšmę 
turi tik tai, kiek santuokų nebeturi ankstesniojo turinio. Jeigu mūsų sta- 
tistikos amžiuje skaitytojas reikalauja tikslių duomenų, tai bevaikės ar 
vienavaikės santuokos, nors jų dar nepakanka reiškiniui, kurį turiu ome- 
nyje, vis dėlto apytikriai rodo jo kiekybinį mastą. Šis reiškinys šiandien 
plinta beveik visuose sluoksniuose. Tačiau iš pradžių jis paplito tarp bur- 
žua (ir intelektualų), ir kaip simptomas bei priežastis, mūsų tyrimo po- 
žiūriu, sietina su šiuo sluoksniu. Jis natūraliai išplaukia iš tos visa ap- 
imančios gyvenimo racionalizacijos, kuri, kaip matėme, yra vienas iš ka- 
pitalizmo evoliucijos padarinių. Tiesą sakant, tai yra tik vienas iš tų po- 
kyčių, kuriuos racionalizacija įneša į privatų gyvenimą. Visi kiti veiks- 
niai, kuriais paprastai bandoma jį aiškinti, gali būti nesunkiai redukuoti 
į Šį. 

' Daugelis žmonių su tuo nesutiks. Nesutiks dėl to, kad juos veikia praeities įspūdžiai ir 
praeities šūkiai, kai didžiųjų korporacijų sukelti instituciniai pokyčiai dar nesireiškė. 
Galbūt jie taip pat turės galvoje tas galimybes, kurias korporacinis verslas atveria, leis- 
damas neteisėtai tenkinti kapitalistinę motyvaciją. Tačiau tos galimybės tik patvirtina 
mano mintį: faktas, kad, be savo algų ir premijų, bendrovės menedžeriai gali pelnytis 
tik neteisėtais ar pusiau neteisėtais būdais, kaip tik rodo, jog bendrovės idėja yra prie- 


šinga asmeninio suinteresuotumo idėjai. 

Kai tik vyrai ir moterys išmoksta utilitarizmo pamoką ir nustoja 
pripažinti tradicinę savo socialinės aplinkos tvarką, kai tik jie įpranta 
kiekvieną elgesio schemą vertinti naudingumo sau požiūriu — arba, ki- 
tais žodžiais, kai jie įveda į savo asmeninį gyvenimą savotišką naudos ir 
sąnaudų skaičiavimą, — jie negali nesuvokti sunkios pasiaukojimo naš- 
tos, kurią šiuolaikinėmis sąlygomis užkrauna šeima ir ypač vaikai, ar 
nesuprasti, kad, išskyrus ūkininkų ir valstiečių šeimas, vaikai nustoja 
būti ekonominis turtas. Šitaip pasiaukoti reiškia prarasti ne vien pini- 
gais matuojamus dalykus, bet prarasti ir daugelį pinigais neįvertinamų 
gėrybių: komfortą, nerūpestingumą, mėgavimąsi naujais, tolydžio pa- 
trauklesniais ir įvairesniais malonumais — visas tas alternatyvas, dėl ku- 
rių požiūris į motinystės džiaugsmus tampa vis kritiškesnis ir griežtes- 
nis. Toji aplinkybe, kad jos čia išvardytos veikiausiai neišsamiai ar gal- 
būt net klaidingai, nesilpnina, o tik stiprina išvadą. Juk didžiausias in- 
dėlis, kurį motinystė ir tėvystė daro fizinei ir dorovinei sveikatai — gali- 
ma sakyti „normalumui“, — ypač moterų atveju, beveik visada lieka už 
šiuolaikinio individo regėjimo lauko; privačiajame ir viešajame gyveni- 
me jis linksta telkti dėmesį į apčiuopiamos utilitarinės naudos dalykus 
ir šaipytis iš idėjos, kad esama neviešų žmogaus prigimties ar socialinio 
organizmo reikalavimų. Manau, kad mintis, kurią čia noriu pareikšti, 
yra pakankamai aiški be didesnių komentarų. Ją galima išreikšti klausi- 
mu, kuris taip aiškiai skverbiasi į kiekvienos potencialios motinos ir 
kiekvieno potencialaus tėvo sąmonę: „Ar turiu atsisakyti savo ambicijų 
ir skurdinti savo gyvenimą, kad po to senarvėje būčiau įžeidinėjamas ir 
niekinamas?“ 

Kapitalizmo raida, kurdama naujas psichologines nuostatas ir silpnin- 
dama šeimyninio gyvenimo dorą bei šalindama vidines kliūtis, kuriomis 
senoji moralinė tradicija kausto kitokį gyvenimo būdą, kartu diegia nau- 
ją skonį. Gimstamumas iš dalies mažėja ir todėl, kad kapitalistinis išra- 
dingumas kuria vis efektyvesnes kontraceptines priemones, kurios šalina 
kliūtis stipriausiam žmogaus impulsui. Jei kalbame apie gyvenimo stilių, 
tai kapitalizmo evoliucija mažina buržuazinio šeimyninio židinio trauką 
ir parūpina alternatyvų. Jau rašiau apie „pramoninės nuosavybės dema- 
terializavimą". Dar reikia aptarti „vartotojo nuosavybės dematerializavi- 


» 

Iki paskutiniųjų XIX amžiaus dešimtmečių namas mieste ir užmies- 
čio vila visur buvo ne vien maloni ir patogi pasiturinčių žmonių priva- 
taus gyvenimo salelė — tai buvo tiesiog būtinybe. Ne tik bet kokio lygio 
ar stiliaus vaišės, bet net šeimos komfortas, orumas, ramybė ir rafinuotu- 
mas priklausė nuo to, ar ji turėjo savąjį foyer ir deramą tarnų skaičių. Visa 
tai, ką aprėpia sąvoka „namai“, kiekvienam buržuazinio sluoksnio vyrui 
ar moteriai buvo savaime suprantamas dalykas, lygiai taip par, kaip san- 
tuoka ir vaikai — „šeimos sukūrimas", - buvo būtini, savaime suprantami 
dalykai. 

Dabar, viena vertus, buržuazinio namų židinio patogumai darosi ma- 
žiau akivaizdūs negu jo užkraunami rūpesčiai. Kritinio amžiaus kriti- 
niam žvilgsniui jis atrodo pirmiausia dažnai nepasiteisinančių rūpesčių ir 
išlaidų šaltinis. Ir net ne dėl dabartinių mokesčių už namus aptarnaujantį 
personalą, ne dėl to personalo atlyginimų ir jo nuostatų, nors šie dalykai 
taip pat yra tipiški kapitalizmo raidos rezultatai, kurie, žinoma, dar la- 
biau ardo pagrindus to gyvenimo būdo, kuris netolimoje ateityje bus 
beveik visuotinai laikomas pasenusiu ir neekonomišku. Šiuo požiūriu, 
kaip ir kitais požiūriais, mūsų laikai — pereinamasis laikotarpis. Vidutinė 
buržuazinė šeima vis labiau linksta atsikratyti didelio namo ar užmiesčio 
vilos išlaikymo rūpesčių, keisdama juos į mažesnius ir labiau mechani- 
zuotus būstus kartu su išorinio patarnavimo ir išorinio gyvenimo gali- 
mybių maksimumu — svečiai, pavyzdžiui, vis dažniau priimami restora- 
ne arba klube. 

Kita vertus, tradicinio tipo namas jau nėra nepakeičiama patogaus ir 
rafinuoto buržuazinės aplinkos gyvenimo sąlyga. Butai ir butai-viešbu- 
čiai atspindi racionalizuotą būsto tipą ir išreiškia kitokį gyvenimo stilių, 
kuriam plintant neabejotinai bus tenkinami nauji komforto ir rafinuotu- 
mo reikalavimai. Žinoma, nei toks stilius, nei toks būstas dar niekur nėra 
visiškai susiformavęs, ir jis siūlo mažesnes išlaidas tik tada, jeigu jį lygina- 
me su šiuolaikinio namo išlaikymo vargais ir rūpesčiais. Tačiau jis jau 
teikia kitokių patogumų: galimybę mėgautis šiuolaikine laisvalaikio įvai- 
rove, keliauti, būti mobiliam, perkelti specializuoroms organizacijoms 
rūpesčius del smulkių gyvenimo dalykų. 

Nesunku suprasti, kokią įtaką savo ruožtu tai turi aukštesniųjų bur- 
žuazinės visuomenės sluoksnių vaikų problemai. Čia vėl vyksta sąveika: į 

praeitį traukiasi erdvus namas, kuriame tik ir gali skleistis turtingas dide- 
lės šeimos gyvenimas *, o vis didėjantys rūpesčiai juo ir abejonės dėl jo 
reikalingumo teikia dar vieną motyvą vengti motinystės ir tėvystės; gims- 
tamumo mažėjimas savo ruožtu erdvų namą daro mažiau reikalingą. 

Rašiau, kad naujasis buržuazinio gyvenimo stilius dar neleidžia iš es- 
mės sumažinti išlaidų. Tačiau tai tinka tik kai tenkinami pirminiai priva- 
taus gyvenimo poreikiai. Pridėtines išlaidas jau dabar jis leidžia sumažin- 
ti netgi grynai pinigine prasme. Kadangi išlaidos ilgalaikio vartojimo na- 
mų ūkio daiktams, ypač namui, baldams, paveikslams, buvo finansuoja- 
mos daugiausia iš ankstesnių santaupų, galime sakyti, jog poreikis kaupti 
„vartotojo kapitalą“ del to drastiškai mažėja. Tai, žinoma, nereiškia, kad 
dabar „vartotojo kapitalo“ paklausa net santykinai yra mažesnė negu bu- 
vo; didėjanti mažas ir vidutines pajamas gaunančių grupių ilgalaikių 
vartojimo gėrybių paklausa daugiau negu atstoja šį padarinį. Tačiau tai 
reiškia, kad bent jau hedonistinio turto kaupimo motyvo požiūriu ma- 
žiau geidžiama pajamų, viršijančių tam tikrą ribą. Norint tuo įsitikinti 
pakanka įsivaizduoti padėtį grynai praktiniu požiūriu: pasiturintis vyriš- 
kis (vienas ar su savo šeima) arba „visuomenės šulas" (vienas ar su savo 
žmona), kurie gali užsimokėti už ištaigingiausią viešbučio numerį, kajutę 
laive ar traukinio kupė ir pirkti geriausios kokybės asmeninio vartojimo 
daiktus — tokių kokybiškų daiktų masinės gamybos konvejeris teikia vis 
daugiau ?, - šiuolaikinėmis sąlygomis paprastai pirks visa, ko ir kiek jiems 
reikia, tiktai sau. Ir nesunku suprasti, kad tokios išlaidos bus daug mažes- 
nės už tas, kurių kadaise reikalavo „senjoro“ gyvenimo stilius. 

3. Norint suprasti, ką visa tai reiškia kapitalistinės gamybos efekty- 
vumo požiūriu, pakanka prisiminti, kad iš esmės šeimai ir šeimyni- 
niam namui buvo skiriamas buržuazijos pelnas. Ekonomistai ne visada 
deramai vertina šį faktą. Kai atidžiau panagrinėjame jų postuluojamą 
verslininkų ir kapitalistų interesą, negalime nepastebėti, kad rezultatai, 


2  Šiuolaikinius tėvų ir vaikų santykius neabejotinai iš dalies lemia šis suiręs pastovus 

šeimos gyvenimo centras. 

2 Masinės gamybos produktų prieinamumo poveikį vartotojų biudžetui dar stiprina 
skirtingos tokių produktų ir produktų, gaminamų pagal užsakymą, kainos. Jos skiriasi 
vis labiau, nes didėjant darbo atlyginimams pari passu mažėja pagal užsakymą gamina- 
mų produktų paklausa; kapitalizmo raida demokratizuoja vartojimą. 

kuriuos tas interesas turėtų duoti, iš tikrųjų visai nera tokie, kokių rei- 
kėtų tikėtis iš racionalių savanaudiškumo interesų, kai šiais vadovaujasi 
pavienis individas ar bevaikė sutuoktinių pora, jau nebežvelgianti į pa- 
saulį pro šeimyninio namo langus. Sąmoningai ar nesąmoningai eko- 
nomistai analizuoja elgesį tokio žmogaus, kurio pažiūras ir motyvus 
formuoja toks namas ir kuris dirba ir taupo pirmiausia savo žmonai :7 
vaikams. Kai šie dalykai pasitraukia iš verslininko moralinio akiračio, 
susiduriame su kitos rūšies 4020 oeconomicus, kurį domina kiti dalykai 
ir kuris veikia kitokiu būdu. Jo individualistinio utilitarizmo požiūriu 
senojo tipo elgesys atrodytų visiškai iracionalus. Jis praranda tą pasku- 
tinį likutį romantizmo ir heroizmo, kurį dar išlaikydavo neromantiška 
ir neherojinė kapitalizmo civilizacija — to heroizmo, kurį skelbė šūkis: 
navigare necesse est, vivere non necesse est *. Jis praranda tą kapitalistinę 
etiką, kuri liepia dirbti ateičiai nepaisant to, ar bus galimybė pačiam 
mėgautis savo darbo vaisiais. 

Paskutiniąją mintį galima išreikšti įtaigiau. Ankstesniame skyriuje buvo 
pastebėta, kad kapitalistinė santvarka paciki ilgalaikius visuomenės inte- 
resus aukštesniesiems buržuazijos sluoksniams. Iš tikrųjų ji juos patiki tų 
sluoksnių šeimos motyvui. Buržuazija dirbo visų pirma investavimo la- 
bui, ir gindamasi nuo valdžios, kuri vadovaujasi trumpalaikės naudos 
siekiais, ji norėjo išlaikyti ne tiek vartojimo, kiek kaupimo lygį ?. Silps- 
tant šeimos motyvo varomajai jėgai, verslininko laiko horizontas siaurėja 
daugmaž iki jo paties gyvenimo trukmės horizonto. Ir dabar jis mažiau 
nei anksčiau gali būti linkęs dirbti, taupyti ir investuoti, net jeigu nesi- 
baimintų, kad tie darbo rezultatai tik padidins mokesčių naštą. Jo sąmo- 
nę laipsniškai užvaldo antitauupymo nuostata ir jis vis lengviau priima 
antitaupymo teorijas, kurios atspindi trumpalaikiškumo /ž/osofžją. 

Tačiau jis priima ne tik antitaupymo teorijas. Atsiradus kitokiam po- 
žiūriui į verslą ir kitokiam privataus gyvenimo modeliui, jis pradeda ki- 
taip žvelgti į kapitalistinės santvarkos vertybes ir papročius. Turbūt įsta- 


* „Jūreivystė yra būtinybė, gyvenimas nėra būtinybė" - užrašas ant seno Bremeno namo. 
* Kartais sakoma, kad ekonomikos reikaluose „valstybė gali vadovautis ilgalaikės naudos 
motyvais". Tačiau išskyrus kai kuriuos dalykus, esančius už partinės politikos ribų, 
tokius kaip gamtinių išteklių apsauga, ji beveik niekada tokiais motyvais nesivadovau- 


ja. 

biausias dalykas yra tai, kokiu mastu buržuazija ne tik išlavina savo prie- 
šus, bet ir pati leidžiasi jų mokoma. Ji sugeria šiuolaikinių radikalų šū- 
kius ir atrodo visiškai pasiruošusi atsiversti į tikėjimą, priešišką pačiai jos 
egzistencijai. Laipsniškai ji priima vis daugiau to tikėjimo teiginių. Tai 
būtų išties neįtikėtina ir labai sunkiai paaiškinama, jeigu ne tas faktas, 
kad tipiškas buržua pats greitai praranda savo tikėjimą. Tai vėlgi darosi 
visiškai suprantama, kai suvokiame, kad nebėra socialinių sąlygų, dėl ku- 
rių tas tikėjimas atsirado. 

Tai patvirtina ir būdingas tiesiogiai puolamų pavienių kapitalistų ir 
apskritai buržuazijos elgesys. Jie kalba ir įkalbinėja arba samdo žmones, 
kurie tai darytų; jie griebiasi kiekvienos kompromiso galimybės; jie visa- 
da pasiruošę trauktis; jie niekada nestoja į mūšį po savo idealų ir interesų 
vėliava — per paskutinįjį dešimtmetį mūsų šalyje jie niekur ir niekada 
realiai nepasipriešino užkraunamai finansinei naštai ar darbo įstatymams, 
kurie nesuderinami su efektyviu pramonės tvarkymu. Kaip skaitytojas 
jau galėjo įsitikinti, aš tikrai nepervertinu stambaus verslo ar apskritai 
buržuazijos politinės galios. Be to, esu pasiruošęs daryti dideles išlygas 
dėl jos bailumo. Ir vis dėlto gynimosi priemonių būta, o visa istorija 
kupina pavyzdžių, kaip sėkmingai veikia nedidelės grupės, kurios, tikė- 
damos savo reikalo teisingumu, ryžtasi stoti į kovą. Vienintelis šio nuo- 
lankumo paaiškinimas yra tai, kad buržuazinė santvarka prarado prasmę 
pačiai buržuazijai ir todėl ji nustojo ja rūpintis. 

Taigi ta pati ekonomikos raida, kuri griauna buržuazijos pagrindus 
mažindama verslininkų ir kapitalistų funkcijos svarbą, šalindama apsau- 
ginius sluoksnius bei institucijas, kurdama priešiškumo atmosferą, kartu 
iš vidaus griauna varomąsias kapitalizmo jėgas. Būtent tai aiškiausiai ro- 
do, kad kapitalistinė santvarka ne tik stovi ant atramų, padarytų iš neka- 
pitalistinės medžiagos, bet ir energijos semiasi iš nekapitalistinių elgse- 
nos šaltinių, o šiuos ji neišvengiamai turi sunaikinti. 

Iš naujo atradome tai, kas buvo atrasta anksčiau, vadovaujantis kito- 
kiais požiūriais ir remiantis, mano manymu, nepakankamais argumen- 
tais: kad kapitalistinei sistemai būdinga vidinė susinaikinimo tendencija, 
kuri iš pradžių gali reikštis pažangos tempų mažėjimu. 

Nesikartosiu rašydamas apie tai, kaip objektyvūs ir subjektyvūs, eko- 


nominiai ir neekonominiai veiksniai, darniai stiprindami vienas kirą, le- 

mia šį rezultatą. Taip pat neįrodinėsiu to, kas jau turėtų būti aišku ir kas 
dar bus aiškinama tolesniuose skyriuose, t.y. kad šie veiksniai ne tik le- 
mia kapitalistinės civilizacijos žlugimą, bet ir socialistinės civilizacijos at- 
siradimą. Kapitalizmo raida ne tik naikina jo paties institucinę sąrangą, 
bet taip pat kuria sąlygas jo priešybei. „Naikinimas“ galbūt nera pats 
tiksliausias žodis. Galbūt reikėrų kalbėti apie persitvarkymą. Šios raidos 
rezultatas nėra vien tuštuma, kuri gali būti užpildyta bet kuo, kas pasitai- 
kys po ranka; daiktai ir žmonės yra pertvarkomi taip, kad jie tampa vis 
labiau tinkami socialistinei gyvensenai. Su kiekvienu ramsčiu, išmušamu 
iš po kapitalizmo statinio, didėja socialistinio projekto įgyvendinimo ga- 
limybės. Abiem šiais požiūriais Marxo vizija buvo pagrįsta. Galime su- 
tikti ir su tuo, kad dabar vykstančios socialinio persitvarkymo raidos pir- 
minė varomoji jėga yra ekonomika. Toji Marxo argumentacijos dalis, 
kurią mūsų analizė paneigia, galiausiai turi tik antraeilę reikšmę, kad ir 
koks svarbus jos vaidmuo socialistų doktrinai. Pagaliau skirtumas tarp 
teiginio, kad kapitalizmo irimas yra jo sėkmės rezultatas, ir teiginio, kad 
jo irimas yra jo nesėkmės rezultatas, nėra toks jau didelis, kaip gali atro- 
dyti. 

Tačiau mūsų atsakymas į klausimą, suformuluotą šios dalies pavadi- 
nime, iškelia problemų daugiau nei išsprendžia. Turint omenyje tai, kas 
bus nagrinėjama toliau, skaitytojui reikia įsidėmėti štai ką: 

Pirma, dar nieko nesužinojome apie tai, kokios rūšies socializmas mūsų 
gali laukti ateityje. Marxui ir daugumai jo sekėjų socializmas reiškė tik 
vieną apibrėžtą dalyką, ir tai — vienas rimčiausių jų doktrinos trūkumų. 
Tačiau šis jų apibrėžtumas nesiekia toliau pramonės nacionalizavimo, 
nors, kaip matysime, toks nacionalizavimas yra suderinamas su begaline 
ekonominių ir socialinių galimybių įvairove. 

Antra, mes taip pat dar nieko nežinome apie tai, kokiu būdu socia- 
lizmas gali aceiti, išskyrus tai, kad esama labai įvairių galimybių, prade- 
dant laipsnišku biurokratizavimu ir baigiant spalvingiausia revoliucija. 
Griežtai kalbant, mes net nežinome, ar socializmas ilgai išsilaikys. Ten- 
ka kartotis: suvokta tendencija ir įspėtas jos tikslas yra vienas dalykas, o 
prognoze, kad šis tikslas bus iš tikrųjų pasiektas ir kad susiklosčiusi 
tvarka bus efektyvi, jau nekalbant apie tai, ar ji bus pastovi, yra visai 
kitas dalykas. Žmonija, dar prieš pradėdama dusti (laisvai kvėpuoti) 

socializmo kalėjime (rojuje), gali susideginti imperialistinių karų bai- 
sybėje (didybėje) “. 

Trečia, įvairūs mūsų aprašomos tendencijos bruožai, kad ir visur pa- 
stebimi, dar niekur nėra visiškai atsiskleidę. Įvairios šalys nuėjo skirtingo 
ilgio kelią, tačiau nei viena nenuėjo taip toli, kad galėtume tvirtai teigti, 
kaip toli jos eis ar kad veikianti „giluminė tendencija" jau įgijo tokį pa- 
greitį, jog jai gali grėsti tik laikini stabtelėjimai. Pramonės integracija toli 
gražu nėra baigta. Konkurencija, reali ir potenciali, tebėra esminis kiek- 
vienos verslo padėties veiksnys. Verslas tebėra aktyvus, o buržuazijos 
sluoksnis vis dar vadovauja ekonomikos raidai. Vidurinioji klasė vis dar 
lieka politine jėga. Buržuazinės elgesio normos ir paskatos, nors vis la- 
biau trikdomos, tebėra gyvos. Išliekančios tradicijos — šeimyninė akcijų 
kontrolinio paketo nuosavybė — vis dar verčia ne vieną direktorių elgtis 
taip, kaip seniau elgėsi savininkas-direktorius. Buržuazinė šeima dar ne- 
mirė; tiesą sakant, ji taip atkakliai kabinasi į gyvenimą, kad joks atsakin- 
gas politikas dar nedrįso jos liesti kitaip kaip per mokesčius. Šios dienos 
praktikos požiūriu, taip pat trumpalaikės prognozės požiūriu — šiuo at- 
veju šimtmetis nėra ilgas laiko tarpas 7 — visas šis paviršius gali būti svar- 
besnis, negu tendencija judėti link kitos civilizacijos, kuri gelmėse iš es- 
mės pamažu bręsta. 


* Rašyta 1935 m. vasarą. 

7 Štai kodėl faktai ir argumentai, pateikti šiame ir dviejuose ankstesniuose skyriuose, 
nepaneigia mano argumento dėl galimų ekonominių kapitalizmo evoliucijos rezulrarų 
ateinantiems penkiasdešimčiai metų. Visai gali būu, kad 4-asis dešimtmeus bus pas- 
kutinis kapitalizmo atodūsis — tokią tikimybę, žinoma, labai didina dabartinis karas. 
Tačiau gali būti ir kitaip. Kiekvienu arveju nėra jokių grynai ekonominių priežasčių, 
kurios neleistų kapitalizmui nubėgti dar vieno sėkmės rato, ir būtent tai aš čia norėjau 


įrodyti. 

Ar gali socializmas veikti? Žinoma, taip. Tuo negalime abejoti, jeigu ta- 
riame, kad, pirma, yra pasiektas reikiamas ekonominės raidos lygis ir, 
antra, kad sėkmingai išspręstos pereinamojo laikotarpio problemos. Ži- 
noma, galima abejoti pačiomis šiomis prielaidomis arba kelti klausimą, 
ar socialistinė visuomenės organizavimo forma gali būti demokratinė ir, 
nepriklausomai nuo jos demokratiškumo ar nedemokratiškumo, kaip efek- 
tyviai ji gali veikti. Visa tai bus aptariama toliau. Tačiau jeigu priimame 
šias prielaidas ir atmetame šias abejones, atsakymas į šį klausimą turi būti 
teigiamas. 

Prieš pradėdamas jį įrodinėti, turiu pašalinti kai kurias kliūtis. Iki šiol 
gana nerūpestingai naudojomės tam tikrais apibrėžimais; dabar juos ten- 
ka tikslinti. Aptarsime du visuomenės tipus, apie kitus užsiminsime tik 
prabėgomis. Šiuos du tipus vadinsime „komerciniu“ ir „socialistiniu“. 

Komercinę visuomenę apibrėžia tam tikra institucinė sąranga, pakan- 
ka nurodyti tik du esminius jos elementus: privačią gamybos priemonių 
nuosavybę ir ūkio, arba gamybos, tvarkymą privataus kontrakto (priva- 
taus valdymo ar privačios iniciatyvos) pagrindu. Tačiau toks visuomenės 
tipas paprastai nėra grynai buržuazinis. Kaip matėme II dalyje, pramonės 
ir prekybos buržuazija paprastai negali egzistuoti be simbiozės su nebur- 
žuaziniais visuomenės sluoksniais. Komercinė visuomenė taip pat nėra 
tapati kapitalistinei. Šioji yra specifinis pirmosios atvejis, kurį papildo- 
mai apibrėžia kredito sistema, lemianti būdingiausius šiuolaikinės eko- 
nomikos bruožus, verslo kreditavimą bankinio kredito priemonėmis, t.y. 

tam tikslui kuriamais pinigais (banknotais arba depozitais). Kadangi ko- 
mercinė visuomenė, kaip alternatyva socializmui, praktiškai visada pasi- 
rodo specifiniu kapitalizmo pavidalu, nebus didele klaida, jei skaitytojas 
teiks pirmenybę tradicinei kapitalizmo ir socializmo priešpriešai. 

Socialistine visuomene vadinsime tokią institucinę sąrangą, kur ga- 
mybos priemones ir pačią gamybą tvarko centrine valdžia, arba kur eko- 
nominiai visuomenės reikalai iš principo priklauso viešajai, o ne priva- 
čiajai sferai. Socializmas yra vadinamas intelektiniu Protėjumi. Yra dau- 
gybė galimų jo apibrėžimo būdų - daugelis jų priimtini, išskyrus visiškai 
paikus, pavyzdžiui, kad socializmas — duona visiems. Nepretenduoju į 
tai, kad mano apibrėžimas geriausias. Tačiau jį reikia šiek tiek tikslinu, 
net rizikuojant susilaukti kaltinimų pedantizmu. 

Mūsų apibrėžimas neapima cechų socializmo, sindikalizmo ir kitų 
socializmo tipų. Taip yra todel, kad tai, ką galima pavadinti „centristiniu 
socializmu", taip aiškiai dominuoja, jog nagrinėti kitas formas — reikštų 
be reikalo gaišti laiką. Vartodami šį terminą, turime saugotis galimos 
tam tikros painiavos. Terminas „centristinis socializmas" reiškia, kad nė- 
ra valdymo vienetų įvairovės, kai kiekvienas toks vienetas iš esmės paiso 
savo interesų, konkrečiai, kad nėra autonominių teritorinių darinių, ku- 
riuose galėtų atsikurti kapitalistinės visuomenės antagonizmai. Ši idėja 
gali atrodyti nerealistinė. Vis delto ji yra esminė. 

Tačiau mūsų terminas taip pat nereiškia centrizmo nei ta prasme, 
kad centrinė valdžia, kurią pasirinktinai vadinsime Centrine taryba, 
arba Gamybos ministerija, yra būtinai absoliuti, nei ta prasme, kad tik 
jai priklauso visa vykdomosios valdžios iniciatyva. Jei kalbame apie ab- 
soliutizmą, tai taryba ar ministerija gali privaloma tvarka teikti savo 
planus kongresui, arba parlamentui. Taip pat gali būti priežiūros ir 
kontrolės organas, savotiškas cour des comptes, kuris net galėtų tam tik- 
riems sprendimams turėti veto teisę. Jei kalbame apie iniciatyvos šalti- 
nius, tai tam tikra veiksmų laisvė privalo ir juo labiau gali būti palikta 
„vietos žmonėms“, tarkime, atskirų pramonės šakų ar gamyklų vado- 
vams. Pasiremsiu netgi drąsia prielaida, kad racionalus laisvės kiekis 
gali būti eksperimentiškai nustatomas ir realiai suteikiamas taip, kad 
efektyvumas nenukentėtų nei dėl valdinių netrramdomų ambicijų, nei 
del raportais ir neatsakytais klausimais užversto ministro stalo — nei dėl 

nerimtų aukšto rango instrukcijų, primenančių Marko Tweno taisyk- 
les bulvėms kasti. 

Atskirai neapibrėžiau nei kolektyvizmo, nei komunizmo. Pirmojo ter- 
mino apskritai nevartosiu, antrąjį vartosiu tik kartais, kalbėdamas apie 
grupes, kurios pačios save vadina komunistinėmis. Tačiau jeigu man rei- 
kėtų juos vartoti, vartočiau juos kaip socializmo sinonimus. Analizuoda- 
mi istorinę vartoseną dauguma autorių mėgina jiems suteikti skirtingą 
reikšmę. Tiesa, kad terminas „komunistinis“ gana pastoviai pasirenka- 
mas apibūdinti idėjoms, kurios yra nuoseklesnės arba radikalesnės, paly- 
ginti su kitomis. Tačiau juk vienas iš klasikinių socializmo dokumentų 
pavadintas „komunistų“ manifestu. O principų skirtumai niekada ne- 
buvo esminiai — socialistų pažiūros nesiskiria labiau nei socialistų ir ko- 
munistų pažiūros. Bolševikai vadina save komunistais, kartu skelbiasi esą 
vieninteliai ir tikrieji socialistai. Nepaisant to, ar jie tikrieji ir vieninteliai, 
jie tikrai — socialistai. 

Vengiau kalbėti apie gamtinių išteklių, gamyklų ir įrenginių „vals- 
tybinę nuosavybę". Socialinių mokslų metodologijos požiūriu tai gana 
svarbus dalykas. Yra sąvokų, kurios nėra susijusios su specifine epocha 
ar socialiniu pasauliu, pavyzdžiui, poreikis, pasirinkimas ar ekonominė 
gerybė. Yra sąvokų, kurios kasdienėje vartosenoje tokį ryšį turi, tačiau 
analitiko yra išgryninamos taip, kad jį beveik praranda. Pavyzdžiui gali 
būti kaina arba kaštai '. Yra ir sąvokų, kurių prigimtis priešinasi tokiai 
transplantacijai ir kurios visada išlaiko specifinės institucinės sąrangos 
kvapą. Tokias sąvokas vartoti už to pasaulio ar tos kultūros ribų, ku- 
riems jos priklauso, yra ne tik pavojinga, tai iškreiptų pačią istorinę 
tikrovę. Nuosavybė ir, kaip man atrodo, mokesčiai lygiai taip pat pri- 
klauso komercinei visuomenei, kaip riteriai ir feodalai — feodaliniam 
pasauliui. 

Tas pat pasakytina ir apie valstybę. Mes, žinoma, galime ją apibrėžti 
pagal suverenumo kriterijų ir tada kalbėti apie socialistinę valstybę. Kad 
sąvoka turėtų kūną, o ne vien juridinį ar filosofinį kvapą, valstybės sąvo- 
' Kainą šiuolaikinė teorija apibrėžia vien kaip transformacijų koeficienrą. Kaštai, kaip 
prarastos alternatyvos kaštai, yra bendra loginė kategorija. Prie šių dalykų netrukus 


grįšime. 

kai neturi būti leista kištis nei į feodalinės, nei į socialistinės visuomenės 
analizę, kadangi nei vienoje iš jų nėra tos privačios ir viešos sferos takos- 
kyros, kuri sudaro jos reikšmės branduolį. Norint išsaugoti šią reikšmę 
su visa jos funkcijų, metodų ir nuostatų įvairove, geriausia būtų teigti, 
kad valstybė - feodalinių senjorų ir buržuazijos konfliktų ir kompromisų 
produktas — bus tas žiupsnelis pelenų, iš kurių pakils socialistinis fenik- 
sas. Štai kodėl aš jos nevartoju apibrėždamas socializmą. Be abejo, socia- 
lizmas gali būti įvestas valstybiniu aktu. Tačiau nematau jokių priežas- 
čių, kurios neleistų teigti, kad šiuo aktu valstybė save numarina - būtent 
tai teigė Marxas ir jį kartojo Leninas. 

Pagaliau vienu požiūriu mūsų apibrėžimas sutampa su visais kitais, su 
kuriais teko susidurti, būtent tuo, kad jis remiasi išimtinai ekonominiu 
požiūriu. Kiekvienas socialistas nori revoliucinti visuomenę per jos eko- 
nomiką, ir visa palaima, kurios jis tikisi, turi atsirasti dėl ekonominių 
institucijų kaitos. Tai, žinoma, implikuoja specifinę socialinio priežas- 
tingumo teoriją — teoriją, kad tik ekonominė struktūra yra realiai vei- 
kiantis elementas iš visos visumos reiškinių, kuriuos vadiname visuome- 
ne. Tačiau čia knieti padaryti dvi pastabas. 

Pirma, kaip buvo pažymėta antrojoje dalyje aptariant kapitalizmą, 
taip dabar tenka pažymėti apie socializmą, kad nei mums, stebėtojams, 
nei žmonėms, kurie deda viltis į socializmą, ekonominis aspektas nėra 
nei vienintelis, nei pats svarbiausias. Pateikdamas savąjį apibrėžimą ne- 
ketinau to neigti. Tas pat pasakytina apie visus mano sutiktus ar skaity- 
tus civilizuotus socialistus: pabrėždami ekonominį elementą dėl tos prie- 
žastinės jo svarbos, kurią jų dogma jam skiria, jie toli gražu nenori pasa- 
kyti, kad neverta kovoti dėl ko nors kita, o tik dėl bišteksų ir radijo 
aparatų. Tiesa, yra nepakenčiamų kietakakčių, kurie nori pasakyti bū- 
tent tai. O ir daugelis tų, kurie nėra kietakakčiai, vaikydamiesi balsų, vis 
delto pabrėžia šią ekonominę prielaidą - ji itin patraukli. Taip darydami 
jie iškreipia ir žemina savo tikėjimą. Mes taip nesielgsime. Laikysimės 
prielaidos, kad socializmas siekia aukštesnių tikslų nei tik pripildyti skran- 
dį, panašiai kaip krikščionybė turi aukštesnių tikslų nei tik gana hedonis- 
tines dangaus ir pragaro vertybes. Visų pirma ir svarbiausia socializmas 
reiškia naują kultūros pasaulį. Būtent vardan jo galima būti aistringu 
socialistu, net manant, kad socialistinė ekonomika greičiausiai bus ma- 

žiau efektyvi *. Vadinasi, vien ekonominis argumentas už ar prieš, kad ir 
koks pagrįstas, niekada negali būti lemiamas. 

Antra, reikia išsiaiškinti, koks yra tas kultūrinis pasaulis. Galima mė- 
ginti atsakyti į šį klausimą nagrinėjant pripažintų socialistų pareiškimus 
ir taip susidaryti vaizdą apie to pasaulio tipą. Iš pirmo žvilgsnio atrodo, 
kad tokios medžiagos tikrai gausu. Kai kurie socialistai nepraleidžia jo- 
kios progos sukalbėti palaimintą maldelę apie teisingumą ir lygybę, apie 
žmogaus išvadavimą nuo „išnaudojimo“, apie taiką ir meilę, apie nusi- 
mestas grandines ir išlaisvintą kultūrinę energiją, apie naujai atvertus ho- 
rizontus, apie iš naujo atskleistą žmogaus orumą. Visa tai primena Rous- 
seau, atskiestą Benthamu. Kiti paprasčiausiai reiškia radikalaus tredju- 
nionistų sparno interesus ir apetitus. Tačiau dar kiti yra stebėtinai neiš- 
kalbūs. Ar dėl to, kad jie niekina pigius šūkius, bet nesugalvoja kuo juos 
pakeisti? Ar del to, kad jie galvoja kitaip, bet bijo, kad jų idėjos nesusi- 
lauks populiarumo? Ar del to, kad jie žino, jog jų idėjos beviltiškai skiria- 
si nuo jų draugų idėjų? Taigi, eidami šiuo keliu toli nenueisime. Turime 
pripažinti tai, ką vadinu „kultūriniu socializmo neapibrėžtumu". Iš tik- 
rųjų, vadovaujantis mūsų apibrėžimu ir daugeliu kitų apibrėžimų, visuo- 
menė gali būti visiškai ir tikrai socialistinė, kartu valdoma absoliutaus 
valdovo arba organizuojama pačiu demokratiškiausiu būdu; ji gali būti 
aristokratinė arba proletarinė; ji gali būti teokratinė ir hierarchinė, arba 
ateistinė, arba indiferentiška religijai; ji gali būti disciplinuojama griež- 
čiau nei šiuolaikinė kariuomenė arba visiškai nedisciplinuota; savo dva- 
sia ji gali būti asketine arba eudemoninė; energinga arba tingi; galvojanti 
tik apie ateitį arba tik apie šią dieną; karinga ir nacionalistinė arba taikin- 
ga ir internacionalistinė; egalitarinė arba neegalitarinė; ji gali vadovautis 
arba ponų etika, arba vergų etika; jos menas gali būti objektyvus arba 
subjektyvus *; jos gyvenimo formos individualistinės arba standartizuo- 
tos; ir — tai kai kuriuos iš mūsų jau gali patraukti arba atstumti — ji gali iš 
*  Arvirkščias teiginys, žinoma, taip pat teisingas: galima pripažinti socializmo didesnio 
ekonominio efektyvumo prerenzijas, tačiau atmesti jį dėl kultūrinių argumentų. 
> Nors tai skamba paradoksaliai, individualizmas ir socializmas nėra būtinai priešybės. 

Galima įrodinėti, kad būtent socialistinis visuomenės organizavimo būdas garantuos 

„tikrąjį“ asmenybės realizavimąsi. Tiesą sakant, tai būtų Marxo linijai gana artima 


pozicija. 

pranašesnio ar menkavertiškesnio žmonių fondo atitinkamai tiekti arba 
antžmogius, arba pusžmogius. 

Kodel taip yra? Tegul skaitytojas pats sprendžia. Jis gali sakyti, kad 
arba Marxas buvo neteisus ir ekonominė struktūra nulemia civilizacijos, 
arba kad visa ekonominė struktūra ją nulemia, tačiau tas konkretus ele- 
mentas, kuriuo remdamiesi apibrėžėme socializmą, be papildomų eko- 
nominių duomenų ir prielaidų, jos dar nedeterminuoja. Beje, mums ne 
geriau sektųsi kapitalizmo atveju, jei mėgintume rekonstruoti jo kultūrą 
remdamiesi tik tais faktais, kuriuos atspindi mūsų teikiamas jo apibrėži- 
mas. Šiuo atveju, be abejo, susidaro apibrėžtumo įspūdis ir atrodo, kad 
galima daryti išvadas remiantis kapitalistinės civilizacijos tendencijomis. 
Tačiau toks įspūdis susidaro tik todel, kad prieš akis turime istorinę rea- 
lybę, kuri teikia reikiamų duomenų ir kuri viz facti eliminuoja begalę 
galimybių. 

Tačiau žodį „apibrėžtumas“ vartojame gana griežta prasme, be to, 
viso kultūros pasaulio atžvilgiu. Neapibrėžtumas šia prasme nėra abso- 
liutus barjeras bandymui atrasti tam tikras savybes ar tendencijas, kurios 
labiau nei kitos būtų artimos socialistinei visuomenės organizacijos for- 
mai, ypač jei kalbame apie atskirų kultūros dalių savybes ir tendencijas. 
Neapibrėžtumas taip pat nekliudo formuluoti kitų racionalių prielaidų. 
Tai akivaizdu jau iš minėtų galimybių sąrašo. Jeigu, pavyzdžiui, kartu su 
dauguma socialistų tikime — mano supratimu, klaidingai, - kad karai yra 
ne kas kita, kaip kapitalistų interesų konflikto forma, tai galime nesun- 
kiai padaryti išvadą, jog socializmas bus pacifistinė, o ne karinga visuo- 
menė. Arba jeigu tarsime, kad socializmo raida yra racionalistinė, tai da- 
rysime išvadą, jog toji visuomenė veikiausiai bus nereliginė arba net anti- 
religinė. Retkarčiais žaisime šį spėlionių žaidimą, tačiau apskritai geriau- 
sia būtų užleisti tribūną tikrai pasižymėjusiam šios srities meistrui — Pla- 
tonui. Visa tai nepaneigia fakto, kad socializmas iš tiesų yra kultūrinis 
Protėjas ir kad jo kultūrinės galimybės gali būti griežčiau apibrėžtos, tik 
jeigu analizę apribosime specifinėmis socializmo atmainomis, kurių kiek- 
viena, žinoma, bus vienintele tikroji jos šalininkams, bet mums bus tik 
viena iš daugelio galimų. 

Pirmiausia turime išsiaiškinti, ar pati socialistinės ekonomikos logika ne- 
turi kokių nors ydų. Jeigu pavyktų įrodyti, kad ta logika nepriekaištinga, 
vargu ar kas nors atsiverstų į socialistinį tikėjimą ar būrų įrodyta, kad 
socializmą galima įgyvendinti, o jei pavyktų įrodyti, kad ta logika — ne- 
nuosekli ar net loginio nuoseklumo įrodinėjimo nesėkmė būtų pakanka- 
mas pagrindas ją atmesti del vidinio prieštaringumo. 

Mūsų klausimą galima suformuluoti griežčiau; ar galima, turint nu- 
matytos rūšies socialistinę sistemą, esamų duomenų ir racionalaus veiks- 
mo taisyklių pagrindu dedukuoti vienareikšmiškai apibrėžtus sprendi- 
mus, ką ir kiek gaminu, arba, griežtosios ekonomikos žargonu, ar šie 
duomenys ir taisyklės socialistinės ekonomikos sąlygomis leidžia sudary- 
ti lygtis, kurios būtų tarpusavyje nepriklausomos, suderinamos, t.y. ne- 
prieštaringos, ir ar jų pakaktų vienareikšmiškai nustatyti vertę tų proble- 
mos nežinomųjų, su kuriais susidurs centrinė taryba arba gamybos mi- 
nisterija? 

1. Atsakymas būtų teigiamas. Pati socializmo logika neturi jokių spra- 
gų. Tai taip aišku, kad nebūtų verta apie tai net kalbėti, jei ne faktas, jog 
buvo neigiamų atsakymų ir dar keistesnis faktas, kad ortodoksiniai socia- 
listai, kol jų neišmokė amato grynai buržuazinių pažiūrų ir simpatijų 
ekonomistai, nesugebėjo pateikti atsakymo, kuris patenkintų mokslo rei- 
kalavimus. 

Iš autoritetų, pateikusių neigiamą atsakymą, pakaks paminėti profe- 
sorių L. von Misesą '. Pradėdamas nuo teiginio, kad racionali ekonomi- 
nė veikla remiasi racionaliai skaičiuojamais kaštais, vadinasi, jų faktorių 
kainomis, t.y. rinka, kuri juos įkainoja, jis padarė išvadą, kad socialistinė 
visuomenė, tokios rinkos neturinti, neturės ir gairių gamybai racionaliai 
organizuoti, todėl, net jeigu sistema apskritai funkcionuos, ji funkcio- 
nuos chaotiškai. Į šią ir panašią kriuką ir galbūt net į savo pačių abejones 


1 


Jo straipsnis, paskelbtas 1920 m., dabar yra prieinamas anglų kalba; žr. Colectivist 
Economic Planning (F. A. von Hayek, ed., 1935). Žr. taip pat jo Gemeinwirschaf, 
vertimas į anglų kalbą išėjo pavadinimu Socialism (1937). 

pripažinti socialistinės ortodoksijos šulai iš pradžių beveik neturėjo ką 
atsakyti. Jie griebdavosi nebent argumento, kad socialistinė vadovybė ga- 
lės pradėti nuo kapitalizmo sukurtos verčių sistemos — tai, žinoma, būtų 
priimtina kalbant apie praktinius sunkumus, bet nepriimtina kalbant apie 
principą, — arba giedodami giesmę apie stebuklingą jų rojaus palaimą, 
kur būsią lengva visiškai atsikratyti tokių kapitalistinių niekų, kaip racio- 
nali kaštų apskaita, ir kur „draugai“ lengvai spręs visas problemas, vaišin- 
damiesi neišsenkančiomis visuomeninių saugyklų gėrybėmis. Užimti to- 
kią poziciją — tolygu pripažinti kritiką, nors, atrodo, kad kai kurie socia- 
listai jos laikosi net šiandien. 

Ekonomistas, kuris klausimą išnagrinėjo taip nuodugniai, kad anali- 
zei lieka tik antraeilės svarbos dalykai, buvo Enrico Barone. Skaityto- 
jams, norintiems susipažinti su griežtu įrodymu, nurodau jo darbus *, čia 
tenkinsimės trumpa santrauka. 

Ekonomistų požiūriu, gamyba - įskaitant transportą ir visas operaci- 
jas, susijusias su pardavimu - yra ne kas kita, kaip racionalus esamų „fak- 
torių“ kombinavimas ribose, kurias nustato technologinės sąlygos. Ko- 
mercinėje visuomenėje faktorių kombinavimo užduotis sprendžiama juos 
perkant arba išsinuomojant, o tos individualios pajamos, kurios tokiai 
visuomenei būdingos, atsiranda per šį pirkimą ar nuomą. Kitaip sakant, 
gamyba ir visuomeninio produkto „paskirstymas“ tėra skirtingi aspektai 


2 Beveik tuzinas ekonomistų užsimena apie tą sprendimą dar iki Barone. Tarp jų tokie 
autoritetai kaip F. von Wieseris (kn. Natura! Value), 1893, originalas vokiečių kalba — 
1889) ir Pareto (Cours d Economie politigue, vol 2, 1897). Abu jie suvokė faktą, kad 
ekonominio elgesio logika yra iš esmės ta pati komercinėje ir socialistinėje visuomenė- 
je, ir būtent čia glūdi sprendimas. Tačiau Barone, Pareto sekėjas, jį išdėstė pirmasis. 
Žr. jo straipsnius pavadinimu „Il Ministro della Produzione nello Stato Collertivisra", 
Giornale degli Economisti, 1908; vertimas į anglų kalbą yra leidinyje Colkectivist Econo- 
mic Planning, kuris nurodytas pirmoje išnašoje. 

Neįmanoma, bet ir nebūtina, aptarti turtingą vėlesnių darbų derlių. Paminėsiu 
tik vienu ar kitu požiūriu svarbiausius darbus: Fred W. Taylor, „The Guidance of 
Production in a Socialist Stare", American Economic Review, March 1929; K. Tisch, 
Wirtschaftsrechnung und Verteilung im ... sozialistischen Gemeinwesen, 1932; H. Zas- 
senhaus, „Theorie der Planwirtschaft", Zeitschrift Air Nacionalėkonomie, 1934; ypač 
Oskar Lange, „On the Economic Theory of Socialism", Review of Economic Studies, 
1936/7, perspausdintas to paties pavadinimo knygoje, 1938; ir A. P. Lerneris, kurio 
straipsniai bus nurodyti tolesnėse išnašose. 

to paties proceso, kuris juos veikia vienu metu. Svarbiausia loginis, arba 
grynai teorinis, skirtumas tarp komercines ir socialistinės ekonomikos 
yra tas, kad šioje taip nėra. Kadangi čia prima facie gamybos priemonės 
neturi rinkos vertės ir, dar svarbiau, socialistinės ekonomikos principai 
neleidžia ta verte naudotis kaip paskirstymo kriterijumi, net jeigu ji čia 
egzistuotų, socialistinei visuomenei trūksta to paskirstymo automatiz- 
mo, kuris veikia komercinėje visuomenėje. Tuštuma turi būti užpildoma 
politiniu aktu, pavyzdžiui, konstituciniu šalies įstatymu. Taigi paskirsty- 
mas tampa atskira operacija ir, bent jau logikos požiūriu, visiškai nepri- 
klausoma nuo gamybos. Šis politinis aktas arba sprendimas turėtų kilti iš 
ekonominės ir kultūrinės visuomenės padėties, jos elgsenos, tikslų ir 
rezultatų (savo ruožtu juos formuodamas); tačiau ekonominiu požiūriu 
jis būtų visiškai savavališkas. Kaip minėta anksčiau, šalis gali priimti ega- 
litarinę taisyklę — vieną kurį nors iš daugelio galimų egalitaristinio idealo 
variantų — arba gali pripažinti bet kokio geidžiamo laipsnio nelygybę. Ji 
net gali taip paskirstyti produktus, kad garantuotų maksimalų efektą bet 
kuria pasirinkta kryptimi — tai būtų ypač įdomus atvejis. Ji gali atsižvelg- 
ti į individualius žmonių norus arba teikti jiems tik tai, ką tam tikra 
valdžia laiko esant reikalinga; šūkis „kiekvienam pagal poreikius" gali 
turėti bet kurią iš šių dviejų reikšmių. Tačiau vienokia ar kitokia taisyklė 
turi būti įvesta. Mes čia pasitenkinsime nagrinėdami labai specialų atvejį. 

2. Tarkime, kad mūsų socialistinės visuomenės etinis kodeksas yra 
visiškai egalitarinis, tačiau kartu jis nustato visų visuomenės narių laisvę 
rinktis iš visų tų vartojimo gerybių, kurias nori ir gali pagaminti ministe- 
rija — tokia visuomenė, žinoma, gali atsisakyti gaminti tam tikras gėry- 
bes, pavyzdžiui, alkoholinius gėrimus. Toliau tarkime, kad pasirinktasis 
egalitaristinis idealas įgyvendinamas išduodant kiekvienam žmogui (vai- 
kams ir kai kuriems kitiems individams galėtų būti skiriama mažiau, jei 
taip nuspręstų valdžia) kuponą, atspindintį jai ar jam priklausantį varto- 
jimo gėrybių kiekį, - šis būtų bendrojo visuomeninio produkto, sukurto 
per tam tikrą apskaitos periodą ir padalyto iš gavėjų skaičiaus, dalmuo; 
visi kuponai to periodo pabaigoje prarastų vertę. Tuos kuponus galima 
suprasti kaip teisę gauti x-ąją dalį viso maisto, aprangos, namų apyvokos 
reikmenų, būstų, automobilių, kino filmų ir t.c., kurie buvo pagaminti 
arba yra gaminami vartojimui (skirti vartotojams) per tą periodą. Tik 

norėdami išvengti sudėtingų ir nereikalingų mainų, kurie priešingu atve- 
ju turėtų vykti tarp visuomenės narių, mes išreiškiame tą jų teisę ne pa- 
čiomis gerybėmis, bet vienodu kiekiu laisvai pasirinktų, bet beprasmių 
vienetų — juos galime vadinti paprasčiausiai vienetais, arba mėnuliais, 
arba saulėmis, arba net doleriais — ir taip pat nustatome, kad bet kurios 
gėrybės vienetui gauti turi būti atiduodamas tam tikras šių vienetų kie- 
kis. Pagal mūsų prielaidas šios „kainos“, kurias nustatys visuomeninės 
saugyklos, visada turės tenkinti sąlygą: kiekvieną kainą padauginus iš esa- 
mo atitinkamų gėrybių kiekio, jų suma sudarys bendrą visuomenės na- 
riams priklausančių gėrybių fondą. Tačiau ministerijai nebūtina nustati- 
nėti „kainų“, nebent jas siūlyti kaip pradines rekomendacijas. Visuome- 
nės nariai, gaudami lygias „dolerines pajamas", savo reakcijomis į šias 
pradines rekomendacijas parodys, už kokias kainas jie yra pasiryžę įsigyti 
visą visuomeninį produktą, išskyrus tą jo dalį, kurios apskritai niekas 
nenorės imti. Tada ministerija turės šias kainas pripažinti, jei ji norės 
realizuoti saugyklų turinį. Ji taip ir padarys. Taigi, lygaus paskirstymo 
principas bus įgyvendintas visiškai priimtina prasme ir griežtai apibrėžtu 
būdu. 

Žinoma, visa tai remiasi prielaida, kad apibrėžtas kiekvienos gėrybės 
kiekis jau yra pagamintas. Tikroji problema, kurios sprendimo galimybę 
kai kas neigia — kaip galima racionaliai to pasiekti, t.y. maksimaliai pa- 
tenkinti vartotojus ?, atsižvelgiant į turimus išteklius, esamas technologi- 
nes galimybes ir kitas aplinkybes? Aišku, kad gamybos planas, priimtas, 
pavyzdžiui, visuomenės balsų dauguma, jokiu būdu negalėtų patenkinti 
šio * reikalavimo, nes kai kurie žmonės tikrai, o galbūt net visi negautų 
to, ką jiems galima duoti, nepažeidžiant kitų žmonių interesų. Taip pat 
aišku, kad racionaliai tvarkyti ekonomiką galima ir kitaip. Teoretikui tai 
išplaukia iš elementaraus teiginio, kad vartotojai, vertindami vartojimo 


gėrybes (sudarydami jos „paklausą“), ps0 facto įvertina ir gamybos prie- 


> Jei šiuolaikiniai teoretikai prieštarautų tokiai formuluotei, prašau juos atsižvelgti į rą 
visiškai nereikalingą griozdiškų formuluočių kiekį, kurio prireiktų šiai minčiai korek- 
tiškiau išreikšti, nors šiam argumentui iš esmės tai nieko neduotų. 

* Tai nereiškia, kad jis nepatenkintų reikalavimų, formuluojamų remiantis kitokiu ra- 

cionalumo apibrėžimu. Čia nieko nervirtiname dėl to, kaip aprariamoji tvarka atrodo 


palyginti su kitomis galimomis. Kai ką apie tai pasakysime netrukus. 

mones, kurios naudojamos šių gerybių gamybai. Nespecialistui galima 

pateikti tokį socialistinės visuomenės racionalaus gamybos plano galimy- 

bės įrodymą. 
3. Paprastumo delei tarkime, kad gamybos priemonių yra apibrėžtas 

ir nekintamas kiekis. Toliau tarkime, kad centrinė taryba pertvarkoma į 
komisiją, valdančią konkrečią gamybos šaką arba, dar geriau, kad kiek- 
vienai gamybos šakai sukuriama ją tvarkanti komisija, kooperuojanti su 
centrine taryba, kuri kontroliuoja ir koordinuoja visų šių šakinių komisi- 
jų darbą. Ji tai daro paskirstydama išteklius (šiuos ji kontroliuoja) šaki- 
nėms valdyboms pagal tam tikras taisykles. Tarkime, taryba nustato, kad 
bet kuri šakinė valdyba gali gauti bet kokį geidžiamų kapitalinių gėrybių 
kiekį, jeigu ji patenkina trejetą sąlygų. Pirma, ji turi gaminti ekonomiš- 
kiausiai. Antra, už kiekvieną tokios gėrybės ar paslaugos vienetą ji turi 
pervesti centrinei tarybai nustatytą kiekį vartotojų dolerių, kuriuos gavo 
už anksčiau pateiktas vartojimo gėrybes — galima taip pat sakyti, kad 
centrinė taryba pasiskelbė „parduosianti“ neribotą kapitalinių gėrybių ir 
paslaugų kiekį nustatyta „kaina“ bet kuriai šakinei valdybai. Trečia, val- 
dybos turi užsakyti ir sunaudoti tokį kiekį (ne mažesnį), kurį maksima- 
liai jos gali sunaudoti nebūdamos verčiamos „parduoti“ dalį savo pro- 
dukcijos už mažesnį kiekį „dolerių“ negu tą jų kiekį, kurį jos turėtų per- 
vesti centrinei tarybai už atitinkamą kiekį gamybos priemonių. Kalbant 
labiau specializuota kalba, ši sąlyga reiškia, kad gamybos apimtys visose 
šakose turi būti tokios, jog „kainos“ būtų lygios (ne vien proporcingos) 
ribiniams kaštams ?. 

* Šis principas, išplaukiantis iš bendros pasirinkimo logikos, buvo visuotinai pripažintas 
tik po daugybės A. P. Lernerio straipsnių, kuriuose jis šį principą iškėlė ir gynė. Ypač 
minėtini straipsniai leidinyje Review of Economic Studies (vip pat Economic Journal, 
September 1937), tapę svarbiu įnašu į socialistinės ekonomikos teoriją. Naudodama- 
sis proga noriu atkreipti į juos skaitytojo dėmesį. Remiantis pasirinkimo logika taip 
par galima teigti, jog tuo atveju, kai minėtoji sąlyga konfliktuoja su kainų ir vienetinių 
kašrų lygybės principu, ji turi turėti pirmenybę. Tačiau kadangi jų tarpusavio santykį 
komplikuoja šiokia tokia painiava, jį reikia paaiškinti nuodugniau. 

Ribinių kaštų sąvoka, išreiškianti bendrų kaštų didėjimą nežymiai padidinus ga- 
mybą, yra neapibrėžta, kol jos nesusiejame su apibrėžtu laiko periodu. Antai kilus 
klausimui, ar transportuoti papildomą keleivį traukiniu, kuris išvyks bet kuriuo arve- 
ju, ribiniai kaštai gali būti nuliniai arba visiškai menki. Trumpo laiko periodo - valan- 

Tada kiekvienos pramoninės valdybos užduotis bus griežtai apibrež- 
ta. Lygiai taip pat, kaip šiandien kiekviena įmonė, veikianti konkurenci- 
nės pramonės aplinkoje, žino, ką, kiek ir kaip gaminti esant tam tikroms 
technologijos sąlygomis, tam tikroms vartotojų reakcijoms (kurias lemia 


dos, dienos ar net savaitės — atžvilgiu praktiškai viskas yra pridėtinės išlaidos — net 
tepalai ir anglis, ir šios pridėtinės išlaidos neįskaitomos į ribinius kaštus. Tačiau kuo 
tas periodas ilgesnis, tuo daugiau kaštų elementų įskaičiuojama į ribinius kaštus. Juos 
sudaro visų pirma tai, kas vadinama tiesioginėmis išlaidomis, po to vis daugiau vadina- 
mųjų pridėtinių išlaidų, kol pagaliau ilgalaikės perspektyvos požiūriu arba tuo arveju, 
kai kalbama apie naujo, dar neegzistuojančio gamybos vieneto kaštų planavimą, tada 
visos (arba beveik visos) išlaidos, įskaitant amortizaciją, nustoja priklausyti pridėtinių 
išlaidų kategorijai ir turi būti skaičiuojamos kaip ribiniai kaštai, išskyrus tuos atvejus, 
kai tam tikri faktoriai tokie, kaip geležinkelio linijos, dėl pačios savo technologinės 
prigimties gali būti naudojami tik labai stambiais vienetais („nedalomumas“). Tad 
ribinius kaštus visada reikia skirti nuo (ribinių) uiesioginių kaštų. 

Ši sąlyga dažnai siejama su taisykle, kuria kiekvienu laiko momentu turi vadovau- 
tis ir socialistiniai, ir kapitalistiniai gamybos vadovai, jeigu nori, kad jų veikla būtų 
racionali: „kas buvo, tas pražuvo“. Kitaip sakant, priimdami sprendimus jie neturi 
vadovauus balansine esamų investicijų verte. Tačiau šia taisykle galima vadovautis tik 
trumpais laiko tarpais ir esant pastovioms sąlygoms. Pati taisyklė nereiškia, kad jiem x 
ante reikia nepaisyti tų elementų, kurie :/gainiui susikristalizuos į pastovias arba pridė- 
tines išlaidas. Jų nepaisymas reikštų iracionalų požiūrį į tą darbo laiką ir į tuos gamti- 
nius išteklius, kurie sunaudojami šiems komponentams pagaminti, kai yra alternaty- 
vaus jų panaudojimo galimybė. Tačiau jeigu atsižvelgiama į šiuos komponentus, tai 
kainos turi prilygti bendriems produkto vieneto kaštams, jeigu viskas vyksta pagal 
planą. Kadangi išimtis daugiausia lemia arba technologinės priežastys (nedalomumas), 
arba įvykių nukrypimas nuo plano, pastarasis principas neblogai išreiškia šio planavi- 
mo logiką. Nors trumpalaikės perspektyvos požiūriu tai gali būti racionaliausias elge- 
sio būdas, juo negalima vadovautis tvarkant pramonės šaką deficito sąlygomis. Tai 
svarbu pabrėžti dėl dviejų priežasčių. 

Pirma, pats tas principas buvo nepripažįstamas. Buvo net teigiama, kad jeigu kai- 
nos visada prilygtų trumpalaikėms ribinėms išlaidoms, gerovė tik laimėtų (ilgalaikės 
perspektyvos požiūriu). Vadovaujantis tokiu požiūriu, amortizacija būrų neįskaičiuo- 
jama, o pridėtinės išlaidos (pavyzdžiui, tilto kaina) būrų finansuojamos iš mokesčių. 
Mūsų suformuluotoji taisyklė ro nereikalauja, ir būtų neracionalu ja nesivadovauti. 

Antra, Rusijos centrines valdžios 1936 m. kovo dekretas, panaikinęs daugeliui 
pramonės šakų anksčiau galiojusią subsidijų sistemą, nustatė: kainos turi būti regu- 
liuojamos taip, kad prilygrų vidutiniams bendriems vieneto kaštams plius antkainis 
kaupimui. Apie pirmąją šios taisyklės dalį galima pasakyti, kad nors ji nėra visiškai 

jų skoniai bei pajamos) ir tam tikroms gamybos priemonių kainoms, 
taip ir pramonės šakų valdybos socialistinėje visuomenėje žinotų, ką ga- 
minti, kaip gaminti ir kokį faktorių kiekį „pirkti“ iš centrinės tarybos, jai 
paskelbus savo „kainas“ ir vartotojams atskleidus savo „paklausą“. 

Tam tikra prasme šios „kainos“, ne taip kaip vartojimo gėrybių „kai- 
nos“, yra nustatomos vienpusišku centrinės tarybos sprendimu. Tačiau 
galima taip pat sakyti, kad pramones vadovų reiškiama „paklausa“ gamy- 
bos priemonėms yra taip pat griežtai determinuota, kaip ir vartotojų pa- 
klausa vartojimo gėrybėms. Kad baigtume įrodinėti, tereikia suformu- 
luoti maksimumo kriterijų tenkinančią taisyklę, kuria vadovautųsi cen- 
trinė taryba nustatydama kainas. Toji taisyklė yra akivaizdi. Taryba turi 
paprasčiausiai nustatyti vieningą kainą kiekvienos rūšies vienodos koky- 
bės gamybos priemonei - jeigu taryba vykdytų diskriminaciją, nustaty- 
dama skirtingas kainas už tą patį kiekį ir kokybę skirtingoms valdyboms, 
tokia praktika, apskritai imant *, turėtų būti pateisinama neekonomi- 
niais sumetimais — ir tada žiūrėti, kad toji kaina tiksliai „išvalytų rinką", 
t.y. kad nesikauptų nepanaudotos kapitalinės gėrybės ir kad už tą „kainą“ 
nebūtų prašoma papildomo jų kiekio. Normaliomis sąlygomis šios tai- 
syklės pakaks kaštų racionaliai apskaitai garantuoti, vadinasi, garantuoti 
ekonomiškai racionalų gamybinių išteklių paskirstymą (nes toji apskaita 
yra ne kas kita, kaip būdas šį paskirstymą garantuoti ir jį koreguoti) ir, 
vadinasi, garantuoti paties gamybos plano racionalumą socialistinėje vi- 
suomenėje. Įrodymas išplaukia iš šios sąlygos: kol laikomasi šios taisyk- 
lės, joks gamybinių išteklių elementas negali būti nukreiptas į kitą gamy- 
bos šaką neprarandant tiek pat (arba daugiau) vartojimo gėrybių vertės, 
išreikštos doleriais, kiek tas elementas pridėtų tos vertės būdamas nu- 
kreipras į kitą srių. Tai reiškia, kad gamyba visomis tomis kryptimis, 


korektiška, ji nėra tokia jau nekorektiška, palyginti su antrąja dalimi; dėl šios reikia 
pripažintu, kad akivaizdūs prieštaravimai, kurie jai gali būt iškelti, netenka didelės 
dalies galios, jei atsižvelgiame į sparčios plėtros sąlygas ar būtinybę — skaitytojas prisi- 
mins II dalies argumentus, liečiančius kapitalizmą. Tad visiškai galimas dalykas, kad 
Sovietų valdžia buvo teisi abiem atvejais - tiek griebdamasi subsidijų politikos, kuri 
reiškė nuostolingą investicijų finansavimą, tiek dalinai atsisakydama tos politikos 1936 
metais. 


* Šiuo požiūriu yra svarbių išimčių, tačiau jos neturi reikšmės mūsų argumentui. 

kurios priklauso nuo bendrų visuomenes egzistavimo sąlygų, pletosis bū- 
tent tokiu mastu, kuris tenkina racionalumo reikalavimus. Šia išvada bai- 
giame įrodymą, kad racionalus socialistinis planavimas yra galimas, kai 
ekonominis gyvenimas - stacionarus, kur viskas teisingai numatoma, kur 
viskas kartojasi ir kur neįvyksta nieko, kas galėtų sugriauti planą. 

4. Neatsiranda didelių sunkumų ir tada, kai peržengiame stacionari- 
nio proceso ribas ir į analizę įtraukiame pramones kaitai būdingus reiški- 
nius. Jei apsiribojame ekonomine logika, tai negalime sakyti, kad nagri- 
nėjamoji socializmo atmaina, teoriškai pajėgianti susitvarkyti su einamai- 
siais stacionarinės ekonomikos valdymo uždaviniais, turėtų neišvengia- 
mai žlugti įveikdama ir kitas „pažangos“ keliamas problemas. Toliau ma- 
tysime, kad sėkmingai socialistinės visuomenės raidai garantuoti vis dėl- 
to labai svarbu, kad ji pradėtų savo karjerą ne tik kuo geriau įsisavinusi 
savo kapitalistinio pirmtako patirtį, technologiją bei išteklius, bet dar ir 
po to, kai šis jau bus „išsisiautėjęs“ ir priartėjęs prie stacionarinės būklės. 
Tačiau to reikalauja ne mūsų nesugebėjimas surasti racionalų ir griežtai 
apibrėžtą socialistinės ekonomikos kursą, į kurį reikėtų orientuotis, kai 
iškyla galimybė tobulinti pramonės valdymą. 

Tarkime, kad pramonės X gamybai sukonstruojama nauja, efekryves- 
nė įranga. Nenorėdami liesti problemų, susijusių su tokios investicijos 
finansavimu — prie jų dar grįšime — ir apsiribodami apibrėžta reiškinių 
aibe, tarsime, kad naujoji mašina gali būti pagaminta tų pačių gamyklų, 
kurios anksčiau gamino mažiau efektyvias mašinas, ir, be to, pagaminta 
tomis pačiomis gamybinių išteklių sąnaudomis. Pramonės šakos X val- 
dyba, laikydamasi pirmojo savo instrukcijų straipsnio — reikalavimo ga- 
minti kuo ekonomiškiau - įdiegs naują mašiną ir pradės gaminti tokį pat 
produkcijos kiekį mažesnėmis negu anksčiau gamybos priemonių sąnau- 
domis. Vadinasi, nuo tada ji galės ministerijai arba centrinei tarybai per- 
vedineti mažesnį dolerių kiekį negu tą kiekį, kurį ji gaus iš vartotojų. Šį 
skirtumą galime pavadinti kaip tik norime, pavyzdžiui, „skirtumu D", 
„kastuvu“ arba „pelnu“. Tiesa, valdyba pažeistų trečiąjį instrukcijos straips- 
nį, jeigu ji šį „pelną“ realizuotų; jeigu ji laikytųsi šio straipsnio ir tenkin- 
dama jo sąlygą iškart pradėtų didinti gamybos apimtis, to pelno niekada 
neatsirastų. Tačiau potencialaus jo egzistavimo valdybos išskaičiavimuo- 
se visiškai pakaktų jam atlikti tą vienintelę funkciją, kurią jis turi mūsų 

nustatytomis sąlygomis, t.y. kad jis rodytų, griežtai apibrėžtu būdu, kam 
ir kokios apimties išteklius racionaliausia skirti. 

Jeigu tam tikru momentu, kai turimi visuomenės ištekliai visiškai nau- 
dojami esamam vartojimo lygiui palaikyti, atsiranda galimybė įvesti kokį 
nors patobulinimą — pastatyti naują tiltą ar nutiesti geležinkelį — kuris 
reikalautų papildomų gamybos faktorių, arba papildomų investicijų, tai 
visuomenės nariai turėtų arba dirbti daugiau nei numatyta įstatymo, ar- 
ba apriboti savo vartojimą, arba ir viena, ir kita. Tokiu atveju mūsų prie- 
laidos, suformuluotos ekonominių problemų paprasčiausio sprendimo 
atvejui, neduotų „automatinio“ sprendimo, t.y. tokio sprendimo, kurį 
centrinė taryba ar pramonės valdyba galėtų įgyvendinti pagal tris taisyk- 
les ribose pasyviai vadovaudamasi objektyviais rodikliais. Tačiau tai yra 
mūsų schemos, o ne socialistinės ekonomikos trūkumas. Jeigu norime, 
kad toks automatinis sprendimas taptų galimas, pakanka atšaukti taisyk- 
lę, pagal kurią nepanaudoti kuponai anuliuojami, atsisakyti absoliučios 
pajamų lygybės principo ir suteikti centrinei tarybai teisę skirti premijas 
už darbo viršvalandžius ir už — kaip tai pavadint? — už taupymą. Tada 
reikalavimas, kad galimų patobulinimų ar investicijų būtų imamasi tik 
tokiu mastu, kad net mažiausiai perspektyvios iš jų duotų „pelną“, pri- 
lygstantį premijoms už viršvalandžius ar už taupymą (ar už abu kartu), 
griežtai apibrėžtų visus naujus mūsų problemos kintamuosius (su sąlyga, 
kad atitinkamo laiko tarpo darbo viršvalandžiai ir santaupos yra viena- 
reikšmės atitinkamų premijų funkcijos) 7. Patogumo dėlei galime tarti, 
kad premijų pavidalu dalijami „doleriai“ sumuojami su anksčiau išmo- 
kėtais pajamų doleriais. Čia mums neverta aiškintis visų tų koregavimų, 
kurių tai pareikalaus. 

Šie samprotavimai dėl investicijų dar labiau įtikina, kad schema, kuri 
atrodo tinkamiausia mūsų problemos sprendimui, nėra nei vienintelis 
' Reikia pažymėti, kad ši problema iškyla tik zaujų investicijų atveju. Tos investicijos, 
kurios reikalingos esamam stacionariniam procesui palaikyti, gali būti ir būtų daro- 
mos kaip visos kitos išlaidos. Čia, pavyzdžiui, nereikėrų mokėti palūkanų. Naudoda- 
masis proga pastebesiu, kad socialistų požiūris į palūkanas nėra vienodas. Saint Simo- 
nas jas pripažino kaip beveik savaime suprantamą dalyką. Marxas jas pašalino iš socia- 
listinės visuomenės. Kai kurie šiuolaikiniai socialistai jį vėl pripažįsta. Rusija jį taiko 


praktiškai. 

galimas socialistinės ekonomikos projektas, nei būtinai toks projektas, 
kuris būtų tinkamiausias socialistinei visuomenei. Socializmas nebūtinai 
turi būti egalitarinis, tačiau net didžiausia pajamų diferenciacija, kokią 
tik gali socializmas pakęsti, vargu ar skatins tą investavimo mastą, kurį 
vidutiniškai pasiekia kapitalistinė visuomenė per ekonominius ciklus. Net 
kapitalistinė nelygybė nėra pakankama ir todėl investavimą turi stiprinti 
korporacijų sutaupytos lėšos bei bankų „sukurtas“ kreditas — metodai, 
kurie nėra nei automatiniai, nei griežtai determinuot. Vadinasi, jeigu 
socialistinė visuomenė nori pasiekti panašų ar net didesnį realių investi- 
cijų mastą, nors tai nėra būtinas dalykas, ji turi griebtis kitokių priemo- 
nių. Būtų galima leisti kaupti sąskaita „pelno“, kuris tokiu būdu iš po- 
tencialaus virstų realiu, arba diegti kredito mechanizmus, apie kuriuos 
jau buvo užsiminta. Tačiau geriausia visą klausimą palikti centrinės tary- 
bos ir kongreso arba parlamento nuožiūrai, kad jie tarpusavio sutarimu 
šią problemą spręstų kaip visuomeninio biudžeto sudarymo problemą. 
Juk jeigu balsavimas dėl klausimų, susijusių su „automatiniais“ ekono- 
mikos procesais, savo pobūdžiu būtų grynai formalus, tai balsavimas del 
investicijų, bent jau dėl jų masto, reikalautų realaus sprendimo, prilygs- 
tančio sprendimui del išlaidų kariuomenei ir kitų tokių. Šio sprendimo 
suderinimas su „automatiniais“ sprendimais dėl atskirų vartojimo gėry- 
bių gamybos apimčių ir kokybės nesukeltų neįveikiamų sunkumų. Ta- 
čiau pripažinus šį sprendimą mums tenka iš esmės peržiūrėti mūsų sche- 
mos principą. 

Kitų mūsų projekto dalių keitimas gali vykti pagal bendrą schemą. 
Pavyzdžiui, išskyrus viršvalandinio darbo atvejį, rėmiausi prielaida, kad 
atskiri asmenys negali savo nuožiūra spręsti, kiek laiko jie dirbs, nors 
kaip rinkėjai, o taip pat kitais būdais jie gali daryti įtaką šiam sprendimui 
lygiai taip pat, kaip ir sprendimui dėl pajamų paskirstymo. Taip pat re- 
miuosi prielaida, kad atskiri asmenys gali turėti tik tokią užsiėmimo ir 
darbo pasirinkimo laisvę, kurią jiems gali ir nori suteikti centrinė taryba, 
vadovaudamasi bendro plano reikalavimais. Šią tvarką lengviausia įsi- 
vaizduoti pagal analogiją su privaloma karine tarnyba. Tokio plano esmę 
neblogai išreiškia šūkis „kiekvienam pagal poreikius, iš kiekvieno pagal 
sugebėjimus“, ar bent jau išreikštų jį šiek tiek pakeitus. Tačiau vietoj 
tokio plano galėtume leisti visuomenės nariams patiems spręsti, kiek ir 

kokį darbą jie turi dirbti. Racionaliai paskirstyti darbo jėgą tokiu atveju 
būtų galima per paskatų sistemą — premijos būtų siūlomos ne tik už virš- 
valandžius, bet už visą darbą taip, kad visų tipų ir įvairios kokybės darbo 
„pasiūla“ garantuotai atitiktų vartotojų paklausos struktūrą ir investavi- 
mo programą. Šios premijos turėtų būti susijusios su kiekvieno darbo 
patrauklumu ar nepatrauklumu ir su profesiniais įgūdžiais, reikalingais 
jam atlikti, taigi, ir su kapitalistinės visuomenės atlyginimų tarifų siste- 
ma. Nors šios panašumo į socialistinę premijų sistemą nevertėtų perdėti, 
galima kalbėti apie „darbo rinką“. Šio mechanizmo įjungimas į mūsų 
schemą, žinoma, ją gerokai modifikuos, tačiau nepakeis socialistinio jos 
pobūdžio. Iš tikrųjų jis tik paryškins jos formalų racionalumą. 

5. Taip pat taps aiškiau, kad komercinė ir socialistinė ekonomika — 
panašios; to panašumo skaitytojas negalėjo nepastebėti iš pat pradžių. 
Kadangi šis faktas, atrodo, teikia džiaugsmo nesocialistams ir kai kuriems 
socialistams, tačiau erzina kitus socialistus, verta aiškiau suformuluoti jo 
prigimtį ir priežastį. Tada bus matyti, kaip maža pagrindo tiek džiūgau- 
ti, tiek pykti. Mėgindami sukonstruoti racionalią socialistinės ekonomi- 
kos schemą, turėjome naudotis sąvokomis, tradiciškai reiškiamomis ter- 
minais, pažįstamais iš kapitalizmo ekonomikos studijų. Mes aprašėme 
mechanizmą, kurį iškart suprantame, kai tik ištariame žodžius „rinka“, 
„pirkimas ir pardavimas“, „konkurencija“ ir kitus. Mes tarsi vartojome 
(arba vos susilaikydavome nevartodami) tokius kapitalizmu dvelkiančius 
terminus kaip kainos, kaštai, pajamos ir net pelnas; dar kiti terminai: 
renta, palūkanos, atlyginimai, pinigai skraidė aplink mūsų taką. 

Imkime tai, ką dauguma socialistų veikiausiai laikytų blogiausiu reiš- 
kiniu — rentą, t.y. pajamas, gaunamas už natūralių išteklių, pavyzdžiui, 
žemės, naudojimą gamybai. Mūsų schema, žinoma, negali implikuoti, 
kad kokiems nors žemvaldžiams bus mokama žemės renta. Tačiau ką 
tada ji implikuoja? Paprasčiausiai tai, kad visų tų rūšių žemė, kurios per- 
tekliaus negalima tikėtis numatomoje ateityje, turi būti skirstoma ir nau- 
dojama racionaliai, panašiai kaip darbas ar bet kurios kitos rūšies gamy- 
binis išteklis, ir kad dėl to turi būti sudarytas jos ekonominis indeksas, 
kuriuo vadovaujantis įvertinamos naujos jos panaudojimo alternatyvos 
ir per kurį žemė įtraukiama į visuomeninę apskaitą. Jei to nebūtų daro- 
ma, socialistinė visuomenė elgtųsi neracionaliai. Tačiau tai nėra nuolai- 

da kapitalizmui ar kapitalizmo dvasiai. Visi komerciniai arba kapitalisti- 
niai žemės rentos elementai tiek ekonomine, tiek sociologine jų prasme — 
tai, kam gali simpatizuoti privačios nuosavybes šalininkas (privačios pa- 
jamos, privati žemės nuosavybė ir t.t.), — čia yra visiškai pašalinti. 

„Pajamos“, kurias iš pradžių suteikėme socialistinės visuomenės na- 
riams, nera atlyginimai. Jas išanalizavus matyti, jog jas sudaro skirtingi 
ekonominiai elementai, iš kurių tik vienas gali būti siejamas su ribiniu 
darbo produktyvumu. Premijos, kurias įvedėme vėliau, yra artimesnės 
kapitalistinės visuomenės atlyginimams. Tačiau pastarųjų atitikmenys nie- 
kur realiai neegzistuoja, išskyrus centrinės tarybos bukalteriją, kur jie iš- 
reiškia vien įvairaus tipo ir sudėtingumo darbų įvertinimo koeficientus — 
šie reikalingi garantuoti, kad darbas būrų racionaliai paskirstomas. Jie 
nebeturi tų reikšmių, kurios siejamos su kapitalistiniu pasauliu. Beje, 
kadangi pavadinimus tiems vienetams, kuriais išreiškiamas visuomenės 
nariams priklausantis vartojimo gėrybių kiekis, galime suteikti savo nuo- 
žiūra, galime juos taip pat vadinti darbo valandomis. Kadangi bendra šių 
vienetų suma taip pat nustatoma laisvai renkantis, vien dėl patogumo, ją 
galime sulyginti su atidirbto laiko kiekiu, su sąlyga, kad įvairių rūšių ir 
skirtingo sudėtingumo darbai redukuojami, Ricardo ir Marxo pavyzdžiu, 
į tam tikros standartinės kokybės darbą. Pagaliau mūsų visuomenė taip 
pat gali priimti principą, pagal kurį „pajamos“ būtų proporcingos tam 
standartinio darbo kiekiui, kurį atliko kiekvienas visuomenės narys. Dėl 
to reikėtų įvesti darbo kvitų sistemą. Įdomu pažymėti, kad nepaisant 
techninių sunkumų, kurių čia dabar neliesime, tokia sistema būtų gana 
efektyvi. Tačiau visiškai akivaizdu, kodėl net šios „pajamos“ nebūtų „at- 
lyginimai'. Ne mažiau akivaizdu ir tai, kad net efektyvi tokio pobūdžio 
sistema nera įrodymas, kad darbo vertės teorija — pagrįsta. 

Vargu ar būtina tokia pat procedūra su pelno, palūkanų, kainų bei 
kaštų sąvokomis. Šeimyninio panašumo priežastis jau ir be to turėtų būti 
aiški: socializmas nieko nesiskolina iš kapitalizmo, tačiau kapitalizmas 
daug ką skolinasi iš bendrosios pasirinkimo logikos. Kiekvienas raciona- 
lus elgesys, be abejo, turi būti formaliai panašus į kiekvieną kitą raciona- 
lų elgesį, o ekonomikos srityje racionalumo poveikis ypač žymus, ypač 
vartojant pačią racionalumo teoriją. Sąvokos, išreiškiančios tam tikrus 
įprastus elgsenos tipus, turi ir specifinį tam tikros epochos turinį; tos 

sąvokos bent jau neprofesionalo sąmonėje ir vėliau turi tendenciją išlai- 
kyti tam tikrus to turinio atspalvius. Jeigu mūsų ekonominė patirtis būtų 
įsigyta socialistinėje aplinkoje, dabar atrodytų, kad kapitalizmo raidą 
analizuojame iš socializmo skolintomis sąvokomis. 

Taigi kapitalistinės orientacijos ekonomistams kol kas nėra jokio 
pagrindo džiaugtis dėl to, kad socializmui tenka naudotis tik kapitalis- 
tiniais mechanizmais ir kapitalistinėmis sąvokomis. Lygiai taip pat so- 
cialistams nėra pagrindo tam prieštarauti. Juk tik pats naiviausias pro- 
tas gali nusivilti dėl to, kad socialistinis stebuklas nesukuria savo paties 
logikos; pripažinus šį faktą pavojus gali kilti tik pačioms grubiausioms 
ir primityviausioms socialistinio tikėjimo atmainoms, ypač toms, ku- 
rios kapitalizmo raidoje neįžvelgia nieko, išskyrus laukines džiungles 
be jokios logikos ar tvarkos. Racionalūs šių dviejų priešingų įsitikini- 
mų žmonės gali puikiausiai pripažinti tokį panašumą; dėl to jų pozici- 
jos visiškai nesuartės. Tačiau del vartojamų terminų gali būti priešta- 
raujančių: galima argumentuoti, kad netinka vartoti terminus, apraiz- 
gytus neesminėmis, tačiau svarbiomis prasmėmis, kurių atsikratyti ne 
kiekvienas skaitytojas pajėgia. Be to, reikia nepamiršti dar vienos gali- 
mybės: galima pripažinti galutinę išvadą dėl socialistinės ir komercinės 
visuomenės ekonominės logikos esminio panašumo ir vis dėlto atmesti 
specifinę schemą arba modelį, kuriuo remiantis toji išvada padaryta 
(žr. toliau). 

Tačiau tai dar ne viskas. Kai kurie ekonomistai — tiek socialistinių, 
tiek nesocialistinių pažiūrų — ne tik nori, bet tiesiog trokšta surasti kuo 
didesnį panašumą tarp nagrinėjamo tipo socialistinės ekonomikos ir to- 
bulai konkurencinės komercinės ekonomikos. Yra vos ne socialistinės 
minties mokykla, linkusi aukštinti tobuląją konkurenciją ir propaguoti 
socializmą dėl to, kad jis siūlo vienintelį būdą, kaip šių laikų pasaulyje 
pasiekti tobulos konkurencijos. Gana akivaizdu, kad tokia pozicija, iš 
pirmo žvilgsnio tarsi rodanti stebėtiną mąstysenos mastą, iš tikrųjų pa- 
traukia šalininkus tik taktiniu pranašumu. Apsišvietęs socialistas, kuris 
ne blogiau už bet kurį ekonomisrą mato visas silpnąsias marksistinių ir 
populistinių argumentų vietas, tokiu būdu gali pripažinti tai, ko, kaip jis 
jaučia, negalima nepripažinti, bet kartu neišsižadėti savo įsitikinimų, nes 
jis pripažįsta tik tai, kas priklauso praeitam (jei išvis buvusiam) ir saugiai 

palaidotam istorijos laikotarpiui, tokia pozicija leidžia, apdairiai kreipiant 
savo kritiką tik į nekonkurencinę ekonomiką, svaidytis kaltinimais, pa- 
vyzdžiui, kad šiuolaikinis kapitalizmas plėtoja gamybą del pelno, o ne del 
vartotojų poreikių, kurie šiaip jau būtų gana kvaili; jis tada gali gluminti 
padorius buržua jiems aiškindamas, kad socializmas tik patenkins tai, ko 
jie patys visada siekė ir ko mokė jų pačių ekonomikos mokytojai. Tačiau 
analizė rodo, kad šio šeimyninio panašumo pabrėžimas toli gražu netei- 
kia tokių pat pranašumų *. 

Kaip jau matėme, toji abstrakti tobulos konkurencijos sąvoka, kurią 
ekonominė teorija konstruoja savo pačios tikslams, yra grindžiama krite- 
rijumi, ar atskiros įmonės gali, atskirai veikdamos, daryti poveikį pro- 
dukrų ir naudojamų gamybos faktorių kainoms. Jeigu jos to negali, t.y. 
jeigu kiekviena įmonė tera lašas jūroje ir turi taikytis prie rinkoje viešpa- 
taujančių kainų, tada teoretikas kalba apie tobulą konkurenciją. Galima 
įrodyti, kad šiuo atveju visų atskirų įmonių pasyvios reakcijos bendrasis 
rezultatas bus tokios rinkos kainos ir tokios gamybos apimtys, kurios 
tam tikrais bruožais bus panašios į mūsų projektuojamos socialistinės 
ekonomikos ekonominės vertės koeficientus bei gamybos apimtis. Ta- 
čiau visais kitais esminiais požiūriais — principais, kurie apibrėžia pajamų 
susidarymą, pramonės vadovų atranką, iniciatyvos ir atsakomybės pasi- 
skirstymą, sekmės ir nesėkmės kriterijus — visais tais požiūriais, kurie 
apibrėžia konkurencinį kapitalizmą, — mūsų nagrinėjamas projektas yra 
visiška tobulosios konkurencijos priešybė ir jis skiriasi nuo jos kur kas 
labiau nei nuo stambaus verslo kapitalizmo. 

Nors aš nemanau, kad mūsų projektui gali būti keliami priekaištai 
dėl to, kad jis pasiskolintas iš kapitalizmo, ar dėl to, kad jis eikvoja socia- 
listinį balzamą kapitalizmui gydyti, aš vis dėlto simpatizuoju tiems socia- 
listams, kurie jam turi kitokio pobūdžio priekaištų. Tiesa, aš pats pabrė- 
žiau, kad siūlomas vartojimo prekių „rinkos“ sukūrimo metodas ir ga- 
mybos orientavimas į šios „rinkos“ rodiklius geriau nei kiti metodai (pa- 
vyzdžiui, priimant sprendimus balsų dauguma) patenkina kiekvieno vi- 
suomenės nario norus. Nera demokratiškesnės institucijos už rinką, ir šia 


prasme mūsų metodas garantuoja „pasitenkinimo maksimumą". Tačiau 


* Žr. VIII skyrių. 

šis maksimumas yra trumpalaikis ?, be to, dar ir santykinis, nes priklauso 
nuo visuomenės narių šio momento norų. Tik tiesmukiškas bifšreksų 
socializmas gali tenkintis tokiu tikslu. Negaliu smerkti nei vieno socialis- 
to už tai, kad jis niekina tokį socializmą ir svajoja apie naujas kultūrines 
žmogiškojo molio, netgi naujo molio, formas; tikroji socializmo viltis, 
jeigu tokios apskritai esama, kviečia eiti būtent šia kryptimi. Socialistai, 
kurie laikosi šios pažiūros, gali vis dėlto leisti savo visuomenės nariams 
vadovautis savo įgeidžiais, jeigu liečiami tik hedonistiniai aspektai. Ta- 
čiau kitais požiūriais, ne tik tvarkydami investicijas (čia mes patys tą sąly- 
gą priėemėme), jiems vadovaus valstybės plano komitetas. Galbūc jie dar 
leistų žmonėms patiems rinktis žirnius arba pupas, tačiau turbūt jau ne 
pieną arba viskį, ar tuo labiau narkotikus arba geresnį būstą. Ir jie tikrai 
neleistų jiems rinktis dykinėjimo arba „šventovių“ lankymo, jei šioms 
būtų leista išlaikyti tai, ką vokiečiai neelegantiškai, bet įtaigiai vadina 
kultūros išraiška (objektyvacija). 

6. Taigi būtina išsiaiškinti, ar mesdami lauk savo „rinką“, mes kartu 
neišmetame racionalumo ir apibrėžtumo. Atsakymas akivaizdus. Prireiks 
valdžios, kuri imtųsi vertinti, t.y. apibrėžti visų vartojimo prekių svarbos 
koeficientus. Turėdama vertybių sistemą tokia valdžia galėtų tai atlikti 
visiškai taip, kaip tai gali padaryti ir Robinzonas Kruzas !*. O visas toles- 
nis planavimas galėtų eiti ta vaga, kurią numato pirminis projektas. Ku- 
ponai, kainos ir abstraktūs vienetai vis vien tarnautų kontrolei ir kaštų 
apskaitai, nors ir nebūtų panašūs į kapitalistines pajamas ir 74 vienetus. 
Visos sąvokos, priklausančios bendrajai ekonominio veiksmo logikai, grįž- 
tų į sceną. 

Vadinasi, kiekviena centristinio socializmo atmaina gali sekmingai 
įveikti savo pirmąją kliūtį; turėdama logišką ir nuoseklų socialistinį pla- 
ną, ji gali iškart žengti prie kitos, prie „praktinio negalimumo" proble- 
mos, kurios, kaip atrodo, dabar vis dažniau griebiasi antisocialistiniai 
ekonomistai, pripažinę, kad pati socialistinės ekonomikos logika — ne- 


? Tačiau tai yra tikrai įrodomas maksimumas ir būtent kaip toks jis garantuoja ekonomi- 
nį šios socializmo atmainos racionalumą lygiai taip par, kaip konkurencinis maksimu- 
mas garantuoja konkurencijos ekonomikos racionalumą. Ir abiem atvejais tai neturi 
lemiamos reikšmės. 


19 Turbūt būtent dėl to Marxas itin domėjosi „robinzonados" ekonomika. 

priekaištinga. Jų nuomone, mūsų centrinė taryba susidurtų su neįveikia- 
mai sudėtinga užduotimi !!; kai kurie jų dar priduria, kad socialistinei 
santvarkai garantuoti prireiktų iš esmės perkurti žmonių dvasią ar elgse- 
ną — vadinkite, kaip norite, - bet, kaip rodo istorijos patirtis ir sveikas 
protas, tai esą neįmanomas dalykas. Atidėdami tolesniam svarstymui šį 
argumentą, galime lengvai įveikti pirmąjį. 

Pirma, pažvelgęs į mūsų siūlomą teorinės problemos sprendimą, skai- 
tytojas negali nepastebėti, kad jis yra tikrai operacionalus, t.y. jis ne tik 
įrodo loginę galimybę, bet taip pat nurodo žingsnius, kaip ši galimybė 
gali būti praktiškai įgyvendinta. Tai galioja net ir tuo atveju, kai neišsisu- 
kinėdami nuo problemos reikalaujame, kad gamybos planas būrų kuria- 
mas 26 ovo, t.y. be jokios ankstesnės patirties dėl gamybos apimčių ir 
vertės, tik vadovaujantis turimomis žiniomis apie išteklius bei technolo- 
gijas ir bendromis žiniomis apie mūsų projektuojamos visuomenės narių 
savybes. Be to, reikia turėti galvoje, kad šiuolaikinėmis sąlygomis socia- 
listinei ekonomikai reikalinga didžiulė biurokratija ar bent jau socialinės 
sąlygos, palankios jai atsirasti ir veikti. Šis reikalavimas yra viena iš prie- 
žasčių, kodėl ekonominės socializmo problemos niekada neturi būti nag- 
rinėjamos atsietai nuo socialinės aplinkos ypatybių ar nuo istorinės padė- 
ties. Toks administracinis aparatas gali būti nusipelnęs ar nenusipelnęs 
tų pašaipių komentarų, kuriuos daugelis iš mūsų paprastai skiria biurok- 
ratijai, —- netrukus juos komentuosime — tačiau tuo tarpu mums nerūpi 
klausimas, kaip gerai ar blogai ji gali atlikti savo užduotį; čia svarbu tik 
tai, kad jeigu ji apskritai egzistuoja, tai nėra pagrindo manyti, jog ji ne- 
įvykdys tokios užduoties. 

Kiekvienoje normalioje padėtyje ji bus pajėgi sukaupti informaciją, ku- 
rios jai pakaks iš pradžių gana tiksliai nustatyti reikiamas visų pagrindinių 
ūkio šakų gamybos apimtis; toliau visas procesas pamažu bus koreguoja- 
mas „kompetentingų“ mėginimų ir klaidų keliu. Šiuo požiūriu dar nėra 
labai esminio skirtumo '* tarp socialistinės ir komercinės visuomenės, nei 


" Šios nuomonės laikosi dauguma nesocialistinių įsitikinimų autorių, pripažinusių logi- 
nius socializmo kredencialus. Profesoriai Robbinsas ir von Hayekas gali būti paminėti 
kaip autoritetingiausi šios pažiūros atstovai. 

“* Kai kurie autoriai, kaip atrodo, mano, jog raida, per kurią pasiekiama pusiausvyra, 
būtų ta pati, kaip tobulos konkurencijos sąlygomis. Tačiau taip nėra. Vien laipsniškas 

dėl problemų, su kuriomis susiduria teoretikas, mėgindamas parodyti kaip 
ekonominė sistema pasiekia vadinamąją „racionalią“ ar „optimalią“ būklę 
ta prasme, kad patenkina tam tikras maksimumo sąlygas, nei dėl proble- 
mų, su kuriomis kasdieninėje praktikoje turi susidurti gamybos vadovai. 
O jeigu pripažįstame ankstesniąją patirtį kaip išeities poziciją, kaip tai daro 
dauguma socialistų ir ypač Karlas Kautsky, užduotis, žinoma, labai supap- 
rastėja, ypač jeigu toji patirtis susijusi su stambiuoju verslu. 

Antra, vel pažvelgus į mūsų projektą išryškėja dar vienas dalykas: pro- 
blemos, su kuriomis susiduria socialistinė vadovybė, ne tik gali būti spren- 
džiamos taip pat, kaip praktiškai sprendžiamos analogiškos komercinės 
vadovybės problemos, jas spręsti gali būti lengviau. Tuo galime nesunkiai 
įsitikinti, pastebėdami, kad vienas svarbiausių verslo sunkumų — sunku- 
mas, kuris atima didžiąją dalį verslo vadovo energijos — yra netikrumas, 
kuris gaubia kiekvieną sprendimą. Labiausiai tą netikniumą lemia esamų ir 
potencialių konkurentų reakcija ir ekonominės padėties kaita. Nors visoks 
kitokio pobūdžio netikrumas neabejotinai išliks ir socialistinėje visuome- 
nėje, šios dvi netikrumo rūšys veikiausiai visiškai išnyks. Socializuotų pra- 
monės šakų ir įmonių vadovybe tiksliai žinotų, ką ruošiasi daryti jų partne- 
riai, ir niekas jiems nekliudytų suderinti veiksmų *?. Centrinė taryba galėtų 
ir tam tikru mastu netgi neišvengiamai veiktų kaip informacijos apdoroji- 
mo ir sprendimų koordinavimo centras — bent jau ne mažesniu mastu, 
kaip veiktų visa apimančio kartelio biuras. Tai sumažintų didžiulį vadybi- 
ninkų darbo krūvį, ir tokiai sistemai tvarkyti jau nebereikėtų tiek proto 
jėgų, kiek reikia vedant bent kiek didesnę verslovę per audringą kapitalisti- 
nio pasaulio vandenyną. Šito pakanka mūsų teiginiui įrodyti. 


taikymasis prie kainų pokyčių gali lengvai pražudyti parį tikslą. Štai kodėl tekste kalbu 
apie „kompetentingus“ mėginimus ir klaidas. 
5 Toks derinimas, jeigu jis vyksta kapitalistinėje ekonomikoje, pats savaime yra labai 
svarbus žingsnis socializmo linkme. Tiesą sakant, jis mažina perėjimo sunkumus ir 
pats yra pereinamojo etapo pradžios simptomas. Bekompromisinė kova prieš šią ten- 


denciją yra tolygi kovai prieš socializmą. 

XVII skyrius 
PROJEKTŲ PALYGINIMAS 


I. Įvadinės pastabos 


Skaitytojas, lydėjęs mus iki šios vietos, žinoma, tikisi, kad dabar imsimės 
socialistinį projektą vertinti ir lyginti su kapitalistiniu. Galbūt protin- 
giausia būtų jį šiuo požiūriu nuvilti. Juk tik tas, kuris visai neturi atsako- 
mybės jausmo, gali nesuvokti, kad lyginti sistemą, su kuria esame susigy- 
venę, su sistema, kuri tėra vaizdinys — nė vienas socialistas nepripažins, 
kad Rusijoje jis visiškai įgyvendintas — yra nepaprastai rizikinga. Vis dėl- 
to imsimės šios rizikos, visą laiką turėdami omenyje, kad šalia faktų ir 
argumentų srities, per kurią turėsime keliauti, yra dar individualių sim- 
patijų, įsitikinimų bei vertinimų sritis, į kurią negalime žengti. Sekmės 
galimybes padidinsime griežtai nusibrėždami tikslą ir atvirai pripažinda- 
mi sunkumus bei kliūtis. 

Pirmiausia nemėginsime lyginti komercinės ir socialistinės visuome- 
nės kultūrinio pasaulio. Tai, ką pavadinau socializmo kultūriniu neapib- 
rėžtumu, jau savaime užkerta kelią tai mėginti. Tačiau yra dar viena prie- 
žastis nuo tokio bandymo susilaikyti. Net jeigu socialistinė civilizacija 
turėtų visiškai apibrėžtą struktūrą, vis vien vargu ar būtų galima lyginti ir 
vertinti. Yra idealistų ir idėjinių maniakų, kurie čia nemato jokių proble- 
mų ir kaip vertinimo kriterijaus džiaugsmingai griebiasi kokio nors po- 
žymio, kuris jiems labiausiai patinka, — jie tikisi, kad jų socializmui tas 
požymis bus būdingas. Tačiau kai norime pasiekti daugiau ir pagal savo 
galimybes mėginame įsivaizduoti visus civilizacijos bruožus tiek jos sau- 
letekio, tiek saulėlydžio metu, iškart suvokiame, jog kiekviena civilizacija 
yra atskiras pasaulis, nelygintinas su kitais. 

Tačiau yra vienas dalykas, kuris siejasi su realių ir potencialių kultū- 
ros laimėjimų lyginimu ir kartu priklauso mūsų pobūdžio analizės kom- 
petencijai. Dažnai tvirtinama, kad socializmas, nukeldamas nuo indivi- 
do pečių ekonominių rūpesčių naštą, išlaisvins neregėtą kultūrinę ener- 
giją, kuri dabar švaistoma kovai dėl duonos kasdienės. Tam tikru mastu 
tai tiesa — kiekviena „planinė“ visuomenė gali arverti kultūrai didesnes 
galimybes, tačiau ji taip pat gali dėl kokių nors kitų priežasčių tas galimy- 

bes ir gniuždyti. Galima paprieštarauti, kad viešoji valdžia, kiek ją pažįs- 
tame, vargu ar sugebėtų ieškoti talentų ir juos ugdyti; taip pat nėra pa- 
grindo manyti, jog ji būtų greičiau įvertinusi Van Goghą negu tai padarė 
kapitalistinė visuomenė. Tačiau taip prieštarauti nėra korektiška. Juk vie- 
šosios valdžios kompetencija nebūtinai turi siekti taip toli. Būtina tik tai, 
kad Van Goghas gautų savo „pajamas“ kaip ir kiekvienas kitas ir kad jis 
nepersidirbtų; kiekvienu normaliu atveju pakaktų — nors pagalvojęs nesu 
visiškai tikras, kad to pakaktų Van Gogho atveju, — suteikti reikiamą 
erdvę kūrybinių galių raiškai. 

Rimtesnis būtų kitas prieštaravimas. Šiuose ir kituose dalykuose so- 
cializmo šalininkas paprastai neįvertina — dažnai net aistringai neigia — 
tą aplinkybę, kad tam tikri jo idealai dideliu mastu jau yra įgyvendina- 
mi. Kapitalizmas atveria kur kas daugiau galimybių talentui kopti sėk- 
mės laiptais nei dauguma galvoja. Yra dalis tiesos toje tipiško buržua 
formulėje, kuri taip erzina daugybę rimtų žmonių, — kad tais, kurie 
nesugeba kopti šiais laiptais, neverta rūpintis. Tie laiptai galbūt nepri- 
lygsta kai kurių iš mūsų vaizdiniams, tačiau negalima sakyti, kad jų 
nėra. Šiuolaikinis kapitalizmas ne tik teikia lėšų globoti ir ugdyti be- 
veik visų rūšių talentus ankstyvose jų raiškos stadijose — kai kuriais 
atvejais sunku rasti ne tiek lėšų talentams, kiek kandidatų siūlomoms 
lėšoms gauti, — bet dėl pačios savo struktūros kelia į viršų gabų individą 
ir dar labiau — gabią šeimą. Tad nors socialiniai nuostoliai yra galimi !, 
ypač pusiau patologinio genialumo atvejais, jie vargu ar gali būti labai 


dideli. 
II. Lyginamoji efektyvumo analize 


Tačiau neišeikime už ekonomikos mokslo ribų, nors, tikiuosi, skaityto- 
jui jau tapo aišku, kad jai neteikiu svarbiausios reikšmės. 

1. Kai taip susiaurini temą, jos ribos labiausiai akivaizdžios ir, vadina- 
si, galimos klaidos mažiausiai pavojingos pirmajame analizės žingsnyje, 


' Pavyzdžiui, ner jeigu analitiškai patikrinus paaiškėja, kad tai — nuostoliai, dažnai jie 
nepagrįstai išpučiami. Be to, kai kurie iš tų nuostolių nepriklauso nuo visuomenės 
santvarkos; ne visi nuostoliai, atsiradę kapitalistinėje santvarkoje yra nuostoliai, atsira- 


dę dėl jos. 

kai turime reikalą tik su projektais. Dar kartą atidėjus perėjimo proble- 
mas (jas aptarsime atskirai) ir sąlygiškai tarus, kad jos sekmingai išspręs- 
tos, pakanka vien žvilgsnio į mūsų pateiktąjį įrodymą, kad socializmas 
galimas ir jį įmanoma įgyvendinti, kad įsitikintume, jog yra tvirtas pa- 
grindas tikėti didesniu socializmo ekonominiu efektyvumu. 

Šį pranašumą pakanka įrodyti stambaus, arba „monopolistinio", ka- 
pitalizmo atžvilgiu, nes tada pranašumas „konkurencinio“ kapitalizmo 
atžvilgiu išplaukia a fortior:. Tai parodė VIII skyriuje atlikta analizė. Dau- 
gelis ekonomistų, remdamiesi tuo, kad visiškai nerealistinių prielaidų kon- 
tekstas leidžia konkurencinį kapitalizmą liaupsinti, įprato jį aukštinti 
kartu žemindami jo „monopolistinį“ paveldėtoją. Tad noriu pakartot, 
kad net jeigu ši panegirika būtų visiškai pagrįsta — O ji tokia nėra — ir net 
jeigu teoretiko tobuląją konkurenciją kada nors įgyvendintų transportas 
ar pramonė — o to taip pat niekada nera buvę, — ir pagaliau net jeigu visi 
kaltinimai stambiajam verslui būtų visiškai pagrįsti — o tai irgi toli gražu 
nėra tiesa, — vis vien reikėtų pripažinti, kad realiai stambaus masto gamy- 
bos vienetų laikotarpio kapitalistinio ūkio efektyvumas yra daug dides- 
nis negu ankstesnio smulkių ir vidutinių vienetų laikotarpio. Tai yra sta- 
tistiškai įrodyta. Tačiau jeigu prisiminsime, kaip šis faktas aiškinamas 
teoriškai, tai suprasime dar ir tai, jog gamybos vienetų stambėjimas bei 
su juo susijusi verslo strategijos kaita buvo ne tik neišvengiami šalutiniai 
didėjančio efektyvumo padariniai, bet taip pat esminės jo prielaidos. Ki- 
taip sakant, technologinės ir organizacinės galimybės, kuriomis daugmaž 
tobulos konkurencijos sąlygomis veikia tipiškos įmonės, niekada neleis- 
tų joms pasiekti tokių gerų rezultatų. Vadinasi, klausimas, kaip šiuolaiki- 
nis kapitalizmas veiktų tobulos konkurencijos sąlygomis, yra visai be- 
prasmiškas. Tad visiškai nesvarbu, kad socializmas yra „monopolistinio“, 
o ne konkurencinio kapitalizmo paveldėtojas, mums nėra beveik jokio 
reikalo nagrinėti šį atvejį. 

Ekonominį sistemos efektyvumą redukuosime į gamybinį efektyvu- 
mą, nors ir tokiu atveju jį nėra lengva apibrėžti. Lyginamos alternatyvos, 
be abejo *, turi priklausyti tam pačiam praeities, dabarties arba ateities 
2 Ši taisyklė turėrų būti akivaizdi, ir vis dėlto ji yra dažnai pažeidžiama. Pavyzdžiui, 
ekonominiai Sovietų Rusijos rodikliai dabar dažnai lyginami su caro valdomos Rusijos 

laiko tarpui. Tačiau to nepakanka. Juk pagrindinis klausimas yra ne tai, 
ką ex visu tam tikro momento socialistinė vadovybė galėtų daryti su to 
laiko kapitalistine valdymo ir gamybos organizavimo sistema — mus tai 
domina ne daugiau negu tai, ką socialistinė vadovybė galėtų daryti su 
esamu vartojimo gėrybių inventoriumi. Domina tai, kokia valdymo ir 
organizacijos sistema būtų, jeigu ji būtų buvusi kuriama esant ne kapita- 
lizmui, bet socializmui. Visa informacija apie faktinius ir potencialius 
gamybos išteklius, sukaupta per paskutinius dvidešimt metų, kad ir ko- 
kia ji būtų vertinga kitais požiūriais, mažai kuo gali padėti sprendžiant 
šią problemą. Galima tik kuo išsamiau aptarti socialistinės ir komercinės 
visuomenės ekonominių mechanizmų skirtumą ir po to mėginti įvertinti 
to skirtumo reikšmę. 

Tarsime, kad lyginamuoju momentu demografinės sąlygos - gyvento- 
jų skaičius, jų kokybinės charakteristikos, skoniai ir amžius — yra daugmaž 
vienodos abiem atvejais. Tada santykinai efektyvesne laikysime tą sistemą, 
kurios atžvilgiu galima pagrįstai tikėus, jog ž/galaikės perspektyvos požiūriu 
ji teiks didesnį vartojimo gėrybių srautą per tam tikrą laiko vienetą ?. 


laimėjimais prieš Pirmąjį pasaulinį karą. Tačiau ketvirtis amžiaus tokį lyginimą daro 

visiškai beprasmišką. Prasmingai lyginti tegalima uk ekstrapoliuotas tendencijas, re- 

miantis, pavyzdžiui, 1890-1914 merų duomenimis. 
> Kadangi socializmo ir kapitalizmo realių pajamų srautai tam tikru mastu bus sudaryri 
iš skirtingų prekių, o jiems bendros prekės išsidėstys šiek tiek skirtingomis proporcijo- 
mis — nors be papildomų hipotezių apie išlaidoms skirtų pajamų pokyčius neįmano- 
ma įvertinti to skirtingumo svarbos — taip lyginant iškils sudėtingų teorinių problemų. 
Jeigu kapitalistinėje visuomenėje gaminama daugiau vyno negu duonos, o socialisti- 
nėje — atvirkščiai, tai kuris srautas didesnis? Mėginimas atsakyti į tokį klausimą susidu- 
ria su tais pačiais, tik dar didesniais sunkumais, su kuriais susiduriama lyginant tos 
pačios socialinės sistemos dabartinių ir būsimų merų pajamų srautus, t.y. sudarant bet 
kokį bendrojo produkto indeksą. Mūsų tikslui pakanka apibrėžimo, tenkinančio re- 
orinę problemą: vienas iš srautų bus laikomas didesniu, jeigu ir tikrai jeigu jo bendroji 
piniginė vertė didesnė už kirą, neatsižvelgiant į tai, kuri piniginė sistema naudojama 
jiems abiems vertinti. Jeigu vienas srautas — didesnis, kai jie abu vertinami, tarkime, 
pagal kapitalistinę kainų sistemą, bet mažesnis pagal socialistinę, tada vadinsime juos 
lygiais, tarsi faktiškai jie būtų to paties dydžio pagal abi kainų sistemas, o tai papras- 
čiausiai reiškia, jog nemanome, kad tas skirtumas bus labai didelis. Šis apibrėžimas, 
žinoma, neišsprendžia statistikos problemos, nes neįmanoma tų srautų turėti vienu 


metu. 

2. Šį apibrėžimą tenka komentuoti. Kaip matysime, jis nerapatina 
ekonominio efektyvumo su ekonomine gerove ar su poreikių tenkinimo 
lygiu. Net jeigu bet kuri įsivaizduojama socialistinė ekonomika mūsų pras- 
me būtų tikrai mažiau efektyvi negu bet kuri įsivaizduojama komercine 
ekonomika, dauguma žmonių — faktiškai visi tie, kuriais tipiškas socialis- 
tas rūpinasi, — vis vien galėtų „jaustis geriau", būti „laimingesni“ ar „Ia- 
biau patenkinti" pirmojoje, o ne antrojoje visuomenėje. Pirmas ir pa- 
grindinis atsakymas yra tai, kad santykinis efektyvumas išsaugo nepri- 
klausomą reikšmę net ir tokiais atvejais bei kad visais kitais atvejais jis 
bus svarbi aplinkybė. Antra, aš nemanau, kad daug prarandame laikyda- 
miesi kriterijaus, kuris neatsižvelgia į šiuos aspektus. Tačiau tai — labai 
ginčytina, tą dalyką tenka kiek nuodugniau aptarti. 

Pirmiausia įsitikinę socialistai bus patenkinti jau vien del to, kad gy- 
vena socialistinėje visuomenėje *. Socializmo duona jiems gali būti ska- 
nesnė už kapitalistinę vien todėl, kad ji socialistinė, ir ji būtų jiems ska- 
nesnė net tada, jei joje surastų pelių. Jeigu, be to, kuri nors socialistinė 
sistema tenkintų tam tikrų žmonių grupių moralinius principus, kaip 
kad, pavyzdžiui, egalitarinis socializmas tenkintų daugelio socialistų mo- 
ralinius principus, jie tą faktą ir atitinkamą tų žmonių teisingumo jaus- 
mo tenkinimą neabejotinai įtrauktų į sistemos pranašumų sąrašą. Toks 
moralinis atsidavimas toli gražu nėra bereikšmis, jis padeda sistemai veikti; 
į jo svarbą net efektyvumui, kaip mes jį suprantame, dar atkreipsime 
dėmesį vėliau. Tačiau kiekvienu atveju verta pripažinti, kad visa frazeo- 
logija apie teisingumą ir panašius dalykus galiausiai remiasi tuo, kad mums 
patinka arba nepatinka tam tikra visuomenė. 

Tačiau atrodo, jog yra grynai ekonominis argumentas, pateisinantis 
egalitarinį arba tokį socializmą, kurio struktūra numato didesnę pajamų 
lygybę. Bent jau tie ekonomistai, kurie nejaučia sąžinės graužimo norų 
patenkinimą laikydami išmatuojamu dydžiu ar lygindami bei sudėdami 


Kodel tekste pabrėžiami žodžiai :/galaikės perspektyvos požiūriu, paaiškina šios knygos 
VII skyriuje pateikta analizė. 
* Kartais siūloma nekreipti dėmesio į pripažįstamus socialistinių planų trūkumus vien 
dėl privilegijos tapti socialistinės visuomenės nariais. Šis argumentas, atvirai reikšda- 
mas tikruosius socialistų jausmus, toli gražu nėra toks neprotingas, kaip gali pasirody- 
ti. Tiesą sakant, jis visus kitus argumentus verčia pertekliniais ir nereikalingais. 

skirtingų žmonių pasitenkinimo lygį, turi teisę sakyti, kad esamos varto- 
jimo gėrybių atsargos ar jų srautas teiks maksimalų pasitenkinimą, jeigu 
jis bus dalijamas po lygiai. Vadinasi, egalitarinė sistema, jeigu ji veiktų 
taip pat efektyviai kaip komercinė, teiktų aukštesnį gerovės lygmenį. Tai 
gali būti tiesa, net jei ta egalitarinė sistema būtų šiek tiek mažiau efektyvi. 
Dauguma šiuolaikinių teoretikų šį argumentą atmestų dėl to, kad pasi- 
tenkinimo negalima išmatuoti, arba del to, kad skirtingų žmonių pasi- 
tenkinimo negalima nei prasmingai lyginti, nei sudėti. Mums nebūtina 
žengti taip toli. Pakanka pastebėti, kad egalitarinį argumentą ypač silpni- 
na prieštaravimas, kurį iškelėme analizuodami monopolinę praktiką: pro- 
blema yra ne ta, kaip paskirstyti tam tikrą gėrybių kiekį. Komercinėje 
visuomenėje, kuri pripažįsta neribotą nelygybę, darbo pajamos gali būti 
didesnės negu egalitariniame socializme, kuris deklaruoja lygias pajamas. 
Kol nebūsime pakankamai įtikinti dėl to, kad socialistinė gamyba bus 
bent jau tokia pat efektyvi kokia lyginimo momentu yra, buvo ar gali 
būti komercinė, paskirstymo argumentas nebus įrodytas — faktiškai jis 
bus petikio principii — net jeigu nuspręstume juo vadovautis ?. Ir kai tik 
gamybos efektyvumo klausimas išsprendžiamas, paskirstymo argumen- 
tas daugeliu atvejų tampa pertekliniu; jeigu jis nėra grindžiamas vien mo- 
raliniais idealais, jis turi šiokią tokią reikšmę tik ribiniais atvejais. 

3. Yra dar viena priežastis, kodėl panašūs gamybos efektyvumo lygiai 
gali būti siejami su skirtingu gerovės lygiu. Dauguma socialistų tiki, kad 
net tada, kai nacionalinės pajamos būtų tokios pat, socialistinė visuome- 
nė būtų turtingesnė už kapitalistinę, nes pirmoji ekonomiškiau jas nau- 
dorų. Šią ekonomiją lemia tai, kad tam tikro tipo visuomenė gali dėl savo 
vidaus organizacijos būti abejinga ar priešiška tikslams, kuriems kitokio 
tipo visuomenė, taip pat dėl savo vidaus organizacijos, skiria geroką savo 
išteklių dalį. Pavyzdžiui, pacifistinis socializmas sumažintų ginkluotę, at- 
eistinis — išlaidas bažnyčiai ir, atitinkamai, abu galėtų turėti daugiau ligo- 
ninių. Tai yra savaime suprantami dalykai. Tačiau šie faktai susiję su 
vertybėmis, kurios negali būti be jokių sąlygų skiriamos tik socializmui, 
* Argumentas, kurį čia atmerame, gali būti formuluojamas ir taip: esant kitoms lygioms 

sąlygoms, socialistinis maksimumas yra didesnis už konkurencinį maksimumą. T'a- 

čiau kadangi abu maksimumai savo prigimtimi yra grynai formalūs, nėra prasmės juos 


lyginti, tai jau turėjo išaiškėti iš ankstesnių samprotavimų. 

nors jos gali būti būdingos atskiriems socialistams, šie dalykai mūsų čia 
nedomins. 

Beveik kiekviena socialistinė visuomenė, išskyrus platoniškąją atmai- 
ną, tikrai įgyvendintų kitokio pobūdžio ekonomiją, būtent pašalintų ne- 
dirbančių, „dykinėjančių turtuolių“ klasę. Kadangi socialisto požiūriu 
visiškai dera nekreipti dėmesio į šiai grupei priklausančių individų pasi- 
tenkinimo lygį ir galima teikti kultūrinėms jos funkcijoms nulinę vertę 
(nors civilizuoti socialistai mėgina švelninti tą požiūrį, pridurdami „šian- 
dienos pasaulyje“), socialistinis režimas čia akivaizdžiai gali turėti grynos 
naudos. Kiek prarandame naudodami efektyvumo kriterijų, kuris į tai 
neatsižvelgia? 

Žinoma, šių laikų pajamų ir paveldėjimo mokesčiai sparčiai mažina 
šią problemą, o kur dar fiskaliniai metodai naudojami dabartiniam karui 
finansuoti. Tačiau patys šie mokesčiai yra antikapitalistinės nuostatos 
išraiška, ir jie galbūt yra tipiškai kapitalistinių pajamų naikinimo pra- 
džia. Tad turime nagrinėti tokią kapitalistinę visuomenę, kurios ekono- 
minės šaknys dar nėra taip pakertamos. Atrodo, kad galima visiškai pa- 
grįstai imti 1929 merų Jungtinių Valstijų duomenis ". 

Susitarkime turtingais žmonėmis laikyti tuos, kurie gauna didesnes 
negu 50 000 dolerių pajamas. 1929 metais jie apytikriai gavo 13 milijar- 
dų iš bendrųjų nacionalinių maždaug 93 milijardų dolerių pajamų 7. Iš 
šių 13 milijardų turime atimti mokesčius, santaupas bei dovanas, skirtas 
viešiems reikalams, nes panaikinęs šiuos dalykus socialistinis režimas ne- 
gautų jokios ekonomijos; „sutaupyti“ tikrąja šio žodžio reikšme galima 
tik turtingųjų asmeninio vartojimo išlaidas *. Šias sunku tiksliai įvertinti. 


5 Šiam testui Jungtinės Valstijos yra tinkamiausia šalis. Daugelyje Europos šalių proble- 
mą komplikuotų (bent jau XIX amžiuje ar ner iki 1914 metų) tai, kad ten buvo dide- 
lių pajamų, susiklosčiusių ikikapiralistiniais laikais ir padidėjusių dėl kapitalizmo rai- 
dos. 

Žr. H. G. Moulton, M. Levin, and C. A. Warburton, Americas Capacity to Consume 
(1934), p. 206. Žinoma, visi šie skaičiai labai apytiksliai. Čia įskaičiuojamos profesi- 
nės ir investicinės pajamos, taip pat pajamos iš nuosavybės pardavimo bei sąlyginai 
skaičiuojamos pajamos iš nuosavų namų. 

Kaip matysime, tai, kad socialistinė valdžia, pagal mūsų prielaidą, šias santaupas ir 


dovanas naudotų kitokiems tikslams, neturi reikšmės mūsų argumentui. 

Visa, ko galime tikėtis, tai susidaryti vaizdą apie šiuos dydžius. Kadangi 
dauguma ekonomistų, drįsusių vertinti, kalba apie vieną trečiąją 13 mili- 
jardų dalį, galime tvirtinu, kad tos išlaidos sudaro ne daugiau kaip 41/3 
milijardo arba 4,690 bendrųjų nacionalinių pajamų. Šie 4,690 apima vi- 
sas vartojimo išlaidas nuo verslo ir profesinių pajamų, tad dykinėjantys 
turtuoliai negali absorbuoti daugiau nei 1—296 nacionalinių pajamų. Be 
to, kol dar tebeveikia šeimos motyvai, net ir tai negali būti laikoma veiks- 
niu, neturinčiu reikšmės ekonomikos efektyvumui. Kai kurie skaitytojai, 
neabejotinai, pamanys, kad 50 000 dolerių riba yra nepagrįstai aukšta. 
Suprantama, galima pasiekti didesnės ekonomijos, jei būtų panaikintos 
arba sumažintos iki pragyvenimo lygio minimumo pajamos visų tų žmo- 
nių, kurie ekonominiu požiūriu dykinėja, nors jie būtų ne turtingi, o 
vargšai ?. Gali pasirodyti, kad galima dar daugiau sutaupyti paskirsčius 
visas didesnes pajamas taip, kad jos labiau atitiktų darbo rezultatus. Ta- 
čiau argumentai, pateikti sekančiame skyriuje, rodo, kad šio pobūdžio 
lūkesčiai veikiausiai nepagrįsti. 

Nenoriu kategoriškai to teigti. Jeigu skaitytojas teikia daugiau reikš- 
mės šiai ekonomijai negu, mano manymu, verta, tai padaryta išvada ga- 
lios tik 2 forttors. 


III. Bandymas pagrįsti socialistinio projekto pranašumą 


Taigi mūsų naudojamas lyginamojo pranašumo kriterijus apima dau- 
giau dalykų negu atrodo iš pirmo žvilgsnio. Tačiau ar šis kriterijus leidžia 
teigti, kaip rašiau anksčiau, kad socialistinis projektas — pranašesnis? 


Skaitytojas, kuris įdėmiai sekė VIII skyriaus analizę, gali tuo suabejo- 


* Tenka pastebėti, kad pajamos, kurias sudaro vien tik sangrąžos iš investicijų, toli gražu 
neįrodo, kad jų gavėjas yra dykinėtojas — investiciniuose projektuose gali būti įgyven- 
dintas jo darbas. Mokyklinis pavyzdys čia pasitarnaus geriau negu ilgi argumentai: 
tarkime, kad žmogus pats įdirba žemės plorą; pajamos, kurias jis gaus, bus „pajamos iš 
žmogaus sukurtos gamybos priemonės" arba, kaip sako ekonomistai, bus kvazirenta. 
Jeigu įdirbis yra išliekantis ir pastovus, tai tokios pajamos nesiskiria nuo tikros žemės 
rentos ir, vadinasi, atrodo kaip tikri neužtarnautos, nors iš tiesų jos tėra darbo užmo- 
kesčio atmaina, atlygis už asmens gamybines pastangas. Apibendrindami galime saky- 
ti, kad darbu galima gauti ir kitokių pajamų, nebūtinai tik darbo užmokestį. 

ti. Kaip matėme, dauguma argumentų už socialistinį ir prieš kapitalistinį 
režimą žlunga, kai kaip reikiant atsižvelgiama į sąlygas, kurias verslui su- 
kuria sparti pažanga. Kai kurie iš tų argumentų, kai juos atidžiau išnagri- 
nėji, veikiau leidžia teigti priešingai. Daugelis reiškinių, kurie atrodo pa- 
tologiniai, atsiskleidžia kaip fiziologiniai — jie yra svarbūs per kūrybinio 
naikinimo procesą. Daugelis reiškinių, kurie atrodo kaip išteklių švaisty- 
mas, teikia kompensaciją, o ši kartais visiškai, kartais iš dalies paneigia 
tokį įspūdį. Socialiai iracionaliai pasiskirstę ištekliai toli gražu nėra nei 
toks dažnas, nei toks svarbus reiškinys, kaip jį vaizduoja. Be to, kai ku- 
riais atvejais tikimybe, kad jis bus ir socialistinėje ekonomikoje, nėra ma- 
žesnė. Pertekliniai pajėgumai, kurių iš dalies taip pat neišvengrų socialis- 
tinė ekonomika, dažnai gali būti paaiškinami taip, kad kritika praranda 
reikšmę. Ir net nepagydomos ydos galiausiai tėra šalutiniai padariniai 
laimėjimų, o šie — tokie didingi, kad atperka daugybę nuodėmių. 

Atsakymas į mūsų klausimą išplaukia iš paskutinės ankstesnio sky- 
riaus pastraipos. Ar jis pagrįstas galima abejoti tik tol, kol kapitalizmo 
evoliucija skleidžiasi visa savo galia. Jis virsta nepaneigiamu, kai tik jos 
ekonominis mechanizmas pradeda pastovzai strigti del vidinių ar išorinių 
to mechanizmo gedimo priežasčių. 

Yra atvejų, kai kapitalistinė pramonė patenka į tokias sąlygas, kad jos 
kainų ir gamybos apimčių teoriškai neįmanoma apibrėžti. Tokia padėtis 
gali susidaryti, nors nebūtinai visada, kai yra oligopolija. Socialistinėje 
ekonomikoje viskas — išskyrus praktiškai nereikšmingus atvejus — yra vie- 
nareikšmiai apibrėžta. Tačiau net ten, kur egzistuoja teoriškai apibrėžia- 
ma būklė, kapitalistinė ekonomika daug sunkiau ir brangiau ją pasiekia 
negu socialistinė. Pirmuoju atveju reikia nesuskaičiuojamų žingsnių ten 
ir atgal, sprendimus tenka priimti netikrumo atmosteroje, kuri menkina 
veiksmų efektyvumą; socialistinė ekonomika neturės nei tokios strategi- 
jos, nei tokio netikrumo. Tai pasakytina ne tik apie „monopolistinį' ka- 
pitalizmą, bet dar labiau — nors jau del kitokių priežasčių — apie konku- 
rencinę kapitalizmo atmainą, - primenu, tai rodo javų ciklo '? pavyzdys, 
— bei tai, kaip elgiasi daugmaž konkurencingos pramonės šakos per ben- 
drą ar šakinę depresiją. 


10 Žr. VIII skyrių. 

Visa tai turi didesnę reikšmę negu atrodo iš pirmo žvilgsnio. Šie api- 
brėžti gamybos problemų sprendimai yra racionalūs arba optimalūs esa- 
momis sąlygomis, ir visa, kas sutrumpina, palengvina arba apsaugo kelią 
į tokius sprendimus, visada taupo Žmonių energiją ir materialius ištek- 
lius, mažina kiekvieno įgyvendinto projekto kaštus. Jeigu šie sutaupyti 
ištekliai nėra iššvaistomi, efektyvumas, kaip mes jį suprantame, neišven- 
giamai didėja. 

Šiuo požiūriu pasitvirtina kai kurie sunkiausi priekaištai kapitalisti- 
nei sistemai, kuriuos jau minėjome. Pavyzdžiui, dėl perteklinių pajėgu- 
mų. Neuesa, kad tokio reiškinio visiškai neliktų socializmo sąlygomis; 
centrinė taryba elgtųsi neracionaliai, jei reikalautų, kad naujas geležinke- 
lis, nutiestas per dar neįsisavintą regioną, veiktų visu pajėgumu. Taip pat 
netiesa, kad pertekliniai pajėgumai visada nuostolingi. Tačiau yra tokio 
pajėgumų pertekliaus rūšių, kurių socialistinė administracija galėtų iš- 
vengti. Pirmiausia tai pasakytina apie rezervinius pajėgumus, skiriamus 
ekonominiams karams. Kad ir kokia būtų šio konkretaus atvejo reikšmė 
— aš nemanau, kad ji labai didelė, - jis iškelia aikštėn dalyką, apie kurį jau 
esu kalbėjęs: kapitalistinė sistema per savo evoliuciją sukelia reiškinių, 
kurie šios sistemos požiūriu yra arba gali būti visiškai racionalūs ir net 
būtini, taigi, kurie kapitalistinės santvarkos požiūriu nėra jokie trūku- 
mai; nėra jie ir „monopolistinės“ sistemos trūkumai, kai šią lyginame su 
konkurencine, ypač jeigu rezultatai, kuriuos sukuria pirmoji, yra šiai ne- 
pasiekiami; tačiau net ir tokiu atveju jie vis dėlto gali būti laikomi trūku- 
mais, jei vertini juos iš socialistinio projekto perspektyvos. 

Tai ypač pasakytina apie daugumą tų išteklių, kurie apibrėžia ekono- 
minio ciklo mechanizmą. Kapitalistiniam verslui netrūksta reguliacijos 
mechanizmų, ir kai kuriuos iš jų galėtų naudoti socialistinė gamybos mi- 
nisterija. Planuojama pažanga ir ypač sistemingai bei koordinuotai ir ra- 
cionaliu laiku visose ekonomikos šakose diegiamos naujovės nepalygina- 
mai efektyviau užkirstų kelią staigiems pakilimams ir nuosmukiams ne- 
gu tai gali padaryti automatiškai svyruojanti palūkanų norma ar mani- 
puliuojama kredito pasiūla. Tiesą sakant, tai pašalintų ekonomikos ciklo 
kaitos priežastis, tuo tarpu kapitalistinės santvarkos sąlygomis juos gali- 
ma tik sušvelninti. Pasenusių dalykų šalinimas, kuris kapitalizmo, ypač 
konkurencinės jo atmainos, sąlygomis sukelia trumpalaikį paralyžių bei 


217 


III dalis AR GALI SOCIALIZMAS VEIKTI? 


padaro nuostolių, kurie tik iš dalies yra pateisinami, socializmo sąlygo- 
mis taptų paprastesnis ir priartetų prie kasdieniškos „apsivalymo nuo se- 
nienų" idėjos: visa apimantis planas iš anksto numatytų, kur perkelti pa- 
senusių įmonių ar įrenginių dar naudotinus komponentus. Štai konkre- 
tus pavyzdys — kapitalizmo sąlygomis krize, kilusi tekstilės pramonėje, 
gali sustabdyti gyvenamųjų namų statybą; socializmo sąlygomis, žinoma, 
taip pat gali prireikti staigiai sumažinti tekstilės gamybą, nors tokia tiki- 
mybe nėra didelė; tačiau tai būtų motyvas veikiau plėsti, o ne stabdyti 
gyvenamųjų namų statybą. 

Kad ir kokie būtų ekonominiai tikslai tų, kurie turi galią įgyvendinti 
savo siekius, socialistinė administracija galėtų juos įgyvendinti lengviau 
bei pigiau ir be visų tų kaštų, kurie neišvengiamai atsiranda, kai kapiralis- 
tinėje santvarkoje mėgini planuoti pažangą. Pavyzdžiui, socialistinė ad- 
ministracija galėtų vykdyti kursą, kuris atitinka ilgalaikę gamybos kryptį, 
ir taip sustiprintų tendenciją, kuri, kaip matėme, nėra svetima stambaus 
verslo strategijai. Visą mūsų argumentą galima glaustai išreikšti teiginiu, 
kad socializmas reiškia pažangą paties stambaus verslo nužymėtrame kely- 
je, arba, dar kitaip sakant, kad socialistinė administracija, ko gero, gali 
pasirodyti pranašesnė už stambaus verslo kapitalizmą taip par, kaip stam- 
baus verslo kapitalizmas pasirodė pranašesnis už tą konkurencinio kapi- 
talizmo atmainą, kurios prototipas prieš šimtmetį buvo Britanijos pra- 
monė. Visiškai gali būti, kad ateities kartos žvelgs į socialistinio plano 
nepilnavertiškumo įrodymus panašiai kaip mes dabar žvelgiame į Ada- 
mo Smitho argumentus prieš akcines bendroves - šie juk taip pat nebuvo 
visiškai nepagrįsti. 

Žinoma, visa, ką iki šiol parašėme, susiję tik su projektų logika, taigi, 
tik su „objektyviomis“ galimybėmis, kurių socializmas galbūt nei nepajėgs 
įgyvendinti. Tačiau projekto logikos požiūriu neįmanoma paneigti, kad 
socialistinis planas yra racionalesnis. Toks teiginys man atrodo visiškai pa- 
grįstas. Racionalumas čia nėra priešpastatomas iracionalumui. Ūkininkas, 
kurio reakcija į kiaulių ir pašarų kainas sukelia „kiaulišką“ ciklą, pagal savo 
vietos ir laiko aplinkybes elgiasi visiškai racionaliai. Lygiai taip pat raciona- 
liai elgiasi koncerno vadovybė, manevruodama oligopolinėje situacijoje, 
arba įmonė, plečianti veiklą per ekonomikos pakilimą bei mažinanti per 
jos nuosmukį. Skirtumą lemia racionalumo pobūdis ir mastas. 

Žinoma, tai toli gražu ne vienintelis argumentas, kuriuo galima pa- 
remti socialistinį planą. Tačiau jeigu nagrinėjame grynąją socialistinės 
ekonomikos logiką, tai dauguma kitų argumentų, jei negalima įrodyti, 
kad jie klaidingi, faktiškai yra būtent šio argumento vediniai. 

Pavyzdžiui, nedarbas — viena svarbiausių problemų. II dalyje parodė- 
me, kad, pačių bedarbių interesų požiūriu, pakankamai pažengusioje ka- 
pitalistinėje visuomenėje, kai jau atsiranda sėkmingos socializacijos gali- 
mybė, tie interesai ginami visai neblogai. Tuo tarpu nagrinėjant visuo- 
menės patiriamus nuostolius, šis argumentas rodo, kad socialistinė vi- 
suomenė nedarbą galės sumažinti pirmiausia šalindama depresijas, o ir 
ten, kur jis atsiras (ypač dėl diegiamų technologijos naujovių), gamybos 
ministerija bus pajegi — nesvarbu, ką ji konkrečiai darys, — perkelti žmo- 
nes į kitas iš anksto numatytas veiklos sritis, žinoma, jei tik apskritai bus 
išnaudojama planavimo galimybė. 

Dar vienu, nors ir ne tokiu svarbiu, požiūriu socialistinis planas ra- 
cionalesnis del to, kad kapitalistinėje santvarkoje naujoves paprastai die- 
gia pavieniai asmenys; jas diegiant tenka prarasti daug laiko ir įveikti 
priešinimąsi. Del didelių pažangos tempų paprastai išlieka daug įmonių, 
kurios naudoja seną technologiją ar apskritai veikia santykinai neefekty- 
viai. Socialistinėje santvarkoje kiekvieną naujovę teoriškai galima įdiegti 
dekretu, o neefektyvią gamybą nedelsiant nutraukti. Mano nuomone, tai 
mažesnis pranašumas, nes kapitalizmas paprastai taip pat gana sekmingai 
naikina neefektyvią gamybą. Žinoma, visai kitas klausimas, kaip šiuo kon- 
krečiu didesniu ar mažesniu pranašumu pasinaudos biurokratija; galima 
pasikliauti nebent tuo, kad padori biurokratija pakels savo narius iki savo 
lygio, tačiau tai dar nieko nesako apie tą lygį. Galimas pranašumas prak- 
tiškai gali virsti savo priešybe — šios galimybės negalima užmiršti. 

Kitas pavyzdys — mažų ir vidutinių įmonių vadovai arba savininkai- 
vadovai paprastai yra inžinieriai, prekybininkai ir organizatoriai, ir net 
būdami gabūs, jie visose srityse retai gali vienodai gerai veikti. Dažnai 
pastebima, kad net sėkmingai veikiančios verslovės vienokiu ar kitokiu 
požiūriu tvarkomos tik vidutiniškai — tai rodo efektyvumo ekspertų ata- 
skaitos — tad jų vadovai iš dalies užima ne savo vietą. Socialistinė ekono- 
mika galėtų — tai jau daro šiuolaikinis stambiausias verslas — panaudoti 
juos efektyviau, tai yra nukreipti į tas sritis, kur jie daugiausia nusimano. 

Tačiau yra akivaizdžių priežasčių, į kurias čia neverta gilintis, rodančių, 
kad vargu ar taip atsitiks. 

Yra dar vienas itin reikšmingas pranašumas, kurio neatspindi mūsų 
nupieštas projektas. Ryškiausias komercinės visuomenės bruožas yra riba 
tarp privačios ir viešosios sferos, arba, jei patinka, tas faktas, kad komer- 
cinėje visuomenėje privati sfera apima nepalyginamai daugiau dalykų negu 
feodalinėje arba socialistinėje. Privati sfera skiriasi nuo viešosios ne tik 
kaip sąvoka, bet ir realiai. Didele dalimi jas užima skirtingi žmonės (vie- 
tos savivaldos istorija yra akivaizdžiausia išimtis), jos vadovaujasi skirtin- 
gais ir dažnai nesuderinamais principais, laikosi skirtingų ir dažnai nesu- 
derinamų elgesio taisyklių. 

Tokia tvarka gimdo beveik nuolatinę trintų, kurios paradoksalumas 
turėtų mus stebinti, jeigu nebūtume prie jos taip pripratę. Faktiškai ši 
trintis reiškiasi jau daug anksčiau, dar iki antagonizmo, kuris kilo dėl 
reidų į buržuazijos valdas — tuos reidus vis sėkmingiau rengia viešasis 
sektorius. Šis antagonizmas neišvengiamai virsta kova. Dauguma valsty- 
bės ekonominių veiksmų tada atsiskleidžia tuo aspektu, kurį gerai apibū- 
dina senųjų buržuazinių ekonomistų frazė — valstybės kišimasis. Tokie 
veiksmai yra iš tiesų kišimasis kiekviena šio žodžio prasme, ypač ta, kad 
jie trikdo ir paralyžiuoja privačią gamybą. Negalima sakyti, kad jie daž- 
nai pasiteisina, net tada, kai siekiama padidinti gamybos efektyvumą. 
Tačiau tiek, kiek jie pasiteisina, centrinės tarybos veiksmai turėtų dau- 
giau sekmės šansų; tuo tarpu kaštų ir nuostolių, kuriuos neša pati ta ko- 
va, socializmo sąlygomis būtų visiškai išvengta. Šie kaštai yra ženklūs, 
ypač jeigu atsižvelgsime į visus tuos rūpesčius, kuriuos kelia nesibaigian- 
čios inspekcijos bei teisminis persekiojimas, ir jeigu suvoksime slopinan- 
tį jų poveikį energijai, kuri verslą stumia į priekį. 

Vieną šių kaštų dalį verta minėti atskirai. Turiu omenyje tą reiškinį, 
kai žmonių sugebėjimai naudojami vien gynybai. Didžiausia teisininkų 
darbo dalis skiriama verslo kovai su valstybe ir jos institucijomis. Nesvar- 
bu kaip ją vadinsime — piktybiniu priešinimusi visuomenės gerovei ar 
visuomenės gerovės gynimu nuo piktybinio kišimosi. Socialistinė visuo- 
menė neturėtų nei tokio teisinės veiklos poreikio, nei galimybės. Gauta 
ekonomija negali būti matuojama vien minėtų teisininkų honorarais. Tai 
nėra reikšminga suma. Kur kas reikšmingesni socialiniai nuostoliai, ku- 

rie atsiranda dėl tokios neproduktyvios daugybės geriausių protų veiklos. 
Žinant, koks retas dalykas yra geras protas, šių įsiliejimas į kiras veiklos 
sritis gali turėti išties didelę reikšmę. 

Trintis arba antagonizmas tarp privačios ir viešosios sferos labiausiai 
sustiprėjo po to, kai sumažėjus valdovų pajamoms iš feodų, valstybė pra- 
dėjo gyventi iš lėšų, privačios sferos kuriamų privatiems asmenims, — 
lėšų, kurios turi būti atitraukiamos politine jėga !!. Viena vertus, mokes- 
čiai iš esmės yra komercinės visuomenės atributas, arba, jeigu priimame 
pirmajame skyriuje pateiktą valstybės sampratą, — pačios valstybės atri- 
butas; kita vertus, jie beveik neišvengiamai '* daro žalą gamybai. Maž- 
daug iki 1914 metų - jei ribosimės tik naujausiais laikais — toji žala apsi- 
ribojo gana siaura sritimi. Veliau mokesčiai pamažu virto didžiausiu ver- 
slo ir šeimos išlaidų straipsniu ir svarbiausiu nepatenkinamo ekonomi- 
kos funkcionavimo veiksniu. Dar daugiau, siekiant išplėšti kuo didesnį 
kąsnį iš besipriešinančio organizmo buvo sukurtas milžiniškas administ- 
racinis aparatas, kuris užsiima tik tuo, kad grumiasi su buržuazija dėl 
kiekvieno jos pajamų dolerio. Tas organizmas savo ruožtu išsiugdė gyny- 
binių organų ir didžiulę pastangų dalį skiria savigynai. 

Čia akivaizdžiausiai atsiskleidžia išteklių švaistymo mastai, kuriuos 
kelia visuomenės sudėtinių principų konfliktas. Šiuolaikinis kapitaliz- 
mas, užsidirbdamas duoną kasdienę, remiasi pelno principu, tačiau ne- 
leidžia tam principui įsiviešpatauti. Tokio konflikto ir, žinoma, tokių 
švaistymo mastų neturėtų socialistinė visuomenė. Kadangi ji valdytų vi- 
sus pajamų šaltinius, mokesčiai galėtų išnykti kartu su valstybe arba, jei- 
gu mano valstybės samprata nesusilauktų pripažinimo, — kartu su buržu- 
azine valstybe. Juk sveikas protas sako, kad būtų absurdiška, jei centrinė 
taryba pirmiausia išdalytų pajamas, o po to lakstytų paskui gavėjus mė- 
gindama dalį jų susigrąžinti. Radikalai, kritikuojantys buržuaziją, neįžvel- 
gia mokesčiuose nieko bloga, išskyrus tai, kad jie per maži. Jeigu mąstytų 
blaiviau, jie jau būtų suvokę, kad čia esama vieno svariausių argumentų, 
rodančių socialistinio plano naudą. 

"| Teorija, aiškinanti mokesčius pagal analogiją su klubo įnašais ar su mokėjimu, pavyz- 
džiui, už gydytojo paslaugas, tik rodo, kad šiai visuomenės mokslų sričiai dar svetimi 
mokslinio mąstymo įpročiai. 


'* Būna išimčių, tačiau praktiniu požiūriu jos neturi reikšmės. 

VIII skyrius 
ŽMOGIŠKASIS VEIKSNYS 


Įspėjimas 


Galimas dalykas, kad daugelis socializmo oponentų pripažins mūsų išva- 
das, tačiau pripažins jas tik su tokia išlyga: „Taip, žinoma, jeigu socialis- 
tinei valstybei vadovaus pusdieviai ir arkangelai, tada galbūt viskas taip ir 
bus. Tačiau akivaizdu, kad tokios būtybės jai nevadovaus, o žinant žmo- 
gaus prigimtį kapitalistinė alternatyva su jos paskatų sistema, atsakomy- 
bės ir atlygio pasiskirstymo mechanizmu, net nebūdama geriausia iš visų 
galimų santvarkų, praktiškai vis delto yra geriausia“. 

Šis atsakymas turi dalį tiesos. Viena vertus, turime saugotis ne tik tų 
pavojų, kurie slypi kiekviename mėginime lyginti realybę su s24ja, bet ir 
tų klaidų bei klystkelių, kurie gresia kiekvienam bandymui lyginti realy- 
bę su idealu !. Kita vertus, nors jau pakankamai daug aiškinau, kodėl 
socializmo negalima ginti vien abstrakčiais argumentais, o tik remiantis 
konkrečiomis sąlygomis ir istorinių laikotarpių ypatybėmis, dabar šis san- 
tykis tampa daug svarbesnis, negu tada, kai nagrinėjome tik projektus. 


' Idėja, schema, modelis ar projektas taip par įkūnija idealą, račiau tik logine prasme; 


toks idealas reiškia tik tai, jog neatsižvelgiama į neesminius dalykus — pateikiamas, taip 
sakant, tik grynas projektas. Žinoma, galima ginčytis dėl to, kas turi būti laikoma 
esme ir kas, atitinkamai, nukrypimu nuo esmės. Nors tai turėtų būti analizės proble- 
ma, meilė ir neapykanta vis vien gali į čia prasmukti: socialistai paprastai stengiasi 
įtraukti į kapitalizmo projektą kuo daugiau neigiamų bruožų; atsisocialistai tą pat daro 
su socializmo projektu; kiekviena pusė mėgina „nuplauti“ savąjį projektą įrraukdamos 
kuo daugiau jo „trūkumų“ į neesminių dalykų, arba į nukrypimų, sąrašą. Net jeigu 
konkrečiu arveju sutariama laikyti kai kuriuos reiškinius nukrypimu, vis vien galima 
nesutarti del to, kokiu laipsniu jų sistemos toleruoja tokius nukrypimus. Pavyzdžiui, 
buržuaziniai ekonomistai paprastai laiko „politinio kišimosi" padariniu tuos kapita- 
lizmo bruožus, kurie jiems nepatinka, tuo tarpu socialistai tą politinį kišimąsi laiko 
neišvengiamu kapitalizmo raidos rezultatu, kurį lemia pati kapitalistinė sistema. Nors 
aš pripažįstu visus šiuos sunkumus, nemanau, kad jie turi reikšmės analizei, kurią, 
kaip gali pastebėti profesionalus skaitytojas, konstruoju taip, kad būrų galima jų iš- 


vengti. 

I. Bet kokia argumentacija — istoriškai santykina 


Šią mintį vaizdingesnę padarys analogija. Feodalinėje visuomenėje dau- 
gelis tų dalykų, kuriuos mes visi, įskaitant arkakliausius privačios nuosa- 
vybės gynėjus, laikome išimtine valstybės valdžios prerogatyva, buvo tvar- 
komi taip tarsi šios valstybės funkcijos būtų privačios nuosavybės objek- 
tas ir privačių pajamų šaltinis. Kiekvienas vasalinių santykių hierarchijos 
riteris ar feodalas savo feodą laikė del pajamų, o ne todel, kad jam buvo 
atlyginama už feodo valdymą. Tai, ką šiandieną vadiname tokio valdy- 
mo viešosiomis paslaugomis, buvo tik atlygis už paslaugas, teikiamas aukš- 
tesnės hierarchinės pakopos asmeniui, arba senjorui. Net ir tai ne visai 
tiksliai atspindi reikalo esmę: jis turėjo savo feodą todėl, kad būdamas 
riteris ar senjoras turėjo į jį teisę, nepaisant to, ką jis ten daro ar ko neda- 
ro. Žmonės, neturintys istorinės nuovokos, tokią padėtį yra linkę laikyti 
grynu „piktnaudžiavimu“. Tai visiškai nepagrįsta. Savo epochos sąlygo- 
mis — kaip ir visos kitos institucinės sistemos, feodalizmas gyveno ilgiau 
už „savąją“ epochą, — ši tvarka buvo vienintelė galima ir jos naudojamas 
metodas buvo vienintelis galimas būdas toms viešosioms paslaugoms teikti. 
Jeigu Karlas Marxas būtų atsiradęs, tarkime, XIV amžiuje ir būtų buvęs 
tiek kvailas, kad reikalautų kitokių viešųjų paslaugų teikimo metodų, 
jam būtų lengvai išaiškinta, kad toji sistema yra puikus instrumentas at- 
likti funkcijas, kurios be jos apskritai negalėtų būti atliekamos, ir, kon- 
krečiai, kad „žinant žmogaus prigimtį“ pajamų motyvas yra būtina vie- 
šųjų tarnybų funkcionavimo sąlyga; pašalinti šį motyvą būtų tolygu su- 
kelti chaosą, tad visai pagrįstai į tokį ketinimą būtų buvę žiūrima kaip į 
neįgyvendinamą utopiją. 

Panašiai, tuomet, kai Anglijos tekstilės fabrikas buvo vienas didžiau- 
sių kapitalistinės ekonomikos laimėjimų — maždaug iki 1850 metų — 
socializmas būtų buvęs visiškai neįgyvendinama svajonė, ir nei vienas 
susipratęs socialistas nei dabar, nei tada nebūtų manęs kitaip. Šeiminin- 
ko ranka, kuri nupeni gyvulius, kuri paverčia smėlį auksu, žąsis, kuri 
deda aukso kiaušinius, — šie ir panašūs namudinės išminties deimančiu- 
kai paprastiems žmonėms buvo nepaneigiamos tiesos. Siūlau socializmo 
bičiuliams geresnį polemikos būdą — neverta iš oponento šaipytis, tikin- 
tis, kad jis, toks pat ambicingas ir jautrus intelektualas kaip ir jie, liausis 

priešgyniavęs, kai tik pajus, jog gali tapti pajuokos objektu; verčiau pri- 
pažinkime, kad naivuoliai savo istorinėje aplinkoje buvo savaip teisūs ir 
po to kritiką nukreipkime į kitą istorinę aplinką. Tada bent jau prasmin- 
ga kelti klausimą, kiek šie prietarai pagrįsti šiandien — net ir tada dar liktų 
daug erdvės mūsų nesutarimams. 

Kadangi turime įsivaizduoti konkrečią kapitalizmo sistemą, — kad re- 
alų kapitalizmą būtų prasminga lyginti su žadama socializmo sėkme — 
imkime dabartinį kapitalizmą, t.y. va7ž0m0 stambaus verslo kapitalizmą. 
Pastebėkime pirmiausia tai, kad nors taip apibrėžiama epocha ir sistema, 
bet dar neapibrėžiama jokia konkreti data net dešimtmečių tikslumu, nes 
norint atsakyti į klausimą, kaip toli pažengė varžomo kapitalizmo siste- 
ma ir ar nusistojo jo požymiai tam tikru laiko momentu, pavyzdžiui šian- 
dien, tenka dar laukti faktinių tyrimų; antra, pastebėkime, kad šiuo po- 
žiūriu mūsų argumentacijai nesvarbu, ar tie pančiai, kad ir kokie jie bū- 
tų, atsirado kaip paties kapitalizmo raidos rezultatas, ar jie buvo primesti 
iš šalies nuo jo nepriklausomos institucijos; trečia, nors dabar gilinsimės 
į praktiškesnes problemas — būtent, kokiu mastu socializmas gali nuimti 
tą derlių, kuris potencialiai slypi jo projekte, — vis dar kalbėsime tik apie 
tikimybę ir kartais turėsime pasiremti hipotetinėmis prielaidomis, kurios 
užpildys mūsų žinių spragą svarstant, kokia socializmo atmaina mums 
lemta. 


II. Apie pusdievius ir arkangelus 


Grįžkime prie mūsų buržua, kuris kalba apie pusdievius ir arkangelus. 
Pusdievių galime lengvai atsikratyti: socialistinei mašinai vairuoti jų ne- 
prireiks, nes, kaip jau matėme, užduotis, kurią reikės išspręsti — pirma 
įveikus pereinamojo laikotarpio sunkumus - bus ne sunkesnė, bet leng- 
vesnė už tą užduotį, kurią dabar sprendžia šiuolaikinio pasaulio pramo- 
nės kapitonai. Kai kalbama apie arkangelus, tai turima omenyje gerai 
žinoma tezė, jog socializmas reikalauja tokių didelių etinių žmonių savy- 
bių, kokių negalima realiai tikėtis. 

Socialistai patys kalti dėl to, kad šio tipo argumentai virto jų oponen- 
tų ginklu. Jie kalbėjo apie baisią kapitalistinę priespaudą ir išnaudojimą, 
kuriuos pašalinus žmogaus prigimtis iškart atsiskleis visu savo grožiu ar- 

ba, kiekvienu atveju, kad per švietimą žmonių sielos bus pertvarkytos 
taip, kad pasieks reikiamą etinį lygmenį *. Taip jie ne tik užsitraukė prie- 
kaištų dėl stačiai juokingo pataikavimo masėms, bet ir dėl rusoizmo, da- 
bar jau gerokai diskredituotos doktrinos. Tačiau jiems visai nereikėjo tą 
daryti. Socializmą galima puikiausiai ginti apeinant šiuos dalykus ir re- 
miantis tik sveiko proto argumentais. 

Tenka nubrėžu skirtumą, kuris mums bus naudingas, nors psicholo- 
gai galbūt jam ir nepritartų. Pirma, kintant socialinei aplinkai tam tikra 
jausmų bei elgsenos nuostata gali keistis, nors pagrindinis principas („žmo- 
gaus prigimtis“) lieka. Pavadinkime tai „prisitaikymu prie sąlygų". An- 
tra, tam pagrindiniam principui išliekant, prisitaikymas gali veikti jaus- 
mų bei elgsenos nuostatas, kurios — nors jos galiausiai kinta keičiantis 
sąlygoms, ypač kai toji kaita vyksta racionaliai, — konkrečiu laiko mo- 
mentu jai priešinasi ir kaip tik tokiu mastu sukelia problemų. Šį faktą 
apibūdinsime „įpročių“ terminu. Trečia, gali keistus pats pagrindinis prin- 
cipas tiek dėl pačių žmonių kitimo, tiek dėl tų, kurie priešinasi, šalinimo. 
Žmogaus prigimtis iki tam tikros ribos neabejotinai lanksti, ypač grupė- 
se, kurių sudėtis gali būti keičiama. Kokios yra to lankstumo ribos — 
rimtų studijų uždavinys, tad čia nedera tribūno stiliumi ką nors beato- 
dairiškai teigti ar neigti. Tačiau mums nera reikalo užimti kurią nors iš 
šių pozicijų — kad socializmas veiktų nebūtina fundamentaliai keisti žmo- 
gaus prigimtį. 

Tuo galime nesunkiai įsitikinti. Pirmiausia galima išskirti žemės ūkį, 
kur tikriausiai laukia rimčiausios problemos. Mūsų socializmas vis vien 
būtų socializmas, jeigu socialistinė administracija imtųsi tik tokio agrari- 
nio planavimo, kuris tik vos vos skirtųsi nuo pamažu jau atsirandančio. 
Sudaryti gamybos planą racionaliau naudoti žemę, aprūpinti ūkininkus 
mašinomis, sėklomis, veisliniais gyvuliais, trąšomis ir kitkuo, nustatyti 
produkcijos kainas ir supirkti ūkininkų produkciją už jas — tai viskas, ko 


reikėtų, ir tai paliktų žemės ūkio pasaulį su visomis jo nuostatomis iš 


2 Tarp neomarksisrų didžiausias nusidėjėlis buvo Maxas Adleris (nepainioti su kitais 
dviem Vienos Adleriais, kurie užima svarbią vietą austriškojo socializmo istorijoje, — 
Victoru Adleriu, didžiuoju organizatoriumi ir partijos vadovu, ir jo sūnumi, Fritzu 


Adleriu, kuris nužudė ministrą pirmininką grafą Srūrgkhą). 

esmės nepaliestą. Yra ir kitų galimų kelių. Tačiau svarbiausia, kad yra 
toks kelias, kuriuo galima žengti nesukeliant didelės trinties ir eiti labai 
toli nepaneigiant socialistinės visuomenės prigimties. 

Antra, yra darbininko ir tarnautojo pasaulis. Iš jų nebūtų reikalauja- 
ma jokios dvasinės reformos, jiems nereikėtų skausmingai prisitaikyti. Jų 
darbas iš esmės liktų toks pat, kaip ir dabar, ir jis formuotų — su tam 
tikromis svarbiomis išlygomis, apie kurias kalbėsime vėliau, — panašias 
nuostatas ir įpročius. Grįžęs iš darbo namo darbininkas ar tarnautojas 
galėtų užsiimti veikla, kurią socialisto vaizduote gali apibūdinti kaip tin- 
kama — jis, pavyzdžiui, galėtų žaisti proletarinį futbolą, kaip dabar žai- 
džia buržuazinį, — tačiau jis grįžtų į tokius pat namus ir prie tokių pat 
užsiėmimų. Čia neiškyla jokių ypatingų problemų. 

Trečia, yra problema tų grupių, kurios gana natūraliai gali tapti so- 
cialistinės pertvarkos aukomis — turiu omenyje aukštesniuosius arba 
vadovaujančius visuomenės sluoksnius. Ši problema negali būti išspręsta 
vadovaujantis įsigalėjusia doktrina, kuri tapo ne tik socialistų tikėjimo 
dogma, būtent, kad šį sluoksnį sudaro vien nusipenėję plėšrūnai, kurie 
užima tą ekonominę bei socialinę padėtį vien del atsitiktinumo ar ne- 
gailestingumo ir kurie neatlieka jokios kitos „funkcijos“, o tik nusavina 
dirbančiųjų masių (ir jų kaip vartotojų) darbo vaisius, kad šie plėšrū- 
nai, be to, dėl nekompetentingumo darko savo pačių žaidimą ir (pride- 
dant šiuolaikiškesnį kaltinimą) sukelia depresijas, nes turi įprotį kaupti 
lobį iš savo grobio, kad socialistinei visuomenei nedera del jų kvaršinti 
sau galvą, nebent pasirūpinti, kad jie kuo greičiau netektų padeties, ir 
užkirsti kelią galimam jų sabotažui. Kad ir kokia būtų politinė ir, pato- 
loginiais atvejais, psichoterapinė šio teiginio vertė, jo negalima laikyti 
tikrojo socializmo doktrina. Juk kiekvienas blaiviai mąstantis civilizuotas 
socialistas, siekdamas, kad į jį rimtai žiūrėtų rimti žmonės, pripažins 
daugybę pozityvių faktų, rodančių buržuazijos kokybę ir to sluoksnio 
darbo rezultatus, kurie nesuderinami su šia doktrina, ir tas socialistas 
pripažins, kad aukštesnieji jos sluoksniai jokiu būdu neturi būti paau- 
koti, bet, priešingai, taip pat turi būti išvaduoti nuo grandinių tos sis- 
temos, kuri juos moraliai slegia, panašiai kaip ekonomiškai slegia ma- 
ses. Vadovaujantis šiuo požiūriu, kuris atitinka Karlo Marxo doktriną, 
nesunku prieiti išvadą, kad bendradarbiavimas su buržuaziniais elemen- 

tais gali tapti lemiamu socialistinės santvarkos sėkmės arba nesėkmės 
veiksniu. 

Tad problema iškyla taip: štai klase, kurioje del tam tikros atrankos 
susitelkia aukštos kokybės ? žmonės, taigi, nacionalinis turtas, kuriuo ga- 
li racionaliai naudotis bet kuri visuomeninė santvarka. Vien jau tai reika- 
lauja kažko daugiau nei tik vengti ją likviduoti. Be to, ši klasė atlieka 
gyvybines funkcijas, kurios reikalingos ir socialistinei visuomenei. Kaip 
jau matėme, būtent šiai klasei priklauso praktiškai visi kapitalizmo epo- 
chos kultūros laimėjimai ir toji ekonominių laimėjimų dalis, kuri sietina 
ne su didėjančia dirbančiųjų mase, o su darbo našumu (produkto kiekiu, 
gaminamu per vieną darbo valandą) *. O šiuos laimėjimus savo ruožtu 
lemia ta paskatų sistema, kurią socializmas siekia panaikinti. Vadinasi, 
viena vertus, kyla klausimas, ar socialistinė visuomenė gali panaudoti bur- 


3 Žr. VI skyrių. Kalbant tiksliau, pavyzdinis buržuazijos klasės individas savo intelekto 
bei valios sugebėjimais pranoksta bet kurios kitos buržuazinės visuomenės klasės pa- 
vyzdinį individą. Tai niekada nebuvo patvirtinta statistiškai ir vargu ar kada nors gali 
būti taip patvirtinta, tačiau tai išplaukia iš kapitalistinės visuomenės atrankos analizės. 
Atrankos pobūdis taip par apibrėžia, kaip suprasti šį pranašumą. Panaši kitokios socia- 
linės aplinkos analizė gali parodyti, jog tas teiginys galioja visoms valdančiomsioms 
klasėms, apie kurias turima istorinės informacijos. Kiraip sakant, visais atvejais ji gali 
parodyti, pirma, kad žmogiškosios molekulės kyla ir leidžiasi toje klasėje, kurioje jos 
yra gimusios, taigi atitinka hipotezę, jog jos taip juda del savo santykinių sugebėjimų; 
antra, galima parodyti, kad jos tokiu pat būdu kyla ir leidžiasi kirsdamos savo klasių 
ribas. Šis kilimas į aukštesnes ir smukimas į žemesnes klases paprastai užima didesnį 
nei vienos kartos laikotarpį. Taigi šios molekulės yra veikiau šeimos negu individai. 
Tai paaiškina, kodėl tie tyrinėtojai, kurie telkia dėmesį individams, taip dažnai nesu- 
geba rasti ryšio tarp sugebėjimų ir klasinės padėties ir todėl ner linksta šiuos dalykus 
supriešinti. Juk individai pradeda savo gyvenimą tokiomis skirtingomis sąlygomis, kad 
išskyrus ypatingų asmenybių atvejus, tas ryšys (išreiškiantis, beje, tik tendenciją ir 
paliekantis pakankamai erdvės daugybei išimčių) atsiskleidžia tik labai neaiškiai, jeigu 
nežvelgiame į visą grandinę, kiekvienas individas tėra tik viena jos grandis. Šie sam- 
protavimai, žinoma, dar neįrodo mano teiginio, o tik parodo, kaip mėginčiau jį įrodi- 
nėti, jeigu tai būtų įmanoma padaryti šioje knygoje. Tačiau skaitytojui galiu nurodyti 
savo straipsnį „Theorie der sozialen Klassen im ethnisch homogenen Milieu“, - Ar- 
chiv fur Sozialwissenschaft, 1927. 

Kaip buvo pažymėta pirmoje knygos dalyje, šį faktą pripažino pars K. Marxas „Komu- 


nistų partijos manifeste". 

žuazijos klasę ir, kita vertus, ar tas funkcijas, kurias atliko buržuazija ir 
kurias socializmas turi iš jos atimti, gali atlikti kiti visuomenės nariai, 


buržuaziniais ar kitokiais metodais, ar ir viena, ir kita. 
III. Biurokratijos problema 


Problema kaip racionaliai panaudoti buržuaziją socialistiniam režimui 
neabejotinai bus viena sunkiausių ir reikia daug optimizmo, kad galima 
būtų tikėtis sskmingo jos sprendimo. Lemia ne tiek tai, kad ji — sunki, 
kiek tai, kad socialistai nesugeba suprasti jos reikšmės ir susidaryti racio- 
nalios jos sprendimo nuostatos. Jų kapitalistų klasės prigimties ir funkci- 
jų doktrina, apie kurią jau buvome užsiminę, išreiškia nenorą laikytis 
tokios nuostatos, netgi savotišką psichologinę treniruotę nuo jos atsisa- 
kyti. Tai neturi stebinti. Kad ir kas būtų — ar laisvas menininkas, ar par- 
tijos darbuotojas, ar valstybės tarnautojas — kiekvienas socialistas naiviai, 
bet visai natūraliai socializmo atėjimą įsivaizduoja kaip s2v0 atėjimą į 
valdžią. Socializacija jam reiškia, kad valdysime „mes“. Valdančiųjų su- 
dėties pakeitimas yra labai svarbi, jei ne svarbiausioji, spektaklio dalis. 
Prisipažįstu, kad pokalbiuose su karingais socialistais dažnai pajuntu abe- 
jonę, ar jie rūpintųsi socializmu, kad ir koks tobulas šiaip jau jis būtų, 
jeigu valdytų ne jie patys. Turiu iškart pridurti, kad kitų nuostata šiuo 
požiūriu visiškai nepriekaištinga ?. 

Norint sekmingai išspręsti problemą pirmiausia reikia, kad buržuazi- 
jai būtų leidžiama dirbti darbus, atitinkančius jos sugebėjimus bei tradi- 
cijas, vadinasi, kad būtų priimtas toks atrankos į vadovaujančias pozici- 
jas metodas, kuris remtųsi dalykiniais kriterijais ir buvę buržua nebūtų 
diskriminuojami. Tokie metodai tikrai galimi ir kai kurie iš jų gali būti 
pranašesni net už kapitalistinį metodą, naudojamą stambių korporacijų. 
Tačiau leisti dirbti savo darbą reiškia daugiau nei tik paskirti į atitinkamą 
postą. Žmogui taip pat turi būti suteikta laisvė veikti jo paties atsakomy- 
be. O tai kelia „ekonominio gyvenimo biurokrarizacijos" problemą - ši 
tema yra viena mėgiamiausių per antisocialistinius pamokslus. 


* Šiuo klausimu XXIII skyriuje žr. Vokietijos Socializacijos komiteto pasitarimų medžia- 
gos komentarą. 

Aš, pavyzdžiui, negaliu įsivaizduoti, kad šiuolaikinės visuomenės są- 
lygomis socialistinė organizacija veiktų kitaip kaip milžiniška ir viską ap- 
imanti biurokratine mašina. Kiekviena kita alternatyva, kurią tik galiu 
įsivaizduoti, vestų į nesėkmę ir žlugimą. Tačiau tai neturėtų bauginti tų, 
kurie suvokia, kaip toli jau yra pažengusi ekonominio gyvenimo — ir 
gyvenimo apskritai — biurokratizacija, ir kurie įžvelgia reikalo esmę per 
šią temą supančius tuščios frazeologijos brūzgynus. Kaip ir „monopolio“ 
atveju, ši frazeologija daro įtaką mūsų mąstysenai tik del istorinių prie- 
žasčių. Kylančio kapitalizmo epochos buržuazija gynė savo padėtį kovo- 
dama su teritorine valdžia, kuriai atstovavo ir kurios vardu veikė monar- 
chinė biurokratija. Daugumą tų dalykų, kuriuos pirklys ar pramoninin- 
kas suvokė kaip įkyrų ir kvailą kišimąsi, kolektyvinė kapitalistų klasės 
sąmonė susiejo su biurokratija ir viešosiomis tarnybomis. Tokia asociaci- 
ja yra nepaprastai tvarus reiškinys; tiesą sakant, ji pasirodė tokia tvari, 
kad net patys socialistai pradėjo bijoti šios iškamšos ir visais būdais mus 
įtikinėti, kad jų planai neturi jokio ryšio su biurokratinio režimo idėja *. 
Kitoje knygos dalyje bus dėstoma, kad biurokracija yra ne kliūtis demok- 
ratijai, bet neišvengiamai ją papildo. Visiškai taip pat ji neišvengiamai 
papildo šiuolaikinę ekonomikos raidą ir bus kaip niekad svarbi socialisti- 
nėje visuomenėje. Tačiau pripažinti, kad visuotinė biurokratija — neiš- 
vengiama, dar nereiškia išspręsti su ja susijusias problemas. Čia turime 
progą tiksliau jas apibrėžti 

Pašalinti pelno ir nuostolio motyvą, kuriam dažniausiai teikiama iš- 
skirtinė reikšmė, nėra esminis dalykas. Atsakomybė ta prasme, kad už 
padarytas klaidas žmogus moka pats, jau ir taip traukiasi praeitin (nors 
ne taip greitai, kaip mus tikina kai kurie karštuoliai), o tą atsakomybės 
atmainą, kuri klostosi stambiose korporacijose, neabejotinai galėtų arga- 
minti socialistinė visuomenė (žr. toliau). Vadovaujančių pareigūnų at- 
rankos metodas, naudojamas biurokratinėse įstaigose bei viešose tarny- 
bose, nebūtinai yra toks neefektyvus, kaip jį dažnai vaizduoja. Viešųjų 
tarnybų pareigų skyrimo ir paaukštinimo taisyklėms netrūksta raciona- 
* Rusijoje yra ir papildomų tokios nuostatos priežasčių. Iškamša pavirto atpirkimo ožiu, 
kuriuo visi vadai, ypač Trockis, mokėjo naudotus. Visiškai pagrįstai remdamiesi vietos 
ir užsienio visuomenės patiklumu, jie paprasčiausiai versdavo „biurokracijai“ kaltę del 


visko, kas jiems Rusijoje nepatikdavo. 

lių pradų. Praktiškai jos kartais veikia net geriau nei popieriuje: antai 
bendra nuomonė apie tam tikrą paslaugą ar apie žmogų gali, jeigu jai 
leidžiama reikiamai reikštis, skatinti gabesnių žmonių — bent jau turin- 
čių tam tikro tipo gabumų * — atranką. 

Daug svarbesnis kitas dalykas. Biurokratinis verslo tvarkymo meto- 
das ir moralinė atmosfera, kurią jis skleidžia, neabejotinai dažnai slopina 
pačius aktyviausius protus. Tai pirmiausia lemia biurokratinės sistemos 
nesugebėjimas derinti asmeninę iniciatyvą su jos pačios veikla. Dažnai ji 
palieka mažai erdvės iniciatyvai reikštis, bet daug erdvės mėginimams ją 
smaugti. Dėl to gali kilti bejėgiškumo ir beprasmiškumo pojūtis, kuris 
savo ruožtu skatina įproųį užsiimti kito asmens pastangų kritika. Vis del- 
to tai nera neišvengiama. Daugelis biurokratinių institucijų, kaip paaiš- 
kėja geriau jas pažįstant, neblogai įveikia šią problemą. Tačiau vis dėlto 
sunku jos visai išvengti. Čia nėra paprastų receptų. 

Tačiau visai nesunku šioje sistemoje rasti buržuazijos elementams de- 
ramą vietą ir taip pakeisti jos veikimo pobūdį. Toliau matysime, kad 
bent jau visiškai įsigalėjus socializmui veikiausiai susidarys sąlygos mora- 
liai pripažinti tą santvarką ir lojaliai elgtis, tad neprireiks komisarų, kurie 
tik trukdytų ir įžeidinėtų. Racionalus požiūris į buvusius buržuazinius 
elementus, siekiant maksimaliai panaudoti jų sugebėjimus, tokiu atveju 
reikalaus tik to, ko reikalaujama iš bet kurios socialinės kilmės administ- 
racinio personalo. Klausimas, ką reiškia šis „racionalus požiūris“, buvo 
taip įtikinamai ir nedemagogiškai atsakytas kai kurių socialistų teoreti- 
kų, kad mums pakaks tik labai trumpos pagrindinių minčių apžvalgos. 

Reikia iškart pripažintu, kad kliautis vien altruistiniu pareigos jausmu 
yra tiek pat nerealistiška, kaip ir visiškai neigti jo reikšmę bei galimybes. 
Vienokia ar kitokia atlyginimo sistema, bent jau kaip socialinis pripaži- 
nimas ir prestižas, veikiausiai būtų naudinga, net pripažįstant visus į pa- 
reigos jausmą panašius elementus, tokius kaip pasitenkinimas darbu ir 
vadovavimu. Viena vertus, patirtis moko, kad sunku rasti žmogų, kad ir 
pačių kilniausių nuostatų, kurio altruizmas ar pareigos jausmas visiškai 
nepriklausytų nuo šios rūšies savanaudiškumo arba, jei patinka, nuo jo 
savimeilės bei noro išsiskirti. Kita vertus, aišku, kad nuostata, kuria re- 


" Žr. toliau, XXIV skyrių. 

miasi šis kartais patetiškai akivaizdus faktas, nėra kapitalistinės sistemos 
padarinys, jos šaknys siekia giliau ir priklauso pačiai socialinės grupės 
logikai. Vadinasi, jos negalima atsikratyti vien postringaujant apie kapi- 
talistinį užkrarą, teršiantį žmogaus sielą ir iškreipiantį jos „prigimtinę“ 
nuostatą. Visiškai nesunku įveikti šios rūšies egocentrizmą ir panaudoti 
jį visuomenės labui. Socialistinės visuomenės padėtis šiuo požiūriu yra 
ypač palanki. 

Kapitalistinėje visuomenėje socialinis pripažinimas ar socialinis pres- 
tižas turi stiprų ekonominį pagrindą todėl, kad pagal kapitalistinius kri- 
terijus piniginės pajamos yra tipiškas sekmės rodiklis, ir dar todėl, kad 
dauguma socialinio prestižo atributų (ypač galimybė įgyti tai, kas ki- 
tiems nepasiekiama — rafinuočiausioji iš visų ekonominių gėrybių) yra 
perkami. Žinoma, šį turto prestižą arba išskiriančiąją jo vertę ekonomis- 
tai visada pripažino. Jį pripažino Johnas Stuartas Millis, nors nebuvo nei 
toliaregis, nei aiškiaregis. Ir aišku, kad iš visų sėkmingos veiklos paskatų 
ši yra viena svarbiausių. 

Kaip buvo parodyta antroje knygos dalyje, pati kapitalizmo evoliuci- 
ja turi tendenciją kartu su kitais turto siekio motyvais silpninti ir šį. To- 
dėl socializmas iš dabartinių aukštesniųjų sluoksnių nepareikalautų taip 
iš esmės perkainoti vertybes, kaip dar prieš šimtmetį. Be to, prestižo mo- 
tyvas lengviau nei bet kuris kitas prisitaiko prie naujų sąlygų: visai gali 
būti, kad gerai dirbančius žmones privilegija, suteikianti teisę prisiklijuo- 
ti prie kelnių skatiko vertės ženkliuką — jeigu ja nebus nesaikingai švais- 
tomasi — tenkins beveik taip pat, kaip dabar tenkina per metus uždirbtas 
milijonas. Tai visiškai nebūtų iracionalu. Tarus, kad tas ženkliukas darys 
aplinkiniams tokį įspūdį, kad į jo savininką būtų žvelgiama su išskirtine 
pagarba, jis suteiks savininkui daugelį tų pranašumų, kuriuos dabar jis 
vertina vienu milijonu per metus. Šio argumento negriauna faktas, kad 
tokia praeityje praktika buvo plačiai ir itin sskmingai naudojama. Ir ko- 
dėl turėtų griauti? Pats Trockis sutiko priimti Raudonosios vėliavos or- 
diną. 

Kalbant apie realių pajamų diferenciaciją pirmiausia tenka pastebėti, 
kad iki tam tikros ribos ji yra turimų socialinių išteklių racionalaus nau- 
dojimo klausimas, kuris visiškai nepriklauso nuo paskatų problemos. Pa- 
našiai kaip lenktyniniai žirgai ir kautynių buliai susilaukia dėmesio, kurį 

būtų neracionalu ir neįmanoma skirti kiekvienam arkliui ir jaučiui, taip 
ir pirmaujantis darbuotojas turi gauti ypatingą atlygį, jei norime, kad 
veiktų ekonominio racionalumo taisyklės. Žinoma, galime to nenorėti. 
Visuomenė gali vadovautis idealais, kurie to neleidžia, ir netoleruoti po- 
žiūrio į žmones kaip į mašinas. Visa, ką ekonomistas tada gali pasakyti, 
yra tai, kad visuomenei nederėtų elgtis taip tarsi tie idealai nieko nekai- 
nuotų. Tai labai svarbus dalykas. Dažnai pajamos, kurios dėl savo dydžio 
žadina aplinkinių priešiškumą, patiems jų gavėjams teikia ne daugiau 
kaip tokias gyvenimo ir darbo sąlygas (ir arpalaiduoja nuo smulkių rū- 
pesčių), kurių vos pakanka juos išlaikyti prie to darbo. 

Į tai atsižvelgus kartu galima išspręsti, bent jau iš dalies, grynai ekono- 
minių paskatų problemą. Mano supratimu, vėlgi vadovaudamasi racio- 
nalumo sumetimais, socialistinė visuomenė daug laimėtų, jei neapsiribo- 
tų požiūriu į žmones kaip į lenktyninius žirgus ar mašinas. Tokią nuosta- 
tą remia, viena vertus, žmonių elgsenos stebėjimas ir, antra vertus, kapi- 
talistinės ekonomikos ir kultūros analizė, kuri rodo, jog žmonių motyva- 
cija, kurią visuomenė gali panaudoti įvairiems skatinimo būdams, nebū- 
tinai yra kapitalizmo sąlygų padarinys. Ši motyvacija yra socialiai vertin- 
gų pastangų variklis. Jeigu atimamos visos galimybės jai reikštis, rezulta- 
tai bus menkesni nei galėtų būti, nors neįmanoma tiksliai pasakyti, kiek 
jie sumažėtų; šio elemento svarba nugalėjus socializmui bus tuo mažesnė, 
kuo stabilesnė bus ekonomikos raida. 

Tai nereiškia, kad siekiant skatinti šios rūšies motyvaciją nominalias 
pajamas tektų didinti iki šiandienio jų lygmens. Šiandien jos apima mo- 
kesčius, santaupas ir t.t. Kai šių pajamų dalies nebereikės, savaime smar- 
kiai sumažės sumos, kurios taip žeidžia smulkiaburžuazinę mūsų laikme- 
čio sąmonę. Be to, kaip jau matėme anksčiau, aukštesnių pajamų sluoks- 
nio žmonės ima vis labiau vadovautis nuosaikumo idėjomis ir faktiškai 
nustoja paskatų — išskyrus prestižo siekį — dirbti dėl tokių pajamų, kurios 
būtų reikalingos senjoro išlaidoms; jų idėjos taps dar nuosaikesnės įsi- 
viešpatavus socializmui. 

Žinoma, ekonomikos fariziejai kels į dangų rankas šventeiviškai pasi- 
baiseję. Norėdamas juos nuraminti noriu pasakyti, kad yra būdų tokiai 
padėčiai švelninti. Tie būdai išrasti kapitalistiniame pasaulyje ir plačiai 
naudojami Rusijoje. Iš esmės juos sudaro natūrinio atlygio derinys su 

dosniu piniginiu atlyginimu už tai, kas laikoma kaštais deramai vykdant 
tam tikras pareigas. Be abejo, daugelyje šalių aukšti viešųjų tarnybų pa- 
reigūnai labai kukliai, dažnai net nepateisinamai kukliai atlyginami, o 
svarbiausios politinės įstaigos paprastai moka dekoratyviai mažus pinigi- 
nius atlyginimus. Tačiau daugeliu atvejų juos iš dalies, o kartais dosniai, 
kompensuoja ne tik posto prestižas, bet ir oficialios rezidencijos bei ap- 
tarnavimas, apmokamas iš viešųjų lėšų, „oficialaus“ svetingumo išlaidos, 
naudojimasis laivyno jachtomis, specialios išmokos už darbą tarprauti- 
nėse komisijose, kariuomenės štabe ir pan. 


IV. Taupymas ir drausmė 


Kurios iš funkcijų, dabar atliekamų buržuazijos, bus iš jos atimtos įvedus 
socialistinį režimą? Šiuo požiūriu panagrinėkime taupymą ir discipliną. 

Jei kalbėsime apie taupymą - funkciją, kuri beveik išimtinai tenka bur- 
Žuazijai ir ypač aukštesniems jos sluoksniams, — tai aš nesiruošiu įrodinėti, 
kad taupumas yra nereikalingas ar antisocialinis reiškinys. Taip par nesi- 
ruošiu skaitytojo prašyti, kad jis pasikliautų socialistinės visuomenės narių 
asmeninio taupumo nuostatomis. Jų reikšmės nereikia menkinti, tačiau jų 
pakaktų tik kvazistacionarinės būklės socialistinei ekonomikai. Tai, kas 
suomenė gali pasiekti daug efektyviau; jos centrinė valdžia gali skirti dalį 
šalies išteklių naujų gamyklų ar įrenginių gamybai. Rusijos patirtis, kuri 
daugeliu požiūrių neįtikina, yra įtikinama šiuo požiūriu. Žmonėms buvo 
užkrautas toks vargas ir toks „susilaikymas nuo vartojimo“, kokio niekada 
negalėtų užkrauti kapitalistinė visuomenė. Aukštesnėje ekonomikos raidos 
pakopoje, norint garantuoti kapitalistinių kraštų tempams prilygstančią 
pažangą, nebūtų reikėję nešti tokios sunkios naštos. Kapitalizmui, kaip so- 
cializmo pirmtakui, pasiekus kvazistacionarinę raidos pakopą, galbūt pa- 
kaktų net savanoriško taupymo. Ši problema, nors iš principo visada iš- 
sprendžiama, dar kartą rodo, kad skirtinga padėtis reikalauja skirtingos 
socializmo atmainos ir kad idiliškasis jo tipas gali sėkmingai veikti, tik jei- 
gu ekonominei pažangai neskiriama jokio dėmesio ir ekonominis kriteri- 
jus netenka prasmės, arba jeigu praeities ekonomikos pažanga pasiekia tokį 
lygį, kai jos ateitimi nebereikia rūpintis. 

Kalbant apie discipliną reikia pasakyti, kad yra akivaizdus ryšys taro 
ekonomikos sistemos efektyvumo ir to autoriteto, kurį komercinėje visuo- 
menėje buržuaziniam darbdaviui teikia privačios nuosavybės institucijos ir 
„kontrakto laisvė" samdant darbuotojus. Tai nėra paprasčiausia privilegija, 
kuri suteikiama „turčiams“, kad jie galėtų išnaudoti „beturčius“. Už visiš- 
kai permatomo privataus intereso čia slypi socialinis rūpestis sklandžia ga- 
mybos aparato veikla. Galima ginčytis, kokiu mastu iš tiesų pirmasis inte- 
resas realiai padeda antrajam ir kokiu mastu beturčiai patiria nepateisina- 
mą vargą tada, kai socialinį interesą ginti ima savanaudžiai darbdaviai. Ta- 
čiau istorinės perspektyvos požiūriu negali būti abejonių nei dėl tokio so- 
cialinio intereso, nei del tokio metodo efektyvumo; be to, tas metodas ne- 
varžomo kapitalizmo epochoje akivaizdžiai buvo vienintelis įmanomas. Va- 
dinasi, turime atsakyti į du klausimus. Ar socialistinėje aplinkoje išliks so- 
cialinis interesas? Jeigu taip, tai ar gali socialistinis planas suteikti jam rei- 
kiamą autoritetą, nesvarbu kokios formos tas autoritetas būtų. 

Patogumo dėlei terminą „autoritetas“ galime pakeisti jį papildančiu 
terminu „autoritarinė drausmė“, kuris reiškia žmonėms įdiegtą įprotį vyk- 
dyti įsakymus, pripažinti priežiūrą ir kritiką. Ką mes skiriame nuo savi- 
drausmės, — ši bent iš dalies kildintina iš ankstesnio, net pirmykščio, 
įpročio paklusti disciplinuojančiai valdžios galiai, - ir nuo grupinės draus- 
mės, kuri reiškiasi grupės nuomonės spaudimu kiekvienam jos nariui, ir 
kuri iš dalies panašiai kildintina iš ankstesnio autoritarinio valdymo pa- 
tirties. 

Du faktai veikiausiai lemia, kad socialistinėje santvarkoje sustiprės 
savidrausmė ir grupinė drausmė. Visą šį reikalą, kaip ir daugelį kitų, be- 
veik sugadino kvaila idealizacija, piešianti absurdiškas vizijas kaip darbi- 
ninkai intelektualios diskusijos metu (ilsėdamiesi po malonių žaidimų) 
priima sprendimus ir po to lenktyniaudami džiaugsmingai puola jų vyk- 
dyti. Tačiau ta idealizacija neturi užgožti faktų ir išvadų iš faktų, kurie 
teikia pagrindo racionalesniems lūkesčiams. 

Pirma, socialistinei santvarkai veikiausiai atiteks toji moralinė para- 
ma, kurios vis labiau netenka kapitalizmas. Suprantama, kad tai skatins 
geresnį darbininko požiūrį į savo pareigas nei toji nuostata, kurios jis 
laikosi nepatinkančioje sistemoje. Be to, jo neigiamą nuostatą daugiausia 
lemia išoriniai veiksniai. Jis nepritaria sistemai todėl, kad įrikinėjamas jai 

nepritarti. Tokie įtikinėjimai sistemingai žlugdo jo lojalumą ir didžiavi- 
mąsi gerai padarytu darbu. Visą jo požiūrį į gyvenimą iškreipia klasių 
kovos kompleksas. Tačiau tai, ką anksčiau pavadinau privačiu socialinės 
įtampos kurstymo interesu, pamažu išnyks, arba, kaip netrukus matysi- 
me, bus priversta išnykti kartu su visais kitais privačiais interesais. Tiesa, 
šį veiksnį gali atstoti pašalinta drausminanti įtaka, kurią daro atsakomy- 
bė už savo paties ekonominį likimą. 

Antra, vienas pagrindinių socialistinės santvarkos pranašumų yra tas, 
kad ji labai aiškiai atskleidžia ekonominių reiškinių prigimtį, tuo tarpu 
kapitalistinė santvarka juos gaubia pelno siekio kauke. Galima galvoti 
apie nusikaltimus ir kvailystes, kurios, socialistų įsitikinimu, vyksta po ta 
kauke, tačiau negalima neigti pačios kaukės svarbos. Pavyzdžiui, socialis- 
tinėje visuomenėje niekam turbūt nekiltų abejonės, kad per tarptautinę 
prekybą šalis gauna importą ir kad eksportas yra toji kaina, kurią turime 
mokėti už importą, tuo tarpu komercinėje visuomenėje ši sveiko proto 
tiesa dažniausiai yra visiškai paslėpta nuo paprasto žmogaus supratimo ir 
todėl jis džiaugsmingai remia politiką, kuri daro jam žalą. Arba, pavyz- 
džiui, net labiausiai nevykusi socialistinė administracija tikrai niekam 
nemokėtų subsidijų už negaminimą. Ir ten niekas negalėtų būti įtikintas 
tų nesąmonių, kurios čia skleidžiamos apie tauupymą. Taigi, ne tik šiuo, 
bet ir visais kitais klausimais ekonominė politika būtų racionalizuota ir 
kai kurios didžiausio švaistymo priežastys būtų pašalintos vien todėl, kad 
ekonominė visų priemonių ir raidos reikšmė būtų akivaizdi kiekvienam. 
Be kita ko, kiekvienas visuomenės narys suvoktų tikrąją maištavimo dar- 
be ir ypač streikų prasmę. Visai neturi reikšmės, kad ex post facto jis ne- 
smerktų kapitalistinės epochos streikų, tačiau jis susivoktų, kad „dabar“ 
streikuoti yra ne kas kita, kaip žlugdyti socialinę šalies gerovę. Jeigu jis vis 
vien streikuotų, tai tik nešvaria sąžine ir susilauktų visuotinio smerkimo. 
Neliktų ir tų geravalių abiejų lyčių buržua, kurie patiria didžiausią jau- 
dulį plodami streikininkams ir streikininkų vadams. 


V. Autoritarinė drausme socializmo sąlygomis: Rusijos pamoka 


Šiedu faktai leidžia ne tik spręsti, kad socialistinė visuomene del stiprė- 


jančios savidrausmės ir grupinės drausmės neturės tokio autoritarinės 

drausmės poreikio kaip varžomo kapitalizmo visuomenė. Jie taip pat ro- 
do, kad esant reikalui autoritarinę drausmę bus lengviau sugriežtinti *. Prieš 
argumentuodamas turiu dar pagrįsti savo įsitikinimą, kad socialistinė vi- 
suomenė negalės išsiversti be autoritarinės drausmės. 

Pirma, savidrausmė ir grupinė drausmė - daugiausia ankstesnės, grei- 
čiausiai dar paveldėtos, autoritarinio valdymo patirties rezultatas. Jeigu 
tokia patirtis pakankamai ilgam nutrūksta, tai ir šios dvi drausmės rūšys 
pamažu išblėsta, išblėsta nepriklausomai nuo to, ar socialistinėje visuo- 
menėje atsiranda kitokių drausmės motyvų, pavyzdžiui, susijusių su ra- 
cionalumu ar su individų bei grupių moraline ištikimybe tokiai visuo- 
menei, ar ne. Tokie motyvai, jeigu jie pripažįstami, yra svarbūs veiksniai, 
skatinantys žmones paklusti drausmei bei sankcijų sistemai, o ne vado- 
vautis vien savo nuostatomis. Tai turi nemažą reikšmę, ypač jeigu suvo- 
kiame, kad kalbame apie pilką kasdieniško gyvenimo rutiną, nepajvai- 
rintą entuziazmo, daugeliu požiūrių varginančią, be to, jeigu supranta- 
me, kad socialistinė santvarka pašalins, bent jau iš dalies, tą išlikimo mo- 
tyvą, kuris daugiausia palaiko kapitalistinės visuomenės savidrausmę. 

Antra, kartu su būtinybe nuolat palaikyti normalių žmonių drausmę 
yra dar ir prastų darbuotojų problema. Turiu galvoje ne izoliuotus pato- 
loginius atvejus, bet ištisą sluoksnį, sudarantį galbūt apie 2596 gyvento- 
jų. Tiek, kiek prastą darbo kokybę lemia moralės ar valios stoka, visiškai 
nerealu manyti, kad problema išnyks kartu su kapitalizmu. Didžioji pro- 
blema, didysis žmonijos priešas - subnormalus žmogus — išliks tokia pat 
problema, kaip ir dabar. Ją vargu ar galima įveikti v4e2 grupinės draus- 
mės priemonėmis, nors, žinoma, autoritarinę drausmę galima pakreipti 
taip, kad ji veiktų pirmiausia per tą grupę, kuriai priklauso subnormalūs 
elementai. 

Trečia, nors asmeninis interesas kurstyti socialinę įtampą beveik iš- 


5 Jei šį teiginį pavyktų įrodyti bent jau kai kurioms socializmo atmainoms, tai jo reikšmę 
būtų sunku pervertinti. Drausmė ne tik leidžia pakelti darbo valandos kokybę, bet ir 
reikalui esant darbo valandų kiekį. Nepriklausomai nuo to, drausmė yra vienas svar- 
biausių ekonomijos faktorių. Ji veikia tarsi ekonomikos mašinos tepalas smarkiai ma- 
žindama nuostolius ir bendrus produkto vieneto kaštus. Planavimo ir einamojo admi- 
nistravimo efektyvumą galima pakelti į tokį lygį, kuris nepasiekiamas šiandienos sąly- 
gomis. 

nyks, yra pagrindo manyt, kad jis neišnyks visiškai. Kai kam kurstyti 
nepasitenkinimą ir trikdyti darbą bus tikroji karjera arba greitas būdas 
padaryti karjerą; tai išliks kaip tiek idealistų, tiek karjeristų, nepatenkin- 
tų savo padėtimi arba visa savo aplinka, natūrali reakcija. Be to, socialis- 
tinė visuomenė nestokos dingsčių konfliktams. Juk bus pašalintas tik di- 
džiausias nesutarimų šaltinis. Nekalbant apie akivaizdžią tikimybę, kad 
išliks vietiniai teritoriniai ir šakiniai interesai, neišvengiamai atsiras nesu- 
tarimų, pavyzdžiui, dėl išteklių paskirstymo tarp dabarties žmonių ir bū- 
simųjų kartų. Administracija, ginanti šių interesus, gali susidurti su pasi- 
priešinimu, kuris bus panašus į šiandieninę darbininkų ir plačiųjų visuo- 
menės sluoksnių nuostatą stambaus verslo ir jo vykdomo kapitalo kaupi- 
mo politikos atžvilgiu. Pagaliau, jei prisiminsime, kas anksčiau buvo ra- 
šyta apie kultūrinį socializmo neapibrėžtumą, turėsime pripažinti, jog 
daugelis didžiųjų visuomenės gyvenimo problemų išliks visada ir todėl 
nėra pagrindo tikėtis, kad visi nesutarimai baigsis. Taigi vertindami so- 
cialistinės administracijos galimybę įveikti šių trijų rūšių problemas turi- 
me prisiminti, kad socializmą lyginame su šiuolaikiniu kapitalizmu ar 
net su kapitalizmu, kokiu jis galės būt, kai jo dezintegracija pasieks dar 
aukštesnę pakopą. Kalbėdami apie besąlygiško klusnumo reikšmę atski- 
roje įmonėje ? (beje, daugelis ekonomistų nuo Jeremy Benthamo laikų ją 
visiškai užmiršo), pastebėjome, kad per kapitalizmo raidą atsiranda jo 
sociopsichologinių pagrindų silpnėjimo tendencija. Darbininko klusnu- 
mas įsakymams niekada nebuvo grindžiamas racionaliu įsitikinimu, kad 
kapitalistinė visuomenė pranašesnė, ar racionaliu suvokimu, kad tokia 
nuostata naudinga jam pačiam. Jo klusnumas buvo grindžiamas draus- 
me, kurią diegė dar feodalas - dabartinio buržuazinio šeimininko pirm- 
takas. Šiam šeimininkui proletariatas perleido dalį, bet tiktai dalį, tos 
pagarbos, kurią jo protėviai paprastai jautė savo feodaliniams senjorams, 
— tiems, kurių palikuonys lengvino buržuazijos kelią išlaikydami savo 
rankose politinę galią beveik per visą kapitalizmo istoriją. 

Naikindama šį apsauginį sluoksnį, politikos srityje pripažindama ly- 
gybę, aiškindama darbininkams, kad jie yra tokie pat vertingi piliečiai, 
kaip visi kiti, buržuazija prarado minėtąjį pranašumą. Tam tikrą laiką 


? Žr. XI skyrių. 

dar išliekantis valdžios autoritetas užglaistydavo palaipsnį, bet nesulaiko- 
mą kaitos procesą, įmonėje ardantį drausmę. Šiuo metu beveik visas tas 
autoritetas prarastas. Prarastos beveik visos priemonės drausmei palaiky- 
ti ir juo labiau ryžtas jomis naudotis. Prarasta visuomenės moralinė para- 
ma, kuria buvo grindžiama darbdavio kova su drausmės pažeidimais. 
Pagaliau prarasta — praradus moralinę paramą — senoji valdžios tarnybų 
nuostata; galime pastebėti, kaip žingsnis po žingsnio buvo einama nuo 
paramos šeimininkui prie neutralumo ir nuo įvairių neutralumo niuansų 
— prie paramos darbininko teisei būti lygiaverčiu sandėrio partneriu, o 
nuo čia — prie paramos profesinėms sąjungoms per jų kovą tiek su darb- 
daviais, tiek su individualiais darbininkais !*. Vaizdą vainikuoja samdo- 
mo vadybininko nuostata. Šis žino, kad skelbdamasis visuomenės inte- 
resų gynėju, jis rizikuoja susilaukti ne tik pasipiktinimo, bet tiesiog pasi- 
tyčiojimo; tad jis daro išvadą, kad maloniau būti giriamam dėl progresy- 
vių pažiūrų arba išeiti atostogų negu kęsti įžeidinėjimus ir pavojus ginant 
reikalą, kuriam jo niekas neįpareigojo. 

Atsižvelgdami į šią padėtį neturime net griebtis drąsios esamų ten- 
dencijų ekstrapoliacijos, kad įsivaizduotume padėtį, kai socializmas lieka 
vienintele socialinės drausmės atkūrimo priemone. Tačiau kiekvienu atveju 
aišku, kad pranašumai, kuriuos šiuo požiūriu turės socialistinė administ- 
racija, bus tokie ryškūs, jog jie gali atstoti gamybos efektyvumo sumeti- 
mus. 

Pirma, socialistinė administracija turės daug daugiau autoritarinės 
drausmės priemonių negu jų kada nors gali turėt kapitalistinė. Grasini- 
mas atleisti iš darbo faktiškai jai liko vienintelė priemonė — padėtis, ten- 


'9 Tokių veiksmų kaip piketas įteisinimas, prilygstantis jų skatinimui, yra viena iš patogių 
gairių analizuojant šį netiesiaeigį procesą. Šiuo požiūriu ypač įdomi Jungtinių Valstijų 
įstatymų ir dar labiau administracijos praktika: visos mūsų nagrinėjamos problemos 
čia pasireiškia intensyviausiai, nes būtent šioje šalyje ilgai tramdytos pokyčių tenden- 
cijos išsiveržė į paviršių per labai trumpą laiką. Visiškai nesuvokiama, kad valdžios 
požiūris į darbo santykius gali atspindėti ne vien trumpalaikius darbininkijos, bet ir 
kitus socialinius interesus, nenuosekliai, tačiau vis dėlto pripažįstama klasių kovos rak- 
tika. Iš dalies rai paaiškinama specifine JAV politinių jėgų sandara ir tik Amerikai 
būdingu nesugebėjimu kitokiais būdais suvaryti prolerariarą į veiksmingą organizaciją. 


Tačiau šiaip jau JAV darbo santykiai gerai iliustruoja minėtus teiginius. 

kinanti Benthamo idėją apie racionalų kontraktą, sudaromą arba nutrau- 
kiamą socialiniu požiūriu lygių žmonių — 0 ir tos priemonės rankena 
padaryta taip, kad pjautų ranką to, kuris jos griebiasi. Kai žmogų iš dar- 
bo atleidžia socialistinė administracija ir nėra alternatyvių įsidarbinimo 
galimybių, jis netenka pragyvenimo šaltinio. Be to, jeigu kapitalistinėje 
visuomenėje paprastai galima rinktis tarp atleidimo iš darbo ir nieko ne- 
darymo — čia viešoji nuomonė iš principo atmeta pačią idėją, kad viena 
sandėrio pusė imtųsi drausminių priemonių kitos atžvilgiu, — tai socialis- 
tinė administracija gali tą grasinimą įgyvendinti įvairiausiais būdais, taip 
pat naudoti kitokias sankcijas. Dalies šių sankcijų — tų, kurios mažiau 
griežtos, — kapitalistinė administracija apskritai negali taikyti, nes ji sto- 
koja reikiamo moralinio autoriteto. Naujoje socialistinėje atmosferoje 
vien raginimas darys tokį poveikį, kokio jis visiškai negali daryti dabar. 

Antra, socialistinei administracijai bus daug lengviau naudoti turi- 
mas autoritarinės drausmės priemones. Valstybės, kuri galėtų įsikišti, ne- 
bus. Intelektualai kaip grupė jau nebus priešiška, o priešiškai nusiteikę 
individai bus sutramdyti visuomenės, vel patikėjusios savo elgesio moty- 
vais. Tokia visuomenė bus ypač griežta ugdydama jaunimą. Ir, kartoju, 
viešoji nuomonė nesitaikstys su tuo, kas bus laikoma pusiau nusikalsta- 
ma praktika. Streikas bus prilygintas maištui. 

Trečia, valdančioji grupė turės kur kas daugiau motyvų rūpintis savo 
autoritetu negu jų turi kapitalistinės demokracijos valdžia. Šiuo metu 
kiekvienos valdžios požiūris į verslą panašus į politinės opozicijos požiūrį 
— kritiškas, trikdantis ir visiškai neatsakingas. Socializmo sąlygomis taip 
negalėtų būti. Gamybos ministerija atsakytų už ūkio veiklą. Žinoma, toji 
atsakomybė būtų tik politinė, todėl gera retorika galėtų paslėpti daugybę 
nuodėmių. Tačiau minėtoji opozicinė nuostata būrų neišvengiamai pa- 
naikinta ir pakeista paskatomis, verčiančiomis rūpintis sėkminga veikla. 
Ekonominiai dėsningumai jau nebūtų pajuokos objektas. Mėginimas pa- 
ralyžiuoti veiklą ir kurstyti žmones mesti darbą būtų prilyginamas maiš- 
tui prieš valdžią. Ir valdžia į tai reaguotų atitinkamu būdu. 

Čia, kaip ir tuo atveju, kai kalbėjome apie taupymą, įvairūs priekaiš- 
tai del neteisėto Rusijos patirties apibendrinimo visai nemenkina jos pa- 
mokų reikšmės, juo labiau kad brandesnėje ir kitais požiūriais normales- 
nėje visuomenėje sunkumų būtų mažiau, o ne daugiau. Priešingai, Rusi- 

ja geriausiai rodo pagrindines mūsų argumento idėjas. 1917 metų bolše- 
vikų revoliucija Rusijoje užbaigė negausaus, bet labai koncentruoto pra- 
moninio Rusijos proletariato dezorganizaciją. Masės visiškai pasileido 
nuo vadžių; jų puoselėjamos naujos tvarkos idėjos išsiliejo nesuskaičiuo- 
jamais atostoginio tipo streikais bei įmonių užgrobimu !!. Valdymo funk- 
cijų perdavimas darbininkų taryboms arba profesinėms sąjungoms tapo 
svarbiausia užduotimi; daugelis jų vadovų tai laikė savaime suprantamu 
dalyku. Po kompromiso 1918 metų pradžioje pavyko išlaikyti tam tikrą 
minimalią inžinierių ir Aukščiausiosios tarybos įtaką; visiškai nepatenki- 
nami to kompromiso rezultatai buvo viena iš priežasčių, paskatinusių 
1921 metais griebtis naujosios ekonominės politikos. Profesinės sąjun- 
gos tada trumpam grįžo prie tų funkcijų ir tų nuostatų, kurios būdingos 
griežtai varžomam kapitalizmui. Tačiau pirmasis penkmečio planas 
(1928) visa tai pakeite; 1932 metais pramoninis prolerariatas jau buvo 
pažaboras labiau nei prie paskutinio caro. Kad ir kaip bolševikams nesi- 
sekė kitose srityse, šioje nuo tada ėmė sektis. Labai pamokantis dalykas — 
išsiaiškinti, kaip jie tai padare. 

Profesinės sąjungos nebuvo panaikintos. Priešingai, valdžia jas rėmė 
— nepaprastai daugėjo jų narių — jau 1932 m. jų buvo 17 milijonų. Ta- 
čiau buvusios grupinių interesų gynėjos ir drausmės priešininkės virto 
tokia drausmės ir privalomojo darbo priemone bei priėmė nuostatas, to- 
kias visiškai skirtingas nuo kapitalistinių kraštų profesinių sąjungų nuo- 
statų, kad kai kurie Vakarų darbiečiai (leiboristai) atsisakė pripažinti jas 
profesinėmis sąjungomis. Jos jau nesipriešino tam vargui, kurios reikala- 
vo spartinama šalies industrializacija. Jos rėmė darbo dienos ilginimo be 
papildomos kompensacijos idėją. Jos atsisakė lygių atlyginimų ir priėmė 
premijų bei įvairių skatinimų idėją, pavyzdžiui, stachanovizmą ir pana- 
šius dalykus. Jos pripažino administracijos teisę atleidinėti darbininkus 
savo nuožiūra. Jos pasmerkė „demokratinį mitingavimą" — darbininkų 
įprotį svarstyti gaunamus įsakus ir paklusti tik po bendro sprendimo. 
Bendradarbiaudamos su „draugiškais teismais" ir su „valymo komisijo- 


! Taip žlugusią drausmę rodo daug, istorinių atvejų. Pavyzdžiui, Paryžiuje per 1848 
metų revoliuciją dėl šios priežasties patyrė nesėkmę pusiau socialistiniai eksperimen- 
tai. 

mis“ jos ėmėsi žygių prieš tinginius ir apsileidelius. Neliko jokių kalbų 
apie teisę streikuoti ar kontroliuoti gamybą. 

Ideologiškai visa tai buvo nesunku pateisinti. Galima šaipytis iš keis- 
tos frazeologijos, kuri apšaukdavo kontrrevoliucija ir antimarksizmu vi- 
sa, kas bent kiek kirtosi su valdžios pastangomis kuo labiau išnaudoti 
darbą. Tačiau iš tikrųjų ši nuostata neturi jokio atsisocialistinio elemen- 
to: visiškai logiška, kad pasibaigus klasių kovai turi baigtis ir obstrukcio- 
nizmo praktika bei pakisti kolektyvinių darbo sutarčių pobūdis. Kritikai 
daro klaidą nesuvokdami, kokiu didžiuliu mastu sistemai pavyko sustip- 
rinti savidrausmę ir grupinę drausmę, o tai visiškai patvirtina mūsų prog- 
nozę šiuo klausimu. Tačiau ne mažesnė klaida būtų nemaryti to vaid- 
mens, kurį čia suvaidino autoritarinio pobūdžio drausmė, remianti ir 
papildanti kitokio pobūdžio drausmę. 

Atskiros profesinės sąjungos, taip pat jų centrinis organas, Aukščiau- 
sioji taryba, buvo pajungtos vyriausybės ir komunistų partijos kontrolei. 
Vadinamoji darbininkų opozicija partijoje buvo nuslopinta, o tie profe- 
sinių sąjungų vadovai, kurie užsispyrusiai teigė, kad yra atskirų darbinin- 
kų interesų, pašalinti iš pareigų. Taip po valdžios reorganizavimo 1921 
m. ir juo labiau 1929 m. profesinės sąjungos prarado bet kokią galią 
sakyti ar daryti ką nors, kas prieštarautų valdančiosios grupės norams. 
Jos tapo autoritarinės drausmės organais — šis faktas irgi patvirtina anks- 
čiau mūsų išsakytą minų. Atkreipiame dėmesį į dar vieną aplinkybę. Ka- 
dangi nenormalų šiuolaikinio darbininko požiūrį į darbą smarkiai veikia 
pašalinės įtakos, tai juk ne tas pat, ar jį nuolat įkalbinėja jausti savo parei- 
gą ir gerbti savo darbą, ar nuolat nuo to atkalbinėja. Rusijos valstybė, ne 
taip kaip kapitalistinė, turi galimybę auklėti jaunimą pagal griežtus savo 
tikslų ir struktūrinių idėjų reikalavimus, ir tai labai stiprina jos galią kur- 
ti atmosferą, palankią gamybinei drausmei. Intelektualams kištis akivaiz- 
džiai užkirstas kelias, nėra ir viešosios nuomonės, skatinančios pažeidi- 
mus. 
Jau nekalbant apie tai, kad atleidimas iš darbo gali reikšti badą, val- 
džia gali praktiškai vien savo pačios nuožiūra (pasitelkdama įvairiausias 
teisines konstrukcijas) naudoti tokias darbo drausminimo priemones kaip 
perkėlimą, prilygstanų deportacijai, arba smogikų brigadų bei raudonar- 
miečių „vizitus“. Visada yra dingsčių panaudoti tokias priemones ir, kaip 

visuotinai pripažįstama, jomis naudojamasi be jokių abejonių. Kapitalis- 
tiniam darbdaviui, net jeigu jis turėtų reikiamą galią, negalėtų kilti net 
mintis naudotis to pobūdžio sankcijomis, kurios ten niūriai dunkso už 
švelnesnių psichotechninio poveikio priemonių. 

Niūriosios visų šių dalykų reikšmės nėra esminė mūsų argumento 
dalis. Mintis, kurią mėginu išreikšti, nesietina su kokiais nors baisumais. 
Individų ar ištisų grupių žiaurumą daugiausia lemia nebrandi padėtis, 
šalies sąlygos bei valdančiųjų nuostatos. Esant kitoms sąlygoms, kitai rai- 
dos pakopai, valdant kitokiems žmonėms jie nebus neišvengiami. Dar 
geriau, jeigu pasirodys, kad nebūtina taikyti jokių sankcijų. Pabrėžiu tik 
tai, kad bent vienam socialistiniam režimui iš tikrųjų jau pavyko išugdyti 
grupinę ir primesti autoritarinę drausmę. Svarbu pats principas, o ne 
konkrečios formos, kuriomis jis buvo praktiškai įgyvendintas. 


Taigi net nekreipiant dėmesio į projektų pranašumą, lyginimas su 
varžomu kapitalizmu nepaneigia socialistinės alternatyvos pranašumo. 
Reikia dar kartą pabrėžti, kad nagrinėjome tik galimybes, nors jau kito- 
kia prasme nei toji, kuria vadovavomės aptardami patį projektą. Kad šios 
galimybės taptų realios ar bent įgytų praktinės tikimybės pobūdį, reikia 
daugybės prielaidų. Be abejo, galima remtis kitokiomis prielaidomis, ta- 
da ir išvados būtų kitokios. Pavyzdžiui, pasirėmus „idilinio socializmo" 
idėjomis, būtų nesunku įsitikinti, kad jos visiškai ir net juokingai žlugtų. 
Ir tai būtų net ne pats blogiausias ir galimų rezultatų. Žlugimą, kuris yra 
toks akivaizdus, kad sukelia juoką, dar galima sustabdyti. Daug blogesnis 
ir labiau tikėtinas būtų toks žlugimas, kurį, pasitelkus politines psicho- 
technikos priemones, žmonėms būtų galima pateikti kaip laimėjimą. Be 
to, nukrypimai nuo socialistinės sistemos projekto bei nuo jos valdymo 
principų, žinoma, ne mažiau tikėtini nei komercinėje visuomenėje, ta- 
čiau gali būti, kad jie bus rimtesni ir sunkiau pataisomi savireguliacijos. 
Tačiau jeigu skaitytojas dar kartą peržvelgs mūsų samprotavimų eigą, 
manau, įsitikins, jog visi galimi prieštaravimai dėl šių problemų iš esmės 
nepaneigia mūsų išvadų, arba, tiksliau, tai nėra prieštaravimai, nukreipti 
prieš patį socializmą, kaip mes jį apibrėžėme, o veikiau prieš tam tikrus 
bruožus, kuriais gali pasižymėti konkretūs socializmo tipai. Ir čia negali- 
ma daryti išvados, kad kova dėl socializmo yra beprasmiška ar nusikalsta- 

ma. Galima tik išvada, kad kova del socializmo nereiškia jokio apibrėžto 
dalyko, jeigu ji vyksta be supratimo, kuri socializmo atmaina yra gyvy- 
binga. Ar tokį socializmą galima suderinti su demokratija, jau kitas klau- 
simas. 


XIX skyrius 
PEREINAMASIS LAIKOTARPIS 


I. Dvi skirtingos problemos 


Manau, kad visi, ypač ortodoksiniai socialistai, pripažįsta, jog pereiti nuo 
kapitalistinės santvarkos prie socializmo paprastai nepavyks, visada bus 
sui generis problemų, nepaisant to, kokiomis sąlygomis bus pereinama. 
Tačiau tų sunkumų prigimtis ir mastas labai skirsis; atsižvelgdami į tai, iš 
kurios kapitalizmo raidos stadijos bus pereinama ir į tai, kokiais meto- 
dais galės ir norės naudotis grupė, vadovaujanti socializmo kūrimui, pa- 
togumo dėlei galime skirti du atvejus. Taip skirti patogu dar ir dėl to, 
kad esama akivaizdaus ryšio tarp „kada“ ir „kaip“. Abu atvejus nagrinėsiu 
tik visiškai brandaus ir „varžomo“ kapitalizmo atžvilgiu — negaišiu laiko 
svarstyti galimybėms, kurių galėtų būti ankstesnėse stadijose. Turėdami 
tai omenyje šiuos atvejus vadinsime „pribrendusio perėjimo į socializ- 
mą" ir „nepribrendusio perėjimo į socializmą" atvejais. 

Daugumą argumentų, pateiktų antroje knygos dalyje, galima reziu- 
muoti marksistine teze, kad ekonomikos raida turi tendenciją kurti so- 
cializmą pas? ir ta kryptimi veikti žmogaus dvasią. Noriu pasakyti, kad 
technologinės, organizacinės, komercinės, administracinės ir psichologi- 
nės socializmo prielaidos darosi vis realesnės. Sekdami šią tendenciją dar 
kartą įsivaizduokime ateitį. Verslą, išskyrus agrarinį sektorių, kontroliuoja 
nedaug biurokratizuotų korporacijų. Ekonomikos pažanga lėtėja, ji me- 
chanizuojama ir planuojama. Palūkanų procentas artėja prie nulio — ne 
laikinai, ne valstybinės politikos spaudimu, bet dėl nuolat mažėjančių 
investavimo galimybių. Pramonės nuosavybė ir valdymas depersonali- 
zuojami — nuosavybė degeneruoja virsdama akcijų ir obligacijų nuosavy- 
be, verslo vadyba savo įpročiais pradeda panešeti į viešųjų tarnybų admi- 

nistraciją. Kapitalistiniai motyvai ir įpročiai beveik užmiršti. Akivaizdi 
išvada — kai tokia padėtis, pribrendo reikalas pereiti prie socializmo. Čia 
verta atkreipti dėmesį į du dalykus. 

Pirma, įvairūs žmonės, netgi socialistai, nesutaria kokio laipsnio pri- 
artėjimo prie tokios padėties reikia ir skirtingai diagnozuoja realiai vyks- 
tantį priartėjimą. Tai visai natūralu, nes artėjimas socializmo link, kaip 
vidinė kapitalizmo tendencija, visada reiškiasi tik laipsniškai ir jis nieka- 
da neperžengs kurios nors visiems žinomos ribos taip, kad vieną kartą 
akivaizdžiai paaiškės, jog kelias jau atviras. Daug erdvės realiems nesuta- 
rimams teikia dar ir tas faktas, kad sėkmės sąlygos nebūtinai susidaro 
pari passu. Antai galima įtikinamai argumentuoti, kad 1913 metais JAV 
pramonės struktūra buvo labiau „brandi“ negu Vokietijos. Tačiau mažai 
kam kils abejonių del to, kad jeigu eksperimentas būtų vykęs abiejose 
šalyse, sėkmės šansai būtų buvę nepalyginamai didesni Vokietijoje, ku- 
rios pramonė buvo labiau suvalstybinta, kurią valdė ir tvarkė pati geriau- 
sia pasaulyje biurokratija ir šaunios profesinės sąjungos. Tačiau be tikrų 
nesutarimo motyvų, įskaitant tą, kurį lemia skirtingas temperamentas 
(juk ir vienodai sąžiningi bei kompetentingi chirurgai nesutaria dėl ope- 
racijos pradžios), visada išliks ir įtarimas, dažnai visiškai pagrįstas, kad 
viena iš diskusijos šalių nepripažįsta bei nepripažins brandumo, nes ji iš 
tikrųjų nenori socializmo, ir kad kita pusė, galbūt dėl idealistinių paska- 
tų, bet kada ir bet kurią padėtį laikys pribrendusia. 

Antra, net tarus, kad bus pasiekta neabejotina brandumo stadija, per 
perėjimą reikės naujų apibrėžtų veiksmų ir iškils naujų problemų. 

Kapitalizmo raida ruošia socializmui materialines sąlygas ir žmonių 
dvasią. Kraštutiniu atveju ji gali paruošti taip nuodugniai, kad galutinis 
žingsnis tebus tik formalus. Tačiau net ir tokiu atveju kapitalistinė san- 
tvarka savaime nepavirs socialistine; galutinį žingsnį, oficialų socializmo 
kaip visuomenės santvarkos pripažinimą vis vien teks žengti, pavyzdžiui, 
priimti Konstitucijos pataisos aktą. Žinoma, žmonės iš tikrųjų nelauks, 
kol susiklostys toks kritinis atvejis. Tai būtų neracionalu, nes padėtis vi- 
sais reikšmingais požiūriais gali būti subrendusi net ir tada, kai kapitaliz- 
mo interesai ir kapitalistinės nuostatos dar nėra galutinai pasitraukę iš 
visų socialinės struktūros užuolandų ir kampų. Tokiu arveju priimti Kon- 
stitucijos pataisą nebūtų vien formalumas. Būtų priešinamasi ir atsirastų 

sunkumų, kuriuos reikėtų įveikti. Tačiau prieš nagrinėdamas tuos sun- 
kumus, noriu atkreipti dėmesį į dar vieną skirtumą. 

Macerialios sąlygos ir žmonių sielos ruošiamos socializmui iš esmės 
automatiškai, t.y. nepriklausomai nuo kieno nors valios ar nuo kokių 
nors priemonių, vykdomų jam įgyvendinti. Tačiau šalia kitų dalykų ši 
raida taip pat sukuria valią bei atitinkamų priemonių - įstatyminių aktų, 
administracinių veiksmų ir kita. Šių priemonių visuma yra perėjimo į 
socializmą politikos dalis, kuri trunka ilgai, ištisus dešimtmečius. Tačiau 
jo istorija natūraliai skyla į du etapus, juos skiria socialistinio režimo 
paskelbimo aktas. Iki tokio akto perėjimo į socializmą politika yra — 
sąmoningai ar nesąmoningai — paruošiamoji, po jo — konstitucinė. Šio 
skyriaus pabaigoje pirmasis etapas bus aptartas labai glaustai. Dabar su- 
telkime dėmesį į antrąjį. 


II. Perėjimas į socializmą brandos sąlygomis 


Pribrendus perėjimui į socializmą sunkumai, kuriuos teks įveikti po ati- 
tinkamo akto paskelbimo, nebus nei neįveikiami, nei labai rimti. Branda 
reiškia, kad priešinamasi bus silpnai, kad bendradarbiavimo sieks visų 
klasių didžioji dauguma — vienas tokios padėties simptomų kaip tik bus 
galimybė pereiti prie socializmo priimant Konstitucijos pataisą, t.y. tai- 
kiai, išlaikant teisės tęstinumą. Ex bipotbesi žmonės supras šio žingsnio 
reikšmę ir net dauguma tų, kurie nepritars, su juo susitaikys. Niekas ne- 
puls į paniką, niekam neatrodys, kad griūva visas pasaulis. 

Žinoma, net ir šiuo atveju negalima visiškai atmesti revoliucijos gali- 
mybes. Tačiau jos pavojus nebus itin realus. Jei visiškai ar beveik visiškai 
nebus organizuoto pasipriešinimo ir, atitinkamai, nebus atsakomojo smur- 
to, tai nebus ir daugelio dingsčių revoliuciniam įkarščiui; be to, prie vai- 
ro stos grupė patyrusių ir atsakingų žmonių, pasiryžusių išlaikyti draus- 
mę ir naudoti tik racionalius, minimalų šoką rekeliančius metodus. Juos 
parems gerai paruošta valstybes ir verslo biurokracija, įpratusi gauti įsa- 
kymus iš teisėtos valdžios, kad ir kokia ji būtų; beje, tie biurokratai šiaip 
jau nėra labai dideli kapitalizmo šalininkai. 

Iš pradžių supaprastinkime perėjimo problemas, su kuriomis susi- 


durs naujoji ministerija, arba centrinė taryba, — panašiai, kaip jau supap- 

rastinome nuolatines problemas, t.y. tarkime, kad ūkininkus ji iš esmės 
paliks ramybėje. Taip ne tik bus pašalintas sunkumas, kuris gali būti 
lemtingas, — juk niekas kitas nuosavybe nėra taip suinteresuotas kaip ūki- 
ninkai ir valstiečiai; žemės ūkyje ne visur dirba rusų valstiečiai, — bet dar 
būtų įsigyta naujų šalininkų, nes niekas nera priešiškesnis stambiajai pra- 
monei ir specifiškai kapitalistiniams interesams negu ūkininkas. Taryba 
veikiausiai patrauktų į savo pusę ir kitokio tipo mažuosius žmones: šalia 
suvalstybintų pramonės įmonių galėtų būti toleruojamas, bent jau tam 
tikrą laiką, smulkaus amatininko verslas, galėtų likti ir smulkūs mažme- 
nininkai, panašiai kaip dabar veikia tų šalių, kur tabako produktai yra 
valstybės monopolis, tabako pardavėjai. Kitoje salės pusėje yra asmeni- 
niai interesai žmogaus, kurio darbas turi individualią vertę, pavyzdžiui, 
kokio nors vadovo, jo interesus taip pat galima nesunkiai patenkinti — 
taip būtų išvengta rimtų ūkio veiklos sutrikimų. Žinoma, viską galima 
sugadinti, jei beatodairiškai vadovausiesi egalitariniais idealais. 

O kaip su kapitalistiniais interesais? Ilgalaikės perspektyvos požiūriu 
juos galima apytikriai tapatinti su akcijų ir obligacijų savininkų interesais; 
į pastarųjų sąrašą taip pat galima įtraukti įkaitinių, arba ipotekos, raštų bei 
draudimo polisų savininkus. Socialisto, kuris žino tik savo Šventąjį raštą ir 
kuris šiuos žmones įsivaizduoja kaip grupelę labai turtingų dykaduonių, 
laukia siurprizas: brandos laikotarpiu ši grupė gali sudaryti rinkėjų daugu- 
mą, ir kažin ar ji palankiai sutiks siūlymą konfiskuoti jos pajamų šaltinį, 
kad ir koks nedidelis jis kiekvieno būtų. Problemos esmė ne ta, ar socialis- 
tinis režimas gali ar „privalo“ juos eksproprijuoti be jokios kompensacijos. 
Svarbu tai, kad taip elgtis nėra ekonominės būtinybės ir jeigu režimas ryž- 
tųsi konfiskuoti, tai būtų galima tik dėl laisvo visuomenės sprendimo, va- 
dovaujanus, tarkime, jos pasirinktais etiniais principais, o ne del to, kad 
nėra kito kelio. Juk kaip rodo statistika, palūkanos individualiems obliga- 
cijų bei vertybinių popierių savininkams, taip pat procentai už obligacijas, 
kuriuos centrinė taryba mokės vietoj dividentų buvusiems akcijų savinin- 
kams, — kad šie akcininkai, prarasdami balsavimo teisę, vis dėlto išsaugotų 
pajamas, daugmaž prilygstančias buvusių dividentų vidurkiui, — visa tai 
tikrai nesudarys nepakeliamos naštos. Kol socialistinė visuomenė naudoja- 
si privačiomis santaupomis, tol jai gali apsimokėti nešti šią našrą. Galima 
riboti laiko požiūriu, paverčiant visas šias išmokas terminuota kasmetinė 

renta arba įvedant atitinkamus pajamų bei paveldėjimo mokesčius, kurie 
taip atliktų savo paskutinę paslaugą prieš išnykdami visiems laikams. 

Manau, kad to pakanka, norint įsivaizduoti galimą veiklos planą po 
„socializmo paskelbimo akto"; nurodytomis sąlygomis jis leistų perėjimą 
vykdyti tvirtai, saugiai ir švelniai, su minimaliais energijos nuostoliais ir 
minimalia žala kultūros bei ekonomikos vertybėms. Didžiųjų koncernų 
vadovybė būtų keičiama tik tais atvejais, jei atsirastų specifinių priežas- 
čių. Jeigu socializmo paskelbimo akto momentu bus dar išlikusių priva- 
čių bendrijų, jas pirmiausia teks pertvarkyti į bendroves ir po to elgtis su 
jomis kaip su visomis kitomis. Steigti naujas privačias įmones bus, žino- 
ma, draudžiama. Bendrovių konglomeratai, ypač holdingo kompanijos, 
bus racionaliai pertvarkytos, t.y. bus išsaugoti tik tie ryšiai, kurie didina 
valdymo efektyvumą. Visi bankai taps centrinio banko padaliniais ir taip 
galės ne tik išsaugoti kai kurias mechanines savo funkcijas (bent iš dalies 
jiems neišvengiamai atiteks visuomeninės apskaitos funkcijos), bet ir įgy- 
ti tam tikrą pramonės valdymo galią, t.y. galią teikti arba atsisakyti teikti 
„kreditus“; tokiu atveju centrinis bankas liktų nepriklausomas nuo ga- 
mybos ministerijos ir atliktų savotišką bendrosios priežiūros funkciją. 

Taip centrinė taryba pamažu ir be sukrėtimų perimtų visą valdymą į 
savo rankas, ekonomikos sistema turėtų laiko prisitaikyti prie naujų sąly- 
gų, o nedideles pereinamojo laikotarpio problemas būtų galima spręsti 
skyrium, vieną po kitos. Iš pradžių prireiktų kiek patikslinti gamybos 
apimtį — ne daugiau kaip 590 nuo bendrojo produkto. Jeigu egalitarinės 
idėjos nepasireikš smarkiau negu numatėme, iš esmės nepasikeis ir pa- 
klausos struktūra. Tiesa, žmonių, keičiančių savo užsiėmimą (pavyzdžiui, 
teisininkų), šiek tiek padaugės, nes kai kurių funkcijų, reikalingų kapita- 
listinei pramonei, socializmo ekonomikai nebereikės. Tačiau tai neturė- 
tų kelti rimtų problemų. Rimtesnių problemų, tokių kaip neefektyvių 
gamybinių vienetų naikinimas, pajėgumų telkimas į perspektyviausias 
šakas, teritorinio jų išdėstymo tobulinimas ir su tuo susijęs gyventojų 
perkėlimas, vartojimo ir kapitalinių gėrybių standartizavimas ir kitų pa- 
našių, veikiausiai atsiras tik tada, kai sistema jau bus prisitaikiusi prie 
organinių pokyčių ir pradėjusi sklandžiai judėti išvažinetais keliais. Visai 
pagrįstai galima tikėtis, kad šio tipo socializmas ilgainiui įgyvendins visas 
tas pranašumo galimybes, kurias numato projektas. 

III. Perėjimas į socializmą nebrandumo sąlygomis 


|. Taip prognozuoti negalima antruoju atveju — tada, kai prie socializmo 
pereinama nebrandumo sąlygomis. Šią padėtį galima apibrėžti kaip tokį 
perėjimą nuo kapitalistinės prie socialistinės santvarkos, kuris vyksta ta- 
da, kai socialistams atsiranda galimybė paimti valdžią, nors macerialios 
sąlygos ir žmonių sielos dar nėra tam paruoštos. Primenu, kad mes neap- 
tarinėsime tokios nebrandžios padėties, kur sėkmės viltis kiekvienam blai- 
viai mąstančiam žmogui būtų tiesiog juokinga. Todel nesiruošiu įrodi- 
nėti, kad nepribrendęs socializmas neišvengiamai baigsis visiška suirute, 
o naujasis režimas būtinai žlugs. Kalbu apie šiuolaikinį varžomo kapita- 
lizmo tipą, ir tik jo atžvilgiu gali būti pagrįstai keliama perėjimo į socia- 
lizmą problema. Būtent čia ši problema turėtų anksčiau ar vėliau iškilti. 
Ilgainiui padėtis darosi vis palankesnė socialistinėms ambicijoms. Dar 
svarbiau tai, kad gali susiklostyti trumpalaikė situacija — geras pavyzdys 
yra Vokietija 1918-1919 metais; kai kas taip pat kalba apie tapačią JAV 
padėtį 1932 metais, kai laikinas kapitalistinių sluoksnių ir jų valdžios 
organų paralyžius atvėrė gundančias galimybes. 

2. Ką konkrečiai reiškia neparuoštos ir nebrandžios sąlygos ir sielos? 
Apie tai skaitytojas gali nesunkiai susidaryti vaizdą pažvelgęs į pribren- 
dusios situacijos paveikslą, nupieštą keliais puslapiais anksčiau. Vis dėlto 
noriu pridėti keletą štrichų JAV 1932 metų padėties paveikslui. 

Labai intensyvios (nors, sprendžiant pagal tempus, šiaip normalios) 
plėtros periodą pakeitė depresija, pats šios mastas rodė didžiulę prisitai- 
kymo prie „pažangos“ būtinybę. Daugeliu svarbių krypčių pažanga, ži- 
noma, nebuvo didele - pakanka atkreipti dėmesį į menką kaimo vietovių 
ir namų ūkio elektrifikavimą, nepakankamą naujausių chemijos atradi- 
mų bei atsivėrusių statybos pramonės galimybių panaudojimą. Todėl ga- 
lima tvirtai teigti, kad jeigu tuo metu biurokratiškai būtų įvestas socializ- 
mas, jis būtų pareikalavęs didelių verslo energijos nuostolių, sumenkinęs 
gamybos efektyvumą ir padaręs žalą būsimai masių gerovei. Įdomu, kad 
viešoji nuomonė, kurią isteriškoje depresijos aplinkoje formavo socializ- 
mui simpatizuojantys intelektualai, rėmė visiškai priešingus įsitikinimus. 
Tačiau tai jau veikiau tos padeties socialinės-psichologinės diagnostikos, 
o ne ekonominės interpretacijos dalykas. 

Nebrandi taip pat buvo pramonės ir prekybos organizacinė struktū- 
ra. Reikalas ne tik tas, kad vis dar išliko gausybė smulkių bei vidutinių 
įmonių ir jos bendradarbiavo per įvairias prekybos asociacijas toli gražu 
netobulai, bet ras, kad pats stambusis verslas, nekritiško žavėjimosi ir 
priešiškumo objektas, dar nebuvo pažengęs taip toli, kad būtų galima 
saugiai ir lengvai pritaikyti aptartąjį perėjimo metodą. Jeigu stambiomis 
verslovėmis laikysime įmones su daugiau kaip 50 milijonų dolerių kapi- 
talu, tai tik 53,390 nacionalinio kapitalo valdė stambios korporacijos; 
jeigu atskirsime finansines ir komunalinių paslaugų įmones, toji dalis 
bus tik 36,29; pramonėje ji sudarė tik 46,396 '. Apskritai su smulkesnė- 
mis įmonėmis socialistams būtų daug sunkiau ir vargu ar galima tikėtis, 
kad jos funkcionuotų kaip dabar. Jeigu vis dėlto nusileistume iki 10 mi- 
lijonų dolerių ribos, tai ir tada jų dalis būtų, atitinkamai 67,590, 52,796 
ir 64,590. Jau vien mėginimas „įvaldyti“ tokios struktūros ekonomiką 
būtų didžiulis uždavinys. Dar sudėtingesnis uždavinys būtų priversti ją 
veikti ir tobulėti naujomis sąlygomis, be patyrusios biurokratijos ir su 
netobulai organizuota bei silpnai valdoma darbo jėga, kuri kiekvienu mo- 
mentu galėtų nutrūkti nuo saito. 

Žmonių sielos socializmui buvo paruoštos dar mažiau negu materia- 
lios sąlygos. Nepaisant depresijos sukelto šoko, ne tik verslininkai, bet ir 
didžioji darbininkų bei fermerių dalis mąstė ir jautė buržuazinės santvar- 
kos sąvokomis ir tikrai neturėjo jokio aiškaus supratimo apie galimą 
alternatyvą; socializmas ir visa, kas jį bent kiek priminė, jiems vis dar 
buvo „antiamerikietiška" idėja. Nebuvo jokios įrakingos socialistinės par- 
tijos ir jokia oficiali socialistų grupė, išskyrus stalinistinių įsiukinimų 
komunistus, neturėjo nors kiek didesnės paramos. Fermeriai, nors pa- 
stangos atversti juos į socialistinį tikėjimą buvo didžiulės, socializmui 
jautė beveik tokią pat neapykantą, kokią jie jautė stambioms korporaci- 
joms ir ypač geležinkelio kompanijoms. Taigi, parama būtų buvusi sil- 
pna, daugeliu atvejų akivaizdžiai egoistinė arba tik pusinė, tuo tarpu pa- 
sipriešinimas — labai stiprus. Būtų priešinęsi žmonės, nuoširdžiai įsitiki- 
nę, kad niekas kitas, juo labiau valstybė, negali geriau už juos nudirbti jų 


' Žr. W. L. Crum, “Concentration of Corporate Control", Journal of Business, vol. VIII, 
p. 275. 

darbų, ir kad priešindamiesi jie gina ne tik savo pačių, bet ir visos visuo- 
menės interesus, t.y. kad gina absoliučią šviesą nuo absoliučios tamsos. 
JAV buržuazija pradėjo netekti savo gyvastingumo, tačiau ji dar nebuvo 
jo visiškai praradusi. Ji būtų kovojusi švaria sąžine ir būtų sugebėjusi 
atmesti visus kompromisus ir siūlymus bendradarbiauti. Vienas tokios 
padėties padarinių būtų būtinybė vartoti jėgą ne tik prieš atskirus asme- 
nis, bet ir prieš grupes ir klases; kitas padarinys — negalimybė priimti 
socializmo principų Konstitucijos pataisa, t.y. nepažeidžiant teisės tęsti- 
numo. Naująją santvarką būtų reikėję įvesti per revoliuciją, veikiausiai 
netgi kruviną. Galima būtų prieštarauti, kad šis konkretus nebrandžios 
padėties pavyzdys priklauso visiškai beviltiškų atvejų grupei. Tačiau jis 
atspindi svarbiausius kiekvieno nebrandaus perėjimo į socializmą bruo- 
žus ir todėl juo galima naudotis nagrinėjant visą problemą. 

Tokį būdą neabejotinai svarsto ortodoksiniai socialistai. Dauguma jų 
būtinai nori išvysti grandiozinį reginį, kai proletariato šv. Jurgis kausis su 
kapitalizmo drakonu. Tačiau mes aptarsime šį būdą ir padarinius, ku- 
riuos kelia politinių galimybių derinys su ekonominiu nebrandumu, ne 
todėl, kad, nelaimei, išlieka ankstyvosios buržuazijos revoliucinės ideolo- 
gijos likučiai, o todėl, kad problemos, būdingos įprastai suprantamam 
perėjimui į socializmą, kyla tik šiuo atveju. 

3. Taigi, tarkime, kad „revoliucinė liaudis“ (bolševikų revoliucija šį 
apibūdinimą padarė beveik oficialiu titulu, koks kadaise buvo „krikščio- 
niškiausias iš karalių"), užėmusi svarbiausias valstybines įstaigas, palau- 
Žusi nesocialistines partijas, paėmusi į savo rankas nesocialistinę spaudą, 
visur pastato savo žmones. Visų šių įstaigų, taip pat pramonės ir preky- 
bos įmonių personalas iš dalies, kaip tarėme, bus priverstas bendradar- 
biauti, iš dalies pakeistas darbininkų vadovais ir intelektualais, kurie no- 
riai perbėgs iš savo kavinių į tokias įstaigas. Naujajai tarybai leisime imtis 
dviejų uždavinių — suorganizuoti raudonąją armiją, kuri būtų pajėgi mal- 
šinti atvirą pasipriešinimą ir tramdyti ekscesus, pavyzdžiui, vadinamąją 
laukinę socializaciją *, šaudydama be skirtumo į dešinę bei į kairę, ir ku- 
* Laukinė socializacija (šis terminas jau tapo beveik oficialiu) - kiekvienos įmonės dar- 
bininkų mėginimas nuversti jos vadovybę ir perimti valdymą į savo rankas. Tokie 
mėginimai yra tikras košmaras kiekvienam blaiviai mąstančiam socialisrui. 

riai pakaktų proto palikti ramybeje, kaip anksčiau minėjome, valstiečius 
ir ūkininkus. Nedarysime jokių prielaidų del to, kiek racionaliai ar hu- 
maniškai bus elgiamasi su buvusio valdančiojo sluoksnio nariais. Tiesą 
sakant, nesunku įsivaizduoti, kad tokiomis sąlygomis su jais bus elgiama- 
si be jokio gailesčio. Žmonės, suvokiantys, kad jų veiksmai jų oponentų 
požiūriu yra pati nuožmiausia agresija, ir suprantantys, kad nesekmės 
atveju jų laukia Karlo Liebknechto ir Rosos Luxemburg likimas, griebsis 
kur kas žiauresnės prievartos nei buvo iš pradžių numanyra. Jie negalės 
su savo oponentais elgtis kitaip, kaip tik su nusikalstamu žiaurumu, nes 
žvelgs į juos kaip į žiaurius nusikaltėlius — jie taip žvelgs ir į senojo režimo 
gynėjus, ir į neišvengiamai atsirasiančių naujų kairuoliškų partijų narius. 
Tačiau nei prievarta, nei sadizmas problemų neišspręs. Ar centrinei tary- 
bai liks daryti kas nors kita, kaip tik vaitoti dėl sabotažo ir šauktis papil- 
domų įgaliojimų, kad įveiktų konspiratorius ir diversantus. 

Pirmiausia, ko jai reikia griebtis — tai sukelti infliaciją. Bankai turi 
būti nacionalizuoti ir sujungti arba sukoordinuoti su iždu; taryba arba 
ministerija, naudodamasi tradiciniais metodais, turi kurti kuo daugiau 
depozitų ir banknotų. Manau, kad infliacija neišvengiama, nes dar nesu 
sutikęs socialisto, kuris neigtų, jog tokiomis sąlygomis socialistinė revo- 
liucija bent jau laikinai paralyžiuotų ekonomikos raidą ir todel iždui bei 
finansiniams centrams stigtų piniginių lėšų. Kadangi socialistinė apskai- 
tos ir pajamų sistema dar neveiktų, neliktų jokio kito pasirinkimo, kaip 
tik vykdyti tokią politiką, kokią vykdė Vokietija po Pirmojo pasaulinio 
karo arba Prancūzija 1789 metų revoliucijos metu ir po jos. Tiesa, šiais 
atvejais būtent nenoras naikinti nuosavybės sistemą bei komercinės vi- 
suomenės metodus labai prailgino infliaciją; „dieną po socialistinės revo- 
liucijos", kai reikalai dar nebus nusistoję, šis skirtumas neturės reikšmės. 

Tačiau reikia pridurti, kad griebtis tokios politikos verčia ne tik būti- 
nybė. Pati infliacija yra puikus būdas sušvelninti kai kuriuos pereinamo- 
jo laikotarpio sunkumus ir įvykdyti dalinę ekspropriaciją. Kalbant apie 
pirmąją jos funkciją, visiškai akivaizdu, kad, pavyzdžiui, staigiai padi- 
dinti piniginiai atlyginimai trumpam neutralizuos galimą pasipiktinimą 
dėl smukusių realių pajamų; šio smukimo, bent jau laikino, nepavyks 
išvengti. Antroji infliacijos funkcija — ji nuostabiai paprastai ekspropri- 
juoja piniginių lėšų skolintoją. Centrine taryba net galėtų palengvinti 

sau gyvenimą ir išmokėti realaus kapitalo savininkams (įmonėms ir pan.) 
bet kokio dydžio kompensaciją, jeigu tuo pat metu ji ryžtųsi tą kompen- 
saciją momentaliai padaryti bevertę. Pagaliau nereikia pamiršti, kad in- 
fliacija smogtų triuškinantį smūgį dar išlikusioms privataus verslo sa- 
loms. Juk kaip parodė Leninas, niekas taip nedezorganizuoja kaip intlia- 
cija „norint sugriauti buržuazinę visuomenę reikia sugriauti jos pinigų 
sistemą . 

4. Toliau, žinoma, reikia imtis kurti socializmą. Diskusijos dėl perei- 
namojo laikotarpio problemų prasideda nuo seno ginčo tarp pačių socia- 
listų — tiksliau tarp socialistų ir tų, kuriuos galima pavadinti darbiečiais, 
dėl to, ar jį kurti vienu kirčiu ar laipsniškai. Daugelis socialistų veikiau- 
siai manydami, kad socialistinio tikėjimo švara ir tikroji ištikimybė so- 
cializmo idealams be sąlygų reikalauja rinktis pirmąjį variantą, smerkia 
silpnakinkius darbiečius (leiboristus), kuriuos šiuo požiūriu, kaip ir dau- 
geliu kitų, itin varžo labai nepatogūs atsakomybės jausmo likučiai. Šiuo 
klausimu aš palaikau tikėjimo švaros gynėjus *. Kalbame juk ne apie per- 
ėjimo politiką kapitalistinėje sistemoje; tai yra kita problema, kuria užsi- 
imsime veliau, pamatysime, kad kapitalistinėje santvarkoje laipsniškas per- 
ėjimas į socializmą yra ne tik galimas, bet ir labiausiai tikėtinas. Čia nag- 
rinėjame visiškai skirtingą perėjimo politiką, kuria reikėtų vadovautis po 
to, kai socialistinis režimas jau įvestas per politinę revoliuciją. 

Šiuo atveju, net jeigu neišvengiami ekscesai bus minimalūs ir net jei- 
gu kietos rankos priemonėmis pavyks įvesti santykinę tvarką, sunku įsi- 
vaizduoti padėtį, kad kai kurios stambiausios pramonės šakos bus pa- 
verstos socialistinėmis, o tuo tarpu kitos veiks taip, tarsi nieko neįvyko. 
Valdant revoliucinei vyriausybei, kuriai teks bent iš dalies remtis neatsa- 
kingumo dienomis propaguotomis idėjomis, visos išlikusios privačios įmo- 
nės veikiausiai turės nutraukti veiklą. Turiu omenyje ne obstrukciją, ku- 
rios gali griebtis verslininkai ir kitokie kapitalistiniai elementai. Jų galia 
yra pervertinama jau dabar, komisarų akiratyje ji visai išnyktų. Be to, ne 
buržua stilius atsisakineti vykdyti jam užkraunamas pareigas; tam stiliui 
3 Tiesa, Šventraštis aiškiai nepasisako jų naudai. Jeigu skaitytojas pavartys Komunistų 


partijos manifestą, jis ras nepatogųjį „palaipsniui“ šiuo požiūriu pačioje svarbiausioje 
pastraipoje. 

labiau dera prieraišumas prie tų pareigų. Bus priešinamasi, tačiau tai vyks 
politikos srityje, — anapus, o ne šiapus įmonės vartų. Nepaversta socialis- 
tine pramonė nustos veikti paprasčiausiai todėl, kad komisarai, jos pa- 
čios darbininkai ir apskritai visuomenė neleis jai veikti savo nuožiūra, o 
tai vienintelis kapitalistinei pramonei įmanomas būdas. 

Tačiau šis argumentas galioja tik stambiajai pramonei ir toms jos ša- 
koms, kurios gali būti nesunkiai pertvarkytos į stambius gamybos viene- 
tus. Jis neapima viso to, kas plyti tarp žemės ūkio, kurio nenagrinėjame, 
ir stambiosios pramonės. Šioje erdvėje, kurią užima daugiausia smulkios 
ir vidutinės įmonės, centrinė taryba galėtų manevruoti vadovaudamasi 
tikslingumu ir pulti arba trauktis priklausomai nuo aplinkybių. Tai vis 
vien būtų socializmo kūrimas mūsų vartojama termino prasme. 

Tenka dar papildyti. Akivaizdu, kad perėjimas į socializmą tokiomis 
nebrandžiomis sąlygomis, kai reikia ne tik revoliucijos, kai nepakanka 
teisinio lūžio, bet dar reikia ir teroristinio režimo, niekam, išskyrus jo 
organizatorius, negali duoti nei trumpalaikės, nei ilgalaikės naudos kurs- 
tyti revoliucinį entuziazmą, riziką, liaupsintu drąsą — šie ne itin kilnūs 
dalykai tinka profesionaliam agitatoriui. Vienintelė akademinio intelek- 
tualo drąsa, kuria jam derėtų didžiuotis, yra drąsa kritikuoti, įspėti ir 
sulaikyti. 


IV. Socialistinė politika iki socializmo paskelbimo: 
Anglijos pavyzdys 


Tačiau ar iš tikrųjų turime daryti išvadą, kad dabar ir dar penkiasdešimt 
ar šimtą metų socialistams teks tik pamokslauti ir laukti? Žinoma, tokio 
elgesio sunku tikėtis iš partijos, norinčios išsaugoti savo narius, tačiau 
visi argumentai ir priekaištai, kurie kyla iš šio labai žmogiško šaltinio, 
neturi užgožti fakto, jog yra rimtas pagrindas būtent tokiai išvadai. Gali- 
ma net visiškai logiškai argumentuoti, kad socialistams būtų naudinga 
skatinti kapitalizmo raidą, kuri jiems palanki ir, vadinasi, verčiau išpan- 
čioti kapitalizmą negu ji pančioti dar labiau. 

Vis dėlto nemanau, kad tai reiškia, jog socialistams, bent jau mūsų 
laikmečiu, nėra ką veikti. Žinoma, mėginimas kurti socializmą daugu- 
moje tiek didelių, tiek mažų šalių dabar neabejotinai žlugrų - galbūt žlugrų 

net pati socializmo idėja, ir neabejotinai žlugtų tos socialistinės grupuo- 
tes, kurios ryžtųsi žengti tokį žingsnį. Tačiau tada kita politinė grupuotė, 
nebūtinai socialistinė įprasta prasme, galėtų nesunkiai persirengti jų dra- 
bužiais. Todėl net jeigu socializmo kūrimo politika po socializmo pa- 
skelbimo būtų labai abejotinas užsiėmimas, ta pati politika iki jo teiktų 
daug daugiau vilčių. Kaip ir kitos partijos, tačiau turėdami aiškesnį tiks- 
lą, socialistai galėtų joje dalyvauti neišsižadėdami savo galutinio tikslo. 
Visa, ką šiuo klausimu noriu pasakyti, galima parodyti konkrečiu pavyz- 
džiu. 

Visi mus dominančios raidos požymiai pasireiškia šių dienų Didžio- 
joje Britanijoje. Viena vertus, jos pramonė ir prekyba akivaizdžiai nėra 
pribrendusios greitai ir sėkmingai pereiti į socializmą pirmiausia dėl to, 
kad stambios korporacijos nėra pasiekusios reikiamo lygio. Todėl nei 
įmonių administracija, nei kapitalistai, nei darbininkai nėra pasiruošę 
pereiti - lieka daug „individualizmo“ gaivalų; jų pakaktų pasipriešinimui 
tr nebendradarbiavimui organizuoti. Kita vertus, maždaug nuo šio am- 
žiaus pradžios pastebimai silpnėja verslo pastangos; vienas šio reiškinio 
padarinių yra tai, kad visos politinės partijos ne tik pritarė, bet ir reikala- 
vo, kad valstybė perimtų į savo rankas svarbiausias ūkio šakas, tokias kaip 
elektros energetika. Galima sakyti, kad Britanijoje labiau nei kurioje nors 
kitoje šalyje, kapitalizmas jau atliko didžiąją savo darbo dalį. Be to, Brita- 
nijos visuomenė apskritai jau suvalstybinta. Britanijos darbininkai gerai 
organizuoti, turi gana atsakingų vadovų. Patyrusi biurokratija, turinti 
nepriekaištingą kultūrinį ir moralinį lygį, sugeba sklandžiai asimiliuoti 
naujus elementus, atsirandančius plečiantis valstybiniam sektoriui. Ne- 
prilygstamas Britanijos politiko sąžiningumas, unikaliai gabi ir civilizuo- 
ta valdančioji klasė čia leidžia nesunkiai padaryti tai, ką kitur padaryti 
būtų neįmanoma. Konkrečiai valdančioji grupė optimaliai derina seną- 
sias formalias tradicijas su unikaliu sugebėjimu taikytis prie naujų prin- 
cipų, padeties ir žmonių. Ji nori valdyti, tačiau pasiryžusi tai daryti atsi- 
žvelgdama į kintančius interesus. Ji valdo pramoninę Britaniją taip par 
gerai, kaip valdė agrarinę, po to protekcionistinę ar dar vėliau laisvosios 
prekybos Britaniją. Ji turi dar vieną nepranokstamą talentą — moka pasi- 
savinti ne tik opozicijos programas, bet ir jos protus. Ji asimiliavo Disra- 
elį, kuris kitur būtų tapęs dar vienu Lassalle'iu. Ji būtų asimiliavusi, jei 

būtų reikėję, patį Trockį arba, tiksliau, Prinkipo hercogą, kuriuo jis ten 
neabejotinai būtų tapęs. 

Tokiomis sąlygomis galima tokia politika, kuri, viena vertus, vykdytų 
plataus masto nacionalizacijos programą ir taip gerokai pažengtų socia- 
lizmo link ir, kita vertus, neapibrėžtam laikui paliktų nepaliestus ir ne- 
trikdomus tokios programos neapimtus interesus bei veiklos sritis. Tiesą 
sakant, šios sritys galėtų būti išlaisvintos nuo daugelio suvaržymų ir naš- 
tos, fiskalinės ir kitokios, kuri dabar jas slegia. 

Išvardykime verslo sritis, kurios gali būti suvalstybintos be rimtų efek- 
tyvumo nuostolių ar be rimtų padarinių toms sritims, kurios liktų priva- 
čiomis. Kompensacijos klausimas galėtų būti sprendžiamas taip, kaip siū- 
lėme anksčiau aptardami brandų perėjimą į socializmą; del didelių šiuo- 
laikinių pajamų ir paveldėjimo mokesčių tai nebūtų rimta problema. 

Pirma, bankų sistema yra neabejotinai pribrendusi tokiam žingsniui. 
Anglijos bankas mažai kuo skiriasi nuo iždo departamento, jis netgi ma- 
žiau nepriklausomas negu galėtų būti toks gerai sutvarkytas socialistinis 
visuomenės finansinis organas. Komercinių bankų koncentracija ir biu- 
rokratizacija, atrodo, jau padarė savo darbą. Stambūs bankiniai koncer- 
nai turėtų absorbuoti paskutinius nepriklausomos bankininkystės liku- 
čius ir po to susilieti su Anglijos banku į Nacionalinę bankininkystės 
valdybą, kuri galėtų taip pat apimti taupomuosius bankus, statybines 
draugijas ir t.t., o šių klientai nė nepajustų jokių pakitimų, nebent suži- 
notų apie juos iš laikraščių. Geresnės paslaugų koordinacijos nauda galė- 
tų būti gana ženkli. Socialisto požiūriu, nauda būtų ir tai, kad padidėtų 
valstybės įtaka nenacionalizuotoms ekonomikos šakoms. 

Antra, senas kandidatas nacionalizuoti yra draudimo verslas, šiandien 
jau gerokai mechanizuotas. Jo integracija su kai kuriomis socialinio drau- 
dimo šakomis galėtų būti efektyvi: polisų pardavimo kaštai galėtų gero- 
kai sumažėti, o socialistai vėl džiaugtųsi, kad valstybei suteikiama galia 
kontroliuoti draudimo kompanijų fondus. 

Trečia, tik nedaugelis žmonių itin suabejotų del galimos geležinkelių 
ir net sunkvežimių transporto nacionalizacijos. Tiesą sakant, vidaus per- 
vežimai yra akivaizdžiausia sėkmingo valstybės valdymo sritis. 

Ketvirta, nacionalizavus kalnakasybą ir ypač akmens anglių bei jų pro- 
duktų, pavyzdžiui, benzolo, pramonę, taip pat prekybą anglimis bei jų 

produktais, galima būtų iškart pakelti šių šakų efektyvumą ir susilaukti 
tikrai rimtos sėkmės, jeigu tik pavyktų bent patenkinamai išspręsti darbo 
santykių problemas. Technologijos ir prekybos požiūriu čia viskas aišku. 
Atrodo, taip pat aišku, kad tokios sėkmės negalima tikėtis chemijos pra- 
monėje, kur aktyviai veikia privatus verslas. 

Penkta, elektros energijos, jos perdavimo ir paskirstymo nacionaliza- 
cija jau beveik baigta. Lieka tik pridurti, kad elektrotechnikos pramone 
teikia tipišką sekmingai veikiančio privataus verslo pavyzdį — ir tai rodo, 
kad beprasmiška, ekonomikos požiūriu, arba tik ginti visuotinę naciona- 
lizaciją, arba tik ją neigti. Tačiau energetikos pavyzdys taip par atsklei- 
džia pelningos nacionalizuotos pramonės veiklos problemas. Juk pelnin- 
gumas kaip esminis sėkmės kriterijus turi išlikti, del to, kad valstybinis 
sektorius aprėpdamas tokią didelę ekonomikos dalį dar galėtų atlikti ir 
visas šiuolaikinės valstybės funkcijas. 

Šešta, geležies ir plieno nacionalizacija yra daug problemariškesnė ne- 
gu visi anksčiau minėti atvejai. Tačiau ši pramonės šaka neabejotinai jau 
„Išsidūko“ ir jau gali būti „administruojama“; žinoma, tas administravi- 
mas turėtų apimti ir stambius tyrimų padalinius. Tokia koordinacija tu- 
rėtų duoti naudos. Čia nėra didelio pavojaus netekti verslo energijos vai- 
sių. 

Septinta, manau, kad statybos ir statybos medžiagų pramonės valdy- 
mą (galbūt išskyrus architektų valdas) galima sekmingai atiduoti į dera- 
mai parinkto valstybės organo rankas. Ji jau dabar yra įvairiais požiūriais 
taip smarkiai reglamentuojama, subsidijuojama ir kontroliuojama, kad 
tokiu atveju net galima tikėtis efektyvumo padidėjimo, kuris turbūt su 
kaupu kompensuotų galimus tokio pakitimo nuostolius. 

Ir tai dar nebūtinai viskas. Tačiau kiekvienas žingsnis už šios progra- 
mos ribų turėtų būti grindžiamas ypatingais, daugiausia neekonominiais 
sumetimais. Potencialūs kandidatai nacionalizuoti galėtų būti ginklų pra- 
monė, strateginės pramonės šakos, kino filmų pramonė, laivų statyba, 
prekyba maisto produktais. Kiekvienu atveju minėtų septynių pramonės 
šakų nacionalizacija gali užimti gana daug laiko, kurio pakaktų, kad kiek- 
vienas atsakingas socialistas pajustų palaimą del atlikto darbo ir kartu 
pripažintų, jog būtų racionalu ir tikslinga daryti nuolaidų nenacionali- 
zuotam sektoriui. Jeigu jis reikalautų nacionalizuoti žemę, palikdamas, 

kaip minėjau, nepaliestą fermerio statusą, t.y. perduoti valstybei visa, kas 
lieka iš žemės rentos bei žemes sklypų nuomos, aš kaip ekonomistas tam 
neprieštaraučiau “. 

Dabartinis karas, žinoma, pakeis socialines, politines bei ekonomines 
mūsų problemų sąlygas. Kai kurie dalykai, anksčiau buvę neįmanomi, 
taps įmanomi, ir atvirkščiai. Kelis knygos pabaigos puslapius skirsiu šiam 
klausimo aspektui. Tačiau man atrodo, kad del politinės minties aišku- 
mo svarbu problemą suprasti nepriklausomai nuo karo padarinių. Kitaip 
jos esmė nebus deramai suvokta. Todėl šį skyrių palieku tokį, kokį jį 
parašiau 1938 metų vasarą, nekeičiu nei jo formos, nei turinio. 


* Čia ne vieta reikšti asmenines preferencijas. Vis dėlto norėčiau, kad būrų suprast, jog 
šis teiginys yra profesinės pareigos dalykas ir jis nereiškia, jog toks siūlymas man parin- 
ka. Priešingai, jei būčiau anglas, kovočiau prieš jį iš visų jėgų. 

XX skyrius 
PROBLEMOS KONTEKSTAS 


I. Proletariato diktatūra 


Akivaizdūs dalykai yra patys apgaulingiausi. Paskutiniųjų dvidešimties 
ar dvidešimt penkerių metų įvykiai atskleidė problemą, iškeltą į šios da- 
lies pavadinimą. Maždaug iki 1916 m. ryšys tarp socializmo ir demokra- 
tijos daugumai žmonių ir ypač oficialiems ortodoksinio socializmo at- 
stovams atrodė visiškai akivaizdus. Vargu ar kam nors būtų atėjusi į galvą 
mintis neigti socialisto teisę būti demokratų klubo nariu. Žinoma, patys 
socialistai, išskyrus keletą sindikalistinių grupių, visada skelbėsi esą vie- 
ninteliai tikrieji demokratai, monopoliniai tikrosios prekės, o ne jos bur- 
žuazinio surogato, pardavėjai. 

Taip jie, žinoma, ne tik mėgino pakelti socializmo vertę pridėta prie jo 
demokratija; jie dar turėjo ir teoriją, kuri, jų pasitenkinimui, teigė, kad šie du 
dalykai neatsiejami. Pagal tą teoriją privati gamybos priemonių nuosavybė 
leidžia kapitalistų klasei ekonomiškai išnaudoti darbą, o politikos srityje — 
primesti visuomenei savo klasinių interesų diktatą. Taigi politinė kapitalistų 
klasės galia čia vaizduojama kaip specifinė ekonominės jos galios išraiška. 
Tolesnės išvados, kad, viena vertus, negali būti demokratijos, kol toji galia 
egzistuoja, ir kad vien politinė demokratija neišvengiamai yra tik kamuflia- 
žas, ir pagaliau, kad, kita vertus, panaikinti šią galią reiškia kartu panaikinti ir 
„Žmogaus išnaudojimą“ bei suteiktu visą galią „liaudies valdžiai". 

Tai, žinoma, iš esmės yra Marxo argumentas. Kadangi tokia išvada 
griežtai logiška — netgi tautologiškai — išplaukia iš Marxo schemos sąvo- 

kų apibrėžimų, jos likimą visiškai lemia tos schemos ir, konkrečiai, iš- 
naudojimo doktrina '. Netrukus išdėstysiu, kaip man atrodo, realistiš- 
kesnę socialinių grupių ir demokratinės doktrinos santykio analizę. Mums 
taip pat reikia realistiškesnės teorijos, aiškinančios galimą ryšį tarp paties 
socializmo ir demokratijos, t.y. ryšį, kuris galbūt egzistuoja, nepriklauso- 
mai nuo kieno nors norų ar politinių šūkių, tarp socialistinės santvarkos, 
kaip mes ją apibrėžėme, ir demokratinio valdymo modus operandi. Norė- 
dami šią problemą išspręsti turime pirmiausia išsiaiškinti demokratijos 
prigimtį. Yra dar vienas dalykas, kurį reikia išsiaiškinti iš pat pradžių. 

Gali būti, kad socializmas ir yra demokratijos idealas. Tačiau socialis- 
tai ne visada labai aiškiai pasako, kaip jį paversti tikrove. Šventuosiuose 
tekstuose pilna žodžių „revoliucija“ ir „diktatūra“, o daugelis šiuolaiki- 
nių socialistų dar aiškiau leidžia suprasti, kad jie neprieštarautų, jei vartai 
į socialistinį rojų būtų atveriami prievarta ir teroru, taip papildant de- 
mokratiškesnių atsivertimo priemonių arsenalą. Paties Marxo poziciją 
šiuo klausimu, be abejo, galima interpretuoti taip, kad demokratų akyse 
jis bus švarus. Pirmoje knygos dalyje buvo parodyta, kaip galima sude- 
rinti jo požiūrį į revoliuciją ir evoliuciją. Revoliucija nebūtinai turi reikš- 
ti, kad mažuma mėgina primesti savo valią visuomenei; ji gali reikšti tai, 
kad šalinamos pasenusios institucijos, kurias kontroliuoja suinteresuotos 
grupės ir kurios kliudo reikštis visuomenės valiai. Panašiai galima inter- 
pretuoti ir proletariato diktatūrą. Galiu vėl pasiremti nuorodomis į Ko- 
munistų partijos manifestą, kur Marxas kalba apie tai, kad kapitalas bus 
išplešiamas iš buržuazijos „žingsnis po žingsnio“, kad klasių skirtumai 
išnyks „vystymosi eigoje“ — visos šios frazės, nepaisant dažnai pabrėžia- 
mos „jėgos“, veikiausiai kalba apie procedūrą, kuri gali būti suderinama 
su demokratija jos įprasta reikšme. 

Tačiau ši interpretacija, paverčianti išgarsintąją socialinę revoliuciją 
ir ne mažiau išgarsintą diktatūrą vien agitacine vaizduotei kaitinti skirta 
retorika, nėra labai įtikinanti. Daugelis socialistų, buvusių Marxo moki- 
nių, ir daugelis viešų dabartinių jo šalininkų laikėsi ir laikosi kitokios 
nuomones. Nusileisdamas pripažintų teksto aiškintojų ir fariziejų auto- 
' Tas faktas, kad individo ir grupės galia negali būti apibrėžta vien tiktai ekonominiais 

terminais — kaip tai daro Marxo socialinių klasių teorija - yra dar svarbesnis įrodymas, 

kad šis argumentas — nepagrįstas. 

ritetui ir sutikdamas, kad jiems privalu geriau už mane žinoti Tiesą, taip 
pat remdamasis įspūdžiais, susidarytais studijuojant Neue Zeit tomus, 
turiu pripažinti, kad jeigu jam būtų tekę rinktis, Marxas veikiausiai būtų 
laikęs, kad socializmas yra aukščiau nei demokratinės procedūros reika- 
lavimai. 

Tokiu atveju jis neabejotinai būtų paskelbęs, kaip tai vėliau darė 
daugybe kitų, kad iš tikrųjų jis nenukrypsta nuo tikrosios demokrati- 
jos, nes norint ją įgyvendinti būtina pašalinti ją dusinančius nuodingus 
kapitalizmo garus. Tačiau tam, kuris išpažįsta demokratiją, demokrati- 
nė procedūra yra tuo svarbesnė, kuo reikšmingesnis klausimas svarsto- 
mas. Vadinasi, privalu jos griežčiausiai laikytis ir ją rūpestingiausiai 
saugoti būtent tais atvejais, kai keliami fundamentalūs visuomeninės 
pertvarkos klausimai. Kas ryžtasi silpninti šį reikalavimą ir griebiasi 
atvirai nedemokratinės procedūros ar kitokio metodo, leidžiančio pa- 
siekti formaliai demokratinį sprendimą nedemokratiniu būdu, tas ne- 
ginčijamai parodo, kad jis labiau nei demokratiją vertina kažką kita. 
Nuoseklus demokratas kiekvieną tokio pobūdžio pertvarką laikys ydinga 
iš esmės, net jeigu kuriuo nors kitu klausimu jai visiškai pritartų. Mėgi- 
nimas priversti žmones pripažinti tvarką, kuri kažkam atrodo gera ir 
kilni, tačiau kurios tie žmonės iš tikrųjų nenori — net tarus, kad galbūt 
jie jos norėtų, paragavę jos rezultatų, - toks mėginimas yra pats tikriau- 
sias antidemokratinės nuostatos ženklas. Kazuisto reikalas aiškintis, ar 
gali būti daroma išimtis antidemokratiniams veiksmams, kurių ima- 
masi išimtinai siekiant įgyvendinti tikrąją demokratiją tokiomis sąly- 
gomis, kur jie yra vienintelė galima priemonė. Tačiau ši ukimybė, net 
jeigu ji būtų pripažinta, netinka socializmui, nes, kaip jau matėme, jį 
demokratiškai įkurti įmanoma būtent tada, kai jau yra praktinės tokio 
įgyvendinimo galimybės. 

Kiekvienu atveju akivaizdu, kad visi argumentai, kuriais teisinamas 
atsisakymas nuo demokratijos pereinamuoju laikotarpiu, teikia puikią 
galimybę išvengti visos atsakomybės už galimus padarinius. Tokie laikini 
pereinamieji periodai gali trukti šimtmetį ar dar ilgiau, o priemonės, ku- 
riomis disponuoja revoliucijos būdu į valdžią patekusi grupė, leidžia jį 
pratęsti neapibrėžtai ilgai arba įvesti demokratinę valdžios formą be de- 


mokratinio turinio. 


261 


IV dalis SOCIALIZMAS IR DEMOKRATIJA 


II. Socialistinių partijų patirtis 


Kai pradedame nagrinėti socialistinių partijų istoriją, neišvengiamai kyla 
abejonių dėl jų ištikimybės demokratijai, nors visos tokią ištikimybę de- 
klaruoja. 

Pirma, yra didelė socialistinė valstybė, kurią valdo mažumos parrija, 
nesiruošianti ta valdžia su kuo nors dalytis. Šios partijos atstovai, susirin- 
kę į savo XVIII suvažiavimą, klausėsi pranešimų ir vienbalsiai balsavo už 
nutarimus neužsiimdami niekuo, kas bent iš tolo primintų diskusijas. Jie 
baigė suvažiavimą rezoliucija, kur oficialiai skelbiama, kad „Rusijos liau- 
dis, reikšdama begalinę ištikimybę Lenino-Stalino partijai ir Didžiajam 
Vadui, priima didžiųjų žygių programą, išdėstytą kilniausiame mūsų epo- 
chos dokumente, draugo Stalino pranešime, ir tvirtai pasižada ją įgyven- 
dinti" ir kad „mūsų Bolševikų partija, vadovaujama didžiojo Stalino ge- 
nijaus, žengia į naują savo vystymosi pakopą" *. Visa tai, o taip pat rinki- 
mai iš vieno kandidato, parodomieji procesai bei GPU metodai, neabe- 
jotinai gali sukurti „tobuliausią pasaulio demokratiją“, jeigu šiam termi- 
nui suteiksime atitinkamą reikšmę. Tačiau tai nebus toji reikšmė, kurią 
jam teikia dauguma amerikiečių. 

Tačiau bent jau iš principo Rusija yra socialistinė valstybė — tokia 
pat, kokie buvo trumpalaikiai Bavarijos ir ypač Vengrijos šio tipo dari- 
niai. Be abejo, yra socialistinių grupių, kurios iki šios dienos nuosekliai 
remiasi tuo, kas apskritai laikoma demokratiniais idealais; joms, pavyz- 
džiui, priklauso dauguma Anglijos socialistų, Belgijos, Nyderlandų ir 
Skandinavijos socialistinės partijos, partija, kuriai Amerikoje vadovau- 
ja Normanas Thomas, taip pat tremtyje atsidūrusios vokiečių grupės. 
Žvelgiant į reikalą jų, taip pat ir pašalinio stebėtojo požiūriu, kyla pa- 
gunda iš Rusijos sistemos atimti „tikrojo“ socializmo vardą ir ją laikyti, 
bent jau šiuo požiūriu, nukrypimu. Tačiau ką kita gali reikšti „tikrasis“ 
socializmas, jeigu ne "socializmas, kuris mums patinka"? Taigi, ką to- 
kie teiginiai gali reikšti, jeigu ne pripažinimą, kad yra socializmo at- 


* Aš nemoku rusų kalbos. Pateiktos ištraukos yra ciksliai išverstos iš Maskvoje vokiečių 


kalba leidžiamo laikraščio; galima nebent abejoti ar tiksliai išversta iš rusų kalbos, 


nors, žinoma, tas laikraštis negalėjo išspausdinti nieko, kas nebūtų valdžios aprobuora. 


262 


XX skyrius Problemos kontekstas 


mainų, kurių nepripažįsta visi socialistai ir kurios nėra demokratinės? 
Paneigti, kad socialistinis režimas gali būti nedemokratinis, neįmano- 
ma jau vien todėl, kad logine prasme skiriamieji socializmo bruožai 
nieko neteigia dėl politinės procedūros. Tuo jau įsitikinome anksčiau. 
Tad lieka tik klausimas, ar jis išvis g2/7 būti demokratinis ir jeigu taip, 
tai kokia prasme. 

Antra, tos socialistinės grupės, kurios nuosekliai laikėsi demokratijos 
principų, niekada neturėjo nei progos, nei paskatų laikytis kitokių. Jos 
gyvuoja tokioje aplinkoje, kuri labai nemėgsta nedemokratinių šūkių ir 
veiksmų; tuo visada įsitikindavo sindikalistai. Kai kuriais atvejais jos tu- 
rėjo rimtų paskatų skelbti demokratijos principus, nes šie gynė jas pačias 
ir jų veiklą. Kitais atvejais dauguma jų tenkinosi rezultatais, politiniais ir 
kitokiais, kuriuos žadėjo demokratijos raida. Nesunku įsivaizduoti, kas 
būrų atsitikę, tarkime, su Britanijos ar Švedijos socialistų partijomis, jei- 
gu jos būtų parodžiusios kokių rimtų antidemokratinio nusistatymo po- 
žymių. Tuo metu jos jautė, kad jų įtaka nuolat auga ir kad valdžia atiteks 
joms. Tai jas tenkino. Taigi skelbdamos ištikimybę demokratijai jos el- 
gėsi visiškai natūraliai. Tas faktas, jog jų politika erzino Leniną, dar ne- 
įrodo, kad būdamas jų aplinkoje jis pats būtų elgęsis kitaip. Vokietijos 
socialistų partija augo dar sparčiau, tačiau iki 1918 m. ji neturėjo jokių 
realių galimybių įgyti politinę valdžią. Susidurdami su stipria ir priešiška 
valstybe socialistai savo saugumo sumetimais turėjo remtis buržuazijos 
simpatijomis bei profesinių sąjungų — geriausiu atveju pusiau socialisti- 
nių - galia; taigi jie turėjo dar mažiau galimybių nukrypti nuo demokra- 
tijos idealų, nes taip elgdamiesi jie būtų pasitarnavę tik savo priešams. 
Vadinti save socialdemokratais juos skatino paprasčiausia sveika nuovo- 
ka. 

Trečia, vis dėlto pavyzdžių, kurie liudytų tvirtą socialistų ištikimybę 
demokratijai, nėra daug ir jie nėra labai įuikinantys ?. Iš dalies tiesa, kad 
1918 metais, kai Vokietijos socialdemokratų partija turėjo pasirinkimą, 
ji pasirinko demokraciją ir (jeigu tai rodo demokratinius įsitikinimus) 
negailestingai sutriuškino komunistus. Tačiau būtent dėl to partija su- 


> Apsiribosime socialistinių partijų valstybine politika. Žinoma, šios partijos ir profesi- 
nės sąjungos dar įtartiniau elgiasi su toms partijoms ir profesinėms sąjungoms nepri- 


klausančiais darbininkais. 

skilo. Ji prarado daug savo kairiojo sparno narių, ir šie turėjo ne mažesnę 
(galbūt net didesnę) teisę puikuotis socialisto ženkleliu negu tie, kurie 
partijoje liko. Be to, daugelis šių, kad ir paklusdami partinei disciplinai, 
jai nepritarė. O daugelis tų, kurie jai pritarė, tai padarė tik dėl to, kad 
nuo 1919 metų vasaros radikalesnės (t.y. šiuo atveju nedemokratinės) 
linijos sėkmės šansai tapo visiškai menki; kairuoliška Berlyno politika 
būtų sukėlusi rimtą pavojų, kad Reino žemės ir žemės į pietus nuo Mai- 
no atsiskirs, net jeigu ji nebūtų sutriuškinta iš karto. Pagaliau daugumai, 
arba bent jau profsąjunginiams jos elementams, demokratija davė viską, 
ko jie iš tikrųjų norėjo, įskaitant ir valstybines pareigas. Ji nedvejodama 
pasidalino grobiu su Centro (katalikiškąja) partija. Sandėris patenkino 
abi puses. Socialistai netrukus iš tikrųjų tapo iškalbingais demokratais. 
Tačiau tai įvyko tada, kai prieš juos pradėjo kilti opozicija, ginkluota 
antidemokratinėmis idėjomis. 

Nesiruošiu kaltinti vokiečių socialdemokratų nei dėl atsakomybės jaus- 
mo, kurį jie išties pademonstravo, nei del to uolumo, su kuriuo jie sulipo 
į patogias valstybinių pareigų kėdes. Ši savybė yra įprastas žmonių trūku- 
mas, pirmoji daro jiems tik garbę. Tačiau reikia būti optimistu norint jų 
veiklą laikyti nepalenkiamos socialistų ištikimybės demokratijai pavyz- 
džiu. Taip pat nematau tinkamesnių kritinių atvejų, nebent tokiais lai- 
kytume Rusijos ir Vengrijos atvejus, kur būtent pasireiškė reikiamas kri- 
tinis derinys — atsirado galimybė užimti valdžią, tačiau nebuvo galima to 
padaryti demokratinėmis priemonėmis. Mūsų problemą gerai iliustruo- 
ja Austrijos atvejis, kurio reikšmė pranoksta pačios šalies reikšmę dėl vi- 
siškai išskirtinės vyraujančios (neomarksistinės) grupės padėties. Austri- 
jos socialistai paisė demokratijos 1918 ir 1919 metais, kai ji dar nebuvo 
jiems tapusi savigynos įrankiu. Tačiau per kelis mėnesius, kai jiems atsi- 
verė valdžios monopolizavimo perspektyva, daugelio jų pozicija tapo ga- 
na dviprasmiška. Tuo metu Fritzas Adleris daugumos principą vadino 
„aritmetinio atsitiktinumo" (Zufal/ der Arithmetik) fetišu, o daugelis kitų 
normalūs partijos nariai, ne komunistai. Kai Vengrijoje atėjo į valdžią 
bolševizmas, rinktis kursą teko staiga. Kas yra nagrinėjęs tos epochos dis- 
kusijas, tas negali nesutikti, jog jų dvasią neblogai išreiškė formuluotė: 
„Mus ne ypatingai žavi perspektyva pasukti į kairę [= priimti sovietinius 

metodus). Tačiau jeigu mums teks tai padaryti, mes tai padarysime visi 
kaip vienas" *. Šitaip vertinti bendrąją šalies padėtį ir suvokti partijai 
kylančius pavojus buvo visiškai racionalu. Tokia pat racionali ir išvada. 
Deja, niekur nematyti ištikimybės demokratijos principams priesaikų. 
Galų gale jie vis dėlto atsivertė. Tačiau atsivertė ne dėl atgailos, o dėl 
Vengrijos kontrrevoliucijos. 

Meldžiu, nepagalvokite, kad kaltinu socialistus nenuoširdumu ar no- 
riu juos suniekinti kaip netikusius demokracus, klastingus suokalbinin- 
kus ar oportunistus. Aš tikrai tikiu, kad nepaisant vaikiško makevializ- 
mo, kuriuo mėgaujasi kai kurie jų pranašai, daugumos jų išpažinimas 
buvo toks pat nuoširdus, kaip ir visų kitų žmonių. Be to, aš netikiu socia- 
linės kovos nenuoširdumu, nes žmonės visada pradeda galvoti taip, kaip 
jie nori galvoti ir kaip jie skelbiasi galvoją. Demokratijos atžvilgiu socia- 
listai veikiausiai nera didesni oportunistai už visus kitus; jie skelbia de- 
mokratiją, jeigu (= arba kada) ji tarnauja jų idėjoms ir interesams, ne 
kitaip. Kad skaitytojas neliktų šokiruotas ir nemanyrų, kad toks požiūris 
dera tik patiems neskrupulingiausiems politikieriams, dabar imkimės min- 
tinio eksperimento, kuris kartu bus atskaitos taškas nagrinėjant demok- 
ratijos prigimtį. 


III. Mintinis eksperimentas 


Tarkime, kad tam tikra visuomenė, atitinkanti visus demokratijos kri- 
terijus, nusprendžia uždrausti religines sektas. Tai nėra išsigalvotas pa- 
vyzdys. Visuomenės, kurias dauguma mūsų nedvejodami laiko demok- 
ratijomis, degino eretikus ant laužo — pavyzdžiui, taip darė Ženevos res- 
publika Calvino laikais, — arba persekiojo juos kitais mūsų moralei ne- 
priimtinais būdais - pavyzdžiu gali būti kolonijinis Massachusettsas. Pa- 
našūs atvejai nepraranda reikšmės ir tada, kai jie atsitinka nedemokrati- 
nėse valstybėse. Juk naivu manyti, kad demokratija visai neveikia valdant 


* Kalbant paprastai, ši vieno iš pagrindinių vadų formulė reiškia, kad jie gerai suvokė, 


kaip pavojinga įvesti bolševizmą šalyje, kurios apsirūpinimas maistu visiškai priklauso 
nuo kapitalistinių valstybių ir kurios slenkstį praktiškai jau mina prancūzų ir italų 
kariuomenė, bet jeigu Rusijos spaudimas per Vengriją taps per didelis, jie partijos 
neskaldys, o mėgins ją visą suvaryti į bolševikų stovyklą. 

autokratui ar kad šis niekada nenori veikti pagal žmonių norą ar pasi- 
duoti šiam. Kai jis tai daro, galima daryti išvadą, kad panašių veiksmų 
būtų imamasi ir tada, kai politinė struktūra būtų demokratine. Pavyz- 
džiui, bent jau pirmųjų krikščionių persekiojimą tikrai rėmė Romos vie- 
šoji nuomonė ir jis veikiausiai nebūtų buvęs mažiau nuožmus, jeigu Ro- 
ma būtų buvusi tikrai demokratinė ?. 

Raganų medžioklė yra dar vienas pavyzdys. Ji kilo iš pačios masių 
sielos, ir jokiu būdu nebuvo šėtoniškas dvasininkų ar valdovų išradimas, 
- šie, priešingai, ją drausdavo visada, kada tik jautė galį tai padaryti. Tie- 
sa, Katalikų bažnyčia baudė už raganavimą. Tačiau jeigu palyginsime 
šias priemones su tomis, kurių buvo griebtasi per kovą su erezijomis, kur 
labiausiai pasižymėjo Roma, tai iškart pamatysime, kad dėl raganavimo 
Šventasis Sostas veikiau nusileido viešajai nuomonei negu ją inspiravo. 
Jėzuitai priešinosi raganų medžioklei, iš pradžių nesėkmingai. Į XVII 
amžiaus pabaigą ir XVIII amžiuje — t.y. kai kontinente įsitvirtino abso- 
liutizmas — galiausiai visos valstybės uždraudė raganų medžioklę. Tas keis- 
tas atsargumas, su kuriuo tokia stipri valdovė kaip imperatorienė Marija 
Tereza ėmėsi draudimą praktiškai įgyvendinti, akivaizdžiai rodo, kad ji 
suprato, jog veikia prieš tautos valią. 

Dar vienas pavyzdys, jau susijęs ir su šių laikų problemomis. Antisemi- 
tizmas yra viena labiausiai įsišaknijusių masių nuostatų visose šalyse, kurių 
bent kiek pastebimą gyventojų dalį sudaro žydai. Naujaisiais laikais šią 
nuostatą šiek tiek susilpnino protu besiremianti kapitalizmo evoliucija, ta- 
čiau ji tebėra pakankamai stipri, kad garantuotų sėkmę kiekvienam politi- 
kui, norinčiam ja naudotis. Dauguma mūsų laikų anukapitalistinių sąju- 


3 Štai pavyzdys, galintis parodyti keletą faktų, patvirtinančių šį teiginį. Svetonijus Nero- 
no biografijoje (De vita Caesarum, liber VI) pirmiausia arpasakoja tuos Nerono valdy- 
mo aktus, kurie jam, Svetonijui, atrodė iš dalies nekalti ir iš dalies netgi pagirtini 
(partim nulla reprebensione, partim etiam non mediocri laude digna), ir po to jo nusi- 
kalstamus veiksmus (probra acscelera). Krikščionių persekiojimą jis išdėsto ne po ant- 
rąja, o po pirmąja antrašte, įdėdamas į gana pagirtinų administracinių priemonių sąra- 
šo vidurį (afflicti suppliciis Christiani, genus bominum superstitionis novae ac maleficae). 
Nera jokio pagrindo manyti, kad Svetonijus išreiškė ką nors kira, o ne visuomenės 
nuomonę (ir, žinoma, valią). Tiesą sakant, galima netgi įtarti, kad Nerono motyvas 
buvo noras įtikti visuomenei. 

džių, išskyrus tikrąjį socializmą, šią pamoką išmoko. Neperdėdami galime 
teigti, kad viduramžiais žydai išliko tik del bažnyčios ir valdovų, kurie juos 
globojo, nors masės ir priešinosi, ir galiausiai sulygino jų ir kitų teises “. 

Dabar - mūsų eksperimentas. Nusikelkime į hipotetinę šalį, kuri de- 
mokratiniu būdu persekioja krikščionis, medžioja raganas ir žudo žydus. 
Mes, žinoma, negalime pritarti tokiai praktikai, nors ji ir buvo priimta 
pagal demokratinę procedūrą. Bet štai esminis klausimas: ar mes pasi- 
rinktume demokratinę santvarką, kuri toleruoja tokį rezultatą, atmesda- 
mi nedemokratinę santvarką, kuri tokio rezultato išvengia? Jeigu ne, tai 
mes elgiames lygiai taip pat, kaip elgiasi socialistai fanatikai, kuriems 
kapitalizmas yra blogiau už raganų medžioklę, ir kurie, norėdami jį su- 
naikinti, yra pasiruošę naudoti nedemokratinius metodus. Tad šiuo po- 
žiūriu mes su jais esame toje pačioje valtyje. Yra pagrindinių idealų ir 
interesų, kuriuos net karščiausias demokratijos šalininkas kelia aukščiau 
demokratijos; skelbdamas bekompromisinę ištikimybę demokratijai jis 
tik išreiškia savo įsitikinimus, kad demokratija gins tokius idealus ir inte- 
resus, kaip sąžinės ir žodžio laisvę, teisingumą, valdžios padorumą ir t.t. 

Nesunku suprasti, kodėl taip yra. Demokratija yra tik politikos mero- 
das, kitaip sakant, tam tikras institucinės sąrangos tipas politiniams — 
įstatymų ir administraciniams — sprendimams priimti. Vadinasi, ji nega- 
li būti tikslas pati sau, nepriklausomai nuo to, kokius sprendimus ji le- 
visiems mėginimams ją apibrėžti. 

Kad ir koks būtų skiriamasis demokratinio metodo bruožas, mūsų 
tik ką pateikti istorijos pavyzdžiai moko kelių svarbių dalykų, kuriuos 
verta aiškiai suformuluoti. 

Pirma, šių pavyzdžių pakanka atremu bet kurį mėginimą paneigu tik ką 
išsakytą teiginį, būtent, kad demokratija, būdama tik politinis metodas, ne- 
gali būti tikslas pati sau. Tačiau ar pats metodas negali būti absoliučiu idealu 
arba aukščiausia vertybe? Taip, gali. Be abejo, iš principo įmanoma remti 


* Globėjiška popiežių nuosrara yra išreikšta bulėje Ersi Judaeis (1120); popiežiaus Calix- 
tuso II įpėdiniai ją pakartotinai parvirtindavo, tai rodo, kad ta politika buvo ir toliau 
vykdoma; rodo taip par, kad jai ir toliau buvo priešinamasi. Globėjišką valdovų nuo- 
statą galima nesunkiai suprasti; juk žydų trėmimai ir žudymai padarydavo skaudžių 
nuostolių valdovų iždui. 

minų, kad nepaisant nusikalstamų ar kvailų rezultatų, kuriuos demokratinė 
procedūra sukuria konkrečiomis istorinėmis aplinkybėmis, lemu vis tiek turi 
visuomenės valia arba bent jau, kad jai neturėtų būti priešinamasi kitaip, 
kaip tik demokratijos principų sankcionuotu būdu. Tačiau tokiais atvejais 
atrodo natūraliau būtų kalbėti ne apie visuomenę, o apie minią ir apie kovą 
su jos nusikalstamumu ar kvailumu visais įmanomais būdais. 

Antra, jeigu sutinkame, kad besąlygiška ištikimybė demokratijai gali 
reikšti tik besąlygišką ištikimybę tam tikriems interesams ar idealams, ku- 
riems demokratija turi tarnauti, tai mūsų pavyzdžių taip pat pakanka at- 
remti prieštaravimui, kad esą nors pati demokracija galbūt nėra absoliutus 
idealas, ji vis dėlto netiesiogiai toks yra, nes ji būtinai, visur ir visada tar- 
nauja tam tikriems interesams arba idealams, dėl kurių mes pasiryžę kautis 
ir net mirti. Akivaizdu, kad taip negali būtu *. Kaip ir bet kuris kitas politi- 
nis metodas, demokratija nebūtinai visada duoda tokius pat rezultatus ar 
gina tokius pat interesus bei idealus. Tad protinga ištikimybė demokratijai 
turi ne tik remtis viršracionalių vertybių sistema, bet dar ir tam tikromis 
visuomenės gyvenimo sąlygomis, kurioms esant ji galėtų veikti taip, kaip 
mes noretume. Be nuorodos į konkretų laiką, vietą ir padėų * kalba apie 
demokratijos veiksmingumą yra beprasmiška, žinoma, lygiai taip pat, kaip 
beprasmiški ir antidemokratiniai argumentai. 

Tiesą sakant, visa tai yra akivaizdu. Tai neturi stebinti ar juo labiau 
šokiruou. Konkrečioje padetyje tai nežeidžia demokratinių įsitikinimų 
tvirtumo ar orumo. Suvokti, kad tavo įsitikinimų pagrindas — santykinas 
ir vis dėlto jų atkakliai laikytis yra kaip tik tai, kas civilizuotą žmogų 


skiria nuo barbaro. 
IV. Apibrėžimo paieška 


Turime išeities tašką ir galime pradėti analizę. Tačiau dar neturime 
apibrežimo, kuriuo galėtume remtis analizuodami demokratijos ir socia- 
lizmo santykius. Keletas problemų vis dar užstoja horizontą. 


"Pavyzdžiui, netiesa, kad demokrarija visada geriau nei autokratija gina sąžinės laisvę. 


Atsiminkime garsiausiąjį iš visų teismų. Pilotas, žydų požiūriu, neabejotinai buvo au- 
tokracijos atstovas. Tačiau jis mėgino apginti laisvę. Ir jis nusileido demokratijai. 


3 Žr. XXIII skyrių. 

Nedaug laimėtume, kreipdamiesi į Aristotelį, kuris demokracijos ter- 
minu vadino nukrypimą nuo gerai sutvarkytos visuomenės idealo. Ta- 
čiau atsiranda šiek tiek šviesos, kai prisimename tą reikšmę, kurią teikė- 
me terminui „politinis metodas". Jis reiškia metodą, kuriuo remdamasi 
visuomenė priima sprendimus. Tokį metodą galima apibūdinti, parody- 
dami, kas ir kaip tuos sprendimus priima. Tada, sutapatindami „spren- 
dimų priėmimą“ su „valdymu“, demokratiją galime apibrėžti kaip žmo- 
nių, arba tautos, valdžią. Kodėl toks apibrėžimas nėra pakankamai tiks- 
lus? 

Jis nėra tikslus todel, kad aprėpia tiek reikšmių, kiek yra galimų 
kombinacijų tarp sąvokos „tauta“ (demos, Romos populus) ir visų ga- 
limų „valdymo“ (kratein) sąvokos apibrėžimų, ir dar todėl, kad šie 
apibrėžimai nėra nepriklausomi nuo demokratijos esmės sampratos. 
Kalbant apie pirmąją sąvoką, populus konstitucine prasme gali neap- 
imti visų vergų ir iš dalies kitų gyventojų; įstatymas gali pripažinti 
skirtingą padėtį (status), nuo vergovės iki pilnareisio ar net privilegi- 
juoto pilietiškumo. Nepaisydamos tokios įstatymų įtvirtintos diskri- 
minacijos įvairios gyventojų grupės skirtingais laikais „tauta“ vadino 
pačios save ?. 

Žinoma, galima sakyti, kad demokratinė visuomenė yra ta, kuri žmo- 
nių neskaido bent jau dėl viešųjų reikalų, tokių kaip, pavyzdžiui, balsavi- 
mas. Tačiau, pirma, praeityje buvo tautų, kurios pripažino tokią diskri- 
minaciją ir vis dėlto turėjo visus bruožus, paprastai siejamus su demokra- 
tija. Antra, diskriminacijos niekada neįmanoma visai išvengti. Pa žiui, 
visos šalys, net demokratiškiausios, balsavimo teisę suteikia tik tam tikro 
amžiaus gyventojams. Jeigu mėginame išsiaiškinti šio apribojimo pagrindą, 
tai atrandame, jog jis galioja ir neapibrėžtam skaičiui gyventojų, jau su- 
laukusių nustatyto amžiaus. Jeigu asmenims, kurie nesulaukė tokio am- 
a Zių pavyzdžiui, apibrėžimą, kurį Voltaire'as pateikia savo Laiškuose apie anglų tautą 
(išleista anglų kalba 1733 m.; pirmojo leidimo atspaudas, Peter Davies, 1926, p. 49): 
„gausiausia, naudingiausia, net doriausia ir, vadinasi, garbingiausia žmonijos dalis, ku- 
rią sudaro įstatymų ir mokslo žinovai, prekeiviai, amatininkai, — vienu žodžiu tie, 
kurie nėra tironai; visi jie ir sudaro tai, ką vadiname tauta“. Dabar „tauta“ („liaudis“) 
dažniausiai reiškia „masės“, tačiau Volraire'o sąvoka labiau aritinka tą tautą, kuriai 


buvo parašyta Jungtinių Valstijų konstitucija. 


269 


IV dalis SOCIALIZMAS IR DEMOKRATIJA 


žiaus, neleidžiama balsuoti, tai negalima nedemokratine vadinti šalies, 
kuri tos pačios arba panašios priežasties neleidžia balsuoti ir kitokioms 
žmonių grupėms. Pastebėtina, kad neturi reikšmės, ar mes, pašaliniai ste- 
bėtojai, pripažįstame šio pagrindo teisėtumą arba praktines taisykles, ku- 
riomis vadovaudamasi šalis taiko šią diskriminaciją; reikšminga tik tai, ar 
pati toji visuomenė ją pripažįsta. Nereikėtų taip pat manyti, jog pateisi- 
nama tada, kai diskriminuojama dėl asmens neveiksnumo („nebrandu- 
mo"), ir nepateisinama tada, kai diskriminuojama dėl ko nors kita, nors 
tai ir neturi nieko bendra su geba protingai naudotis balsavimo teise. Juk 
toks veiksnumas yra nuomonės ir laipsnio dalykas. Jį nustatant turi būti 
remiamasi tam tikromis taisyklėmis. Galima visai bogiškai ir nuoširdžiai 
manyti, kad tokio veiksnumo kriterijus yra asmens geba save išlaikyti. 
Labai religinga visuomenė gali manyti, — velgi logiškai ir nuoširdžiai, — 
kad kitamaniškumas asmenį šiuo požiūriu diskvalifikuoja; antifeministi- 
nė visuomenė, - kad diskvalifikuoja lytis. Rasistinė visuomenė veiksnu- 
mą gali sieti su rasiniais kriterijais !?. Ir taip toliau. Kartoju: svarbus daly- 
kas yra ne tai, ką mes galvojame apie visas šias galimas diskriminacijos 
rūšis. Reikšminga yra tai, kad priklausomai nuo visuomenėje vyraujan- 
čių įsitikinimų žmonių diskriminacija dėl ekonominės padėties, religijos 
ar lyties niekuo nesiskiria nuo tos diskriminacijos, kurią mes visi laikome 
suderinama su demokratija. Mes, žinoma, galime tokią visuomenę smerkti. 
Tačiau, norėdami būti nuoseklūs, tokiu atveju turėtume veikiau smerkti 
teorijas, kurios iškelia nuosavybės, religijos, lyties ar rasės reikšmę, o ne 
teigti, kad tokia visuomenė — nedemokratine. Antai stiprus religingumas 
yra tikrai suderinamas su demokratija, kad ir kaip mes ją apibrėžiame. 
Yra tokių religinės nuostatos atmainų, kurioms eretikas — blogesnis už 
beprotį. Argi jos neturi teisės manyti, kad eretikui, kaip ir bepročiui, turi 
būti draudžiama dalyvauti priimant politinius sprendimus? '! Ar neturi- 
me kiekvienai tautai (populus) palikti teisę pačiai save apibrėžti? 


'9 Antai Jungtinės Valstijos nesuteikia pilietybės rytiečiams, Vokietija - žydams; JAV 
pietuose juodaodžiams dažnai neleidžiama balsuoti. 
Bolševiko požiūriu, kiekvienas nebolševikas priklauso tai pačiai kategorijai. Vadinasi, 
bolševikų partijos valdžia dar neduoda mums pagrindo vadinti Sovietų Sąjungos san- 
tvarką nedemokratine. Galima ją taip vadinti tik tada, jeigu pati bolševikų partija 
valdoma nedemokraciškai, o tai, žinoma, akivaizdu. 

Ši neišvengiama išvada paprastai apeinama, įvedant papildomų prie- 
laidų į demokracijos teoriją; kai kurias iš tų prielaidų aptarsime kituose 
dviejuose skyriuose. Čia pasrebėkime tik tai, kad ji prasklaido miglą nuo 
mūsų kelio. Be kita ko, ji taip pat rodo, jog demokratijos ir laisvės santy- 
kis yra daug sudėtingesnis negu įprasta manyti. 

Dar rimtesnių sunkumų kyla del antrojo demokratijos sąvokos ele- 
mento, kratein. Visada sunku paaiškinti „valdymo“ prigimtį ir modus 
operandi. Valdžios teisėtumas ne visada garantuoja galėjimą ja naudotis, 
jis kartu ir padeda, ir kliudo; tradicinis prestižas visada reikšmingas, ta- 
čiau ne viską lemia; asmens sekmė ir, iš dalies nepriklausanti nuo jos, 
asmens įtaka veikia šios institucijos, teisę ir tradicijas, tačiau ir pačios 
nuo jų priklauso. Joks monarchas, diktatorius ar oligarchų grupė nieka- 
da neturi absoliučios valdžios. Jų valdžia priklauso ne tik nuo šalyje susi- 
klostančių sąlygų, bet ir nuo būtinumo bendradarbiauti su kai kuriomis 
grupėmis, taikstytis su kitomis, dar kai kurias kitas neutralizuoti ir pri- 
versti paklusti likusias. Ir visa tai gali būti atliekama pačiais įvairiausiais 
būdais, kurių kiekvieną galima apibrėžti remiantis tuo, ką tam tikra ins- 
titucinė sąranga reiškia tiek tai visuomenei, kurioje ji veikia, tiek tyrinė- 
tojui, kuris ją moksliškai analizuoja; kalbėti, pavyzdžiui, apie monarchiją 
taip tarsi ji būtų tik vienas griežtai apibrėžtas dalykas yra grynas diletan- 
tizmas. Tačiau jeigu kratein subjektas yra tauta, kad ir kaip apibrėžta, tai 
iškyla dar viena problema. Kaip „tauta“ gali valdyti, kaip tai techniškai 
įmanoma? 

Kai kada ši problema neiškyla, bent jau akivaizdžiai. Mažos ir primi- 
tyvios bendruomenes, kurių socialinė struktūra — paprasta '*, kur nėra 
daug dingsčių nesutarti, iš principo gali visiems individams, priklausan- 
tiems tautai, kaip ją apibrėžia konstitucija, sudaryti galimybę realiai daly- 
vauti visuose įstatymų leidybos bei administravimo reikaluose. Sunku- 
mų gali iškilti net ir tokiais atvejais, o kolektyvinės elgsenos psichologija 
vis dar galėtų kai ką pasakyti apie vadovavimą, manipuliavimą viešąja 


nuomone bei kitokius nukrypimus nuo demokracijos idealo. Ir vis dėlto 


'* Negausi ir vienoje vietoje susitelkusi bendruomenė yra esminis dalykas. Paprasta struk- 
rūra ir civilizacijos primityvumas nėra tokie esminiai, tačiau jie gerokai lengvina de- 


mokratijos veiklą. 

čia visiškai prasminga kalbėti apie visuomenės, arba tautos, valdžią, jų 
valią ir veiklą, ypač jeigu dalyvaudavo ir politinius sprendimus po disku- 
sijų priimdavo visi piliečiai, kaip, pavyzdžiui, per graikų po/'o arba Nau- 
josios Anglijos miesto susirinkimą. Šis atvejis, vadinamasis „tiesioginės 
demokratijos" atvejis, faktiškai yra išeities taškas daugeliui politikos te- 
oretikų. 

Visais kitais atvejais iškyla mineta problema, kurią galėtume palyginti 
lengvai įveikti, jeigu ryžtumėmės atsisakyti „tautos valdžios" termino ir jį 
keistume į „tautos remiamą valdžią“. Turime daug argumentų. Daugelis 
įprastų teiginių apie demokratiją lygiai taip pat galios ir valdžiai, kuri 
remiasi didžiosios žmonių daugumos pritarimu, arba, dar tiksliau, kiek- 
vienos tos visuomenės klasių didžiosios daugumos pritarimu. Konkre- 
čiai, tai ypač pasakytina apie tas dorybes, kurios paprastai siejamos su 
demokratiniu metodu: žmogaus orumas, pasitenkinimas, kylantis dėl po- 
jūčio, kad politiniai reikalai tvarkomi daugmaž sutinkamai su jo idėjo- 
mis, politikos ir viešosios nuomones darna, piliečio pasitikėjimas valdžia 
ir bendradarbiavimas su ja, šios kliovimasis eilinio žmogaus jai reiškiama 
pagarba ir parama — visa tai ir daugelį kitų dalykų, kurie mums paprastai 
atrodo pati demokratijos esmė, visai patenkinamai apima tautos remia- 
mos valdžios idėja. O kadangi akivaizdu, jog išskyrus „tiesioginės de- 
mokratijos" atvejį, tauta niekada negali realiai valdyti, šis apibrėžimas 
atrodo visiškai pagrįstas. 

Ir vis dėlto negalima jo priimtu. Yra daugybė pavyzdžių — jais turbūt 
galėtų būti dauguma visų istorijos atvejų — rodančių, kad autokratijos, 
tiek dei gratia, tiek diktatorinės, taip pat įvairios neautokratinio tipo mo- 
narchijos, aristokratinės bei plutokratinės oligarchijos rėmėsi neginčija- 
ma, dažnai net labai atsidavusia, tautos daugumos parama ir, jei atsi- 
žvelgsime į jų istorinį laiką bei sąlygas, labai sėkmingai sprendė tas už- 
duotis, daugumos mūsų supratimu, turi būti sprendžiamos tik demokra- 
tiškai. Verta pažymėti tokį faktą ir pripažinti, kad demokratijos — šia 
prasme — elementų būta visais tokiais atvejais. Tai būtų tikrai geras prieš- 
nuodis nuo grynųjų formų kulto, net nuo plikos frazeologijos. Deja, tai 
nepakeičia fakto, jog priimdami tokį sprendimą prarastume reiškinį, ku- 
rį norime surasti: demokratija ištirptų platesnėje politinių institucijų ai- 


bėje, kurios kai kurie elementai būtų akivaizdžiai nedemokraciški. 

Tačiau ši nesėkmė mus išmoko vieno dalyko. Už „tiesioginės“ de- 
mokracijos plyti begalinė įvairovė galimų formų, per kurias „tautos“ da- 
lyvauja valdymo reikaluose arba daro poveikį ir kontroliuoja tuos, kurie 
realiai valdo. Nė viena iš šių formų, net realiai veikiančių, negali būti 
išskirtinai tituluota „tautos valdžia“, jei šie žodžiai vartojami įprastine 
reikšme. Jeigu kuri nors jų įgyja tokį titulą, tai tik dėl tam tikro sutartinio 
terminų „valdžia“ ir „valdymas“ reikšmės apibrėžimo. Žinoma, toks api- 
brėžimas visada įmanomas: tauta niekada realiai nevaldo, bet pasitelkus 
reikiamą apibrėžimą galima įrodinėti, kad ji valdo. 

XVII ir XVIII amžiuje atsiradusios legalistinės demokratijos „teori- 
jos" buvo skirtos ieškoti būtent tokių apibrėžimų, kurie sujungtų realias 
arba idealias valdymo formas ir „tautos valdžios“ ideologiją. Nesunku 
suprasti, kodėl ši ideologija taip paplito. Tuo metu, bent jau Vakarų 
Europos šalyse, Dievo pateptosios valdžios aureole virš karališkųjų galvų 
gana sparčiai blėso '? — tas procesas, žinoma, prasidėjo daug anksčiau — 
tad „tautos valia" arba „suvereni tautos galia“, kaip etinis ir aiškinamasis 
principas, buvo tinkamiausias tos idėjos pakaitalas sąmonei, kuri, būda- 
ma jau pasiruošusi atmesti vieną konkrečią aukščiausiosios valdžios cha- 
rizmą, dar nebuvo pasiruošusi ją atmesti apskritai. 

Taip suformulavusi problemą legalistinė sąmonė pradėjo naršyti po 
savo intelektinių konstrukcijų saugyklas ieškodama sąvokų, kurios padė- 
tų suderinti tą aukščiausiąjį postulatą su to meto politinėmis struktūro- 
mis. Fiktyvūs pavaldumo karaliui kontraktai '*, pagal kuriuos suvereni 
tauta tariamai išsižada savo laisvės ir galios, arba ne mažiau fiktyvūs kon- 
traktai, pagal kuriuos ji esą deleguoja tą galią, arba jos dalį, savo išrink- 
tiems atstovams, — štai kas iš esmės buvo ištraukta iš intelekto saugyklų. 
Deja, net jeigu šios sąvokos turėjo kokios nors praktinės naudos, mums 
jos yra visiškai bevertės. Jos neišlaiko net teisinės kritikos. 


'* Roberto Filmerio Parriarcba (1680) galima laikyti paskutiniu reikšmingu anglų poli- 
tinės filosofijos veikalu, skirtu dieviškosios teises doktrinai. 

4 Šie kontraktai buvo fcriones juris et de jure. Tačiau jie turėjo vieną realų analogą - VI- 

XII amžių praktiką, kai laisvasis valstietis savo noru pripažindavo esąs pavaldus vidu- 

ramžių senjorui. Jis pripažindavo senjoro jurisdikciją ir tam tikras ekonomines prievo- 

les, išsižadėdavo visiškai laisvo žmogaus statuso, tačiau įgydavo senjoro apsaugą bei kai 


kurių kitų pranašumų. 

Norint, kad terminai „deleguoti“ ir „atstovauti“ šiuo atveju turėtų 
prasmę, juos turėtų suteikti ne atskiri piliečiai — tai būtų viduramžių 
feodų doktrina, — bet visa tauta. Taigi reikia įsivaizduoti, kad visa tauta 
deleguoja savo galią, tarkime, parlamentui, kuris jai atstovauja. Tačiau 
tik (fizinis arba moralinis) asmuo gali teisėtai ką nors deleguoti ar būti 
atstovaujamas. Antai Amerikos kolonijos, arba valstijos, kurios nuo 1774 m. 
siuntė delegatus į kontinento kongresus Filadelfijoje — į vadinamuosius 
„revoliucinius kongresus" — buvo iš tiesų atstovaujamos šių delegatų. Ta- 
čiau šių kolonijų arba valstijų „tautos“ ten nebuvo atstovaujamos, nes 
tauta nėra juridinis asmuo: sakyti, kad ji deleguoja galią parlamentui ar- 
ba yra jo atstovaujama, reiškia sakyti dalyką, kuris juridiniu požiūriu yra 
visiškai beprasmiškas '?. Kas tada yra parlamentas? Atsakymą nesunku 
rasti: jis yra toks pat valstybės organas kaip vyriausybė arba teismas. Jeigu 
parlamentas apskritai atstovauja tautai, tai jis turi tai daryti visai kita 
prasme, kurią dar reikia atrasti. 

Tautos suverenumo, delegavimo ir atstovavimo „teorijos“ atspindi 
kažką daugiau nei tik ideologinis postulatas ar legalistinės technikos įman- 
trybės. Jos papildo „politinio kūno“ sociologiją arba socialinę filosofiją, 
kuri, iš dalies veikiama atgimusių senovės graikų minčių šiuo klausimu, 
iš dalies - laikmečio įvykių !*, susiformavo ir pasiekė savo apogėjų XVIII 
amžiaus pabaigoje ir realiai mėgino išspręsti šią problemą. Nors bendri 
terminai niekada nėra adekvatūs ar visiškai tikslūs, surizikuosiu apibū- 
dinti ją kaip iš esmės racionalistinę, hedonistinę ir individualistinę. He- 
donistiškai suprasta individų laimė (beje, individų, apdovanotų aiškaus 


5 Teisiškai panašiai beprasmiška viešąją apkaltą klasifikuoti formule „tauta prieš tokį ir 
tokį". Kaltintojas teisiškai čia yra valstybė. 

'* Tai visiškai akivaizdžiai rodo Britanijos ir ypač Johno Locke'o pavyzdys. Remdamasis 
abstrakčių politinės filosofijos samprotavimų priedanga jis gynė nuo karaliaus Jokūbo 
II savo bičiulius vigus, atsakingus dėl „Šlovingosios" revoliucijos. Tai paaiškina rą šlo- 
vę, kurią pelnė jo argumentas, kuris šiaip jau būrų žemiau kritikos. Valdžios paskirtis 
yra tautos gerovė; ši gerovė yra nuosavybės sauga, dėl kurios žmonės „sueina į visuo- 
mene". Tuo tikslu jie susitinka ir sudaro visuomeninę sutartį, pagal kurią paklūsta 
valdžiai. Sutartis sulaužoma, nuosavybė ir laisvė atsiduria pavojuje, pasipriešinimas 
tampa teisėtas, jeigu — kalbekime arvirai — taip atrodo vigų aristokratams ir Londono 
pirkliams. 

mąstymo galia ar bent jau gebančių lavinimu susikurti tokią galią) buvo 
įsivaizduojama kaip gyvenimo prasme ir kaip didysis visos veiklos, tiek 
privačios, tiek politinės, principas. Šią sociologiją, arba socialinę filosofi- 
ją, ankstyvojo kapitalizmo produktą, taip par galima apibūdinti Johno 
Stuarto Millio terminu „utilitarizmas". Teorija teigia, kad vadovautis šiuo 
principu yra ne tik racionalu ir pateisinama, bet ips0 facto taip pat „natū- 
ralu". Ši tezė yra tiltas, jungiantis šiaip jau labai skirtingas Benthamo 
idėjas su Rousseau socialinės sutarties (contrat social) idėja — tegu šie du 
vardai bus švyturiai toje tamsoje, kuriai esame priversti atiduoti kitus 
vardus. 

Jeigu beviltiškas glaustumas skaitytojams netrukdo sekti mano mintį, 
tai šios filosofijos reikšmė nagrinėjant demokratijos temą turi būti aki- 
vaizdi. Žinia, kad, be kitų dalykų, ji davė pradžią valstybės prigimties ir 
valstybės paskirties teorijai. Be to, pabrėždama individo racionalumą, he- 
donizmą bei etinę individo autonomiją ji teikė, regis, vienintelę viltį iš- 
mokti teisingų politinių valstybės tvarkymo metodų ir įgyvendinti jos 
paskirtį — „didžiausia laimė didžiausiam žmonių skaičiui“ ir pan. Paga- 
liau ji teikė tai, kas buvo panašu į racionalų tikėjimo „tautos valia" (70- 
lontė gėnčrale) pagrindimą, ji siūlė patarimą, reziumuojantį vadinamųjų 
„Alosofinių radikalų" demokratijos sampratą !': apšvieskite žmones ir leis- 
kite jiems laisvai balsuoti. 

Šios teorijos kritika prasidėjo beveik iškart, ji buvo dalis bendros XVIII 
amžiaus racionalizmo kritikos, paplitusios po revoliucinių ir Napoleono 
karų. Kad ir kaip vertintume tą srovę, paprastai vadinamą romantizmu, 
ji neabejotinai parodė nuodugnesnę ikikapitalistinės visuomenės bei is- 
torinės evoliucijos apskritai sampratą, atskleidė kai kurias esmines utili- 
tarizmo ir juo grindžiamos politinės teorijos klaidas. Velesnioji istorinė, 
sociologinė, biologinė, psichologinė ir ekonominė analizė parodė esmi- 
nes abiejų srovių spragas ir dabar sunku rasti socialinės raidos tyrinėtoją, 
kuris tartų gerą žodį bent apie vieną jų. Keista, tačiau utilitaristine teorija 
buvo vadovaujamasi per visą tą laiką, kai ji buvo triuškinama į šipulius. 
Kuo įtikinamiau buvo įrodoma, kad ji - nepagrįsta, tuo labiau ji įsivieš- 


'"* Bendrai orientacijai žr. Kent, The Philosophical Radical Graham Wallas, The Life of 
Francis Place; Leslie Stephen, The English Utilitarians. 

paravo oficialioje politiko frazeologijoje ir retorikoje. Štai kodėl dabar 
turime aptarti tai, ką galima pavadinti „klasikine demokratijos doktri- 
na“. 

Jokia institucija, elgsenos būdas ar įsitikinimų sistema nesugriūva kartu 
su ta teorija, tam tikru laikotarpiu naudojama jiems pagrįsti. Demokrati- 
ja nėra išimtis. Galima sukonstruoti demokracijos raidos teoriją, kuri at- 
sižvelgia į visas grupinio veiksmo ir viešosios sąmonės realijas. Tokią te- 
oriją pateiksime XXII skyriuje ir tada pagaliau galėsime pasakyti, kas gali 


nutikti su demokratija socializmo sąlygomis. 


XXI skyrius 
KLASIKINĖ 
DEMOKRATIJOS DOKTRINA 


I. Bendras labas ir tautos valia 


XVIII amžiaus demokratijos filosofiją galima išreikšti apibrėžimu: de- 
mokratija — tai toks institucinis politinių sprendimų priėmimo metodas, 
kuris tarnauja bendram labui leisdamas pačiai tautai spręsti problemas 
per rinktus asmenis; šių susirinkimas įgyvendina jos valią. Panagrinėki- 
me šį apibrėžimą. 

Taigi, manoma, kad yra toks „bendras labas“, savotiškas politikos švy- 
turys, kurį visada galima nesunkiai apibrėžti ir racionaliais argumentais 
parodyti kiekvienam normaliam žmogui. Vadinasi, nesugebėjimo jį ma- 
tyti negalima pateisinti, o tai, jog yra žmonių, kurie jo nemato, gali būti 
paaiškinama tik kaip neišmanymo (kurį galima pašalinti), kvailumo arba 
antisocialinio intereso padarinys. Be to, bendrojo labo kriterijus teikia 
tikslius atsakymus į visus klausimus ir todėl kiekvieną socialinį faktą, 
kiekvieną veiksmą, kurio imamasi arba ketinama imtis, galima viena- 
reikšmiškai kvalifikuoti kaip „gerą“ arba „blogą“. Kadangi visi žmonės, 
bent jau iš principo, gali susitarti, turi egzistuoti ir „bendra valia" (tai yra 
visų protingų individų valia), visiškai sutampanti su bendruoju labu, in- 
teresu, gerove ar laime. Jei nepaisysime kvailumo ir tamsių antisocialinių 
interesų, tai vienintelis dalykas, dėl kurio gali kilti nesutarimų ir kuris 

paaiškina opozicijos buvimą, yra skirtingos nuomones, kaip greit turi 
būti siekiama tikslo — bendro beveik visiems. Tad kiekvienas visuomenės 
narys, suvokiantis tą tikslą, suprantantis savo paties interesus, skiriantis 
gėrį nuo blogio, yra aktyvus ir atsakingas veiklos, kuria siekiama gėrio ir 
kovojama su blogiu, dalyvis, o visi kartu tvarko viešuosius reikalus. 

Tiesa, norint tvarkyti kai kuriuos reikalus reikia specialių įgūdžių ir 
priemonių, tad juos tenka patikėti atitinkamų sričių specialistams. Tai 
nepažeidžia principo, nes specialistai paprasčiausiai vykdo tautos valią, 
lygiai taip pat, kaip gydytojas vykdo paciento valią jį gydyti. Tiesa, dides- 
nėje visuomenėje, ypač jeigu jau yra darbo pasidalijimas, būtų labai ne- 
patogu kiekvienam piliečiui tartis su visais kitais kiekvienu klausimu ir 
taip dalyvauti visuomenės valdyme. Daug patogiau tiesioginiam piliečių 
sprendimui, tarkime, per referendumą, palikti tik pačius svarbiausius klau- 
simus, o visus kitus pavesti spręsti komitetui, kurį paskirs piliečių susi- 
rinkimas arba parlamentas, o šio narius tauta rinks balsavimu. Šis komi- 
tetas arba deputatų korpusas, kaip matėme, teisiškai atstovaus tautai, ta- 
čiau jis tai atliks kitokia, netiesiogine prasme — jis išreikš, atspindės arba 
atstos rinkėjų valią. Ir vėl dėl patogumo šį komitetą galima skaidyti į 
smulkesnius vienetus ir sudaryti įvairius viešųjų reikalų tvarkymo padali- 
nius. Pagaliau vienas tų smulkesnių padalinių bus bendro pobūdžio ko- 
mitetas, skirtas tvarkyti daugiausia einamuosius reikalus, t.y. kabinetas 
arba vyriausybė, galbūt vadovaujama generalinio sekretoriaus arba atpir- 
kimo ožio, vadinamo ministru pirmininku !. Jeigu priimame visas prie- 
laidas, kuriomis remiasi arba su kuriomis siejasi ši politinės santvarkos 
teorija, demokratija iš tiesų įgyja visiškai apibrėžtą reikšmę; iškyla tik 
viena — įgyvendinimo - problema. Jeigu, be to, dar pamirštume kai ku- 
riuos loginius keblumus, tada jau galima sakyti ne tik, kad demokratinė 
santvarka būtų geriausia iš visų galimų, bet ir kad dauguma žmonių net 
negalvotų apie alternatyvą. Tačiau taip par akivaizdu ir tai, jog šios prie- 
laidos tėra pliki teiginiai, kiekvieną iš kurių reikėtų įrodyti, jei norime 
tiksliai tokios išvados. Deja, juos lengviau paneigti negu įrodyti. 

Pirma, nėra tokio dalyko kaip vienareikšmiškai apibrėžtas bendrasis 
labas, dėl kurio visi žmonės galėtų sutarti arba jį suprasti remdamiesi 


' Oficiali ministrų kabineto teorija teigia, kad ministras skiriamas prižiūrėti, kaip jo 


padalinys vykdo tautos valią. 

racionaliais argumentais. Lemia ne tai, kad kai kurie žmonės siekia kito- 
kių dalykų nei bendrojo labo, bet tas fandamentalus dalykas, kas skirtin- 
giems individams ar jų grupėms bendras labas neišvengiamai yra kitoks. 
Šis faktas, kurį nuo utilitaristo slepia jo siauras požiūris į žmogaus verty- 
bes, sukels nesutarimų dėl principinių klausimų, rų nesutarimų nebus 
įmanoma išspręsti racionaliais argumentais, nes pagrindinės vertybės — 
kiekvieno iš mūsų nuomonė, koks turi būti gyvenimas ir visuomenė, — 
nėra vien logikos dalykas. Nesutarimai tik kartais, bet ne visada gali būti 
švelninami kompromisais. Tie amerikiečiai, kurie sako „Mes norime, kad 
mūsų šalis apsiginkluotų iki dantų ir kovotų visame pasaulyje už tai, kas 
mums atrodo teisinga", ir tie amerikiečiai, kurie sako „Mes norime, kad 
mūsų šalis spręstų vidaus problemas ir taip pasitarnautų Žmonijai“, susi- 
duria su neperžengiamai skirtingomis pagrindinėmis vertybėmis; kom- 
promisas juos galėtų tik Žeisti ir žeminti. 

Antra, net jeigu būtų pakankamai apibrėžti bendras ir labas, pavyz- 
džiui, toks utilitarinis kaip didžiausias ekonominis pasitenkinimas *, ir 
jis pasirodytų visiems priimtinas, tai dar neduotų apibrėžtų atsakymų į 
konkrečius klausimus. Nuomonių skirtumas dėl šių klausimų gali būti 
toks didelis, kad savo padariniais prilygs nesutarimams dėl pačių „pa- 
grindinių" tikslų. Pavyzdžiui, problemos, iškylančios vertinant dabarties 
ir būsimą pasitenkinimą ar net sprendžiant ką rinktis — socializmą ar 
kapitalizmą, liktų atviros, net jeigu visi piliečiai taptų utilitaristais. „Svei- 
kara“ gali būti visų geidžiamas dalykas, tačiau žmonės vis vien nesutartų 
dėl vakcinacijos ar vasektomijos. Ir taip toliau. 

Demokratijos doktrinos utilitariniai protėviai nesugebėjo reikiamai 
įvertinti šių dalykų reikšmės paprasčiausiai dėl to, kad nė vienas iš jų 
rimtai nesvarstė galimybės, kad ekonominė sistema ir buržuazinės visuo- 
menės elgsena gali iš esmės kisti. Jų samprata beveik neperžengė XVIII 
amžiaus krautuvininko pasaulio ribų. 

Trečia, dėl šių dviejų aplinkybių toji „tautos valia" arba volontė gėnėra! 


* Rimtų abejonių iškyla ir dėl pačios sąvokos „didžiausia laimė" prasmingumo. Net jeigu 
šias abejones pavyktų išsklaidyti, o tokioms sąvokoms kaip „žmonių grupės ekonomi- 
nio pasitenkinimo suma" suteikti apibrėžtą reikšmę, ta didžiausia vis vien gali priklau- 
syti nuo konkrečios padėties ir vertinimo, kurių demokratiškai neįmanoma pakeisti ar 
suderinti. 


278 


XXI skyrius Klasikinė demokratijos doktrina 


sąvoka, kurią vartojo utilitaristai, išnyksta kaip dūmas. Juk ta sąvoka re- 
miasi prielaida, kad esąs vienareikšmiškai apibrėžiamas, visiems supran- 
tarnas bendrasis labas. Priešingai nei romantikai, utilitaristai negalėjo ape- 
liuoti į pusiau mistinę būtybę, turinčią nuosavą valią, — į „tautos dvasią", 
kuria taip mėgo žaisti istorinė teisės mokykla. Jie atvirai kildino tautos 
valią iš individų valios. Tačiau jeigu nėra to centro, bendrojo labo, kuris, 
bent jau ilgainiui, pritrauktų prie savęs kiekvieno individo valią, negali- 
me gauti šios „natūraliai“ esančios volontė gėnėral. Uuilitarinis traukos 
centras, viena vertus, vienija individualias valias, per racionalią diskusiją 
sulydo jas į tautos valią ir, kita vertus, suteikia pastarajai tą išskirtinę 
vertę, į kurią pretenduoja klasikinė demokratijos doktrina. Ši doktrina 
nėra vien tautos valios garbinimas, ji remiasi tam tikromis prielaidomis 
apie „natūralų“ tos valios kryptingumą, lemiamą utilitarinio proto. Šio 
pobūdžio volontė gėnėral etinė vertė ir pat jos buvimas pavirsta į nieką, 
kai tik subliūkšta bendrojo labo idėja. Kartu neišvengiamai subyra abu 


atraminiai klasikinės doktrinos stulpai. 
II. Tautos valia ir individo valia 


Žinoma, kad ir kaip įtikinamai argumentai griautų šią specifinę tautos 
valios koncepciją, jie neužkerta kelio mėginimams kurti kitokias ir realis- 
tiškesnes koncepcijas. Aš neneigiu nei realumo, nei svarbos visų tų so- 
ciopsichologinių faktų, kuriuos turime omenyje kalbėdami apie tautos 
valią. Jų analizė neabejotinai yra pirmasis žingsnis, sprendžiant demok- 
ratijos problemą. Tačiau geriau būtų atsisakyti šio termino, nes jis užgo- 
žia tą faktą, kad atskirdami tautos valią nuo jos utilitarinių konotacijų 
pradedame konstruoti ne naują to paties dalyko teoriją, bet visiškai kito 
dalyko teoriją. Turime pagrindo saugotis pavojų, tykančių tų demokra- 
tijos šalininkų, kurie pripažindami vis daugiau naujų faktų, susijusių su 
demokratijos raida, mėgina tos raidos rezultatus tepti XVIII amžiaus bal- 
zamu. 

Tačiau nors tam tikra bendra valia arba viešoji nuomonė vis dar gali 
kilti iš nepaprastai painaus individų bei grupių padėties, norų, įtakų, 
veiksmų ir reakcijų rezginio, vadinamo „demokratijos raida“, ji nebus 


nei racionaliai vieninga, nei racionali. Tai reiškia, viena vertus, kad nors 

analizės požiūriu demokratijos raida nėra visiškas chaosas — analitikui 
nėra jokio chaoso ten, kur gali būti pritaikyti aiškinimo principai, — jos 
rezultatai neturi tokios apibrežtos reikšmės, kokią turėtų, pavyzdžiui, tam 
tikro tikslo ar idealo įgyvendinimas. Kita vertus, tai reiškia, kad kadangi 
tokia valia jau nėra tapati kokiam nors specifiniam „gėriui“, norint tiems 
rezultatams suteikti kokią nors etinę vertę, dabar jau būtina be išlygų 
kliautis pačiomis demokratinėmis valdymo formomis — remtis įsitikini- 
mu, kuris iš principo nepriklausytų nuo rezultatų etinės vertės. Kaip jau 
matėme, laikytis tokios pozicijos tikrai nelengva. Tačiau net jeigu mes 
jos laikomės, prarastas utilitarinis bendrasis labas sukelia mums daugybę 
sunkumų. 

Pavyzdžiui, vis dar esame verčiami nerealiai laikyti individo valią visiš- 
kai nepriklausoma ir racionalia. Jeigu norime sakyti, kad piliečių valia per 
se yra politinis faktorius, su kuriuo tenka skaitytis, tai ji pirmiausia turi 
egzistuoti. Kitaip sakant, ji turi būti kažkas daugiau negu neapibrėžtas mig- 
lorų impulsų, atskirų šūkių ir tuščių iliuzijų kratinys. Kiekvienas turėtų 
aiškiai žinoti, ko jis siekia. Ši apibrėžta valia turėtų būti įgyvendinama ste- 
bint ir teisingai interpretuojant kiekvienam žinomus faktus ir kritiškai ver- 
tinant informaciją apie tuos faktus, kurie nėra taip paprastai prieinami. 
Pagaliau apibrėžtos valios ir patikrintų faktų pagrindu turi būti priimamas 
— neatsižvelgiant logikos taisyklių — aiškus ir greitas konkretaus klausimo 
sprendimas — ir visa tai turi vykti taip efektyviai, kad kiekvieno atskiro 
žmogaus nuomonė iš principo galėtų būti laikoma daugmaž lygiaverte bet 
kurio kito žmogaus nuomonei ?. Visa tai vidutinis pilietis turėtų atlikti 
3 Tai paaiškina akivaizdžiai egalitarinį tiek klasikinės demokratijos teorijos, tiek populia- 

rių demokratinių įsitikinimų pobūdį. Vėliau matysime, kaip Lygybė gali įgyti etinio 
postularo statusą. Teiginys apie žmogaus prigimties lygybę negali būti teisingas jokia 
įmanoma prasme. Tai suvokiant pats postulatas dažnai formuluojamas kaip „galimy- 
bių lygybė“. Tačiau net nepaisant problemų, slypinčių šioje „galimybės“ sąvokoje, 
tokia formuluotė irgi negelbsti, nes politinei veiklai reikalinga ne potenciali, o reali 
galimybių lygybė del to, kad kiekvieno žmogaus balsas turėtų vienodą svorį. 

Ta pačia proga reikia pastebėti, kad demokratinė frazeologija daug lėmė, kad bet 
kurią nelygybę pradėta sieti su „neteisingumu"; ši sąsaja tapo labai svarbiu nevykėlio 
psichologinės sandaros elementu ir politiko, kuris tokia psichologija remiasi, ginklu. 
Vienas keisčiausių šios nuomonės išraiškų buvo Atėnų ostrakizmo institucija, ciksliau, 


būdas, kuriuo ji kartais būdavo naudojama. Ostrakizmą - balsavimu bendruomenės 

vienas pats, be grupinio spaudimo ir propagandos *, nes rinkėjams primes- 
ti sprendimai ar išvados negali būti vertinami kaip pirminiai demokratijos 
raidos duomenys. Klausimą, ar šias sąlygas galima reikiamu mastu įgyven- 
dinti, tenka spęsti ne atsainiu „taip“ arba „ne“. Jį galima išspręsti tik rūpes- 
tingai įvertinus didžiulę prieštaringų faktų gausą. 

Tačiau imdamasis šio uždavinio noriu, kad skaitytojas tikrai atkreiprų 
dėmesį į vieną jau minėtą dalyką. Todel kartoju: net jeigu atskirų piliečių 
nuomonės bei norai būtų visiškai apibrėžtu ir nepriklausomi demokratijos 
raidos duomenys ir net jeigu kiekvienas racionaliai ir efektyviai jais vado- 
vautųsi, tai ir tada nebūtų jokios garantijos, kad politinius sprendimus, 
kylančius iš šios individualių norų žaliavos, galima būtų pagrįstai vadinti 
tautos valia. Gali būti ir netgi labai ukėtina, jog ten, kur nuomonės itin 
skiriasi, gauti politiniai sprendimai nebus tie, „kurių tauta iš tikrųjų nori“. 
Čia netinka teigti, esą, nors ji negauna būtent to, ko nori, ji gauna „priim- 
tiną kompromisą". Taip, žinoma, gali būti. Tokio kompromiso tikimybė 
bus didžiausia tais atvejais, kai svarstomi kiekybės arba laipsnio dalykai, 
pavyzdžiui, klausimas, kiek lėšų skirti bedarbių pašalpoms (su sąlyga, kad 
kiekvienas sutinka šiam tikslui skirti tam tikrą sumą). Tačiau kai svarstomi 
kokybiniai dalykai, tokie, kaip eretikų persekiojimas arba karo paskelbi- 
ras, gautas rezultatas gali būti vienodai, nors ir del skirtingų priežasčių, 
nepriimtinas visiems. Tuo tarpu sprendimas, kurį primeta nedemokratinė 
agentūra, gali jiems pasirodyti priimtinesnis. 

Imkime pavyzdį. Manau, kad Napoleono I valdžią, kai jis buvo pir- 
muoju konsulu, galima vadinti karine diktatūra. Viena aktualiausių to 
laiko politinių reikmių buvo religinė santaika, kuri būtų išvaliusi revo- 

priimtą nutarimą ištremti jos narį - galima buvo taikyti ir be tremiamojo kaltės: kar- 

tais jo buvo griebiamasi norint pašalinti žymų, bet neparankų pilietį, jaučiant, kad jo 

įtaka „svaresnė nei vienas balsas". 
4 Šis terminas čia vartojamas jo pirmykšte prasme, o ne ta prasme, kurią jis sparčiai įgyja 
dabar ir kurią galima taip apibrėžti: propaganda yra kiekvienas teiginys, kylantis iš 
šaltinio, kuris mums nepatinka. Manau, kad pars terminas kilo iš kardinolų komiteto 
congregatio de prapaganda fide pavadinimo; komitetas vadovauja karalikų tikybos pla- 
tinimui. Vadinasi, pats terminas neturi jokios niekinamos reikšmės ir, žinoma, never- 
čia iškraipyti fakrų. Galima, pavyzdžiui, propaguoti mokslinį metodą. Tai paprasčiau- 
siai reiškia, kad yra pateikiami faktai ir argumentai siekiant tam tikra linkme paveikti 


žmonių veiksmus ar įsitikinimus. 

liucijos ir Direktorijos paliktą chaosą ir nusiraminusi milijonus širdžių. 
Napoleonas keliais meistriškais ėjimais pasiekė šį tikslą, aukščiausias jo 
pasiekimas buvo konkordaras su Vatikanu (1801) ir „organiniai straips- 
niai" (1802), kurie, sutaikė, atrodytų, nesutaikomus dalykus ir suteikė 
religijos išpažinimo laisvės minimumą bei kartu itin sustiprino valstybės 
galią. Jis taip pat perorganizavo Karalikų bažnyčią Prancūzijoje, pertvar- 
kė jos finansavimą, išsprendė subtilų „konstitucinių“ dvasiškių klausimą 
— taigi labai sėkmingai, su minimaliais nuostoliais atnaujino šią instituci- 
ją. Jeigu kada nors apskritai buvo galima manyt, kad tauta aiškiai nori 
apibrėžto dalyko, tai šis atvejis yra vienas geriausių pavyzdžių per visą 
istoriją. Tai turėtų būti akivaizdu kiekvienam, kas žino to meto Prancū- 
zijos klasinę struktūrą, ir tai patvirtina faktas, jog daugiausia būtent dėk 
religinės politikos Konsulato režimas tapo itin populiarus. Tačiau sunku 
įsivaizduoti, kaip tokį rezultatą galima būtų pasiekti demokratiškai. An- 
tibažnytinės nuostatos nebuvo išblėsę ir jų laikėsi ne vien nugalėtieji ja- 
kobinai. Tokių skirtingų įsitikinimų žmonės arba jų vadai nebūtų suge- 
bėję pasiekti tokio kompromiso ?. Antra vertus, vis labiau stiprėjo katali- 
kų nepasitenkinimas. Nei patys žmones, kaitinami tokių jausmų, nei jų 
vadai, priklausantys nuo jų paramos, nebūtų galėję sustoti prie Napoleo- 
no nubrėžtos ribos; jie, pavyzdžiui, nebūtų galėję taip griežtai kalbėti su 
Šventuoju Sostu, šis, be to, neturėjo jokių motyvų nusileisti, nes matė, 
kurlink dalykai krypsta. Valstiečių valią reikalauti, kad būtų grąžinti dva- 
sininkai, bažnyčios ir procesijos būtų paralyžiavusi visai natūrali baimė, 
kad revoliucinis žemės klausimo sprendimas atsidurs pavojuje, jeigu dva- 
siškiai, ypač vyskupai, vel atgaus įtaką. Aklavietė arba nesibaigianti kova 
ir vis didėjantis susierzinimas būtų veikiausiai vienintelis rezultatas, jei 
problemą būtų mėginama spręsti demokratiškai. Tačiau Napoleonas su- 
gebėjo ją išspręsti racionaliai būtent todel, kad visos visuomenės grupės, 
kurios negalėjo nusileisti pačios savo laisvu sprendimu, kartu galėjo ir 
norėjo naująją tvarką priimti, jeigu ji būtų joms primesta. 

Tai, žinoma, nėra vienintelis pavyzdys *. Jeigu rezultatai, kurie ilgai- 
Įstarymdaviai, kad ir gerokai įbauginti, nesugebėjo paremti šios Napoleono politikos. 
O kai kurie ištikimiausi šalininkai jai priešinosi. 

Galima pateikti ir kirų pavyzdžių iš Napoleono veiklos. Jis buvo toks autokracas, kuris 
tais atvejais, kai reikalas neliesdavo jo dinastinių interesų ar užsienio politikos, papras- 

niui patenkina visą tautą, būrų kriterijus, rodantis, kad valdžia veikia 
tautos /zbus, tada tautos valdžia, kaip ją įsivaizduoja klasikinė demokrati- 
jos doktrina, dažnai nepatenkintų šio kriterijaus. 


III, Žmogaus prigimtis ir politika 


Lieka atsakyti į mūsų klausimą, ar rinkėjo valia tvirta, ar jis nepriklauso- 
mas, ar sugeba suvokti ir interpretuoti faktus ir jų pagrindu tuojau pat 
daryti aiškias ir racionalias išvadas. Ši tema priklauso tai socialinės psi- 
chologijos sričiai, kurią būtų galima vadinti „žmogaus prigimtis politi- 
koje" 7. 

Antroje XIX amžiaus pusėje idėja apie žmogaus asmenybę kaip ho- 
mogeninį vienetą ir apie apibrėžtą valią kaip pirmykštį veiksmo variklį 
nuolat blėso — dar iki Thėodule'io Ribot ir Sigmundo Freudo. Šių idėjų 
vis labiau atsisakė socialiniai mokslai, kur dėmesys pradėjo krypti į nera- 
cionalių ir iracionalių elgesio motyvų reikšmę; geras pavyzdys — Pareto 
knyga Sąmonė ir visuomenė. Iš daugybės šaltinių, neigiančių racionalumo 
hipotezę, paminėsiu tik du. 

Pirmasis — nors vėliau buvo parašyta daugybė kitų darbų — vis dar gali 
būti siejamas su Gustave'o Le Bono vardu — minių psichologijos (psycbolo- 
gie des foules) * pradininku arba bent pirmuoju žymiu jos atstovu. Parody- 


čiausiai stengėsi daryti tai, ko, jo nuomone, norėjo tauta. Būtent tokio pobūdžio para- 
rimus jis davė Eugene'ui Beaiuharnais, kai šį paskyrė Šiaurės Italijos valdytoju. 

* Taip vadinasi nuoširdi ir žavi knyga, parašyta Grahamo Wallaso, vieno pačių simpatiš- 
kiausių iš visų kada nors gyvenusių anglų radikalų. Nepaisant daugybės darbų, parašy- 
tų nuo to laiko šia tema ir nepaisant studijų, kurios leidžia dalyką daug geriau suprasti, 
šią knygą vis dar galima rekomenduoti kaip geriausią politinės psichologijos įvadą. 
Deja, labai arvirai išdėstęs argumentus kaip nekritiškai priimama klasikinė doktrina, 
autorius nepadaro akivaizdžios išvados. Tai juo labiau stebėtina, nes jis labai įtikina- 
mai kalba, kad reikalinga mokslinė nuostata ir kritikuoja lordą Bryce'ą dėl to, kad tas 
knygoje apie Amerikos visuomenę skelbiasi „niūriai“ pasiryžęs matyti pragiedrulius 
pro nieko gera nežadančių faktų debesis. Ką turėtume sakyti apie meteorologą, tary- 
tum klausia Wallasas, kuris iš pat pradžių pareikštų pasiryžęs maryti vien pragiedru- 
lius? Ir vis dėlto kitoje knygos dalyje jis pars skelbia beveik tokią par nuosrarą. 

* Vokiečių terminas Massenpsychologie įspėja: minių psichologija neturi būti painiojama 


su masių psichologija. Pirmoji nebūtinai turi kokių nors klasinių konoracijų ir pati 

damas, tiesa, dažnai perdėtai, žmogaus, veikiamo daugybes kitų, realų elge- 
sį — tuos atvejus, kai dėl susijaudinimo staiga prarandami moralės saitai ir 
civilizuoti mąstymo bei veikimo būdai, kai pradeda reikštis pirmykščiai 
impulsai, infantilizmas bei nusikalstami polinkiai, — jis privertė pažvelgti į 
nemalonius faktus, kuriuos kiekvienas žino, bet nenori matyt. Taigi jis 
smogė rimtą smūgį tam žmogaus vaizdui, kuriuo remiasi klasikinė demok- 
ratijos doktrina ir demokratinis revoliucijų folkloras. Be abejo, galima prie- 
kaištauti, kad Le Bono išvados remiasi nepakankama šaltinių baze, - jos, 
pavyzdžiui, ne itin gerai dera su tipiška anglų arba amerikiečių minios elg- 
sena. Kritikai, ypač tie, kuriems šios socialinės psichologijos šakos išvados 
atrodė nepriimtinos, nurodė tik silpnąsias koncepcijos puses. Tačiau, kita 
vertus, nereikia manyti, kad minių psichologija reiškiasi tik per minių siau- 
tėjimą siaurose pietų Europos miesto gatvėse. Kiekvienas parlamentas, kiek- 
vienas komitetas, kiekviena karo taryba, sudaryta iš tuzino pagyvenusių 
generolų, švelnesniu pavidalu rodo tuos pačius požymius, kurie taip iššau- 
kiamai reiškiasi gatvės minioje, t.y. atsakomybės jausmo silpnėjimą, mąs- 
tymo galių praradimą, padidėjusį imlumą neracionaliai įtakai. Be to, šie 
reiškiniai neapsiriboja minia, kuri susideda iš daugelio žmonių. Laikraščių 
skaitytojus, radijo klausytojus, partijos narius — visus juos, net jei jie nėra 
surinkti į vieną vietą, nepaprastai lengva psichologiškai paversti minia — 
tereikia sukelti tokią afekto būklę, kad bet koks mėginimas racionaliai ar- 
gumentuoti sužadintų tik gyvuliškus instinktus. 

Kitas tokių blaivinančių faktų šaltinis, kurį norėčiau paminėti, yra daug 
kuklesnis — iš jo plūsta ne kraujas, o tik nesąmonės. Ekonomistai, išmokę 
atidžiau stebėti faktus, pradėjo susivokti, jog net paprasčiausias kasdienio 
gyvenimo reikalus jų klientai tvarko ne visai taip, kaip aiškina ekonomikos 
vadovėliai. Viena vertus, jų norai nėra aiškiai apibrėžtu, o veiksmai, tenki- 
nantys tuos norus, neatrodo itin racionalūs ar daromi reikiamu metu. Kira 
vertus, juos taip veikia reklama bei kitokia įtaiga, kad atrodo, jog ne jie 
valdo savo tiekėjus, bet tiekėjai valdo juos. Ypač pamokantis geros rekla- 
mos poveikis. Tam tikrą vaidmenį čia visada atlieka apeliacija į protą. Ta- 
čiau stipriau negu racionalūs argumentai veikia teiginio kartojimas, pana- 


savaime neturi nieko bendra, pavyzdžiui, su darbininkų klasės mąstysenos ir jausenos 
studijomis. 

šiai — tiesioginė apeliacija į pasąmonę, ypač jei ji žadina visiškai neraciona- 
lias, dažniausiai seksualinio pobūdžio asociacijas. 

Peršasi akivaizdi išvada, tačiau ją turime priimti labai atsargiai. Per 
kasdienius, dažnai kartojamus sprendimus individui blaivinančią įtaką 
daro palanki ir nepalanki patirtis. Jis veikia vadovaudamasis santykinai 
paprastais ir neproblemiškais motyvais bei interesais, kuriuos tik retkar- 
čiais sutrikdo stiprios emocijos. Istoriniu požiūriu vartotojų norą dėvėti 
batus bent iš dalies suformavo gamintojai, siūlantys patrauklią avalynę ir 
ją reklamuojantys; tačiau kiekvienu konkrečiu momentu tai yra tikras ir 
apibrėžtas noras, ne vien abstrakti „barų apskritai" paklausa; o ilgalaikiai 
šios srities eksperimentai jį apvalo nuo daugelio iracionalių apnašų, ku- 
rios galbūt iš pradžių jį supo ?. Be to, šių paprastų motyvų veikiami var- 
totojai tam tikrais atvejais išmoksta vadovautis nešališkų ekspertų patari- 
mais (pavyzdžiui, kai įsigyja būstą, automobilį) ir patys tampa ekspertais 
kitais atvejais. Visiška netiesa, kad lengva mulkinti namų šeimininkę, kai 
ji perka maisto produktus, pažįstamus namų apyvokos reikmenis ar ap- 
rangą. Ir kaip žino iš savo karčios patirties kiekvienas pardavėjas, jos su- 
geba išsireikalauti būtent tą prekę, kurios nori. 

Tai dar akivaizdžiau galioja gamintojui. Be abejo, jis gali būti tingus, 
neįžvalgus versle ar dar kaip nors nekompetentingas; tačiau esama efek- 
tyvaus mechanizmo, kuris jį reformuoja arba eliminuoja. Tayloro siste- 
ma remiasi faktu, kad žmogus gali tūkstančius metų atlikinėti tas pačias 
paprastas rankų darbo operacijas ir vis dėlto daryti tai neefektyviai. Ta- 
čiau negalima rimtai abejoti dėl to, kad bet kuris pramonės ar prekybos 
lygmuo !*, kurį pasirinktume analizei, verstų veikti kuo racionaliau ir 
kad esama nuolatinio spaudimo racionalumo link. 


> Šioje pastraipoje iracionalumas reiškia nesugebėjimą racionaliai veikti tenkinant tam 
tikrą norą. Nekalbama apie paries noro racionalumą, kaip jį vertintų stebėtojas. Tai 
svarbu pažymėti, nes vertindami vartotojų iracionalumo mastą ekonomistai kartais jį 
perdeda dėl to, kad painioja šiuos du dalykus. Pavyzdžiui, gamykloje dirbančios mer- 
ginos puošeiviškumas tūlam profesoriui gali atrodyti kaip iracionalaus elgesio simpto- 
mas, paaiškintinas gudrios reklamos įtaka. Tačiau pačiai tai merginai gera jos išvaizda 
gali būti visų jos svajonių viršūnė. Šia prasme jos išlaidos tokiems dalykams gali būti 
idealiai racionalios. 


10 Tas lygmuo, žinoma, skiriasi ne tik dėl epochos ir dėl vietos; ir tuo pačiu laiku bei toje 


285 


IV dalis SOCIALIZMAS IR DEMOKRATIJA 


Tą patį galima pasakyti apie daugumą kasdienio gyvenimo sprendi- 
mų, priklausančių tai siaurai sričiai, kurią tikrai realistiškai aprėpia kiek- 
vieno individualaus piliečio sąmone. Turiu omenyje dalykus, kurie jį tie- 
siogiai liečia — šeimą, verslo reikalus, laisvalaikio pomėgius, draugus ir 
priešus, kaimynus ar parapijiečius, klasę, bažnyčią, profesinę sąjungą ir 
bet kurią kitą socialinę grupę, kurioje jis aktyviai dalyvauja, — visus tuos 
dalykus, kuriuos jis asmeniškai pažįsta, apie kuriuos išmano nepriklauso- 
mai nuo to, ką rašo laikraščiai, kuriems jis gali turėti tiesioginės įtakos 
arba kuriuos tvarkydamas jis išsiugdo atsakomybę, būdingą žmogui, tie- 
siogiai atsakingam tiek už malonius, tiek už nemalonius savo veiklos pa- 
darinius. 

Dar kartą: žmonių ir daiktų pažinimas ir realybės, arba atsakomybės, 
jausmas negarantuoja mąstymo ir veiklos apibrėžtumo ir racionalumo !!. 
Kad taip būtų, turėtų būti patenkintos dar kai kurios sąlygos, o šios daž- 
nai lieka nepatenkintos. Pavyzdžiui, ištisos kartos gali kęsti nemalonu- 
mus del iracionalaus elgesio, kenkiančio sveikatai, ir vis dėlto nesuvokti 
tų nemalonumų ryšio su tam tikrais ydingais įpročiais. Kol nesuvokia- 
ma, tol objektyvūs padariniai, kad ir kokie reguliarūs, nesukuria subjek- 
tyvios patirties. Pavyzdžiui, pasirodo, kad žmonija neįtikinėtinai sunkiai 
atrado ryšį tarp infekcijos ir epidemijos. Nors dabar mums atrodo, kad 
faktai akivaizdžiai rodė tą ryšį, tačiau iki pat XVIII amžiaus pabaigos 
gydytojai beveik nieko nedare, kad izoliuotų žmones, sergančius užkre- 
čiamomis ligomis, pavyzdžiui, tymais ar raupais, nuo kitų žmonių. Pa- 
dėtis, žinoma, tampa dar sunkesnė, jeigu susiduriama ne tik su nesugebė- 
jimu, bet ir su nenoru pažinti priežastinius ryšius arba jeigu kas nors 
suinteresuotas priešintis tokiam pažinimui. 

Ir vis dėlto nepaisant visų išlygų, plačioji žmogaus veiklos sritis turi 


pačioje vietoje skirtingų pramonės šakų ir rūšių jis kitoks. Nėra universalios racionalu- 
mo matricos. 

Racionali mąstysena ir racionali veikla yra du skirtingi dalykai. Racionalus mąstymas 
ne visada garantuoja racionalią veiklą. O ši gali būti ir sąmoningai neapmąsryra ir 
nepriklausyti nuo sugebėjimo tiksliai formuluoti savo veiklos pagrindą. Stebėtojas, 
ypač tas, kuris naudojasi interviu arba apklausos metodais, dažnai neatsižvelgia į šią 
aplinkybę ir todėl yra linkęs perdėti iracionalumo reikšmę. Taiga, čia yra dar vienas tų 
nepagrįstų vertinimų, su kuriais taip dažnai susiduriame, šaltinis. 

siauresnę dalį — jos ribos įvairioms grupėms bei individams apibrėžia 
veikiau juostos, o ne griežtos linijos, - kurią apibūdina realybės, išmany- 
mo ir atsakomybės pojūtis. Čia reiškiasi santykinai apibrėžti individų 
siekiai. Tie siekiai mums dažnai gali atrodyti nesuprantami, siauri, egois- 
tiški; ir ne kiekvienam iš mūsų gali būti aišku, kodėl priimdami politi- 
nius sprendimus turėtume jiems melstis ar juo labiau, kodel kiekvienas 
jų turi turėti vieną ir ne daugiau kaip vieną balsą. Tačiau jeigu nuspręstu- 
me jiems melstis, mūsų maldos namai nebūtų tušti !*. 

Santykiškai apibrėžta valia ir racionali veikla nedingsta, kai atsitrau- 
kiame nuo kasdienių gyvenimiškų šeimos ir verslo rūpesčių, kurie mus 
lavina ir disciplinuoja. Kai kuriuos viešųjų reikalų sektorius piliečio są- 
monė aprėpia labiau negu kitus. Tai, žinoma, pirmiausia vietos reikalai. 
Net ir čia susiduriame su silpnesne galia suvokti faktus, su menkesniu 
ryžtu veikti, su abejingumu. Visi pažįsta žmonių — labai dažnai neprie- 
kaištingo būdo — kurie kalba, kad vietos administracijos problemos nėra 
jų reikalas ir kurie tik gūžčioja pečiais dėl veiksmų, kurių savo pačių 
įmonėse jokiu būdu nepakęstų. Tie prakilnūs piliečiai, kurie graudenan- 
čiai pamokslauja apie rinkėjo ar mokesčių mokėtojo atsakomybę, neiš- 
vengiamai susiduria su reiškiniu, kad šis rinkėjas nejaučia atsakomybės 
dėl to, ką daro vietos politikai. Ir vis delto, ypač tose bendruomenėse, 
kurios nėra per didelės asmeniniams kontaktams, vietos patriotizmas gali 
būti labai svarbus „demokratijos veiksmingumo" veiksnys. Beje, miesto 
problemos daugeliu požiūrių panašios į gamybos koncerno problemas. 
Žmogus, kuris pažįsta pastarąsias, tam tikru mastu pažįsta ir pirmąsias. 
Gamybininkui, prekeiviui ar darbininkui nebūtina plėsti įprastinio su- 
'? Reikia pažymėti, jog kalbėdamas apie apibrėžtus ir tikrus norus aš neketinu suteikti 

jiems socialinės analizės pradinių duomenų statuso. Be abejo, jie parys yra socialinės 

raidos ir socialinės aplinkos padarinys. Noriu pasakyti tik rai, kad jie gali atlikti duo- 
menų vaidmenį tos rūšies analizei, kurią turi galvoje ekonomistas, kai jis kildina kai- 
nas iš „duotojo“ momento skonių ar norų, kurių nebūtina kiekvieną kartą toliau ana- 
lizuoti. Panašiai šia prasme galime kalbėti apie tikrus ir apibrėžtus norus, kurie kiek- 
vienu momentu yra „duoti“ nepriklausomai nuo mėginimų juos dirbtinai konstruoti, 
nors ir pripažįstame, kad šie tikri norai patys yra buvusių išorinių įtakų, taip pat ir 
propagandos, padarinys. Skirtumas tarp tikros ir dirbtinės valios (žr. toliau) yra gana 
sudėtingas ir juo ne visada ir ne kiekvienam tikslui galima naudotis. Tačiau mums 


pakanka to, kaip šį skirtumą nubrėžia sveikas protas. 

pratimo ribas, kad jis susidarytų racionaliai pagrindžiamą vaizdą (kuris, 
žinoma, gali būti teisingas arba klaidingas) apie gatvių valymą ar munici- 
paliteto veiklą. 

Antra, daugelis valstybės problemų liečia individus bei grupes taip tie- 
siogiai ir nedviprasmiškai, kad sužadina pakankamai tikrus ir aiškius no- 
rus. Svarbiausias pavyzdys — dalykai, susiję su tiesiogine ir asmenine kurių 
nors rinkėjų ar jų grupių nauda: tiesioginės išmokos, protekciniai muitai, 
pinigų politika ir t.t. Patirtis nuo pačių seniausių laikų rodo, kad rinkėjai 
išties guviai ir racionaliai atsiliepia į kiekvieną tokios naudos šansą. Tačiau 
klasikinė demokratijos doktrina tikrai nedaug laimi iš šio racionalumo. 
Rinkėjai pasirodo esą blogi ir netgi korumpuoti šio pobūdžio reikalų teisė- 
jai "P, dažnai pakenkiantys net savo ilgalaikiams interesams — politinę įtaką 
kuria tik trumpalaikiai pažadai ir tik tada efektyviai veikia racionali minus. 

Kuo labiau tolstame nuo kasdienių privačių šeimos ir įmonės reikalų 
ir artėjame prie nacionalinių bei tarptautinių, kuo labiau trūkinėja tie- 
sioginiai saitai su privačia veikla, tuo labiau individo valia, faktų išmany- 
mas, samprotavimų griežtumas pradeda neatitikti griežtų klasikinės de- 
mokratijos doktrinos reikalavimų. Labiausiai stebina ir, man rodos, su- 
daro visos problemos šerdį tai, kad čia pradedama visiškai prarasti realy- 
bės jausmą “*. Paprastai didžiosios politinės problemos tipiško piliečio 
sąmonėje užima tokią pat vietą, kaip ir pomėgiais netapę laisvalaikio da- 
lykai bei neįpareigojančių pašnekesių temos. Šie dalykai atrodo tokie to- 
limi; jie visai nepanašūs į verslo pasiūlymus; pavojus dėl jų atrodo nela- 
bai realus ir, manoma, kad jį galima lengviau apeiti; žmogus jaučiasi taip, 
tarsi judėtų išgalvotame pasaulyje. 


5 Priežastis, kodėl Benthamo šalininkai visiškai neatsižvelgė į šį faktą, yra ra, kad jie 
nesvarstė, jog šiuolaikinio kapitalizmo sąlygomis galima masinė korupcija. Politinėje 
teorijoje darydami tą pačią klaidą, kurią darė ekonominėje teorijoje, jie naiviai postu- 
lavo, kad kiekvienas žmogus geriausiai žino savo interesus ir kad tie interesai turi būti- 
nai sutapti su kirų žmonių, arba jų visumos, interesais. Žinoma, jiems buvo lengva 
taip postuluoti, nes faktiškai, nors ir nebūtinai sąmoningai, jų filosofija gynė buržua- 
zijos interesus, O ši turėjo daugiau naudos iš valstybės nesikišimo, negu iš kokių nors 
tiesioginių kyšių. 

„Aštrus realybės pojūtis", anot Williamo Jameso. Šio reiškinio svarbą ypač pabrėžė 


Grahamas Wallasas. 

Susilpnėja realybės pojūtis. Del to ne tik sumažėja atsakomybės jaus- 
mas, bet ir stokojama ryžto. Žinoma, bet kuris turi ką pasakyti, jis gei- 
džia, svajoja ir keiksnoja, ypač jeigu turi asmeninių simpatijų bei antipa- 
tijų. Bet visa tai neprilygsta valios aktui — uikslingo ir atsakingo veiksmo 
psichologiniam atitikmeniui. Tiesą sakant, eilinis pilietis, samprotaujan- 
tis apie nacionalines problemas, neturi pakankamos erdvės tokiai valiai ir 
tokiai užduočiai suformuoti. Jis yra neveiksmingo komiteto, arba visos 
tautos komiteto, narys; tai paaiškina, kodėl politinei problemai išsiaiš- 
kinti jis skiria daug mažiau pastangų negu, negu, pavyzdžiui, bridžo par- 
tijai VV. 

Susilpnėjęs atsakomybės jausmas ir valios veikti stoka savo ruožtu pa- 
aiškina, kodel paprastas pilietis neišmano ir nepajėgia spręsti vidaus ir 
užsienio politikos problemų; ir, žinoma, kai tas žmogus — išsilavinęs arba 
kai jis sėkmingai veikia nepolitinėse sferose, tai stebina daug labiau nei 
tada, kai žmogus — neišsilavinęs ir užimantis kuklią padėtį. Informacijos 
pakanka ir ji - lengvai prieinama. Atrodo, kad rai neturi jokios reikšmės. 
Neverta tuo stebėtis. Norint suprasti reikalo esmę pakanka palyginti tei- 
sininko požiūrį į nagrinėjamą bylą ir į laikraštyje aprašytus politinius 
faktus. Pirmuoju atveju jis daugelį metų tikslingai ir intensyviai dirbo 
ugdydamas savo profesinę kompetenciją, kad galėtų kvalifikuotai vertin- 
ti bylos faktus; skatinamas dar ir kitų ne mažiau veiksmingų paskatų jis 
sutelkia savo patirtį, intelektą ir valią bylos analizei. Antruoju atveju jis 
nesirūpino kompetencija; jam nerūpi visa reikiama informacija, pagaliau 
jai analizuoti jis nenaudoja tų kritikos metodų, kuriuos šiaip jau yra pui- 
kiai įvaldęs; jį net vargina ilgi arba sudėtingi argumentai. Visa tai rodo, 
Jog be tos iniciatyvos, kuri kyla dėl tiesioginės atsakomybės, mus neiš- 
vengiamai sups neišmanymas, nors ir yra daugybė prieinamos ir patiki- 


" Dalykas gali tapti aiškesnis, jei paklausime savęs, kodėl intelektualumo ir mąstymo 
aiškumo yra nepalyginamai daugiau prie bridžo stalo negu, tarkime, nepolitukų disku- 
sijos apie politiką. Prie bridžo stalo turime apibrėžtą užduotį; turime taisykles, kurios 
mus disciplinuoja; sėkmė ir nesėkmė yra aiškiai apibrėžtos; negalime neatsakingai 
elgtis, nes kiekviena padaryta klaida ne tik iškart save primena, ji dar ir autorių nuro- 
do. Šios sąlygos negalioja paprasto piliečio įprastai politinei elgsenai, bet parodo, ko- 
dėl jam politikoje taip trūksta intelektinio imlumo ir išmintingumo, kuriuo jis galbūt 


pasižymi per profesinę veiklą. 

mos informacijos. Jis mus sups nepaisant net tų pagirtinų pastangų, 
kurių imamasi siekiant nesiriboti vien pateikiama informacija, bet taip 
pat mokant — per paskaitas, mokykloje ar diskusijų klubuose - ja naudo- 
tis. Rezultatas nebus lygus nuliniui. Tačiau jis bus menkas. Žmonių 
neįmanoma užnešti kopėčiomis, jie turi kopti patys. 

Taigi kai tik tipiškas pilietis įžengia į politikos sritį, jo protiniai suge- 
bėjimai viena pakopa sumažėja. Jis argumentuoja ir analizuoja taip, kaip 
tai daryti profesinėje veikloje jam pačiam atrodytų vaikiška. Jis vel tampa 
pirmykščių žmogumi. Jis mąsto asociatyviai ir efektyviai '*. Tai sukelia 
dar porą pavojingų padarinių. Pirma, net jeigu nebūtų jokių politinių 
grupių, kurios mėgintų daryti jam įtaką, tipiškas pilietis politikos reika- 
luose paprastai pasiduoda neracionaliems arba iracionaliems prietarams 
bei impulsams. Menkesni racionalumo kriterijai, kuriuos jis taiko politi- 
kai, taip pat išvados, kurias daro be efektyvios loginės kontrolės — jau 
vien šito pakanka, kad suprastume tokį reiškinį. Be to, nebūdamas tikras 
veikėjas, jis atsipalaiduoja nuo įprastinių moralinių reikalavimų, kartais 
pasiduoda žemiems instinktams, kuriuos privataus gyvenimo sąlygos pa- 
prastai tramdo. Tačiau jo išvados nebus išmintingesnės ar racionalesnės, 
jei jis pasiduos teisuoliško pasipiktinimo jausmams. Jam bus tik dar sun- 
kiau suvokti tikras reiškinių proporcijas, gali būti, kad jį veiks tik kuris 
nors vienas reiškinio aspektas. Vadinasi, jeigu pilietis vieną kartą pabus iš 
snaudulio ir pademonstruos tą valią, kurią postuluoja klasikinė demok- 
ratijos teorija, jis vargu ar taps protingesniu ir atsakingesniu nei papras- 
tai. Tam tikrais politinio lūžio momentais jis gali tapti tautos pragaišti- 
mi !/. 
Antra, kuo mažiau logiška viešosios sąmonės raida, kuo labiau stinga 
racionalios kritikos ir blaivinančios asmeninės patirties bei atsakomybės, 
tuo daugiau šansų atsiveria įvairioms suinteresuotoms grupėms. Šias gru- 


1 Žr. XII skyrių. 

" Tokių protrūkių svarba negalima abejoti. Tačiau galima abejoti, ar jie tikri ir nuošir- 
dūs. Analizė rodo, kad daugeliu atvejų jie kyla dėl kokios nors grupės veiksmų, o ne 
spontaniškai. Šiuo požiūriu jie priklauso kitai reiškinių klasei, tai, kurią netrukus ap- 
tarsime. Aš pars netikiu, kad esama tikrų tokių protrūkių atvejų. Tačiau negaliu ga- 
rantuoti, kad nuodugnesnė analizė neatskleis kokių nors psichikos poveikio pastangų, 


naudojamų jiems sukelti. 

pes gali sudaryti profesionalūs politikai, ekonomiškai suinteresuoti žmo- 
nės, įvairiausi idealistai ar tiesiog piliečiai, kuriems patinka politiniai spek- 
takliai. Tokių grupių sociologija neturi reikšmės. Vienintelis reikšmin- 
gas dalykas yra tai, kad del piliečių požiūrio į politiką ypatybių šios gru- 
pės gali daryti įtaką tautos valiai ir net itin ją keisti. Analizuodami politi- 
kos raidą dažniausiai susiduriame ne su tikrąja, bet su kokios nors įtakos 
paveikta valia. Dažnai tokia įtaka sudaro visą klasikinės doktrinos volontė 
gėnėral vurinį. O jei taip, tai tautos valia yra politinės raidos produktas, o 
ne jos varomoji jėga. 

Būdai, kuriais visuomenės valiai daroma įtaka kokiu nors klausimu, 
yra tapatūs prekybos reklamai. Tai — tos pačios pastangos paveikti pasą- 
monę. Naudojama ta pati malonių ir nemalonių asociacijų kūrimo tech- 
nika, kuri tuo efektyvesne, kuo neracionalesnės tos asociacijos. Tie patys 
išsisukinėjimai ir nutylėjimai, tie patys triukai formuoti nuomonę įkyriai 
kokį nors teiginį kartojant, kurie ruo efektyvesni, kuo labiau pavyksta 
išvengti racionalių argumentų ir užliūliuoti kritinę žmogaus galią. Ir taip 
toliau. Skirtumas tik tas, kad naudoti tokias gudrybes viešųjų reikalų 
srityje daug lengviau negu privačiame gyvenime ar profesinėje veikloje. 
Net pirmosios pasaulio gražuolės paveikslas ant netikusių cigarečių pa- 
kelio neprivers pirkėjų pirkti tas cigaretes. Politiniai sprendimai neturi 
tokio efektyvaus saugiklio. Daugybė lemiamos reikšmės sprendimų yra 
tokie, kad visuomenė negali jų nei apsvarstyti, nei patikrinti per laisvalai- 
kį ir palyginti nedaug išleisdama. Ir net jeigu ji galėtų, priimti sprendimą 
būtų sunkiau nei cigarečių atveju, nes būtų daug sunkiau numatyti pada- 
rinius. 

Tačiau šios gudrybės nepalyginti labiau nei prekybos reklamoje už- 
krečia ir tas politinės reklamos atmainas, kurios mėgina apeliuoti į protą. 
Stebėtojas tokių apeliacijų antiracionalumą arba, beveik visais atvejais, 
neracionalumą, taip pat aukos bejėgiškumą mato dar aiškiau, kai jas mė- 
ginama argumentuoti ar pagrįsti faktais. Jau nagrinėjome, kodėl taip sunku 
suteikti visuomenei nešališką informaciją apie politines problemas ir iš- 
mokyti žmones remtis tokia informacija bei daryti logiškai pagrįstas išva- 
das, jau aiškinomės, kodėl informacija ir argumentai politikos reikaluose 
veikia tik tada, kai atitinka piliečio išankstinę nuomonę. Tačiau ta nuo- 
rmonė paprastai nebūna tokia tiksli, kad leistų daryti griežtas išvadas. Ka- 

dangi išvadas galima sufabrikuot, efektyvi politinė argumentacija beveik 
neišvengiamai tampa mėginimu kaip nors paveikti piliečių nuomonę, o 
ne vien bandymu į tą nuomonę atsižvelgti ar padėti piliečiui ją aiškiai 
suformuluoti. 

Taigi informacija ir argumentai, kurie realiai veikia, paprastai jau skirti 
kokiam nors politiniam tikslui pasiekti. Kadangi gindamas savo idealus 
ar interesus žmogus lengvai meluoja, galima spėti — ir tai pasitvirtina, 
kad veiksminga informacija yra beveik visada falsifikuota arba atranki- 
nė '* ir kad efektyvūs politikos argumentai dažniausiai yra bandymas 
iškelti kai kuriuos teiginius į aksiomų lygį ir visiškai nutylėti kitus; taigi 
viskas pavirsta jau minėtomis psichikos poveikio priemonėmis. Skaityto- 
jui, kuris mane laiko nepagydomu pesimistu, reikia tik paklausti savęs, ar 
jis niekada negirdėjo kalbant — o gal ir pars kalbėjo, — kad tokio ar kito- 
kio nepatogaus fakto negalima minėti viešai, ar kad tam tikras argumen- 
tas, Nors ir pagrįstas, yra nepageidautinas. Jeigu pagal visus galiojančius 
moralės reikalavimus tikrai garbingi ir net kilnūs žmonės su tuo taiksto- 
si, argi tai nerodo, ką jie galvoja apie tautos valios vertę ar net apie ją 
pačią (ir jos buvimą)? 

Žinoma, visi šie dalykai turi ribas '?. Yra tiesos Jeffersono aforizme, 
kad tauta galiausiai yra išmintingesnė nei atskiras individas, arba Lincol- 
no sentencijoje, kad negalima „mulkinti visų žmonių visą laiką". Tačiau 
reikšminga, kad abi sentencijos pabrėžia ilgą laiko tarpsnį. Be abejo, gali- 
ma teigti, kad ilgainiui kolektyvinė sąmonė suformuoja nuomones, ku- 
rios mums dažnai atrodo išties išmintingos ir įžvalgios. Tačiau istorija 
susideda iš trumpalaikių padėčių, kurios gali pakeisti visą jos krypų. Jei- 
gu visą tautą galima trumpam „apmulkint“ ir priversti priimti tai, ko ji 
iš tikrųjų nenori, ir jeigu tai nėra išimtinis atvejis, į kurį galima numoti 
ranka, tai joks retrospektyvus sveikas protas nepakeis esminio fakto: iš 
tikrųjų ne tauta kelia ir sprendžia klausimus, - klausimai, kurie lemia jos 
likimą, yra keliami ir sprendžiami jos vardu, tačiau ne jos. Demokratijos 
šalininkas turi daugiau pagrindo negu bet kas kitas pripažinti šį faktą ir 
taip apsisaugoti nuo kaltinimo veidmainyste. 


'* Atrankinė informacija, jeigu ji yra teisinga, yra bandymas meluoti sakant tiesą. 


"Galbūt jos labiau išryškėrų, jeigu klausimai būrų dažniau sprendžiami per referendu- 


mą. Politikams geriau žinoti, kodėl jie beveik visuotinai nusiteikę prieš šią instituciją. 

IV. Del ko išlieka klasikinė doktrina? 


Ir vis dėlto, kaip gali būti, kad doktrina, taip akivaizdžiai prieštaraujanti 
faktams, išliko iki šių dienų ir išsaugojo vietą žmonių širdyse ir oficialių- 
jų valdžios vyrų kalbose? Ją neigiantys faktai žinomi visiems; kiekvienas 
juos pripažįsta visiškai atvirai, dažnai netgi ciniškai. Jos teorinis pagrin- 
das, utilitarinis racionalizmas, žlugo; niekas jo nebelaiko teisinga politine 
teorija. Vis dėlto atsakymą nesunku rasti. 

Visų pirma, nors empirinės analizės rezultatai nepatvirtina klasikinės 
kolektyvinio veiksmo doktrinos, ją tvirtai remia asociacija su religiniu 
tikėjimu, kurią jau minėjau. Iš pirmo žvilgsnio tai nėra akivaizdu. Utili- 
tarizmo vadai tikrai nebuvo religingi įprastine šio žodžio reikšme. Faktiš- 
kai jie manė esą antireliginiai mąstytojai ir tokiais buvo laikomi beveik 
visų. Jie didžiavosi tuo, ką patys laikė antimetafizine nuostata, nejautė 
jokios simpatijos laikmečio religinėms institucijoms ir religiniams sąjū- 
džiams. Tačiau pakanka atidžiau pažvelgti į jų piešiamą socialinės raidos 
paveikslą ir pamatysime, kad šis įkūnija esminius protestantizmo bruo- 
žus ir pats įkvėptas šio tikėjimo. Intelektualui, išsižadėjusiam religijos, 
jos pakaitalu tapo utilitarinis tikėjimas. Daugeliui tų, kurie išsaugojo re- 
liginį tikėjimą, klasikinė doktrina tapo politiniu jo priedėliu **. 

Kai tik ši doktrina ir ja paremti demokratiniai įsitikinimai buvo per- 
kelti į religinių dogmų lygmenį, jie visai pakeitė prigimų. Nebereikėjo 
vargintis dėl bendrojo labo ir aukščiausiųjų vertybių loginio nepriešta- 
ringumo. Visa tai buvo priskirta Kūrėjui, kurio tikslas viską apibrežia ir 
sankcionuoja. Kas anksčiau atrodė neapibrėžta ir nemotyvuota, staiga 
tampa apibrėžta ir įtikinama. Pavyzdžiui, tautos balsas — Dievo balsas. 
Arba Lygybė. Abejonių kelia pati jos prasmė, ir nėra jokio racionalaus 
pagrindo iškelti ją į postulato vaidmenį, jeigu neatsisakome empirinės 
analizės. Tačiau krikščionybė turi stiprų egalitarinį elementą. Išpirkėjas 
mirė už visus: jis neskirstė žmonių į luomus. Taip elgdamasis jis liudijo 
savaiminę individualios sielos vertę, — vertę, kurios negalima laipsniuoti. 


Ar tai nėra sankcija — ir, kaip man atrodo, vienintelė galima sankcija *' — 


“0 Čia yra analogijos su socialistiniu tikėjimu, kuris raip par kai kam tapo krikščionybės 
pakaitalu, o kitiems jos priedėliu. 


“Galima prieštarauti, kad nors sunku rasti bendrą žodžio „lygybė“ reikšmę, tą reikšmę 

kad „kiekvienas turi vieną balsą ir nė vienas neturi daugiau nei vieną 
balsą" — sankcija, kuri suteikia šiaip jau sunkiai paaiškinamiems demok- 
ratinio tikėjimo dogmarams nežemišką reikšmę? Žinoma, tokia interpre- 
tacija paaiškina ne viską. Tačiau, atrodo, kad ji paaiškina daugelį dalykų, 
kurie šiaip jau būtų nepaaiškinami ir net beprasmiški. Pavyzdžiui, ji pa- 
aiškina tikinčiojo požiūrį į kritiką: kaip ir socializme fundamentaliai ne- 
sutikti reiškia ne klysti, o nusidėti; kritikas dėl tokios „nuodėmės“ susi- 
laukia ne tik loginių kontrargumentų, jį dar ir moraliai smerkia. 

Galime mūsų problemą suformuluoti kitaip ir pasakyti, jog demok- 
ratija, kai ji taip grindžiama, nustoja būti vien metodas, kurio efektyvu- 
mą galima racionaliai svarstyti lygiai taip pat, kaip garo variklio ar dezin- 
fekacijos priemonės efektyvumą. Ji tampa tuo, kuo (kaip sakiau anks- 
čiau) negali būti — idealu arba idealios tvarkos dalimi. Pats žodis gali 
tapti vėliava, simboliu viso to, kas žmogui brangu, tautine vertybe, ne- 
paisant to, ar ji racionali. Viena vertus, klausimas, kaip suderinti įvairias 
demokratinio tikėjimo prielaidas su politikos faktais, demokratui tada 
tampa toks pat beprasmis, kaip tikinčiam karalikui klausimas, ar popie- 
žiaus Aleksandro VI darbai dera su popiežiaus instituciją gaubiančia šven- 
tumo aura. Kita vertus, šio tipo demokratas, net jei jis pripažįsta lygybę ir 
brolybę teigiančius postulatus, gali taip pat pripažinu, ir visiškai nuošir- 
džiai, beveik visus savo elgesio ar nuostatų nukrypimus nuo tų postulatų. 
Tai netgi nėra nelogiška. Neatiukimu faktams negalima argumentuoti 
prieš etinę maksimą ar mistinę viltį. 

Antra, reikia turėti omenyje, kad daugeliui tautų klasikinės demokra- 
tijos formos ir frazės yra susijusios su tais jų istorijos įvykiais, kuriuos 
entuziastingai mena dauguma žmonių. Kiekviena opozicija įsitvirtinu- 
siam režimui paprastai naudojasi šiomis formomis ir frazėmis, nepaisant 


daugeliu arvejų galima nustaryri iš konteksto. Pavyzdžiui, atsižvelgiant į aplinkybes, 
kuriomis buvo pasakyta Getrysburgo kalba, galima pagrįstai daryti išvadą, kad sakyda- 
mas „visi žmonės sukurti lygūs ir laisvi" Lincolnas turėjo galvoje tik vienodą teisinį 
statusą, — priešybę tos nelygybės, kurią turi vergovės pripažinimas. Ši reikšmė būtų 
pakankamai apibrėžta. Tačiau jeigu paklausime, kodėl ši nuostata moralės ir politikos 
požiūriu turi būti privaloma ir jeigu nenorime priimti atsakymo „Todėl, kad visi žmo- 
nės iš prigimties yra visiškai vienodi", turime grįžu prie dieviškosios krikščionybės 
sankcijos. Tokį aiškinimą galbūt implikuoja žodis „sukurti“. 

jų reikšmės ar socialinių ištakų *?. Jeigu ji laimi ir jeigu tolesnė įvykių 
raida susiklosto palankiai, šios formos įleidžia šaknis į tautos ideologiją. 

Akivaizdus pavyzdys — Jungtinės Valstijos. Jos kaip suvereni valstybė 
susikūrė per kovas su monarchine ir aristokratine Didžiąja Britanija. Iš- 
skyrus lojalistų mažumą, amerikiečiai Grenville'o valdymo metu grei- 
čiausiai jau buvo nustoję į Didžiosios Britanijos monarchą žvelgti kaip į 
savo karalių, o į tos šalies aristokratiją kaip į s2v0 aristokratiją. 

Per Nepriklausomybės karą jie jau grūmėsi su svetimu monarchu ir 
svetima aristokratija, gindami nuo jų savo politinius ir ekonominius in- 
teresus. Tačiau nuo pat pirmųjų dienų kovą dėl nacionalinių interesų jie 
vaizdavo kaip „tautos“ (people) kovą su „valdovais“; jie rėmėsi neatima- 
mų žmogaus teisių idėjomis bei bendraisiais klasikinės demokratijos prin- 
cipais. Šie principai įtvirtinti Nepriklausomybės deklaracijoje ir Konsti- 
tucijoje. Po to sekusi neregėtai sparti šalies pažanga patraukė ir patenki- 
no daugumą piliečių ir tarsi patvirtino doktriną, įkūnytą šventuosiuose 
tautos dokumentuose. 

Opozicija retai laimi, kai valdančiosios grupuotės veikia visa galia ir 
sekmingai. XIX amžiaus pirmojoje pusėje sustiprėjo jėgos, išpažįstančios 
klasikinę demokratijos doktriną; jos sėkmingai kovojo su vyriausybėmis, 
kurios daugeliu atvejų, ypač Italijoje, buvo akivaizdžiai pakrikusios, ne- 
kompetentingos, žiaurios ir korumpuotos. Natūralu, nors nebūtinai lo- 
giška, kad nuopelnai dėl to buvo priskirti šiai doktrinai, kuri, be to, atro- 
dė pranašesnė už tuos tamsius prietarus, kuriuos puoselėjo tos vyriausy- 
bės. Tokiomis sąlygomis demokratinė revoliucija reiškė laisvės ir pado- 
rumo pergalę, o demokratine doktrina skelbė proto ir pažangos evangeli- 
ją. Žinoma, šis pranašumas turėjo neišvengiamai išnykti ir neišvengiamai 
turėjo atsiverti praraja tarp demokratijos doktrinos ir demokratijos prak- 
tikos. Tačiau saulėtekio skaistybė blėso itin pamažu. 

Trečia, reikia neužmiršti, jog esama socialinių struktūrų, kur klasiki- 
nė doktrina daugmaž atitinka tikrovę. Kaip jau buvo pažymėta, tai yra 
mažos ir primityvios bendruomenės; tiesą sakant, būtent jos buvo de- 
2 Gali pasirodyti, jog išimtis turi būti daroma tokiai opozicijai, kuri virsta atvirai auto- 

kratiniu režimu. Tačiau, kaip rodo istorija, dauguma šių režimų kilo demokratiniu 

būdu ir atėjo į valdžią su tautos pritarimu. Cezarį nužudė ne plebėjai. Tačiau aristok- 
ratai ir oligarchai, kurie jį nužudė, taip pat rėmėsi demokratine frazeologija. 

mokratijos prototipas tos doktrinos kūrėjams. Tą patį galbūt galima pa- 
sakyti ir ne apie primityvias visuomenes, jeigu jos nera pernelyg diferen- 
cijuotos ir neturi kokių nors rimtų problemų. Čia geriausias pavyzdys 
yra Šveicarija. Kokios gali būti dingstys nesutarimams valstiečių pasauly- 
je, be viešbučių ir bankų, neturinčiame jokios rimtos kapitalistinės pra- 
monės ir kur viešosios politikos problemos yra tokios paprastos ir tokios 
pastovios, kad jas puikiausiai gali suprasti ir dėl jų sutarti didžioji žmo- 
nių dauguma. Tačiau jeigu darome išvadą, kad tokiais atvejais klasikinė 
doktrina priartėja prie tikrovės, tai turime iškart pridurti, jog taip yra ne 
dėl to, kad veikia efektyvus politinių sprendimų mechanizmas, o tik dėl 
to, kad čia nera labai svarbių sprendimų, kuriuos reikia priimti. Paga- 
liau, Jungtinių Valstijų pavyzdį galima pateikti kaip įrodymą, jog klasi- 
kinė doktrina kartais priartėja prie tikrovės net didelėje ir labai diferenci- 
juotoje visuomenėje, kur politiniai sprendimai paliečia tikrai svarbius 
klausimus. Tačiau tokio įrodymo galią mažina ypač palankios šios šalies 
sąlygos. Kol šalis neįsitraukė į Pirmąjį pasaulinį karą, viešoji nuomonė 
daugiausia rūpinosi verslu, aplinkos ekonominių galimybių panaudoji- 
mu. Kol į verslą nebūdavo rimtai kišamasi, tol vidutiniam piliečiui nekil- 
davo jokių fundamentalių problemų ir jis su geraširdiška panieka stebė- 
davo politikų žaidimus. Viena ar kita visuomenes dalis sukrusdavo del 
tarifų, del sidabro, dėl vietos valdžios piktnaudžiavimo arba dėl ginčo su 
Didžiąja Britanija. Tačiau visa visuomenė išlikdavo rami, išskyrus vieną 
rimto nesutarimo atvejį, kuris baigėsi nacionaline nelaime - Pilietiniu 
karu. 

Ir, ketvirta, politikai, žinoma, mėgsta frazeologiją, kuri pataikauja ma- 
sėms, o jiems patiems teikia puikią galimybę ne tik išsisukinėti nuo atsa- 
komybės, bet ir tautos vardu triuškinti oponentus. 

XXII skyrius 
KITA DEMOKRATIJOS TEORIJA 


I. Konkurencija del politinio vadovavimo 


Manau, kad dauguma politikos tyrinėtojų jau pripažino ankstesniame 
skyriuje pateiktą klasikinės demokratijos doktrinos kritiką. Tikiuosi, kad 
dauguma jų jau sutiko arba netrukus sutiks pripažinti ir kitą teoriją, la- 
biau atitinkančią tikrovę ir kartu gelbstinčią daugelį demokratijos bruo- 
žų, kuriuos taip vertina jos šalininkai. Kaip ir klasikinės teorijos atveju, 
galima pateikti glaustą apibrėžimą. 

Atsiminkime, kad pagrindinė klasikinės teorijos problema — prielai- 
da, jog „tauta“ kiekvienu klausimu turi tikslią ir racionalią nuomonę ir 
kad ji, esant demokratijai, pareiškia šią nuomonę išsirinkdama „atsto- 
vus", kurie rūpinasi tą nuomonę įgyvendinti. Taigi atstovų rinkimai lai- 
komi antrine užduotimi įgyvendinant pirminį demokratinės santvarkos 
tikslą — suteikti politinio sprendimo galią rinkėjams. Tarkime, kad su- 
keičiame vietomis šių dviejų elementų vaidmenį ir rinkėjų sprendimą 
padarome antrine, o atstovų, kurie priima sprendimus, rinkimus — pir- 
mine, t.y. svarbesne, užduotimi. Kitaip sakant, dabar laikomės požiūrio, 
kad tautos vaidmuo yra sukurti valdžią arba tarpinį organą, o šis savo 
ruožtu sukurs nacionalinę vykdomąją valdžią ', arba vyriausybę. Dabar 
galime pateikti apibrėžimą: demokratinis metodas yra tokia institucinė 
politinių sprendimų priėmimo tvarka, kai tam tikri individai per konku- 
rencinę kovą dėl rinkėjų balsų įgyja sprendimo galią. 

Tikiuosi, kad aiškindamas ir plėtodamas šią idėją, sugebėsiu įrodyti, 
kad jos prielaidos — įtikinamesnės, kad jos teiginiai — labiau pagrįsti ir 
todėl ji gerokai parobulina demokratijos raidos teoriją. 

Visų pirma gauname pakankamai efektyvų kriterijų, kuris padeda 
skirti demokratinę valdžią nuo visų kitų valdžios rūšių. Matėme, kad 
'  Nenuoširdus žodis „vykdomoji“ kelia klaidingą įspūdį. Tačiau tokiam įspūdžiui gali- 
me atsispirti, vartodami terminą tokia prasme, kokią teikiame verslo korporacijos „vyk- 
domajam direktoriui", kuris taip pat daro daug daugiau negu tik „vykdo“ akcininkų 


valią. 

klasikinė teorija šiuo požiūriu turi keblumų, nes visuomenės valią ir 
bendrąjį labą gali lygiai taip par ar net geriau išreikšti valdžia, kurios 
jokiu būdu negalima laikyti demokratine. Dabar padėtus šiek tiek ge- 
resnė iš dalies todėl, kad ryžtamės pabrėžti modus procedendi, t.y. pro- 
cedūros dalykus; daugeliu atvejų nėra sunku patikrinti *, ar jų laikoma- 
si, ar nesilaikoma. 

Pavyzdžiui, parlamentinė monarchija, tokia kaip Didžiosios Britani- 
jos, atitinka demokratijos požymius, nes monarchas praktiškai priverstas 
skirti kabineto nariais tuos žmones, kuriuos išrenka parlamentas. Tačiau 
„konstitucinė“ monarchija negali būti laikoma demokratine, nes rinkėjai 
ir parlamentas — net ir tuo atvėju, jei jie turi tokias pat teises, kokias turi 
parlamentinės monarchijos rinkėjai ir parlamentas, — neturi teisės savo 
nuožiūra sudaryti vykdomąjį organą: šiuo atveju kabineto ministrai tiek 
formaliai, tiek ir iš esmės yra monarcho tarnai, jis gali juos atleisti arba 
skirti. Tokia tvarka žmonės gali būti patenkinti. Rinkėjai gali patvirtinti 
tokią savo nuomonę balsuodami prieš bet kokius reformų siūlymus. Mo- 
narchas gali būti toks populiarus, kad pajėgs nurungti visus kitus konku- 
rentus į šią aukščiausią pareigybę. Tačiau čia neveikia efektyvus konku- 
rencijos mechanizmas, tad šis atvejis pagal apibrėžimą nėra demokratija. 

Antra, naujoji demokratijos teorija ir jos apibrėžimas palieka pa- 
kankamai erdvės reikiamai atsižvelgti į gyvybiškai svarbų reiškinį — va- 
dovavimą. Klasikinė teorija to nedaro. Kaip matėme, ji visai nerealiai 
skiria rinkėjams beveik visą iniciatyvą ir praktiškai ignoruoja vadovavi- 
mo funkciją. Tačiau kolektyvai beveik be išimčių veikia pripažindami 
vadovybę;. toks yra praktiškai dominuojantis kiekvieno kolektyvinio 
veiksmo — o šis yra daugiau negu refleksas - mechanizmas. Teoriniai 
teiginiai apie demokratijos funkcionavimą ir jos rezultatus yra nepaly- 
ginamai realistiškesni tada, kai atsižvelgia į šį reiškinį. Jie neapsiriboja 
volontė gėnčral vykdymu, bet paaiškina, kaip ji atsiranda arba kaip ji 
simuliuojama ar fabrikuojama. Tai, ką pavadinome „falsifikuota va- 
lia“, jau nebėra reiškinys už teorinio aiškinimo ribų arba nukrypimas, 
nuo kurio bandome apsisaugoti maldomis; kaip ir dera, ir ši tampa 
aiškinimo objektu. 


* Tačiau žr. ketvirtąją pastabą toliau. 

Trečia, jeigu apskritai esama grupinės valios, pavyzdžiui, tokios, kaip 
bedarbių siekis gauti bedarbio pašalpą arba kitų grupių noras jiems padė- 
ti, naujoji teorija jos neignoruoja. Priešingai, dabar galima jai suteikti 
būtent rą vaidmenį, kurį ji iš tikrųjų ir atlieka. Tokia valia paprastai nesi- 
reiškia tiesiogiai. Net tikri ir stiprūs grupiniai siekiai dažnai ištisus de- 
šimtmečius nėra viešai reiškiami, kol koks nors politinis lyderis jų nepa- 
žadina ir nepaverčia politikos veiksniu. Jis pars arba jo patikėtiniai tai 
atlieka šį norą tvirtindami, organizuodami žmones, galiausiai įtraukda- 
mi atitinkamus reikalavimus į rinkimų programą. Grupinių interesų ir 
viešosios nuomonės sąveika bei būdas, kuriuo jis sukuria padėtį, vadina- 
mą politine, atsiskleidžia iš naujo ir aiškiau, kai į juos žvelgiame šiuo 
požiūriu. 

Ketvirta, naujoji teorija, be abejo, nėra labiau apibrėžta už konkuren- 
cijos dėl vadovavimo sąvoką. Dėl šios sąvokos iškyla tie patys sunkumai, 
kuriuos kelia panaši konkurencijos sąvoka ekonomikos moksluose. Eko- 
nominiame gyvenime konkurencija beveik niekada visai neišnyksta, nors 
ji taip pat beveik niekada tobulai nesireiškia ?. Panašiai ir politiniame 
gyvenime visada esama tam tikros konkurencijos, bent jau potencialios, 
dėl rinkėjų balsų. Norėdami dalyką supaprastinti konkurencijos sąvoką 
(kuria norime apibrėžti demokratiją) čia apsiribosime laisva konkurenci- 
ja del laisvų balsų. Tai galima pateisinti, nes demokratija, kaip atrodo, 
apima ir pripažintą konkurencinės kovos metodą, o rinkimų sistema yra 
praktiškai vienintelis įmanomas tokios kovos būdas, jei bendruomenė 
bent kiek didesnė. Tačiau nors taip pašalinami kai kurie nepriimtini * 
rinkimų konkurencijos būdai, pavyzdžiui, karinis maištas, išlieka tokie 
atvejai, kurie labai primena reiškinius, ekonomistų vadinamus „nesąži- 
ninga" ar „sukta“, arba net varžoma konkurencija. Negalima jų panai- 


3 


Antrojoje knygos dalyje pateikėme pavyzdžius rų problemų, kurios dėl to iškyla. 
* Jis taip par panaikina ir kai kuriuos metodus, kurių nevertėtų naikinti, pavyzdžiui, tą 
atvejį, kai politinė vadovybė atitenka dėl tylaus žmonių sutikimo arba per rinkimus 
guasi per inspirationem. Šis arvejis nuo rinkimų balsuojant skiriasi tik technikos dera- 
lėmis. Pirmąjį atvejį net šiuolaikinė poliuka pripažįsta reikšmingu; partijos lyderio 
įtaka dažnai grindžiama vien tyliu kitų partijos narių sutikimu su jo vadovavimu. T'a- 
čiau tai palyginti smulkios detalės, į kurias tokio pobūdžio apybraižoje, kaip ši, galima 


nekreipti dėmesio. 

kinti, nes jeigu taip padarytume, liktų tik visiškai nerealus idealas ?. Tarp 
šio neegzistuojančio idealo ir to atvejo, kai visi mėginimai konkuruoti su 
įsitvirtinusiu vadu yra slopinami jėga, plyti begalinė daugybė variacijų, 
kai demokratija mažais ir nepastebimais žingsniais pereina į autokratiz- 
mą. Norėdami dalyką suprasti, o ne vien pafilosofuoti, turime tokią pa- 
dėtį pripažinti. Pasirinkto kriterijaus verte del to nenukenčia. 

Penkta, atrodo, kad naujoji teorija parodo demokratijos ir individo 
laisvės sąsają. Kalbėdami apie individo laisvę neturėtume pamiršti, kad 
jos ribos istoriškai kinta — jokia visuomenė netoleruoja net absoliučios 
sąžinės ir žodžio laisvės ir jok/4 visuomenė nesusiaurina individo laisvės 
iki nulio; akivaizdu, kad turime reikalą su tos laisvės laipsnio problema. 
Matėme, kad demokratija nebūtinai garantuoja daugiau laisvės individui 
negu panašiomis sąlygomis jos teiktų kuri nors kita politinė valdžia. Gali 
būti netgi priešingai. Ir vis delto šiedu dalykai — susiję. Jeigu, bent jau iš 
principo, kiekvienas yra laisvas konkuruoti dėl politinės vadovybės * ir 
ieškoti rinkėjų paramos, daugeliu atvejų, nors ir ne visais, tai reiškia gana 
didelę diskusijų laisvę vis:ems. Konkrečiai, paprastai tai garantuoja gana 
didelę spaudos laisvę. Demokracijos ir laisvės ryšys nėra absoliutus, juo 
gali būti manipuliuojama. Tačiau intelektualo požiūriu jis — vis dėlto 
labai svarbus. Nieko daugiau apie jį negalima pasakyti. 

Šešta, reikia pastebėti, kad skirdamas rinkėjams valdžios kūrimo funk- 
ciją (tiesiogiai ar per tarpinį organą) turėjau omeny taip pat ir valdžios 
pašalinimo funkciją. Viena iš jų paprasčiausiai reiškia pripažinti vadą ar 
vadų grupę, kita — šį pripažinimą atšaukti. Čia atkreipiu dėmesį į vieną 
elementą, kurio skaitytojas galbūt nepastebėjo. Galėjo pasirodyti, kad 
elektoratas ne tik sukuria, bet ir kontroliuoja valdžią. Kadangi elektora- 
tas paprastai nekontroliuoja savo politinių vadų kitaip kaip atsisakyda- 
mas juos arba juos palaikančią parlamentinę daugumą perrinkti, ta kon- 
trolė, matyt, neviršija lygmens, kurį numato siūlomas apibrėžimas. Kar- 
tais įvyksta spontaniškų atmetimo reakcijų, kai nuverčiama valdžia, nu- 
šalinamas koks nors ministras arba pakeičiamas politikos kursas. Tačiau 


* Kaip ir ekonomikos srityje, kai kurių apribojimų atsiranda dėl teisinių bei moralinių 


visuomenės principų. 


“Laisvas, kaip kiekvienas laisvas steigti tekstilės įmonę. 

tokie atvejai yra ne tik išimtiniai, jie, kaip matysime, yra priešingi de- 
mokratijos dvasiai. 

Septinta, siūloma teorija įneša ilgai lauktos šviesos į seną ginčą. Kiek- 
vienas, kas pripažįsta klasikinę demokratijos doktriną ir galvoja, kad de- 
mokratija garantuoja priimamų sprendimų bei politinės linijos atitikimą 
tautos valiai, turi būti nustebintas fakto, kad net jeigu toji valia būtų 
neginčijamai akivaizdi ir aiški, paprastos daugumos sprendimai ją vei- 
kiau iškreiptų negu išreikštų. Akivaizdu, kad daugumos valia yra daugu- 
mos, o ne „tautos“ valia. Ši yra toji mozaika, kuriai „atstovauti“ dauguma 
visiškai nepajėgi. Sutapatinti abi valias vien dėl apibrėžimo nereiškia iš- 
spręsti problemą. Tačiau būta realių mėginimų ją spręsti kuriant įvairius 
„proporcinio atstovavimo“ projektus. 

Šie projektai susilaukė priešiškos kritikos, kuri remiasi praktika. Juk 
akivaizdu, kad proporcinis atstovavimas ne tik leistų reikštis įvairiau- 
sioms politinėms grupelėms, bet demokratijos sąlygomis galėtų net truk- 
dyti sudaryti efektyvią valdžią, o įtampos momentais 7 taptų pavojaus 
šaltiniu. Tačiau prieš darant išvadą, kad demokratija nustoja veikti, kai 
tik pradedama nuosekliai laikytis jos principų, verta paklausti savęs, ar 
šie principai iš tikrųjų apima proporcinį atstovavimą. Pasirodo, kad ne- 
apima. Jeigu tikroji rinkėjų balsavimo paskirtis yra pripažinti teisę vado- 
vauti, proporcinio atstovavimo idėja iškart sugriūva, nes jo prielaidos jau 
nebegalioja. Demokratijos principas tada reiškia tik viena — valdžios va- 
džios turi būti atiduotos tiems, kurie susilaukė daugiau paramos negu 
visi kiti konkuruojantys individai ar jų grupės. Taip užtikrinamas dau- 
gumos principo statusas esant demokratijai, nors mes ją vis vien galime 
kritikuoti remdamiesi prielaidomis, išeinančiomis už jos ribų. 


II. Kaip taikomas principas? 


Išdėsrytą teoriją dabar mėginsime patikrinti analizuodami kai kuriuos 
svarbiausius demokratinių šalių politinės sistemos bruožus bei funkcijas. 
1. Kaip jau rašiau, esant demokratijai pirmoji rinkėjų balsavimo funk- 


Šie argumentai prieš proporcinį atstovavimą yra gerai išdėstyti profesoriaus F. A. Her- 


menso straipsnyje "The Trojan Horse of Democracy", Social Reseach, November 1938. 

cija yra suformuoti valdžią. Tai gali reikšti ir visų pareigūnų rinkimą. 


Tokia praktika būdinga daugiausia vietos valdžios rinkimams, ir mes į ją 


nekreipsime dėmesio *. Remdamiesi tik valstybės valdžios atveju galime 
sakyti, kad sudarytu valdžią praktiškai tolygu sprendimui, kas bus vado- 


vas ?. Kaip ir anksčiau, jį vadinsime „ministru pirmininku". 


Yra tik viena demokratija, kur balsuodami rinkėjai renkasi tiesiogiai — 


Jungtinės Valstijos '?. Visur kitur rinkėjai balsuodami tiesiogiai nefor- 


5 Tai darome tik dėl paprastumo. Šiaip jau šis arvejis visiškai tinka siūlomai schemai. 


9 


Tai tik apytiksliai teisinga. Balsuodami rinkėjai valdžią perduoda grupei, kuri visais 
normaliais atvejais turi vieną vadovą, tačiau paprastai turi dar ir antros bei trečios eilės 
vadovų, kurie irgi poliuškai įtakingi, tad juos pirmasis vadovas priverstas skirti į atitin- 
kamas pareigas. Šį reiškinį netrukus plačiau aprarsime. 

Reikia turėti galvoje dar vieną dalyką. Nors galima tikėtis, kad žmogus, iškilęs į 

aukščiausią valdžios poziciją, veikiausiai bus stipri asmenybė, - nežiūrint visų kitų jo 
bruožų; prie jų dar sugrįšime, — tačiau tai dar nereiškia, jog visais atvejais taip ir bus. 
Vadinasi, terminas „vadovas“ arba „lyderis“ nebūtinai reiškia, kad taip pavadinti žmo- 
nės būtinai pasižymės lyderio savybėmis ar asmenine iniciatyva. Kai kada politinė 
padėtis leidžia iškilti žmonėms be lyderio (ir kitokių) savybių arba net slopina vado- 
vus, pasižyminčius stipriomis individualiomis savybėmis. Tad partija ar partijų koali- 
cija kartais gali neturėti vado. Tačiau kiekvienas pripažįsta, kad tokia padėris nėra 
normali ir kad ji paprastai baigiasi pralaimėjimu. 
Manau, kad galime nekreipti dėmesio į rinkėjų kolegiją. Vadindamas Jungtinių Vals- 
tijų prezidentą „ministru pirmininku" noriu pabrėžti esminį jo pozicijos panašumą į 
kirų demokratinių šalių ministro pirmininko poziciją. Tačiau nenoriu menkinti ir 
skirtumų, nors kai kurie iš jų veikiau tėra formalūs. Pavyzdžiui, JAV prezidentas aclie- 
ka tokias pat ceremonialo funkcijas, kaip ir Prancūzijos prezidentas. Daug svarbesnis 
skirtumas yra tai, kad jis negali paleis Kongreso — taip par, kaip to negali padaryti 
Prancūzijos ministras pirmininkas. Kira vertus, jo pozicija stipresnė už Anglijos mi- 
nistro pirmininko poziciją, nes jo vadovaujanti padėtis — bent jau juridiškai (nes netu- 
redamas daugumos jis gali atsidurti aklavietėje) — nepriklauso nuo to, ar jį remia Kon- 
greso dauguma. Jis taip par gali skirti arba atleisti kabineto pareigūnus (beveik) tik 
savo nuožiūra. Pastaruosius vargu ar galima vadinti ministrais britų supratimu, jie — 
veikiau „sekretoriai“ įprastine šio žodžio prasme. Tad galima sakyti, jog tam tikra 
prasme prezidentas yra ne tik ministras pirmininkas, bet ir vienintelis ministras, ne- 
bent surastume analogiją tarp Didžiosios Britanijos kabineto ministro funkcijų ir val- 
dančiosios frakcijos Kongreso vadovų funkcijų. 

Nesunku interpretuoti ir paaiškinti šias ir kitokias vienos ar kitos demokratinės 
šalies ypatybes. Tačiau vietos taupymo sumetimais kalbėsime daugiausia apie Britani- 
jos modelį ir traktuosime visus kitus kaip didesnius ar mažesnius „nukrypimus“ rem- 

muoja valdžios, o išrenka tarpinį organą — vadinkime jį „parlamentu“ !!, 
— kuriam perleidžia valdžios sudarymo funkciją. Gali pasirodyt, kad šią 
tvarką arba veikiau jos evoliuciją, taip pat ir itin skirtingas įvairių sociali- 
nių sistemų jos formas lengva paaiškinti istoriškai susiklosčiusia prakti- 
ka. Tačiau ši tvarka nera logiškai sukonstruota, ji susikūrė per natūralią 
evoliuciją, jos prasmės bei padarinių visiškai nepagauna oficialios, juo 
labiau teisinės, doktrinos. 

Kaip parlamentas sukuria valdžią? Akivaizdžiausias būdas - ją išrinkti 
arba, tikriau, išrinkti ministrą pirmininką ir po to balsuoti už arba prieš 
jo teikiamą ministrų sąrašą. Šis metodas naudojamas retai '2. Tačiau jis 
geriau nei kuris nors kitas atskleidžia procedūros esmę. Be to, juos visus 
galima redukuoti į šį metodą, nes asmuo, kuris tampa ministru pirmi- 
ninku, normaliais atvejais yra būtent tas, kurį išrinktų parlamentas. Kaip 
konkrečiai jis skiriamas — Didžiosios Britanijos monarcho, Prancūzijos 
prezidento ar specialios agentūros, arba komiteto, kaip tai buvo daroma 
Weimaro laikotarpio Laisvojoje Prūsijos valstybėje — tėra tik formos da- 
lykas. 

Klasikinė Didžiosios Britanijos praktika atrodo taip. Po visuotinių 
rinkimų laimėjusi partija parlamente paprastai turi daugumą vietų ir to- 
dėl gali per pasitikėjimo votumą užkirsti kelią į šalies vadovo postą vi- 
siems, išskyrus jos vadovą, kuris tokiu negatyviu keliu „parlamento ski- 
riamas" šalies vadovu. Jis gauna įgaliojimus iš monarcho — „bučiuoja 
ranką" pateikdamas jam ministrų sąrašą, kurio dalis - kabineto ministrų 
sąrašas. Į šį jis pirmiausia įtraukia kai kuriuos partijos veteranus, šie gau- 
na, tiesą sakant, garbės pareigybes; antra, įtraukia antraeilius partijos va- 
dus, visus tuos asmenis, kurie kausis parlamentinėse kovose ir kurie tokį 
statusą išsikovojo tiek dėl pozityvios politinės vertės, tiek ir dėl negatyvių 
(potencialių kenkėjų) savybių; trečia, jis įtraukia į šį magišką pareigybių 
sąrašą naujai iškilusius asmenis, „šviežią partijos kraują"; ketvirta, kartais 


damiesi prielaida, kad iki šiol demokratinio valdymo logiką geriausiai atskleidė Di- 
džiosios Britanijos praktika, nors nebūtinai teisinės formos. 

Primenu, kad parlamentą apibrėžiau kaip valstybės organą. Nors tai dariau vien dėl 
formalios (teisinės) logikos, šis apibrėžimas ypač gerai dera su teikiama demokratijos 
koncepcija. Taigi, parlamento narys yra pareigūnas. 

* Pavyzdžiui, taip buvo pasielgta Austrijoje po 1918 metų kracho. 

jis įtraukia ir asmenis, kurie, jo nuomone, ypač tinka tam tikroms parei- 
goms ?. Tačiau, kartoju, paprastai tokia praktika duoda tuos pačius re- 
zultatus, kuriuos duotų ir parlamentarų balsavimas. Skaitytojas taip pat 
pastebes, kad ten, kur, kaip Didžiojoje Britanijoje, ministras pirminin- 
kas turi teisę paleisti vyriausybę, rezultatas turėtų apytikriai prilygti tam, 
kurio galima tikėtis iš tiesioginių kabineto narių rinkimų visuotiniu bal- 
savimu, jeigu rinkėjai jį remia '*. Tai rodo ir gerai žinomas pavyzdys. 

2. 1879 metais, kai Beaconsfieldo (Disraelio) vyriausybė po šešerių 
sėkmingo valdymo metų, apvainikuotų Berlyno kongreso sėkmės *?, vi- 
siškai pagrįstai tikėjosi laimėti naujus rinkimus, Gladstone'as staiga ne- 
prilygstamo įtaigumo kalbomis (Midlotho kampanija), per kurias sėk- 
mingai panaudojo turkų žiaurumo klausimą, pažadino šalį iš snaudulio 
ir visuotino entuziazmo banga j; asmeniškai iškėlė į viršų. Oficialioji jo 
partija čia buvo niekuo dera. Kai kurie jos vadovai šiai akcijai nepritarė. 
Gladstone'as jau prieš keletą metrų buvo atsisakęs partijos vadovybės ir 


!3 Jeigu kalbama apie realią padėtį, tai nedaug reikšmės turi dejonės dėl to, kad reikiamai 
nevertinamas tinkamumas pareigoms; demokratinio valdymo esmė yra tai, kad pir- 
miausia vertinamos politinės vertybės, o tinkamumas pareigoms yra antraeilis dalykas. 
Plačiau žr. XXIII skyrių. 

14 Jeigu, kaip Prancūzijos atveju, ministras pirmininkas neturi šios teisės, tada parlamen- 
to grupuotės įgyja tokią nepriklausomybę, kad šis paralelizmas — kai parlamento ski- 
riamas asmuo yra taip pat rinkėjų pasirinktas asmuo - susilpnėja arba apskritai išnyks- 
ta. Tai yra tokia padėtis, kai baigiasi parlamentinės politikos žaidimai. Mūsų požiūriu, 
tai - nukrypimas nuo politinės sistemos projekto. Raymondas Poincarė buvo tos pa- 
čios nuomonės. 

Žinoma, tokia situacija kartais susiklosto ir Didžiojoje Britanijoje, nes ministras 
pirmininkas nesinaudoja savo galia paleisti parlamentą, tiksliau, teise „patarti“ monar- 
chui paleisti Bendruomenių rūmus, jeigu tokiam sprendimui priešinasi kiti partijos 
vadovybės nariai arba jeigu nėra jokių šansų, kad rinkimai parlamente sustiprins jo 
įtaką. Tai reiškia, kad jis gali turėti stipresnę (nors vis dar gaibūt silpną) poziciją parla- 
mente negu šalyje. Tokia padėtis gana reguliariai susiklosto po kelerių vyriausybės 
valdymo merų. Tačiau britų valdžių sistema neleidžia ilgam nukrypti nuo normos. 
Nemanau, kad laikinai sureguliuoti Rusijos ir Turkijos karo klausimus ir įsigyti visiš- 
kai bevertę Kipro salą buvo politikos meno šedevras. Turiu omenyje, kad vidaus poli- 
tikos požiūriu tai buvo kaip tik tokie laimėjimai, kurie paprastai glosto vidurinio pilie- 
čio savimeilę ir labai sustiprina vyriausybės pozicijas, ypač kai vyrauja šovinistinio 
patriotizmo atmosfera. 

ėjo į šalį vienui vienas. Tačiau kai liberalų partija tik del jo įrakos laimėjo 
triuškinančią pergalę, visiems tapo aišku, kad jis turi užimti partijos va- 
dovo vietą — akivaizdu netgi tai, kad jis tapo partijos vadovu tik del to, 
kad tapo šalies vadovu, nepalikdamas jokių šansų niekam kitam. Jis atėjo 
į valdžią gaubiamas šlovės. Jo pavyzdys rodo, kaip veikia demokratinė 
valdžia. Iš pradžių reikia suvokti, kad šis pavyzdys unikalus tik savo dra- 
matiškumu, ne daugiau. Paprastai jis net pernelyg vertinamas. Abiejų 
Pittų, Palmerstono, Disraelio, Campbello, Bannermano ir kitų rinkimai 
skiriasi nuo jo tik mažesniu dramatiškumu, o ne iš esmės. 

Aprarkime ministro pirmininko politinį vadovavimą "*. Mūsų pa- 


'6 Didžiosios Britanijos politinei praktikai būdinga, kad oficialiai pripažinti ministro 
pirmininko postą buvo vis atidėliojama; tik 1907 metrais jam buvo leista būti oficialiai 
atstovaujamam teisme. Tačiau šis postas toks pat senas, kaip pati demokratija. Kadan- 
gi demokratinis valdymas niekada nebuvo įvestas atskiru aktu, o lėtai evoliucionavo 
kaip sudedamoji bendros socialinės raidos dalis, nėra lengva nurodyti net apyrikrę jo 
atsiradimo datą ar periodą. Gana ilgą laiką pastebimi tik vaikiški demokratijos atvejai. 
Maga šios institucijos pradžią sieti su Vilhelmo III valdymu, kadangi jo padėtis buvo 
žymiai silpnesnė už britų kilmės valdovų padėtį. Tačiau tai galima ginčyti ne tik ruo 
pagrindu, kad rada Anglija dar nebuvo „demokratija“ — skaitytojas prisimena, kad 
demokracijos mes neapibrėžiame balsavimo teisės visuotinumo terminais, — bet ruo 
pagrindu, kad viena vertus, pradinis Danby atvejis įvyko Karolio II laikais ir, kita 
vertus, kad Vilhelmas III niekada nesitaikstė su šia tvarka ir kai kuriuos dalykus tvirtai 
laikė savo rankose. Mes, žinoma, neturime painioti ministrų pirmininkų su paprastais 
patarėjais, net jeigu jie turi didžiausios įtakos savo monarchui ir yra įsitvirtinę pačiame 
politinio aparato centre, kaip, pavyzdžiui, Richelieu, Mazarinis ar Stratfordas. Go- 
dolphinas ir Harley karalienės Onos laikais buvo aiškiai pereinamieji atvejai. Pirmasis 
žmogus, kurį visuotinai pripažįsta amžininkai ir istorikai, - seras Robertas Walpole'as. 
Tačiau jis, o taip pat Newcastle'o hercogas (arba jo brolis Henry Pelhamas, ar jie abu) 
bei visi kiu vadovaujantys asmenys iki lordo Shelburne'o (įskaitant Pirrą Vyresnįjį, 
kuris net būdamas užsienio reikalų sekretoriumi 15 esmes beveik patenkina mūsų krite- 
rijus) neturi vienokių ar kitokių ministro pirmininko bruožų. Pirmasis neginčijamai 
juos įgijo Pittas Jaunesnysis. 

Įdomu pastebėti, kad sero Roberto Walpole'o atveju (o vėliau lordo Cartereto, 
Granville'io hercogo, arveju) viešoji tų laikų nuomonė nesuvokė, kad turi reikalą su 
gyvybiškai svarbaus demokratinio valdymo organo formavimusi. Priešingai, amžinin- 
kams tai atrodė kaip piktybinis auglys, keliąs pavojų šalies gerovei ir demokratijai — 
„vienintelis ministras" arba „pirmasis ministras" buvo įžeidžiančios frazės, kuriomis 


svaidėsi Walpole'o priešai. Tai - reikšmingas faktas. Jis ne tik rodo pasipriešinimą, su 

vyzdys rodo, kad šis vadovavimas apima tris skirtingus elementus, kurių 
negalima painioti ir kurie kiekvienu atveju maišosi nevienodomis pro- 
porcijomis; tas mišinys apibūdina kiekvieno ministro pirmininko valdy- 
mą. Atrodo, kad jis gauna šias pareigas kaip savo partijos parlamento frak- 
cijos vadovas. Tačiau kai tik jis jas gauna, tam tikra prasme tampa parla- 
mento vadovu - tiesiogiai tų rūmų, kuriems pats priklauso, ir netiesiogiai 
— kirų rūmų. Jis plečia savo įtaką, žadina kitų partijų ir kitų partijų pavie- 
nių narių antipatiją; visa tai turi didelės reikšmės jo sėkmei. Išimtiniu 
atveju, kurį geriausiai rodo sero Roberto Peelo praktika, jis net gali prie- 
vartauti savo partiją pasitelkdamas pagalbon kitą partiją. Pagaliau, nors 
visais normaliais atvejais jis taip pat yra ša//es laimėjusios partijos vado- 
vas, stiprus ministras pirmininkas valstybėje užima poziciją, kuri skiriasi 
nuo tos, kurią jis automatiškai gauna būdamas partijos vadovu. Jis kūry- 
biškai veiks partijos nuomonę ir ją formuos, galų gale pradės daryti įtaką 
visos šalies viešajai nuomonei; jis pakils iki valstybės vadovo lygmens, 
taip tapdamas tam tikru mastu nepriklausomu nuo partijos nuomonės. 
Akivaizdu, tokie pasiekimai itin priklauso nuo asmens savybių ir kaip 
svarbu turėti atramą ne tik partijoje ir ne tik parlamente. Ši įduoda jam 
boragą, kurio kirtis gali priversti paklusti neklusniuosius bei savo paties 
partijos suokalbininkus, nors botkotis gali skaudžiai sužeisti nemiklią ran- 
ką. 

Dabar galima patikslinti teiginį, kad parlamentinėje sistemoje vyriau- 
sybę sudaro parlamentas. Paprastai jis sprendžia, kas bus ministras pir- 
mininkas, tačiau šiuo požiūriu nėra visiškai laisvas. Sprendžia sutikda- 
mas, o ne siūlydamas. Išskyrus tokius išimtinius atvejus kaip Prancūzijos 
chambre, kuriant vyriausybę parlamento narių noras paprastai nėra vie- 
nintelis veiksnys. Nariai yra saistomi ne tik partinių įsipareigojimų. Juos 
taip pat veda žmogus, kurį jie „išsirenka“ — jis veda į pačius rinkimus ir 
lygiai taip pat veda po to, kai jį „išrenka“. Žinoma, kiekvienas žirgas gali 
pasitraukti iš distancijos arba tapti nevaldomas. Tačiau maištas ar pasy- 
vus priešinimasis vadui tik išryškina normą. Ir ši norma yra demokratijos 

kuriuo paprastai susiduria nauja institucija. Jis rodo, kad buvo suvokiama, jog institu- 

cija nesuderinama su klasikine demokratijos doktrina, kuri faktiškai nepalieka vietos 
politinei vadovybei mūsų prasme ir, vadinasi, nepalieka vietos ir ministro pirmininko 
postui. 

esmė. Asmeninė Gladstone'o pergalė 1880 metais yra puikus atkirtis ofi- 
cialiajai teorijai, kad esą parlamentas formuoja ir paleidžia vyriausybę V. 

3. Dabar aptarkime kabineto esmę ir vaidmenį !*. Kabinetas yra gana 
keistas dviveidis dalykas, bendras parlamento ir ministro pirmininko kū- 
rinys. Antrasis, kaip matėme, siūlo kandidatūras, pirmasis priima jo pa- 
siūlymą kartu darydamas įtaką tam pasirinkimui. Žvelgiant į kabinetą iš 
partijos pozicijų, jį sudaro antros eilės vadovai, ir jis daugmaž atspindi 
pačios partijos struktūrą. Žvelgiant iš ministro pirmininko pozicijos, jį 
sudaro ne tik bendražygiai, bet ir partijos veikėjai su savo interesais ir 
savo perspektyvomis — kabinetas atrodo tarsi miniatiūrinis parlamentas. 
Kad toks junginys susidarytų ir veiktų, būsimiesiems kabineto minist- 
rams būtina ryžtis — nebūtinai iš entuziastingos meilės — tarnauti ponui 
X, o ponui X- sudaryti programą taip, kad jo kabineto kolegos nedažnai 
geistų „peržiūrėti savo poziciją“, kaip tai vadina oficialioji frazeologija, 
arba surengti sėdimąjį streiką. Taip kabinetas — taip pat ir kabinetui ne- 
priklausą ministrai — atlieka specifinę demokratijos raidos funkciją, kuri 
skiriasi nuo ministro pirmininko, partijos, parlamento ir elektorato funk- 


'7 Pats Gladstone'as buvo visiškai įsitikinęs šios teorijos teisingumu. 1874 metais, pralai- 
mėjęs rinkimus, jis dar norėjo sakyti kalbą parlamente, nes parlamentui priklausė teisė 
jį atstatydinti. Bet tai, žinoma, nieko nereiškia. Lygiai taip pat pedantiškai jis reiškė 
savo beribę ištikimybę karūnai. Visi biografai stebisi šio didžiojo demokratijos vado 
pagarba monarchui. Tačiau karalienė Viktorija buvo įžvalgesnė už šiuos biografus; 
sprendžiu iš to, kad nuo 1879 m. ji reiškė atvirą antipatiją Gladstone'ui. Beje, tą 
antipatiją biografai aiškina vien kenkėjiška Disraelio įraka. Argi reikia aiškinti, kad už 
reiškiamos pagarbos gali slypėti du skirtingi dalykai? Vyras, kuris pabrėžtinai manda- 
giai elgiasi su žmona, paprastai nėra vienas iš tų, kurie pripažįsta lygias teises abiems 
lytims. Toks mandagumas tėra tik būdas tokio lygiateisiškumo išvengti. 

Palyginti su ministro pirmininko funkcija, ministrų kabineto evoliuciją dar labiau 
slepia istorinio tęstinumo skraistė, dengianti šio instituto pokyčius. Iki šių dienų Di- 
džiosios Britanijos kabinetas teisiškai yra vykdomoji Slaprosios tarybos dalis, t.y. pri- 
klauso nedemokratinių laikų valdžios organui. Tačiau po šiuo paviršiumi išsirutuliojo 
visiškai kitoks organas. Kai tai suvokiame, nustatytu jo atsiradimo datą tampa daug 
lengviau nei nustatant ministro pirmininko posto susikūrimą. Nors pirmykščiai kabi- 
netai egzistavo Karolio II laikais (vienas iš jų buvo „patariamoji“ taryba, kitas — Ketu- 
rių komitetas, susietas su Temple'o eksperimentu), pirmasis tikras kabinetas buvo 
Vilhelmo III laikų vigų „chunta“. Nuo karalienės Onos valdymo, nesutarimai kildavo 
tik dėl ne tokių svarbių narystės ir veiklos deralių. 

cijų. Ši tarpinio vadovavimo funkcija yra susijusi su einamaisiais reika- 
lais, kuriuos tvarko atskiri kabineto nariai įvairiuose departamentuose, į 
kuriuos skiriami dėl to, kad valdančioji grupė kontroliuotų biurokratinį 
aparatą. Ji teturi menką ryšį su „tautos valios vykdymo priežiūra". Kaip 
tik pačiu geriausiu atvėju tauta gauna rezultatą, apie kurį ji niekada ne- 
būtų net galvojusi ar jam iš anksto pritarusi. 

4. Kalbėdamas apie parlamentą nurodžiau, kaip man atrodo, jo pir- 
minę funkciją ir vėliau ją patikslinau. Tačiau gali būti paprieštarauta, 
kad mano apibrėžimas neatspindi kitų jo funkcijų. Juk parlamentas ne 
tik sudaro ar paleidžia vyriausybę, jis neabejotinai daro daugelį kitų daly- 
kų. Pavyzdžiui, leidžia įstatymus ir net administruoja. Nors kiekvienas 
parlamento aktas, išskyrus rezoliucijas ir politines deklaracijas, formaliai 
yra „įstatymas“, daugelis kitų jo aktų turi būti laikomi administracinė- 
mis priemonėmis. Biudžetas yra svarbiausias pavyzdys. Jį sudaryti yra 
administracinė funkcija. Tačiau Jungtinėse Valstijose ją vykdo Kongre- 
sas. Net ten, kur jį sudaro finansų ministras ir tvirtina kabinetas, kaip 
Didžiojoje Britanijoje, parlamentas turi jį patvirtinti ir dėl to jis tampa 
parlamento aktu. Ar tai nepaneigia mūsų teorijos? 

Kai mūšio lauke susitinka dvi kariuomenės, konkretūs jų veiksmai 
visada vyksta dėl konkrečių objektų, kurių reikšmę lemia strateginė ir 
taktinė padėtis. Jos gali kautis dėl konkretaus žemės ruožo ar dėl konkre- 
čios kalvos. Tačiau to žemės ruožo ar kalvos reikšmę lemia strateginis ar 
taktinis tikslas, o svarbiausias jų — įveikti priešą. Būtų absurdiška tą reikš- 
mę sieti su kokiomis nors nekarinėmis tos žemės ar tos kalvos savybėmis. 
Panašiai pirmasis ir svarbiausias kiekvienos partijos tikslas — įveikti kitas 
partijas ir taip iškovoti valdžią arba ją išlaikyti. Kaip kariškiui užimti 
žemės ruožą ar kalvą, taip politikui išspręsti politinius klausimus, jo po- 
žiūriu, yra ne tikslas, o tik parlamentinės veiklos priemonė. Kadangi po- 
litikai nešaudo kulkomis, o kaunasi žodžiais, padėtis nėra tokia akivaiz- 
di, kaip karo atveju. Vis dėlto siekis sutriuškinti oponentą ir pergalė yra 
šių abiejų žaidimų esmė V. 


Taigi, sprendimai nacionaliniais klausimais iš esmės ir yra tas meto- 


'“* Kartais politikai pakyla virš frazeologijos miglos. Pateiksiu pavyzdį, kurio negalima 
atmesti del jo lengvabūdiškumo: tokio rango politikas kaip seras Robertas Peelas gerai 

das, kuriuo parlamentas remia vyriausybę, arba jos neremia, remia mi- 
nistrą pirmininką arba jo neremia *?. Su tam tikromis išimtimis, apie 
kurias netrukus kalbėsime, kiekvienas balsavimas yra pasitikėjimo arba 
nepasitikėjimo votumas, o balsavimas, vadinamas pasitikėjimo votumu, 
paprasčiausiai išreiškia /2 2bstracto tą esminį bruožą, kuris būdingas bet 
kuriam kitam. Juk net iniciatyvos teisę, t.y. teisę teikti klausimus parla- 
mentui svarstyti, paprastai turi vyriausybė arba šešėlinis opozicijos kabi- 
netas, o ne atskiri deputatai. 

Būtent ministras pirmininkas išrenka iš viso einamųjų problemų srauto 
tas, kurias, jo nuomone, reikia svarstyti parlamente, kitaip sakant, tas, 
kurių pagrindu vyriausybe siūlo priimti įstatymus arba, jeigu ji nesijau- 
čia pakankamai tvirtai, bent jau rezoliucijas. Žinoma, kiekviena vyriau- 
sybė paveldi iš ankstesniosios neišspręstų problemų, kurių negalima vi- 
siškai nustumti į šalį; dar kitas problemas iškelia politikos rutina; di- 
džiausias ministro pirmininko laimėjimas būna tada, kai jis gali išsireika- 
lauti priemonių sprendžiant jo paties iškeltą politinę problemą. Tačiau 
kiekvienu atveju vyriausybės sprendimas ar iniciatyva, laisva ar nelaisva, 
yra tas veiksnys, kuris parlamento veikloje viešpatauja. Kai įstatymą siūlo 
opozicija, tai reiškia, kad ji kviečia vyriausybę į mūšį; tokį išpuolį vyriau- 
sybė turi sužlugdyti perimdama iniciatyvą į savo rankas arba laimėdama 
balsavimą. Kai svarbų įstatymo projektą, kurio nėra vyriausybės sąraše, 
siūlo valdančiosios partijos grupė, tai reiškia, kad prasideda maištas, ir 
būtent taip tokį siūlymą vertina ministrai, nepaisydami visų galimų jo 


apibūdino savo amato esmę, kai parlamente sutriuškinęs vigų vyriausybę Jamaikos 

klausimu pasakė: „Jamaika buvo geras žirgas srartui'. Skaitytojui verta tai apmąstyti. 
2 Tai, žinoma, būdinga Prancūzijos (iki Viši vyriausybės) bei ikifašistinės Italijos, taip 
par Didžiosios Britanijos praktikai. Tačiau gali būti paprieštaraura, kad tai negalioja 
Jungtinėms Valstijoms, kur administracijos pralaimėjimas kokiu nors svarbiu klausi- 
mu nereiškia prezidento atsistatydinimo. Tačiau taip yra tik todėl, kad JAV konstitu- 
cija, kuri remiasi kitokia politine teorija, neleido parlamentinei praktikai plėtotis pa- 
gal jos vidinę logiką. Tiesą sakant, ši logika vis dėlto reiškiasi. Pralaimėjimai spren- 
džiant svarbiausius klausimus, net jeigu prezidentas ir nenušalinamas, paprastai taip 
smarkiai pakerta jo prestižą, kad jis praranda vadovaujančias pozicijas. Trumpam tai 
sukuria nenormalią padėtį. Tačiau nepriklausomai nuo pergalės ar pralaimėjimo per 
naujus prezidento rinkimus, konflikto sprendimas tokiu atveju iš esmės nesiskiria nuo 


to, kurį panašiu arveju taiko Britanijos ministras pirmininkas paleisdamas parlamentą. 

pranašumų. Tai liečia net debatų inicijavimą. Jeigu tokia iniciatyva nera 
vyriausybės iškelta ar sankcionuota, ji rodo, kad vyriausybė jau praranda 
galią. Pagaliau jeigu įstatymas priimamas bendru partijų susitarimu, tai 
reiškia, kad mūšis baigėsi lygiosiomis arba kad strateginiais sumetimais 
mūšio buvo vengiama *!. 

5. Išimtys iš principo, kad „atstovaujamosiose" asamblėjose vyriausy- 
bė turi vadovaujantį vaidmenį, tik patvirtina jo realistiškumą. Tos išim- 
tys yra dviejų rūšių. 

Pirma, joks vadovavimas nėra absoliutus. Politinis vadovavimas, kai 
yra demokratija, yra dar mažiau absoliutus del konkurencijos, kuri suda- 
ro demokratijos esmę. Kadangi teoriškai kiekvienas vadovo šalininkas 
turi teisę jį pakeisti ir kadangi beveik visada yra tokių, kurie turi realių 
šansų tai padaryti, parlamento narys arba ministras, priklausantis įtakin- 
giausių asmenų ratui, jeigu jis jaučiasi pajėgus pasistūmėti į patį viršų, 
renkasi vidurį tarp besąlygiškos ištikimybės vado vėliavai ir besąlygiško 
savo vėliavos iškėlimo, balansuodamas tarp rizikos ir sėkmės su tokiu 
subtilumu, kuriuo kartais galima tiesiog žavėtis 7. Savo ruožtu vadas 


atsako į tokią taktiką laviruodamas tarp reikalavimo laikytis disciplinos 


2! Šia proga galima paminėti vieną svarbią Britanijos politinių sprendimų priėmimo 
deralę. Svarbūs įsrarymų projektai išbraukiami iš darbotvarkės, jei per antrąjį skairymą 
jį palaikanti dauguma smarkiai sumažėja. Ši praktika rodo, kad gerai tvarkoma de- 
mokratija pripažįsta reikšmingą daugumos principo apribojimą: būrų netiesa sakyti, 
kad demokratijoje mažuma visada priverčiama nusileisti. Tačiau yra dar antras mo- 
mentas. Nors mažuma ne visada yra priversta nusileisti daugumai konkrečiu klausimu 
— net ir šiuo požiūriu yra išimčių — ji praktiškai visada priversta nusileisti svarstant 
klausimą, ar kabineras turi išlaikyti valdžią. Galima sakyti, kad toks balsavimas ant- 
ruoju skaitymu svarstant svarbų įstatymo projektą derina pasitikėjimo vorumą su bal- 
savimu dėl svarstymo atidėjimo. Jeigu reikšmės turėtų tik įstatymo projekto turinys, 
vargu ar būtų prasmės del jo balsuoti, nebent tai būtų įstatymų sąvadas. Tačiau jeigu 
parlamentui pirmiausia rūpi išlaikyti valdžią, tai tokia taktika iškart tampa supranra- 
ma. 

*2 Vienas labiausiai pamokančių pavyzdžių yra Josepho Chamberlaino pozicija, kurios jis 

laikėsi Airijos klausimu XIX amžiaus 9-ajame dešimtmetyje. Galiausiai jis įveikė Glad- 

stone ą, tačiau savo kampaniją pradėjo oficialiai skelbdamasis ištikimu jo šalininku. 

Šis arvejis yra išskirtinis tik dėl šio žmogaus išskirtinio ryžto ir sugebėjimų. Kaip žino 

kiekvienas politikos lyderis, pasikliauti galima tik vidutinybių ištikimybe. Būtent to- 

del kai kurie įžymiausi lyderiai, pavyzdžiui, Disraelis, buvo apsistarę vidutinybėmis. 

ir kapituliacijos. Jis derina spaudimą su daugiau ar mažiau apgalvotomis 
nuolaidomis, priekaištus su pagyrimais, nuobaudas su paskatinimais. Žai- 
dimas, priklausomai nuo santykinės individų bei jų pozicijų galios, tei- 
kia jiems skirtingą, daugeliu atvejų nemenką laisvę. Pavyzdžiui, yra gru- 
pių, kurios pakankamai įtakingos, kad jų nepasitenkinimas būtų junta- 
mas, tačiau nepakankamai tvirtos, kad galėtų įgyvendinti savo programą 
bei įtraukti į vyriausybę savo šalininkus. Paprastai joms nusileidžiama 
neesminiais klausimais arba tais, kuriuos ministras pirmininkas laiko men- 
kais ir antraeiliais. Taip atskiros šalininkų grupės ir net atskiri jų nariai 
kartais turi galimybę iškelti savo įstatymų projektus, ir, žinoma, dar atlai- 
džiau žiūrima į tuos, kurie tik kritikuoja vyriausybės priemones arba me- 
chaniškai nebalsuoja už kiekvieną vyriausybės siūlomą priemonę. Tačiau 
pakanka į šį reikalą pažvelgti praktiškai, kad būtų galima suvokti —- ma- 
tant ribas, nubrėžtas šiai laisvei, — jog tai yra ne parlamento veiklos prin- 
cipas, bet veikiau nukrypimas nuo to principo. 

Antra, yra atvejų, kai politinė sistema nepajėgia absorbuoti tam tikrų 
problemų, nes aukščiausioji vyriausybė bei opozicijos vadovybė nesuvo- 
kia jų politinės reikšmės arba jų reikšmė iš tikrųjų yra abejotina ?. Tokių 
problemų tada griebiasi autsaideriai, mėginantys kovoti dėl valdžios ne- 
priklausomai, o ne likti eiliniais esamų partijų nariais. Tai, žinoma, yra 
visiškai normali politika. Tačiau yra dar viena galimybė. Žmogui gali 
taip rūpėti konkretus klausimas, jog jis įsitrauks į politiką vien dėl to, 
kad tas klausimas būtų sprendžiamas jo siūlomu būdu, nors visai neturi 
jokio noro pradėti normalią politinę karjerą. Tačiau tokia padėtis yra 
tiek neįprasta, kad sunku rasti iškilesnių pavyzdžių. Galbūt toks buvo 
Robertas Cobdenas. Tiesa, antraeilės reikšmės pavyzdžių yra daugiau, 
tačiau visi sutiks, kad jie — tik nukrypimai nuo įprastos praktikos. 

Reziumuokime. Tyrinėdami visuomenę mes paprastai nesunkiai, bent 
jau sveiko proto lygmeniu, galime nustatyti įvairius tikslus, kuriuos mė- 
ginama įgyvendinti. Galima sakyti, jog šie tikslai sudaro atitinkamos in- 
dividų veiklos prasmę. Tačiau tai dar nereiškia, kad socialinė tam tikros 
veiklos prasmė būtinai yra jos motyvas; taigi juo remiantis negalima tos 
5 Tipinė priežastis, kodėl vyriausybė ir šešėlinis opozicijos kabinetas rylomis sutaria klau- 

simo nesvarstyti, nepaisant to, kad suvokia potencialią jo reikšmę, yra sprendimo sun- 

kumas ir baiminimasis, kad jis gali sukelti frakcijų trinų. 

veiklos aiškinti. Jeigu taip, tai teorija, kuri tenkinasi socialinių tikslų ar 
poreikių analize, negali būti laikoma pakankama atitinkamai veiklai ana- 
lizuoti. Pavyzdžiui, tokį dalyką kaip ekonominė veikla, žinoma, galima 
aiškinti remiantis tuo, kad žmonės nori valgyti, apsirengti ir t.t. Parūpin- 
ti priemonių šiems norams patenkinti — toks socialinis gamybos tikslas 
arba prasmė. Ir vis delto, visi sutariame, kad šitoks teiginys būtų visiškai 
prasta išeities pozicija teorijai, aiškinančiai komercinės visuomenės eko- 
nominę veiklą, ir kad analizuoti galima bus daug sėkmingiau, jeigu pra- 
dėsime nuo teiginių apie pelną. Panašiai socialinė parlamento veiklos 
prasmė arba funkcija neabejotinai yra įstatymų leidyba ir, iš dalies, admi- 
nistravimas. Norėdami suprasti, kaip demokratinė politika siekia šio so- 
cialinio tikslo, turime pradėti nuo konkurencinės kovos del valdžios, ta- 
da suvoksime, kad ši socialinė funkcija įgyvendinama tarsi atsitiktinai; 
juk ir gamybą galima laikyti atsitiktiniu pelno siekio rezultatu. 

6. Pagaliau, grįždami prie elektorato vaidmens, turime padaryti dar 
vieną papildomą pastabą. Matėme, kad parlamento narių norai nėra pa- 
grindas veiklos, kuri sukuria vyriausybę. Tą pat reikia pasakyti ir apie 
elektorarą. Jis renkasi — nors ideologiškai tas pasirinkimas aukštinamas 
kaip „tautos balsas" — ne savo iniciatyva, jo pasirinkimas yra formuoja- 
mas, ir tai yra esminė demokratijos raidos dalis. Rinkėjai nedaro politi- 
nių sprendimų. Taip pat negalima teigti, kad rinkdami iš potencialių 
kandidatų parlamento narius jie nesivadovauja išankstinėmis nuomonė- 
mis. Paprastai iniciatyva priklauso kandidatui, kuris siūlydamasis į par- 
lamento nario pareigas kartu pretenduoja ir į atitinkamo lygmens vado- 
vavimą. Rinkėjams lieka tik priimti arba atmesti šį siūlymą. Ner tie išim- 
tiniai atvejai, kai kandidatą iš tikrųjų kelia patys rinkėjai, priklauso tai 
pačiai kategorijai del vienos iš dviejų priežasčių: paprastai žmogui nėra 
prasmės siūlytis į vadovus, jeigu jo vadovybė jau pripažinta; arba gali 
būti taip, kad vietos vadovas, kuris gali kontroliuoti arba daryti įtaką 
balsavimui, negali arba nenori balotiruotis pats, tada jis skiria kitą žmo- 
gų; gali pasirodyti, kad jį iškelia patys rinkėjai. 

Rinkėjų iniciatyvą, kuri ir šiaip jau ribojasi vieno iš konkuruojančių 
kandidatų pasirinkimu, dar labiau riboja partijos. Priešingai nei tikina 
klasikine doktrina (ar Edmundas Burke'as), partija nėra grupė žmonių, 
pasišventusių tarnauti visuomenės labui „pagal visų pripažintą principą". 

Šis samprotavimas pavojingas kaip tik dėl to, kad yra toks gundantis. 
Žinoma, reikiamu metu visos partijos apsirūpina principais, arba pro- 
gramomis; šie principai, arba programos, apibūdina partiją, kuri juos 
priima, ir gali turėti reikšmės jos sekmei lygiai taip par, kaip apie univer- 
salinę parduotuvę galime spręsti pagal jos siūlomų prekių asortimentą, 
kuris gali lemti ir šios sėkmę. Tačiau parduotuvės negalima apibrėžti pa- 
gal jos asortimentą, o partijos — pagal jos principus. Partija — tokia gru- 
puotė, kurios nariai nusprendžia vieningai veikti per konkurencinę kovą 
dėl valdžios. Jeigu būtų kitaip, skirtingos partijos negalėtų laikytis tos 
pačios arba beveik tos pačios programos. Tačiau kiekvienas žino, kad 
taip dažnai būna. Partijos ir partiniai politikai yra reikalingi tik dėl to, 
kad rinkėjų masė gali elgtis tik kaip banda; pačios partijos yra pastanga 
sutvarkyti politinę konkurenciją beveik taip par, kaip tai daro verslinin- 
kų asociacija ekonomikai tvarkyti. Partijos valdymo metodai, partinė re- 
klama, šūkiai ir maršai nėra papuošalai. Jie, kaip ir partijos lyderis, yra 
pati politikos esme. 


XXIII skyrius 
IŠVADA 


I. Kai kurios analizės implikacijos 


Konkurencijos, arba varžybų, del valdžios teorija leidžia patenkinamai 
paaiškinti demokratijos raidą. Todėl suprantama, kad ja naudosimės mė- 
gindami atskleisti ryšį tarp demokratijos ir socialistinės santvarkos. Kaip 
jau buvo sakyta, socialistai tvirtina ne tik tai, kad šie du dalykai suderina- 
mi; jie teigia, kad demokratija reikalauja socializmo ir kad tikroji demok- 
ratija galima tik esant socializmui. Kita vertus, skaitytojas negali nežinoti 
bent keleto iš daugybės pamfletų, išspausdintų paskutiniaisiais metais, 
kur įrodinėjama, jog planinė ekonomika, nekalbant jau apskritai apie 
socializmą, yra visiškai nesuderinama su demokratija. Abi pozicijas leng- 
va suprasti, kai žinai psichologinį ginčo kontekstą ir natūralų kiekvienos 
pusės norą patraukti tą didžiulę žmonių daugumą, kuri šventai tiki de- 
mokratija. Tačiau paklauskime: kas teisus? 

Mūsų analizė, pateikta ankstesnėse knygos dalyse, leidžia nesunkiai 
rasti atsakymą. Tarp socializmo, kaip jį suprantame, ir demokratijos, kaip 
ją apibrėžėme, nėra jokio būtino ryšio: viena gali egzistuoti be kita. Ta- 
čiau jie nėra ir nesuderinami: tam tikromis socialinės aplinkos sąlygomis 
socialistinė sistema gali veikti pagal demokratijos principus. 

Tačiau atkreipkite dėmesį į tai, kad šie paprasti teiginiai priklauso 
nuo to, kaip apibrežiame socializmą ir demokratiją. Vadinasi, jų turinys 
yra ne tik siauresnis, bet ir skiriasi nuo to, ką mano kiekviena ginčo puse. 
Be to, net pripažinus, kad socializmą galima suderinti su demokratija 
neišvengiamai kyla klausimas, kada ji veiks geriau: socializmo ar kapita- 
lizmo sąlygomis? Tai reikia išsiaiškinti; taip pat turime pamėginti sufor- 
muluoti sąlygas, kurioms esant demokratija gali patenkinamai veikti. Tai 
padarysime antroje šio skyriaus dalyje. Dabar turime panagrinėti kai ku- 
rias mūsų atliktos demokratijos proceso analizės implikacijas. 

Pirma, vadovaujantis mūsų požiūriu, demokratija nereiškia ir negali 
reikšti, kad tauta iš tiesų valdo jokia įprasta terminų „tauta“ ir „valdo“ 
prasme. Demokratija reiškia uk tai, kad žmonės turi galimybę pripažintu 
arba nepripažinti tuos, kurie juos valdys. Ber kadangi šį sprendimą jie gali 
padaryti visiškai nedemokratiniais būdais, turime susiaurinti mūsų apibrė- 
žimą ir pridėti dar vieną demokratijos atpažinimo kriterijų, t.y. kad de- 
mokracijai reikalinga laisva potencialių politinių vadovų konkurencija dėl 
rinkėjų balsų. Vieną šio reiškinio aspektą galima išreikšti teiginiu, kad de- 
mokratija — politikų viešpatija. Nepaprastai svarbu suprasti, ką tai reiškia. 

Daugelis demokratinė doktrinos šalininkų iš paskutiniųjų stengiasi 
politinę veiklą išvalyti nuo visų profesionalumo ženklų. Jie yra didžiai, 
kartais aistringai, įsitikinę, kad politika neturi būti profesija ir kad de- 
mokratija išsigimsta, kai politika tokia tampa. Tačiau visa tai tėra ideolo- 
gija. Tiesa, į parlamentą gali būti išrinkti, tarkime, verslininkai arba teisi- 
ninkai, kartais jie net gali užimti tam tikras pareigas ir vis vien likti pir- 
miausia verslininkais ir teisininkais. Taip pat tiesa, kad daugelis tų, kurie 
pirmiausia yra politikai, pragyvenimą pelnosi iš kitokios veiklos '. Ta- 


Pavyzdžių čia, žinoma, gausu. Ypač pamokantis yra prancūzų chambre ir sėnar teisi- 
ninkų arvejis. Kai kurie žymiausi politiniai vadai buvo taip pat garsūs avocars, pavyz- 


džiui, Waldeck-Rousseau ir Poincarė. Tačiau paprastai (nekreipiame dėmesio į tuos 

čiau paprastai asmens politine karjera, o ne vienkartinis iškilimas, pavyz- 
džiui, į ministro postą, reikalauja profesinio pobūdžio veiklos, kuri nu- 
stumia visus kitus žmogaus užsiėmimus į antrąjį planą. Jeigu norime tiks- 
liai vertinti faktus, turime pripažinti, kad šių laikų demokratija, išskyrus 
gal Šveicariją, neišvengiamai reikalauja profesinės politiko karjeros. Savo 
ruožtu tenka pripažinti, kad esama ir profesinių individualių politikų 
interesų, ir visos politikų profesijos grupinių interesų. Šį veiksnį būtina 
įtraukti į naująją teoriją. Daugybė mįslių savaime išsisprendžia, kai tik į 
jį atsižvelgiame *. Antai galima iškart nustoti stebėtis, kodėl politikai taip 
dažnai nepaiso interesų tos klasės ar grupės, su kuria jie asmeniškai susiję. 
Politiniu požiūriu, žmogus yra dar visiškas kūdikis, jei jis neišmoko ir 
visam gyvenimui neįsiminė frazės, priskiriamos vienam iš sėkmingiausių 
kada nors gyvenusių politikų: „Biznieriai nesupranta vieno dalyko, - kad 
lygiai taip par, kaip jie prekiauja nafta, aš prekiauju rinkėjų balsais" *. 

Nėra jokio pagrindo manyti, kad esant socialistinei visuomenės orga- 
nizacijai padėtis bus geresnė ar blogesnė. Gydytojas ar inžinierius, kuris 
siekia profesinės sekmės, išliks kaip atskiras žmogaus tipas su specifinio 
pobūdžio interesais; gydytojas ar inžinierius, siekiantis reformuoti šalies 
institucijas, išliks kaip kitas žmogaus tipas su kitokio pobūdžio intere- 
sais. 

Antra, politinių organizacijų tyrinėtojai visada turėjo abejonių dėl di- 
delių ir sudėtingų visuomenių demokratinės administracijos efektyvu- 
mo. Pa žiui, kartais sakoma, kad palyginti su kitomis santvarkomis 


atvejus, kai teisininkų firmos stebuklingai veikia tarsi savaime, jeigu bent vienas jų 
partneris yra įžymus poliukas ir dažnai užima politines pareigas) teisininko ir politiko 
sėkmė nedera viena su kita. 
* Reikia atkreipti dėmesį į rai, kaip šis argumentas siejasi su intelektualų elgsenos anali- 
ze, aptarta XIII skyriaus antroje dalyje. 
> Toks požiūris kartais smerkiamas kaip nerimtas arba ciniškas. Mano manymu, priešingai 
— nerimta ir ciniška viešai skelbti ištikimybę šūkiams, iš kurių privačiai šaipomasi. Ta- 
čiau reiktų taip pat pabrėžu, jog šis požiūris poliukui nėra toks įžeidžianus, kaip gali 
pasirodyti. Jis neneigia idealų ar pareigos jausmo. Dar vienas palyginimas su verslininku 
gali tai išryškinu. Kaip jau rašiau, joks ekonomistas, bent šiek tiek pažįsranus tikrąjį 
verslą, niekada nepagalvos, kad pareigos jausmas ar paslaugos kokybės bei efektyvumo 
idealai nedaro jokios įrakos verslininko elgesiui. Tačiau ras pars ekonomistas bus visiškai 
teisus, kai tą elgesį aiškins remdamasis schema, kuri kelia pelno motyvą. 

demokratinės valdžios efektyvumą neišvengiamai mažina milžiniški ener- 
gijos nuostoliai, kuriuos vadovams užkrauna nesibaigiančios politinės ko- 
vos parlamente ir už jo ribų. Del tos pačios priežasties, toliau sakoma, jį 
taip pat mažina būtinybė taikyti politiką prie politinės kovos reikalavi- 
mų. Abu teiginiai nekelia abejonių. Abu tėra išvados iš ankstesnio šios 
knygos teiginio, kad esant demokratijai įstatymai bei administracinė sis- 
tema yra šalutinis politinės kovos produktas. 

Įsivaizduokime, pavyzdžiui, ministro pirmininko padėųį. Kur vyriausy- 
bės yra tokios nestabilios, kokios buvo Prancūzijoje nuo 1871 m. iki 1940 
m. žlugimo, jo dėmesį turi beveik visiškai užimti užduotis, primenanti ban- 
dymą iš biliardo kamuolių pastatyti piramidę. Tik neįprastos energijos žmo- 
nės tokiomis sąlygomis gali dar turėti jėgų einamajam administraciniam 
darbui ir t.t.; ir tik tokie išskirtiniai žmonės gali įsigyti šiokį tokį autoritetą 
tarp savo pavaldinių, kurie, kaip ir visi kiti, žino, kad jų viršininkas netru- 
kus bus nušalintas. Žinoma, anglų modelyje ne viskas yra taip blogai. Ne- 
stabilios vyriausybės čia yra išimtys; paprastai vyriausybė gali tiketis, kad 
veiks maždaug penkerius ar šešerius metus. Ministrai gali įsitaisyti savo 
kabinetuose, ir parlamentui nelengva juos iš ten išrūkyti. Tačiau tai nereiš- 
kia, kad jiems nebūtina dalyvauti kovoje. Kova yra nuolatinė ir jeigu vy- 
riausybė kasdien nekovoja dėl savo išlikimo, tai tik todėl, kad jai paprastai 
pavyksta užgniaužti puolimą anksčiau, nei jis tampa grėsmingas. Ministras 
pirmininkas turi nuolat budriai stebėti savo oponentus, nuolat vadovauti 
savo šalininkams, būti kiekvienu momentu pasiruošęs atremti galimą iš- 
puolį, kontroliuoti parlamento darbotvarkę, valdyti kabinetą — tai reiškia, 
kad per parlamento sesijas reikalams apmąstyti ir realiai dirbti jam geriau- 
siu atveju lieka tik kelios rytmečio valandos. Vyriausybės nesekmę ar net 
visos kovos pralaimėjimą dažnai lemia jos vadovo ar vadovų fizinis išseki- 
mas *. Tad kyla klausimas, kaip jis galėtų vadovauti tokiam administracijos 


aparatui, kuris turi aprėpti visas ekonomikos problemas? 


4 


Pateiksime grėsmingą pavyzdį: kiekvienas, tyrinėjęs 1914-1918 metų karo priežastis, 
negali nesistebėti Didžiosios Britanijos vyriausybės pasyvumu per laikotarpį nuo er- 
chercogo Pranciškaus Ferdinando nužudymo iki karo paskelbimo. Negalima sakyri, 
kad nesiimta priemonių, kad gaisro būrų išvengta. Tačiau jos buvo stebėtinai neefek- 
tyvios ir visiškai nepakankamos. Žinoma, tai galima aiškinti remiantis teorija, kad 


Asguitho vyriausybė iš tikrųjų nenorėjo išvengti karo. Tačiau jeigu šios teorijos nepri- 

Vyriausybės energija eikvojama ne tik čia. Nesiliaujanti konkurenci- 
nė kova del postų arba del jų išlaikymo kiekvienam politiniam sprendi- 
mui ar priemonei suteikia tą atspalvį, kurį taip puikiai išreiškia frazė apie 
„prekybą rinkėjų balsais“. Demokratinė valdžia pirmiausia turi rūpintis 
politinės linijos, įstatymo ar administracinio akto politine verte; kitaip 
sakant, pats tas faktas, kad demokratijos principai nustato vyriausybės 
priklausomybę nuo parlamento arba elektorato balsų, turi tendenciją iš- 
kreipti visus sprendimus „už“ ir „prieš“. Jis verčia žmones, esančius prie 
vairo arba netoli vairo, spręsti dalykus trumpalaikės perspektyvos požiū- 
riu ir nepaprastai apsunkina bet kokią ilgalaikiams šalies interesams svar- 
bią veiklą, kuri gali reikalauti nuoseklaus darbo dėl tolimų tikslų; dėl to, 
pavyzdžiui, užsienio politika gali pavojingai virsti vidaus politikos tąsa. 
Del to taip pat sunkiau pasirinkti racionalias priemones. Pasirinkimas, 
kai vyriausybė vadovaujasi politinio momento sumetimais, nebūtinai yra 
tas, kuris duotų šaliai geriausius rezultatus. 

Taigi ministrą pirmininką, veikiantį demokratijos sąlygomis, galima 
lyginti su raiteliu, kuris yra taip užsiėmęs pastangomis išsilaikyti balne, 
kad negali planuoti net kelio, arba su generolu, kuriam taip svarbu dis- 
ciplinuoti kariuomenę, kad jis visai neturi laiko strategijai numatyti. Tai 
toks faktas, kurio negali paneigti jokios pateisinančios aplinkybės (reikia 
taip pat atvirai pripažinti, kad del jo tokiose šalyse kaip Prancūzija ir 
Italija pradeda rastis antidemokratinių nuotaikų). 

Pirmiausia pastebėkime, jog tais atvejais, kai tokio valdymo padariniai 
tampa visiškai nepakenčiami, dažnai pradedama aiškinti, kad esą šalies so- 
cialinė struktūra dar nėra subrendusi demokratinėms institucijoms. Kaip 
rodo Prancūzijos ir Italijos pavyzdžiai, tokie padariniai gali kilti šalyse, ku- 
rios yra labiau civilizuotos nei kai kurios kitos šalys, nors tos šiuo požiūriu 
tvarkosi ir sėkmingiau. Vis delto tokiu atveju kritikos esmė suvedama į 
teiginį, kad sėkminga demokratijos veikla priklauso nuo to, ar patenkintos 
tam tikros sąlygos. Šį klausimą netrukus nagrinėsime. 

Iškyla alternatyvos klausimas. Akivaizdu, kad šios problemos nėra sve- 
timos ir nedemokratiniams valdžios modeliams. Skintis kelią į valdžią, 

imame, — mano požiūriu, jos negalime priimtu, — tai turime griebtis kitos: gali būti, 

kad šie ministerijų džentelmenai buvo taip įsirraukę į politinius žaidimus, kad pradėjo 


suvokti, kokia grėsminga tarptautinė padėtis tik tada, kai buvo jau per vėlu. 


317 


IV dalis SOCIALIZMAS IR DEMOKRATIJA 


pavyzdžiui, per karaliaus dvarą gali būti taip pat sunku; šis kelias gali 
daryti tokią pat įtaką žmogaus požiūriui į sprendimus, kaip ir demokra- 
tinė kova, nors galbūt energijos švaistymo ir sprendimų tendencingumo 
mastai nematomi taip viešai ir aiškiai. Vadinasi, vertindami skirtingus 
valdymo modelius turime atsižvelgti ne tik į to meto santvarkos princi- 
pus, bet ir į daugelį kitų veiksnių. 

Be to, kai kuriems mūsų kritikams atrodytų, kad kuo mažesnis val- 
džios efektyvumas, ruo geriau. Juk mes iš tikrųjų visiškai nenorime tapti 
diktatoriško efektyvumo objektais, tik medžiaga gudriems žaidimams. 
Toks organas kaip Valstybinis plano komitetas, arba Gosplanas, dabar 
Jungtinėse Valstijose veikiausiai nebūtų įmanomas. Bet ar tai reiškia, kad 
koks nors hipotetinis jo analogas šioje šalyje būtinai pažeistų jos dvasią ir 
valdžios institucijų struktūrą? 

Pagaliau spaudimą vadovybei galima sumažinti atitinkamomis insti- 
tucijų pertvarkos priemonėmis. Šiuo požiūriu pranašumų turi JAV siste- 
ma. Amerikos „ministras pirmininkas“, be abejo, turi stebėti, kas dedasi 
politinėje šachmatų lentoje. Tačiau jam nebūtina jausti atsakomybę del 
kiekvieno konkretaus ėjimo. Nedalyvaudamas Kongreso posėdžiuose jis 
bent jau yra atpalaiduotas nuo tos fizinės naštos, kurią jie užkrauna. Jis 
turi daugiau galimybių tausoti savo jėgas. 

Trečia, ankstesniojo skyriaus analizė išryškino dar vieną problemą — 
žmonių, kuriuos demokratija atrenka į vadovaujančius postus, sugebė- 
jimų problemą. Nereikia net priminti gerai žinomo argumento šiuo 
klausimu: demokratinis metodas sukuria profesionalius politikus, ku- 
riuos po to paverčia administratoriais mėgėjais ir „valstybės veikėjais". 
Patys neturėdami reikiamos kompetencijos spręsti iškylančias proble- 
mas, jie, diskredituodami viešąją tarnybą ir žlugdydami jos geriausius 
žmones, skiria, anot lordo Macauley, „teisėjus, nesuprantančius teisės, 
diplomatus, nemokančius prancūzų kalbos“. Yra ir dar viena proble- 
ma, skirtinga nuo profesinės kompetencijos ir patirties stokos: tos inte- 
lekto ir charakterio savybės, kurios būdingos geram kandidatui, nėra 
būtinai tos, kurios būdingos geram administratoriui, o atranka per rin- 
kimus gali būti kliūtimi šiems žmonėms, nors šiaip jie ir susilauktų 
sekmės užimdami aukščiausius valdžios postus. Net jeigu išrinktuosius 
lydės sėkmė, ji nebūtinai bus visos šalies sėkmė. Politikas, jeigu jis — 

gabus taktikas, gali išlikti viršūnėje, nors ir dažnokai daro valdymo klai- 
dų. 

Pripažįstant, kad šie samprotavimai turi tiesos elementų, vis dėlto 
vėl tenka pripažinti ir kai kurias lengvinančias aplinkybes. Demokrati- 
ja kai ką laimi, kai ją lyginame su alternatyvomis: jokios socialinės sis- 
temos atrankos sistema — išskirti galima nebent konkurencinį kapira- 
lizmą — nėra grindžiama vien dalykinių sugebėjimų kriterijumi, tarsi 
tai būtų žirgų atranka garsiosioms Derby lenktynėms. Visos sistemos 
skirtingu laipsniu skiria dėmesį ir kitokioms savybėms — savybėms, ku- 
rias dažnai sunku suderinti su dalykiniais sugebėjimais. Galbūt reikėtų 
žengti dar toliau. Ne visai tikslu sakyti, kad politinė sėkmė paprastai 
nieko nesako apie žmogų ar kad politikas tėra tik mėgėjas. Yra vienas 
labai svarbus dalykas, kurį jis profesionaliai moka - moka manipuliuo- 
ti žmonėmis. Be to, gebėjimas išsikovoti politinio vadovo poziciją sie- 
jasi su tam tikrais stipraus charakterio bruožais bei kitais sugebėjimais, 
itin praverčiančiais ministrų kabinete. Juk pagaliau ta srovė, kuri neša 
politikus valdžion, turi įveikti daugelį povandeninių akmenų, ir jie ga- 
na veiksmingai užkerta kelią idiotui ar plepiui. Kaip ir reikėjo laukti, 
bendro pobūdžio argumentai nebūtinai duoda konkretų rezultatą. Daug 
įdomiau ir svarbiau, kad ir faktais paremti argumentai nėra, bent iš 
pirmo žvilgsnio, labiau įrodantys. Nėra nieko lengviau kaip sudaryti 
įspūdingą demokratijos nesėkmių sąrašą, ypač jeigu į jį trauksime ne 
tik žlugimą ar nacionalines katastrofas, bet ir tuos atvejus, kai šalys, 
šiaip jau gerai ir pasiturinčiai gyvuojančios, turi politinę sistemą, atsi- 
liekančią nuo ūkio ar kultūros lygmens. Tačiau taip pat nesunku su- 
rinkti ir ne mažiau įspūdingų demokratijos politikų laimėjimų. Pateik- 
siu tik vieną pavyzdį. Per antikos laikų karus technika nebuvo toks 
lemiantis dalykas, kokiu virto vėliau. Ir vis dėlto galima galvoti, kad 
kariniai sugebėjimai tada nebuvo susiję su geba užimti renkamas politi- 
nes pareigas. Tačiau visi Romos respublikos karvedžiai buvo politikai 
ir visi jais tapdavo tiesiogiai per pareigybes, kurias ėjo tuo metu arba 
anksčiau. Tai galbūt paaiškina kai kuriuos skaudžiausius karinius pra- 
laimėjimus. Tačiau apskritai šie kariai-politikai pasirodė stebėtinai pui- 
kiai. 

Kodel? Atsakymas į šį klausimą gali būti tik vienas. 

II. Demokratijos sekmės sąlygos 


Jeigu fizikas pastebi, kad tas pars mechanizmas skirtingu laiku ir skirtin- 
gose vietose veikia skirtingai, jis daro išvadą, kad jo veikla priklauso nuo 
išorinio poveikio. Mes galime padaryti tokią pat išvadą. Suprasti, kad 
fizikos prietaisą veikia išorinis poveikis nėra sunkiau negu suvokti, ko- 
kios turi būti sąlygos, kad klasikinė demokratijos teorija daugmaž acitik- 
tų tikrovę. 

Ši išvada neišvengiamai verčia mus laikytis reliatyvizmo pozicijų, ku- 
rias visą laiką propagavome. Lygiai taip pat, kaip negalima argumentuoti 
už ar prieš socializmą, neatsižvelgiant į laiko ir vietos aplinkybes, negali- 
ma abstrakčiai argumentuoti ir už ar prieš demokraciją. Kaip ir socializ- 
mo atvėju, tai apsunkina argumentaciją, naudojančią ceteris paribus išly- 
gas, nes „kiti dalykai" negali būti lygūs tada, kai demokracija yra efektyvi 
arba vienintelė efektyvi sistema, ir tada, kai ji nėra tokia. Demokracija 
klesti socialinėje aplinkoje, kuriai būdingi tam tikri bruožai, ir abejotina, 
ar yra prasmės klausti, kaip ji veiktų visuomenėje, kuri tokių bruožų ne- 
turi, arba kaip ją priimtų tokios visuomenės žmonės. Sąlygas, kurios, 
mano supratimu, reikalingos, kad demokratija sėkmingai veiktų ?, — tu- 
riu galvoje visuomenes, kur ji apskritai gali veikti, — sugrupuosiu į ketu- 
rias grupes, be to, apsiribosiu tik didžiosiomis, pramoninėmis ir moder- 
niomis. 

Pirmoji sąlyga — politikos vykdytojai, t.y. žmonės, kurie sudaro parti- 
jų vadovybę, kurie renkami parlamento nariais ar skiriami ministrais, 
turi būti ne tik pakankamai kvalifikuoti. Tai reiškia ne tik, kad turi būti 
pakankamai reikiamų gabumų moraliai tvirtų žmonių. Kaip jau buvo 
rašyta, demokratija atrenka žmones ne iš visų gyventojų, o tik iš tos jų 
dalies, kuri turi politinį pašaukimą, arba, tiksliau, kuri siūlosi būti renka- 
ma. Be abejo, visi atrankos metodai veikia taip pat. Visi jie, pagal tai, 


*  Sakydamas „sėkmingai“ turiu omenyje tik tai, kad demokrarijos raida pastoviai atku- 


ria valdžios sistemą nesukeldamas padėties, kuri reikalaurų nedemokratinių metodų; 
be to, demokratija turi išspręsti einamąsias problemas taip, kad ilgalaikės perspekty- 
vos požiūriu tie sprendimai bent iš dalies atitiktų visus politiškai reikšmingus intere- 
sus. Nenoriu pasakyti, kad kiekvienas stebėtojas, vertindamas jį iš savo individualios 


pozicijos, pritars jo rezultatams. 

kiek kuris pašaukimas patraukia talentų bei stiprių charakterių, atrenka 
žmones, o šių sugebėjimai gali būti aukštesni arba žemesni nei šalies vi- 
durkis. Viena vertus, konkurencinė kova dėl pareigų verčia švaistyti per- 
sonalą ir energiją. Kita vertus, demokratijos raida gali lengvai sukurti 
tokias politines sąlygas, kurios kartą įtvirtintos, užkirstų kelią žmonėms, 
sugebantiems sėkmingai veikti kurioje nors kitoje srityje. Del šių dviejų 
priežasčių valdžios žmonių sugebėjimai ir savybės yra ypač svarbios de- 
mokratinio valdymo sėkmei. Netiesa, kad demokratijos sąlygomis žmo- 
nės gauna tokią valdžią, kokios jie nori arba nusipelno. 

Yra daug būdų apsirūpinti reikiamo lygio politikais. Tačiau ligšiolinė 
patirtis, kaip atrodo, siūlo vienintelę efektyvią garantiją — reikia sociali- 
nio sluoksnio, kuriam politika būtų tikrasis pašaukimas ir kuris pats bū- 
tų griežtos atrankos kūrinys. Jeigu toks sluoksnis nebūtų nei per daug 
uždaras, nei per daug atviras ir jeigu jis būtų pajėgus įtraukti daugumą 
tų, kuriuos ir dabar įtraukia, jis ne tik galėtų teikti politiko karjerai žmo- 
nių, jau atlaikiusių išbandymus daugelyje kitų sričių, tiesą sakant, ir tu- 
rinčių privačių reikalų tvarkymo patirtį, bet ir galėtų jiems perteikti savo 
tradicijas ir patirtį, savo profesinį kodeksą bei bendrąsias nuostatas. 

Vargu ar atsitiktinumas, kad Didžioji Britanija — vienintele šalis, kuri 
visiškai tenkina mūsų sąlygą, — yra taip pat vienintelė, šia prasme turinti 
politinę visuomenę. Dar labiau pamokantis pavyzdys yra Weimaro res- 
publikos laikotarpio (1918-1933) Vokietija. Apie to laikotarpio vokie- 
čių politikus negalima būtų pasakyti, kad jie turėjo kokių nors itin aki- 
vaizdžių trūkumų. Vidutinis parlamento narys, vidutinis premjeras ar 
vidutinis ministras buvo garbingas, nekvailas bei sąžiningas žmogus; ir 
visai nesvarbu, kuriai partijai jis priklausė. Tačiau padarius išlygą del vie- 
no kito talento blyksnio, deja, retai priartėdavusio prie valdžios viršūnių, 
reikia pasakyti, kad dauguma jų buvo aiškiai žemiau vidutinio lygio, ir 
šiaip kartais tiesiog pasigailėtino. Akivaizdu, kad to negalima paaiškinti 
tautos gabumų ar energijos stoka. Gabesnieji ir energingesnieji tiesiog 
vengė politiko karjeros. Ir nebuvo klasės ar grupės, kurios nariai žvelgtų į 
politiką kaip į savo pašaukimą. Tai politinei sistemai trūko energingų 
žmonių del daugelio priežasčių. Tačiau vien tai, kad galiausiai ją sutriuš- 
kino antidemokratinių jėgų vadas, vis dėlto rodo įkvepiančio demokratų 
vadovavimo stoką. 

Antroji demokratijos sėkmės sąlyga —- kad politiniai sprendimai būtų 
tikrai efektyvūs, jų sritis neturi būti pernelyg plati. Kaip plačiai ji gali 
driektis, priklauso ne tik nuo bendrųjų demokratijos riborumų, kurie 
aptarti ankstesniame skyrelyje, bet ir nuo konkrečių kiekvieno atvejo ap- 
linkybių. Kalbant konkrečiau, tos srities plorą lemia, pavyzdžiui, ne tik 
pobūdis ir skaičius klausimų, kuriuos vyriausybė gali sekmingai spręsti 
nesiliaujančios kovos dėl išlikimo sąlygomis. Jį taip visur ir visada taip 
pat lemia žmonių, kurie sudaro vyriausybę, sugebėjimai ir politinės siste- 
mos tipas bei viešoji nuomonė, su kuria irgi tenka skaitytis. Siūlomos 
demokratijos teorijos požiūriu, politinė sistema turi įveikti tik tokius rei- 
kalus, kuriuos žmonių dauguma gerai išmano ir apie kuriuos turi tvirtą 
nuomonę. Peršasi dar viena griežta tokio pat pobūdžio sąlyga. Ją reikia 
plačiau pakomentuoti. 

Žinoma, nėra jokių teisinių ribų parlamentui, ką jis ministro pirmi- 
ninko iniciatyva, gali padaryti — esant reikalui, net priimdamas konstitu- 
cinę pataisą, — savo jurisdikcijos sritimi. Tačiau, kaip teigė Edmundas 
Burke'as savo samprotavimuose apie Anglijos vyriausybės ir parlamento 
elgesį su Amerikos kolonijomis, norėdamas deramai funkcionuoti šis vi- 
sagalis parlamentas turi pats save riboti. Galima teigti, kad net tada, kai 
sprendimai turi būti priimami parlamento balsavimu, vyriausybei ir par- 
lamentui dažnai tenka elgtis taip, kad jie būtų priimami grynai formaliai 
arba, geriausiu atveju, juos deleguoti. Priešingu atveju demokratija gali 
tapti išsigimusių įstatymų perykla. Pavyzdžiui, tokia sudėtinga užduotis 
kaip baudžiamasis kodeksas. Demokratinis metodas čia gali būti naudo- 
jamas sprendžiant klausimą, ar šaliai jis apskritai reikalingas. Jį taip par 
galima naudoti sprendžiant tam tikrus „svarbius klausimus", kuriuos vy- 
riausybė gali savo nuožiūra teikti politiniam sprendimui, pavyzdžiui, ar 
tam tikri profesinių sąjungų ar darbdavių asociacijų veiksmai turi būti 
kvalifikuojami kaip nusikalstami. Visais kitais atvejais vyriausybei ir par- 
lamentui teks pripažinti specialistų patarimus, nepaisant to, patinka jiems 
tie patarimai ar nepatinka. Juk nusikalstamumas yra sudėtingas reiški- 
nys. Pats terminas apima daugybę reiškinių, kurie labai menkai tesusiję. 
Viešoji nuomonė del jo beveik visada klysta. Racionalus požiūris reika- 
lauja, kad priimami įstatymai būtų apsaugoti tiek nuo kerštingumo, tiek 
nuo sentimentalumo, kurie pakaitomis apima neprofesionalius vyriausy- 

bės ir parlamento narius. Būtent tai turiu omenyje, kai pabrėžiu politi- 
nių sprendimų efektyvumo ribas — ribas, iki kurių politikas dalykus gali 
spręsti realiai, ne vien formaliai. 

Šią sąlygą taip pat galima tenkinti atitinkamai apribojus valstybės 
veiklos sritį. Tačiau skaitytojas rimtai klystų manydamas, kad demok- 
ratija būtinai verčia taip daryti. Ji nereikalauja, kad visos valstybės funk- 
cijos būtų vykdomos tik politiniais metodais. Pavyzdžiui, dauguma de- 
mokratinių šalių teisėjams suteikia gana ženklią nepriklausomybę nuo 
politinių organų. Kitas pavyzdys — iki 1914 m. išlikęs ypatingas Angli- 
jos banko statusas. Kai kurios jo funkcijos buvo iš esmės viešojo pobū- 
džio. Tačiau organas, kuris jas vykdė, teisiniu požiūriu buvo verslo ben- 
drovė, pakankamai nepriklausoma nuo politikų, kad remtųsi nepriklau- 
soma strategija. Kitu pavyzdžiu gali būti kai kurios JAV federalinės 
agentūros. Prekybos tarp valstijų komisija (/mterstate Commerce Com- 
mission) — bandymas plėsti viešosios valdžios sritį kartu neplečiant po- 
litikų veiklos. Dar vienas pavyzdys - kai kurios JAV valstijos finansuo- 
1+ valstijų universitetus be jokių sąlygų, kitaip sakant, palieka jiems prak- 
t skai neribotą autonomiją. 

Taigi beveik visos veiklos rūšys iš principo gali priklausyti valstybės 
valdymo sričiai ir kartu netapti dėl to konkurencinės politinės kovos 
objektu; išimtys — pats aktas, kuriuo suteikiami reikiami įgaliojimai bei 
sukuriama agentūra, atliekanti valstybinę bendrosios priežiūros funkciją. 
Žinoma, ši priežiūra gali išsigimti ir virsti ydingos įtakos šaltiniu. Politi- 
ko galia skirti nepolitinių viešųjų agentūrų personalą, ypač jei ja naudo- 
jamasi be jokių skrupulų, jau pati yra pakankamas veiksnys korupcijai 
plisti. Tačiau tai nepaneigia paties principo. 

Trečioji sąlyga: šiuolaikinės pramoninės visuomenės demokratinei val- 
džiai visose valstybės valdymo srityse — nepaisant tų sričių apimčių — 
tenka remtis profesionaliai paruošta biurokratija, turinčia prestižą, tradi- 
cijas, stiprų pareigos jausmą ir ne mažiau stiprų esprit de corps. Tokia 
biurokratija kaip tik yra pagrindinis atsakymas į priekaištą del demokra- 
tinės valdžios megėjiškumo. Potencialiai ji yra vienintelis atsakymas į klau- 
simą, kuris dažnai keliamas JAV: demokratinė politika nesugebėjo su- 
kurti nė normalios municipalinės valdžios, tad kaip galima tikėtis, kad 
visa šalis bus valdoma geriau, jeigu viską, įskaitant gamybą, perleisime jai 

tvarkyti? Ji taip pat yra pagrindinis atsakymas į klausimą, kaip galima 
patenkinti antrąją mūsų keliamą sąlygą “, kai valstybė valdo daug sričių. 

Nepakanka, kad biurokracija efektyviai tvarkytų einamuosius reika- 
lus ir vykdytų patariamąsias funkcijas. Ji taip pat turi būti pakankamai 
stipri, kad esant reikalui galėtų patarinėti ir net nurodinėti politikams, 
kurie valdo ministerijas. Tam, kad ji galėtų šią užduotį aclikti, ji privalo 
susikurti veiklos principus ir būti pakankamai nepriklausoma, kad galė- 
tų jų tvirtai laikytis. Ji privalo pati būti tam tikra valdžia. Tai reiškia, kad 
realiai, o ne vien formaliai pareigos ir tarnybinė karjera turi daugiausia 
priklausyti — žinoma, pagal atitinkamas valstybinės tarnybos taisykles, 
kurių politikai nedrįstų liesti, — nuo šio luomo nuomonės, nors ir būtų 
daug triukšmo, kuris neišvengiamai kyla, kai politikai ar viešoji nuomo- 
nė susiduria su — dažniausiai visiškai pagrįstu — biurokratijos pasiprieši- 
nimu. 

Kaip ir kalbant apie politikus, čia irgi svarbiausia žmones. Išsilavini- 
mas, nors ir svarbus, vis dėlto yra antraeilis dalykas. Ir vel, tiek reikiamus 
kandidatus, tiek tradicinį kodeksą, kurie būtini, kad tokio pobūdžio pa- 
reigūnų klasė veiktų, lengviausia parūpinti, jeigu yra reikiamos kokybės 
ir atitinkamo prestižo socialinis sluoksnis, kuriuo šiuo atveju būtų gali- 
ma remtis, jis turėtų būti ne per daug turtingas ir ne per daug nuskurdęs, 
ne per daug uždaras, bet ir ne per daug atviras. Europos šalių biurokrati- 
ja, nors priešiška kritika gerokai sumenkino jos reputaciją, yra geras pa- 
vyzdys to, ką noriu pasakyti. Ji susikūrė per ilgą evoliuciją, kuri prasidėjo 
nuo viduramžių didikų ministeriales (iš pradžių baudžiauninkų, parink- 
tų administracijos bei karo tarnybai, vėliau virtusių smulkiaisiais bajo- 
rais) ir truko ištisus šimtmečius, kol susikūrė toji tvirta sistema, kurią 
regime šiandien. Jos neįmanoma nei sukurti paskubomis, nei pasamdyti. 
Tačiau ji plečiasi visur, nors įvairių šalių politinės sąlygos ir skiriasi. Jos 
plėtra — vienas iš tų dalykų, kuriuos galime drąsiai prognozuoti tolimai ir 
artimai ateičiai. 

Ketvirtąją sąlygų grupę galima glaustai nusakyti fraze „demokratinė 


VI skyriaus nuorodos į kai kuriuos komentarus apie biurokraciją skaitytoją įtikins, kad 
visais trimis požiūriais biurokratija jokia prasme nėra ideali. Kita vertus, skaitytojas 
neturi lengvai pasiduoti tų asociacijų įtakai, kurias kasdienė vartosena paprastai sieja 


su šiuo žodžiu. Kiekvienu arveju čia teikiamas atsakymas yra vienintelis realus. 

savikontrolė"“. Kiekvienas, žinoma, sutiks, kad demokratija gali sklan- 
džiai veikti tik tada, jeigu visos bent kiek reikšmingos visuomenės grupės 
pripažįsta visus įstatymų sąvadui neprieštaraujančius aktus ir administra- 
cijos potvarkius, skelbiamus kompetentingų valdžios organų. Tačiau de- 
mokratinė savikontrolė tuo nesiriboja. 

Visų pirma tiek rinkėjų, tiek ir parlamento intelekto bei moralės lygis 
turi būti pakankamai aukštas, tik tada bus įmanoma atsispirti demagogų 
ir fanatikų siūlymams ir nenueiti jų takais. Be to, galima pridaryti klaidų, 
kurios diskredituorų demokratiją ir griautų žmonių pasitikėjimą demok- 
ratine santvarka, jeigu būtų imamasi priemonių, neatsižvelgiančių į skir- 
tingus interesus bei šalies padėtį. Pavieniai įstatymų reformos ar admi- 
nistracinių priemonių projektai turi, taip sakant, tvarkingai laukti eilėje 
prie duonos; jie neturi veržtis į parduotuvę be eilės. Primindamas tai, kas 
ankstesniame skyriuje buvo rašoma apie demokratijos modus operandi, 
padėsiu skaitytojui suvokti, kad tai išties reikalauja didelės savitvardos. 

Konkrečiai, parlamento politikai turi nepasiduoti pagundai kiekvie- 
na pasitaikančia proga versti vyriausybę arba jai trukdyti. Jeigu jie taip 
elgsis, nebus įmanoma jokia sėkminga politika. Tai reiškia, kad vyriausy- 
bės šalininkai turi pripažinti jos vadovavimą ir leisti jai veikti pagal savo 
programą, 0 opozicija savo ruožtu turi pripažinti „šešelinio kabineto“ 
autoritetą ir laikytis tam tikrų politinės kovos taisyklių. Ši sąlyga (jei jos 
bus nepaisoma, reikš demokratijos žlugimo pradžią) reikalauja tam tik- 
ros dozės tradicijų; ta dozė neturi būti nei per didelė, nei per maža. Išsau- 
goti tas tradicijas — viena iš parlamento procedūros bei etiketo funkcijų. 

Rinkėjai turi gerbti savo išrinktus politikus. Jie neturi per daug leng- 
vai išsižadėti lojalumo tarp rinkimų ir suprasti, kad išrinkto asmens poli- 
tinė veikla yra jo, o ne jų reikalas. Tai reiškia, kad jie turi susilaikyti nuo 
nurodinėjimo, ką jam daryti — principas, kurį visuotinai pripažįsta kon- 
stitucijos bei politinė teorija jau nuo Edmundo Burke'o laikų. Tačiau jo 
prasmę supranta toli gražu ne visi. Viena vertus, nedaug žmonių suvokia, 
kad šis principas prieštarauja klasikinei demokratijos teorijai; iš tikrųjų 
pagal jį šią reikėtų atmesti. Juk jeigu tauta valdo ta prasme, kad priima 
sprendimus kiekvienu klausimu, tada, žinoma, natūralu, kad ji nurodi- 
nėja savo atstovams, kaip tai darė Prancūzijos Luomų susirinkimas (Etats 
gėnėraux) iki ir po 1789 metų. Kita vertus, dar mažiau suvokiama, kad 

pripažinus šį principą ne tik tokie formalūs nurodymai, kaip prancūzų 
cahiers („priesakai“), bet ir ne tokie formalūs mėginimai apriboti parla- 
mento narių veikimo laisvę, pavyzdžiui, bombarduoti juos laiškais bei 
telegramomis, turi būti vienodai draudžiami. 

Nėra nei laiko, nei vietos čia gilintis į naujus subulius klausimus, 
kurie kyla dėl demokratijos (pagal mūsų apibrėžimą) tikrosios prigim- 
ties. Čia svarbu pažymėti tik, kad sėkminga didelių ir sudėtingų visuo- 
menių demokratijos praktika visur ir visada buvo nepakanti politiniams 
„niukintojams“ — norint nuslėpti ketinimus ar planus, — buvo griebiama- 
si net slaptosios diplomatijos ir melo. Kad susilaikytų nuo tokio niukini- 
mo, pilietis turi nemenkai save kontroliuoti. 

Pagaliau, efektyvi konkurencija del valdžios itin reikalauja toleranci- 
jos ir pagarbos skirtai nuomonei. Jau anksčiau pažymėta, kad ši toleran- 
cija nėra ir negali būti absoliuti. Vis delto kiekvienas potencialus politi- 
nis lyderis, jei tik jis neperžengia įstatymo, turi gauti galimybę netrikdo- 
mai reikšti savo nuomonę. O tai reiškia, kad žmonėms gali tekti kantriai 
klausytis kalbų, kuriomis menkinami esminiai jų interesai arba įžeidinė- 
jami brangiausi jų idealai; kita alternatyva — potencialus lyderis, turintis 
tokias pažiūras, privalo atitinkamai save tramdyti. Nei viena iš šių alter- 
natyvų negalima be tikros pagarbos bendrapiliečių nuomonėms, — pa- 
garbos, kuri kartais reikalauja atsisakyti savo nuomonės. 

Iki tam tikros ribos kiekviena sistema gali atlaikyti deformacinę įtaką. 
Kad susidarytų bent būtinasis demokratinės savikontrolės minimumas, 
reikia tam tikro tipo nacionalinio charakterio ir valstybės valdymo pa- 
pročių, o šie ne visur turi galimybę susiformuoti, pati demokratija vargu 
ar juos gali išugdyti. Ir niekur toji savikontrolė neatlaikys išbandymų, 
viršijančių tam tikrą sunkumo laipsnį. Skaitytojui tereikia pagalvoti apie 
mūsų pačių padėtį ir jis suvoks, kad demokratinė valdžia deramai veiks 
tik tuo atveju, jeigu svarbiausios socialinės grupės bus ne tik beveik vie- 
ningai ištikimos savo šaliai, bet ir gerbs esamos visuomenės pagrindinius 
principus. Kur jais pradedama abejoti ir kur kyla problemų, padalijan- 
čių visuomenę į dvi priešiškas stovyklas, ten demokratija darosi neefekty- 
vi. Ji gali apskritai žlugti, jei dėl tam tikrų interesų ar idealų žmonės 
nesutinka daryti kompromiso. 


Apskritai neramiais laikais demokratija veikia blogai. Faktiškai visų 

tipų demokratijos beveik vieningai pripažįsta, kad būna padėčių, kai ver- 
ta atsisakyti konkurencinio vadovavimo ir pakeisti jį monopoliniu. To- 
kio pobūdžio Senovės Romos nerenkamąją pareigybę, ypatingais atvejais 
įgyjančią valdymo monopolį, įteisino papročiai ir pagrindiniai įstatymai. 
Tas pareigūnas buvo vadinamas magister populi arba dictator (diktatoriu- 
mi). Panašių nuostatų yra beveik visose konstitucijose, įskaitant mūsų 
šalį: Jungtinių Valstijų prezidentas, esant tam tikroms sąlygoms, įgyja 
tokią galią, kuri jį padaro diktatoriumi senųjų romėnų prasme, nors tei- 
sinės formuluotės ir praktinės detalės skiriasi. Jei šį monopolį veiksmin- 
gai apriboja tam tikras laiko periodas (kaip iš pradžių buvo Romoje) arba 
konkrečios ypatingos padėties trukmė, demokratinis konkurencinio va- 
dovavimo principas tik laikinai suspenduojamas. Jeigu tas monopolis 
teisiškai arba faktiškai nėra apribotas laiko požiūriu — o neribotas laiko 
požiūriu, tai paprastai tampa neribotas ir visais kitais požiūriais — de- 
mokratinė valdžia panaikinama ir tada turime reikalą su diktatūra šių 
laikų supratimu *. 


III. Demokratija socializmo sąlygomis. 


1. Šios temos išvadas geriausia pradėti nuo demokratijos ir kapitalistinės 
santvarkos santykio. 

Demokratinė ideologija, kurią atspindi klasikinė doktrina, yra grin- 
džiama racionalistine žmogiškosios veiklos ir gyvenimo vertybių sampra- 
ta. Remiantis XI skyriuje išdėstytais argumentais, galima teigti, jog vien 
tai rodo jos buržuazinę kilmę. Istorija akivaizdžiai patvirtina šį teiginį: 
šiuolaikinė demokratija kilo kartu su kapitalizmu, juos sieja priežastiniai 
ryšiai. Tą patį galima pasakyti apie demokratijos praktiką: demokratija 
kaip konkurencija dėl vadovybės lėmė tam tikra prasme politinių ir ins- 
titucinių pokyčių raidą, per kurią buržuazija pagal savąjį supratimą per- 
* Senovės Romoje, kurios terminus paprastai vartojame, buvo susiklosčiusi autokracija, 
kuri keletą šimtmečių pasižymėjo bruožais, gana panašiais į šių laikų diktarūras (nors 
šia analogija reikėtų naudotis atsargiai). Tačiau ta autokratija nesirėmė respublikinė 
diktatoriaus institucija; išimtis - Gajaus Julijaus Cezario atvejis. Sulos diktatūra buvo 
paprasčiausias laikinas magistratas, sukurtas konkrečiam tikslui (pagrindinių įstatymų 
reformai). Kitokių nei gana „normalių“ atvejų nebuvo. 

tvarkė ankstesnę socialinę ir politinę santvarką: demokratija buvo tos per- 
tvarkos priemonė. Matėme, kad demokratija veikia, nergi labai gerai, ir 
kai kuriose nekapitalistinėse bei ikikapitalistinėse visuomenėse. Tačiau 
šiuolaikinė demokratija yra kapitalizmo raidos rezultatas. 

Ar demokratija yra vienas iš tų kapitalizmo produktų, kurie išnyks 
kartu su juo, — tai, žinoma, jau kitas klausimas. Dar kitas klausimas — 
kiek pati kapitalistinė visuomenė tinkama (ar netinkama) jos pačios su- 
kurtai demokratijai? 

Jei pradedame nuo šio klausimo, tai aišku, kad vienu požiūriu kapita- 
listinė visuomenė demokratijai tikrai tinka. Buržuazija jai specifiniu bū- 
du išsprendė problemą, kaip apriboti politinių sprendimų sriųį iki lyg- 
mens, kuris leistų tvarkytis naudojant konkurencinio vadovavimo prie- 
mones. Buržuazinė sistema siaurina politikos sritį ribodama politinį val- 
dymą; jos idealas — ribota valdžia, kuri reikalinga pirmiausia del to, kad 
garantuotų buržuazinį teisėtumą ir suteiktų tvirtą teisinį karkasą autono- 
minei bet kurios srities individo veiklai. Jeigu dar atsižvelgsime į pacifis- 
tines, ar bent jau antimilitarines bei antiprotekcionistines tendencijas, 
kurios, kaip matėme, būdingos buržuazinei visuomenei, tai suprasime, 
kad politinių sprendimų vaidmenį buržuazinėje valstybėje iš principo 
galima sumažinti iki bet kurios ribos, jei tik to reikia del politinės veiklos 
nesklandumo. 

Be abejo, šis valstybės tipas praranda patrauklumą. Žinoma, buržua- 
zinė demokratija yra itin ypatingas istorinis atvejis ir visi ją ginantys ar- 
gumentai akivaizdžiai remiasi prielaidomis, kurios mums jau svetimos. 
Tačiau būtų absurdiška neigti, kad šis sprendimas, nors jis mums ir ne- 
patinka, yra sprendimas ir kad buržuazinė demokratija yra demokratija. 
Priešingai, dabar, kai jos spalvos pradeda blukti, ypač svarbu suvokti, 
kokia ji buvo spalvinga geriausiais laikais; kokios plačios ir lygios buvo 
galimybes, kurias ji teikė šeimoms (jeigu ne individams); kokią didžiulę 
asmeninę laisvę ji teikė tiems, kurie atlaikė jos išmėginimus (arba jų 
vaikams). Taip pat svarbu pripažinti, kaip puikiai ji atlaikė, bent jau ke- 
letą dešimtmečių, nepalankių sąlygų naštą ir kaip gerai ji veikė, kai teko 
susidurti su reikalavimais, išeinančiais jau už buržuazijos interesų ribų ar 
netgi jiems priešiškais. 


Kapitalistinė visuomenė savo klestėjimo laikotarpiu buvo labai pa- 

lanki demokrarijai dar ir kitu atžvilgiu. Demokratinę savirvardą daug 
lengviau priima ta klasė, kuri daugiausia laimi del valstybės nesikišimo 
nuostatos, ir daug sunkiau klasės, kurios del savo prigimties mėgina gy- 
venti iš valstybės. Buržua pirmiausia rūpinasi savo paties interesais; kol 
šiems niekas rimtai negresia, paprastai demonstruoja tokį pakantumą po- 
litiniams skirtumams ir tokią pagarbą kitoms nuomonėms, kad šiuo po- 
žiūriu jam neprilygsta joks kitas žmonių tipas. Be to, kai visuomenėje 
įsivyrauja buržuaziniai papročiai, tokia nuostata plinta ir į kitus sociali- 
nius sluoksnius. Anglijos žemvaldžiai gana garbingai sutiko 1845 m. 
pralaimėjimą; Didžiosios Britanijos darbininkai visada kovojo del lygių 
teisių, tačiau tik nuo XX amžiaus pradžios pradėjo reikalauti privilegijų. 
Tiesa, kitos šalys tokios savitvardos pavyzdžių turėjo daug mažiau. Šie 
nukrypimai nuo principų ne visada buvo rimti ir ne visada siejosi tik su 
kapitalistų interesais. Tačiau kai kada politinis gyvenimas tapdavo gru- 
pių kovos arena, dažnokai praktika, neatitinkanti demokratijos dvasios, 
tapdavo tokia reikšminga, kad iškreipdavo jos modus operandi. Vis dėlto, 
teigti, kad kapitalizmo sąlygomis „negali“ būti tikros demokratijos, toly- 
gu sakyti akivaizdžią netiesą *. 

Tačiau abiem šiais požiūriais kapitalizmas sparčiai praranda turėtą 
pranašumą. Buržuazinė demokratija, suaugusi su minėtuoju idealu, jau 
kuris laikas patiria didėjančią trintį. Iš dalies tai galima paaiškinti, - kaip 
matėme, demokratija niekada neveikia itin gerai, jei visuomenė susiskai- 
do į priešingas stovyklas dėl požiūrio į esminius socialinės struktūros klau- 
simus. Šią problemą ypač apsunkino tai, kad buržuazinei visuomenei 
aiškiai nepavyko patenkinti kitos demokratijos veiklos sąlygos. Buržuazi- 
ja išugdė individų, kurie pasiekė politinę viršūnę, įsiterpė į neburžuazi- 
nės kilmės politikų sluoksnį, tačiau ji neišugdė savo politikų sluoksnio, 
nors, atrodytų, trečioji pramonininkų karta turėjo daug galimybių tai 
padaryti. Kodėl taip atsitiko, išsamiai paaiškinta antroje knygos dalyje. 
* Tenka pažymėti, kad kai kuriuos nukrypimus nuo demokratijos principų galima sieti 
su organizuotų kapitalistinių interesų poveikiu. Tačiau taip patikslintas teiginys tei- 
singas tiek klasikinės, tiek naujosios teorijos požiūriu. Pirmuoju atveju reiškia, kad 
priemonės, kuriomis disponuoja privatūs interesai, dažnai naudojamos tautos valiai 
blokuoti. Antruoju - reiškia, kad tos privačios priemonės dažnai naudojamos konku- 


rencinio vadovavimo sistemai blokuoti. 

Visi šie faktai nuteikia pesimistiškai, kai vertini šio tipo demokratijos 
perspektyvą. Jie taip pat iš dalies rodo, kodel kai kada ji taip lengvai 
pasidavė diktatūrai. 

2. Klasikinio socializmo ideologija yra buržuazinės ideologijos pali- 
kuonė. Konkrečiai, ji visiškai perėmė pastarosios racionalistines bei utili- 
tarines prielaidas, taip pat daugelį klasikinės demokratijos doktrinos idė- 
jų bei idealų. Socialistams nebuvo sunku pasisavinti šią buržuazinio pa- 
veldo dalį ir paskelbti, kad tie klasikinės doktrinos komponentai, kurių 
socializmas negali apimti, pavyzdžiui, nuosavybės neliečiamumo princi- 
pas, yra iš tikrųjų nesuderinami su jos pagrindiniais principais. Tokias 
doktrinas gali išlaikyti net visiškai nedemokracinė socializmo atmaina, ir 
galime būti tikri, kad rašto žinovai bei fariziejai rastų žodžių nutiesti til- 
tui virš kiekvienos bedugnės, plytinčios tarp dogmų bei praktikos. Ta- 
čiau mus domina būtent praktika, tiksliau —- demokratijos praktikos, aiš- 
kinamos pagal konkurencinio vadovavimo doktriną, likimas. Matėme, 
kad socializmas gali būti nedemokratinis; taigi tikroji problema tokia: 
kaip socializmo sąlygomis veiktų demokratija, jeigu ji būtų priimta. 

Svarbiausia suvokti vieną dalyką. Joks rimtas žmogus negali abejingai 
žvelgti į padarinius, kuriuos sukeltų demokracijos, kuri yra „politika“, 
plėtra į visą ekonominės veiklos sritį. Manydamas, kad demokratinis so- 
cializmas reiškia būtent tai, jis natūraliai padarys išvadą, kad toks socia- 
lizmas turi žlugti. Tačiau tokia išvada nėra būtinai teisinga. Kaip buvo 
minėta, viešojo valdymo plėtra nebūtinai atitinka politinio valdymo plėtrą. 
Gali būti, kad pirmasis bus išplėstas taip, kad apims visus šalies ekono- 
mikos reikalus, o antrasis laikysis griežtų ibų, kurias lemia demokratijos 
ribotumas. 

Tenka pripažinti, kad socialistinei visuomenei šis apribojimas sukels 
daug rimtesnę problemą. Juk socialistinė visuomenė neturi tų automati- 
nių politinės srities ribojimo mechanizmų, kurie veikia buržuazinėje. Be 
to, pirmoji jau negalėtų guostis mintimi, kad neefektyvi politinė proce- 
dūra yra bent jau šiokia tokia laisvės garantija. Toks neefektyvumas grės- 
tų badu. Tačiau agentūros, kurioms būtų pavesta tvarkyti šalies ekono- 
miką, pavyzdžiui, centrinė taryba ir jai pavaldūs organai, atsakingi už 
atskiras pramonės šakas, gali būti organizuotos taip, kad vykdydamos 
savo einamąsias užduotis jos būtų pakankamai nepriklausomos nuo po- 


330 


XXIII skyrius Išvada 


litikų, netgi nuo įkyrių visuomeninių komitetų ar pačių darbininkų. Ki- 
taip sakant, tos agentūros gali būti pakankamai apsaugotos nuo politinės 
kovos įtakos ir todėl neturėti jokių kitų neefektyvumo šaltinių, išskyrus 
tuos, kurie siejami su terminu „biurokratija“. Net ir tokį neefektyvumą 
galima sumažinti, jei bus įvesta asmeninė atsakomybė ir sukurta apgalvo- 
ta paskatų bei nuobaudų sistema, kur svarbiausias vaidmuo tektų dar- 
buotojų skyrimo bei paaukštinimo metodams. 

Rimti socialistai, kai jie nulipdavo iš tribūnų ir atsakingiau nusiteik- 
davo, visada suvokdavo šią problemą ir suprasdavo, kad „demokracija“ 
nėra jos sprendimas. Įdomų pavyzdį teikia Vokietijos Socializacijos ko- 
misija (Sozialisierungs Kommission). 1919 m., kai Vokietijos socialdemok- 
ratų partija atvirai atmetė bolševizmą, radikalesni socialdemokratai vis 
dar tikėjo, kad tam tikro masto socializacija buvo neišvengiama, kad ji 
buvo politinė būtinybe. Tad buvo sukurta komisija, turėjusi apibrėžti jos 
tikslus bei parengti jos metodus. Ją sudarė ne vien socialistai, tačiau so- 
cialistų įtaka buvo viešpataujanti. Karlas Kautsky buvo jos pirmininkas. 
Aiškios rekomendacijos buvo pateiktos tik dėl anglies pramonės ir net 
jos, priimtos jau telkiantis antisocialistinių nuotaikų debesims, nebuvo 
labai įdomios. Įdomesnės buvo nuomonės, pareikštos per diskusiją tada, 
kai dar vyravo ambicingesnės viltys. Idėja, kad gamyklų vadovai būtų 
renkami pačių gamyklų darbininkų, buvo nuoširdžiai ir vieningai pa- 
smerkta. Darbininkų tarybos, susikūrusios per kelis visuotinio pakriki- 
mo mėnesius, tapo įtarumo ir antipatijos objektu. Komisija, mėgindama 
kiek įmanoma atsispirti populiarioms „pramoninės demokratijos"? idė- 
joms, darė viską, kad suteiktų joms nekenksmingą formą ir ne itin rūpi- 


„Pramoninė demokratija" („ekonominė demokratija") - šią frazę taip nuzulino daugy- 
bė kvaziutopijų, kad ji beveik neturi tikslios reikšmės. Man arrodo, ji reiškia du daly- 
kus: pirma, profesinių sąjungų viešpatavimą darbo santykiams; antra, monarchinės 
įmonės demokratizavimą įtraukiant darbininkų atstovus į įmonės tarybą arba kito- 
kiais būdais garantuojant jų įtaką, kai sprendžiami technologijos atnaujinimo, verslo 
strategijos, samdos bei adleidimo ir, žinoma, drausmės klausimai. Be abejo, čia dažnai 
įtraukiamas ir dalijimasis pelnu. Galima tvirtai sakyti, kad socialistinio režimo sąlygo- 
mis beveik visa ši ekonomikos demokratija išgaruos ir neliks nė jos pėdsakų. Tai nėra 
užgauliojimas, kaip gali pasirodyti. Juk daugelis rų interesų, kuriuos siekia ginti ši 
demokrarija, paprasčiausiai nunyks. 

nosi jas įgyvendinti. Daug labiau ji rūpinosi sustiprinti vadovaujančio 
personalo autoritetą ir garantuoti jo nepriklausomybę. Buvo pareikšta 
daug minčių dėl to, kaip neleisti vadovams prarasti kapitalistinio gyvy- 
bingumo ir nenuskandinti jų biurokratijos liūne. Faktiškai, jei galima 
kalbėti apie diskusijos rezultatus, kuriems netrukus buvo lemta netekti 
bet kokios praktinės reikšmės, šie socialistiniai vadovai nebūtų labai sky- 
ręsi nuo savo kapitalistinių pirmtakų, o daugeliu atvejų būtų buvę pa- 
skirti net tie patys žmonės. Tad išvada — tokia pati, kaip ir trečioje kny- 
gos dalyje, tik kitu būdu padaryta. 

Tačiau dabar galima susieti šią išvadą su klausimu del demokratijos 
likimo socializmo sąlygomis. Žinoma, tam tikra prasme šiuolaikinė de- 
mokratijos procedūros išraiška bei organai yra toks pat buržuazinio pa- 
saulio sąrangos bei jo tikrovės produktas kaip ir patys pagrindiniai de- 
mokratijos principai. Tačiau tai nereiškia, kad jie turi išnykti kartu su 
kapitalizmu. Gali būti ir taip, kad visuotiniai rinkimai, partijos, parla- 
mentai, kabinetai ir ministrai pirmininkai liks patogiausiomis priemo- 
nėmis sprendžiant tas socialistinės darbotvarkės problemas, kurios bus 
paliktos politiniam sprendimui. Toji darbotvarkė bus atpalaiduota nuo 
visų problemų, kurios kyla dėl privačių interesų konfliktų ir dėl būtiny- 
bės juos reguliuoti. Vietoj jų atsiras naujų. Reikės spręsti investavimo 
apimčių, socialinio produkto paskirstymo taisyklių tobulinimo ir pana- 
šius klausimus. Bendri debatai dėl efektyvumo, priežiūros komisijos, pa- 
našios į Didžiosios Britanijos karališkąsias komisijas, turės ir toliau veik- 
ti. 

Taigi kabineto nariai ir ypač politikas, vadovaujantis gamybos minis- 
terijai, neabejotinai darys politinę įtaką tiek per įstatymų projektus ir 
aktus apibrėžiančius bendrus ekonomikos valdymo principus, tiek dėl 
pakankamai realios galios skirti bei atleisti vykdytojus. Tačiau tokia įtaka 
nebūtinai prieštarauja efektyvumui. Juk gamybos ministrui nebūtina kištis 
į vidinius atskirų pramonės šakų reikalus, kaip ir dabar Didžiosios Brita- 
nijos sveikatos apsaugos ar karo ministrui nebūtina kištis į vidinius savo 
departamentų reikalus. 

3. Savaime suprantama, kad tokia socialistinės demokratijos veikla 
būtų visiškai neįmanoma, jeigu visuomenė neatitiktų trečioje dalyje iš- 
dėstytų „brandos“ kriterijų — jeigu, pavyzdžiui, ji nesugebėtų įvesti socia- 

listinės tvarkos demokratiniu keliu arba neturėtų pakankamai autorite- 
tingos ir patyrusios biurokratijos. Tačiau visuomenė, kuri atitinka šiuos 
kriterijus — apie kitokias nekalbėsiu — turės dar vieną, manau, lemiamą 
pranašumą. 

Pabrežiau, kad galima tikėtis, jog demokratija sėkmingai veiks tik tuo 
atveju, jeigu didžioji visų klasių žmonių dauguma bus pasiryžusi laikytis 
demokratinio žaidimo taisyklių, o tai reiškia, kad iš esmės sutars dėl pa- 
grindinių institucinės sandaros principų. Dabar ši sąlyga nėra patenkin- 
ta. Daugybė žmonių jau išsižadėjo, dar daugiau ateityje išsižadės ištiki- 
mybės kapitalistinei visuomenei, kad vien dėl šios priežasties demokrati- 
jai teks veikti vis didėjančios trinties sąlygomis. Mūsų įsivaizduojamoje 
stadijoje socializmas gali pašalinti tokį skilimą ir atkurti sutarimą dėl es- 
minių socialinio audinio principų. Jeigu jis tai padarys, likę prieštaravi- 
mai tebus tik tokie, kuriuos demokratija lengvai įveikia. 

Trečioje dalyje buvo pabrėžta, jog šių likusių prieštaravimų dydis ir 
reikšmė dar labiau sumažės, kai bus pašalinti kapitalistinių interesų kon- 
Eliktai. Santykiai tarp žemės ūkio ir pramonės, tarp smulkaus ir stambaus 
verslo, tarp plieną gaminančių ir jį naudojančių gamyklų, tarp vietos rin- 
kai ir eksportui dirbančių pramonės šakų nustos — tikriau, gali nustoti, — 
būti politinėmis problemomis, kurių sprendimą lemia kapitalistų grupių 
santykinė galia; jos taps klausimais, į kuriuos specialistai gali atsakyti be 
emocijų ir nedviprasmiškai. Nors galbūt utopiška tikėtis, kad neliks skir- 
tingų interesų ar jų konfliktų, ir dar labiau utopiška, kad neliks ginčytinų 
ekonomikos problemų, vis delto galima laukti, kad apskritai nesutarimų 
sumažės net lyginant su nevaržomu kapitalizmu. Politinis gyvenimas bū- 
tų išvalytas. 

Iš pirmo žvilgsnio socializmas neturi aiškaus sprendimo dėl tų pro- 
blemų, kurias sprendžia kitų santvarkų tradiciniai politikų sluoksniai. 
Jau rašiau, kad atsiras politiko profesija. Galbūt net susiklostys politinis 
elitas, tačiau kokie bus jo bruožai neverta spelioti. 

Tad kol kas socializmas laimi. Galima dar ginčytis dėl to, ar šių lai- 
mėjimų neatstoja galimų nukrypimų tikimybė. Tam tikru mastu mes į 
tai jau atsakėme, pabrėždami ekonominį brandumą, kuris, be kita ko, 
reiškia, kad vienai žmonių kartai nereikės per daug aukotis kitos labui. 
Tačiau nors nera būtina alinti žmones valstybės plano komiteto priemo- 

nėmis, uždavinys išlaikyti demokratiją gali pasirodyti nepaprastai delika- 
tus. Aplinkybes, kurioms esant vairininkai gali jį sėkmingai spręsti, tur- 
būt nėra lengviau įsivaizduoti, negu aplinkybes, kai dėl šalies ekonomi- 
kos politinio paralyžiaus plėtros jie gali būti priversti pasukti nedemok- 
ratinių veiksmų kursu, - kursu, kuris neišvengiamai šiek tiek gundo, kai 
regi tą milžinišką galią, kurią socialistinė santvarka teikia valdantiesiems. 
Juk galų gale efektyvi socialistinė ekonomika (jos valdymas) reiškia ne 
proletarų diktatūrą įmonėje, bet įmones diktatūrą proletarams. Tiesa, šie 
griežtai disciplinuojami žmonės bus suverenūs per rinkimus. Tačiau ly- 
giai taip pat, kaip jie gali naudotis šiuo suverenumu įmonės disciplinai 
silpninti, vyriausybė — būtent toji vyriausybe, kuriai rūpi šalies ateitis, — 
gali pasinaudoti disciplina ir suvaržyti suverenumą. Praktiškai socialisti- 
nė demokratija gali pasirodyti daug labiau tariama nei kada nors buvo 
kapitalistinė. 

Ne vienu atveju toji demokratija neduos didesnės asmens laisvės. Ir, 
kartoju dar kartą, ji nepriartins prie klasikinės demokratijos doktrinos 
idealų. 


RAIDA SOCIALIZMO LINK! 


Norėdamas iki minimumo sumažinti nesusipratimų, visada tykančių per 
diskusijas tokiomis temomis, kurios svarstomos šioje sesijoje, pavojų ir 
prieš savosios temos — dabartinio infliacinio spaudimo reikšmė ekonominei 
mūsų šalies ateičiai - pradžią noriu padaryti kelias įžangines pastabas. 

1. Šiame straipsnyje (centristinį) socializmą apibrėžiu kaip visuome- 
nės organizaciją, kur gamybos priemones valdo ir sprendimus dėl gamy- 
bos bei produkto paskirstymo priima viešoji valdžia, o ne privačios ir 
privačiai valdomos įmonės. Todėl kalbėdamas apie „raidą socializmo link" 
turiu omenyje tik tai, kad žmonių ekonominė veikla iš privačios vis la- 
biau virsta vieša. Pastebėkime, kad nors socialistai ir antisocialistai, be 
abejo, turi savo nuomonę šiuo klausimu, vargu ar įmanoma įsivaizduoti 
tokią socialistinę visuomenę be milžiniško biurokratinio aparato, kuris 
tvarko gamybą ir paskirstymą ir kurį patį savo ruožtu gali kontroliuoti 
politinės demokratijos organai — parlamentas, arba kongresas, ir grupės 
politinių veikėjų, kurių padėtį lemia konkurencinė kovos del rinkėjų bal- 
sų rezultatai. Vadinasi, judėjimą į socializmą galima tapatinti su priva- 
čios pramonės ir prekybos pajungimu valstybei. Tariamą paradoksą, kad 
patį šį procesą klasikinė socializmo doktrina apibūdina kaip „valstybės 
! Josephas Schumpeteris skaitė pranešimą „Raida socializmo link" Amerikos ekonomi- 
kos asociacijos sesijoje Niujorke 1949 m. gruodžio 30 d. naudodamasis užrašais, o ne 
paruoštu tekstu. Šias pastabas jis ruošėsi išspausdinti asociacijos žurnale ir buvo beveik 
baigęs šį straipsnį išvakarėse prieš savo mirtį. Jis tikėjosi jį užbaigti kitą dieną (1950 m. 
sausio 8 d.) prieš išvykdamas į Čikagą skaityti Wallgreen fondo paskaitų. Šis straipsnis 
— pirmasis juodraštinis variantas, bet rūpestingai parašytas jo paties ranka, kaip ir visi 
kiti jo darbai; jis neturėjo galimybių ištaisyti nedidelių klaidų ar parašyti baigiamąją 
pastraipą. Tekstas taisytas minimaliai, daugiausia skyryba, įdėta keletas praleistų žo- 


džių. Trumpas baigiamąsias pastraipas parašė jo žmona iš užrašų ir atminties. 

nunykimą", galima lengvai išspręsti, jeigu atsižvelgiame į marksistinę vals- 
tybės teoriją. Pastebėkime taip pat, kad socializmas neneigia žemesniųjų 
administratorių sprendimų galimybes lygiai taip pat, kaip centrinė ka- 
riuomenės vadovybė neneigia karinių dalių karininkų iniciatyvos. Tenka 
pastebėti, kad socializmas (mūsų prasme) nebūtinai, t.y. su logine būti- 
nybe, atmeta konkurencinį mechanizmą, tai matyti iš Lange's-Lernerio 
modelio. Vartotojų laisvę rinktis prekę ar profesijos pasirinkimo laisvę 
socialistinė visuomenė gali, bet nebūtinai turi riboti. 

2. Neagituoju už socializmą. Neketinu svarstyti, ar jis pageidautinas 
ar nepageidautinas. Tačiau svarbu, kad būtų aiškiai suvokta, jog aš jo 
„nepranašauju“ ir neprognozuoju. Kiekviena prognozė - mokslo galimy- 
bes peržengianti pranašystė mėginant ne tik nustatyti matomas tendenci- 
jas, bet ir teigti, kokie bus rezultatai, jeigu tos tendencijos plėtosis pagal 
vidinę logiką. Savaime tai dar nėra prognozė ar numatymas: 1) tendenci- 
jos įgyvendinimą gali sutrukdyri išoriniai veiksniai, nepriklausantys pasi- 
rinktai stebėjimų serijai; 2) socialiniai reiškiniai (kitaip nei patogi astro- 
nomo pozicija) turi tendencijų, kurios net netrikdomos, gali duoti skir- 
tingus rezultatus; 3) esamos tendencijos, susidūrusios su pasipriešinimu, 
gali nustoti plėtotis ir galiausiai „įstrigti“ pusiaukelėje. Pamėginsiu pai- 
liustruoti papunkčiui. Pirma, joks kompetentingas ir, žinoma, pakanka- 
mai nešališkas Stolypino laikų Rusijos stebėtojas nebūtų galėjęs įžvelgti 
jokios tendencijos ko nors, primenančio lenininio tipo sistemą, link; 
galima buvo konstatuoti sparčią ekonomikos kaitą ir nuo jos atsiliekan- 
čią institucijų raidą bei jų taikymąsi prie ekonomikos pokyčių. Būtent 
karas, pralaimėjimas ir administracijos suirutė lėmė bolševikų režimo per- 
galę, ir to paneigti negali jokie nemokslinio determinizmo teiginiai. An- 
tra, del glaustumo aptarsiu centristinį socializmą tik todėl, kad šioje dis- 
kusijoje jam skiriama svarbiausia vieta. Tačiau nereikia pamiršti ir kitų 
galimybių. Jungtinių Valstijų profesinių sąjungų veikla rodo, kad raida 
kokio nors gildijų socializmo link nėra visiškai negalima. Kiti žinomi 
faktai rodo, kad kai kurias tendencijas galima suderinti su tokiomis so- 
cialinės pertvarkos formomis, kurios visiškai nėra socialistinės, bent jau 
ta prasme, kurią vartoju šiame straipsnyje. Pavyzdžiui, visuomenės per- 
tvarką pagal enciklikos Ouadragesimo anno principus, nors ji, matyt, ga- 
lima tik karalikiškose visuomenėse arba visuomenėse, kurioms Karalikų 


336 


RAIDA SOCIALIZMO LINK 


bažnyčia daro pakankamai didelę įtaką, neabejotinai būtų alternatyva so- 
cializmu!i ir „visagalei valstybei". Trečia, dauguma raidos tendencijų, kad 
ir koks būtų jų pobūdis, niekada nebūna visiškai realizuotos. Antai Jung- 
tinėse Valstijose socialistiniam režimui reikėtų labai daug drąsos, kad jis 
ryžtųsi panaikinti subsidijuojamą fermerio nepriklausomybę. Net „smul- 
kaus verslininko" pozicijos biurokratai gali neįveikti, vadinasi, gana dau- 
gelyje sričių neapibrežtai ilgai galėtų išlikti kompromisinė tvarka. 

Dar svarbiau kitkas. Ekonomiką pradėjus vis labiau tvarkyti ne priva- 
čiai, o viešai, daugelis interesų, kurie skatina šią pertvarką būtų iš dalies 
arba visiškai patenkinti, todel tendencija gali prarasti pagreitį. Kai kurie 
ekonomistai dar pridurtų, jog kiekvienas laipsniškas judėjimas iš vieno 
centro valdomos ekonomikos link gali sukelti nepalankių padarinių, ku- 
rie tą judėjimą stabdys. Neturiu laiko aiškinti, kodel, mano supratimu, 
tai nera labai reali galimybė ir, konkrečiai, kodel padariniai, kurie, kaip 
man atrodo, nors ir bus nepalankūs daugeliui reikšmingų socialistų gru- 
pių, vis dėlto tik skatins, o ne stabdys visą raidą — nesėkmingos socializa- 
cijos padariniams gydyti bus siūloma ne mažesnė, bet dar didesne socia- 
lizacijos dozė. Svarbu pažymėti, jog dauguma argumentų, kuriais gina- 
ma tezė, kad privataus verslo ekonomika išliks, iš tikrųjų visai neneigia 
to, kad ekonomikos plėtra veda socializmo (mūsų supratimu) link; jie 
tik neigia tai, kad ši tendencija bus visiškai įgyvendinta. Kadangi niekas 
negali atmesti tokios galimybės, kyla pavojus, kad visa diskusija gali virsti 
žodžių karu, ypač Jungtinėse Valstijose — čia žodžiai didžiai vertinami, 
čia terminas „socializmas“ nepopuliarus (išskyrus kai kurias nedideles gru- 
pes) ir čia, jei daugeliui žmonių patinka daiktas, bet nepatinka jo vardas, 
jis keičiamas kitu, pavyzdžiui, „liberalizmu“ *. Del to verta tumpam su- 
stoti prie klasifikacijos dalykų. 

3. Kodėl kapitalistinė santvarka turi tendenciją naikinti pati save ir 
kodėl centristinis socializmas (atsižvelgiant į padarytas išlygas) yra labiau- 
siai tikėtinas jo paveldėtojas, paaiškinau kitur. Kalbant glaustai ir gana 
paviršutiniškai galima skirti keturias šių priežasčių grupes. Pirma, pati 
sėkmė, kuri lydėjo šios šalies verslininkus ir kuri sukūrė naują gyvenimo 


2 Akivaizdu, kad tai dar labiau tinka terminui „komunizmas“, kuris visais atvejais, išsky- 


rus Rusiją, turėtų būti vartojamas kaip „socializmo“ sinonimas. 

lygį visiems visuomenės sluoksniams, paradoksaliai pakirto socialinę ir 
politinę šio sluoksnio padėtį; jo ekonominė funkcija, nors dar ir nenu- 
stojo reikšmės, sparčiai biurokratizuojasi ir vis labiau nyksta. Antra, ka- 
pitalistinė veikla, būdama iš esmės „racionali“, turi tendenciją skleisti 
racionalų mąstymo būdą ir naikinti tuos lojalumo ir pavaldumo ryšius, 
kurie vis dėlto turi esminę reikšmę efektyviam suinstitucintam gamybos 
įmonės valdymui — jokia socialinė sistema negali veikti, jeigu ji grindžia- 
ma vien laisvo kontrakto santykiais tarp (teisiškai) lygių sutarties pusių, 
kai kiekviena jų vadovaujasi tik savo (trumpalaikiais) utilitariniais tiks- 
lais. Trečia, išimtinis verslininkų dėmesys savo įmonei ir savo įstaigai 
buvo vienas iš veiksnių, įgalinusių sukurti tokią politinę sistemą ir tokią 
intelektualų klasę, kurios interesai pirmiausia nutolo, o galiausiai virto 
priešiškais stambiajam verslui. Šis tampa vis mažiau pajėgus apsiginti nuo 
antpuolių, kurie, trumpalaikės perspektyvos požiūriu, labai pelningi ki- 
toms klasėms. Ketvirta, del visų šių priežasčių kapitalistinės visuomenės 
vertybių sistema, nors ir lėmė šios santvarkos sėkmę, vis labiau netenka 
patrauklumo ne tik viešajai nuomonei, bet ir pačiam „kapitalistų“ sluoks- 
niui. Prireiktų nedaug laiko, nors daugiau nei man jo lieka, norint paro- 
dyti, kad šių laikų rūpybos, lygybės ir ekonomikos reguliavimo vajų gali- 
ma aiškinti remiantis šiais principais. 

Norint suvokui, kaip toli pažengė kapitalistinės visuomenės dezinteg- 
racija, reikia atkreipti dėmesį į tai, kokiu mastu jos rezultatai jau priima- 
mi kaip savaime suprantamas dalykas tiek pačių verslininkų, tiek ir dau- 
gumos ekonomistų, kurie tariasi esą (šimtu procentų) prieš socializmą ir 
kurie neigia bet kokią tendenciją socializmo link. Minėti ekonomistai ne 
tik nesvyruodami, bet netgi pritardami pripažįsta: 1) įvairias stabilizaci- 
nės politikos priemones, skirtas kovai su recesijomis bei depresijomis, 
t.y. pripažįsta, kad valstybė gali dideliu mastu reglamentuoti verslą, kar- 
tais net garbina visiško užimtumo principą; 2) „didesnės pajamų lygybės 
politiką“, retai nubreždami ribą iki kurios pasiryžę žengti, dėl to ir per- 
skirstomųjų mokesčių principą; 3) daugybę priemonių kainoms regu- 
liuoti, dažnai jas pagardindami antimonopoliniais šūkiais; 4) įvairaus 
masto valstybinę darbo ir pinigų rinkos kontrolę; 5) neribotą plėtrą pa- 
slaugų, kurias dabar arba ateityje valstybės įmonės teiks nemokamai arba 
už simbolinę kainą; 6) žinoma, ir pačių įvairiausių tipų rūpybos įstaty- 

mus. Man rodos, ant kažkurio Šveicarijos kalno vykdavo ekonomistų 
suvažiavimai, kur būdavo nepritariama visiems arba daugumai šių daly- 
kų. Tačiau ta kritika net atkirčio nesusilaukė. 

Mano argumentai būtų visai nesuprasti, jeigu jūs pagalvotumeėte, kad 
aš „nepritariu“ šioms priemonems ar ketinu jas kritikuoti. Aš taip pat 
nesu vienas tų, kurie tokias priemones ar kai kurias jų vadina „socialisti- 
nėmis". Dalį jų jau XVIII amžiuje kėlė konservatyvūs ar net autokrati- 
niai valdovai; kitos buvo įrašytos į konservatyvių partijų programas ir 
buvo šių įgyvendinamos dar iki Naujojo kurso laikų. Aš tik noriu pa- 
brėžti tai, jog mes iš tikrųjų labai toli nuėjome nuo laissez-faire kapitaliz- 
mo principų ir dar tai, kad kapitalistines institucijas galima sureguliuoti 
taip, jog privataus verslo veiklą labai nedaug skirsis nuo socialistinio 
planavimo. Ekonomistai, apie kuriuos kalbu, be abejo, pabrėžia tuos skir- 
tumus, kurie, jų manymu, liks. Ne visi jie vieningai sutaria dėl vietos, 
kur stovi jų kilnojamasis būstas. Tačiau visi jie suvokia tai, ko nesuvokė 
Marxas: viena vertus, milžinišką kapitalistinės sistemos gamybinę galią, 
kuri žada neribotai kylantį masių gyvenimo lygį, kartu ir nemokamas 
paslaugas be visiško „ekspropriatorių eksproprijavimo"; kita vertus, tą 
lygį, kuriuo kapitalistų interesai gali būti eksproprijuoti nesutrikdant eko- 
nominės sistemos, ir tą lygį, kuriuo toji sistema gali būti priversta tarnau- 
ti darbininkų klasės interesams. Atradę šią darbininkiško kapitalizmo ga- 
limybę jie daro išvadą, kad toks kapitalizmas gali likti neapibrėžtai ilgai, 
bent jau tada, kai aplinkybės - palankios. Galbūt ir gali, tačiau tai nepa- 
neigia mano tezės. Kapitalizmas — ne vien tai, kad namų šeimininkė gali 
daryti poveikį gamybai rinkdamasi ką pirkti — žirnius ar pupas; ar kad 
jaunuolis gali rinktis darbą gamykloje arba fermoje; ar kad gamyklos va- 
dovybė turi šiokį tokį balsą sprendžiant ką ir kiek gaminti; jis reiškia tam 
tikrą vertybių sistemą, požiūrį į gyvenimą, civilizaciją — civilizaciją, kuri 
grindžiama nelygybe ir šeimos turtu. Tačiau ši civilizacija sparčiai nyks- 
ta. Kiekvienas dėl tokio reiškinio galime džiaugtis arba liūdėti; nevalia 
tik jo nematyti. 

Lieka viena rimta problema. Visos diagnozės, kurių išvados palankios 
„leiborizmo“ ateičiai, ištisai remiasi stebėtinai sparčios visuomenės ga- 
mybinių galių plėtros ekstrapoliacijomis. Tačiau čia esama nelogiškumo 
elementų. Praeities rezultatus pasiekė daugmaž nevaržomas kapitalizmas. 

Negalima remtis neįrodyta prielaida, kad „leiborizmas“ veiks lygiai taip 
pat efektyviai. Net nepripažįstant stagnacijos teorijos galima jausti neri- 
mą dėl galimybės, kad ši teorija galiausiai ims ir pasitvirtins, ypač jeigu 
privataus verslo sistema bus pastoviai perkraunama ir „reguliuojama“ la- 
biau negu galima. Tokiu atveju radikalus socialistinis sprendimas kaip 


mažesnė blogybė gali tapti priimtinu net socializmo priešams. 
II 


Vienos socialinės santvarkos transformacija į kitą yra nenutrūkstama, ta- 
čiau labai lėta raida. Stebėtojui, kuris tiria nedidelę „ramių“ laikų atkar- 
pą, gali net atrodyti, kad toji tvarka visai nekinta. Be to, raida dažnai 
„įstringa“ ir tokie reiškiniai gali kelti įspūdį, kad veikia priešinga tenden- 
cija. Tačiau kartais mes taip pat stebime raidos paspartėjimo epizodus, ir 
didieji karai yra viena akivaizdžiausių tokių epizodų priežasčių. Galbūt 
sėkmingi praeities karai keldavo valdančiojo sluoksnio prestižą ir stiprin- 
davo visuomenės institucijas, su kuriomis būdavo siejami. Šių laikų sąly- 
gomis padėtis kitokia. Pirmasis pasaulinis karas padarė tik nežymų po- 
veikį Jungtinių Valstijų socialinei padėčiai, nes karo našta nebuvo tiek 
sunki ar ilgalaikė, kad paliktų neišdildomų randų. Tačiau Europoje bu- 
vo kitaip. Užsiliepsnojo visa nugalėtųjų šalių visuomenės sistema, slapta 
socialistinės pertvarkos tendencija iškilo į paviršių ir trumpam nušlavė 
viską nuo savo kelio. Dar reikšmingiau, kad kažkas panašaus, nors, žino- 
ma, mažesnio masto, įvyko ir karą laimėjusiose šalyse. Prancūzijos bur- 
žuazinė respublika, kokia buvo iki 1914 m., nustojo veikti. Didžiosios 
Britanijos leiboristų partija, kuri dar nebuvo socialistinė, bet kuriai įraką 
jau darė socialistinis sparnas, dar nepasiekė pačių valdžios viršūnių, bet 
jau pasiekė valdžios įstaigas. Ir abiejų šalių politikų požiūris į privatų 
verslą sistemą tyliai, bet iš esmės pasikeite. 

Tai nesunku suprasti, jeigu atsižvelgsime į jau buvusią slinktį socialis- 
tinio tikslo link. Nors balsai, kurie šaukė tęsti politiką, vykdomą karinės 
ekonomikos metu, nesusilaukė didelio atbalsio ir nors trumpam laikui 
visuomenės nepasitenkinimas karo meto varžymais sutrukdė tolesnius 
žingsnius šia linkme, grįžti prie ikikarinės politikos pasirodė neįmanoma 
net ten, kur buvo bandoma. Tai akivaizdžiai patvirtina Didžiosios Brita- 

nijos aukso standarto politika. Ji galutinai žlugo: pasaulyje, kuris nustojo 
būti laisvojo verslo pasaulis, aukso standartas — tas įžūlus vaikas, kuris 
išplepa nemalonias tiesas, — nebegalėjo veikti. 

Pasaulinė krizė ir Antrasis pasaulinis karas pagreitino visuomenės rai- 
dą. Šį kartą ji kliudė ir Jungtines Valstijas. Susidarė padėtis, daugelio 
nuomone (nesvarbu, teisinga ar klaidinga), nepagydoma laisvojo verslo 
epochos priemonėmis. Pats verslininkų sluoksnis, baimindamasis „prisi- 
taikymo" sunkumų, kuriuos būtų sukėlusios šios priemonės, pripažino — 
žinoma, visą laiką bambėdamas, - tas reguliavimo priemones, kurios tu- 
rėjo užkirsti kelią 1929-1933 m. patirčiai pasikartoti, o vėliau ir kitas, 
kurios užkirstų kelią tokiai pokario krizei, kokia buvo 1921 m. Per pas- 
kutinįjį amžiaus ketvirtį šis sluoksnis daug ko išmoko ir dar daugiau ką 
pamiršo. Jis taip pat susitaikė su tokia naujų mokesčių našta, kurios vien 
maža dalis būtų laikoma nepakeliama prieš penkiasdešimt metų — beje, 
ją nepakeliama būtų laikę ir visi žymiausi tų laikų ekonomistai. Neturi 
reikšmės, ar verslo klasė pripažįsta ar nepripažįsta šią naują padėtį. Dar- 
bininkų galios jau beveik pakanka — tuo labiau pakanka, jei šis sluoksnis 
veiks sąjungoje su kitomis grupėmis, kurios darbais, o ne žodžiais išsiža- 
dėjo ištikimybės privataus pelno ekonomikos vertybių sistemai, — kad 
neleistų pasukti raidos atgal labiau nei kartais prireikia nulyginant aštrius 
kampus. 

Leiskite pakartoti: aš jokiu būdu nemanau, kad atskiri „įvykiai“, net 
tokio masto kaip „rotaliniai karai" ar jų sukuriama politinė padėtis, ar 
kokių nors žmonių bei jų grupių nuostatos, ar jų jausmai bei požiūris į 
susiklosčiusią padėtį lemia ilgalaikius socialinės istorijos kontūrus, — juos 
lemia daug gilesnės jėgos. Tačiau aš manau, kad tokie įvykiai ir jų sukur- 
ta padėtis gali pašalinti kliūtis nuo kelio fundamentalesnėms tendenci- 
joms — kliūtis, kurios šiaip jau lėtintų socialinės evoliucijos tempą. Paste- 
bėtina, kad tikras socialistas nebūtinai turi pagrindo džiaugtis tokiais įvy- 
kiais. Be jų evoliucija socializmo link būtų lėtesnė, bet rvaresnė. Būtų 
mažesnė tikimybė, kad ištiks nesėkmė ar susidarys nevaldoma padėtis. 
Įvairių šalies gyvenimo pusių raidą būtų lengviau koordinuoti. Juk pana- 
šiai kaip efektyvi opozicija yra darnios demokratinės valdžios veiklos prie- 
laida, taip ir ekonominės jėgos, kurios priešinasi instituciniams poky- 
čiams, gali būti reikalingos, jei norima, kad kaitos tempai išliktų saugūs. 

Vienas galingiausių veiksnių, greitinančių socialinę kaitą, yra infliaci- 
ja. Daugybė autoritetingų žmonių teigia, kad niekas taip negriauna vi- 
suomenės pagrindų kaip infliacija, todėl mums neverta gaišti laiko šiam 
teiginiui aptarti. Jeigu jį pripažįstame, tada, atsižvelgdami į tai, kas jau 
paminėta, galime daryti išvadą, kad visais galimais požiūriais, išskyrus tik 
visiškai neatsakingų revoliucionierių požiūrį, svarbiausias dalykas, kurį 
reikia padaryti po karo — sutvarkyti ekonomikos raidą taip, kad būtų 
nutraukta infliacija. Taip pat akivaizdu, jog tai būtų nepaprastai sunku 
padaryti pasaulyje, kur kiekvienas baiminasi trumpalaikių tokios politi- 
kos padarinių ir kur tam tikros priemonės, kurių prireiktų, ypač anks- 
čiau kontroliuojamų kainų didėjimas atitinkamai nedidinant atlygini- 
mų, būtų apskritai „politiškai neįmanomos" ?. Vienintelis kursas, kuriuo 
buvo galima pasukti tokiomis sąlygomis ir kuriuo faktiškai buvo pasukta 
po 1945 m. — nors ir buvo abipusių kaltinimų, bet vis dėlto išliko pakan- 
kamai vieningo sutarimo atmosfera, — buvo švelninti pereinamojo laiko- 
tarpio problemas saikingos infliacijos dozėmis, kurių įtaką stiprino dide- 
lės karinės išlaidos bei pagalbos Europai politika. Tas kursas iš esmės 
atliko paskirtį ir daugumai žmonių, nors ne visiems ekonomistams, tapo 
aišku, kad spartaus ekonominio augimo periodas, kartu ir didžiulė inves- 
ticijų paklausa, yra visai čia par. Viltis, kad didelių sukrėtimų bus išveng- 
ta ir kad Jungtinių Valstijų ekonomika pradės kilti nežymiai didėjant 
kainoms, — ši viltis trumpą laiką buvo gana reali, - ji nepriklausė nuo to, 
kas vyktų, žinoma, tik ne pasaulinis karas, užsienyje. 

Tokio pobūdžio samprotavimuose neatsižvelgiama į vieną grėsmingą 
aplinkybę. Kai užimtumo lygis — didelis (atrodo, mes pagaliau jau atsisa- 
kome visiško užimtumo šūkio), nesvarbu, ar jis atsirado „natūraliai“ ar 
dėl užimtumo skatinimo politikos, didesnių atlyginimų ir kitokie reika- 
lavimai, didinantys darbo samdos kaštus, tampa ir neišvengiamais, ir in- 
fliaciniais. Jie tempia neišvengiamais, nes didelis užimtumo lygis pašali- 
na vienintelę priežastį, dėl kurios jų negalima kelti. Ir jie tampa infliaci- 
niais, nes kai didelis išteklių panaudojimo lygis, skolinimasis iš bankų ir 
* Alternatyvus būdas - mažinti kiras kainas bei piniginius atlyginimus yra ne tik dar 
labiau „politiškai neįmanomas", ber ir dar sunkesnis, nes beveik neįmanomas nesuke- 
liant rimtos depresijos. 

kainų didinimas yra lengviausias būdas tokius reikalavimus tenkinti. Nors 
derybos su atskiromis profesinėmis sąjungomis vis dar vedamos, ši ten- 
dencija iš tikrųjų yra bendro pobūdžio; tad pamažu slenkama į Keyneso 
numatytą padėtį, kur piniginiai atlyginimai daro įtaką ne gamybai ir už- 
imtumui, O piniginio vieneto vertei. Dabartinėje padėtyje nei profesinių 
sąjungų vadovybė, nei vyriausybė negali sustabdyti šio mechanizmo, ku- 
ris (neskaitant išimčių, susidarančių dėl tam tikrų įmonių ypatingos si- 
tuacijos) palaiko pastovų infliacinį spaudimą. Didėjantys reikalavimai 
iždui ir mūsų hiperprogresyviniai apmokestinimo metodai šią padėtį, 
žinoma, sunkina, tačiau ne del jų ši susidaro. 

Nėra reikalo sakyti, jog kartkartėmis susidarantys kainų didėjimo per- 
trūkiai nėra argumentas prieš infliacinio spaudimo reiškinį. Neverta nag- 
rinėti pokarinės žemės ūkio kainų kaitos bei kitų savaime suprantamų 
atvėjų, nes tokie pertrūkiai paprastai susidaro per kiekvieną pakankamai 
ilgą infliaciją — tai puikiai rodo kad ir infliacija Vokietijoje po Pirmojo 
pasaulinio karo. Žmonės, kurie patiki, kad infliacija baigėsi, po to prade- 
da šaukti apie defliaciją, kaip, pavyzdžiui, tie mūsų kolegos ekonomistai, 
kurie, kartą prašnekę apie defliaciją, tik ją ir tegali prognozuoti. Tačiau 
tai, kad apskritai kam nors darosi neaišku, kas gi iš ūkrųjų gresia JAV — 
infliacija ar defliacija — yra komplimentas Amerikos pramonės kūrybinei 


tai, —- komplimentas tikras, nes as nesąmoningai. 
P P gal 


III 


Chroniško infliacijos spaudimo būklė įvairiais požiūriais silpnins visuo- 
menės socialinę struktūrą ir stiprins jos griovimo tendencijas (kad ir kaip 
rūpestingai šios bus slepiamos „liberalia“ frazeologija), kurias kiekvienas 
kompetentingas ekonomistas paprastai sieja su didesne infliacija. Tačiau 
tai dar ne viskas. Kai kurios įprastinės tokios padėties švelninimo prie- 
monės šiuo atveju ne švelnins padėtį, bet veikiausiai ją tik sunkins. Man 
atrodo, kad ši aplinkybė dar nėra gerai suvokiama. Tad aptarkime, bevil- 
tiškai glaustai, tris tokių priemonių tipus. 

1. Ortodoksaliausia iš visų infliacijos kontrolės priemonių — valdyti 
skolinimosi mastą manipuliuojant palūkanų norma, kredito tvarkymu ir 
kita. Aš, žinoma, suprantu, kad pinigai turi būti išlaisvinti iš „pigių pini- 

gų" politikos gniaužtų, jeigu norime sunorminti padėtį /a:svojo verslo eko- 
nomikos supratimu ir kad kiekvienam, kas nori grįžti prie tokios padėties, 
išvaduoti arba atstatyti, laisvųjų pinigų rinką turėtų būti pirmos eilės 
uždavinys. Tačiau tai nekeičia išvados, jog griežta kredito politika dabar- 
tinėmis sąlygomis sukeltų padarinius, visiškai skirtingus nuo tų, kurių 
galima būtų tikėtis vadovaujantis sena kreditų politikos teorija. Priimda- 
mi šią be jokių išlygų — argumento delei - negalime nepastebėti, kad ji 
buvo taikoma visiškai lanksčiame pasaulyje, kuris nesibaimino to, ką pa- 
vadinčiau gydomąja recesija. Tokiame pasaulyje didėjanti palūkanų nor- 
ma lemdavo verslo operacijų apimties, piniginių atlyginimų ir užimtumo 
mažėjimą. Akivaizdu, kad dabar šie padariniai nepasireikštų ir net jei 
pasireikštų, tai iškart išprovokuotų valdžią imtis veiksmų jiems neutrali- 
zuoti. Kitaip sakant, kredito ribojimas dabar nieko neduotų, jis tik ap- 
sunkintų verslo problemas. Net vartotojų kredito ribojimas duotų be- 
veik tokį pat rezultatą, nors čia, be abejo, kai ko galima pasiekti. 

2. Su panašiais sunkumais susiduria bandymai kontroliuoti infliaciją 
didinant mokesčius — ne mažiau ortodoksinis vaistas, nors ir populiarus 
tarp šiuolaikinių ekonomistų, neigiamai nusistačiusių prieš kredito ribo- 
jimą. Žinoma, kai ką galima pasiekti didinant mokesčius vartotojams. 
Infliacinėje situacijoje tai būtų netgi neblogai pritaikyti Keyneso princi- 
pai. Tačiau jei būtų didinami mokesčiai korporacijoms ir aukštesnes pa- 
jamas gaunantiems sluoksniams, poveikis infliaciniam spaudimui geriau- 
siu atveju būtų nežymus arba netgi negatyvus. Jeigu dabartinis pramonės 
pažangos tempas išsilaikys ir atitinkamai išsilaikys įrangos senėjimo tem- 
pas, tai vis atkakliau bus griebiamasi infliacinio bankinio kreditavimo 
mėginant kompensuoti mažėjančius neinfliacinius finansavimo šaltinius. 
Kita vertus, mažesni pažangos ir senėjimo tempai iš tiesų trumpam su- 
mažintų infliacinį spaudimą, tačiau tik trumpam, ilgainiui jį tik padi- 
dintų *. 


* Man nesunku suprasti, kodėl šis argumentas nedaro įspūdžio mūsų bičiuliams radika- 
lams. Tačiau prisipažįstu, kad man sunku suprasti kai kurių puikių ekonomistų nuo- 
statą: nors negalima įtarti, kad jie džiaugtųsi mūsų pramonės sutrikimu, investicijų į 
pramonę mažinimą jie laiko priimtina kovos su infliacija priemone tiek JAV, tiek 
Didžiojoje Britanijoje. Šia proga reikia pastebėti, kad kai kurių atkaklių konservatorių 
nuomone, kad dideli ir labai progresyviniai mokesčiai stiprina infliacijos pavojų, o 

3. Trečia ortodoksinė priemonė - tiesioginė kontrolė, t.y. fiksuotos 
kainos, prioritetai, subsidijos ir pan. Nesunku suprasti, kodėl tam tik- 
ruose visuomenės sluoksniuose ši priemonė tokia populiari. Konkrečiai, 
biurokratijai ji reikštų atsikariavimą teritorijų, kurias ji buvo praradusi; 
profesinėms sąjungoms ji suteiktų lemiamą pranašumą per jų kovą dėl 
pelno dalies; verslui ji reikštų atsitraukimo strategijos netektį, strategijos, 
kuria jis naudojosi tol, kol daugelį ar net visas atakas galėdavo iš dalies ar 
visiškai atremti keisdamas kainas. Mažų mažiausiai tokio atsitraukimo 
galimybė taptų priklausoma nuo valstybės leidimų, kuriuos, reikia ma- 
nyti, išduotų toli gražu ne dėl įmonių veiklos palengvinimo. Kitaip sa- 
kant, kainų kontrolė gali baigtis valstybine privataus verslo kontrole, t.y. 
dideliu žingsniu į grynai planinę ekonomiką. 


[Šioje vietoje Josepho Schumpererio užrašai nutrūksta. Tie, kurie jo 
pranešimą girdėjo, prisimena, kad pabaigoje jam buvo likę labai mažai 
laiko ir savo pranešimą jis užbaigė labai glausta santrauka grįždamas prie 
įžanginių pastabų apie galimus infliacinio spaudimo to meto politinėmis 
sąlygomis padarinius šalies ekonomikos aceičiai. Kai kurios iš „beviltiškai 
glaustai" dėstytų minčių plačiau atskleidžiamos antrajame amerikietiška- 
me arba trečiajame angliškame knygos Kapitalizmas, Socializmas ir de- 
mokratija leidime, taip pat straipsnyje “There is Still Time to Stop Infla- 
tion“, kurį 1948 m. birželio mėnesį išspausdino žurnalas Nations Busi- 
ness. Tolesnės pastraipos atkurtos iš atminties ir iš autoriaus konspekto, 
naudoto šiam pranešimui.) 

Aš nepranašauju, aš tik atkreipiu dėmesį į faktus ir atskleidžiu ten- 
dencijas, kurias tie faktai rodo. 

Nesiliaujanti infliacija gali padėti biurokratijai galiausiai įveikti pri- 
vataus verslo sistemą — del susidarančios įtampos akligarvių bus galima 
kaltinti privatų verslą ir tuo remiantis įvesti naujų suvaržymų ir padidinti 
reguliavimą. Nesakau, kad kuri nors socialinė grupė sąmoningai to sie- 
kia; tačiau siekiai niekada nebūna visiškai sąmoningi. Tad gali susiklos- 
tyti padėtis, kai dauguma žmonių grynai planinę sistemą prades laikyti 


mažesni mokesčiai (bent tinkamai pasirinktose vietose) jį gali silpninti, ne visada nu- 


sipelno tos pašaipios kritikos, kuri jai paprastai skiriama. 

mažiausia iš galimų blogybių. Jie, žinoma, nevadins jos „socializmu“ ar 
„komunizmu“, taip pat veikiausiai padarys išimčių fermeriams, mažme- 
nininkams bei smulkiesiems gamintojams; jei aplinkybės taip susiklosty- 
tų, kapitalizmas (laisvojo verslo sistema) kaip vertybių sistema, kaip gy- 
venimo būdas ir kaip civilizacija, gali tapti dalyku, kuriuo niekam neap- 
sirmokės rūpintis. 

Ar Jungtinių Valstijų masinės gamybos genijus, kurio praeities laimė- 
jimais remiasi šio gyvenimo būdo viltis, atlaikys šį išbandymą - į šį klau- 
simą nedrįstu atsakyti; taip pat nedrįstu teigti, kad politiką, sukūrusią šią 
padėtį, galima pasukti atgal. 

Marxas klydo nurodydamas būdą, kaip žlugs kapitalistinė visuome- 
nė; tačiau jis neklydo pranašaudamas, kad ji galiausiai žlugs. Stagnaci- 
ninkai klydo nurodydami kapitalizmo raidos sąstingio priežastis; tačiau 
gali pasirodyti, kad jie buvo teisūs prognozuodami tą sąstingį; čia jiems 
reikiamai talkina valstybė ir valstybinis ekonomikos sektorius ?. 


* Straipsnį perspausdinti leido Amerikos ekonomikos asociacija, kurios leidiniui Papers 


and Proceedings (December, 1949) jis buvo parašytas. 

Šis leidimas atkartoja 1942 m. leidimą be jokių pakeitimų, pridėta tik 
vienas naujas skyrius. Priežastis, kodel susilaikiau net nuo stilistinių bei 
gramatinių taisymų, kurių daugelyje vietų tikrai reikėjo, yra ta, kad dėl 
knygos tematikos ypatybių neįmanoma pakeisti žodžių, nepakeičiant jų 
prasmės arba nesukeliant įtarimo, kad toji prasmė keičiama. Taip par 
teikiu tam tikrą reikšmę faktui, kad nei paskutiniųjų ketverių metų įvy- 
kiai, nei recenzentų kritika nepadarė poveikio mano diagnozėms bei prog- 
nozėms - priešingai, man rodos, kad nauji faktai jas tik patvirtina. Vie- 
nintelis naujojo skyriaus tikslas — remiantis naujais faktais išplėtoti kai 
kuriuos senojo teksto, ypač jo XIX skyriaus IV poskyrio ir XXVII sky- 
riaus V poskyrio teiginius, siekiant parodyti, kad dabartinė padėtis ati- 
tinka šioje knygoje dėstomą istorijos filosofiją. Šioje pratarmėje trumpai 
aptarsiu kai kuriuos kritinius argumentus, veikiau — argumentų tipus, 
kurie buvo pareikšti, tačiau nebūtinai išspausdinti. Taip elgiuosi dėl to, 
kad mano atsakymai gali būti naudingi skaitytojams, o ne todel, kad 
būčiau nepatenkintas tuo, kaip knyga buvo sutikta. Priešingai, naudoda- 
masis šia proga noriu padėkoti jos recenzentams už jų pastovų geranoriš- 
kumą ir taktą, o jos vertėjams į septynetą užsienio kalbų - už jų rimtas 
pastangas. 

Pirmiausia noriu atkreipti dėmesį į porą profesinio pobūdžio kritinių 
pastabų. Vienas garsus, tarptautinį pripažinimą pelnęs ekonomistas pa- 
reiškė nesutinkąs su šios knygos teiginiu, kad per ilgą socialinę raidą pa- 
sireiškia pelno nunykimo tendencija: pastangos, dedamos pardavimui 
plėsti, jo manymu, visada atsipirks. Nemanau, kad mūsų požiūriai iš 
tikrųjų skiriasi, — tik skirtinga prasme vartojame žodį „pelnas“. Pastan- 
gos parduoti, kurios vis dar gali būti reikalingos ekonomikai, pasiekusiai 
stabilios rutinos būseną, be abejo, turi atsipirkti, gauti savo pajamas, kaip 

ir kiekviena kita su verslo vadyba susijusi veikla. Tačiau tas pajamas aš 
įtraukiu į vadybininkų atlyginimus norėdamas pabrėžti elementą, kurį 
laikau svarbiausiu pramonės pajamų šaltiniu — pelną, juk pelnu kapita- 
listinė santvarka atlygina už sekmingai įdiegtas naujas prekes, naujus ga- 
mybos metodus ar naujas organizacijos formas. Nesuprantu, kaip galima 
būtų neigti, kad pramonės istorija įtikinamai rodo šios kapitalistinių pa- 
jamų dalies svarbą. Taip pat manau, kad didėjant pramonės „pažangos“ 
mechanizavimui (kolektyvinis tyrimo padalinių darbas ir kita), šis ele- 
mentas nunyks ir kartu su juo ilgainiui sugrius kapitalistų klases ekono- 
minės padėties atraminis stulpas. 

Tačiau jeigu aptariame išimtinai ekonominius knygos argumentus, tai 
kritika, kartais labai pikta, dažniausiai skiriama tiems teiginiams, kuriuos 
daugelis skaitytojų supranta kaip monopolio praktikos teisinimą. Taip, aš 
iš tiesų manau, kad dauguma kalbų apie monopolį, panašiai kaip visos kal- 
bos apie taupymo žalą, yra ne kas kita, kaip radikalų ideologija, neturinti 
jokio empirinio pagrindo. Būdamas ne taip rimtai nusiteikęs kartais varto- 
ju dar stipresnius posakius, ypač kai kalbu apie „politiką“, realią ir poten- 
cialią, kuri šia ideologija vadovaujasi. Tačiau čia, profesinės pareigos ver- 
čiamas, noriu tik pareikšti, jog visa, kas rašoma knygoje apie monopolį, 
galiausiai galima glaustai perteiku šiais teiginiais, kurių mano įsitikinimu, 
negali paneigti joks kompetenungas ekonomistas: 

1. Klasikinė monopolinės kainodaros teorija (Cournot-Marshallo te- 
orija) nėra visai bevertė, ypač jeigu ji modifikuojama taip, kad būtų gali- 
ma atsižvelgti ne tik į vienkartinį, bet ir į ilgą laiką gaunamą maksimalų 
monopolinį pelną. Tačiau ji remiasi tokiomis nerealiai siauromis prielai- 
domis, kad ja remiantis neįmanoma tiesiogiai nagrinėti tikrovės reiški- 
nių. Pavyzdžiui, jos negalima naudoti ten, kur ji naudojama šių laikų 
dėstytojų — lyginti grynai konkurentinę ekonomiką ir ekonomiką, kuri 
turi reikšmingų monopolio elementų. Ši teorija postuluoja vienodas pa- 
klausos bei kaštų sąlygas tiek konkurencijos, tiek monopolio atveju, ta- 
čiau juk šių laikų stambaus verslo esmė yra ta, kad daugeliui gamybos 
šakų jis sudaro daug palankesnes paklausos ir kaštų sąlygas, — sąlygas 
neišvengiamai palankesnes nei tos, kurias tos pačios pramonės šakos tu- 
rėtų, jei veiktų tobuloji konkurencija. 

2. Dabartinė ekonomikos teorija beveik ištisai yra veikiančios pramo- 

nės valdymo teorija. Tačiau tai, kaip kapitalizmas tvarko pramonės įmo- 
nes, yra kur kas mažiau svarbu nei tai, kaip jis kuria naujas (žr. VII ir VIII 
skyrius). Į šią kūrybą neišvengiamai įsiterpia monopolio elementų. Tai 
visiškai kita šviesa nušviečia tiek monopolio problemą, tiek ir įstatymų 
bei administracijos priemones jai įveikti. 

3. Trečia, ekonomistai, kurie keikia kartelius bei kitus pramonės savi- 
valdos metodus, dažnai pasako dalykų, kurie nėra klaidingi. Bet taip par 
dažnai jie pamiršta padaryti reikiamas išlygas. Kai jos nepadaromos, pa- 
sakoma ne visa tiesa. Reikėtų minėti dar kai kuriuos dalykus, tačiau susi- 
laikysiu norėdamas iškart pereiti prie antrojo tipo kritinių pastabų. 

Man atrodė, jog padėjau pakankamai pastangų aiškindamas, kad ši 
knyga nera politine ir kad neketinu užsiimti kokia nors propaganda. Ma- 
no nuostabai, man buvo pripaišoma — ne vieną kartą, nors, kiek žinau, 
ne spaudoje — „užsieninio kolektyvizmo propaganda“. Rašau apie šį reiš- 
kinį ne del paties fakto, bet norėdamas atkreipti dėmesį į kitą kritikos 
liniją, kuri per jį reiškiasi. Jeigu aš nesiėmiau propaguoti kolektyvizmo — 
užsieninio ar vietinio — ir apskritai nieko nepropagavau, tai kam apskri- 
tai rašiau šią knygą? Argi ne tuščias užsiėmimas daryti sudėtingas išvadas 
iš faktinės medžiagos ir net nemėginti teikti kokių nors praktinių reko- 
mendacijų? Man buvo išties įdomu susidurti su tokia kritika, nes ji — 
puikiausias simptomas tos nuostatos, kuri akivaizdžiai parodo daugybę 
šių laikų gyvenimo dalykų. Mes per daug planuojame ir per mažai galvo- 
jame. Mums nepatinka raginimas mąstyti, mes nepakenčiame nežinomų 
argumentų, kurie prieštarauja tam, kuo jau esame įsitikinę ar kuo norė- 
tume tikėti. Žengiame į ateitį lygiai taip pat, kaip žengėme į karą — užsi- 
rišę akis. Būtent šiuo požiūriu norėjau padėti skaitytojui. Norėjau pri- 
versti jį susimąstyti. Siekdamas šio tikslo negalėjau blaškyti jo dėmesio 
kalbomis apie tai, „ką reikia daryti" (vienokios ar kitokios pozicijos po- 
žiūriu). Analizė turi savo specifinį tikslą ir būtent to tikslo mėginau siek- 
ti, puikiai suprasdamas, kad tokia nuostata kainuos daugiau kritikos, nei 
keletas puslapių teksto, siūlančio praktines rekomendacijas. 

Pagaliau šią kritiką lydi kaltinimai „defetizmu“, t.y. atsisakymu gin- 
tis, pralaimėjimo nuotaikų skleidimu. Be jokių išlygų neigiu, kad šį ter- 
miną galima taikyti analitinei studijai. Defetizmas išreiškia tam tikrą psi- 
chologinę nuostatą, kuri turi prasmę tik tada, kai siejama su veiksmu. 

Patys faktai ir išvados iš jų niekada negali būti nei defetistiniai, nei nede- 
fetistiniai, kad ir ką tai reikštų. Pranešimas, kad laivas skęsta, nėra defe- 
tistinis. Tik nuotaika, su kuria žmonės jį sutinka, gali būti defetistinė. 
Pavyzdžiui, terminas tiktų, jei ta proga laivo komanda sėstų už stalo iš- 
gerti. Tačiau ji taip pat gali nuskubėti prie vandens siurblių. Jeigu žmo- 
nės paprasčiausiai neigia tokio pobūdžio pranešimą, nors jis rūpestingai 
argumentuotas, tada jie yra eskapistai, t.y. sąmoningai vengią aktualių 
visuomenės problemų. Be to, net jeigu mano teiginiai apie esamas ten- 
dencijas pasirodė panašūs į prognozę labiau nei aš maniau, jie vis vien 
neturi jokio defetizmo. Argi normalus žmogus atsisakytų ginti savo gy- 
vybę tik todėl, kad yra visiškai tikras, jog anksčiau ar vėliau jam vis vien 
teks mirti? Tai pasakytina toms abiems grupėms, kurios kelia man tokį 
kaltinimą - tiek privataus verslo visuomenės, tiek demokratinio socializ- 
mo šalininkams. Joms tikrai bus naudinga suvokti socialinę padėtį, ku- 
rioje lemta veikti. 

Atvirai išdėstyti grėsmingus faktus niekada nebuvo taip reikalinga kaip 
šiandien, nes, mano įsitikinimu, eskapizmas (atsisakymas gilintis į aktu- 
alias visuomenės problemas) jau tapo mūsų mąstymo sistemos pagrindu. 
Būtent toks buvo mano motyvas, būtent taip aš teisinausi, rašydamas 
naująjį skyrių. Faktai ir išvados, kurios ten teikiamos, žinoma, nėra nei 
malonios, nei patogios. Tačiau jos nėra defetistinės. Defetistas yra tas, 
kuris nors žodžiais išpažįsta krikščioniškąsias ir kitas mūsų civilizacijos 
vertybes nestoja jų ginti — nesvarbu, ar jis pripažįsta pralaimėjimą kaip 
neišvengiamą lemtį ar naiviomis viltimis laidoja pačią viltį. Juk dabartinė 
padėtis yra viena iš tokių, kai optimizmas yra ne kas kita kaip išdavystės 


atmaina. 

Šis naujas leidimas suteikia progą pakomentuoti, šios knygos požiūriu, 
paskutiniųjų dvejų merų Didžiosios Britanijos raidą — įterpti ją, taip sa- 
kant, į bendrą analitinį kūrinį, kurį mėginau sukonstruoti. Del laiko ir 
vietos stokos tai, ką galiu pasiūlyti, tėra m2embra disfecta. Tačiau yra dar 
vienas dalykas, kurį norėčiau pabrėžti iš pat pradžių. Negali būti nieko 
labiau svetima mano ketinimams, kaip kritikuoti dar vienos šalies politi- 
ką ar siūlyti jai „patarimus“. Mano požiūriu, tai būtų grynas įžūlumas. 
Jeigu kai kurie posakiai vis dėlto skambėtų taip tarsi tai būtų mano keti- 
nimai, prašau skaitytoją suprasti, jog toks įspūdis tėra vienas iš daugelio 
nepageidautinų glaustumo padarinių. 

Prieš skaitant toliau patarčiau skaitytojui susipažinti su XIX skyriaus 
VI poskyriu, kurį palikau nepakeisrą, kaip ir visa kita. 

1. Tiek mūsų, tiek ir bet kuriuo kitu požiūriu, Didžiosios Britani- 
jos padėtis yra sudėtinga ir pagrindiniai jos bruožai neryškūs dėl to, 
kad socialinė transformacija susipina su kitu pereinamuoju procesu, 
kurį — jį, dėl dabartinių tarptautinių santykių vargu ar galima laikyti 
karo ekonomikos persitvarkymu į taikos meto ekonomiką — geriausia 
būtų vadinti prisitaikymu, kuris vyksta slopinamos infliacijos sąlygo- 
mis. Nors savo logika tai skirtingi procesai, jie yra per daug persipynę, 
kad būtų galima juos nagrinėti atskirai. Tačiau mes perkirsime šį Gor- 
dijaus mazgą ir vis vien juos skirsime. Galime tai daryti santykinai ra- 
mia sąžine, nes naujai konservatorių vyriausybei, jeigu tokia atsirastų 
po ateinančių rinkimų, tektų vykdyti ekonomikos prisitaikymo politi- 
ką tokioje visuomenėje, kur viešpatauja darbininkų klasės interesai, o 
laisvasis verslas pamažu gęsta. Kitaip sakant, jeigu leiboristų vyriausybė 
bus pakeista konservatorių vyriausybe — čia negaliu pateikti jokių kom- 


petentingų prognozių —- permainų bus kur kas mažiau nei tikisi aistrin- 

gi jos šalininkai, nors, žinoma, nacionalizacija veikiausiai nebus tęsia- 
ma. 

2. Dabar pažvelkime į tą Didžiosios Britanijos paskutiniųjų dvejų 
metų ekonominės politikos sudedamąją dalį, kurią galima vadinti „so- 
cializmo politika iki socializacijos akto“ ta prasme, kuria ji apibrėžiama 
XIX skyriuje. Skaitytojas pastebės, kad iki šiol leiboristų vyriausybė lai- 
kėsi knygoje prognozuotos nacionalizacijos programos, o jei kalbėsime 
apie ypač ginčytiną tos programos punktą, būtent 6-ąjį punktą, t.y. me- 
talurgijos pramonės nacionalizaciją, — tai ji čia parodė saiko jausmą ir 
atidėjo jo įgyvendinimą iki rinkimų. Aš mielai pripažįstu nuomonių skir- 
tumą del to, ar šią nacionalizacijos, arba socializacijos, programą apskri- 
tai galima laikyti socialistine. Tačiau esu tikras, kad jokia kita įgyvendin- 
ta priemonė negali turėti daugiau teisių, kad pretenduotų į tokį pavadi- 
nimą. Daugeliu atvejų „planavimas“, kurio buvo imtasi arba buvo keti- 
nama imtis, nebuvo specifiškai socialistinis, nebent socializmą apibrėž- 
tume taip plačiai, kad šis terminas prarastų bet kokią analitinę prasmę. 
Dalis planavimo sumanymų, ypač kai kurie tyrimų darbai, aclikti norint 
tuos sumanymus įgyvendinu, be abejo, kreipia mintį socializmo link, 
tačiau turės praeiti daug laiko, kol valstybės pajamų apskaita ir naudos 
bei sąnaudų analize (abu metodai daug geriau išrutulioti Jungtinėse Vals- 
tijose nei Didžiojoje Britanijoje) duos kokių nors apčiuopiamų socialis- 
tinių rezultatų. 

Dar didesnę reikšmę turi kitas dabartinės padėties aspektas. Iš visa to, 
kas įvyko Didžiojoje Britanijoje per šiuos du metus, niekas manęs nenu- 
stebino labiau nei menkas priešinimasis socialistinėms tendencijoms. Kon- 
servatyvioji parlamento opozicija griežtai laikėsi įprastos parlamentinės 
rutinos, o socialinė pertvarka kėlė mažiau aistrų nei kai kurie santykinai 
antraeiliai šių dienų klausimai, tokie kaip prekybos laisvė, Airija ar vals- 
tybės biudžetas. Ir parlamente, ir šalyje tvirtas pozicijas išsikovojo ta kon- 
servatorių partijos dalis, kuri į socialinės pertvarkos problemą žvelgia pa- 
vydetinai šaltakraujiškai. Konservatyvioji spauda, žinoma, griebėsi kriti- 
kos; ji tikino, neigė, tyčiojosi — lygiai taip pat, kaip ir anksčiau, bet ne 
daugiau. Žinoma, kaip ir anksčiau, kai būdavo sprendžiami svarbūs klau- 
simai, plūstelėjo kritinių knygų ir pamtletų srautas, tačiau jeigu koks 
nors statistikos mėgėjas būtų sumanęs pamatuoti šių klausimų reikšmę 

tomų ir puslapių, neigiančių socialistinę politiką skaičiumi, tai vargu ar 
jam būtų pavykę kaip nors pagrįsti socializmo problemos svarbą. Sveika 
tauta kažin ar būtų susitaikiusi su tokiu jos tvirtai išpažįstamų principų 
puolimu. Darau išvadą, kad laisvosios verslininkystės principas jau nėra 
skiriamas prie tokių. Socializmui nebesipriešinama su tokia aistra, su ko- 
kia priešinamasi kitokio tipo moralei. Jis tapo klausimu, kuris svarsto- 
mas remiantis utilitariniais argumentais. Žinoma, liko atskirų užsispyrė- 
lių, tačiau kažin ar jų įtaka gali turėti politinę reikšmę. Visa tai yra prana- 
šiški ženklai — įrodymas, kad pati kapitalizmo dvasia jau praeities daly- 
kas. 

3. Man atrodo, kad ši padėtis atitinka mano 1942 metų diagnozę ir 
patvirtina — kiek tai apskritai įmanoma — argumentus, kuriais remiantis 
ji buvo padaryta. Žavėdamasis perskaičiau puikią garsaus savo kolegos, 
profesoriaus Jewkeso knygą !, tačiau turiu prisipažinti, kad ji nepatenki- 
no mano nuoširdaus noro atsiversti į priešingą tikėjimą. Jau pats profe- 
soriaus Jewkeso problemos kėlimo būdas, kai veikiau skundžiamasi ne- 
maloniais socializavimo politikos padariniais negu kritikuojamas pats so- 
cializmas, gali būti dar vienu įrodymu, patvirtinančiu šios knygos pa- 
grindinę tezę. 

Pasitvirtino galimybė spręsti socializacijos klausimą parlamentinės de- 
mokratijos priemonėmis, kartu pasitvirtino ir metodas, būdingas šiai po- 
litinei sistemai, t.y. laipsniško socializavimo metodas. Ši pradžia galbūt 
nieko daugiau nereiškia, bet ji gali rodyti ir ilgalaikę tendenciją. Vis dėlto 
ji turbūt aiškiai parodo ne tik tai, kaip reikia suprasti demokratinę socia- 
lizaciją, bet ir kaip — demokratinį socializmą. Ji rodo, kad socializmą ir 
demokratiją galima suderinti su sąlyga, kad demokratija apibrėžiama taip, 
kaip šios knygos XXII skyriuje. 

XXIII skyriuje buvo parodyta, kad politinės demokratijos principas — 


John Jewkes. Ordeal by Planning, 1948. Reikšdamas dėkingumą už jo taktišką kritiką, 
turiu vis dėlto pripažinti, kad daug kur kritikuojamose pažiūrose nearpažinau savo 
pažiūrų. Pavyzdžiui, aš teigčiau, kad pastoviai plečiantis apskaičiuojamų dalykų sričiai 
verslo funkcija turi nunykti, bet nereigiu, kad ji jau kur nors nunyko. Visai neneigiu ir 
to fakto, kad šių laikų sąlygomis lieka erdvės karinio vadovavimo funkcijai. Kitas daly- 
kas, kad šis vadovavimas jau nereiškia to, ką jis reiškė tada, kai aplink švilpiant kul- 

principas, pagal kurį vyriausybe susikuria konkurencinėje kovoje dėl rin- 
kėjų balsų, - garantuoja tam tikrą žodžio ir spaudos laisvę, tačiau kitais 
požiūriais demokratija neturi daug bendra su „laisve“. O jeigu kalbame 
apie tas „laisves“, kurios labiausiai domina ekonomistą — investavimo 
laisvę, vartotojo laisvę rinktis prekę, profesijos pasirinkimo laisvę — tai 
dabar turime labai įdomios eksperimentinės medžiagos, kuri rodo, jog 
šios „laisvės“ gali būti ribojamos taip pat ar net labiau nei normaliomis 
sąlygomis jas galėtų riboti socialistinė valdžia. Kiekvienu atveju privataus 
investavimo laisvė dabartinio apmokestinimo sąlygomis praranda did- 
Žiąją savo turinio dalį; taip pat matome, kokiu būdu investicijos gali būti 
perpumpuojamos — nesvarbu, patinka mums tai ar nepatinka, — iš priva- 
taus sektoriaus į viešąjį. Normaliomis sąlygomis socialistinės visuomenės 
vartotojo laisvė rinktis prekę gali būti net didesnė nei dabar; be to, mato- 
me, kad skonį iš tikrųjų galima daug lengviau reguliuoti, nei tai galėtų 
pasirodyti iš pirmo žvilgsnio; matome, kad įvedus vienokius ar kitokius 
ribojimus, žmonės nera linkę jiems aktyviai priešintis, net jeigu tokių 
ribojimų būtinybė nėra akivaizdi. Taip pat ir draudimai rinktis profesiją 
neprilygsta „prievartai“, išskyrus tik keletą atvejų, ypač jeigu prieinamų 
užsiėmimų sąrašas derinamas su diferencijuotu atlyginimų sąrašu; taigi 
matome, kad žmonės, jeigu jie yra reikiamai paruošti priimti valstybės 
„reguliavimą“, priima šį gana ramiai. 

Leiskite pakartoti dar kartą, nors tai ir nebūtina: visa tai yra išvados, 
kurios išplaukia iš tikrų faktų, tačiau jos jokiu būdu neišreiškia mano 
paties nusistatymo. Aš teikiu pirmenybę kitokio pobūdžio kultūrai. 

4. Kaip jau buvo minėta, leiboristų vyriausybės ekonominės politikos 
kritika yra nukreipta pirmiausia į tai, kaip ji vykdo ekonomikos prisitai- 
kymo procesą, vykstantį slopinamos infliacijos sąlygomis. Vyriausybė ir 
jos biurokratinė sistema išties pasitelkė galingą ginkluotę (ši gali atsisukti 
ir prieš ją pačią), pažerdama ištisą srautą nurodymų, reglamentuojančių 
svogūnų galvučių dydį ir panašius dalykus, taip pat daugybę nevykusiai 
parengtų administracinių priemonių bei tiesiog juokingų oficialių po- 
tvarkių. Ji uždraudė daugybę veiklos rūšių, tarp jų ir iš verslo srities, 
kurios galėtų pagerinti šalies ekonominę padėtį. Tačiau, kita vertus, jai 
pavyko išvengti katastrofos per pokario ekonomikos pertvarką, taip pat 
pavyko pačiais kritiškiausiais metais apsaugoti šalį nuo nedarbo, kartu 

žmonių realiosios pajamos didėjo. Jeigu, kaip galvoja daugelis ekono- 
mistų, tai yra vienintelis teisėtas ekonominės politikos tikslas, tai galima 
lygiai taip kalbėti apie sėkmę vienais požiūriais bei apie nesėkmę — kitais. 
Reikėtų pridurti, kad toji politika buvo vykdoma toli gražu ne ateities 
sąskaita, nors taip galėjo būti; galima kritikuoti pavienes milžiniškas vals- 
tybės investicijas, tačiau šalies ekonominės sistemos atnaujinimo būtiny- 
bė nebuvo ignoruojama, nors ir būta gausių protestų prieš tos investici- 
jos mastą; protestavo daugelis, tarp jų ir kai kurie žinomi ekonomistai. 
Mus gi domina tik vienas klausimas: kaip laipsniškas neigiamų dabarti- 
nės padėties bruožų šalinimas per laikotarpį, kai įgyvendinamas Marsha- 
lo planas, atsilieps mūsų prognozei del kapitalizmo ir socializmo ateities. 
Arba, kitaip sakant, kadangi sprendimo, kuris galėtų tiesiai pasiūlyti so- 
cializmą, akivaizdžiai neturi praktinės politikos darbotvarkė ir kadangi 
išeities ieškoma žengiant priešinga kryptimi, tai ar neatsitiks taip, kad 
Didžiojoje Britanijoje ir kitur socializmas bus sustabdytas, o privataus 
verslo sistemai pavyks atsigauti? 

Nemanau, kad labai sunku atsakyti į šį klausimą. Iškart po pasauli- 
nio karo bus atsitraukta, tačiau ne itin rimtai, ir ne ilgam. Privati ver- 
slininkystė kai kur atgaus prarastas pozicijas, tačiau ne visur. Iš esmės 
išliks ta pati socialinė padėtis, ir mažai tikėtina, kad pančiai, uždėti 
privačiam verslui, bus atlaisvinti tiek, kad jis galėtų veikti pagal savo 
prigimtį. Šią išvadą mėginsiu pagrįsti dviejose paskutinėse šios pratar- 
mės pastraipose. Tačiau ji galioja tik Didžiajai Britanijai. Akivaizdu, 
kad diagnozė ir prognozė Jungtinėms Valstijoms būtų visiškai kitokia. 
Kai kurie Europos ekonomistai puoselėja viltį, kad ta šalis patirs ne tik 
paprastą prisitaikymo krizę, bet tokį sukrėtimą, kuris bus coup de grūce 
kapitalizmui. Šiai vilčiai veikiausiai nėra lemta išsipildyti, kad ir kokių 
priemonių netolimoje ateityje griebtųsi Amerikos politika del atsiver- 
siančių didžiulių galimybių. 

5. Į negatyvių Didžiosios Britanijos padėties aspektų sąrašą neįtrau- 
kiau limitų nustatymo ir smulkmeniško tiek vartotojų, tiek gamintojų 
veiksmų reglamentavimo. Tai nėra infliacijos slopinimo metodai, ir jie 
išnyks, kai tik atliks savo paskirtį, ir kai kur jau nyksta. Tačiau pati slopi- 
namos infliacijos padėtis yra esmingesnių problemų padarinys ir jeigu ne 
šios problemos, ji galėtų būti sėkmingai šalinama naudojant gerai žino- 

mus tradicinius vaistus — pavyzdžiui, biudžeto perviršį, sustiprinus spe- 
cialiuosius mokesčius, mažinančius perteklinę perkamąją galią, taip part 
atitinkamą kredito ir pinigų politiką. Tiesą sakant, šie metodai jau nau- 
dojami — ir pasiekta tam tikrų rezultatų, — tačiau esamomis sąlygomis jų 
poveikis nedidelis, nes neįmanoma turėti didesnio biudžeto perviršio, 
kai išlieka tokios didelės subsidijos maisto produktams ir kai didesnes 
pajamas gaunančių grupių apmokestinimo galimybės jau išsemtos — Di- 
džioji Britanija jau neturi žmonių, kuriuos galima būtų pavadinti „tur- 
tingais po to, kai sumokėti mokesčiai" — ir dar dėl to, kad beveik neįma- 
noma įveikti priešinimosi aukštesnėms palūkanų normoms. Tačiau pa- 
grindinė problema yra perteklinis vartojimas, t.y. realios pajamos plius 
realūs socialinių paslaugų kaštai, kurie, viena vertus, yra nesuderinami su 
kiromis Didžiosios Britanijos ekonomikos sąlygomis esant dabartiniam 
gamybos našumo lygiui ir kurie, kita vertus, yra pagrindinė kliūtis jai 
toliau augti. Paprastai ši problema formuluojama kitokiu, ne taip 2ema- 
loniu būdu. Kadangi yra ir kitas negatyvus Britanijos ekonominės padė- 
ties bruožas — jos tarptautinių mokėjimų balansas, manoma, jog kol vei- 
kia Marshallo planas, svarbiausias tikslas — pasiekti, kad eksportas viršytų 
importą; €są, tai grąžintų Didžiąją Britaniją į pasaulio ekonomiką ir ga- 
rantuotų gerą svaro santykį su doleriu. Toks problemos formulavimas 
nėra klaidingas. Tačiau būtų klaida galvoti, kad tokia formuluotė remia- 
si kitokia nei mūsų diagnoze. Juk norint pasiekti šį tikslą ir sudaryti sąly- 
gas ekonomikai veikti be užsienio pagalbos ar vidaus įtampos būtina su- 
norminti Britanijos vidaus padėtį — kad tai suprastum, pakanka elemen- 
taraus mąstymo ir elementarių ekonomikos teorijos žinių. Kai ką, žino- 
ma, galima pasiekti daugmaž merkantilistiniu būdu panaudojant stiprią- 
sias Britanijos tarptautinės padėties puses, taip pat reguliuojant eksportą 
ir importą. Tuo atveju, kai tikslas bus jau pasiektas, svaro devalvacija gali 
būti baigiamasis žingsnis. Tačiau esminė ilgalaikės sėkmės sąlyga yra ša- 
lies ekonomikos pertvarka gamybai atgaivinti — reikia gaminti daugiau 
prekių vidaus vartojimui, daugiau prekių ir paslaugų, kad būtų galima 
susimokėti už importą, taip pat gauti grynųjų pajamų, kurias galima bū- 
tų investuoti tiek šalies viduje, tiek ir užsienyje. To neįmanoma pasiekti, 
jei laikinai nebus sumažintas vartojimo lygis ir nuolat neaugs gamyba; o 
kad tai pasiektum, tenka imtis nepopuliarių priemonių: sumažinti vals- 

tybės išlaidas ir palengvinti mokesčių naštą (ši priemonė — itin nepopu- 
liari). 

G. Įvertinęs šiuos dalykus skaitytojas nesunkiai suvoks didžiulį čia iš- 
kylančių politinių problemų mastą. Bet kurį tų tikslų galima pasiekti tik 
sudėringai manevruojant ties kiekvienu posūkiu. Reikia manyti, kad sėk- 
mė negali būti didesnė už tam tikrą būtinąjį minimumą, nes esamomis 
sąlygomis bet kuris toks vyriausybės veiksmas bus vertinamas kaip darbi- 
ninkų klasės gyvybinių interesų išdavystė. Tačiau šio absoliutaus mini- 
mumo nepakanka laisvojo verslo visuomenei atkurti ir suteikti jai progą 
parodyti savo galimybes. Jeigu tam reikia įrodymų, pakanka priminti 
trečiojo dešimtmečio partirųį. Taigi negalima tikėtis, kad įvyks socialinių 
tendencijų lūžis. Privačiam verslui atokvėpio valandėlę gali suteikti ne 
tik konservatorių, bet ir leiboristų vyriausybė. Tačiau net jeigu tai įvyks, 
įvyks veikiau dėl to, kad socialistinė politika bus nelogiškai susieta su 
pokario sunkumais, o ne del to, kad bus išsižadėta — nesvarbu, pagrįstai 
ar nepagrįstai — pačios tokios politikos. 


JOSEPHAS SCHUMPETERIS — 
KAPITALIZMO PERIPETIJŲ 
TEORETIKAS 


Algirdas Deguus 


Josephas Alois Schumpeteris gimė 1883 m. vasario 8 d. Tršešte (Triesch), 
mažame Moravijos miestelyje, kuris tada priklausė Austrijos-Vengrijos 
imperijai, o dabar - Čekijos respublikai. Šeimoje buvo vienintelis vaikas. 
Tėvas, audimo fabriko savininkas, mirė, kai sūnui buvo tik ketveri. Po 
kelerių metų motina antrąkart ištekėjo už Sigismundo von Kelero, gene- 
rolo ir aristokrato. Patėvio rūpesčiu jaunasis Schumpeteris buvo priimtas 
į Theresianum gimnaziją, garsiąją aristokratų vaikų mokyklą. Ten gavo 
puikų klasikinį išsilavinimą, taip pat įgijo aristokratinių būdo bruožų, 
kuriais vėliau darė įspūdį profesūrai. 

Vienos universitete studijavo ekonomiką, kuri buvo dėstoma Teisės 
ir politinių mokslų fakultete. Kaip ekonomikos teoretikas didžiausią au- 
toritetą tada turėjo neseniai į pensiją išėjęs Carlas Mengeris, vadinamo- 
sios Austrijos ekonominės mokyklos pradininkas. Nors fakultete Schum- 
peteris studijavo daugelį disciplinų, didžiausią įtaką jam darė ekonomis- 
tai Eugenas von B6ėhm-Bawerkas ir Friedrichas von Wieseris - Mengerio 
mokiniai ir žymiausi to meto ekonomikos teoretikai (tiesa, jų įtaką vė- 
liau kiek atsvėrė Leonas Walrasas, bendrosios pusiausvyros teoretikas). 
Schumpeteris kartu su kitu vėliau išgarsėjusiu ekonomistu Ludwigu von 
Misesu buvo prestižinio B6hm-Bawerko seminaro dalyvis. Universitete 
aktyviai veikė studentų marksistų būrelis, veliau išgarsėjo jo nariai mark- 
sistai Otto Baueris ir Rudolfas Hilferdingas. Schumpereris gerai juodu 
pažinojo, domėjosi jų veikla, tačiau pats niekada nereiškė simpatijų jų 
idėjoms. Jis gerai pažinojo ir vokiečių „istorinės mokyklos" vadą Werne- 
rį Sombartą bei sociologą Maxą4 Weberį. Visos šios pažintys bei kontak- 
tai labai išplėtė jo mokslinį horizontą ir vėliau JAV padėjo įgyti moksli- 
ninko enciklopedisto reputaciją. 

1906 m. Schumpeteris išspausdino savo pirmą mokslinį rašinį „Ma- 
tematinis metodas teorinėje ekonomikoje". Tais pačiais metais apgynė 
daktararą ir pradėjo keliones po Europą. Studijuodamas Anglijoje vedė 
anglę (su kuria išsiskyrė 1920 m.). Po to dar dirbo Egipte, kartu visą 
laiką gilinosi į ekonomikos teoriją ir istoriją puoselėdamas viltį tapti eko- 
nomistu teoretiku. Apie savo tuometines ambicijas jis sakė: „Būdamas 
jaunas turėjau tris tikslus: tapti didžiausiu ekonomistu pasaulyje, geriau- 
siu raiteliu Austrijoje ir geriausiu meilužiu Vienoje. Deja, vieno iš šių 
tikslų nepasiekiau". 1908 m. Schumpeteris grįžo į Vieną ir pateikė Vie- 
nos universitetui savo pirmąją knygą Teorinės ekonomikos prigimtis ir es- 
mė habilituoto daktaro laipsniui gauti ir privatdocento pareigoms užim- 
ti. Jis buvo jauniausias iš visų Austrijos ekonomistų, kada nors užėmusių 
tokias pareigas. 1909 m. rudenį jis pradėjo dirbti Černovicų (dab. Čer- 
novcai) universiteto docentu. Po dvejų metų tapo politinės ekonomijos 
profesoriumi Grazo universitete, vėlgi buvo jauniausias iš visų Austrijoje 
kada nors gavusių tokias pareigas. 

Jau pirmajame savo karjeros etape Schumpeteris parašė keletą nova- 
toriškų ekonomikos teorijos veikalų. Darbas, iškart pelnęs jam pripažini- 
mą, Ekonomikos raidos teorija, pasirodė 1911 m. Čia jis sprendžia proble- 
mą, kuri jį domins visą gyvenimą — kaip galima, pripažįstant klasikinę 
rinkos pusiausvyros teoriją, paaiškinti ekonomikos pažangą. Kitaip sa- 
kant, kaip gali būti, kad rinkoje viešpatauja ne teoretikų postuluojama 
rinkos pusiausvyros rutina, o nepaliaujamas augimas ir veržimasis į prie- 
kį? Būtent šioje knygoje jis iškelia karalizacinę verslininko funkciją - funk- 
ciją, skirtingą nuo tradicinių kapitalisto, žemvaldžio ar darbininko funk- 
cijų. 

Būdamas labai ambicingas (ir galbūt mėgdžiodamas savo mokytojus, 
von Wieserį ir B6hm-Bawerką, savo laiku užėmusius svarbius valstybės 
postus) Schumpeteris mėgino tapti Austrijos-Vengrijos imperijos vyriau- 
sybės nariu. Kai prasidėjo Pirmasis pasaulinis karas ir žlugo imperija, šios 
jo pastangos nuėjo veltui. Po karo jam buvo pasiūlyta dirbti konsultantu 
Vokietijos vyriausybės Socializacijos komisijoje (beje, jos pirmininkas buvo 
žinomas marksistas Karlas Kautsky). Nors Schumpeteris niekada atvirai 
nesimpatizavo socializmui, jis tą siūlymą priėmė ir net pasirašė Komisi- 
jos raportą, kuriame buvo numatyta įvairių socialistinių priemonių. Vė- 

liau aiškindamas šį savo žingsnį jis su būdingu aplombu kalbėjo: „Jeigu 
kas nori nusižudyti, bus geriau, jei gydytojas stovės šalia". 1919 m. socia- 
listų vadovaujama koalicinė Austrijos vyriausybė Schumpeteriui pasiūlė 
užimti finansų ministro pareigas. Jo neangažavimasis į politinius kapita- 
lizmo ir socializmo ginčo verpetus darė jį priimtiną šioms pareigoms. Vis 
dėlto jis nesugebėjo pritapti prie socialistinės vyriausybės ir po pusmečio 
turėjo atsistatydinti. Kaip kompensaciją vyriausybė jam suteike licenciją 
steigti banko korporaciją. 1921 m. jis pasirašė atitinkamą sutartį su Bie- 
dermann banku, kuris mainais už išrūpintą licenciją jį paskyrė preziden- 
tu su solidžia alga ir akcijų paketu. Schumpeteris naudojosi savo padėti- 
mi gana pelningai spekuliuodamas iki 1923 m., kai Austrijoje prasidėjo 
ekonomikos krizė. Netrukus bankas žlugo. 

Schumpeteris ne tik prarado visą savo turtą, bet ir įbrido į didžiules 
skolas dėl spekuliacijos skolintais pinigais. Tai buvo didžiulis smūgis jo 
ambicijoms ir reputacijai, tačiau reikia pažymėti, kad jis pasielgė aristok- 
ratiškai — nepasiskelbė bankrotu ir dar dešimtį metų mokėjo skolas kre- 
ditoriams. 

1925 m. jis tapo Bonos universiteto ekonomikos profesoriumi. Netru- 
kus vedė Anną Reisinger, 20 metų už save jaunesnę. Deja, per vienerius 
metus po santuokos mirė jo jaunoji žmona, vaikas ir motina. Po šio naujo 
sukrėtimo keletą metų jis išgyveno gilią depresiją. 1932 m. gavęs Harvardo 
universiteto kvietimą, emigravo į JAV ir daugiau nebegrįžo į Austriją. Nu- 
traukęs ryšius su praeitimi, Harvarde jis greitai pagarsėjo kaip neortodok- 
salus dėstytojas ir mokslininkas. 1937 m. Schumpeteris vedė trečią kartą — 
Elizabeth Boody, taip pat ekonomisrę. Ji labai padėjo jam atstatyti ekono- 
misto teoretiko prestižą. Verta pažymėti, kad nors Harvardas netrukus ta- 
po keynesianizmo „perykla“, jis buvo vienas pirmųjų Keyneso „Bendrosios 
teorijos“ kritikų. Iš Schumpeterio studentų išaugo daug žymių Amerikos 
ekonomistų, tarp jų R. Heilbronenis, bestselerio „Didieji ekonomistai“ au- 
torius, ir Nobelio premijos laureatas Paulas Samuelsonas. 

Nauju darbu, parašytu jau angliškai, Verslo ciklai: teorinė, istorinė ir 
statistinė kapitalizmo raidos analizė (1939), daugiau nei tūkstančio pusla- 
pių veikalu, Schumpeteris mėgino įtvirtinti ankstesniąją Ekonominio vys- 
tymos! teorijos sėkmę. Tačiau knyga nesusilaukė didelio dėmesio, iš da- 
lies dėl to, kad buvo sudėtinga, iš dalies dėl to, kad ekonomistų dėmesį 

jau patrauke Keyneso doktrinos. Verslo ciklų santykinę nesėkmę atlygino 
kitos knygos, Kapitalizmas, socializmas tr demokratija (1942), sėkmė. Skir- 
damas dėmesį ne tik ekonominiams, bet ir politiniams, sociologiniams 
bei istoriniams kapitalizmo evoliucijos aspektams, autorius pačiu laiku 
atsiliepė į visuomenėje tvyrantį netikrumą dėl kapitalizmo ateities — ne- 
tikrumą, sukeltą Didžiosios depresijos, naujo karo ir, atrodė, pergalingo 
socializmo žygio Rytuose. Nebūdamas socializmo šalininkas Schumpe- 
teris prognozavo kapitalizmo žlugimą ir socializmo pergalę. Knyga susi- 
laukė labai prieštaringų vertinimų. Nors ji neįtiko nei socialistams, nei 
kapitalizmo gynėjams — argumentai buvo nepriimtini socialistams, o iš- 
vada nepriimtina antisocialistams — jos reikšmė buvo visuotinai pripažįs- 
tama iš pat pradžių. New English Weekly rašė: „ateinantiems penkeriems 
ar dešimčiai metų ji liks knyga, su kuria negalės nesusipažinti nei vienas, 
pretenduojanus į kokį nors ekonomikos ar sociologijos išmanymą". Re- 
cenzentas nebūtų suklydęs padaugindamas metų skaičių iš dešimties. Pas- 
kutinis svarbus Schumpeterio indėlis į ekonominės minties raidą buvo 
monumentalioji Ekonominės analizes istorija (išleista 1954 m., po auto- 
riaus mirties) — plačių užmojų, originali, kontraversiška studija. 

Schumpeterio darbuose galima įžvelgti trijų tradicijų — ekonomistų 
teoretikų (Mengerio, Walraso), ekonomistų empirikų (vokiečių “istori- 
nės mokyklos" ir amerikiečių „institucionalistų“) bei naujųjų neoklasiki- 
nės ekonomikos metodologų (matematinės ekonomikos ir ekonometri- 
kos) sintezę. Taip pat pažymėtina jo įtaka ne tik ekonomikai, bet ir so- 
ciologijai, politikos teorijai bei istorijai. Šiuo požiūriu ypač Kapiraliz- 
mas, socializmas ir demokratija atliko interdisciplininių studijų karaliza- 
toriaus vaidmenį. Nors Schumpeteris nesukūrė savo mokyklos, jį didžiai 
vertina įvairios ekonominės minties mokyklos net tada, kai nenori jo 
besąlygiškai laikyti savu. Anot B. Seligmano, Schumpeteris yra „vienas iš 
tikrai didžiųjų mūsų laikmečio ekonomistų“, nors, reikia pridurti, ilgą 
laiką jis buvo kito garsaus ekonomisto, J.M. Keyneso, šlovės šešėlyje. No- 
vatoriškas, nekonvenciškas požiūris į savo discipliną, naujų temų ir nau- 
jų metodų paieška, ideologinis nesiangažavimas jam pelnė visuotinę pa- 
garbą. Jis buvo Amerikos ekonomistų asociacijos prezidentas nuo 1948 m. 
Prieš pat savo mirtį 1950 m. buvo išrinktas ir pirmuoju Amerikos eko- 
nometrikos asociacijos prezidentu. 

k * * 


Knygoje Kapitalizmas, socializmas ir demokratija Schumpeteris pateikia 
bendrą, nors ir mažai susistemintą kapitalistinės visuomenės ekonomi- 
nės ir politinės sąrangos analizę kartu ir jos raidos prognozę. Žvelgiant iš 
šių dienų perspektyvos čia galima rasti ir tikrų įžvalgų, ir abejotinų tezių, 
ir aiškių paklydimų. 


Kapitalizmo raida 


Schumpeteris iš naujo ir netradiciškai pažvelgė į kapitalizmo ekonomi- 
kos esmę. Įprasta ekonomikos analizė remiasi prielaida, kad rinka yra 
tam tikras tariamai mechaninis darinys, kuris tariamai automatiškai spren- 
džia visuomenės ekonomikos problemą — kaip efektyviausiai išdėstyti, 
paskirstyti ekonominius, t.y. trūkstamus, išteklius. Pasak tos prielaidos, 
esant tam tikrai prekės x paklausai ir esant tam tikrai gamybos faktorių 
(žemės, kapitalo, darbo) pasiūlai, verslininkai naudojasi faktorių ir galu- 
tinio produkto kainų skirtumu ir gauna pelną, taip „išlyginami“, arba 
„subalansuojami“ šių verčių neatitikimai. Esą tokiu būdu verslininkai 
patys sau kasa duobę — pelnas pradeda mažėti, galiausiai visi pradeda 
gauti ne pelną, o tik padengti kaštus. Pajamos prilygsta kaštams, viskas 
aprimsta, „susibalansuoja“. Esą taip rinkos visuomenės sąlygomis išspren- 
džiama vadinamoji ekonominė problema. 

Schumpeterio nuomone, taip aiškinti — ne tik neišsamu, bet ir klai- 
dinga — čia neužčiuopiama esminio dinaminio kapitalizmo raidos bruo- 
žo. Neoklasikinė rinkos pusiausvyros teorija, jeigu ji teikia ne kaip tam 
tikrą tos raidos momentą, o bendrą ir galutinį vaizdą, gali lemti, ir 
lemia, ne tik klaidingą teorinį raidos vaizdą, bet ir klaidingą praktinę 
politiką. 

„Idealiai subalansuota", arba stagnacinė, rinkos būklė tėra tik teorinė 
galimybe, abstrakcija. Tam tikra prasme ji yra netgi logiškai prieštaringa, 
nes „idealiai subalansuotoje" būklėje neapsimoka jokia verslo veikla — 
juk jeigu pajamos tik padengia kaštus, jeigu gryno pelno (likučio virš to, 
ką reikia atiduoti gamybos faktorių savininkams norint tuos faktorius 
pritraukti) nelieka, tai visas verslas turėtų nutrūkti. Subalansuota rinka — 

rinka be verslininko, Hamletas be Danijos princo. Ir priešingai, kol yra 
verslas, tol rinka negali būti „subalansuota“. „Sragnacinė“ kapitalizmo 
stadija toli gražu nera vidinė paties kapitalizmo raidos stadija. Daugelyje 
knygos vietų Schumpeteris kritikuoja Keyneso, įrakingiausio kapitaliz- 
mo „stagnacijos“ teoretiko, teiginius. Verslo „skatinimas“, naudojant mo- 
netarinę bei fiskalinę politiką, valstybinius užsakymus, — visos šios idėjos 
remiasi Keyneso doktrina; jos rodo ne tai, kad galiausiai susiklostė „pu- 
siausvyra" ar kad verslas „išsikvėpė“, o tik tai, kad atsirado politinių kliū- 
čių kapitalizmo raidai. 

Kiekvienu atveju įdomiausi ir svarbiausi dalykai vyksta kaip tik tada, 
kai ekonomika nesubalansuota, neideali, o reali. Kas varo visą raidą pir- 
myn? Kas išjudina kūrybinę žmonių energiją? Kas neleidžia ekonomikai 
sustingti? Ne paklausa, ne poreikis, o tik pelno siekis, „pelno vaikyma- 
sis“. Kas yra to pelno šaltinis? Neišnaudojami arba blogai išnaudojami 
gamtiniai, kapitaliniai ir žmonių ištekliai. Sugebėjimas įžvelgti tokius at- 
vejus ir pasinaudoti jais — padaryti naują, neregėtą, nematytą, nenumaty- 
tą sprendimą — štai kas, pasak Schumpeterio, yra verslo esmė ir kartu 
verslininko pelno šaltinis. Verslininkas — tai pirmiausia novatorius, pir- 
meivis, rutinos laužytojas. Būtent novatoriai, pirmeiviai gauna didžiau- 
sią pelną, nes būtent jie pirmieji pamato tai, ko nematė kiti, išraiso klai- 
das, kurias darė kiti. 

Gaudami didžiausią pelną jie tampa mėgdžiojimo objektu, lyderiais, 
jiems iš paskos eina šimtai ir tūkstančiai kitų tol, kol pelnas iš naujovės 
galiausiai išsermiamas. Per šią „kūrybinio naikinimo" plėtrą žlunga ir su- 
nyksta ištisos pramonės šakos, nes nauja prekė, nauja technologija, nauja 
verslo organizacijos forma leidžia itin sumažinti kaštus, vadinasi, ir pre- 
kės kainą, taip išstumdama neefektyvias šakas. Su šia raida, pasak Schum- 
peterio, susiję ir vadinamieji „verslo ciklai" („ekonominiai ciklai"), o šiuos 
atspindi banguojanti, tačiau pastoviai kylanti kapitalistinių šalių gerovės 
kreivė. Pirmeiviai visada tampa masinės imitacijos objektu, todel naujo- 
vės plinta tarsi savotiška lavina — tai ciklo „pakilimo“ faze. Atoslūgis, 
bankrotai ir t.t., arba „nuosmukio“ fazė, prasideda tada, kai visa ekono- 
mika mėgina prisitaikyti prie naujovės sukeltų pokyčių. Ši ciklinė raida 
plečiasi kylančia linija, pastoviai „nupjaudama“ neefektyvias pramonės 
šakas, mažindama kaštus, pigindama gėrybes, turtindama visuomenę. 

Tikrasis verslo gaivalas atsiskleidžia ne tada, kai tam tikra verslovė 
„lygiomis sąlygomis" konkuruoja su daugybe kitų tokio pat profilio ver- 
slovių stengdamasi teikti tuos pačius dalykus vartotojams pigiau ar geres- 
nės kokybės. Tikrasis jo gaivalas atsiskleidžia tada, kai visa esama pasiūla 
„nurašoma“, pateikiant vartotojui visiškai naują, efektyvesnį ir pigesnį 
problemos sprendimą ir patenkinant paklausą visiškai nauja preke ar pa- 
slauga. Novatoriškas verslas nepaliaujamai griauna esamų verslovių stati- 
ką. Jis nepaliaujamai siūlo naujus sprendimus, kurių negali numatyti 
jokia paklausos-pasiūlos statinės pusiausvyros analizė. Didžiausias ir iš 
esmės vienintelis realus pelnas visada gaunamas iš tokio pobūdžio naujo- 
vių, kurių tradicinė ekonominė teorija nevertina. Ji netgi su jomis kovo- 
ja: vadovaudamasi „tobulos“ konkurencijos idėja bei „subalansuotos“ rin- 
kos abstrakcija, ji neišvengiamai žvelgia į novatoriškąjį, pirmeiviškąjį verslo 
komponentą kaip į monopolinį gaivalą, siekiantį neteisėtų „viršpelnių“. 
Antimonopoliniai įstatymai, pelno progresyvinis apmokestinimas ir ki- 
tos priemonės, kurių griebiamasi vadovaujantis šia koncepcija, kerta per 
pačias verslo dinamizmo šaknis, sekina visos gerovės šaltinį. 

Anot Schumpeterio, naujovių diegimo paskata — tas nepaliaujamos 
pažangos ir turtėjimo šaltinis — yra tiesiogiai susijusi su galimybe priva- 
čiai savintis pelną; ta galimybe atsirado susiformavus santykinai nevaržo- 
mos privačios nuosavybės sistemai, arba tam, ką vadiname buržuazine ar 
kapitalistine visuomene. Ne technologijos, ne vadinamųjų gamybinių jė- 
gų plėtra, ne didėjantis gyventojų skaičius, bet būtent šio asmeninio su- 
rmanumo vaisių pasisavinimo galimybė „įsuko“ visą kapitalizmo dinami- 
ką, tapo visos technologijos pažangos, viso protu paremto gyvenimo pa- 
grindu. Būtent ši „kūrybinio naikinimo“ raida — iš esmės kapitalizmo 
raida — sukūrė visą Vakarų civilizaciją. 


Marksizmo kritika 


Ši nevaržomo kapitalizmo aporeozė tuo metu atrodė beveik kaip aki- 
brokštas — žmonių atmintis dar saugojo Didžiosios depresijos sukeltą 
šoką. Daugeliui atrodė, kad kapitalizmas pasiekė žlugimo fazę, kurią jam 
buvo išpranašavęs Marxas. Kadangi Schumpeteris pripažįsta Marxo pra- 


našystę, verta pasiaiškinti, kodel jis atmeta Marxo argumentaciją. 

Schumpererį visada žavėjo Marxo minties skydžiai, sintetinis, apiben- 
drinantis jo doktrinos pobūdis ir ypač jo pastangos suvokti dinaminę 
kapitalizmo pusę. Tačiau net žavėdamasis sistemos didingumu, jis negai- 
lestingai kritikavo atskirus jos komponentus. Tai visų pirma pasakytina 
apie Marxo ekonomikos teoriją, visų kitų jo išvadų pagrindą. Visos pa- 
grindinės Marxo doktrinos — apie darbo išnaudojimą, klasių kovą, didė- 
jantį „proletariato“ skurdą ir neišvengiamą kapitalizmo žlugimą — remia- 
si „darbine“ vertės teorija, kad esą prekės vertę lemia jai pagaminti su- 
naudoto darbo kiekis. Schumpeteris ją atmeta remdamasis argumentais, 
kuriuos iškėlė jau Austrijos ekonominės mokyklos atstovai, pvz., B6hn- 
Bawerkas. Austrijos ekonominė mokykla - Mengeris, Wieseris, vėliau 
von Misesas — šią Marxo postuluojamą vertės ir darbo priklausomybę 
apvertė: ne įdėto darbo kiekis lemia prekės vertę, bet, priešingai, prekės 
vertė (tai, kaip ją vertina vartotojas, pirkėjas) lemia įdėto darbo vertę (ar 
bevertiškumą). Darbo (kapitalo, gamtinių išteklių) sąnaudos nesuteikia 
jokios vertės galutiniam produktui — priešingai, galutinis produktas su- 
teikia vertę (jei tokios esama) darbui ir kitiems gamybos faktoriams. Net 
pripažįstant vertės ir kaštų išsilyginimo koncepciją, tokią, kokią teikia 
klasikinė rinkos pusiausvyros teorija, priklausomybės vektorius eina nuo 
prekės vertės prie gamybos faktorių vertės, o ne priešingai. 

Paties Schumpererio koncepcija, arba „kūrybinio naikinimo“ idėja, 
ne tik patvirtina „austriškąją“ tezę apie išvestinę darbo vertę ir taip panei- 
gia Marxo tezę apie darbo išnaudojimą. Ji savo ruožtu dar kartą ir radika- 
liau ją apverčia — ji parodo, kad ne verslas (verslininkas) išnaudoja darbą 
(darbininką), o kad darbas (ir kiti du gamybos faktoriai, kuriais dispo- 
nuoja kapitalistai bei žemvaldžiai) išnaudoja verslininką. 

Šią paradoksaliai skambančią tezę iš tikrųjų yra visai nesunku įrodyti. 
Atradęs, kad ištekliai naudojami neefektyviai, ir sugalvojęs efektyvesnį 
sprendimą verslininkas turi pritraukti savo sumanymui vykdyti žmonių, 
kurie dirba rutininį, kasdienį darbą. Kad patrauktų, jis turi mokėti jiems 
daugiau negu jie gaudavo. Taigi jis turi juos „papirkti“ — mokėti daugiau 
už tokį patį ar panašų darbą. Skirtumas tarp to, ką jie gavo anksčiau, ir 
to, ką jie gauna dabar, yra tarytum dovana. Verslo istorija — šios rūšies 
dovanų istorija. Darbininkai, arba „proletarai“, brido iš feodalinio skur- 
do, o kapitalistai ir žemvaldžiai turtėjo beveik nekeisdami savo veiklos, 

nepatirdami jokių nepriimtinų kaštų, nekvaršindami galvos dėl kaštų ma- 
žinimo — problemos, kurią sprendė verslas. Visi turtėjo būtent dėl to, kad 
nevaržomo kapitalizmo sąlygomis atsirado galimybė veikti žmonėms, ku- 
riems nereikėjo teisintis dėl savo praturtėjimo mosuojantis „aš taip pat 
sunkiai dirbu“ argumentais. 

Galima pažymėti, kad tokio tipo argumentai gali turėti realią reikšmę 
feodalinėje baudžiauninkų, taip pat ir socialistinėje visuomenėje, kur iš 
tiesų atlyginama už darbą, o ne už galutiniam vartotojui suteiktą naudą. 
„Neužsidirbras turtas" — net ir šiandien ši frazė tebėra raktažodis demokra- 
tijų politikai suprasti — ir tai rodo, kad teorinė austrų ekonominės mokyk- 
los ir Schumpeterio įžvalga liko tik įžvalga, jos ligi šiol nepriėmė viešoji 
nuomonė. Net kapitalistinių šalių viešoji nuomonė išlaikė nuostatą, kad 
darbas yra vertės matas, kad darbas kuria turtą, kad verslas ir kapitalas 
išnaudoja darbą. Kitaip sakant, net ten, kur marksizmas netapo viešpatau- 
jančia mąstymo nuostata ir politine realybe, „atlyginimo už darbą" idėja 
išliko — ji išliko net tose visuomenėse, kurios kitais požiūriais yra kapitalis- 
tinės. Jos turtėjo nesuprasdamos savo turtėjimo šaltinių ir priežasčių. 


Del kapitalizmo žlugimo 


Visuomenė, kuri nesupranta savo pačios gerovės ir išlikimo pagrindų, 
kuri nesugeba derinti praktikos su teorija, negali ilgai išlikti. Kapitalisti- 
nė visuomenė yra būtent tokia visuomenė, tad jai lemta žlugti. Anot 
Schumpeterio, kapitalizmas žlugs ne dėl ekonominių nesėkmių, ne dėl 
darbo išnaudojimo ir masių nuskurdimo, kaip aiškina marksistai, bet dėl 
jo institucijų nepajėgumo apginti kapitalizmo principus. Pažvelkime į 
kai kuriuos autoriaus argumentus. 

Privati gamybos priemonių (gamybos faktorių) nuosavybė, susiklos- 
čiusi istoriškai konkrečiomis Europos feodalinės raidos sąlygomis — tada 
karaliai savo nemokumą finansavo parduodami nuosavybės teises pir- 
kliams — suteikė pirminį politinį prieglobstį verslo laisvei, palyginti „ne- 
varžomam“ kapitalizmui. Feodalinės aristokratijos ir kylančios buržuazi- 
jos tandemas, feodalinės aukštuomenės ir kylančio verslo simbiozė, An- 
glijoje ir Nyderlanduose sudarė politinį kevalą kapitalizmo ekonominiam 
vaisiui subręsti, tapo moderniosios civilizacijos pagrindu. 

Tačiau tas pagrindas pradėjo slysti iš po kojų kylant šiuolaikinei de- 
mokratijai. J.-J. Rousseau ir J. Benthamo idėja, kur suteikus politinio 
sprendimo teisę kuo didesniam žmonių skaičiui bus greičiau išsilaisvinta 
iš dar išlikusių feodalinių saitų, buvo įgyvendinta, tačiau rezultatai pasi- 
rodė visiškai ne tokie, kokių buvo tiketasi. Balsavimo teises gavusi gyven- 
tojų dauguma ne tik neparėmė kapitalistinės santvarkos principų, bet 
pradėjo juos pulti vadovaudamasi turto „teisingo“ paskirstymo idėjomis. 
Kapitalistinės ekonomikos veikla pradėjo strigti, kapitalizmas pradėjo veik- 
ti tolydžio didėjančios trinties sąlygomis. 

Schumpeteris skeptiškai vertina vadinamąją „klasikinę“ demokratijos 
doktriną. Demokratija kaip „tautos“, „visuomenės“, „mūsų“ valdžia, yra 
neįmanomas, logiškai prieštaringas dalykas, „klasikinės doktrinos" mi- 
tas. Šios kuopinės sąvokos nereiškia jokios būtybės, kuri gyvuorų nepri- 
klausomai nuo žmonių ir galėtų nepriklausomai nuo jų priiminėti spren- 
dimus. Valdo visada konkretūs žmonės. Tiek politiką, tiek ir verslą valdo 
ir vairuoja lyderiai — rinkėjai tegali pasirinkti vadus. Lyderiai patys kuria 
sau politinę „paklausą“, manipuliuoja, formuoja viešąją nuomonę, vienu 
žodžiu, užsiima „demagogija“ griežtąja šio žodžio prasme. Jie yra aktyvu- 
sis, ne pasyvusis politikos pradas. Jie ne „išreiškia“ tautos ar visuomenės 
valią, o ją konstruoja bei „fabrikuoja“ panaudodami demokratijos kaip 
„mūsų visų valdžios" mitą. 

Kitas klasikinė demokratijos mitas yra tai, kad kolektyviniai politi- 
niai sprendimai yra kokybiškesni („naudingesni visuomenei", „kilnesni", 
„Moralesni“) už asmeninius, arba privačius, sprendimus. Schumpeterio 
nuomone, padėtis yra kaip tik priešinga. Kadangi skirtingai nuo priva- 
taus verslo, politinių sprendimų rezultatai tiesiogiai neatsiliepia sprendi- 
mų autoriui, „tipiškas pilietis savo protiniais sugebėjimais smunka visu 
lygmeniu, kai tik įžengia į politikos sritį“, „jis vėl tampa pirmykščiu žmo- 
gumi". Be to, kadangi politinių sprendimų kaštai paskirstomi visai vi- 
suomenei, neatsakingų, siaurų ir egoistinių, visuomenei kenksmingų 
sprendimų rizika čia žymiai didesnė nei privačių sprendimų atveju (beje, 
šią Schumpeterio įžvalgą, šią jo pažiūrą į politikos raidos prigimtį vėliau 
perėmė vadinamoji „viešųjų sprendimų teorija", išplėtota Jameso Bucha- 
nano ir jo sekėjų). 

Politinių sprendimų plėtra į rinkos santykius, arba „valstybės kišima- 

sis“, prisideda prie kapitalizmo raidos žlugdymo ir žlugimo. Kišimasis 
siekiant sukurti „teisingesnį' gėrybių paskirstymo mechanizmą nei tas, 
kurį teikia prekių mainai, iš tikrųjų problemą tik apsunkina ir pagilina. 
Kai paskirstoma remiantis politiniu sprendimu, beveik visada vieni vel- 
tui gauna tai, kas jėga atimama iš kitų. Atsiradus tokiai galimybei, „poli- 
tinio verslo“ arba „politinės rentos“ galimybei, atsiranda tikrai ydinga 
konkurencija — konkurencija del valstybės privilegijų, valstybės globos. 
Vis daugiau pastangų, energijos ir išteklių skiriama ne produktyviai veik- 
lai, o tam, ką apibendrintai galima pavadinti „korupcija“ — valdžios pa- 
pirkinėjimui ir išsipirkinėjimui nuo valdžios. Ši padėtis kelia paties ver- 
slo sąstingio ir biurokratizacijos tendencijas - pamažu pradeda nykti di- 
naminis verslo gaivalas, asmeninės atsakomybės pojūtis, įsivyrauja „gy- 
nybinė" įsitvirtinusių verslovių taktika. Sustingęs verslas ir korumpuota 
valdžia („valstybinis-=monopolistinis kapitalizmas“, kaip sakytų Leninas) 
yra neišvengiamas politikų kišimosi į privačius santykius padarinys. O 
kadangi grįžti prie palyginti nevaržomo kapitalizmo yra politiškai ne- 
įmanoma, tokia visuomenė, anot Schumpeterio, šaukte šaukiasi sociali- 
zacijos ir nacionalizacijos — privačios nuosavybės panaikinimo - kaip ma- 
žesnės blogybės nei korupcinis viešojo ir privataus sektoriaus susipyni- 
mas. 

Schumpeteris atkreipia dėmesį į daugelį kitų psichologinių bei socia- 
linių faktorių, neigiamai veikiančių kapitalizmo raidą, stabdančių jo pa- 
žangą ir artinančių jo žlugimą (tuesa, skaitytojui ne visada aišku, ar tie 
faktoriai pateikiami kaip vidinės kapitalizmo raidos ar išorinio, pirmiau- 
sia politinio, poveikio rezultatas). Čia ir „riteriškumo" tradicijų netektis 
(panaikinus apsauginį feodalinį kapitalizmo lukštą), ir nuosavybės for- 
mų desubstancializacija (kapitalui vis labiau virstant finansiniu ir akci- 
niu), ir „šeimos židinio“ bei paveldimumo reikšmės menkėjimas (šeima 
nustoja būti ekonomine vertybe). Ypač daug dėmesio skiriama intelektu- 
alų vaidmeniui per kapitalizmo žlugdymą. Tikrieji kapitalizmo „duob- 
kasiai“, pasak Schumpererio, ne darbininkai, ne profesinės sąjungos, bet 
intelektualai, laikraštininkai, „rašeivos“. Pirma, subsidijuojamas švieti- 
mas ir mokslas sukuria intelektualų perprodukciją. Tie subsidijuojami 
žmonės atitrūksta nuo verslo ir neįgyja sugebėjimo gyventi rinkos visuo- 


menėje. „Pertekliniai“ intelektualai neišvengiamai nusivilia esama visuo- 

menės sąranga ir buriasi į nepasitenkinimo kurstymo, įtampos didinimo 
ir maištavimo židinius. Jie natūraliai pasuka į politiką ir politikavimą, 
teikia politikos „demagogų“ kadrų, politizuoja visuomenės gyvenimą, ga- 
liausiai jie stumia privačią ir komercinę kapitalistinę visuomenę valdo- 
mos, socializuotos, socialistinės visuomenės kryptimi. 


Socializmo alternatyva 


Taigi nepaisant visų ekonominių kapitalizmo laimėjimų, jam lemta žlugri. 
Tačiau vienas dalykas įrodinėti, kad kapitalizmas neišvengiamai žlugs, ir 
visai kitas — įrodyti, kad alternatyvi santvarka, t.y. socializmas, yra gali- 
ma. Dėl to, žinoma, pirmiausia reikėtų įrodyti, kad ekonominio efekty- 
vumo požiūriu socializmas yra reali alternatyva kapitalizmui. Žvelgiant į 
problemą iš mūsų laiko perspektyvos ir jau žinant paskutiniojo dešimt- 
mečio socializmo nuotykius, garsusis Schumpeterio atsakymas į klausi- 
mą „Ar gali socializmas veikti?" — „Žinoma, gali" atrodo stebėtinai leng- 
vabūdiškas. Paviršutiniškas atrodo ir jo mėginimas šį atsakymą pagrįsti 
remiantis Pareto ir Barone argumentais. 

Jau 1920 m. kitas žinomas Austrijos ekonominės mokyklos atstovas, 
kurį Schumpeteris pažinojo dar nuo studijų Vienos universitete laikų, 
Ludwigas von Misesas neigė šią galimybę. Jis manė, kad socialistinė „eko- 
nominė apskaita“ negalima. Miseso argumentas iš esmės buvo gana pa- 
prastas: socializmo sąlygomis, kai nėra gamybos priemonių nuosavybės 
ir, atitinkamai, nėra jų rinkos, negali susiklostyti ir tų priemonių kainos, 
o šios įgalina apskaičiuoti, kaip efektyviausiai panaudoti gamybos prie- 
mones; neturėdama tokių kainų socialistinė visuomenė (jos valdžia) ne- 
galėtų racionaliai naudoti turimų išteklių; neišvengiamai prasidėtų jų švais- 
tymas, kuris visuomenę nuskurdintų ir galiausiai ją grąžintų į barbarų ir 
natūrinio ūkio laikus. 

Gausūs L. von Miseso oponentai, tarp jų ir kai kurie įžymūs ekono- 
mistai, siūlė įvairiausius gamybos priemonių kainų pakaitalus, pradedant 
natūrine apskaita bei panaudoto darbo valandų kiekiu ir baigiant kapita- 
listinės rinkos elementų diegimu į socialistinės visuomenės ekonomiką 
(„rinkos socializmas"). Anot Miseso, pirmojo pobūdžio mėginimai yra 


ydingi jau del to, kad gamybos priemonių (kaip ir visų gėrybių) ekono- 

minė vertė nėra fizikinis dydis; „rinkos socializmo" modeliai yra logiškai 
prieštaringi, nes negali būti realių kainų ten, kur nėra realios gamybos 
priemonių nuosavybės, kur gamybos priemonės nėra prekybos objektas. 
Socialistinės gamybos vadovai gali tik „žaisti“ verslininkus ir kapitalistus, 
taigi ir jų kuriamos kainos gali būti tik žaislinės. Jos visiškai neatspindi 
realių gamybos faktorių naudojimo kaštų, nenurodo efektyvaus jų nau- 
dojimo būdų. Abiem atvejais socialistiniai receptai neleidžia realiai paly- 
ginti gaminio vertės bei sąnaudų, taigi ir nesuteikia ekonominio raciona- 
lumo kriterijų. 

Dar vienas garsus austrų kilmės ekonomistas F. von Hayekas 1948 m. 
rašė: „Man atrodo, profesorius Schumpeteris yra tikrasis autorius to mi- 
to, kad Pareto ir Barone „išsprendė“ ekonominės apskaitos socializme 
problemą. Daugiausia, ką jie, kaip ir daugelis kitų, padarė, tai tik apibrė- 
žė tas sąlygas, kurias turi patenkinti racionalus išteklių pasiskirstymas, ir 
parodė, kad jos iš esmės tokios pačios, kaip ir konkurencinės rinkos pu- 
siausvyros sąlygos. Tai toli gražu neparodo, kokiu būdu tokį išteklių pa- 
siskirstymą galima įgyvendinti praktiškai. Pats Pareto (iš kurio Barone 
pasisavino beveik viską, ką turėjo pasakyti) ... explicite neigia, kad proble- 
ma gali būti išspręsta be rinkos“. 

Tiesa, tenka pastebėti, kad ne vien Schumpeteris pasirodė naivus spręs- 
damas socializmo kaip kapitalizmo alternatyvos klausimą. R. Heilbrone- 
ris, 1990 metais New Yorker žurnale pareiškęs „Pasirodė, žinoma, jog 
Misesas teisus", prieš dvidešimtį metų be išlygų atmetė Miseso argumen- 
tus. Prieš par Berlyno sienos griuvimą, eiliniame pakartotiname savo Eco- 
nomzcs leidime P. Samuelsonas rašė: „Sovietų ekonomika yra įrodymas, 
kad priešingai daugelio ankstesnių skeptikų įsitikinimui, socialistinė ko- 
mandine ekonomika gali veikti ir net klestėti". Gali būti, kad noras ėpa- 
ter le bourgois padarė Schumpeteriui blogą paslaugą ir prigesino jo kritinį 


budrumą, o jo autoritetas savo ruožtu užliūliavo kritinę mokinių mintį. 

Autorius, nors ir teigia, kad kapitalizmo nuosmukį lemia pati šios socia- 
linės sistemos prigimtis, nors ir yra priešiškas centristiniam socializmui, nesi- 
ima kurios nors socialinės santvarkos apologeto ar teisėjo funkcijų. Kritiškai 
vertindamas marksizmą, jis pritaria kai kuriems K. Marxo teiginiams. Tokia 
pozicija įgalino jį išplėtoti socialinę teoriją, paversti knygą klasikiniu XX a. 
ekonomikos, sociologijos ir politologijos veikalu. 

„Ar kapitalizmas gali išlikti? 
Ne, nemanau, kad gali. 
Ar socializmas gali veikti? 
Žinoma, gali“. 
Kapitalizmas, socializmas ir demokratija iki šiol yra vienas reikšmin- 
giausių šio amžiaus socialinės teorijos veikalų. Kai knyga buvo pir- 
mąkart išspausdinta, laikraštis New English Weekly prognozavo, 


kad „per ateinančius penkerius ar dešimtį metų ji bus tas veikalas, 
su kuriuo teks susipažinti kiekvienam, siekiančiam nors kiek išma- 


nyti ekonomiką ar sociologiją“. Praėjo 50 metų ir pasirodė, kad 
prognozė buvo pernelyg kukli. 

Kodėl veikalas iki šiol vertingas? Schumpeterio tezė, kad kapi- 
talizmo nuosmukį lemia pati šios visuomeninės santvarkos prigim- 
tis, kartu jo priešiška nuostata centristiniam socializmui iš pat pra- 


džių glumino, provokavo ir erzino skaitytojus. Autorius ne tik ne- 


tapo kurios nors vienos iš dviejų priešiškų socialinių sistemų apolo- 
getu, ne tik sugebėjo originaliai išplėtoti socialinę teoriją, bet ir 
numatė būdus, kaip nuodugniau analizuoti svarbiausius mūsų 
amžiaus socialinius judėjimus. 

